
1906 m. balandžio 18 d., Slanimas, Lenkija 


Nuo riksmo ją išlaisvino mirtis. Tada rėkti pradėjo jis. 

Miške triušius medžiojęs berniukas nežinojo, ar jo jaunatviškoms 
ausims kliuvo paskutinis moters, ar pirmasis kūdikio riksmas. Vai- 
kas apsisuko ir nujausdamas pavojų akimis paieškojo akivaizdžiai 
skausmuose kenčiančio gyvio. Nė nemanė, kad koks žvėris galėtų 
šitaip rėkti. Atsargiai pajudėjo garsų pusėn; klyksmas virto inkštimu, 
tačiau gyvūno vaikinukas vis dar neatpažino. Jis vylėsi, kad padaras 
bus pakankamai mažas nudėti; bent jau tiks pietums vietoj triušio. 

Jaunasis medžioklis vogčia sėlino link upės, iš kur sklido keistas 
triukšmas: mesdavosi nuo medžio prie medžio ir priglusdavo men- 
tėmis prie tikrumą teikiančios žievės. Tėvas buvo išmokęs niekada 
nepasilikti atviroje vietoje. Pasiekus miško pakraštį aiškiai, jokių me- 
džių ar krūmų neužstotas atsiskleidė visas slėnis iki pat upės, tačiau 
netgi tada kiek užtruko, kol jaunuolis susivokė, kad keistą triukšmą 
skleidžia ne koks įprastas gyvūnas. Jis nustyrino inkštimo link, ne- 
paisydamas priedangos. 

Tada ir pamatė moterį; virš juosmens užraitota suknute, išsikėto- 
jusią, nuogomis kojomis. Šitokios moters berniukas nebuvo matęs. 
Greitai pribėgęs artyn įsmeigė akis į jos pilvą, pernelyg baimindama- 
sis prisiliesti. Tarp moters kojų kiūtojo nedidukas rausvas kupstelis, 
visas kruvinas, prie moters prisitvirtinęs kažkuo panašiu į virvę. Jau- 
nasis medžioklis numetė ką tik sugautus triušius ir atsiklaupė greta 


mažojo padarėlio. 


Ilgai be žado į jį stebeilijo, paskui pasisuko į moterį ir tučtuojau 
pasigailėjo. Vargšelė jau buvo pradėjusi stingti ir mėlynuoti; pavargęs 
jaunas veidas berniokui pasirodė senyvas. Jam nereikėjo aiškinti, kad 
moteris negyva. Berniukas pakėlė slidų kūnelį, gulėjusį ant žolės tarp 
moters kojų. Jei būtumėte jo paklausę, nors niekas niekada nesusi- 
domėjo, jaunasis medžioklis būtų atsakęs, kad nerimą sužadino maži 
nagiukai, draskantys raukšlėtą veiduką. 

Motiną ir vaiką jungė gleivėta virvelė. Prieš kelias dienas berniu- 
kas stebėjo ėriavimąsi ir pabandė atgaivinti atmintį. Taip, piemuo 
taip ir padarė. Tačiau kaip išdrįsti? Vaikui? Unkštimas staiga nuti- 
lo, ir berniukas pajuto, kad reikia nedelsiant apsispręsti. Jis ištraukė 
iš makšties peilį, tą patį, kuriuo dirdavo odą triušiams, nušluostė į 
rankovę ir, dvejojęs tik akimirką, perrėžė virkštelę prie pat kūdikio 
kūnelio. Iš perpjautų galų pasruvo kraujas. Ką darė piemuo, gimus 
ėriukui? Sumezgė mazgą, ir kraujavimas liovėsi. Na, žinoma. Ber- 
niukas išrovė ilgą greta augusios žolės kuokštą ir kuo greičiau ne- 
grabiai užrišo virkštelę, tada paėmė kūdikį ant rankų. Mažius vėl 
pradėjo rėkti. Vaikas lėtai atsistojo, palikęs tris triušius ir šį vaikelį 
pagimdžiusią negyvą moterį, tik prieš galutinai nueidamas suglaudė 
motinos kojas ir žemiau kelių nusmaukė suknelę. Atrodė, jog dera 
taip padaryti. 

— Dieve šventas, — garsiai pratarė, visada pasakydavo tą patį, kai 
pasielgdavo labai gerai arba labai blogai. Dar nebuvo tikras, kuris čia 
atvejis. 

Jaunasis medžioklis bėgte pasileido link pirkios, kur vakarienei 
mama laukė triušienos; visa kita jau buvo paruošta. Tikriausiai jai 
rūpi, kiek triušių jis šiandien sumedžios; kai tenka maitinti aštuonias 
burnas, reikia mažiausiai trijų. Kartais berniukui pavykdavo nutverti 


antį, žąsį ar netgi fazaną, atstyrinusį iš barono dvaro, kur dirbo tėtis. 


Šįvakar laimikis visiškai kitoks. 

Atėjęs prie pirkios jis nedrįso paleisti savo turto, net vienos rankos 
atitraukti, todėl basa pėda ėmė spardyti į duris, kol motina atidarė. 
Netardamas nė žodžio jis ištiesė kūdikį jai. Moteris neskubėjo, ne- 
puolė griebti padarėlio, tik stovėjo ir viena ranka prisidengusi burną 
stebėjo apgailėtiną reginį. 

— Dieve šventas, - sumurmėjo ir persižegnojo. Berniukas įsmeigė 
į motiną akis veide ieškodamas pritarimo ar pykčio ženklo, tačiau 
pamatė jos akyse įsižiebiant niekad anksčiau neregėtą švelnumą. 
Tada suprato, kad pasielgė tikrai gerai. 

— Mažas berniukėlis, — tarė mama, imdama kūdikį į glėbį. - Kur 
tu jį radai? 

— Prie upės, mamute, - atsakė jis. 

— O motina? 

— Negyva. 

Ji dar kartą persižegnojo. 

— Kuo greičiau bėk ir papasakok tėvui, kas atsitiko. Tegu dvare 
susiieško Uršulę Vojnek, palydėk juos abu prie motinos. Paskui pasi- 
rūpink, kad abu grįžtų čia. 

Berniukas nusišluostė rankas į kelnes laimingas, kad neišmetė sli- 
daus padarėlio, ir išbėgo ieškoti tėvo. 

Motina pečiu uždarė duris ir šūktelėjo Florentinai, vyriausiajai, 
kad užkaistų puodą vandens. Tada atsisėdo ant medinės taburetės, 
atsisagstė liemenę ir prikišo pavargusį spenelį prie mažos susiraukš- 
lėjusios burnikės. Sofija, jos jauniausioji, vos šešių mėnesių amžiaus, 
šįvakar turės apsieiti be vakarienės. Geriau pagalvojus, kaip ir visi 
namiškiai. 

— Ir dėl ko? — garsiai ištarė, gaubdama kūdikį šaliu. — Vargšas 
mažylis neištrauks iki ryto. 

Kai po poros valandų pasirodė Uršulė Vojnek, savo nuomonės 


moteris nepakartojo. Pagyvenusi pribuvėja nuprausė mažą kūnelį ir 

aptvarkė susisukusį bambagyslės galiuką. Moters vyras stovėjo prie 
židinio ir tylomis stebėjo sceną. 

— Svečias į namus - Dievas į namus, - seną lenkų patarlę pacitavo 
moteris. 

Vyras nusispjovė. 

— Kad jį cholera! Savų vaikų iki soties. 

Moteris glostė retus tamsius plaukučius ant naujagimio viršugal- 
vio ir apsimetė, kad jo negirdi. 

— Kaip jį pavadinsim? — pasiteiravo. 

Vyras truktelėjo pečiais. 


— Koks skirtumas? Graban atgulti gali ir bevardis. 


1906 m. balandžio 18 d., Masačusetsas 


Gydytojas suėmė naujagimį už gurnelių ir pliaukštelėjo per užpa- 
kaliuką. Kūdikis pravirko. 

Bostone, Masačusetso valstijoje, yra ligoninė, aptarnaujanti dau- 
giausia tuos, kurie kenčia nuo turto ligų, bet išskirtinėmis aplinky- 
bėmis leidžia sau pagimdyti naują turtuolį. Motinos rėkia retai ir 
tikrai negimdo dėvėdamos viršutinius drabužius. 

Už gimdymo palatos durų pirmyn atgal mynė jaunas vyras; vi- 
duje šokinėjo du akušeriai ir šeimos gydytojas. Šis tėvas nė neketino 
rizikuoti pirmagimiu. Akušeriams bus daug sumokėta už tai, kad 
pabus šalia ir paliudys apie įvykį. Vienas jų, su vakariniais drabužiais 
po ilgu baltu chalatu, vėlavo į kviestinius pietus, tačiau negalėjo ne- 
dalyvauti konkrečiai šiame gimdyme. Kiek anksčiau trijulė traukė 
burtus, kuriam priimti kūdikį. Laimėjo šeimos gydytojas, daktaras 
Makenzis. „Protingas, patikimas vyras“, — mindamas koridoriumi 
mintijo tėvas. 

Jam nebuvo priežasties nerimauti. Robertsas dviračiu ekipažu 
jaunojo vyro žmoną į ligoninę atvežė ankstėliau, gydytojų apskai- 
čiavimu, dvidešimt aštuntos devinto nėštumo mėnesio dienos rytą. 
Netrukus po pusryčių Anai prasidėjo sąrėmiai, tačiau medikai pa- 
tikino, kad iki banko darbo laiko pabaigos, kūdikis negims. Tėvas 
buvo disciplinuotas žmogus ir neįžvelgė priežasties, kodėl kūdikio 
pasirodymas turėtų sutrikdyti jo gerai sustyguotą gyvenimą. Vis dėl- 


to jis nepaliovė žingsniuoti. Pro šalį skubantys slaugės ir gydytojai 


praeidami trumpam prislopindavo šnekas. Jis nė dėmesio neatkrei- 
pė, mat jo akivaizdoje visi šitaip elgdavosi. Dauguma ligoninės per- 
sonalo niekad nebuvo matę jo asmeniškai, tačiau visi žinojo, kas jis 
toks. Kai gims sūnus — jam nė netoptelėjo, nė akimirkai, kad gali 
gimti mergaitė — jis prie ligoninės pristatys naują žūtbūtinai reikalin- 
gą vaikų Aygelį. Jo senelis pastatė ligoninę, o tėvas - mokyklą vietos 
bendruomenei. 

Būsimasis tėvas bandė skaityti vakaro laikraštį. Peržvelgė žodžius, 
tačiau jų reikšmės nesuprato. Jis nervinosi, netgi nerimavo. Jie (kone 
visus žmones jis vertino kaip „juos“) niekada nesupras, kaip svar- 
bu, kad pirmagimis būtų berniukas, kuris vieną dieną užims ban- 
ko prezidento ir valdybos pirmininko vietą. Vyras atsivertė Evening 
Transcribt sporto puslapius. Bostono „Red Soksai“ įveikė Niujorko 
„Hailandersus“ - kažkam proga švęsti. Tada pastebėjo pirmojo pus- 
lapio antraštę: „Stipriausias Amerikos istorijoje žemės drebėjimas“. 
Nusiaubtas San Fransiskas, žuvo mažiausiai keturi šimtai žmonių — 
kažkam teks gedėti. Kaip bjauru. Tai sumenkins jo sūnaus gimimo 
svarbą. Žmonės prisimins, kad tą dieną dar kažkas nutiko. 

Bankininkas atsivertė finansų puslapius ir patikrino akcijų rinką: 
nukrito dviem punktais; tas prakeiktas žemės drebėjimas kone šimtu 
tūkstančių dolerių sumenkino banko indėlių vertę, tačiau jo asme- 
ninis turtas vis dar jaukiai viršija šešiolika milijonų. Kad užfiksuotų 
asmeninis seismografas, reikia šio to stipresnio nei žemės drebėji- 
mas Kalifornijoje. Šiaip ar taip, galima gyventi iš procentų procen- 
tų, o šešiolikos milijonų kapitalas guli neliečiamas, paruoštas vis dar 
negimusiam sūnui. Vyras vis mynė koridoriumi apsimesdamas, kad 
skaito Transcript. 

Pranešti naujienų pro sukamas gimdymo palatos duris prasibrovė 
akušeris vakariniais drabužiais. Jis jautė privaląs nuveikti ką nors, kad 


pateisintų didelį honorarą, o buvo tinkamiausiai apsirengęs tokiai 

užduočiai. Abu vyrai kurį laiką žvelgė vienas į kitą. Gydytojas taip 
pat truputį jaudinosi, tačiau neketino tėvo akivaizdoje to parodyti. 

— Sveikinu, pone, turite sūnų. Dailų mažą berniuką. 

„Kokias kvailas pastabas žmonės laido gimus vaikui, - pirmiausia 
toptelėjo tėvui. — Argi jis gali būti koks nors kitoks, nei mažas?“ Pas- 
kui sąmonę pasiekė žinia: sūnus. Ričardas netgi pagalvojo, kad verta 
padėkoti Dievui, kurio netiki. Kad nutrauktų tylą, akušeris išdrįso 
pasiteirauti: 

— Ar jau nusprendėte, kaip jį pavadinsite? 

Tėvas atsakė nedvejodamas: 


— Viljamas Louelis Kainas. 


Gerokai vėliau, kai jaudulys atsiradus kūdikiui nuslūgo ir kiti šei- 
mos nariai nuėjo miegoti, motina, apglėbusi mažylį, tebebūdravo. 
Helena Koskievič tikėjo gyvenimu: kad tai įrodytų, pagimdė devynis 
vaikus. Nors trijų neteko dar kūdikystėje, nė vieno neatidavė lengvai. 

Sulaukusi trisdešimt penkerių suprato, kad kadaise sveikatingas 
jos Jasius daugiau sūnų ar dukterų nepadovanos. Todėl Viešpats ir 
pasiūlė jai šitą; savaime suprantama, jam lemta išgyventi. Helena 
tikėjo paprastai, o tai gerai, nes likimas niekad nepasiūlys jai nieko 
daugiau, tik paprastą gyvenimą. Nors ji tebuvo įkopusi į ketvirtą 
dešimtį, dėl skurdaus maisto ir sunkaus darbo atrodė kur kas vyres- 
nė. Buvo liesa ir žila, nė karto gyvenime nevilkėjo naujų drabužių. 
Jai niekada nė netoptelėjo skųstis dalia, tačiau raukšlės veide darė ją 
panašesnę į senelę nei į motiną. 

Nors nuo stipraus maigymo prie spenelių liko dulsvos raudonos 
žymės, iššvirkštė tik keli lašai pieno. Trisdešimt penkerių, pusiau 
įvykdę gyvenimo projektą, visi turime iš praeities sukaupę naudingų 
patirčių, o Helenos Koskievič patirtis buvo aukso vertės. 

— Mamulės mažiausiasis, — švelniai sukuždėjo kūdikiui ir per- 
braukė pienuotu speneliu per sučiauptas jo lūpas. Mažiukas pradė- 
jo žįsti ir atsimerkė. Pagaliau motina nejučiomis nugrimzdo į gilų 
miegą. 

Jasius Koskievičius, stambaus sudėjimo niūrus vyriškis vešliais 
ūsais — vienintele saviraiškos priemone kitais atžvilgiais vergiškame 


gyvenime, pakirdęs penktą aptiko žmoną su kūdikiu miegančius 

supamajame krėsle. Tanakt nė nepastebėjo, kad moteris neatsigulė į 
lovą. Jis įsmeigė akis į benkartą, kuris, dėkui Dievui, bent jau nusto- 
jo knirkti. Gal numirė? Jam vis tiek. Tegul gyvybė ir mirtis rūpi mo- 
teriškei: jam kur kas svarbiau vos prašvitus būti barono dvare. Jasius 
nugurkė kelis didelius gurkšnius ožkos pieno ir rankove nusišluos- 
tė ūsus. Galiausiai viena ranka čiupo kriaukšlę duonos, kita — savo 
mantą ir be garso spruko iš pirkios, bijodamas pažadinti kūdikį, kad 
tas vėl nepradėtų rėkti. Jis nudrožė miško galvodamas, jog tikriausiai 
mažąjį įsibrovėlį regėjo paskutinį kartą. 

Antroji, prieš pat senam laikrodžiui, kuris nuo neatmenamų laikų 
rodė savišką laiką ir buvo ne daugiau nei menkutė pagalba tiems, ku- 
rie norėdavo žinoti, ar laikas keltis, ar eiti gulti, išmušant šešias, vir- 
tuvėje pasirodė Florentina. Mergaitei teko pareiga ruošti pusryčius. 
Nesunki užduotis: nugriebtą ožkos pieną ir ruginės duonos gabalą 
padalyti aštuoniems šeimos nariams. Vis dėlto reikėdavo Saliamono 
išminties viską padaryti taip, kad niekas neburbėtų dėl kito porcijos. 

Pirmą kartą pamačiusius sukrėsdavo Florentinos grožis, trapumas 
ir skurdas. Nors pastaruosius dvejus metus mergaitė vilkėjo tą pa- 
čią suknelę, tie, kurie gebėdavo mintyse atskirti vaiką nuo aplinkos, 
suprasdavo, kodėl Jasius įsimylėjo jos motiną. Nepaisant kilmės ir 
gyvenimo sąlygų šviesūs ilgi Florentinos plaukai žvilgėjo, o rudos 
akys tiesiog spinduliavo. 

Mergaitė ant pirštų galiukų prisėlino prie supamojo krėslo ir įsi- 
spoksojo į motiną su mažučiu berniuku, kurį buvo pamilusi iš pirmo 
žvilgsnio. Aštuonmetė niekad neturėjo lėlės. Tiesą sakant, ir matė ją 
vieną vienintelį kartą, kai šeima buvo pakviesta į barono dvarą švęsti 
šv. Mikalojaus atlaidų. Netgi tada nuostabaus daikto ji nė nepalietė, 
tačiau dabar pajuto nepaaiškinamą akstiną palaikyti šį kūdikį ant ran- 
kų. Pasilenkusi ji paėmė vaikelį iš motinos ir žvelgdama į neįtikėtinai 


žydras jo akutes pradėjo niūniuoti. Atitrauktas nuo šiltos motinos 

krūtinės ir atsidūręs šaltame mažos mergaitės glėbyje kūdikis pradėjo 
verkti. Pabudo ir motina, kuri iš karto pasijuto kalta, kad užmigo. 

— Dieve šventas, jis vis dar gyvas, — atsiduso moteris. — Elorce, 
paruošk pusryčius berniukams, o aš pamėginsiu jį pamaitinti. 

Florentina nenoriai atidavė kūdikį ir kaip apkerėta stebėjo, kaip 
mamulė vėl maigo geliančias krūtis. 

— Imkis savo darbų, Florce, — subarė motina. — Ir kitiems reikia 
pavalgyti. 

Florentina nenoriai pakluso, kai nuo pastogės, kur miegojo, ėmė 
rastis keturi jos broliai. Sveikindamiesi jie pabučiavo motinos rankas 
ir su baiminga pagarba delbė įsibrovėlį. Žinojo tik, kad šitas pasirodė 
ne iš mamulės pilvo. Florentina buvo pernelyg susijaudinusi, kad tą- 
ryt būtų norėjusi pusryčių, todėl berniukai nė nedvejoję tarpusavyje 
pasidalijo jos porciją, o motinos dalį paliko ant stalo. Niekas nepa- 
stebėjo, kad atsiradus kūdikiui ji dar ničnieko nevalgė. 

Helena Koskievič džiaugėsi, kad jos vaikai anksti išmoko pasirū- 
pinti savimi. Jie gebėjo savarankiškai ir neraginami pašerti gyvulius, 
pamelžti ožkas ir prižiūrėti daržą. 

Kai vakare Jasius grįžo namo, Helena nebuvo paruošusi jam va- 
karienės. Tris triušius, kuriuos išvakarėse buvo sugavęs jaunasis šei- 
mos medžioklis, paėmė ir nudyrė Florentina. Mergaitė jautėsi išdidi, 
kad yra atsakinga už vakarinį valgymą, šita atsakomybė jai tekdavo 
tik tada, kai motina sirgdavo, o Helena retai leisdavo sau tokią pra- 
bangą. Tėvas parnešė namo šešis grybus ir tris bulves: šįvakar laukė 
tikra puota. 

Po vakarienės Jasius Koskievičius įsitaisė kėdėje prie židinio ir 
pirmą kartą atidžiai įsižiūrėjo į vaiką. Paėmęs jį už pažastų išskėstais 
pirštais parėmė bejėgę galvelę ir įsmeigė į berniuką kailinių žvėrelių 
medžiotojo akis. Raukšlėtą bedantį veiduką gelbėjo tik šviesios žy- 


dros negebančios susifokusuoti akys. Žvelgiant į mažą kūnelį kaži 

kas patraukė vyro dėmesį. Jis susiraukė ir nykščiais paglostė mažą 
krūtinytę. 

— Ar pastebėjai, žmon? — tarė, rodydamas į vaikelio krūtinę. — 
Mažasis benkartas turi tik vieną spenelį. 

Moteris taip pat susiraukė, taip pat paglostė krūtinę nykščiu, tarsi 
nuo šio judesio kažkokiu stebuklingu būdu trūkstamas spenelis at- 
sirastų. Vyras buvo teisus: smulkutis bespalvis kairysis spenelis buvo 
kur pridera, tačiau ten, kur dešinėje pusėje turėjo kyšoti veidrodinis 
jo atspindys, oda buvo lygutėlė. 

Tučtuojau nubudo moters polinkis į prietarus. 

— Jį mums Dievas padovanojo! — sušuko ji. — Čia Jo ženklas! 

Vyras piktai atkišo jai kūdikį. 

— Visai durna tu, žmon. Šitą vaiką padarė vyras su prastu krau- 
ju, — Jasius nusispjovė į židinį, kad dar aiškiau pabrėžtų savo nuo- 
monę apie vaiko kilmę. — Lažinuosi iš bulvės, kad mažius benkartas 
neištrauks dar vienos nakties. 

Jasiui Koskievičiui mažiau už bulvę rūpėjo, ar vaikiščias išgyvens. 
Iš prigimties jis nebuvo beširdis, tačiau berniukas — ne jo, o dar vie- 
na burna gerokai pridėtų rūpesčių. Tačiau ne jam abejoti Visagaliu, 


todėl daugiau negalvodamas apie kūdikį medžioklis kietai įmigo. 
——=— NT T7—7—- 


Bėgant dienoms net Jasius Koskievičius pradėjo tikėti, kad vaike- 
lis išgyvens, o jei būtų azartiškas, būtų praradęs bulvę. Vyriausias sū- 
nus Frankas, tas, kuris ir aptiko berniuką, iš pagalių, kurių prisirinko 
barono miške, sumeistravo vaikui lovytę. Elorentina prikarpė skiau- 
telių nuo savo senų suknelių ir jas sudursčiusi pasiuvo įvairiaspalvių 
vaikiškų drabužėlių. Jei būtų žinojusi, ką tas žodis reiškia, būtų pa- 
vadinusi vaikelį Arlekinu. Tiesą sakant, renkant vardą šeimoje kilo 

tiek nesutarimų, kiek jau seniai nebuvo; tiktai tėvas neturėjo savo 
nuomonės. Galiausiai susitarė, kad vaikas bus Vladekas. 

Kitą sekmadienį barono dvaro koplyčioje vaikas buvo pakrikš- 
tytas Vladeku Koskievičiumi. Motina dėkojo Dievui, kad išsaugojo 
jam gyvastį, o tėvas sutiko maitinti dar vieną burną. 

Tą vakarą laukė nedidelė krikštynų puota, papildyta barono do- 
vanota žąsimi. Visi prisikirto iki soties. 


Nuo tos dienos Florentina išmoko dalyti devyniems. 


Ana Kain visą naktį miegojo ramiai. Po lengvų pusryčių slaugy- 
toja į palatą atnešė sūnų Viljamą. Moteris negalėjo sulaukti, kada vėl 
galės jį apkabinti. 

— Labas rytas, ponia Kain, — negaišo baltai uniformuota slaugyto- 
ja, — laikas ir kūdikiui pusryčiauti. 

Ana atsisėdo, skausmingai jausdama pritvinkusias krūtis. Slau- 
gytoja abiem naujokams paaiškino procedūrą. Ana, suvokdama, 
kad sutrikimas bus palaikytas nemotiniškumu, žvelgė tiesiai į žydras 
Viljamo akis, dar mėlynesnes nei jo tėvo. Ji patenkinta nusišypsojo. 
Per dvidešimt vienerius gyvenimo metus moteris niekada nieko ne- 
stokojo. Gimusi Kebotų šeimoje nutekėjo į Louelių šeimos atšaką, 
o dabar pagimdė sūnų. Viskas pagal tradiciją, kurią atviruke glaustai 


apibendrino sena mokyklos laikų bičiulė Milė Preston: 


Senajame gerajame Bostone, 

Kur pupelių ir menkių apstu, 
Loueliai bendrauja tik su Kebotais, 
O Kebotai - tik su Dievu. 


Ana pusę valandos bendravo su Viljamu, tačiau atsako ne kažin 
kokio tesulaukė. Vyresnioji slaugytoja jį išgabeno taip pat dalykiškai, 
kaip ir atnešė. Ponia Kain didžiadvasiškai atsispyrė vaisiams ir saldai- 
niams, kuriais apibėrė bičiuliai bei gero linkintys, mat buvo pasiry- 


Žusi vasaros sezono metu tilpti į visas sukneles ir susigrąžinti deramą 

vietą madingų žurnalų puslapiuose. Argi kunigaikštis de Garonas 
nepareiškė, kad ji — vienintelis gražus dalykas Bostone? Jos ilgi auk- 
siniai plaukai, švelnūs subtilūs bruožai ir liekna figūra kėlė susižavė- 
jimą net tuose miestuose, kur ji nebuvo apsilankiusi. Ana pažvelgė į 
veidrodį ir liko patenkinta tuo, ką pamatė. Žmonės vargiai patikės, 
kad ji - rubuilio berniuko motina. „Dėkui Dievui, berniukas“, — pa- 
galvojo moteris, pagaliau supratusi, kaip jautėsi Ana Bolein. 

Ji pasimėgavo lengvais priešpiečiais ir pasiruošė lankytojams, 
kurie visą popietę rodėsi tolygiais intervalais. Pirmomis dienomis 
Aną lankė arba šeimos nariai, arba pačių geriausių Bostono šeimų 
atstovai; kitiems turėjo būti pasakyta, kad gimdyvė dar nepasiruo- 
šusi jų priimti. Tačiau Bostonas buvo vienintelis Amerikos miestas, 
kuriame visi iki skrupulų žinojo savo vietą, buvo mažai tikėtina, kad 
apsireikš netikėtų įsibrovėlių. 

Anos Kain palatoje be vargo būtų tilpusios dar penkios lovos, jei 
ji nebūtų pilna gėlių - nebūtų keista, jei atsitiktinis praeivis pamany- 
tų, kad čia vyksta kokia vietinė žemės ūkio gėrybių paroda. Ir ligoni- 
nės lovoje tiesutėlė kaip styga Ana įjungė elektros lemputę - vis dar 
naujovę Bostone. Jos vyras luktelėjo, kol elektrą įsives Kebotai: Bos- 
tone tai reiškė, kad elektromagnetinė indukcija socialiai priimtina, 

Pirmoji Aną aplankė jos anyta, ponia Tomas Louel Kain, po pir- 
malaikės vyro mirties tapusi šeimos galva. Elegantiškame vėlyvame 
vidutiniame amžiuje ponia Kain taip ištobulino techniką įplaukti 
į patalpą visiškai patenkinta savimi, kad neabejotinai sutrikdydavo 
visus toje patalpoje esančius. Ji dėvėjo tokio ilgio šilkinę suknią, kad 
nieku gyvu nebūtų matyti kulkšnių. Vienintelis jos kulkšnis matęs 
vyras dabar buvo nebegyvas. Ji visada buvo liesa. Jos nuomone - daž- 
nai išsakoma — viršsvorį turinti moteris simbolizuoja prastą maistą 
ir gerų manierų neturėjimą (prastesnę kilmę). Šiuo metu ji buvo 


vyriausia gyva Louel. Jei jau taip, ir vyriausia gyva Kain. Todėl ji 

tikėjosi, ir buvo tikimasi, bus pirmoji, pasirodanti bet kokia reikš- 
minga proga. Šiaip ar taip, argi ne ji suorganizavo pirmą Anos ir 
Ričardo susitikimą? 

Meilė poniai Kain buvo ne itin svarbi. Turtus, padėtį ir prestižą 
ji suprato. Meilė — irgi gerai, tačiau ji, kitaip nei trys pirmieji, retai 
pasirodydavo esanti ilgalaikė. 

Ji pritariamai pabučiavo marčią į kaktą. Ana palietė mygtuką sie- 
noje, pasigirdo tylus dūzgimas. Triukšmas užklupo ponią Kain neti- 
kėtai, mat jai dar reikėjo įsitikinti, kad elektra kada nors prigis. Vėl 
pasirodė sūnumi ir įpėdiniu nešina slaugytoja. Ponia Kain apžiūrėjo 
berniuką, pritariamai šnirpštelėjo ir mostelėjo seselei išeiti. 

— Puikiai padirbėta, Ana, - tarė, tarsi marti būtų laimėjusi nereikš- 
mingą apdovanojimą regatoje. — Mes visi labai tavimi didžiuojamės. 

Anos motina, ponia Edvard Kebot, pasirodė po kelių minučių. 
Išvaizda ji taip mažai tesiskyrė nuo ponios Kain, kad stebėtojas iš 
tolėliau abi ponias galėjo lengvai sumaišyti. Tačiau ponios Kebot 
naudai dera pripažinti, kad ji kur kas labiau domėjosi anūku ir duk- 
terimi nei ponia Kain. Tada atėjo gėlių eilė. 

— Kaip malonu, kad Džeksonai nepamiršo, — sumurmėjo ponia 
Kebot. Be abejonės, jį būtų sukrėsta, jei Džeksonai gėlių nebūtų 
atsiuntę. 

Ponia Kain gėles apžiūrinėjo priekabiau: prieš nukrypdamos į 
dovanotojo kortelę jos akys nuslysdavo gležnų žiedų paviršiumi. Ji 
raminamai šnibždėjo panosėje pavardes: Amsai, Lorencai, Lodžai, 
Higinsonai. Nė viena dama nekomentavo pavardžių tų, kurių nepa- 
žinojo; jos jau buvo išaugusios tą amžių, kai norisi ką nors įdomaus 
sužinoti. Abi išėjo kartu, labai pamalonintos: paveldėtojas pagimdy- 
tas, iš pirmo žvilgsnio viskas gana patenkinama. Abi nusprendė, kad 
jų paskutinis įsipareigojimas šeimai, nors ir ne tiesiogiai, atliktas, ir 


kad dabar galima trauktis į kordebaletą. 

Abi klydo. 

Anos ir Ričardo artimi draugai ir giminaičiai ėjo visą popietę, 
nešini dovanomis ir palinkėjimais; pirmieji buvo aukso arba sidabro, 
pastarieji išsakomi išlavintu brahmanų stiliumi. 

Kai uždaręs verslą pasirodė sutuoktinis, Ana jau buvo išsekusi. 
Ričardas atrodė kiek šiltesnis nei paprastai. Per priešpiečius pirmą 
kartą išgėrė taurę šampano — senasis Amosas Kerbesas primygo, 
o stebint visam Somerseto klubui Ričardas vargiai galėjo pasiprie- 
šinti. Šešių pėdų ūgio, pasipuošęs ilgu juodu surdutu ir smulkiais 
dryželiais kelnėmis, jis stovėjo išsitiesęs, o tamsūs plaukai, perskirti 
per vidurį, švytėjo didelės elektros lemputės šviesoje. Nedaugelis 
būtų teisingai atspėję jo amžių. Ričardas Kainas niekada nesistengė 
atrodyti jaunatviškai; aštrialiežuviai pokštavo, kad jis jau gimė vi- 
dutinio amžiaus. Jam buvo vis vien: jam terūpėjo nuosavybė ir re- 
putacija. Viljamas Louelis Kainas dar kartą buvo iškviestas apžiūrai, 
tarsi tėvas tikrintų buhalterijos ataskaitą banko darbo dienos pabai- 
goje. Atrodė, viskas gerai. Berniukas turėjo dvi kojas, dvi rankas, 
dešimt rankų ir dešimt kojų pirštukų. Ričardas neįžvelgė nieko, kas 
vėliau galėtų trikdyti, todėl išsiuntė jį atgal. 

— Vakar vakare telegrafavau Sent Polio mokyklos direktoriui, — 
pranešė jis žmonai. — Viljamas užrašytas 1918 metų rugsėjui. 

Ana nekomentavo; akivaizdu, kad Viljamo ateitį Ričardas pra- 
dėjo planuoti gerokai prieš jam gimstant. 

— Ką gi, brangioji, tikiuosi, kad tu visiškai atsigavai, — tarė, tik 
tris pirmąsias gyvenimo dienas praleidęs ligoninėje. 

— Taip... ne... — tikriausiai, — droviai atsakė žmona, slėpdama 
bet kokius jausmus, kurie, jos manymu, galėjo jam nepatikti. Jis 
švelniai pabučiavo Aną į skruostą ir išėjo daugiau netaręs nė žodžio. 
Robertsas parvežė jį atgal į Redhausą — šeimos rezidenciją Luisbur- 


go aikštėje. Su naujagimiu ir aukle prie esančio personalo, dabar 

reikės maitinti devynias burnas, tačiau daugiau apie tai Ričardas 


negalvojo. 


Bažnyčios palaiminimą Viljamas Louelis Kainas gavo Šv. Pau- 
liaus protestantų episkopalinėje katedroje dalyvaujant visiems tiems, 
kam pridera, ir keletui tų, kuriems nepridera. Apeigoms vadovavo 
vyskupas Viljamas Lorencas, krikšto tėvais parinkti nepriekaištingi 
bankininkai J. P Morganas ir A. J. Loidas stovėjo greta Anos moky- 
klos laikų bičiulės Milės Preston. Jo Šviesybė pašlakstė Viljamo galvą 
švęstu vandeniu ir saumurmėjo „Viljamas Louelis Kainas“. Berniukas 
nė nešnirpštelėjo. Jis jau pratinosi žvelgti į gyvenimą kaip išrinkto- 
sios kastos atstovas. Ana padėkojo Dievui už sveiką sūnų, o Ričardas 
palenkė galvą — Visagalį jis laikė tik kiek viršesniu už visažinį buhal- 
terį, kurio funkcija — registruoti Kainų šeimos gimimus ir mirtis. 
„Vis dėlto, — pagalvojo jis, — geriau apsidrausti ir susilaukti antro 
berniuko - kaip anglų karališkoji šeima, tada turėčiau ir paveldėtoją, 


ir atsarginį.“ Vyras nusišypsojo žmonai, visai ja patenkintas. 


Vladekas Koskievičius augo lėtai. Netrukus įmotei tapo akivaiz- 
du, kad berniuko sveikata nuolat kels rūpesčių. Jis pasigaudavo visus 
užkratus, sirgo visomis ligomis, kuriomis paprastai perserga augan- 
tys vaikai, ir daugybe kitų, kuriomis vaikai paprastai neserga, o pas- 
kui nesirinkdamas užkrėsdavo kitus šeimos narius. 

Helena su Vladeku elgėsi kaip su savu ir nirčiai jį užstodavo, kai 
tik Jasius pradėdavo keiksnoti velnią, dažniau nei Dievą, dėl vaiko 
buvimo jų mažoje pirkelėje. Elorentina su Vladeku taip pat elgėsi 
kaip su savo sūnumi. Ji pamilo mažiuką vos pamačiusi ir įsitvėrė jo 
taip stipriai, kaip ir bijojo, kad niekas niekada nenorės vesti bekraitės 
kailinių žvėrelių medžiotojo dukters, kuri todėl ir liks bevaikė. Tad 
Vladekas ir buvo jos vaikas. 

Vyriausias brolis Frankas, tas, kuris rado Vladeką ant upės kran- 
to, laikė jį žaisliuku. Nė už ką nebūtų pripažinęs, kad myli trapų 
vaikiščią, mat tėvas buvo jam sakęs, kad vaikai — moterų rūpestis. 
Šiaip ar taip, kitą sausį jis baigs mokyklą ir pradės dirbti barono 
dvare. Trys jaunesnieji, Stefanas, Josefas ir Janas, ne itin domėjo- 
si Vladeku, o likęs šeimos narys, Sofija, vos šešiais mėnesiais už jį 
vyresnė, būdavo patenkinta vos prie jo prisiglaudusi. Tačiau būdas 
ir protas, taip besiskiriantis nuo jos tikrų vaikų, užklupo Heleną 
nepasiruošusią. 

Niekam pro akis nebūtų prasprūdę fiziniai ir intelektiniai skir- 
tumai. Visi Koskievičių vaikai buvo aukšti, stambaus sudėjimo, 


raudonplaukiai ir, išskyrus Florentiną, pilkomis akimis. Vladekas 

buvo žemas ir kresnas, tamsių plaukų ir ryškiai mėlynų akių. Kos- 
kievičiukai nesidomėjo švietimu ir paliko kaimo mokyklą vos 
amžius ar būtinybė leisdavo. Tačiau Vladekas, nors vėlai pradėjo 
ropinėti, jau aštuonių mėnesių prašneko, dar nesulaukęs trejų jau 
skaitė, tačiau vis dar negebėjo savarankiškai apsirengti, o penke- 
rių rašė rišlius sakinius, tačiau nepaliovė šlapintis į lovą. Jis buvo 
tėvo neviltis ir motinos pasididžiavimas. Pirmieji ketveri jo me- 
tai šiame pasaulyje buvo įsimintini daugybinėmis pastangomis iš 
jo pasitraukti susergant; jei ne nuolatinės Helenos ir Florentinos 
pastangos, jam būtų pavykę. Berniukas toliau kaip per metrą ne- 
atstodamas nuo motinos lakstė po medinę pirkelę basomis, daž- 
niausiai pasipuošęs saviškiu Arlekino kostiumėliu. Kai iš mokyklos 
grįždavo Florentina, Vladeko lojalumas persikeldavo: dabar jis ne- 
atstodavo nuo sesės šono, kol ji paguldydavo jį miegoti. Dalyda- 
ma maistą Florentina dažnai aukodavo pusę savo dalies Vladekui, 
arba, jei jis sirgdavo, ir visą porciją. Vladekas vilkėjo drabužius, 
kuriuos mergaitė jam buvo sukurpusi, dainavo daineles, kurių ji 
buvo išmokiusi, kartu žaisdavo tais nedaugeliu žaisliukų ir daikte- 
lių, kuriuos ji turėjo. 

Kadangi didžiąją dienos dalį Florentina praleisdavo mokykloje, 
Vladekas įsigeidė eiti kartu. Vos gavęs leidimą jis nužygiavo aštuo- 
niolika varstų per apsamanojusį beržyną ir kadagyną į nedidelę mo- 
kyklą Slanime tvirtai įsikirtęs į mergaitės ranką, kol priėjo vartus. 

Kitaip nei jo broliai, Vladekas nuo pirmojo skambučio pamėgo 
mokyklą; jam tai buvo išsigelbėjimas iš mažutės pirkelės, kuri tu- 
rėjo atstoti visą pasaulį. Mokykloje Vladekas skausmingai patyrė, 
kad tėvynę okupavusi Rusija. Jis sužinojo, kad gimtąja lenkų kalba 
galima kalbėti tik privačiai, pirkelėje, kad mokykloje gimtoji kalba 
bus rusų. Jis jautė, kad kiti vaikai įnirtingai didžiuojasi engiama 


kalba ir kultūra, tad pats ėmė dalytis šituo pasididžiavimu. 

Savo nuostabai Vladekas patyrė, kad mokytojas, ponas Kotovs- 
kis, nežemina jo taip, kaip namuose jį menkina tėvas. Nors, kaip ir 
namuose, buvo jauniausias, gana greitai peraugo klasiokus visu kuo, 
išskyrus ūgį. Smulkutė jo figūrėlė trukdė bendraamžiams deramai jį 
įvertinti: vaikai pernelyg dažnai padaro prielaidą, kad didžiausias yra 
geriausias. Penkiametis Vladekas klasėje pirmavo visuose dalykuose, 
išskyrus medžio darbus. 

Vakarais, sugrįžus į mažąją medinę pirkelę, kol kiti vaikai pri- 
žiūrėjo našlaites, kurios taip kvapniai tarpo pavasariniame sode, 
rinko uogas, skaldė malkas, medžiojo triušius ar siuvo drabužius, 
Vladekas vis skaitė: neatverstas vyriausio brolio, paskui vyresnėlės 
sesers knygas. Pamažu Helenai pradėjo aiškėti, kad tą vakarą, kai 
vietoj trijų triušių Frankas parnešė namo šį mažą sutvėrimą, ji gavo 
daugiau, nei tikėjosi. Vladekas jau uždavinėjo klausimus, į kuriuos 
ji negebėjo atsakyti. Moteris suprato, kad neilgai trukus nebepajėgs 
su juo susitvarkyti ir nenutuokė, ką daryti. Tačiau ji neabejodama 
tikėjo lemtimi, tad nėmaž nenustebo, kai sprendimą teko priimti 
ne jai. 

Pirmas svarbus posūkis Vladeko gyvenime įvyko tūkstantis devy- 
ni šimtai vienuoliktųjų rudens vakarą. Šeimynykščiams vakarienei, 
kaip įprasta, prikirtus barščių su triušiena, Jasius šnarpštė prie Židi- 
nio, Helena siuvo, o vaikai žaidė, išskyrus Vladeką, kuris susirangęs 
prie motinos kojų skaitė. Stefanui su Jozefu besikivirčijant, kuriam 
atiteks šviežutėliai pušų kankorėžiai, pasigirdo garsus beldimas į du- 
ris. Visi apmirė. Beldimas Koskievičius visada užklupdavo netikėtai, 
nes lankytojų mažojoje pirkelėje beveik nesulaukdavo. 

Visa šeima su nerimu įsmeigė akis į duris ir tarsi negalėdami pati- 
kėti laukė, kol beldimas pasigirs antrą kartą. Pasigirdo — kiek garsiau 
nei pirmąjį. Mieguistas Jasius pakilo iš krėslo, nustyrino prie durų ir 


atsargiai atidarė. Pamatę, kas ten stovi, visi pašoko ir nulenkė galvas, 

išskyrus Vladeką, kuris spoksojo į plačiapetę, dailią aristokratišką fi- 
gūrą sunkiais lokenos kailiniais, kurios buvimas akimirksniu įžiebė 
baimę tėvo akyse. Tačiau širdinga svečio šypsena išsklaidė visą ne- 
rimą, ir Jasius greitai žengė į šoną, leisdamas baronui Rosnovskiui 
įeiti į namus. Niekas nekalbėjo. Baronas anksčiau nebuvo viešėjęs 
trobelėje, todėl niekas nesumojo, ką dabar daryti. 

Vladekas padėjo knygą, atsistojo, priėjo prie nepažįstamojo ir tė- 
vui nespėjus sustabdyti ištiesė rankutę. 

— Labas vakaras, pone. 

Baronas suspaudė ištiestą rankutę, ir abu ėmė stebeilytis vienas 
į kitą. Kai svečias vaiko rankutę paleido, Vladeko akys užkliuvo už 
nuostabios sidabro apyrankės su įrašu, kurį jis ne visai suprato. 

— Tikriausiai tu esi Vladekas. 

— Taip, pone, — atsakė berniukas, iš pažiūros nė kiek nenustebęs, 
kad baronas žino jo vardą. 

— Tai dėl tavęs atėjau aplankyti tavo tėvo, - pridūrė baronas. 

Jasius rankos mostu davė suprasti, kad kiti vaikai paliktų jį vieną 
su šeimininku, todėl dvi dailiai tūptelėjo, keturi nusilenkė ir visi šeši 
tylomis pasitraukė į pastogę. Vladekas liko, nes niekas neliepė jam 
dingti su kitais vaikais. 

— Koskievičiau, — pradėjo baronas, vis dar stačiomis, mat niekas 
nepasiūlė jam atsisėsti, pirmiausia dėl to, kad buvo pernelyg išsigan- 
dę, o antra todėl, kad padarė prielaidą, jog jis čia tam, kad pareikštų 
papeikimą. — Noriu prašyti tavęs paslaugos. 

— Ko tik norit, pone, ko tik norit, — atsakė tėvas spėliodamas, ką 
tokio jis galėtų pasiūlyti baronui, ko anas neturi šimteriopai. 

Baronas tęsė: 

— Mano sūnui Leonui dabar šešeri. Pilyje jį privačiai moko du 
mokytojai, vienas iš Lenkijos, kitas iš Vokietijos. Mokytojai sako, 


kad jis gabus vaikis, tačiau stinga kovingumo, mat nėra su kuo 

varžytis. Ponas Kotovskis iš miestelio mokyklos sakė, kad Vladekas — 
vienintelis berniukas, pajėgsiantis sudaryti tokią konkurenciją. Atė- 
jau pasiteirauti, ar sutiktumėte atsiimti sūnų iš kaimo mokyklos ir 
leisti jam mokytis kartu su Leonu pilyje? 

Prieš Vladeko akis atsivėrė nuostabus reginys knygų ir mokytojų, 
kur kas išmintingesnių nei ponas Kotovskis. Jis dirstelėjo į motiną. 
Ji žvelgė į baroną nuostabos ir liūdesio kupinomis akimis. Jasius at- 
sisuko į žmoną, o tylaus jųdviejų bendravimo akimirka vaikui virto 
visa amžinybe. 

Medžioklis kimiai kreipėsi į barono pėdas. 

— Mums būtų garbė, pone. 

Baronas atkreipė dėmesį į Heleną. 

— Švenčiausioji Mergelė neleistų statyti kliūčių vaiko kelyje, — ty- 
liai atsakė moteris, — nors ji viena žino, kaip aš jo ilgėsiuos. 

— Neabejokite, ponia Koskievič, kad jūsų sūnus galės grįžti namo 
kada panorėjęs. 

— Taip, pone. Tikiuosi, kad jis panorės, - Helena jau ruošėsi pri- 
durti maldavimą, tačiau apsigalvojo. 

Baronas nusišypsojo. 

— Gerai. Vadinasi, sutarta. Prašyčiau atvesti jį rytoj į pilį septintą 
valandą. Mokslo metais jis gyvens pas mus, o Kalėdoms galės grįžti 
į pirkią. 

Vladekas puolė į ašaras. 

— Tylėk, vaike, — subarė medžioklis. 

— Aš tavęs nepaliksiu, — atsisukęs į mamą pasakė Vladekas, nors 
iš tikrųjų norėjo išvykti. 

— Tylėk, vaike, — pakartojo traperis, šįsyk kiek garsiau. 

— Kodėl gi? — su gailesčiu balse pasiteiravo baronas. 

— Nė už ką nepalikčiau Florcės, niekada. 


— Florcės? — susidomėjo baronas. 

— Mano vyriausios dukters, pone, - įsiterpė traperis. - Nesirūpin- 
kit, pone. Berniukas darys kaip lieptas. 

Niekas nepratarė nė žodžio. Baronas kurį laiką tylėjo, o Vladekas 
bandė suturėti ašaras. 

— Kiek metų jūsų dukteriai? — galų gale pasiteiravo baronas. 

— Keturiolika, — atsiliepė traperis. | 

— Ar ji galėtų dirbti virtuvėje? — paklausė svečias, kuriam palen- 
gvėjo regint, jog Helena Koskievič tikrai nepradės žliumbri. 

— O taip, barone, - atsakė ji. — Florcė moka virti, siūti, ji moka... 

— Puiku, gerai, tuomet ji taip pat gali ateiti. Lauksiu jų abiejų 
rytojaus rytą, septintą. 

Baronas nuėjo prie durų, atsigręžė į berniuką ir nusišypsojo. 
Šį kartą Vladekas atsakė šypsena. Jis sudarė pirmą gyvenime sando- 
rį, todėl baronui išėjus leido motinai jį apkabinti. Girdėjo, kaip ji 
šnibžda: 

— Ach, motulės mažytėli, kas tavęs laukia? 

Vladekas netvėrė sužinoti. 


Tą vakarą prieš guldama į lovą Helena sukrovė Vladeko ir Floren- 
tinos mantą, nors ilgai nebūtų trukę sukrauti ir visos šeimos turtą. 
Kito ryto šeštą likę šeimynykščiai stovėjo prie durų ir stebėjo, kaip 
vaikai iškeliauja į pilį, abu su popieriniais ryšeliais po pažastimis. 
Florentina, aukšta ir grakšti, vis atsisukinėjo, verkdama pamojuoda- 
vo, o Vladekas, mažiukas, nevikrus, nė karto neatsigręžė. Visą kelią 
Florentina tvirtai laikė į jį įsikibusi. Vaikai apsikeitė vaidmenimis: 
nuo tos dienos ji tapo nuo jo priklausoma. 

Puošnus liokajus su siuvinėta žalia livrėja auksinėmis sagomis, 


kukliai pabeldus atidaręs dideles ąžuolines duris, aiškiai jų laukė. 

Abu vaikai dažnai susižavėję stebėdavo pilkas uniformas kareivių, 
kurie saugojo netoliese esančią Rusijos ir Lenkijos sieną, tačiau ne- 
buvo matę nieko tvaskesnio ir prašmatnesnio nei šis virš jų stūksan- 
tis milžinas, jų manymu, didžiulės svarbos. Vestibiulyje buvo paties- 
tas storas kilimas. Vladekas apstulbęs spoksojo į žaliai rudą raštuotą 
grožybę spėliodamas, ar nederėtų nusiauti, ir nustebo, kai einant 
nesigirdėjo nė garso. 

Spindinti būtybė palydėjo vaikus į miegamuosius vakariniame 
sparne. Atskiri kambariai? Kaip jie apskritai užmigs? Bent jau buvo 
susisiekiančios durys, todėl neteks būti per toli vienam nuo kito, ir 
tiesą sakant, daugybę naktų jie miegojo kartu, vienoje lovoje. 

Iškrovus daiktus Florentiną nulydėjo į virtuvę, o Vladeką nuvedė į 
žaidimų kambarį pietiniame pilies sparne, kur jis buvo supažindintas 
su barono sūnumi. Leonas Rosnovskis pagal amžių buvo aukštas, iš- 
vaizdus berniukas, toks žavus ir draugiškas, kad Vladekas akimirksniu 
atsisakė sumanyto kovingumo. Berniukas greitai susigaudė, kad Leo- 
nas yra vienišas vaikas, neturi su kuo žaisti, išskyrus auklę, atsidavusią 
lietuvę žindyvę, kuri po pirmalaikės motinos mirties tenkino kiekvie- 
ną berniuko poreikį. Tvirtas iš miškų išlindęs bendraamžis galėjo tapti 
jo draugu, ir bent jau vienu atžvilgiu jiedu buvo laikomi lygūs. 

Leonas akimirksniu pasišovė Vladekui aprodyti pilį, kurios kie- 
kvienas kambarys buvo didesnis už visą pirkią. Nuotykis truko visą 
rytą. Berniuką apstulbino pilies dydis, jos baldų ir audinių prašma- 
tnumas, ir dar tie kilimai kiekviename kambaryje, tačiau jis tepri- 
sipažino esąs maloniai nustebintas. Pagrindinis pastatas, paaiškino 
Leonas, yra gotiškas, tarsi Vladekas turėtų žinoti, ką reiškia „gotiš- 
kas“. Jis linktelėjo. Paskui Leonas nusivedė naująjį draugą akmeni- 
niais laiptais į neaprėpiamus rūsius su eilių eilėmis apdulkėjusių ir 
voratinkliais apraizgytų vyno butelių. Tačiau labiausiai Vladekui pa- 


tiko erdvus valgomasis su didžiuliais kolonomis paremtais skliautais, 

plytelėmis grįstomis grindimis ir didžiausiu kada matytu stalu. Jis 
smalsiai stebeilijo į iškimštas žvėrių galvas, prikaltas prie sienų. Leo- 
nas paaiškino, jog tai bizonas, lokys, briedis, šernas ir ernis, kuriuos 
bėgant metams sumedžiojo jo tėtis. Virš židinio kabėjo barono her- 
bas. Rosnovskių šeimos devizas skelbė: „Sėkmė šypsosi drąsiems.“ 

Dvyliktą nuskambėjo gongas, ir livrėjomis vilkintys tarnai pa- 
tiekė priešpiečius. Vladekas valgė labai mažai, nes stebėjo Leoną ir 
bandė įsiminti, kurį įrankį iš gluminančios sidabro rykų rikiuotės 
dera paimti. Po priešpiečių jis susipažino su dviem mokytojais, kurie 
sutiko jį ne taip šiltai kaip Leonas. Tą vakarą Vladekas įsiropštė į 
didžiausią kada matytą lovą ir pasakojo Elorentinai savo nuotykius. 
Ji negalėdama patikėti klausėsi išplėtusi akis ir per visą pasakojimą 
taip ir nesučiaupė iš nuostabos pražiotos burnos, ypač išgirdusi apie 
peilius ir šakutes. 

Pamokos prasidėjo kitą rytą, lygiai septintą valandą, dar prieš 
pusryčius, ir tęsėsi visą dieną tik su trumpomis pertraukomis paval- 
gyti. Iš pradžių Leonas aiškiai lenkė naująjį klasioką, tačiau Vladekas 
ryžtingai susigrūmė su knygomis, ir bėgant savaitėmis atotrūkis ėmė 
mažėti. Abiejų berniukų konkurencija ir draugystė vystėsi tokiu pa- 
čiu tempu. Mokytojams vienodai buvo sunku su abiem mokiniais — 
barono sūnumi ir su nesantuokiniu Dievas žino kieno vaiku, tačiau 
jie nenoriai pripažino baronui, kad akademiniu požiūriu jis pasi- 
rinko teisingai. Jų nepalenkiamos nuostatos Vladekas nepaisė, nes 
Leonas visada elgėsi su juo kaip lygus su lygiu. 

Baronas leido suprasti, kad jis patenkintas berniukų daroma pa- 
žanga, ir dažnai atsidėkodavo Vladekui drabužiais bei žaislais. Pirmi- 
nis Vladeko oficialus ir nešališkas žavėjimasis baronu greitai peraugo 
į pagarbą. 

Kai Vladekui atėjo laikas grįžti į mažąją pirkelę miške Kalėdoms, 
jis ėmė sielvartauti, kad teks palikti Leoną. Nepaisant pradinio 


33 


džiaugsmo, kad pamatys motiną, trys trumpi mėnesiai, kuriuos pra- 
leido barono pilyje, atvėrė jam kur kas labiau jaudinantį pasaulį. Jis 
verčiau būtų sutikęs būti tarnu pilyje nei šeimininku pirkelėje. 

Atostogoms bėgant Vladekas ėmė dusti mažojoje pirkelėje su 
vienu kambariu ir sausakimša palėpe, buvo nepatenkintas maistu, 
patiekiamu tokiomis mažomis porcijomis ir valgomu plikomis ran- 
komis; pilyje niekas nieko nedalijo į devynias dalis. Po kelių dienų 
Vladekas jau nekantravo grįžti pas Leoną ir baroną. Kiekvieną po- 
pietę jis sukardavo šešis varstus iki pilies, atsisėsdavo ir spoksodavo 
į jos didingas sienas, mat nesiryždavo įeiti be leidimo. Elorentina, 
kurios dienos bėgo tik tarp virtuvės tarnų, lengviau prisitaikė grįžusi 
į ankstesnę paprastą buitį ir nepajėgė suprasti, kad pirkia niekada 
nebebus Vladeko namai. 

Jasius nelabai susigaudė, kaip elgtis su šešiamečiu, kuris taip dai- 
liai apsirengęs ir taip puikiai kalba apie dalykus, kurių tėvas nė ne- 
supranta; o ir nenori. Dar blogiau, atrodė, Vladekas nedaro nieko 
daugiau, tik ištisas dienas švaisto skaitymui. Kas jo laukia, svarstė 
traperis, jei nepajėgs nei kirviu užsimoti, nei triušį sugauti. Kaip jis 
tikisi sąžiningai uždirbti pragyvenimui? Jasius taip pat meldėsi, kad 
atostogos prabėgtų greičiau. 

Helena didžiavosi Vladeku ir iš pradžių atsisakė pripažinti, netgi 
sau, kad tarp jo ir kitų vaikų įsiterpė pleištas, tačiau netrukus to ne- 
bebuvo galima nepastebėti. Vieną vakarą žaisdami kareivėliais prie- 
šingų armijų generolai Stefanas su Franku atsisakė priimti Vladeką 
į savo gretas. 

— Aš noriu dalyvauti mūšyje, — verkė Vladekas. — Kodėl manęs 
niekad nepriima? 

— Todėl, kad tu nebesi vienas iš mūsų, — pareiškė Stefanas. - Šiaip 
ar taip, tu nesi tikras mūsų brolis. 

Po ilgos tylos Erankas pridūrė: 


— Tėvas visai tavęs nenorėjo; tik mamulė leido tau pasilikti. 

Vladekas apžvelgė ratu susėdusius vaikus, ieškodamas Florentinos. 

— Ką Stefanas turi omeny sakydamas, kad aš ne jūsų 
brolis? — pasiteiravo. 

Šitaip Vladekas patyrė savo gimimo aplinkybes ir suprato, kodėl 
visada jautėsi kitoks nei broliai ir seserys. Slapta jis džiaugėsi suži- 
nojęs, kad jo gyslomis neteka prastas traperio kraujas, kad yra kilęs 
iš nežinomos giminės ir turi savyje užuomazgą dvasios, kuri viską 
padarys įmanoma. 

Kai nelinksmos atostogos galų gale pasibaigė, Vladekas iškeliavo 
į pilį dar neprašvitus, o Elorentina nenoromis slinko atsilikusi per 
porą žingsnių. Leonas pasitiko jį išskėstomis rankomis; jam, įkalin- 
tam tėvo turtų, panašiai kaip Vladeką buvo įkalinęs traperio skurdas, 
Kalėdos taip pat nebuvo labai šventiškos. Nuo tos akimirkos berniu- 
kai tapo artimiausiais draugais — vandeniu neperliesi. 

Atėjus vasaros atostogoms Leonas ėmė maldauti tėvą leisti Vla- 
dekui pasilikti pilyje. Baronas sutiko, nes pats vis labiau linko prie 
medžioklio sūnaus. Vladekas džiūgavo. Jis sugrįš į medinę pirkelę tik 


kartą gyvenime. 


Viljamas Kainas augo greitai; visi, kuriems tekdavo su juo pabūti, 
laikė jį nuostabiu vaiku; pirmaisiais gyvenimo metais tai buvo tik 
galvas pametę giminaičiai arba pakvaišę iš meilės tarnai. 

Viršutinis aukštas Kainų aštuonioliktojo šimtmečio statybos 
name Luisburgo aikštėje buvo paverstas vaikų kambariu, perkrautu 
žaislais. Naujai atsiradusiai auklei buvo įrengtas miegamasis ir sve- 
tainė. Vaikų kambarys buvo įrengtas gana toli nuo Ričardo Kaino 
kabineto, kad jis nežinotų apie tokias problemas kaip dantų kalima- 
sis, šlapi vystyklai ir kitokie nereguliarūs ir nedrausmingi verksmai 
prašant valgyti. Apie pirmą šypseną, pirmą dantuką, pirmą žingsnį 
ir pirmą žodį Viljamo mama parašydavo šeimos knygoje kartu su 
nurodytu svorio ir ūgio padidėjimu. Ana nustebo sužinojusi, kad 
šie statistiniai rodikliai taip mažai skiriasi nuo kitų vaikų, kuriuos jai 
tekdavo pamatyti Bikon Hile. 

Iš Anglijos atsigabenta auklė augino berniuką pagal reglamentą, 
kuris būtų paglostęs net prūsų kavalerijos karininko savimeilę. Viljamo 
tėvas aplankydavo sūnų kiekvieną vakarą šeštą valandą. Kadangi jis at- 
sisakė kreiptis į mažąjį vaikų kalba, baigėsi tuo, kad nekalbėjo su sūnu- 
mi apskritai. Abudu paprasčiausiai abejingai spoksodavo vienas į kitą. 
Kartais Viljamas sugriebdavo tėvo rodomąjį pirštą, tą patį, kuriuo jis 
tikrindavo buhalterines ataskaitas, ir Ričardas leisdavo sau nusišypsoti. 

Pirmųjų metų pabaigoje rutina kiek pasikeitė — berniukas pa- 
simatyti su tėvu buvo gabenamas apačion. Ričardas sėdėdavo kaš- 


toninės odos krėsle aukšta atkalte ir stebėdavo, kaip jo pirmagimis 

pina keturiomis tarp baldų kojų, pasirodydamas tada, kai mažiausiai 
tikiesi: Ričardas tarstelėjo, kad vaikas neabejotinai taps politiku. Pir- 
muosius žingsnius Viljamas žengė trylikos mėnesių, įsikibęs į tėvo 
apsiausto skvernus. Pirmasis jo žodis buvo „tata“, o tai pamalonino 
visus, įskaitant senelę Kain ir senelę Kebot, kurios reguliariai apsilan- 
kydavo. Jos nestūmė vežimėlio, kuriame Viljamas buvo vežiojamas 
po Bostoną, tikrąja to žodžio prasme, tačiau ketvirtadienio popie- 
tėmis malonėdavo žingsniuoti paskui auklę ir nudelbdavo mažiau 
disciplinuotus kūdikius. Kol kiti vaikai viešuosiuose parkuose lesino 
antis, Viljamui pavyko apžavėti puošnių pono Džeko Gardnerio Ve- 
necijos rūmų ežero gulbes. 

Praėjus dvejiems metams senelės užuominomis leido suprasti, 
kad atėjo metas kitai atžalai, Viljamo broliukui. Ana padarė joms pa- 
slaugą ir pastojo, tačiau ketvirto mėnesio pradžioje pasijuto prastai. 
Kai šešioliktą savaitę Ana persileido, daktaras Makenzis nusprendė, 
kad įgeidžius pildyti nevalia. Užrašuose jis pasižymėjo: „Preeklamp- 
sija?“, o moteriai pasakė: 

— Ponia Kain, jautėtės prastai dėl to, kad jūsų kraujospūdis per 
aukštas, ir tikriausiai būtų dar kilęs nėštumui progresuojant. Bijau, 
kad gydytojai dar neišrado vaistų aukštam kraujospūdžiui numušti; 
tiesą sakant, apie šią ligą žinome labai nedaug, tik tiek, jog tai pavo- 
jinga būklė, ypač nėščiai moteriai. 

Ana bandė sulaikyti ašaras bandydama įsivaizduoti ateitį be dau- 
giau vaikų. 

— Ar liga tikrai nepasikartos, jei aš vėl pastosiu? — pasiteiravo, 
sudėliodama klausimą taip, kad sulauktų iš gydytojo palankaus 
atsakymo. 

— Jei atvirai, labai nustebčiau, jei nepasikartotų, ponia Kain. Ap- 
gailestauju, kad tenka tai pasakyti, tačiau aš griežtai rekomenduoju 


daugiau vaikų nebeplanuoti. 

— Tačiau aš sutinku blogai jaustis kelis mėnesius, jei tai reiškia... 

— Kalbu ne apie prastą savijautą, ponia Kain. Kalbu apie nebūtiną 
rizikavimą savo gyvybe. 

Tai buvo baisus smūgis Anai, taip pat ir Ričardui, kuris tarėsi už- 
veisiąs didelę šeimą ir užtikrinsiąs, kad Kainų pavardė tvers amžinai. 


Dabar ši atsakomybė atiteko Viljamui. 


Po šešerių metų valdyboje Ričardas perėmė „Kaino ir Keboto“ 
banko ir korporacijos prezidento pareigas. Architektūrinės ir fiska- 
linės vienybės bastionas, iškilęs Steit gatvės kampe, turėjo skyrius 
Niujorke, Londone ir San Fransiske. San Fransisko skyrius sukėlė Ri- 
čardui problemų tą dieną, kai gimė Viljamas, nes, kartu su Krokerio 
nacionaliniu banku, Vels Fargo ir Kalifornijos banku visiškai sugriu- 
vo, ne finansiškai, bet tikrąja tų žodžių prasme, per didįjį tūkstantis 
devyni šimtai šeštųjų metų žemės drebėjimą. Ričardas, iš prigimties 
atsargus žmogus, buvo visapusiškai apsidraudęs pas Loidą Londone. 
Kaip tikri džentelmenai draudikai išmokėjo viską iki paskutinio cen- 
to, tad Kainų turtas nenukentėjo. Vis dėlto Ričardui visus metus teko 
nepatogiai kratytis pirmyn atgal skersai Ameriką (kelionė traukiniu 
tarp Bostono ir San Fransisko truko keturias dienas), nes reikėjo pri- 
žiūrėti atstatymo darbus. Tūkstantis devyni šimtai septintųjų spalį 
Vienybės aikštėje duris atvėrė nauja kontora, kaip tik laiku, kad gali- 
ma būtų atkreipti dėmesį į Rytinėje pakrantėje kylančias problemas. 
Tai buvo nežymus masinis indėlių išėmimas iš Niujorko bankų; dau- 
gybė mažesnių įstaigų nepajėgė susidoroti su netikėtai dideliais išėmi- 
mais ir kartais turėdavo užverti savo duris. J. P Morganas, legendinis 
jo vardu pavadintos bendrovės valdybos pirmininkas, pakvietė Ričar- 


dą sudaryti konsorciumą ir krizės metu darbuotis drauge. Ričardas 


38 


sutiko. Drąsi pozicija apsimokėjo, ir gyvenimas pradėjo grįžti į vėžes, 
tačiau prieš tai pono Kaino dar laukė kelios bemiegės naktys. 

Kita vertus, Viljamas miegojo kietai, nieko nenutuokdamas apie 
žemės drebėjimų ir žlungančių bankų reikšmę; šiaip ar taip, reikė- 
jo palesinti gulbes, laukė nesibaigiančios kelionės pirmyn ir atgal į 
Miltoną, Brukliną ar Beverlį, nes reikėdavo pasirodyti galvas dėl jo 


pametusiems giminaičiams. 


Kitų metų spalį mainais už apdairią investiciją į žmogų, vadinamą 
Henriu Fordu, Ričardas Kainas įsigijo naują žaisliuką. Ponas Fordas 
tvirtino galintis pagaminti motorinę transporto priemonę žmonėms. 
Bankas pavaišino poną Fordą ankstyvais pietumis, o Ričardas buvo 
įkalbėtas įsigyti Ford T už dosnią aštuonių šimtų dvidešimt penkių 
dolerių sumą. Ponas Fordas tikino, kad, jei bankas jį parems, kaina 
pamažu nukris iki trijų šimtų penkiasdešimties dolerių ir visi įsigeis 
jo mašinų, tad rėmėjai užsitikrins didelį pelną. Ričardas jį parėmė: 
tai buvo pirmas kartas, kai jis įdėjo didelius pinigus į žmogų, kuris 
viliasi, jog jo produkto kaina sumažės perpus. 

Iš pradžių Ričardas būgštavo, kad šita motorinė transporto prie- 
monė, nors ir niūriai juoda, gali būti nepalaikyta rimtu transportu 
banko valdybos pirmininkui ir prezidentui, tačiau susižavėję žvilgs- 
niai nuo šaligatvių įtikino, kad mašina patraukli. Riedantis dešimties 
mylių per valandą greičiu mechanizmas kėlė daugiau triukšmo negu 
arklys, tačiau turėjo privalumą — nedrabstė mėšlo Mount Vernon 
gatvės viduryje. Su ponu Fordu Ričardas susiginčijo vienintelį kartą, 
mat pirmasis nepaisė pasiūlymo Ford T gaminti įvairių spalvų. Eor- 
das laikėsi savo: kad kaina kristų, visi automobiliai turi būti juodi. 


Ana, jautresnė pritariančiai rafinuotos visuomenės nuomonei nei jos 

vyras, atsisakė keliauti galinėje sėdynėje tol, kol Kebotai patys nejįsi- 
gijo mašinos. 

Tačiau Viljamas įsimylėjo „automobilį“, kaip jį pakrikštijo spau- 
da, ir tučtuojau padarė prielaidą, kad daiktas buvo įsigytas vietoj be 
darbo likusio ir motoro neturinčio vaikiško vežimėlio. Šoferį su tam- 
siais apsauginiais akiniais ir kepure su snapeliu vaikas mėgo labiau 
nei savo auklę. Senoji Kain ir senoji Kebot pareiškė, kad nieku gyvu 
nekeliaus tokiais pragaro ratais, ir nemelavo. Tiesa, po daugelio metų 
senoji Kain laidoti buvo vežama automobiliu, tačiau apie šitą faktą 


jai nebuvo pranešta. 


Kitus dvejus metus bankas stiprėjo ir augo, lygiai kaip ir Viljamas. 

Amerikiečiai vėl pradėjo investuoti į plėtrą, tad „Kainui ir Kebo- 
tui“ ėmė plaukti stambios pinigų sumos, kad būtų perinvestuotos į 
tokius projektus, kaip besiplečiantis Louelio odos fabrikas Louelyje, 
Masačusetse. Ričardas neslopindamas pasitenkinimo stebėjo banko 
ir sūnaus augimą. 

Per penktąjį Viljamo gimtadienį jis perėmė vaiką iš moterų rankų 
ir už keturis šimtus penkiasdešimt dolerių per metus pasamdė asme- 
ninį mokytoją poną Munro. Ričardas pats išsirinko Munro iš aštuo- 
nių kandidatų sąrašo, kurį kiek anksčiau jam paruošė asmeninis se- 
kretorius. Jo vienintelis tikslas buvo užtikrinti, kad sulaukęs dvylikos 
Viljamas būtų pasiruošęs stoti į Sent Polį. Viljamas tučtuojau pamilo 
savo mokytoją, kuris jam atrodė labai senas ir labai protingas. Iš ti- 
krųjų vyrukui buvo dvidešimt treji, jis turėjo Edinburgo universiteto 
anglų kalbos antrojo laipsnio diplomą su pagyrimu. 

Viljamas greitai išmoko skaityti ir rašyti, tačiau tikrą entuziazmą 


puoselėjo skaičiams. Vienintelis jo nusiskundimas buvo tas, kad iš 

šešių dienos pamokų tik viena skirta aritmetikai. Jis greitai atkreipė 
tėvo dėmesį į tai, kad šeštadalio darbo dienos gali nepakakti žmogui, 
kuris vieną dieną bus banko prezidentas ir valdybos pirmininkas. 

Kad kompensuotų mokytojo įžvalgos stoką Viljamas pramynė 
kelius pas visus prieinamus giminaičius reikalaudamas sumų, kurias 
galėtų mintinai suskaičiuoti. Senelę Kebot, kurios nebuvo įmano- 
ma įtikinti, kad sveiką skaičių padalijus iš keturių nebūtinai gausi tą 
patį rezultatą, kaip tą patį skaičių padauginus iš vienos ketvirtosios, 
anūkas greitai išvarė iš klasės; tačiau senoji Kain, kuri buvo kur kas 
geriau išsimokslinusi, nei būtų pripažinusi, narsiai susigrūmė su pa- 
prastosiomis trupmenomis, procentų procentais ir aštuonių pyragai- 
čių dalijimu devyniems vaikams. 

— Senele, — švelniai, bet tvirtai pareiškė Viljamas, kai jai nepavy- 
ko rasti atsakymo į jo paskutinį galvosūkį, - galėtum nupirkti man 
logaritminę liniuotę, ir nebekvaršinčiau tau galvos. 

Senelę Kain apstulbino vaikaičio ankstyvas išsivystymas, tačiau 
ji vis dėlto nupirko jam logaritminę liniuotę spėliodama, ar jis iš 
tikrųjų žino, kaip ja naudotis. 

Tuo metu Ričardą problemos traukė toliau į rytus. Nuo širdies 
smūgio prie darbo stalo mirus Londono skyriaus valdybos pirmi- 
ninkui, Ričardo prisireikė Lombardo gatvėje. Jis pasiūlė Anai su 
Viljamu jį lydėti suvokdamas, kad kelionė prisidėtų prie vaiko iš- 
silavinimo. Šiaip ar taip, galės aplankyti visas tas vietas, apie kurias 
pasakojo ponas Munro. Aną, kuri nebuvo lankiusis Europoje, pers- 
pektyva pradžiugino; ji tris garlaivio bagažo skyrius pripildė elegan- 
tiškų ir brangių naujų drapanėlių, kuriomis ketino priblokšti Senąjį 
Pasaulį. Viljamui atrodė nesąžininga, kad mama neleidžia pasiimti 
ne mažiau svarbaus kelionės priedo — dviračio. Kainai traukiniu 
iškeliavo į Niujorką, kur turėjo sėsti į Sautamptonan plaukiančią 


„Akvitaniją“. Aną pribloškė galybė imigrantų gatvės prekeivių, 

ant šaligatvių siūlančių savo prekes. Kita vertus, Viljamą sukrėtė 
Niujorko dydis; iki tos akimirkos berniukas įsivaizdavo, kad tėčio 
bankas — didžiausias pastatas Amerikoje, jei ne visame pasaulyje. Jis 
užsigeidė rausvai geltonų ledų iš mažo vežimėlio ant ratukų, tačiau 
tėvas nė girdėti nenorėjo; šiaip ar taip, jis niekada nesinešiodavo 
smulkių. 

Viljamas vos pamatęs įsimylėjo didelį keleivinį garlaivį ir greitai 
susidraugavo su žilabarzdžiu kapitonu, kuris netrukus atskleidė jam 
visas „Kunardo linijų“ primadonos paslaptis. Laivas išplaukė iš Ame- 
rikos ir ilgai netruko, kol Ričardas su Ana, kurie buvo pasodinti prie 
kapitono staliuko, pajuto reikalą atsiprašyti dėl to, kiek komandos 
laiko atima jų sūnus. 

— Nėra ko atsiprašinėti, - patikino kapitonas. - Mudu su Viljamu 
baisiausiai susibičiuliavome. Tik norėčiau gebėti atsakyti į visus jo 
klausimus apie laiką, greitį ir atstumą. Kas vakarą turiu konsultuotis 
su pirmuoju inžinieriumi, kad užbėgčiau berniukui už akių ir šiaip 
taip ištempčiau kitą dieną. 

Dešimt dienų puškavusi „Akvitanija“ įplaukė į Sautamptono uos- 
tą. Viljamas išlipo nenoriai, ir nebūtų išvengta ašarų, jei ne prašma- 
tnus rolsroisas „Sidabrinis vaiduoklis“, laukiantis prieplaukos rajone, 
jau su vairuotoju, pasiruošusiu nuskraidinti Kainų šeimą į Londoną. 
Ričardas akimirksniu apsisprendė, kad kelionei pasibaigus parsiga- 
bens automobilį į Niujorką - tai pats nebūdingiausias jo sprendimas 
per visą gyvenimą. Ričardas pranešė Anai, kad nori parodyti stebuklą 
Henriui Fordui. Pastarasis šito rolsroiso taip ir neišvydo. 

Viešėdama Londone šeima visada apsistodavo „Savojos“ viešbu- 
tyje Strande, kuris buvo patogioje vietoje Ričardo kontoros Sityje 
atžvilgiu. Vakarieniaujant nenuleisdamas akių nuo Temzės upės, Ri- 
čardas iš pirmų lūpų, iš naujojo valdybos pirmininko, buvusio di- 


plomato sero Deivido Seimuro klausėsi, kaip sekasi londoniečiams, 

tačiau viešint šioje Atlanto pusėje jis niekada nevadino Londono 
banko „Kaino ir Keboto“ skyriumi. 

Ričardas galėjo ramiai bendrauti su seru Deividu, nes Ana su po- 
nia Lavinija Seimur nuodugniai aiškinosi, kuo būtų geriausia užsi- 
imti viešint mieste. Ana pradžiugo sužinojusi, kad Lavinija taip pat 
turi sūnų, kuris nekantrauja pagaliau susipažinti su amerikiečiu. 

Kitą rytą Lavinija vėl pasirodė „Savojoje“ lydima Stiuarto Seimu- 
ro. Paspaudę vienas kitam rankas Stiuartas pasiteiravo Viljamo: 

— Ar tu kaubojus? 

— Tik tada, jei tu raudonšvarkis, — nesutriko Viljamas. Šešiame- 
čiai antrą kartą paspaudė vienas kitam rankas. 

Tą dieną Viljamas, Stiuartas, Ana ir ledi Seimur aplankė Lon- 
dono Tauerį, stebėjo sargybos pasikeitimą prie Bakingamo rūmų. 
Viljamas pasakė Stiuartui, kad viskas aukščiausios klasės, išskyrus 
Stiuarto akcentą, kurį sunku suprasti. 

— Kodėl jūs nekalbat taip kaip mes? — mygo jis, ir nustebo iš 
mamos išgirdęs, kad tinkamai suformuluotas turėtų būti atvirkščias 
klausimas, nes anglai atsirado anksčiau. 

Viljamui buvo smagu stebėti kareivius ryškiai raudonais švarkais 
didelėmis spindinčiomis vario sagomis, kurie stovėjo sargyboje prie 
Bakingamo rūmų vartų. Berniukas pabandė vieną kitą užkalbinti, 
tačiau jie tik spoksojo pro jį į erdvę ir, atrodė, nė nemirksi. 

— Gal galime vieną parsivežti namo? — paklausė jis motinos. 

— Ne, branguti, jie turi likti Londone ir saugoti karalių. 

— Tačiau karalius jų tiek daug turi. Ar negalėčiau nors vieno turėti 


ir aš? Tiesiog puikiai žiūrėtųsi prie mūsų namo Luisburgo aikštėje. 


Desertui, Anos žodžiais tariant, Ričardas leido sau laisvą popietę 


ir nusivežė Viljamą, Stiuartą bei Aną į Vestendą pasižiūrėti tradicinės 

angliškos pantomimos „Džekas ir pupa“. Viljamui patiko Džekas, 
nors trikdė jo ilgos kojos ir keistos kojinės. Kad ir kaip ten būtų, 
berniukui norėjosi nukirsti visus pamatytus medžius, nes vaizdavosi, 
kad visuose slepiasi po piktą milžiną. Nusileidus uždangai jie gėrė 
arbatą pas „Fortnumą ir Meisoną“ Pikadilyje, ir Ana leido sūnui su- 
valgyti dvi saldžias grietinines bandeles bei skanėstą, kurį Stiuartas 
pavadino spurga. Po to Viljamas kasdien buvo lydimas į „Fortnumo“ 
arbatinę sukramsnoti dar vieno „tešlinio ratuko“, kaip jis sakydavo. 

Laikas Londone Viljamui ir jo mamai skriejo gerokai per grei- 
tai, tačiau Ričardas, įsitikinęs, kad Lombardo gatvėje viskas gerai, 
patenkintas naujai paskirtu valdybos pirmininku, jau kurpė pla- 
nus grįžti į Ameriką. Iš Bostono kasdien atskriedavo kablogramos, 
raginančios grįžti į savo valdybos posėdžių kabinetą. Kai viename 
tokiame oficialiame laiške buvo pranešta, kad du tūkstančiai pen- 
ki šimtai Lorenco medvilnės verpimo fabriko Masačusetse, į kurį 
bankas nemažai investavo, darbininkų išėjo streikuoti, jis pakeitė 
kelionės atgal datą. 

Viljamas taip pat nekantravo grįžti, mat magėjo apsakyti ponui 
Munro visus nuostabius Anglijoje patirtus išgyvenimus, taip pat vėl 
pamatyti abi seneles. Vaikas buvo įsitikinęs, kad jie niekada nepaty- 
rė nieko labiau jaudinančio už apsilankymą tikrame gyvame teatre 
su normalia publika. Ana taip pat džiaugėsi, kad grįš namo, nors ji 
mėgavosi kelione ne mažiau nei Viljamas, mat jos apdarai ir grožis 
tiesiog apžavėjo paprastai santūrius anglus. 

Kaip baigiamasis akordas dieną prieš išplaukiant nuskambėjo 
Lavinijos Seimur kvietimas Viljamui su Ana į arbatos vakarėlį jos 
namuose Itono aikštėje. Kol Ana su Lavinija aptarinėjo paskuti- 
nes Londono madas, Viljamas iš Stiuarto sužinojo apie kriketą ir 
pabandė naujajam draugui paaiškinti, kas yra beisbolas. Tačiau 


vakarėlis anksti nutrūko, mat Stiuartui pasidarė bloga. Viljamas iš 

draugiškumo pranešė, kad ir pats jaučiasi nekaip, todėl abu su mama 
grįžo į „Savoją“ anksčiau, nei ketino. Ana itin nesinervino, nes galėjo 
atidžiau prižiūrėti, kaip į talpias garlaivio bagažo dėžes kraunami jos 
nauji pašvitai, taip pat ji buvo įsitikinusi, jog Viljamas tik suvaidino 
sergąs, kad pamalonintų Stiuartą. Tačiau tą vakarą guldydama ber- 
niuką miegoti Ana apsižiūrėjo, kad jis truputį karščiuoja. Per vaka- 
rienę užsiminė apie tai Ričardui. 

— Galbūt tik susijaudino, kad grįžta namo, — nevisiškai tikras spė- 
jo tėvas. 

— Tikiuosi, — atsiliepė Ana. — Nenorėčiau, kad kelionėje sirgtų. 

— Rytoj bus sveikutėlis, - bandė įtikinti žmoną Ričardas. 

"Tačiau kitą rytą nuėjusi Viljamo žadinti, Ana rado jį išbertą ma- 
žais raudonais taškeliais, o temperatūra šoktelėjo iki trisdešimt de- 
vynių su puse. Viešbučio gydytojas diagnozavo tymus ir mandagiai, 
tačiau primygtinai patarė neimti berniuko į kelionę jūra ne tik dėl jo 
paties, tačiau ir dėl kitų keleivių saugumo. 

Ričardas nebūtų ištvėręs tolesnio atidėliojimo, tad nusprendė 
išplaukti kaip planuota. Ana nenoriai sutiko su Viljamu pasilikti 
Londone, kol laivas po trijų savaičių grįš. Viljamas meldė tėvą leisti 
jam plaukti kartu, tačiau Ričardas buvo nepalaužiamas ir pasamdė 
slaugytoją Viljamui prižiūrėti, kol sūnus visiškai pasveiks. Ana kartu 
su Ričardu rolsroisu nuvažiavo į Sautamptoną jo išlydėti. 

— Jausiuos vieniša Londone be tavęs, Ričardai, — išsiskiriant ne- 
drąsiai surizikavo baimindamasi, kad vyras pasmerks bet kokias sen- 
timentalumo apraiškas. 

— Ką gi, brangioji, drįstu sakyti, kad aš taip pat būsiu tam tikra 
prasme vienišas Bostone be tavęs, — atsakė jis, galvodamas apie pus- 
trečio tūkstančio streikininkų. 

Ana grįžo į Londoną traukiniu mintydama apie tai, kuo teks už- 


siimti kitas tris savaites. 

Naktį Viljamas ištvėrė lengviau, iš ryto spuogeliai nebeatrodė to- 
kie baisūs, tačiau gydytojas ir slaugė vieningai laikėsi nuomonės, kad 
jam dera likti lovoje. Kitas keturias dienas Ana daugiausiai rašė ilgus 
laiškus šeimai. Penktąją dieną Viljamas atsikėlė anksti, atstyrino į 
mamos kambarį, įsikeberiojo į lovą ir jo šaltos rankutės akimirks- 
niu ją pažadino. Anai palengvėjo pamačius, kad jis atrodo visiškai 
pasveikęs. Ji paskambino ir abiem užsakė pusryčius į lovą — tokiam 
nuolaidžiavimui Viljamo tėvas nieku gyvu nebūtų pritaręs. 

Po kelių minučių pasigirdo tylus beldimas į duris, ir įėjo vyras su 
auksine raudona livrėja dideliu sidabro padėklu nešinas: kiaušiniai, 
šoninė, pomidorai, skrebučiai ir marmeladas — tikra puota. Kol Vil- 
jamas godžiai stebeilijo į maistą, tarsi neprisimintų, kada pastarąjį 
kartą valgė, Ana kasdieniškai permetė akimis ryto laikraščius. Viešė- 
damas Londone Ričardas visada skaitydavo Zbe Times, tad viešbučio 
valdytojas ir toliau jį pristatinėjo. 

— Ei, žiūrėk, — tarė Viljamas, žvelgdamas į nuotrauką vidiniame 


puslapyje, — tėvelio laivo nuotrauka. Mamyte, ką reiškia ka-ta-stro-fa? 


Pasibaigus pamokoms Leonas su Vladeku laisvą laiką iki vakarie- 
nės žaisdavo. Mėgstamiausias žaidimas buvo slėpynės. Kadangi pilyje 
buvo septyniasdešimt du kambariai, tikimybė pasikartoti buvo be galo 
maža. Vladekas labiausiai mėgo slėptis pagrindiniame pilies bokšte, 
kur vienintelė šviesa sklido pro aukštai sienoje iškaltą grotuotą langelį, 
ir reikėdavo žvakės, kad rastum kelią. Vladekas nebuvo tikras, kokiam 
tikslui tarnavo požeminis kalėjimas, nė vienas tarnų niekada to nemi- 
nėjo, nes tiek, kiek jie galėjo prisiminti, jis niekada nebuvo užimtas. 

Ščiaros upė, ribojusi dvaro žemes, tapo dar viena mėgstama žaidi- 
mų vieta. Pavasarį berniukai žvejojo, vasarą maudėsi, žiemą užsirišdavo 
medines pačiūžas ir vaikydavosi vienas kitą ledu, o Elorentina sėdėdavo 
ant kranto neramiai šūkčiodama, jei ledas būdavo plonas. Vladekas 
niekad nepaisė jos įspėjimų ir visada įlūždavo pirmas. 

Leonas augo aukštas ir stiprus; jis greitai bėgo, puikiai plaukė, nie- 
kad nepavargdavo ir niekada nesirgdavo. Vladekas žinojo, kad negali 
prilygti draugui jokiame sporte, nors klasėje abu buvo lygūs. Negana 
to, Leono bamba buvo beveik nepastebima, o Vladeko kažkokia bjauri 
styrojo išsikišusi ties putlaus mažo kūnelio viduriu. Vladekas ilgas va- 
landas vienas kambaryje tyrinėdavo save veidrodyje spėliodamas, kodėl 
jis turi tik vieną spenelį, nors visi kiti berniukai, su kuriais jam teko 
susidurti, turi du, kaip ir reikalauja simetrija. Kartais nemigos kamuo- 
jamas jis čiuopdavo pirštais nuogą krūtinę, o ant pagalvės plūsdavo 
savigailos ašaros. Vaikas melsdavosi, kad pabudus ryte būtų užaugęs ir 
antras spenelis. Jo maldos nebuvo išklausytos. 

Vladekas kas vakarą skirdavo laiko fiziniams pratimams. Jis niekam 


neleisdavo stebėti tos mankštos, netgi Florentinai. Berniukas užsispyrė 

ir išmoko taip elgtis, kad atrodydavo aukštesnis. Atsispaudimais už- 
siaugino rankų raumenis ir kabėdavo pirštais užsikabinęs už buomo 
miegamajame tikėdamasis, kad išsitemps. Tačiau Leonas vis stypo, ir 
Vladekas buvo priverstas susitaikyti su tuo, jog visada bus per pėdą 
žemesnis nei barono sūnus, ir kad ničniekas niekada neprilipdys trūks- 
tamo spenelio. Besąlygiškai draugą mylintis Leonas niekada nekomen- 
tavo jokių jųdviejų skirtumų. 

Baronas Rosnovskis taip pat vis labiau mylėjo niršų tamsiaplaukį 
traperio vaikiščią, pakeitusį jaunėlį broliuką, kurio Leonas neteko, kai 


baronienė mirė gimdydama. 


Atšventus aštuntąjį Leono gimtadienį abu berniukai kas vakarą 
pradėjo vakarieniauti su baronu didžiojoje salėje akmeninėmis sieno- 
mis. Ant sienos sukabintos žvėrių galvų iškamšos mirguliuojančioje 
žvakių šviesoje metė grėsmingus šešėlius. Be garso įeidavo ir išeidavo 
tarnai, dideliuose sidabro padėkluose ir aukso lėkštėse nešini žąsimis, 
kumpiais, vėžiais, vaisiais, o kartais mazurekais, kuriuos Vladekas ypač 
pamėgo. Nukrausčius stalus baronas paleisdavo tarnus ir vaišindavo 
berniukus pasakojimais iš Lenkijos istorijos, kartais leisdamas gurkš- 
telti Dancigo degtinės, kurioje žvakių šviesoje kibirkščiuodavo maži 
aukso lapeliai. Taip dažnai, kaip tik drįsdavo, Vladekas vis prašydavo 
pakartoti pasakojimą apie Tadą Kosciušką. 

— Didis patriotas ir didvyris, - atsakydavo baronas. - Tikras mūsų 
kovos už nepriklausomybę simbolis, mokėsi Prancūzijoje... 

— ...kurios žmonėmis mes žavimės ir mylime taip pat, kaip išmoko- 
me nekęsti rusų ir austrų, — neprašomas įsiterpdavo Vladekas, kuriam 
pasakojimo malonumą sustiprindavo paties žinojimas žodis žodin. 

— Kuris iš mūsų pasakoja, Vladekai? — juokdavosi baronas. 

— „Kosciuška kartu su Džordžu Vašingtonu Amerikoje kovėsi 


už laisvę ir demokratiją, o tūkstantis septyni šimtai devyniasdešimt 

antraisiais grįžo į gimtąją žemę ir vadovavo lenkams Dubenkos kau- 
tynėse. Kai niekam tikęs karalius Stanislovas Augustas apleidęs savo 
žmones prisijungė prie rusų, Kosciuška grįžo į mylimą tėvynę padėti 
nusimesti carizmo jungo. Jis laimėjo mūšį kur, Leonai? 

— Prie Raclavicių, tėti, - atsakė Leonas, — o paskui nužygiavo va- 
duoti Varšuvos. 

— Gerai, mano vaikai. Tačiau, deja, rusai surinko dideles pajėgas 
ties Macejovicėmis, kur Kosciuška galų gale buvo nugalėtas ir paimtas 
į nelaisvę. Mano proproprosenelis tą dieną kovojo Kosciuškos gretose, 
o vėliau — Dabrovskio legione prieš galingąjį Napoleoną Bonapartą. 

— Už jo tarnybą Lenkijai ir buvo suteiktas barono Rosnovskio titu- 
las, kurį jūsų šeima visada nešios kaip tų šlovingų dienų prisiminimą, — 
pridūrė Vladekas. 

— Taip. O Dievo skirtu laiku, - kalbėjo baronas, — tas titulas pereis 


mano sūnui. Tada jis taps baronu Leonu Rosnovskiu. 


Per Kalėdas dvaro valstiečiai atsivesdavo savo šeimos narius į pilį 
švęsti šventosios nakties. Kalėdų išvakarėse visi pasninkaudavo, o vai- 
kai pro langus ieškodavo pirmosios žvaigždės, kuri buvo ženklas, kad 
galima pradėti šventę. 

Kai visi susėsdavo, baronas giliu baritonu tardavo padėkos mal- 
dą: „Benedicte nobis, Domine Deus, et hic donis guae ex liberalitate tua 
sumpturi sumus.“ Vladeką trikdydavo juntamas buvimas didžiojo Ja- 
siaus Koskievičiaus, kuris prisikirtęs visų trylikos patiekalų, pradedant 
barščiais, baigiant pyragaičiais ir slyvomis, savaime suprantama, kas- 
met pakeliui namo miške subloguodavo. 

Po vakarienės Vladekas su pasimėgavimu dalijo dovanas nuo Kalėdų 
eglutės, apkabinėtos saldainiais ir vaisiais, pagarbios baimės apimtiems 


* Palaimink mus, Viešpatie Dieve, ir šias dovanas, kurias turim iš Tavo dosnumo. (lot.) 
Čia ir toliau — Vert. past. 

valstiečių vaikams — lėlę Sofijai, medžioklinį peilį Josefui, naują sukne- 
lę Florentinai — pirmoji dovana, kurios Vladekas kada paprašė barono. 

— Ar tai tiesa, - paklausė motinos Josefas, gavęs iš Vladeko rankų 
dovaną, - kad jis nėra mūsų brolis, mamule? 


— Taip, — atsakė ji, — tačiau jis visada bus mano sūnus. 


Bėgant metams Leonas stypo, Vladekas stiprėjo, abu berniukai 
augo išmintimi. Tačiau paskui, 1914-ųjų liepą, neįspėjęs ir nepaaiš- 
kinęs, net neatsisveikinęs mokytojas vokietis išvyko iš pilies. Jiems nė 
netoptelėjo susieti šį išvykimą su ką tik įvykdytu išpuoliu Sarajeve, 
kur studentas anarchistas nužudė erchercogą Francą Ferdinandą - apie 
šį įvykį rimtu tonu papasakojo kitas mokytojas. Baronas užsisklendė, 
tačiau nieko nepaaiškino. Vienas po kito ėmė dingti vaikų mylimiausi 


jaunesni tarnai; ir vis dar nė vienas berniukas negalėjo suprasti, kodėl. 


Vieną 1915-ųjų rugpjūčio rytą, vieną tų šiltų, miglotų dienų, baro- 
nas susiruošė ilgon kelionėn į Varšuvą, kaip sakė, sutvarkyti reikalų. Jo 
nebuvo tris su puse savaitės, dvidešimt penkias dienas, kurias Vladekas 
kas vakarą žymėjo kalendoriuje miegamajame. Tą dieną, kai baronas 
turėjo grįžti, berniukai nukeliavo į Slanimo geležinkelio stotį laukti 
kartą per savaitę pasirodančio trijų vagonų traukinio, kad galėtų sutikti 
jį vos atvykusį. Vladekas nustebo ir sunerimo pamatęs, kad baronas 
atrodo išsekęs ir palūžęs, ir nors norėjo pažerti jam daugybę klausimų, 
trijulė grįžo į pilį tylomis. 

Visą kitą savaitę baronas leisdavosi į ilgus, įremptus pokalbius su 
vyriausiuoju tarnu, kurie nutrūkdavo vos Leonui ar Vladekui įėjus į 


kambarį. Vaikams buvo nelengva, nes jie kažkaip netyčiomis tapdavo 

įtampos priežastimi. Vladekas netgi baiminosi, kad baronas neišsiųstų 
jo atgal į traperio pirkelę — jis niekada nepamiršo, kad barono namuose 
tėra tik svečias. 

Vieną vakarą baronas pasikvietė abu berniukus į didžiąją menę. 
Tiedu įsliūkino išsigandę tokio pokyčio įprastoje rutinoje. Trumpo 
pokalbio Vladekas nepamirš visą savo gyvenimą. 

— Brangūs mano vaikai, - pradėjo baronas tyliu, drebančiu balsu, — 
vokiečių ir Austrijos-Vengrijos imperijos karo kurstytojai vėl prisiarti- 
no prie Varšuvos, netrukus atsiras ir prie mūsų vartų. 

Vladekas prisiminė frazę, kurią išspjovė lenkas mokytojas, kai vo- 
kietis jo kolega išvyko nieko nepaaiškinęs. 

— Ar tai reiškia, kad pagaliau išaušo pavergtų Europos tautų valan- 
da? — pasiteiravo jis. 

Baronas švelniai pažvelgė į nekaltą Vladeko veidelį. 

— Mūsų tautos dvasios niekas nepalaužė per šimtą penkiasdešimt 
priespaudos metų, — atsakė jis. — Gali būti, kad Lenkijos likimas kabo 
ant plauko, tačiau mes bejėgiai paveikti istoriją. Mes priklausome nuo 
trijų galingų mus supančių imperijų malonės, todėl privalome laukti, 
kas mus ištiks. 

— Mes abu stiprūs, todėl kovosime, — pareiškė Leonas. 

— Turime kardus ir skydus, - pridūrė Vladekas, — nebijome nei vo- 
kiečių, nei rusų. 

— Mano berniukai, jūsų ginklai mediniai, jūs tik žaisdavote karą. 
Šis mūšis bus ne tarp vaikų. Turime susirasti ramesnę vietą gyventi, kol 
istorija nulems mūsų likimą. Turime išvykti kuo greičiau. Meldžiuosi, 
kad šitaip nepasibaigtų jūsų vaikystė. 

Leoną su Vladeku barono žodžiai suglumino. Karas jiems skambė- 
jo kaip dar vienas jaudinantis nuotykis, kurį neabejotinai pražiopsos, 
jeigu išvyks iš pilies. 

Tarnai užtruko kelias dienas kraudami barono mantą, o Vladekui 


su Leonu buvo pranešta, kad kitą pirmadienį jie išvyksta į mažesnį 

šeimos vasarnamį į šiaurę nuo Gardino. Abu vaikai toliau, dažnai nie- 
kieno neprižiūrimi, dirbo ir žaidė, mat niekas pilyje, regis, netroško 
atsakyti į milijoną jiems kilusių klausimų. 

Šeštadieniais pamokos vykdavo tik rytais. Jie vertė Adomo Micke- 
vičiaus „Poną Tadą“ į lotynų kalbą, kai išgirdo pabūklus. Pirmiausia 
pagalvojo, kad pažįstamas garsas yra ne kas kita, kaip traperio šaudy- 
mas dvare, todėl grįžo prie Čarnotų dainiaus. Antra šūvių papliūpa, 
gerokai arčiau, privertė juos pakelti galvas, paskui atsklido riksmai iš 
apačios. Berniukai sumišę pažvelgė į kits kitą, tačiau vis dar neišsigan- 
do, nes per savo trumpus gyvenimus nebuvo patyrę nieko, kas juos 
įbaugintų. Mokytojas spruko, palikęs juos vienus, o jam uždarius duris 
pasigirdo dar vienas šūvis, šį kartą koridoriuje prie pat klasės. Dabar 
persigandę vaikai palindo po suolais, nežinodami, ko griebtis. 

Staiga atsidarė klasės durys ir priešais stojo vyras, ne ką vyresnis už 
jų mokytoją, pilka uniforma ir plieniniu šalmu, su šautuvu, stūksojo 
kaip bokštas virš jų. Leonas įsikibo į Vladeką, o Vladekas įsmeigė akis 
į įsibrovėlį. Kareivis sušuko jiems vokiškai, reikalavo pasakyti, kas jie 
tokie, tačiau nė vienas berniukas nieko neatsakė, nors abu buvo įvaldę 
kalbą ne prasčiau nei gimtąją. Pasirodė kitas kareivis, griebė abu vaikus 
už sprandų kaip viščiukus ir ištempė į koridorių. Pro negyvo mokytojo 
kūną juos nutempė akmeniniais paradiniais laiptais į sodą, kur pamatė 
isteriškai rėkiančią Florentiną. Eilės negyvų, daugiausiai tarnų, buvo 
suguldyti ant žolės. Leonas nebegalėjo ištverti to vaizdo ir įkniaubė 
veidą Vladekui į petį. Vladeką tarsi užbūrė vaizdas vieno kūno, stam- 
baus vyro puošniais ūsais. Tai buvo traperis. Vladekas nieko nepajuto. 
Florentina tebespiegė. 

— Ar tėtis ten? — pratarė Leonas. — Ar tėtis ten? 

Vladekas dar kartą peržvelgė kūnų eilę. Jis padėkojo Dievui, kad 
barono nematyti, ir jau žiojosi pasakyti Leonui gerą žinią, kai šalia 


atsirado kareivis. 

— Wer bat Gesprochen*? — nuožmiai pasiteiravo. 

— Ich**, - įžūliai atkirto Vladekas. 

Kareivis pakėlė šautuvą ir buože smogė Vladekui į pilvą. Vaikui 
sulinko kojos ir jis parklupo ant kelių. Kur baronas? Kas čia dedasi? 
Kodėl jie elgiasi lyg savo namuose? 

Antru smūgiu kareivis nusitaikė į Vladeko galvą, Leonas greitai šoko 
mėgindamas jį apginti, tad buožė su visa jėga žiebė Leonui į sprandą. 

Berniukai tysojo nejudėdami, Vladekas dėl to, kad buvo apsvai- 
gintas smūgio ir ant viršaus gulinčio Leono kūno, o Leonas todėl, kad 
buvo negyvas. 

Vladekas girdėjo, kaip kitas kareivis plūsta jų kankintoją už tai, 
kad jiems smogė. Jie bandė paimti Leoną, tačiau Vladekas į jį įsikibo. 
Prireikė dviejų kareivių išplėšti draugo kūną, kurį be ceremonijų nu- 
trenkė greta kitų, veidu į žolę. Vladekas negalėjo atitraukti akių nuo 
nejudančio vienintelio draugo kūno, kol vėl buvo nuvestas į pilį ir su 
saujele apsvaigusių likusių gyvųjų uždarytas požeminiame kalėjime. 

Iš baimės prisidėti prie eilės kūnų ant žolės niekas nekalbėjo, kol 
trakštelėjo kalėjimo durys skląstis ir paskutiniai kareivių žodžiai išblėso 
tolumoje. Tada Vladekas sumurmėjo: „Dieve šventas!“, nes pačiame 
kampe, susmukęs prie sienos, kažkur į erdvę spoksojo baronas, gyvas ir 
nesužeistas tik todėl, kad vokiečiams reikėjo kam nors patikėti kalinius. 

Vladekas nuropojo prie jo, o tarnai sėdėjo kiek įmanoma toliau 
šeimininko. Abudu žvelgė vienas į kitą kaip ir tą pirmąją dieną, kai 
susipažino. Vladekas dar kartą ištiesė ranką, baronas ją paspaudė. Ber- 
niukas papasakojo, kas nutiko Leonui. Ašaros pasruvo išdidžiu baro- 
no veidu. Nė vienas nekalbėjo. Abu prarado žmogų, mylėtą labiausiai 


pasaulyje. 


* Kuris kalbėjo? (vok.) 
** Aš. (vok.) 


Pirmą kartą perskaičiusi Zhe Times reportažą apie nuskendusį 
„Titaniką“ Ana Kain paprasčiausiai atsisakė tuo patikėti. Jos vyras 
privalo būti gyvas. 

Perskaičiusi straipsnį trečią kartą puolė nevaldomai raudoti — šito 
Viljamas niekad nebuvo matęs ir nelabai žinojo, kaip derėtų elgtis. 

Jam dar nespėjus paklausti, kas sukėlė šį nebūdingą protrūkį, mo- 
tina stipriai jį apkabino, kibte įsikibo. Kaip pasakyti, kad jie neteko 


žmogaus, kurį mylėjo labiausiai pasaulyje? 


Po kelių minučių žmonos lydimas pasirodė seras Deividas Seimu- 
ras. Jie hole palaukė, kol našlė apsivilks vienintelius turimus tamsius 
drabužius. Viljamas apsirengė pats, vis dar neišsiaiškinęs, kas yra ka- 
tastrofa. Ana paprašė, kad seras Deividas paaiškintų jos sūnui visą 
tragedijos mastą. 

Išgirdęs, kad didžiulis laineris atsitrenkė į ledkalnį ir nuskendo, 
Viljamas tepasakė: 

— Aš norėjau būti laive kartu su tėčiu, bet man neleido. 

Jis neverkė, nes atsisakė patikėti, kad kas nors galėtų pražudyti 
jo tėvą. Jis, be abejonės, bus tarp išsigelbėjusių. Per ilgą politiko, 
diplomato, o dabar „Kaino ir Keboto“ Londono skyriaus valdybos 
pirmininko karjerą seras Deividas nebuvo matęs tokio mažo žmogu- 


čio šitokio susitvardymo. Po daugelio metų jis išgirdo pastabą, jog 

šalrakraujiškumu apdovanojami labai nedaugelis. Juo buvo apdova- 
notas Ričardas Kainas, o paskui tai persidavė sūnui. 

Tos savaitės ketvirtadienį Viljamui sukako šešeri, tačiau jis neiš- 
vyniojo nė vienos dovanų. 

Išsigelbėjusių sąrašus, kas rytą spausdinamus The Times, Ana skai- 
tydavo kelis kartus. Ričardas Louelis Kainas vis dar buvo dingęs jū- 
roje, laikomas nuskendusiu. Tačiau prireikė dar vienos savaitės, kad 
Viljamą apleistų viltis, jog tėvas išsigelbėjo. Penkioliktą dieną Vilja- 
mas pravirko. 

Ana skaudančia širdimi lipo į „Akvitaniją“, tačiau Viljamas, regis, 
keistai troško leistis į jūrą. Valandų valandas jis sėdėjo stebėjimo de- 
nyje skenuodamas akimis tamsiai pilką vandenyno paviršių. 

— Rytoj aš jį surasiu, — vis pažadėdavo motinai, iš pradžių pasiti- 
kinčiai, paskui balsu vos pajėgė nuslėpti savo netikėjimą. 

— Viljamai, tris savaites Šiaurės Atlante niekas neišgyventų. 

— Netgi mano tėtis? 


— Netgi tavo tėtis. 


Kai Ana su Viljamu grįžo į Bostoną, abi senelės laukė Redhause 
puikiai suprasdamos, kokios pareigos jas užgriuvo. Ana pasyviai priė- 
mė jų savininkiškus vaidmenis. Vienintelis likęs jos gyvenimo tikslas 
buvo Viljamas, kurio likimą senosios, regis, nusprendė kontroliuoti. 
Berniukas buvo mandagus, tačiau nebendradarbiavo. Dieną tylomis 
rankos, tačiau nekalbėjo. 

— Jam reikia kitų vaikų draugijos, — pareiškė senoji Kebot. 

Senoji Kain pritarė. Kitą dieną jos atleido poną Munro bei au- 
klę ir išsiuntė Viljamą į Seiro akademiją vildamosi, kad įsiliejus 

į tikrą pasaulį nuolatinėje kitų vaikų draugijoje sugrįš ankstesnis 
Viljamas. 

Ričardas didžiąją dalį savo turto paliko Viljamui pagal įgaliojimą, 
kol jam sukaks dvidešimt vieneri. Prie testamento buvo pridėtas papil- 
dymas. Ričardas tikėjosi, kad sūnus pelnytai taps „Kaino ir Keboto“ 
banko prezidentu ir valdybos pirmininku. Ši vienintelė tėvo testamen- 
to dalis įkvėpė Viljamą, nes visa kita buvo tik prigimtinė teisė. Ana 
gavo penkis šimtus tūkstančių ir kasmetines pajamas pragyventi, šimtą 
tūkstančių dolerių po mokesčių, kurios nutrūktų tik antrą kartą ište- 
kėjus. Taip par jai atiteko namas Bikon Hile, vasarnamis Nort Šore, 
vasarnamis Hamptonse ir nedidelė sala netoli Menkių kyšulio, visa po 
jos mirties turėjo atitekti Viljamui. Abi senelės gavo po du šimtus pen- 
kiasdešimt tūkstančių ir laiškus, išsklaidančius visas abejones dėl joms 
atitenkančių pareigų, jei Ričardas pasimirtų anksčiau. Viljamo turtą 
valdyti buvo įgaliotas bankas ir jo krikšto tėvai. Pajamos kasmet turėjo 
būti investuojamos į konservatyvias įmones. 

Praėjo ištisi metai, kol senelės baigė gedėti. Nors Anai buvo vos 
dvidešimt aštuoneri, pagal metus ji atrodė gerokai vyresnė. 

Senelės, kitaip nei Ana, slėpė savo sielvartą nuo Viljamo, kol jis 
galiausiai ėmė joms priekaištauti. 

— Nejau jūs nesiilgit mano tėčio? — pasiteiravo jis, gręždamas žy- 
dromis, taip primenančiomis sūnų akimis močiutę Kain. 

— Ilgiuosi, vaikeli. Tačiau jis nebūtų norėjęs, kad sėdinėtume ir 
gailėtumėmės savęs. 

— Tačiau aš noriu, kad mes visada... visada jį prisimintume, — iš- 
tarė Viljamas drebančiu balsu. 

— Viljamai, kalbėsiu su tavimi kaip su suaugusiu. Visada saugosi- 
me šventą tavo tėvo atminimą, o tu atliksi savo vaidmenį gyvenda- 
mas taip, kaip jis iš tavęs būtų tikėjęsis. Dabar tu esi šeimos galva ir 


jo turtų paveldėtojas. Todėl turi ruoštis, stropumu ir sunkiu darbu, 

kad galėtum imtis tokios atsakomybės, tokios pat dvasios, kokia šias 
pareigas atliko tavo tėvas. 

Viljamas neatsakė, tačiau neatidėliodamas pradėjo veikti pagal 
močiutės patarimą. Jis išmoko gyventi su savo sielvartu nesiskųsda- 
mas, nuo tos akimirkos jis neabejotinai metėsi į darbą mokykloje ir 
būdavo patenkintas tik tada, jei padarydavo įspūdį močiutei Kain. 
Jis tapo nepranokstamas visuose dalykuose, o matematikoje buvo ne 
tik klasės pažiba, bet gerokai lenkė savo amžių. Viską, ko pasiekė jo 
tėvas, jis apsisprendė padaryti geriau. Jis dar labiau suartėjo su mo- 
tina ir įtarinėjo visus, kas nebuvo šeimos nariai, todėl bendraamžiai 
dažnai laikė jį atsiskyrėliu, vienišiumi ir, nepelnytai, snobu. 

Per aštuntąjį Viljamo gimtadienį močiutės nusprendė, kad vaikui 
atėjo metas sužinoti pinigų vertę. Turėdamos tai galvoje jos skyrė 
jam dolerį per savaitę kišenpinigių, tačiau primygtinai reikalavo, kad 
kruopščiai, iki cento, sužymėtų visas išlaidas. Senoji Kain padova- 
nojo Viljamui žalia oda įrištą sąskaitų knygą, kainuojančią devynias- 
dešimt penkis centus, kuriuos atskaitė iš pirmosios savaitės kišenpi- 
nigių. Nuo tada kiekvieną šeštadienio rytą močiutės paskirstydavo 
dolerį. Penkiasdešimt centų Viljamas galėdavo investuoti, dvide- 
šimt — išleisti, dešimt — paaukoti labdarai, o dvidešimt pasitaupyti. 
Ketvirčio pabaigoje jos patikrindavo sąskaitų knygą ir rašytinius pa- 
aiškinimus apie neįprastas transakcijas. 

Po trijų pirmų mėnesių Viljamas buvo puikiai pasiruošęs atsi- 
skaityti prieš save. Dolerį ir trisdešimt centų jis paaukojo ką tik su- 
sikūrusiai Amerikos skautų organizacijai, penkis dolerius ir penkias- 
dešimt penkis centus investavo, paprašęs močiutės Kain depozitu 
padėti į krikštatėvio J. P Morgano banką, du dolerius šešiasdešimt 
centų išleido dviračiui, o dolerį ir šešiasdešimt centų sutaupė. Sąs- 
kaitų knyga seneles didžiai džiugino, nors jos nebuvo tikros dėl dvi- 


račio: nėra jokių abejonių, kad Viljamas yra Ričardo Kaino sūnus. 

Mokykloje Viljamas neturėjo daug draugų, dalinai dėl to, kad 
drovėjosi bendrauti su kitais nei Nebotų, Louelių ar dar turtingesnių 
šeimų vaikais. Tai šiek tiek ribojo pasirinkimą, tad berniukas tapo 
susimąstęs, atrodė prislėgtas, o tai kėlė nerimo motinai. Ji nepritarė 
sąskaitų knygai ir investavimo programai; būtų buvusi labiau paten- 
kinta, jei Viljamas gyventų normalesnį gyvenimą: turėtų daugybę 
jaunų draugų, o ne porą nusenusių patarėjų; kartais išsiterliotų ir 
nusibrozdintų, o ne visada būtų tvarkingas, be dėmelės, rinktų ru- 
pūžes ir vėžlius, o ne akcijas ir kompanijų ataskaitas — kitaip tariant, 
būtų kaip visi maži berniukai. Tačiau ji neturėjo drąsos garsiai išsa- 
kyti savo nusivylimą senelėms. Šiaip ar taip, jos nesidomėjo niekuo 


kitu, išskyrus berniuką. 
=-—17 NS, T77—7+7——- 


Devintąjį gimtadienį Viljamas pateikė senelėms sąskaitų kny- 
gą metiniam patikrinimui. Žalioji knyga rodė, kad per praėjusius 
metus sutaupyta daugiau nei dvidešimt penki doleriai. Jis ypač di- 
džiavosi galėdamas parodyti senosioms įrašą, pavadintą B, rodantį, 
kad jis atsiėmė savo pinigus iš J. P Morgano banko vos išgirdęs apie 
didžiojo finansininko mirtį, nes jam buvo pranešta, kad tėvo ban- 
ko akcijų vertė pranešus apie prezidento žūtį nukrito. Viljamas tą 
pačią sumą vėl investavo po trijų mėnesių ir susižėrė neblogą pelną. 
Senelėms buvo padarytas deramas įspūdis, todėl jos leido Viljamui 
parduoti seną dviratį ir įsigyti naują. Berniuko prašymu senoji Kain 
investavo likusį kapitalą į Naujojo Džersio Standard Oi! Company. 
Viljamas tvirtino, kad naftos kainos dabar, kai ponas Fordas pardavė 
per milijoną Ford T, tiktai kils. Jis kruopščiai vedė sąskaitų knygą iki 

dvidešimt pirmojo gimtadienio. Jei močiutės tada dar būtų buvusios 
gyvos, jos būtų didžiavusiosi baigiamuoju įrašu stulpelyje, pavadin- 


tame LĖŠOS. 


Tūkstantis devyni šimtai penkioliktųjų metų rugsėjį, po ramių 
atostogų šeimos vasarnamyje Hamptonse, Viljamas sugrįžo į Seiro 
akademiją. Dabar jis ėmė dairytis varžovų tarp vyresnių mokinių. 
Kad ir ko imdavosi, nebūdavo patenkintas, kol visų nepranokdavo, 
tad įveikti bendraamžius nebuvo rimtas iššūkis. Jis pradėjo suvokti, 
kad daugumai iš privilegijuotų šeimų kilusių jaunuolių stinga tikros 
paskatos varžytis, kad nuožmesnė konkurencija vyksta tarp berniu- 
kų, kurie gimė neturėdami pranašumo. Viljamas netgi pradėjo svars- 
tyti, ar nepalankios aplinkybės nėra privalumas. 

Tūkstantis devyni šimtai penkioliktaisiais Seiro akademiją pakir- 
to degtukų dėžučių etikečių rinkimo karštligė. Viljamas kelias dienas 
stebėjo kilusį siautulį, tačiau neįsitraukė. Po dviejų savaičių papras- 
tos etiketės keliavo iš rankų į rankas už daimą, o retesni egzemplio- 
riai būdavo verti netgi penkiasdešimties centų. Viljamas dar savaitę 
svarstė padėtį ir, nors visai nesidomėjo kolekcionavimu, nusprendė, 
kad atėjo laikas tapti tiekėju. 

Kitą šeštadienį jis užsuko į „Livitą ir Pyrsą“, vieną didžiausių Bos- 
tono tabako krautuvių, ir visą popietę nusirašinėjo didžiausių viso 
pasaulio degtukų gamintojų pavadinimus bei adresus, atskirai pa- 
sižymėdamas tuos, kurie nebuvo iš kariaujančių šalių. Penkis dole- 
rius investavo laiškų popieriui, vokams bei pašto ženklams ir parašė 
laiškus visų surašytų kompanijų prezidentams arba valdybos pirmi- 
ninkams. Jo laiškas buvo paprastas ir iš esmės, nors ne vieną kartą 


perrašytas, subraukytas. 

Pone valdybos pirmininke, 
esu atsidavęs degtukų dėžučių etikečių kolekcininkas, tačiau 
neįstengiu nusipirkti visų dėžučių. Per savaitę gaunu vos dolerį 
kišenpinigių, tačiau įdedu į voką trijų centų vertės pašto ženklą, 
kad įrodyčiau, jog esu labai rimtai atsidavęs savo bobiui. Atsipra- 
šau, kad tenka trikdyti jus asmeniškai, tačiau tik jūsų pavardę 

radau užrašytą. 

Jūsų draugas, 
Viljamas Kainas (devynerių metų amžiaus) 


P S. Jūsų etiketės - vienos mano mėgstamiausių. 


Per dvi savaites Viljamas sulaukė penkiasdešimt penkių procen- 
tų atsakymų ir surinko septyniasdešimt aštuonių skirtingų etikečių 
derlių. Beveik visi respondentai, kaip jis ir numatė, taip pat grąžino 
trijų centų vertės pašto ženklus. 

Viljamas mokykloje tučtuojau atidarė etikečių turgelį, o prieš įsi- 
gydamas arba sudarydamas sandėrį visada patikrindavo, ką galės par- 
duoti. Jis pastebėjo, kad kai kurie berniukai visiškai nesidomi etike- 
čių retumu, tik jų išore, tokiems jis pasiūlydavo kelis egzempliorius, 
kad įsigytų retų trofėjų labiau nusimanantiems kolekcininkams. Dar 
po dviejų pirkimo ir pardavimo savaičių jis pajuto, kad rinka pasiekė 
viršūnę ir, jei nepasisaugos, artėjant Kalėdų atostogoms gali likti su 
prekių perviršiu. Atspausdinęs skrajutes, kurios jam atsiėjo pusę cen- 
to už lapą, ir sudėliojęs jas ant visų suolų Viljamas gerokai iš anksto 
išsireklamavo, kad rengia degtukų dėžučių etikečių, iš viso dviejų 
šimtų vienuolikos, aukcioną. Aukcionas vyko mokyklos tualete per 
priešpiečius ir sulaukė daugiau lankytojų nei dauguma mokyklos 
ledo ritulio varžybų. 

Plaktukui nusileidus paskutinį kartą Viljamas turėjo penkiasde- 


šimt šešis dolerius trisdešimt du centus, tai yra, atskaičius pradines 

investicijas, penkiasdešimt vieną dolerį ir trisdešimt du centus gry- 
nojo pelno, dvidešimt penkis jis įdėjo į banką už du su puse procento 
palūkanų, už dešimt dolerių nusipirko fotoaparatą, penkis paaukojo 
jaunųjų krikščionių asociacijai, kuri visokeriopai talkino imigran- 
tams, plūstantiems į Ameriką iš karo draskomos Europos, nupirko 
mamai puokštę gėlių, o likusius septynis dolerius padėjo į asmeninę 
sąskaitą grynaisiais. Degtukų dėžučių etikečių rinka sužlugo kelios 
dienos prieš numatytą terminą. Viljamas pasitraukė rinkos pakilimo 
metu. Išdėsčius smulkmenas, senelės išmintingai palinksėjo: tai ne- 
buvo visiškai nepanašu į tai, kaip jų vyrai susikrovė turtus tūkstantis 
aštuoni šimtai septyniasdešimt trečiųjų panikos metu. 

Per atostogas Viljamas negalėjo atsispirti neišsiaiškinęs, ar įma- 
noma gauti geresnį pelną nei 2,5 procento už banko indėlius. Kitus 
tris mėnesius močiutei Kain padedant jis investavo į akcijas, kurias 
rekomendavo Zbe Wall Street Journal. Per tą laiką Viljamas neteko 
daugiau nei pusės pinigų, kuriuos užsidirbo už degtukų dėžučių eti- 
ketes. Nuo tada niekada nepasikliovė vien Zhe Wall Street Journal 
vertinimu. Tarė sau, kad taip gerai informuoti korespondentai netu- 
rėtų dirbti laikraštyje. 

Nusivylęs kone trisdešimties dolerių nuostoliu Viljamas nuspren- 
dė, kad vasaros atostogų metu pinigus reikia susigrąžinti. Kai išsiaiš- 
kino, kokiuose renginiuose teks lankytis ir kokias funkcijas atlikti, 
kad nenuviltų motinos, suprato, jog lieka vos keturiolika laisvų die- 
nų, kaip tik pakankamai griebtis naujos rizikingos avantiūros. Vos už 
dvylika dolerių jis pardavė visas likusias Zbe Wa// Street Journal reko- 
menduotas akcijas, gerai pasiderėjęs penkis dolerius suplojo už lentą, 
vaikiško vežimėlio ratukus, ašis ir virvagalį, užsimaukšlino plokščią 
medvilninę kepuraitę, apsivilko seną išaugtą apsiaustą ir nudrožė 
į Centrinę geležinkelio stotį. Iš pažiūros alkanas ir pavargęs Viljamas 


įsitaisė prie išėjimo, nusižiūrėjęs kokį keliauninką pranešdavo, kad 

pagrindiniai Bostono viešbučiai yra visai netoli stoties ir nėra reika- 
lo švaistyti pinigų taksi ar vienam tų išlikusių dviračių ekipažų, nes 
bagažą jis gali ant savo lentos nuvežti vos už penktadalį sumos; dar 
pridurdavo, kad pasivaikščioti bus tik į naudą. Viljamas pastebėjo, 
kad dirbant šešias valandas per dieną į kišenę galima įsidėti apytikriai 
keturis dolerius. 

Iki naujų mokslo metų likus penkioms dienoms Viljamas padengė 
visus ankstesnius nuostolius ir užsidirbo devynis dolerius. Tačiau kilo 
problemų — berniukas pradėjo erzinti taksi vairuotojus. Viljamas pri- 
žadėjo sulaukęs dešimties atsistatydinti, jei vairuotojai sumes po pen- 
kiasdešimt centų vežimuko gamybos išlaidoms padengti. Vyrai sutiko, 
tad jis uždirbo dar aštuonis su puse dolerio. Pakeliui į Bikon Hilą jau- 
nasis Kainas už du dolerius pardavė vežimuką mokyklos draugui paža- 
dėjęs, kad negrįš į senus medžioklės plotus prie stoties. Moksladraugis 
greitai sužinojo, kad taksi vairuotojai tykojo pasaloje; maža to, tikrai 
ne į naudą išėjo visą kitą savaitę pliaupęs lietus. Vos grįžęs į mokyklą 
Viljamas vėl padėjo pinigus į banką už 2,5 procento palūkanų. 

Visus kitus metus jis stebėjo, kaip santaupos vis didėja. Prezi-- 
dento Vilsono deklaracija apie karą su Vokietija tūkstantis devyni 
šimtai septynioliktųjų balandį Viljamui susirūpinimo nekėlė. Niekas 
niekada nenugalės Amerikos, patikino jis motiną. Kad pagrįstų savo 


nuomonę, net investavo dešimt dolerių į Laisvės obligacijas. 


Priartėjus vienuoliktam Viljamo gimtadieniui kredito stulpelis sąs- 
kaitų knygoje rodė keturių šimtų dvylikos dolerių pelną. Gimtadie- 
nio proga motinai jis padovanojo automatinį plunksnakotį, o abiems 
senelėms — sages iš vietinės juvelyrinės. Plunksnakotis buvo Parker 


firmos, o papuošalai pas seneles atkeliavo Sbreve, Crump G“ Low 

dėžutėse, kurias berniukas surado pasirausęs garsiosios parduotuvės 
šiukšliadėžėse. Senelių klaidinti jis neketino, tačiau iš patirties su deg- 
tukų dėžučių etiketėmis žinojo, kad gera pakuotė padidina produkto 
vertę. 

Senelės pastebėjo, kad stinga Shreve, Crump 6“ Low prabavimo 
spaudo, tačiau vis tiek išdidžiai puošėsi sagėmis. Jos jau seniai buvo 
nusprendusios, kad Viljamas daugiau nei pasiruošęs nuo kito rugsė- 
jo mokytis Sent Polio mokykloje Konkorde, Naujajame Hampšyre. 
Maža to, jis apdovanojo seneles geriausio matematiko stipendija, 
visai be reikalo sutaupydamas šeimai kokius tris šimtus dolerių per 
metus. Viljamas priėmė stipendiją, tačiau senelės ją grąžino mažiau 
pasiturinčio vaiko labui. 

Ana negalėjo pakęsti minties, kad Viljamas išvažiuos į internatinę 
mokyklą, tačiau to primygtinai reikalavo senelės ir, dar svarbiau, šito 
norėjo Ričardas. Prie daiktų ji prisiuvo juosteles su Viljamo vardu, 
pažymėjo jo batus, apžiūrėjo drabužius ir galiausiai sukrovė jo laga- 
miną atsisakiusi tarnų pagalbos. Kai sūnui atėjo laikas išvykti, moti- 
na pasiteiravo, kiek kišenpinigių jam reikės ateinančiam trimestrui. 

— Nieko nereikia, ačiū, mama, — daugiau nekomentuodamas at- 
sakė berniukas. 

Viljamas pabučiavo mamą į skruostą ir mažu lagaminėliu nešinas 
nudrožė taku. Jis pirmą kartą gyvenime mūvėjo ilgas kelnes, buvo 
trumpai apkirptas. Įsiropštė į automobilį, ir Robertsas jį išvežė. Vil- 
jamas neatsigręžė. Motina vis mojo, paskui apsiverkė. Viljamas irgi 


norėjo pravirkti, tačiau žinojo, kad tėvas nebūtų to pateisinęs. 


Naujoje privačioje mokykloje Viljamą Kainą sukrėtė ir nustebi- 


no pirmiausia tai, kad kiti berniukai, regis, nežinojo, kas jis toks. 

Nebuvo akivaizdaus susižavėjimo žvilgsnių, tylaus jo padėties pripa- 
žinimo. Vienas berniukas netgi pasiteiravo, kuo jis vardu ir, dar blo- 
giau, niekaip nesureagavo išgirdęs atsakymą. Buvo netgi bandžiusių 
vadinti jį Bilu, o Viljamas kantriai juos taisė aiškinamas, kad niekas 
niekada nesikreipė į jo tėvą „Dikai“. 

Nauja Viljamo tvirtove tapo mažas kambarėlis su medinėmis 
knygų lentynomis, pora stalų, dviem kėdėmis, pora lovų ir patogiu 
apšepusiu odiniu minkštasuoliu. Viena kėdė, vienas stalas ir viena 
lova teko berniukui iš Niujorko vardu Matas Lesteris. Šio tėvas buvo 
„Lesterio ir kompanijos“, dar vieno seno šeimos banko, valdybos 
pirmininkas. 

Viljamas greitai priprato prie mokyklos rutinos: keltis septynios 
trisdešimt, praustis, pusryčiauti pagrindiniame valgomajame su kitais 
moksleiviais — dviem šimtais dvidešimčia berniukų, čiaumojančių 
košes, kiaušinienę ir kumpį. Po pusryčių — koplyčia, trys pamokos 
po keturiasdešimt penkias minutes prieš priešpiečius ir dvi po, pas- 
kui — muzikos pamoka, kuria Viljamas šlykštėjosi, nes negalėdavo 
išdainuoti nė vienos teisingos natos ir netroško išmokti groti nė vienu 
muzikos instrumentu. Galiausiai atsidūrė pačiame gale su trikampiu. 
Rudenį — futbolas, žiemą — raketbolas ir ledo ritulys, irklavimas bei 
tenisas pavasarį. Mažai belikdavo laisvo laiko. Kaip matematikos sti- 
pendininkas Viljamas tris kartus per savaitę turėdavo to dalyko kon- 
sultacijas su internato vedėju gerbiamu ponu G. Reglanu, eskvairu, 
kurį dėl nevalyvos išvaizdos berniukai pravardžiavo Driskiumi. 

Pirmaisiais metais Viljamas įrodė, jog tikrai yra vertas stipendijos: 
kone visuose dalykuose patekdavo į geriausiai besimokančių sąrašus, 
o savo klasėje buvo nepralenkiamas matematikoje. Vienintelis tikras 
varžovas buvo naujasis draugas Matas Lesteris, nemažai lėmė ir tai, 
kad berniukai gyveno viename kambaryje. Viljamas taip pat įgijo 


tikro finansų eksperto reputaciją. Nors pirmoji berniuko investicija 

akcijų biržoje buvo nesėkminga, jo neapleido įsitikinimas, kad užsi- 
dirbti ir susikrauti nemenką kapitalą biržoje yra tiesiog būtina. Vil- 
jamas budriai sekė straipsnius Zhe Wa// Street Journal bei kompanijų 
ataskaitas ir pradėjo eksperimentuoti su įsivaizduojamu vertybinių 
popierių paketu. Jaunasis Kainas užrašinėjo visus įsivaizduojamus, 
sėkmingus ir ne tokius sėkmingus, pirkimus bei pardavimus naujai 
įgytoje kitos spalvos sąskaitų knygoje. Kiekvieno mėnesio pabaigoje 
jis palygindavo savo rezultatus su likusia rinka. Viljamas nekvaršino 
sau galvos populiariausiomis akcijomis, labiau susitelkdavo į mažiau 
žinomas kompanijas, kai kurios jų prekiaudavo netgi ne biržoje, tad 
vienu metu buvo neįmanoma nusipirkti daugiau nei kelias akcijas. 
Prieš investuodamas Viljamas vertino įmones keturiais aspektais: ne- 
žymus įplaukų didėjimas, spartus augimo tempas, geras aprūpini- 
mas aktyvais ir palanki prekybos prognozė. Nedaug rasdavo akcijų, 
kurios atitikdavo visus šiuos griežtus kriterijus, tačiau atradęs beveik 
visada gaudavo pelno. 

Įsivaizduojamai investicijų programai nuolat viršijant Dou 
Džonso indeksą Viljamas nusprendė investuoti tikrus pinigus: savo 
pinigus. Pradėjo nuo šimto dolerių ir per kitus metus nepaliaujamai 
tobulino savo sistemą. Pelną visada vėl investuodavo ir laiku pasi- 
traukdavo iš nepelningų sandorių. Vieną kartą akcijų vertė išaugo 
dvigubai, tad jis pusę pardavė, o pasiliktas akcijas vertino kaip pa- 
pildomuosius dividendus. Kai kurie jo ankstyvų radinių, tokie kaip 
Eastman Kodak ir Standard Oil, vystėsi, kol tapo nacionaliniais lyde- 
riais. Taip pat jis finansavo prekybos paštu kompaniją Sears būdamas 
įsitikinęs, jog tokia veiklos sritis prigis. 

Besibaigiant pirmiesiems mokslo metams berniukas jau patarinė- 
jo keletui mokytojų ir net kai kuriems mokinių tėvams. 


Mokykloje Viljamas Kainas jautėsi laimingas. 


Vladekas vienintelis šiek tiek orientavosi požeminiame kalėjime. 
Tomis nerūpestingomis dienomis žaisdamas su Leonu slėpynių jis 
ne vieną valandą praleisdavo pasislėpęs mažuose akmeniniuose kam- 
barėliuose ir jautėsi saugus, nes žinodavo, kad kada panorėjęs galės 
grįžti į pilį. 

Pilies kalėjime buvo keturios patalpos, dvi jų — paviršiaus lygy- 
je. Mažesniosios tamsą blausiai sklaidė dienos šviesa, sklindanti pro 
grotuotą langelį aukštai akmenų sienoje. Palypėjus žemyn penkis 
laiptelius buvo dar dvi akmeninės kamaraitės, nuolat skendinčios 
tamsoje, kone visiškai nesivėdinančios. Vladekas nuvedė baroną 
į mažąją viršutinę kamerą, kur tas akimirksniu susmuko kampe ir 
tylomis įsistebeilijo į vieną tašką erdvėje; juo rūpintis berniukas pa- 
skyrė Florentiną. 

Kadangi Vladekas vienintelis drįso būti vienoje patalpoje su ba- 
ronu, kiti dvidešimt keturi tarnai niekad neginčijo jo valdžios. Tad 
vos devynerių berniukas ėmėsi kasdieninės atsakomybės už kitus 
kalinius. Naujieji požemio įnamiai, visiškai suglumę, pažeminti ir 
apgailėtini, akivaizdžiai neįžvelgė nieko keista, kad už jų gyvenimus 
atsakingas mažas berniukas. Kalėjime Vladekas tapo jų šeiminin- 
ku. Jis suskirstė tarnus į tris grupes po aštuonis, stengdamasis kiek 
įmanoma neišskirti šeimų, ir nuolat juos perkeldavo pagal slankiąją 
sistemą: aštuonios valandos viršutinėje kameroje, kad gautų šviesos, 
oro, maisto ir prasimankštinti, aštuonios valandos darbo pagrobė- 


jams ir aštuonios valandos miegui kurioje nors iš žemutinių kamerų. 

Niekas, išskyrus baroną ir Florentiną, neįsivaizdavo, kada Vlade- 
kas miega, nes jis visada pats prižiūrėdavo perkėlimus. Maistas buvo 
išduodamas kas dvylika valandų. Sargybiniai atnešdavo lieso ožkos 
pieno, juodos duonos, sorų ir kartkartėmis kiek riešutų, visa tai Vla- 
dekas padalydavo į dvidešimt aštuonias porcijas, dvi atiduodavo nie- 
ko neįtariančiam baronui. | 

Perkėlęs tarnus Vladekas grįždavo į mažesniąją kamerą pas ba- 
roną. Iš pradžių iš pastarojo tikėjosi šiokių tokių pamokymų ir va- 
dovavimo, tačiau į vieną tašką įsmeigtas šeimininko žvilgsnis buvo 
nepermaldaujamas ir neguodžiantis, visai kaip šaltos nuolat besikei- 
čiančių vokiečių sargybinių akys. Nuo tos akimirkos, kai tapo kaliniu 
savo pilyje, baronas nepratarė nė žodžio. Jam užaugo ilga susitaršiusi 
barzda, jo stambus kūnas ėmė silpti, darytis trapus. Kadaise išdidų 
žvilgsnį pakeitė susitaikymas ir nuolankumas. Vladekas jau sunkiai 
beprisiminė jo švelnų baritoną ir susitaikė su mintimi, kad niekada jo 
nebeišgirs. Bėgant laikui vaikas pradėjo suprasti garsiai neišsakomus 
barono pageidavimus ir pats jo akivaizdoje visada likdavo nebylus. 

Gyvendamas pilyje prieš pasirodant vokiečių kareiviams Vlade- 
kas turėjo tiek veiklos, kad neturėjo laiko galvoti apie praeitį. Dabar 
jis nepajėgdavo prisiminti netgi vakar dienos, nes niekas nesikeitė. 
Beviltiškos minutės virsdavo valandomis, valandos — dienomis, die- 
nos — mėnesiais. Bėgantį laiką rodė tik tarnų perkėlimai, maisto da- 
lybos ir viena kitą vejančios aušros sutemos, o sutrumpėjusios dienos 
ir ledu pasidengusios kalėjimo sienos bylojo apie pasikeitusį metų 
laiką. Ilgomis naktimis Vladekas ėmė užuosti mirties tvaiką, kuris 
prasismelkė net į atokiausius kalėjimo kampelius, kurį tik vos vos 
palengvindavo ryto šviesa, vėsus vėjas arba pats nuostabiausias pa- 
lengvėjimas — krintančio lietaus garsas. 

Kartą visą dieną šėlo audra, tad į vakarą Vladekas su Florenti- 


na nusprendė pasinaudoti lietaus teikiamu privalumu ir nusiprausė 

balutėje, kuri susitelkė akmeninių grindų plyšyje. Nė vienas jų ne- 
pastebėjo, kaip viltingai švystelėjo barono akys Vladekui nusitraukus 
sudriskusius marškinius ir šlakstant vandeniu kūną. Staiga baronas 
prakalbo. 

— Vladekai, - žodis buvo vos girdimas, — neaiškiai tave matau... — 
jo balsas trūkinėjo. — Eikš pas mane, vaikeli. 

Po tokios ilgos tylos barono balsas Vladeką užklupo netikėtai. 
Vaikas išsigando, kad tai nebūtų pranašas beprotybės, kuri jau tvirtai 
laikė savo gniaužtuose du vyresnius tarnus. 

— Ateik pas mane, vaikeli, - pakartojo baronas. 

Vladekas baimingai pakluso ir atsistojo priešais baroną, kuris, 
stengdamasis atidžiau įsižiūrėti, primerkė nusilpusias akis. Jis apgrai- 
bomis palietė berniuką, pirštais perbėgo Vladeko krūtinę ir įsmeigė 
į jį akis. 

— Vladekai, ar gali paaiškinti šitą išsigimimą? 

— Ne, pone, - sutriko Vladekas. — Toks aš nuo gimimo. Tėvas 
sakė, kad esu pažymėtas velnio ženklu. 

— Kvailystė! Kita vertus, jis ne tavo tėvas, — tyliai pratarė baronas 
ir vėl nugrimzdo į tylą. Vladekas tebestypsojo priešais nejudindamas 
nė raumenėlio. Kai vėl prakalbo, barono balsas buvo tvirtesnis. — 
Sėskis, bernaiti. 

Atsisėdęs Vladekas vėl atkreipė dėmesį į sunkią sidabro apyrankę, 
dabar laisvai kabalduojančią ant barono riešo. Šviesos spindulio nu- 
tviekstas išgraviruotas Rosnovskių herbas didingai sužibo kalėjimo 
tamsoje. 

— Nenumanau, kiek laiko vokiečiai ketina mus laikyti čia užra- 
kintus, — kalbėjo baronas. — Iš pradžių galvojau, kad šitas karas te- 
truks kelias savaites. Klydau, tad dabar galima tikėtis, kad jis užsitęs 
labai ilgai. Turint tai omenyje, savo laiką turėtume išnaudoti kons- 


truktyviau, nes žinau, kad mano gyvenimas artėja prie pabaigos. 

— Ne, ne, — pradėjo prieštarauti Vladekas, tačiau baronas lyg nie- 
kur nieko kalbėjo toliau. 

— O tavasis, mano vaike, dar tik prasideda. Todėl imsiuosi toliau 
tave mokyti. 

Tą dieną baronas daugiau nebekalbėjo. Atrodė, tarsi svarstytų 
visą savo pasisakymo svarbą. Tačiau kitomis savaitėmis Vladekas su- 
prato, kad įgijo naują mokytoją. Kadangi jie neturėjo nei rašymo 
priemonių, nei ką skaityti, pamoka susidėjo iš kartojimo visko, ką 
pasakoja baronas. Vladekas atmintinai išmoko ilgas Adomo Micke- 
vičiaus ir Jano Kočanovskio poemų ištraukas, taip pat gerą gabalą 
„Eneidos“. Asketiškoje klasėje Vladekas mokėsi geografijos ir mate- 
matikos, tobulino kalbas - rusų, vokiečių, prancūzų ir anglų. Tačiau, 
kaip ir anksčiau, laimingiausias jis būdavo per istorijos pamokas. Jo 
tautos istorija — tai šimtmečiai padalijimo, žlugusios viltys suvienyti 
Lenkiją, nenumaldomas tautiečių sielvartas Napoleonui tūkstantis 
aštuoni šimtai dvyliktais triuškinančiai pralaimėjus rusams. Jis dėjosi 
į galvą didvyriškus pasakojimus apie geresnius laikus, kai atrėmus 
švedus ties Čenstakava karalius Jonas Kazimieras Vaza paskyrė Len- 
kiją Švenčiausiajai Mergelei, arba apie tai, kaip galingas kunigaikštis 
Radvila, mokslininkas, žemvaldys ir prisiekęs medžiotojas, kėlė puo- 
tas pilyje netoli Varšuvos. 

Paskutinė kiekvienos dienos pamoka būdavo Rosnovskių šeimos 
istorija. Jam vis buvo pasakojama — tačiau Vladekas nenuilsdavo 
klausytis — kaip garsusis barono protėvis, kuris tūkstantis septyni 
šimtai devyniasdešimt ketvirtaisiais tarnavo generolui Dabrovskiui, 
o tūkstantis aštuoni šimtai devintaisiais - pačiam Napoleonui, impe- 
ratoriaus buvo apdovanotas erdviomis valdomis ir barono titulu. Jis 
sužinojo, kad barono senelis priklausė Varšuvos savivaldybei, o tėvas 
suvaidino svarbų vaidmenį statant naująją Lenkiją. Ir vėl laikas skrie- 


te skriejo nepaisant siaubingos naujosios klasės aplinkos. 

Nepaisydamas silpnėjančios regos ir klausos baronas nepaliovė jį 
mokyti. Kasdien Vladekas turėjo slinktis prie mokytojo vis arčiau. 

Sargybiniai prie kalėjimo durų keisdavosi kas keturios valandos, 
o kalbėtis su kaliniais jiems buvo strengstenst verboten*. Vis dėlto po 
nuogirdą, po gabalėlį Vladekas patirdavo apie karo eigą, apie Hinder- 
burgo ir Luendorfo veiksmus, apie Lapkričio revoliuciją Rusijoje ir 
šalies pasitraukimą iš karo veiksmų po Brest Litovsko taikos sutarties. 

Vladekas ėmė tikėti, kad vienintelis kelias išsivaduoti iš kalėjimo 
yra mirtis. Jam darėsi smalsu, ar nekrauna į save žinių, kurios taip ir 
liks bevertės, nes jis niekada neištrūks į laisvę. 

Florentina — Vladeko sesuo, motina ir artimiausia bičiulė užsi- 
vertė ant savo pečių neįmanomą užduotį — išlaikyti barono vienu- 
tę švarią. Kartais sargybiniai pakišdavo jai kibirą smėlio ar šiaudų, 
kurių pakreikdavo ant prišnerkštų grindų, ir kelias dienas dvokas 
būdavo kiek pakenčiamesnis. Tamsoje dėl kiekvieno nukritusio duo- 
nos trupinio ar bulvės gabalėlio grūmėsi ir miegoti nedavė parazi- 
tai, maža to, jie dar ir ligas platino. Rūgštus užsigulėjusių žmonių 
bei gyvių šlapimo ir ekskrementų tvaikas puolė šnerves, ir Vladeką 
nuolat pykino. Jis troško vėl būti švarus, valandas stebeilydavosi į 
nedidelį įtrūkimą sienoje, prisimindamas garuojančias karšto van- 
dens vonias ir grublėtą kvepiantį muilą, kuriuo mian/a, taip netoli, 
bet taip seniai, aikčiodama ir aimanuodama gramdydavo linksmybės 


dienų purvą nuo žemėtų jo su Leonu keliukų ir pajuodusių panagių. 


Tūkstantis devyni šimtai aštuonioliktųjų pavasarį buvo gyvi tik 
penkiolika iš dvidešimt septynių kalinių. Baroną visi tebelaikė šeimi- 


ninku, o Vladekas buvo pripažintas jo valdytoju. Vladekas labiausiai 


* Griežtai draudžiama. (vok.) 

gailėjo mylimosios Florentinos, dabar dvidešimtmetės. Mergina jau 
seniai buvo nusivylusi gyvenimu. Jos akivaizdoje Vladekas niekad ne- 
leisdavo sau prarasti vilties, tačiau, nors vos dvylikos, jis taip pat buvo 
pradėjęs abejoti, ar yra kokia ateitis už požeminio kalėjimo sienų. 

Vieną ankstyvo rudens vakarą Florentina priėjo prie Vladeko, įsi- 
taisiusio didesnėje viršutinėje kameroje. | 

— Baronas tave kviečia. 

Vladekas greitai pakilo, maisto skirstymą paliko patikimam tar- 
nui ir nuėjo pas senąjį vyriškį. Baronas kentė stiprius skausmus, ir 
Vladekas baisiai aiškiai matė, koks ligotas ir yrantis visas jo kūnas, 
veidas visiškai išdžiūvęs, oda žalsvų dėmių išmarginta. Baronas pa- 
prašė gerti, ir Elorentina, išsaugojusi truputį iš puspilnio puodelio 
su lietaus vandeniu, kuris kabėjo ant pagaliuko, iškišto pro grotuotą 
langelį, jam padavė. Atsigėręs baronas lėtai ir neabejotinai sunkiai 
prašneko. 

— Vladekai, tu stebėjai, kaip miršta šitiek žmonių, kad dar vienas 
nepadarys didelio skirtumo. Pripažįstu, kad jau nebebijau palikti šį 
pasaulį. 

— Ne, ne, to negali būti! - pravirko Vladekas, pirmą kartą gyveni- 
me įsikibdamas į senąjį. - Nepasiduokit, barone. Girdėjau sargybi- 
nius kalbant, kad karas artėja prie pabaigos. Netrukus mus išlaisvins. 

— Jie jau mėnesių mėnesius apie tai kalba, Vladekai. Šiaip ar taip, 
nenoriu gyventi naujame jų sukurtame pasaulyje, — jis nutilo, nes 
berniukas pirmą kartą per trejus įkalinimo metus pradėjo kūkčioti, 
paskui pasakė: — Pakviesk valdytoją ir pirmąjį liokajų. 

Vladekas akimirksniu pakluso nežinodamas, kam jie reikalingi. 

Abu tarnai, pažadinti iš miegų, atėjo ir tylomis sustojo priešais ba- 
roną laukdami, kol jis prašneks. Jie vis dar vilkėjo siuvinėtas unifor- 
mas, tačiau nebebuvo matyti jokio ženklo, kad kadaise jie didžiavosi 


Rosnovskių žaluma ir auksu. 

— Ar jie atėjo, Vladekai? — pasiteiravo baronas. 

— Taip, pone. Argi nematote? — tik tada Vladekas suvokė, kad ba- 
ronas apako. 

— Atvesk juos arčiau, kad galėčiau paliesti. 

Vladekas atvedė abu vyriškius arčiau, ir baronas apčiuopė jų veidus. 

— Sėskitės, abudu. Ar girdite mane, Liudvikai, Alfonsai? 

— Taip, pone, — atsakė tarnai. 

— Mano vardas — baronas Rosnovskis. 

— Žinome, pone, - droviai atsakė valdytojas. 

— Nepertrauk manęs, — paprašė baronas. — Aš mirštu. 

Mirtis kalėjime buvo tokia įprasta, kad abu vyrai nė nemanė prieš- 
tarauti. 

— Negalėsiu parašyti naujo testamento, nes neturiu popieriaus, 
plunksnos ir rašalo. Todėl sudarau testamentą jūsų akivaizdoje, o jūs 
būsite du mano liudytojai, kaip numato senasis Lenkijos įstatymas. Ar 
suprantate, ką sakau? 

— Taip, pone, — unisonu atsakė abu. 

— Mano pirmagimis sūnus Leonas nebegyvas, — baronas patylė- 
jo, — todėl visą savo dvarą ir turtus palieku berniukui, žinomam kaip 
Vladekas Koskievičius. 

Vladekas jau daugybę metų nebuvo girdėjęs savo pavardės ir ne iš 
karto suprato barono žodžių prasmę. 

— Kaip savo sprendimo įrodymą, — tęsė baronas, — atiduodu jam 
giminės apyrankę. 

Senasis vyras lėtai pakėlė dešinę ranką, nusimovė sidabro apyrankę, 
padavė žado netekusiam Vladekui ir stipriai priglaudė berniuką. 

— Mano sūnau ir paveldėtojau, — pareiškė ir užmovė sidabro apy- 
rankę jam ant riešo. 

Vladekas visą naktį pragulėjo barono glėbyje, kol nutilo senojo 
širdies plakimas, kol jį globusios rankos atšalo ir sustiro. Ryte sargy- 


biniai ištempė barono kūną. Jie leido Vladekui išeiti iš kalėjimo ir 

palaidoti baroną greta jo sūnaus Leono šeimos kape koplyčios šven- 
toriuje. Guldant kūną į seklų kapą, kurį Vladekas iškasė plikomis 
rankomis, prasiskleidė sudriskę šilkiniai barono marškiniai. Vlade- 


kas įsmeigė akis į velionio krūtinę. Jis teturėjo vieną spenelį. 


Šiltą sausą vėlyvo tūkstantis devyni šimtai aštuonioliktųjų rudens 
dieną kaliniai išgirdo šūvių papliūpas ir trumpos kovos garsus. Vla- 
dekas buvo tikras, kad jų vaduoti atėjo lenkų armija, ir kad jis galės 
pareikšti teises į savo paveldą. Kai vokiečių kariai pasitraukė iš postų 
prie kalėjimo durų, kiti įnamiai nuščiuvę liko tūnoti apačioje, Vla- 
dekas vienas stovėjo durų angoje ir aplink riešą sukdamas sidabro 
apyrankę laukė, kol išvaduotojai juos paleis ir jis galės pareikalauti 
to, kas teisėtai jam priklauso. 

Pagaliau pasirodę nugalėtojai į Vladeką kreipėsi šiurkščia slavų 
kalba, kurios jis dar nuo mokyklos dienų išmoko nekęsti net labiau 
nei vokiečių. Naujieji užkariautojai, atrodė, nenutuokia, kad šis dvy- 
likametis yra krašto, kurio sieną jie ką tik pažeidė, šeimininkas. Jie 
nekalbėjo jo kalba. Jiems duoti įsakymai buvo aiškūs ir nesvarstytini: 
žudyti visus, kas nepaklus Brest Litovsko taikai, kuria ši Lenkijos 
sritis priskiriama Rusijai, o kitus išsiųsti į Sibiro lagerį Nr. 201. Prie- 
šinęsi tik dėl akių vokiečiai pasitraukė už naujos sienos, o Vladekas ir 
jo bičiuliai laukė nenutuokdami apie jiems gresiantį likimą. 

Po dar dviejų naktų Vladekas ėmė tikėti, kad jie iki gyvenimo 
pabaigos taip ir liks kalėjime. Naujieji sargybiniai su juo nekalbėjo, 
ir jam ėmė dingotis, kad vokiečių skaistykla paprasčiausiai buvo pa- 
keista rusų pragaru. 

Trečią dieną rusų kareiviai šturmavo kalėjimą ir ištempė keturio- 
lika išsekusių, purvinų kūnų ant vejos priešais pilį. Du tarnai ryškio- 


je vidurdienio saulės šviesoje apalpo. Vladekui teko ranka prisidengti 

akis. Visi stovėjo tylomis ir laukė kito kareivių ėjimo. Ar kulka, ar 
laisvė? 

Sargybiniai privertė juos nusirengti ir paragino prie upės praus- 
tis. Prieš leisdamasis prie kranto Vladekas paslėpė sidabro apyrankę 
drabužiuose; dar geram gabalui likus iki upės jis pajuto silpnumą 
kojose. Įšoko, šalto vandens nudilgintas ėmė kvėpti orą, nors jausti 
vandenį suskretusia, įdiržusia oda buvo nuostabu. Kiti kaliniai sekė 
jo pavyzdžiu mėgindami pašalinti trejų metų purvą ir nešvarumus. 

Besiprausdamas Vladekas pastebėjo, kad kareiviai juokiasi ro- 
dydami į Florentiną. Nė viena kita moteriškė tokio susidomėjimo 
nekėlė. Vienas rusų, stambus netašytas stuobrys, griebė prie upės ei- 
nančią Florentiną už rankos. Jis parbloškė ją ant žemės ir staigiai nu- 
simovė kelnes. Vladekas negalėdamas patikėti spoksojo į išbrinkusį, 
pasistojusį vyro organą. Jis šoko iš vandens ir nuskuodė prie kareivio, 
kuris jau spaudė Elorentiną prie žemės. Vladekas galva nusitaikė į 
kareivio pilvą ir ėmė tvoti jį kumščiais. Netikėtai užkluptas vyras 
Florentiną paleido, tačiau kitas kareivis griebė Vladeką, parmetė ant 
žemės ir įbedė kelį į nugaros vidurį. Bruzdesys patraukė dėmesį kitų 
kareivių, jie atžirgliojo pasižiūrėti. Vladeko pagrobėjas dabar juokėsi 
garsiu pilviniu juoku, kuriame nesigirdėjo nieko juokinga. 

— Susipažinkite su didžiuoju gynėju, — tarė vienas. 

— Stojo ginti savo tautos garbę, — iškošė kitas. 

— Tai bent jau leiskim jam stebėti iš arti, — pridėjo tas, kuris laikė 
Vladeką prispaudęs prie žemės. 

Vis garsesnis juokas pertraukdavo pastabas, kurias Vladekas ne 
visada suprato. Jis stebėjo, kaip nuogas kareivis eina prie amą iš bai- 
mės praradusios Florentinos. Vladekas desperatiškai bandė išsilais- 
vinti, tačiau buvo bejėgis. Nuogalius nerangiai užgriuvo ant mergi- 
nos ir ėmė ją maitoti. Kai jai užtvojo, Florentina pabandė priešintis 


ir nusisuko. Galiausiai jis į ją įsiskverbė. Florentina suriko taip, kaip 

Vladekas anksčiau nebuvo girdėjęs. Kiti kareiviai kalbėjosi ir juoka- 
vo tarpusavyje, kai kurie net nežiūrėjo. 

— Prakeikta skaistuolė, — tarė kareivis, ištraukęs kruviną organą. 

Visi nusijuokė. 

— Tada tu man kiek palengvinai reikalą, — atitarė kitas. 

Dar vienas juoko pliūpsnis. Kai Elorentina pažvelgė Vladekui į akis, 
jis pradėjo žiaukčioti. Jį laikęs kareivis nedaug tekreipė dėmesio, tik 
pasistengė, kad vaikėzo vėmalai nepatektų ant jo uniformos ir spindin- 
čių batų. Pirmasis kareivis vis dar kruvinu organu nubėgo prie upės ir 
šokdamas į vandenį pergalingai suklykė. Kitas vyras pradėjo atsiseginė- 
ti diržą, o trečias tebelaikė Florentiną. Antrasis sargybinis malonumu 
mėgavosi kiek ilgiau: jis akivaizdžiai smaginosi mušdamas Florentiną, 
kol galiausiai į ją įėjo. Mergina vėl suriko, bet nebe taip garsiai. 

— Nagi, Vladai, tu jau pakankamai ilgai. 

Vyriškis ištraukė organą ir paskui ginklų draugą nulėkė prie upės. 
Vladekas prisivertė pažvelgti į seserį. Ji gulėjo sudaužyta, tarp kojų 
kraujavo. Vėl prabilo jį laikantis kareivis: 

— Eik šen ir pasirūpink mažu šikšnium, Borisai. Dabar mano eilė. 

Vladeką perėmė pirmasis rusas. Berniukas vėl pabandė priešintis, 
tačiau tik sukėlė naują kareivių juoko pliūpsnį. 

— Dabar mes žinome visą lenkų armijos jėgą. 

Nepakenčiamas juokas netilo, prie Florentinos, kuri dabar gulėjo 
visiškai abejinga vyrų veiksmams, užsiėmė eilę dar vienas sargybinis. 

— Man regis, jai pradeda patikti, - pasakė tas baigęs. 

Ketvirtas kareivis didžiulėmis letenomis greitai apvertė trapų Flo- 
rentinos kūną ir praskėtė jos kojas kuo plačiau. Riksmas jam skver- 
biantis virto aimana. Vladekas suskaičiavo, kad jo seserį išprievartavo 
šešiolika kareivių. Paskutinis baigęs nusikeikė ir drėbė: 

— Atrodo, ką tik patvarkiau lavoną. 

Pasakymas tesukėlė juoko protrūkį. 

Kai Vladeką pagaliau paleido, jis nubėgo prie Elorentinos, o ka- 
reiviai tysojo ant žolės ir užsigerdami iš barono rūsio pagrobtu vynu 
bei degtine naikino virtuvėje buvusias duonos ir mėsos atsargas. 

Dviejų tarnų padedamas Vladekas nunešė Florentinos kūną prie 
upės ir verkdamas pabandė nuplauti visą purvą ir kraują, paskui ap- 
klojo švarku, apkabino ir švelniai pabučiavo į lūpas: pirmą kartą gy- 
venime pabučiavo moterį. Ašaros ritosi ant nubrozdinto, suglebusio 
sesers kūno, verkdamas berniukas nešė ją atgal. Stebėdami jį einantį 
link koplyčios kareiviai nutilo. Vladekas paguldė seserį ant žolės gre- 
ta barono kapo ir dar kartą plikomis rankomis pradėjo kasti. Besi- 
leidžiant saulei šviežiai supiltą kauburį apgaubė ilgi šešėliai. Kapo 
galvūgalyje berniukas padėjo iš dviejų pagaliukų padarytą kryželį, o 
paskui susmuko ant žemės ir akimirksniu užmigo visiškai nesirūpin- 


damas, dar kada pabus ar ne. 

Viljamui išvykus į Sent Polį, abiejų senelių, jau gana susenusių, 
draugijoje Ana Kain pasijuto vieniša. 

Atšventusi trisdešimtąjį gimtadienį moteris pradėjo pastebėti, 
kad nebesusuka vyrams galvų kaip anksčiau. Ji pabandė atgaivin- 
ti ryšius su kai kurias senais draugais, nutrūkusius sulig Ričardo 
mirtimi. Milė Preston, Viljamo krikšto mama, kurią Ana pažinojo 
visą gyvenimą, kviesdama Aną Kain vakarienės ar į teatrą, visada 
į svečių sąrašą įtraukdavo keletą vienišų vyriškių su viltimi surasti 
draugei naują partnerį. Milės pasirinkimai kone visada būdavo ne- 
tinkami, ir Ana įprato atvirai šaipytis iš draugės pastangų surasti jai 
porą, kol vieną kartą, tūkstantis devyni šimtai devynioliktųjų sausį, 
netrukus po to, kai Viljamas žiemos semestrui išvažiavo į mokyklą, 
ji buvo pakviesta dar vienos vakarienės keturiems. Milė prisipažino, 
kad nėra mačiusi savo kito svečio, Henrio Osborno, tačiau atrodo, 
jog jis mokėsi Harvarde maždaug tuo pat metu kaip ir jos vyras 
Džonas. 

— Tiesą sakant, — telefonu atviravo Milė, - Džonas ne itin gerai 
jį pažįsta, brangioji, išskyrus tai, kad jis pašėlusiai išvaizdus. 

Kai Ana įėjo į svetainę, Henris Osbornas sėdėjo prie židinio. 
Jis akimirksniu atsistojo ir leido Milei juodu supažindinti. Trupu- 
tį aukštesnis nei šešių pėdų, tamsiomis, kone juodomis akimis ir 
banguotais juodais plaukais, jis buvo lieknas, atletiškas. Ana pajuto 
užplūstant malonumą, kad šiam vakarui bus suporuota su ener- 


gingu ir dailiu vyriškiu, o Milei teks pasitenkinti pilvotu vidutinio 

amžiaus sutuoktiniu, kurio nė lyginti negalima su prašmartniu ben- 
draamžiu iš koledžo. Henrio Osborno ranka buvo parišta, o perpe- 
tė kone dengė Harvardo kaklaraištį. 

— Karo sužeidimas? — užjaučiamai pasiteiravo Ana. 

— Ne, nelaimingas nutikimas slidinėjant; truputį per spėriai mė- 
ginau nusileisti nuo šlaito Vermonte, — juokdamasis atsakė jis. 

Tai buvo viena iš tokių vakarienių, pastaruoju metu Anai pasitai- 
kančių taip retai, kai laikas slenka palaimingai. Henris atsakė į visus 
tiriamus klausimus. Baigęs Harvardą jis dirbo nekilnojamojo turto 
įmonėje gimtajame mieste, Čikagoje, tačiau paskelbus karą negalė- 
jo susilaikyti, įstojo į kariuomenę ir išėjo prieš vokiečius. Jis pažėrė 
krūvą save pašiepiančių istorijų apie Europą ir jauną leitenantą, prie 
Marnės saugojusį Amerikos garbę. Milė su Džonu po Ričardo mir- 
ties nematė Anos tiek juokiantis ir išmanančiai nusišypsojo vienas 
kitam, kai Henris pasiteiravo, ar galėtų parvežti ją namo. 

— Ką ketinate veikti dabar, sugrįžęs į didvyriams pritaikytą kraš- 
tą? — pasiteiravo Ana, kai Henris išsuko prabangų S:u/z į Čarlzo gatvę. 

— Dar nenusprendžiau, — atsakė jis. - Laimei, turiu kiek pasitau- 
pęs, todėl nereikia leistis stačia galva. Galiu netgi atidaryti nuosavą 
nekilnojamojo turto firmą čia. Nuo Harvardo laikų Bostone jau- 
čiuosi kaip namuose. 

— Vadinasi, į Čikagą negrįšite? 

— Ne, atgal manęs niekas nevilioja. Abu tėvai mirė, aš — vieninte- 
lis vaikas, todėl galiu pradėti iš naujo kur tik pasirinksiu. Kur sukti? 

— Oi, pirmas posūkis į dešinę, — atsakė Ana. — Tas raudonas na- 
mas ant kampo. 

Henris pastatė mašiną ir palydėjo Aną iki paradinių durų. Palin- 
kėjęs labos nakties pasišalino, jai vargiai spėjus padėkoti už pavėžėji- 
mą. Ji stebėjo, kaip automobilis lėtai nurieda Bikon Hilu, ir galvojo, 


kad norės dar kartą jį pamatyti. 

Ana pradžiugo, nors neitin nustebo, kai kitą rytą jis paskambino. 

— Bostono simfoninis orkestras atlieka Mocarrą, diriguoja nau- 
jasis ekstravagantiškasis maestro, kitą pirmadienį — įkalbėjau? 

Ana truputį nustebo suvokusi, kiek daug tikisi iš koncerto. At- 
rodė, marios vandens nutekėjo nuo to laiko, kai ją mergino patrau- 
klus vyriškis. | 

Henris atvažiavo prie Redhauso kelios minutės vėliau nei su- 
tarta. Abu greičiau formaliai paspaudė kits kitam. rankas, paskui ji 
pasiūlė svečiui stiklą škotiško. Ar Henris pastebėjo, jog ji atsimena, 
ką jis gėrė? 

— Turėtų būti smagu gyventi Luisburgo aikštėje. Jums pasisekė. 

— Taip, tikriausiai — niekad daug apie tai negalvojau. Gimiau ir 
augau Sandraugos aveniu. Taigi čia man kiek ankštoka. 

— Pats mielai nusipirkčiau butą ant kalvos, jei nuspręsčiau apsi- 
stoti Bostone. 

— Juos ne taip dažnai parduoda, - atkirto Ana, — tačiau jums gali 
pasisekti. Gal geriau eikim? Nekenčiu vėluoti į koncertus ir tamsoje 
minti kitiems ant kojų. 

Henris dirstelėjo į laikrodį. 

— Taip, pritariu — geriau įeiti ne pro atsarginį įėjimą. Tačiau dėl 
niekieno kojų, išskyrus mano, nerimauti nereikia. Mūsų vietos prie 
tako. 

Po koncerto einant į „Grandą“ Henriui pasirodė visiškai natū- 
ralų paimti ją už rankos. Vienintelis po Ričardo mirties jos rankos 
įsikibęs buvo Viljamas, ir tai reikėdavo ilgokai įkalbinėti, nes sūnui 
tai atrodė nevyriška. Ir vėl valandos Anai skriete skriejo: dėl gražios 
muzikos, puikaus maisto ar tiesiog Henrio draugijos? Šį kartą jis 
juokino ją istorijomis apie Harvardą, virkdė karo prisiminimais. 
Nors ji puikiai suprato, jog jis atrodo jaunas ne pagal metus, Henris 


buvo tiek daug gyvenime nuveikęs, kad jo draugijoje Ana jautėsi 

smagiai jauna ir nepatyrusi. Ji papasakojo apie vyro žūtį ir išspau- 
dė kelias ašaras. Jis paėmė ją už rankos, kai ji, švytėdama meile ir 
pasididžiavimu, pasakojo apie sūnų. Henris patikino, kad visada 
norėjo sūnaus. Nors vyras vargiai minėjo Čikagą ar namiškius, Ana 
buvo įsitikinusi, kad jis ilgisi savo šeimos. Tą vakarą parvežęs ją į 
Luisburgo aikštę Henris pasiliko taurelei ir prieš išeidamas švelniai 
pabučiavo ją į skruostą. Ana atkūrė visą vakarą minutė po minutės 
vildamasi, kad jam buvo ne mažiau smagu. 

Antradienį jiedu ėjo į teatrą, trečiadienį lankėsi Anos vasaros 
rezidencijoje Nort Šore, ketvirtadienį nusibeldė į snieguorą Ma- 
sačusetso kaimą, penktadienį pirko senovinius daiktus, o šeštadienį 
mylėjosi. Po sekmadienio jie retai išsiskirdavo. Milė Preston buvo 
„absoliučiai sužavėta“, kad jos piršlybos pagaliau pasirodė sėkmin- 
gos, ir lakstė po Bostoną visiems girdamasi, kad tai ji suvedė tuodu 
draugėn. 

Tą vasarą pranešimas apie jų sužadėtuves nenustebino nieko, 
išskyrus Viljamą. Henris Osbornas jam nuoširdžiai nepatiko nuo 
pat tos akimirkos, kai Ana pagrįstai nuogąstaudama juodu supa- 
žindino. Pirmasis jų pokalbis vyko klausimų forma: Henris stengėsi 
įrodyti, jog nori būti draugu, o vienskiemeniai Viljamo atsakymai 
rodė priešingą pastarojo nusiteikimą. Jis nepersigalvojo. Sūnaus ap- 
maudą Ana priskyrė pagrįstam pavydo jausmui: po Ričardo mirties 
Viljamas buvo jos gyvenimo centras. Beje, visiškai normalu berniu- 
kui galvoti, kad tėvo vietos niekas užimti negali. Ana bandė Henrį 
įtikinti, jog bėgant laikui Viljamas palengva jį pripažins. 

Tų metų spalį Ana Kain tapo ponia Henri Osborn. Ji pasižadė- 
jo Šv. Pauliaus episkopalinėje katedroje vos pradėjus kristi raudo- 
niems ir geltoniems lapams, praėjus kiek daugiau nei devyniems 
mėnesiams nuo pažinties su Henriu pradžios. Kad išvengtų cere- 


monijos, Viljamas apsimetė sergąs ir pasiliko mokykloje. Senelės 

atėjo, tačiau nepajėgė nuslėpti, kad nepritaria antrai Anos santuo- 
kai, ypač su tipu, kuris atrodo gerokai už ją jaunesnis. 

— Šitai gali baigtis tik ašaromis, — pranašavo senoji Kain. 

Jaunavedžiai kitą dieną išplaukė į Graikiją. Į Redhausą grįžo tik 
antrąją gruodžio savaitę, kaip tik laiku, kad sutiktų namo Kalėdų 
atostogų grįžusį Viljamą. Viljamas pasibaisėjo pamatęs, kad namuo- 
se viskas naujai išdekoruota, kad beveik neliko tėvo pėdsakų. Per Ka- 
lėdas jo nuostata patėvio atžvilgiu nė kiek nesuminkštėjo nepaisant 
dovanos arba, kaip atrodė Viljamui, kyšio — naujo dviračio. Savo 
nesėkmę Henris priėmė su niūriu nuolankumu. Anai buvo liūdna, 
jog Žavus naujasis sutuoktinis tiek mažai deda pastangų, kad laimėtų 
jos sūnaus meilę. 

Viljamas namuose nebesijautė gerai. Kadangi Henriui į darbą 
eiti, regis, nereikėjo, berniukas dienomis dažnai dingdavo iš namų. 
Kai Ana bandydavo jo paklausti, kurgi jis eina, jokio patenkinančio 
paaiškinimo nesulaukdavo; akivaizdu tik, kad nė pas vieną iš senelių, 
mat tiedvi taip pat dažnai skųsdavosi vaikaičio nematančios. Atosto- 
goms besibaigiant ne tik Viljamas džiaugėsi, kad grįš į Sent Polį, bet 
ir Henris neliūdėjo matydamas jį išvykstant. 


Tačiau Ana pradėjo nerimauti dėl abiejų savo gyvenimo vyrų. 

— Stok, vaike! Stokis, vaike! 

Vienas kareivių šautuvo buože baksnojo Vladekui į šonkaulius. 
Berniukas krūptelėjęs atsisėdo, dirstelėjo į šviežiai supiltus sesers ir 
barono kapus, tiktai tada atsigręžė į kareivį. 

— Gyvensiu tam, kad tave nudėčiau, — pasakė lenkiškai. — Čia 
mano namai. Tu išniekinai mano žemę. 

Kareivis nusispjovė ant Vladeko ir nustūmė jį link pilies fasado, 
kur eile išrikiuoti laukė gyvi likę tarnai. Juos pamatęs Vladekas pa- 
sibaisėjo ir skausmingai pajuto, kas tuojau jam nutiks. Jį parklup- 
dė ant žemės ir nulenkė galvą, atšipusi geležtė ėmė gremžti odą, o 
tankūs juodi plaukai krito ant žolės. Dešimčia kruvinų dryžių, lyg 
kerpant avį, darbas buvo baigtas. Nuskutus berniukui buvo paliepta 
apsivilkti naują uniformą — pilkus marškinius ir kelnes. Vladekui 
pavyko suspaustame kumštyje išsaugoti sidabro apyrankę, tada jis 
buvo šiurkščiai nustumtas į kalinių gretas. 

Taip jiems ten stypsant, numeriams, nebe vardams, ir baugiai 
laukiant, kas bus toliau, Vladekas tolumoje išgirdo keistą triukšmą. 
Atsidarė didžiuliai metaliniai vartai ir įriedėjo mechanizmas, į kurį 
nieko panašaus Vladekas nebuvo matęs. Tai buvo didžiulis vežimas, 
tačiau jo netraukė nei arkliai, nei jaučiai. Kaliniai negalėdami pati- 
kėti spoksojo į judantį objektą. Daiktas sustojo, o kareiviai atitempė 
besispyriojančius tarnus ir privertė sulipti per bortą. Tada vežimas 
be arklių apsuko ratą ir išriedėjo atgal pro metalinius vartus. Kalbėti 
niekas nedrįso. Vladekas sėdėjo sunkvežimio gale ir stebeilijo į pilį, 
kol jo paveldo nebebuvo matyti. 

Bearklis vežimas kažkokiu būdu pats riedėjo per Slanimo gyven- 
vietę. Vladekas būtų daug svarstęs apie tai, kaip mechanizmas veikia, 
jeigu nebūtų labiau nerimavęs dėl to, kur juos veža. Kelią pažino nuo 
mokyklos dienų, bet atmintį atbukino kalėjime praleisti metai, ir 
vaikas nebeprisiminė, kur link jis veda. Vos už kelių mylių sunkveži- 
mis sustojo ir visus išlaipino geležinkelio stotyje. Vladekas čia lankėsi 
tik kartą gyvenime, kai abu su Leonu buvo atėję pasitikti iš Varšuvos 
grįžtančio barono. Anuomet, įeinančius į laukiamąją salę, sargybinis 
juos pasveikino. Šįkart rankos niekas nepakėlė. 

Kaliniams buvo liepta sėsti ant platformos, buvo padalinta ožkos 
pieno, kopūstų sriubos ir juodos duonos. Iš dvidešimt penkių po- 
žemyje įkalintų tarnų gyvi liko dvylika: dešimt vyrų ir dvi moterys. 
Vladekas apsiėmė rūpestingai padalyti porcijas. Jis spėjo, kad laukia- 
ma traukinio, tačiau užėjo naktis ir teko miegoti po atviru dangumi. 
Rojus, palyginus su kalėjimu. Vladekas padėkojo Dievui už šiltą orą. 

Kitą dieną jie praleido laukdami traukinio, kuris taip ir neatva- 
žiavo, paskui stojo dar viena bemiegė naktis, šaltesnė nei praėjusioji. 
Atėjo rytas, jie tebelaukė. Galų gale į stotį atpūškavo garvežys. Išsi- 
laipino kareiviai, kalbantys ta nekenčiama kalba, tačiau traukinys iš- 
vyko be apgailėtinos Vladeko armijos. Dar vieną naktį teko praleisti 
ant platformos. 

Vladekas gulėjo atsimerkęs ir svarstė, kaip galėtų išsigelbėti, ta- 
čiau naktį vienas iš dvylikos jam patikėtųjų bandė sprukti bėgiais ir 
buvo pašautas dar nepasiekęs tolimosios platformos. Tai buvo dvaro 
valdytojas Liudvikas, vienas iš barono testamento ir Vladeko pali- 
kimo liudytojų. Jo kūnas buvo paliktas ant bėgių kaip įspėjimas ki- 
tiems, kurie panorėtų iškrėsti ką nors panašaus. 

Trečiosios dienos vakarą į stotį atpūškavo dar vienas traukinys: 
didelis garinis lokomotyvas tempė keleivinius vagonus ir atvirus pre- 


kinius vagonus, ant kurių šonų dažais buvo užrašyta: „Galvijai“, šių 

grindys buvo pakreiktos šiaudų. Keletas tokių vagonų jau buvo pilni 
kalinių, tačiau iš kur, Vladekas nežinojo. Jis ir jo maža grupelė buvo 
sumesti į vieną vagonų pradėti kelionę — tačiau kur? Palaukus dar 
kelias valandas traukinys pajudėjo iš stoties, kaip Vladekas sprendė 
iš besileidžiančios saulės, į rytus. 

Ant keleivinių vagonų stogų sukryžiavę kojas sėdėjo ginkluoti 
sargybiniai. Per nepabaigiamą kelionę kartkartėmis iš viršaus pasi- 
girsdavo šūvių salvė, dar kažkieno kūnas atsidurdavo ant bėgių ir 
tapdavo aišku, kad bet koks bandymas išsilaisvinti bus bergždžias. 

Traukiniui sustojus Minske jiems pirmą kartą buvo duota tinka- 
mai pavalgyti: juodos duonos, vandens, riešutų ir sorų, tačiau čia ke- 
lionė nesibaigė. Kartais traukinys tris dienas neprivažiuodavo kitos 
stoties. Nemažai priverstinių keleivių mirė iš troškulio ir bado. Juos iš- 
mesdavo per važiuojančio traukinio bortą, kad liktų šiek tiek daugiau 
erdvės kitiems. Traukiniui sustojus neretai tekdavo laukti porą dienų, 
kol bėgiais į vakarus nupukšės kitas sąstatas. Šie traukiniai, stabdę ju- 
dėjimą, visada būdavo pilni kareivių, ir Vladekas greitai suprato, kad 
kariniai ešalonai turi pirmenybę viso kito transporto atžvilgiu. 

Iš pradžių Vladekas galvojo bėgti, tačiau nuo rizikos jį sulaikė du 
veiksniai. Pirma, aplinkui bėgius mylių mylias driekėsi tušti tyrai, 
ir antra, išgyvenusieji kalėjime buvo nuo jo priklausomi. Gal jis ir 
jauniausias, tačiau rūpinosi jų valgiu ir gėrimu, bandė palaikyti jų 
troškimą gyventi. Jis vienintelis vis dar tikėjo ateitimi. 

Bėgant dienoms, važiuojant vis toliau į rytus, temperatūra krito, 
dažnai būdavo žemiau nei trisdešimt laipsnių šalčio. Jie gulėdavo ei- 
lėje vienas prie kito ant vagono grindų, kūnais palaikydami vienas 
kito šilumą. Bandydamas kiek nusnūsti Vladekas mintyse dekla- 
muodavo „Eneidą“. Visiems nepritarus nebuvo įmanoma net pasi- 
versti ant kito šono, todėl periodiškai Vladekas stukteldavo į vagono 


šoną, visi persiversdavo ir sužiurdavo į kitą pusę. Vieną naktį viena 

moterų nesujudėjo. Vladekas pranešė sargybiniams, tie keturiese pa- 
ėmė kūną, išmetė iš judančio traukinio ir suvarė kulkų apkabą, kad 
būtų tikri, jog moteris neapsimetė mirusia ir nebando pabėgti. 

Už dviejų šimtų mylių nuo Minsko privažiavo Smolenską, kur vi- 
siems davė šiltos kopūstų sriubos ir juodos duonos. Į Vladeko vagoną 
įkėlė tuntą naujų kalinių, regis, kalbančių ta pačia kalba kaip ir sargy- 
biniai. Šių vadas buvo gerokai vyresnis. Vladekas ir vienuolika likusių 
jo bičiulių, dešimt vyrų ir viena moteris, iš karto pajuto nepasitikėji- 
mą naujokais, tad vagoną pasidalijo į dvi dalis ir abi grupės laikėsi sau. 

Vieną naktį, kai Vladekas negalėdamas užmigti stebeilijo į žvaigž- 
des ir bandė nesušalti, smolenskiečių vadas ropomis pradėjo slinktis 
link kraštinio vyro lenkų eilėje. Smolenskietis turėjo virvagalį, kurį 
užnėrė aplink kaklą miegančiam Alfonsui, pirmajam barono liokajui. 
Vladekas suprato, kad, jei sujudės per greitai, jaunasis vadeiva jį išgirs 
ir saugiai grįš pas savo bičiulius. Jis po colį ėmė slinktis pilvu per len- 
kų kūnų liniją. Visi žvelgė į jį atmerktomis akimis, bet nieko nesakė. 
Pasiekęs eilės galą Vladekas šoko ant užpuoliko ir pažadino visą vago- 
ną. Abi grupės atsitraukė, išskyrus Alfonsą, kuris tysojo nejudėdamas. 

Smolenskiečių lyderis buvo augesnis ir mitresnis nei Vladekas, ta- 
čiau tai neturėjo lemiamos reikšmės, nes abu grumdėsi ant grindų. 
Kelias minutes trukusi kova patraukė sargybinių dėmesį, tie juokėsi ir 
lažinosi dėl kovos baigties. Vienas sargybinių, kuriam tapo nuobodu 
be kraujo, į vagono vidurį numetė šautuvo durtuvą. Abu berniukai 
nusikeberiojo prie spindinčios geležtės, tačiau smolenskietis sugriebė 
ją pirmas. Jo gauja ėmė džiūgauti, kai jis smeigė durklą į Vladeko 
koją, ištraukė kruviną geležtę ir vėl užsimojo. Šį kartą durklas tvir- 
tai įstrigo į medines besikratančio vagono grindis prie pat Vladeko 
ausies. Smolenskiečiui bandant jį ištraukti Vladekas sukaupęs visas 
jam dar likusias jėgas spyrė jam į šakumą, ir varžovas paleidęs durklą 


krito aukštielninkas. Vladekas griebė ginklą, šoko ant smolenskiečio 

ir suvarė geležtę jam į gerklę. Vaikėzo agonijos riksmas pažadino visą 
traukinį. Vladekas pasukęs ištraukė durklą ir dar kelis kartus smeigė 
po to, kai smolenskietis paliovė judėjęs. Galų gale sunkiai kvėpuo- 
damas Vladekas atsiklaupė virš jo, pakėlė kūną ir išvertė iš vagono. 
Išgirdo smūgį jam atsitrenkus į pylimą ir beprasmes sargybinių šūvių 
papliūpas. 

Vladekas nušlubčiojo prie Alfonso ir parklupo, staiga pajutęs šal- 
tą, geliantį skausmą kojoje. Jis papurtė be gyvybės kūną: ir antrasis 
jo liudytojas nebegyvas. Kas dabar patikės, kad jis pasirinktas barono 
dvaro paveldėtoju? Ar liko dar kokia prasmė gyventi? Jis abiem ran- 
kom griebė durklą ir prispaudė geležtę sau prie pilvo. Akimirksniu į 
vagoną įšoko sargybinis ir jėga atėmė iš jo ginklą. 

— Oi, ne, — suniurnėjo, — lageryje mums pravers tokie vikruoliai. 
Negalima tikėtis, kad patys atliksim visą darbą. 

Vladekas apglėbė galvą rankomis. Jis neteko paveldo mainais į tu- 


ziną nieko nevertų smolenskiečių. 


Visas vagonas buvo Vladeko valdos, dabar jam reikėjo rūpintis 
dvidešimčia kalinių. Jis taip juos padalijo, kad lenkas visada miegotų 
šalia smolenskiečio, šitaip tikėjosi sumažinti tolesnius karo veiksmus 
tarp konkuruojančių gaujų. 

Didžiąją dalį dienos jis praleisdavo mokydamasis keistos smo- 
lenskiečių kalbos. Kelias dienas nesuvokė, kad tai ta pati rusų, taip 
smarkiai besiskirianti nuo klasikinės kalbos, kurios jį mokė baronas. 
Tačiau didžioji jo atradimo reikšmė paaiškėjo tada, kai Vladekas iš- 
siaiškino, kur važiuoja traukinys. 

Dienai bėgant Vladekas pasirinkdavo du smolenskiečius jį mo- 


i, o vos šie pavargdavo, išsirinkdavo kitus du, ir šitaip tol, kol 
g 

nukamuodavo visus. Neilgai trukus jis galėjo laisvai bendrauti su 
naujaisiais pavaldiniais. Sužinojo, kad kai kurie jų buvo rusų karei- 
viai, įkalinti po repatriacijos, o nusikaltę tuo, kad pateko į vokiečių 
nelaisvę. Kiti rusai — ūkininkai, šachtininkai, darbininkai — buvo 
priešiški revoliucijai. Traukinys dundėjo tokia bergždžia teritorija, 
kokios Vladekas nebuvo regėjęs, pro miestus, apie kuriuos nė nebu- 
vo girdėjęs - Omskas, Novosibirskas, Krasnojarskas: pavadinimai jo 
ausyse skambėjo grėsmingai. Galiausiai, po dviejų mėnesių ir dau- 
giau nei trijų tūkstančių mylių, traukinys pasiekė Irkutską, kur bai- 
gėsi bėgiai. 

Visi kaliniai buvo išskubinti iš traukinio, pamaitinti, visiems iš- 
duotos pilkos uniformos su numeriais ant nugarų, veltiniai batai, 
švarkai ir sunkūs apsiaustai. Nors dėl šiltesnių apdarų užvirė kauty- 
nės, netgi patys geidžiamiausi nedaug tesaugojo nuo vėjo ir sniego. 

Pasirodė arklių netempiami vežimai kaip tas, kuris išvežė Vladeką 
iš jo pilies, sargybiniai iš priekabų išmetė ilgas grandines. Kaliniai 
buvo prirakinti už rankos, po penkiasdešimt prie vienos grandinės. 
Jie ėjo tarp sunkvežimių, o sargybiniai važiavo priekabose. Kas dvy- 
lika valandų jiems būdavo leidžiama pailsėti, nurakinami negyvi ir 
mirštantieji, kad gyvieji leistųsi toliau. 

Po trijų dienų Vladekui ėmė dingotis, kad mirs nuo šalčio ir iš- 
sekimo, tačiau ištrūkus iš apgyvendintų teritorijų karavanas keliau- 
davo tik dieną, o naktį ilsėdavosi. Mobili lauko virtuvė, kurioje dir- 
bo lagerio kaliniai, tiekė griežčių sriubą, kuri su kiekviena diena vis 
vėso, ir duoną, kuri sulig kiekviena diena vis labiau žiedėjo. Iš kali- 
nių Vladekas sužinojo, kad lageryje dar blogiau, todėl jie ir pasiprašė 
savanoriais į lauko virtuvę. 

Pirmą savaitę grandinių nenuimdavo, tačiau vėliau, kai apie pa- 
bėgimą nebuvo ko ir galvoti, nakčiai juos atrakindavo. Žmonės išsi- 


kasdavo duobes sniege, kad būtų šilčiau. Kartais, geromis dienomis, 

pasitaikydavo pasikloti miške: prabanga įgavo keistas formas. Jie vis 
žygiavo; pro bekraščius ežerus, per užšalusias upes, visą laiką į šiaurę, 
į veidą plakant nuožmiems lediniams vėjams, vis gilėjant sniego pus- 
nims. Sužeistą Vladeko koją nuolat bukai maudė, netrukus prasidėjo 
agoniški nušalusių kojų ir rankų pirštų bei ausų skausmai. Seni ir 
ligoti mirė. Laimingieji išeidavo tyliai, miegodami. Kuriems nepasi- 
sekdavo, būdavo atlaisvinami nuo grandinių ir paliekami mirti vieni. 
Vladekas visiškai prarado laiko nuovoką ir reagavo tik į grandinės 
timptelėjimą, o rausdamas duobę sniege negalvodavo, ar kitą rytą 
pabus. Tie, kurie nepabusdavo, išsikasdavo sau kapus. 

Nuėjus devynis šimtus mylių ištvermingiausius pasitiko ostiakai, 
stepių klajokliai su elnių tempiamomis rogėmis. Kaliniai buvo pri- 
rakinti prie rogių ir ėjo toliau. Kai pūga privertė sustoti kone dviem 
dienoms, pasinaudojęs proga Vladekas pabandė pasikalbėti su jaunu 
ostiaku, prie kurio rogių buvo prirakintas. Jis sužinojo, kad klajokliai 
nekenčia iš pietų ir iš vakarų atėjusių rusų, kurie elgiasi su jais kone 
taip pat blogai kaip ir su kaliniais. Ostiakai užjautė liūdnus kalinius, 


neturinčius ateities, vadino juos nelaimėliais. 

Anai nerimą kėlė ir ateitis. Pirmieji keli mėnesiai po vestuvių buvo 
laimingi, džiaugsmą temdė tik vis stiprėjanti Viljamo neapykanta jos 
vyrui ir Henrio tarsi negebėjimas susirasti darbo. Henris nemėgo liesti 
tos temos, aiškindavo, kad po karo vis dar neatgavo orientacijos ir ne- 
nori stačia galva griebtis ko nors, ko vėliau teks gailėtis. Anai tai atrodė 
sunku suprasti, ir galiausiai būtent dėl to kilo jų pirmasis vaidas. 

— Nesuprantu, Henri, kodėl neįkuri tos nekilnojamojo turto fir- 
mos, apie kurią taip svajojai prieš mums susituokiant. 

— Netinkamas metas, brangioji. Šiuo metu nekilnojamojo turto 
rinka neatrodo daug žadanti. 

— Šitaip kalbi jau beveik metus. Man įdomu, ar ji apskritai kada 
bus žadanti. 

— Tikrai bus. Tiesa ta, kad man reikia truputį daugiau kapitalo. Jei 
paskolintum truputį savo pinigų, galėčiau pradėti. 

— Tai neįmanoma, Henri. Žinai Ričardo testamento sąlygas. Tą die- 
ną, kai susituokėme, mano renta baigėsi, turiu tik likusį kapitalą. 

— To trupučio visiškai pakaktų. Ir nepamiršk, kad šauniajam tavo 
sūneliui pagal įgaliojimą palikta daugiau nei dvidešimt milijonų. 

— Regis, nemažai žinai apie Viljamo palikimą, — pareiškė Ana. 

— Ol, liaukis, Ana, suteik man progą būti tavo vyru. Neversk jaustis 
svečiu savo namuose. 

— O kas nutiko tavo pinigams, Henri? Visą laiką davei man supras- 
ti, kad turi pakankamai verslui pradėti. 

— Visada žinojai, kad finansiškai nepriklausau Ričardo lygai, o vie- 
nu metu pasakei, Ana, kad tai nesvarbu: „Tekėčiau už tavęs, Henri, net 


iei neturėtum nė penso“, — pamėgdžiojo ją. 
J pamegdažiojo ją 

Ana puolė į ašaras, o Henris pabandė ją guosti. Likusią vakaro dalį 
ji pratūnojo jo glėbyje ir nė vienas prie tos temos negrįžo. Ji pasisten- 
gė įtikinti save, kad buvo nesąžininga ir stigo supratingumo. Juk turi 
daugiau pinigų, nei kada nors galėtų prireikti. Ar negalėtų patikėti 
trupučio žmogui, kuriam taip noriai atidavė visą likusį gyvenimą? 

Kitą rytą ji sutiko leisti Henriui paimti šimtą tūkstančių dolerių, 
kad Bostone įkurtų nekilnojamojo turto firmą. Per mėnesį jis išnuo- 
mojo puikų naują biurą madingoje miesto dalyje, pasamdė šešis tar- 
nautojus ir pradėjo dirbti. Netrukus ponas Osbornas jau sukinėjosi 
tarp įtakingų miesto politikų ir pripažintų Bostono nekilnojamojo 
turto autoritetų. Jie vaišinosi kartu klubuose, aptarinėjo žemės ūkio 
paskirties plotų bumą, kalbėjosi apie investicijas, kurių negalima pra- 
žiopsoti, kartu eidavo į žirgų lenktynes. Jie pasiimdavo Henrį į praš- 
matnius užmiesčio klubus, kur galima sutikti būsimų klientų. Ilgai 


netruko, kol Anos šimtas tūkstančių ištirpo. 


Švenčiant penkioliktąjį gimtadienį Viljamas jau trečius metus mo- 
kėsi Sent Polyje, buvo šeštas klasėje apskritai ir geriausias matematiko- 
je. Taip pat ėmė kilti jo žvaigždė debatų klube, tik ne sporto aikštelėje. 

Motinai jis rašė kartą per savaitę, ant voko visada užrašydavo „Po- 
niai Ričard Kain“, atsisakydamas pripažinti, kad Henris Osbornas 
apskritai egzistuoja. Ana nebuvo tikra, ar derėtų su sūnumi apie tai 
pasikalbėti, ir rūpestingai slėpė vokus nuo Henrio. Ji nepaliovė viltis, 
kad laikui bėgant Viljamas vis dėlto pamils jos sutuoktinį, tačiau slen- 
kant mėnesiais darėsi vis aiškiau, kad tokia viltis nepagrįsta. Viljamas 
neapkentė Henrio Osborno ir aistringai puoselėjo savo neapykantą, 
nors nebuvo tikras, kaip iš tikrųjų derėtų su tuo dorotis. Jis jautėsi 
dėkingas, kad Osbornas niekada nelydi į mokyklą jo aplankyti atva- 
žiuojančios motinos; jis nebūtų pakentęs, jei kiti berniukai pamatytų 
mamą su tuo žmogumi. Užteko ir to, kad tekdavo su juo gyventi po 


vienu stogu Bostone. 

Viename laiške Viljamas pasiteiravo, ar vasaros atostogų negalėtų 
praleisti su bičiuliu Matu Lesteriu, iš pradžių stovykloje Vermonte, 
paskui — su Mato šeima Niujorke. Prašymas Anai buvo skausmingas 
smūgis, tačiau ji nuėjo lengviausiu keliu ir suteikė leidimą. Iš pažiūros 
visai patenkintas Henris jos sprendimui pritarė. 


Pirmą kartą po motinos vestuvių Viljamas ėmė laukti atostogų. 
==——NN——-> 


Lesterių pakardas be garso nuvežė Viljamą su Matu į vasaros stovy- 
klą Vermonte. Važiuojant draugas kasdieniškai pasiteiravo Viljamo, ką 
tas ketina veikti, kai ateis laikas palikti Sent Polį. 

— Aš būsiu geriausias laidos mokinys, klasės seniūnas ir laimėsiu 
Hamiltono vardo matematikos stipendiją Harvarde, - nedvejodamas 
atsakė Viljamas. 

— Kodėl visa tai taip svarbu? — nekaltai pasiteiravo bičiulis. 

— Viso to pasiekė mano tėvas. 

— Kai baigsi kautis su savo tėvu, supažindinsiu tave su saviškiu. 

Viljamas nusišypsojo. 

Abu berniukai šešias linksmas ir energingas savaites praleido Ver- 
monte žaisdami visokius žaidimus nuo šachmatų iki futbolo. Kai sto- 
vykla galiausiai buvo uždaryta, jie susikrovė mantą ir sėdo į Niujorko 
traukinį paskutiniam atostogų mėnesiui su Lesterių šeima. 

Prie durų juos sutiko vyresnysis liokajus, kuris į Matą kreipėsi 
„pone“, ir dvylikametė strazdanota mergiūkštė, pavadinusi jį dručkiu. 
Tai Viljamą prajuokino, nes draugas buvo ypač liesas, o būtent ji turėjo 
viršsvorio. Mergiūkštė nusišypsojo parodydama dantis, kuriuos beveik 
visiškai slėpė kabės. 

— Nė už ką nepatikėtum, kad Siuzana - mano sesuo, - su panieka 
tarstelėjo Matas. 

— Tikrai nepatikėčiau, - šypsodamasis Siuzanai atkirto Viljamas, — 


ji kur kas gražesnė už tave. 

Nuo tos akimirkos Siuzana ėmė dievinti Viljamą. 

O Viljamas nuo pažinties akimirkos ėmė dievinti Mato tėvą, kuris 
tokia daugybe atžvilgių priminė berniukui jo paties tėvą, ir jis ėmė mal- 
dauti poną Lesterį leisti jam aplankyti didžiulį banką, kurio valdybos 
pirmininku šis buvo. Čarlzas Lesteris prašymą rūpestingai apsvarstė. 
Anksčiau nė vienas vaikas, netgi jo sūnus, nebuvo įžengęs į kruopščiai 
prižiūrimą teritoriją Brodstrite 17. Kaip dažnai elgiasi bankininkai, jis 
rado kompromisą, ir sekmadienio popietę aprodė berniukui pastatą 
Volstrite. 

Viljamą apstulbino didžiuliai kabinetai kiekviename aukšte, skliau- 
tai, prekybos užsienio valiuta salė, valdybos posėdžių salė ir labiausiai — 
valdytojo kabinetas. „Lesterio“ banko veiklos užmojai buvo nepalygi- 
namai platesni nei „Kaino ir Keboto“, be to, turėdamas nedidelę asme- 
ninę sąskaitą šiame banke Viljamas gaudavo bendrą metinę ataskaitą ir 
žinojo, kad „Lesterio“ bazinis kapitalas kur kas didesnis nei „Kaino ir 
Keboto“. Grįžtant į Lesterių namus berniukas tylėjo. 

— Na kaip, Viljamai, ar patiko ekskursija? — galiausiai paklausė 
Čarlzas Lesteris. 

— O taip, pone, - atsakė Viljamas, - tikrai patiko. - Paskui, akimir- 
ką parylėjęs, pridūrė: — Tačiau privaląs jus įspėti, pone, kad vieną dieną 
tapsiu jūsų banko valdybos pirmininku. 

Čarlzas Lesteris nusišypsojo. Tą vakarą per vakarienę jis papasakojo 
svečiams apie jaunojo Viljamo Kaino apsilankymą „Lesterio“ kompa- 
nijoje ir kad mažius jau gviešiasi jo kėdės. Svečiai nusijuokė. Tačiau 


Viljamas, tardamas šią pastabą, nė nemanė juokauti. 


Ana buvo sukrėsta, kai Henris paprašė jos dar vienos paskolos. 
— Saugu kaip namuose, — patikino Henris. —- Paklausk Alano Loi- 
do. Kaip banko valdybos pirmininkas jis kuo nuoširdžiausiai gina tavo 


interesus. 

— Tačiau pustrečio šimto tūkstančių? — kamantinėjo Ana. 

— Tai vienintelė proga gyvenime, brangioji. Žvelgi į investiciją, kuri 
per porą metų padvigubės. 

Po dar vieno užsitęsusio kivirčo, kelis kartus užsiminus apie Ričardą 
ir Viljamą, Ana dar kartą nusileido, ir gyvenimas grįžo į vėžes. Kitą 
kartą tikrindama banke savo investicijų paketą pamatė, kad dabar jos 
kapitalas tesudaro šimtą penkiasdešimt tūkstančių. Tačiau atrodė, kad 
Henris susitikinėja su tinkamais žmonėmis. Jis nepaliovė kartojęs, jog 
tuoj tuoj pasirašys sandorį, kurio neįmanoma pralaimėti. Ji nusprendė 
užsukti į banką ir aptarti padėtį su Alanu Loidu, bet apsigalvojo; šiaip 
ar taip, tai būtų reiškę abejojimą vyro sprendimais. Juk tikrai Henris 
nebūtų pats to pasiūlęs, jei nebūtų įsitikinęs, kad paskolą Alanas Loi- 
das sutiks palankiai. 

Ana vėl pradėjo lankytis pas daktarą Makenzį, kad išsiaiškintų, ar 
tikrai neįmanoma susilaukti dar vieno vaiko, tačiau gydytojas laikėsi 
savo. Jis nemanė, kad trisdešimt šešerių Anai būtų protinga planuoti 
dar vieną nėštumą po to, kai padidėjęs kraujospūdis sukėlė persileidi- 
mą. Ana aptarė šį klausimą su senelėmis, tačiau jos visa širdimi pritarė 
puikaus gydytojo nuomonei. Nė vienai jų nėmaž nerūpėjo Henris, o 
dar mažiau jos puoselėjo mintis apie Osbornų atžalą, kuri gvieštųsi 
Kainų šeimos turtų joms palikus šį pasaulį. Ana susitaikė su tuo, kad 
turės tik vieną vaiką, tačiau Henris ėmė labai garsiai reikštis apie jos, jo 
žodžiais tariant, išdavystę, tvirtindamas, kad, jei Ričardas vis dar būtų 
gyvas, ji būtų bandžiusi dar kartą. „Kokie skirtingi šie du vyrai“, — 
mintijo moteris ir niekaip negalėjo sau paaiškinti, kodėl pamilo abu. 
Ji bandė raminti Henrį, meldėsi, kad jo verslo planas pavyktų, kad jis 
būtų labai užsiėmęs ir kartu papildytų nykstančius jos išteklius. Osbor- 


nas iš tikrųjų ėmė užtrukti biure iki vėlumos. 

Po devynių dienų, beprasidedančios arktinės žiemos prieblan- 
doje, Vladekas ir jo būrys pasiekė lagerį Nr. 201. Vladekas nė už 
ką nebūtų patikėjęs, kad apsidžiaugs pamatęs tokią vietą: eilių eilės 
medinių barakų atšiauriuose tyrlaukiuose. Barakai, kaip ir kaliniai, 
buvo sunumeruoti. Vladekui teko barakas Nr. 33. Patalpos viduryje 
stovėjo nedidelė juoda krosnelė, o palei sienas buvo išrikiuotos eilės 
medinių gultų, ant kurių buvo numestas kietas šiaudų čiužinys ir 
plonytė antklodė kiekvienam. Nedaug belaisvių sugebėjo užmigti 
pirmą naktį, mat buvo įpratę miegoti sniege, o barake Nr. 33 sklin- 
dančios aimanos ir verksmai nustelbė vilkų staugimą lauke. 

Kitą rytą gerokai prieš patekant saulei juos pakėlė kūjo, daužomo 
į metalinį trikampį, garsas. Iš vidaus langai buvo apsidengę storu 
šerkšnu, ir Vladekas pagalvojo, kad tikrai mirs nuo šalčio. Pusryčiai 
šaltoje bendroje salėje truko dešimt minučių, buvo duota po dubenį 
drungnos košės su sugedusia žuvimi ir plūduriuojančiais kopūstla- 
piais ar kažkuo panašiu. Naujokai žuvų ašakas išspjovė ant stalo, la- 
biau patyrusieji surijo ir kaulus, ir netgi žuvų akis. 

Po pusryčių naujieji kaliniai dar kartą buvo grubiai apskusti ir pa- 
skirti į darbus. Vladekas tapo medkirčiu. Tekdavo gūrinti kelias my- 
lias monotoniška stepe iki miško, kur buvo liepiama kasdien nukirsti 
dešimt medžių. Sargybinis palikdavo nedidelę šešių žmonių grupelę 
kartu su maisto daviniu: beskone gelsva magary* koše ir duona. Jie 


* Tikriausiai turima omeny italinių šeryčių (rus. Morap) sėklų košė. Pašarinis augalas 
skurdžiuose kraštuose, vartojamas žmonių maistui. 

nebijojo, kad kaliniai pabėgs, nes iki artimiausios gyvenvietės buvo 
daugiau nei tūkstantis mylių, jei žinai kryptį, kur eiti. 

Dienai baigiantis sargybinis grįždavo ir suskaičiuodavo nukirstus 
medžius; jei nepavykdavo nukirsti kiek sakyta, kitos dienos maisto 
davinys būdavo sumažinamas. Tačiau septintą valandą vakaro bū- 
davo jau tamsu, ir sargybinis nelabai galėjo tiksliai sužiūrėti, kiek 
naujų medžių paguldyta. Vladekas išmokė savo grupelės vyrus po- 
pietei besibaigiant nuvalyti sniegą nuo dviejų trijų seniau gulinčių 
kamienų ir atitempti juos į tą dieną nukirstų medžių eilę. Planas 
visada pavykdavo, ir Vladeko grupė niekad neliko be dienos davinio. 
Kartais pavykdavo grįžti į stovyklą su prie kojos iš vidaus pririšta 
malka, kurią nakčiai įmesdavo į krosnį. Reikėdavo būti atsargiems, 
nes neretai grįžusius į stovyklą apieškodavo, dažnai liepdavo nusiauti 
ir stypsoti basomis sniege. Jei sučiupdavo ką nors nešant, bausmė — 
trys dienos be maisto. 

Bėgant savaitėms Vladeko koja tapo nelanksti ir skausminga. Jis 
ilgėjosi dienų, kai temperatūra nukrisdavo iki 40 laipsnių šalčio ir 
lauko darbai būdavo atšaukiami, net jei prarastą dieną tekdavo ati- 
dirbti ateinantį sekmadienį, kai paprastai jiems būdavo leidžiama 
visą dieną pratysoti ant gultų. 

Vieną vakarą, kai Vladekas per dykvietę tempė rąstus, jo koja pra- 
dėjo nenumaldomai tvinksėti. Pažvelgęs į randą berniukas pastebėjo, 
kad tas paraudo ir ištino. Jis parodė randą sargybiniui, kuris liepė 
dar neprašvitus kreiptis į stovyklos daktarą. Vladekas visą naktį pra- 
sėdėjo kone priglaudęs koją prie krosnies, tačiau šiluma buvo vos 
juntama ir skausmo nepalengvino. 

Kitą rytą Vladekas atsikėlė valanda anksčiau nei paprastai. Jei ne- 
spės pas gydytoją prieš prasidedant darbui, teks laukti kitos dienos. 
Vladekas nebūtų dar dienos ištvėręs su tokiu kankinančiu skaus- 
mu. Prisistatęs pas gydytoją Vladekas pasisakė pavardę ir numerį. 

Pasirodė, kad gydytojas — kupinas užuojautos senyvas plikis su aiš- 
kiai matoma kupra, Vladekui pasidingojo, kad jis atrodo dar senes- 
nis nei baronas paskutinėmis dienomis. Gydytojas be žodžių apžiū- 
rėjo Vladeko koją. 

— Ar žaizda sugis, daktare? — pasiteiravo Vladekas. 

— Kalbi rusiškai? 

— Taip, pone. 

— Nevadink manęs ponu. Mano pavardė Dubinas. Aš toks pat 
kalinys kaip ir tu, - Vladekas nustebo. — Nors visą gyvenimą šlub- 
čiosi, jaunuoli, — toliau kalbėjo gydytojas, — tavo koja pasveiks. Ta- 
čiau gera kam? Visą gyvenimą kirsti medžius šioje Dievo pamirštoje 
skylėje? 

— Ne, daktare. Ketinu pabėgti ir grįžti į Lenkiją, — pareiškė 
Vladekas. 

Gydytojas aštriai jį nudelbė. 

— Kalbėk tyliau, kvaileli... Jau lyg ir turėtum žinoti, kad pabėgri 
neįmanoma. Aš čia jau penkiolika metų, ir nė dienos nebuvo, kad 
nesvajočiau pabėgti. Nėra kaip; niekas, kas bandė, neliko gyvas, 
o vien kalbos apie pabėgimą reiškia dešimt dienų karceryje, kur mai- 
tina kas trečią dieną ir nėra krosnies. Jei iš tos vietos išeini gyvas, 
norėtum būti miręs. 

— Aš pabėgsiu. Tikrai pabėgsiu, — nenuleisdamas akių nuo senio 
tvirtino Vladekas. 

Gydytojas įdėmiai pažvelgė Vladekui į akis. 

— Mano drauge, pamiršk šitą žodį, nes jis tave pražudys. Grįžk į 
darbą, koją gerai apsimuturiuok ir vėl pasirodyk pas mane rytoj iš 
ryto. 

Vladekas grįžo į mišką, tačiau skausmas buvo toks stiprus, kad jis 


ye- o) 


— Ką gi, atrodo blogiau, — konstatavo. — Kiek tau metų, vaike? 

— O kelinti dabar metai, daktare Dubinai? — pasiteiravo Vladekas. 

— Devyniolikti. 

— Tada man trylika. O kiek metų jums, daktare? 

Klausimas žmogų, regis, nustebino. 

— Trisdešimt aštuoneri, — tyliai atsakė. 

— Dieve, padėk man, — tarstelėjo Vladekas. 

— Ir tu penkiolika metų kalėjęs šitaip atrodysi, mano berniuk, — 
konstatavo gydytojas. 

— Kodėl jūs apskritai čia? — nenustygo Vladekas. — Kodėl jūsų po 
šitiek laiko nepaleidžia? 

— Paleisti vienintelį turimą gydytoją? — vyras nusijuokė. - Mane 
suėmė Maskvoje tūkstantis devyni šimtai ketvirtaisiais, netrukus 
po to, kai Paryžiuje įgijau gydytojo kvalifikaciją. Tuo metu dirbau 
Prancūzijos ambasadoje, mane apkaltino šnipinėjimu ir įkalino, o 
po revoliucijos be jokio teismo išsiuntė į šitą pragaro skylę. Netgi 
prancūzai pamiršo, kad aš egzistuoju. Šiaip ar taip, niekas nepari- 
kėtų, kad tokia vieta apskritai yra. Lageryje Nr. 201 bausmės laikas 
niekad niekam nepasibaigė, todėl aš mirsiu čia, kaip ir visi kiti, ir 
nemanysiu, kad per anksti. 

— Ne, nereikia prarasti vilties, daktare. 

— Vilties? Aš jau seniai nustojau viltis. Galbūt neturėčiau prarasti 
vilčių dėl tavęs; tačiau nepamiršk, niekam niekada neminėk to žo- 
džio; čia yra kalinių, kurie tave įskųs tik už papildomą riekelę duo- 
nos ar šiltesnę antklodę. Kol kas, Vladekai, ketinu mėnesiui paskirti 
tave į virtuvę, tačiau turi kas rytą ateidinėti pas mane. Tai vienintelė 
galimybė neprarasti kojos, o manęs nežavi perspektyva būti tuo, ku- 
ris ją nupjaus. Čia tikrai neturime naujausių chirurginių instrumen- 
tų, — pridūrė, dirsteldamas į didelį drožinėjimo peilį, kabantį ant 
sienos. Vladekas sudrebėjo. 

Gydytojas Dubinas ant popieriaus skiautelės užrašė Vladeko pa- 
vardę ir kitą rytą paskyrė jį į virtuvę. Cia berniukui teko lediniame 
vandenyje plauti indus ir talkinti ruošiant tai, kas vadinosi maistas. 
Po rąstų kapojimo pokytis buvo malonus: papildoma porcija žuvie- 
nės, stora riekė juodos duonos su kapotomis dilgėlėmis ir galimybė 
likti viduje, nešalti. Vieną kartą virėjas netgi pasidalijo su juo pusę 
kiaušinio, nors nė vienas nebuvo tikras, koks paukštis jį padėjo. Už- 
truko, kol Vladeko koja pradėjo taisytis, jis gana aiškiai šlubčiojo. 
Nesant normalių vaistų gydytojas Dubinas nedaug jam tegalėjo pa- 
dėti, tik atidžiai stebėti ligos eigą. 

Dienoms bėgant gydytojas su Vladeku susidraugavo. Kas rytą jie 
kalbėdavo vis kita kalba, tačiau Dubinui labiausiai patikdavo šneku- 
čiuotis gimtąja prancūzų; šito jis nebuvo patyręs penkiolika metų. 

— Vladekai, po septynių dienų tau teks grįžti prie miško darbų; 
sargybiniai apžiūrės koją, ir aš nesugebėsiu ilgiau išlaikyti tavęs virtu- 
vėje. Tad atidžiai klausyk, nes sugalvojau tavo pabėgimo planą. 

— Mūsų, daktare, — spyrėsi Vladekas, - mūsų. 

— Ne, tik tavo. Aš per senas tokiai ilgai kelionei, ir nors svajojau 
pabėgti, geriau padėsiu tau. Man pakaks žinoti, kad kažkam pasise- 
kė, ir kad tu esi pirmasis sutiktas čia žmogus, įtikinęs mane, jog gali 
pasisekti. 

Vladekas tylėdamas klausėsi gydytojo parengto plano. 

— Per pastaruosius penkiolika metų susitaupiau du šimtus ru- 
blių — kai dirbi rusams, už viršvalandžius tau nemoka. — Vladekas 
pabandė nusijuokti iš stovyklos senbuvio pokšto. — Pinigus, keturias 
penkiasdešimtrublines kupiūras, slepiu vaistų buteliuke. Kai ateis 
laikas keliauti, įsiųsiu pinigus į tavo drabužius. 

— Kokius drabužius? — pasiteiravo Vladekas. 

— Turiu kostiumą, marškinius ir kepurę. Maždaug prieš dvylika 
metų, kai vis dar tikėjau, kad vieną dieną pavyks pabėgti, išmainiau 

su sargybiniu į vaistus. Ne paskutinės mados, tačiau mūsų tikslui 
pasitarnaus. 

Per penkiolika metų susirankioti du šimtai rublių, kostiumas, 
marškiniai ir kepurė, o gydytojas ketina vienu mostu visas šias gė- 
rybes paaukoti kitam žmogui. Šitokio nesavanaudiškumo Vladekas 
savo gyvenime nebuvo matęs. 

— Vienintelė galimybė pasitaikys kitą ketvirtadienį, — toliau kal- 
bėjo gydytojas. — Traukiniu į Irkutską turi atvykti nauji kaliniai, 
o sargybiniai iš virtuvės visada ima keturis vyrus į naujokų maisto 
sunkvežimius. Jau susitariau su virtuvės šefu, — pats nusijuokė taip 
pasakęs, — Stanislavu, kad mainais už šiek tiek vaistų tu atsidursi 
maisto sunkvežimyje. Sunku nebuvo. Niekas nenori sukarti kelią ten 
ir atgal, tačiau tau teks keliauti tik į vieną pusę. 

Vladekas nuščiuvęs atidžiai klausėsi. 

— Atsidūręs stotyje luktelk, kol atvyks traukinys. Kai naujokus 
išvarys ant platformos, pereik bėgius ir lipk į Maskvos traukinį, kuris 
negalės pajudėti, kol neatvažiuos kalinių traukinys, nes yra tik vieni 
bėgiai. Turėsi melstis, kad aplink sukinėjantis šimtams naujų kalinių 
sargybiniai nepastebės, jog; tavęs trūksta. Nuo tada turėsi kliautis tik 
savimi. Jei pastebės tave sprunkant, nušaus nė nedvejoję. Dar štai 
kuo galiu padėti. Prieš penkiolika metų, kai pats važiavau šituo trau- 
kiniu, iš atminties nupiešiau žemėlapį iš Maskvos į Turkiją. Dievas 
žino, kiek jis dabar tikslus, todėl pasistenk išsiaiškinti, ar rusai dar 
neužkariavo ir Turkijos. Dievai žino, ko jie pridarė iki šių dienų. 
Kiek suprantu, jie gali valdyti ir Prancūziją. 

Gydytojas nuėjo iki vaistų spintos, paėmė didelį butelį, kuris at- 
rodė pilnas rudo skysčio, ir atsukęs dangtelį ištraukė seną pergamen- 
to skiautę. Ant jos buvo užrašas: „1904 m. spalio mėn.“ ir pavaiz- 
duotas maršrutas iš lagerio į Maskvą, iš Maskvos į Odesą ir iš Odesos 


į Turkiją; pusantro tūkstančio mylių iki laisvės. 

— Ateik pas mane kas rytą šią savaitę, mes dar kelis kartus patiks- 


linsim planą. Jei tau nepavyks, tegu ne dėl pasiruošimo stokos. 


Naktimis Vladekas nė bluosto nebesudėdavo, tik spoksojo pro 
langelį į mėnulio pilnatį. Vis kartojo sau, ką darytų kiekvienoje situ- 
acijoje, ruošėsi bet kokiam galimam atvejui. 

Kiekvieną dieną jiedu su gydytoju pakartodavo planą. Kelionės 
išvakarėse gydytojas sulankstė žemėlapį į šešias dalis ir kartu su ketu- 
riomis penkiasdešimtrublinėmis kupiūromis įdėjo į voką, kurį pri- 
daigstė švarko rankovėje. Vladekas apsivilko marškinius ir kostiumą. 
Jis buvo toks sulysęs, kad drabužiai kabėjo ant jo kaip ant pakabos. 
Kai ant jų jis maukšlinosi savo uniformą, gydytojas pastebėjo sida- 
brinę barono apyrankę, kurią Vladekas visą laiką nešiojo virš alkūnės 
bijodamas, kad sargybiniai nepastebėtų ir nepavogtų. 

— Kas tai? — pasiteiravo vyriškis. - Gana prabangu. 

— Tai mano tėvo dovana, — paaiškino Vladekas. — Ar galėčiau 
atsidėkodamas jums ją padovanoti? — nusisegęs apyrankę Vladekas 
ištiesė ją gydytojui. 

Gydytojas kelias akimirkas žiūrėjo į sidabro apyrankę, paskui nu- 
leido galvą. 

— Jokiu būdu, — paprieštaravo, — tai labai asmeniškas daiktas. 

Jis atidavė apyrankę Vladekui ir šiltai paspaudė jam ranką. 

— Sėkmės, Vladekai. Tikiuosi, nebesusitiksim. 

Vyrai apsikabino, ir Vladekas išėjo, kaip prašė maldose, paskuti- 
nei nakčiai į baraką Nr. 33. Tą naktį jis neužmigo bijodamas, kad 
kuris iš kalinių po drabužiais nepastebėtų kostiumo ir neįduotų 
jo sargybiniams. Kai kitą rytą kūjis ėmė belsti į trikampį, jis pir- 


masis prisistatė į virtuvę. Kai sargybiniai atėjo rinkti keturių narių 

sunkvežimio komandai, vyresnysis kalinys išstūmė jį į priekį. Vlade- 
kas, be abejonių, buvo jauniausias. 

— Kodėl šitas? — rodydamas į Vladeką pasiteiravo sargybinis. 

Vladekas sustingo. Gydytojo planas galėjo sužlugti dar neišvykus 
iš teritorijos, o kitos kalinių partijos į lagerį nesiųs mažiausiai tris 
mėnesius. Tada jis jau nebedirbs virtuvėje. | 

— Jis puikus virėjas, — paaiškino Stanislavas, - mokėsi barono pi- 
lyje. Sargybiniai nusipelno geriausio. 

— Gerai, — suburbėjo prižiūrėtojas, o godulys įveikė 
įtarimus. — Judinkis. 

Keturi kaliniai nubėgo į sunkvežimį, ir konvojus pajudėjo. Kelio- 
nė buvo ilga ir sunki, tačiau šįkart Vladekui bent jau nereikėjo eiti. 


Be to, buvo vasara, kone visas laipsnis aukščiau nulio. 


Konvojus atkako į Irkutską po šešiolikos dienų. Traukinys iš Mas- 
kvos stotyje jau stovėjo. Jis čia laukė jau kelias valandas, tačiau kelio- 
nės pradėti negalėjo, kol neatvyko naujuosius belaisvius gabenantis 
sąstatas. Vladekas atsisėdo ant platformos krašto su kitais trimis lau- 
ko virtuvės darbininkais. Patyrimų atbukinti, nė vienas jų nerodė 
jokio susidomėjimo supančia aplinka. Tačiau Vladeką domino kie- 
kvienas krustelėjimas, jis atidžiai tyrinėjo kitoje platformos pusėje 
stovintį traukinį. Kelerios durys buvo atviros, ir Vladekas rūpestin- 
gai išsirinko tas, pro kurias įlips akimirkai atėjus. 

— Mėginsi bėgti? — netikėtai užklupo vyriausiasis virėjas. 

Vladeką išpylė prakaitas. Jis nieko neatsakė. Stanislavas nenulei- 
do nuo jo akių. 

— Vadinasi, taip, — Vladekas tebetylėjo, o senas virėjas įdėmiai žvel- 


gė į trylikametį berniuką. Paskui, po ilgos pauzės, jis nusišypsojo. — 

Sėkmės. Kiek tik galėsiu, pasistengsiu, kad jie nepastebėtų tavo 
dingimo. 

Stanislavas palietė jo ranką ir parodė į tolumą. Vladekas pama- 
tė kalinių traukinį, lėtai slenkantį artyn. Jis įsitempė nekantriam 
laukime, širdis daužėsi, o akimis sekė kiekvieno kareivio judėjimą. 
Pagaliau atvykęs sąstatas truktelėjęs sustojo, ir berniukas stebėjo, 
kaip šimtai išsekusių, bevardžių kalinių pasipylė ant platformos. 
Kai stotyje kilo sumaištis, o visi sargybiniai buvo užsiėmę, Vladekas 
šmurkštelėjo po kalinių traukiniu, perbėgo bėgius ir šoko į tą, kuris 
ruošėsi į Maskvą. Niekas neparodė jokio susidomėjimo, kai jis įslin- 
ko į išvietę vagono gale. Vladekas užsirakino ir meldėsi laukdamas, 
kad bet kurią akimirką kas nors pasibels. Atrodė, visas gyvenimas 
praslinko, kol traukinys pradėjo riedėti iš stoties. Tiesą sakant, pra- 
bėgo keturiasdešimt septynios minutės. 

— Pagaliau, pagaliau, — garsiai iškvėpė vaikas. Spoksodamas pro 
mažutį išvietės langelį jis stebėjo, kaip stotis vis mažėja tolumoje. 
Galybė naujų kalinių buvo rakinami prie grandinių kelionei į lagerį 
Nr. 201. Segdami antrankius sargybiniai kvatojosi. Kiek tų žmonių 
pasieks stovyklą gyvi? Kiek bus sumaitinti vilkams? Kiek truks, kol 
jo pasiges? 

Vladekas dar kelias minutes pasėdėjo tualete bijodamas pajudėti, 
nežinodamas, ką dabar daryti. Staiga pasigirdo smūgiai į duris. „Sar- 
gybinis? — staigiai sumetė Vladekas. - Konduktorius? Kareivis?“ - jo 
mintyse keitėsi paveikslai, kiekvienas vis labiau bauginantis. Beldi- 
mas netilo. 

— Pasiskubink ten, — išrėkė gilus, šiurkštus balsas. 

Vladekas neturėjo pasirinkimo. Jei tai kareivis — išėjimo nėra — 
pro mažutį langelį ir nykštukas neprasibrautų. Jei ne kareivis, tik 
atkreiptų į save dėmesį, per ilgai užsibuvęs tualete. Jis nusitraukė 


kalėjimo drapanas, susuko į nedidelį ryšulėlį ir išmetė pro langą. 

Iš kišenės išsitraukęs minkštą kepuraitę prisidengė ja skustą galvą, 
tada atidarė duris. Įpuolė susijaudinęs tipas ir nusimovė kelnes dar 
Vladekui nespėjus išeiti. 

Atsidūręs koridoriuje Vladekas pasijuto vienišas ir bauginančiai 
įtartinas su išėjusiu iš mados kostiumu, tarsi obuolys krūvoje apelsi- 
nų. Jis nuėjo paieškoti kito neužimto tualeto. Suradęs užsirakino ir 
iš rankovėje pridaigstyto voko išsitraukė penkiasdešimtinę. Grįžęs į 
koridorių susirado pilniausią vagoną ir įsispraudė į kampą. Keletas 
vyrų vagono viduryje iš kelių rublių žaidė monetomis. Pilyje Vla- 
dekas dažnai įveikdavo Leoną ir su malonumu būtų prisijungęs, tik 
bijojo atkreipti į save dėmesį. Tačiau žaidimui besitęsiant jis pastebė- 
jo, kad vienas žaidėjų nuolat laimi, net jei tikimybė rodo priešingai. 
Berniukas ėmė atidžiau stebėti tą žmogų ir netrukus pastebėjo, kad 
jis sukčiauja. 

Vienas lošėjų, jau gana daug praradęs, nusikeikęs pasitraukė iš 
lošimo, nes pasibaigė pinigai. Vladekas kone fiziškai pajuto, koks 
šiltas vyriškio avikailio paltas, kai tas atsisėdo šalia. 

— Sėkmė jums nesišypsojo, — tarė Vladekas. 

— Ai, sėkmė niekuo dėta, - atkirto tas. — Liuosiai sutvarkyčiau tą 
žąsinų šutvę, tik pinigai pasibaigė. 

— Gal norit parduot savo paltą? 

Žmogus įsmeigė į Vladeką akis. 

— Ne tavo kišenei, vaike, — vyro tonas aiškiai bylojo priešingą vil- 
tį. — Neatiduočiau mažiau nei už septyniasdešimt rublių. 

— Duosiu keturiasdešimt, — pareiškė Vladekas. 

— Šešiasdešimt, — tarė lošėjas. 

— Penkiasdešimt, — nenusileido Vladekas. 

— Ne; mažiau nei už šešiasdešimt negaliu; kainavo per šimtą. 

— Tikriausiai tai buvo seniai, — pastebėjo Vladekas. Jis nenorėjo 


rizikuoti traukdamas pinigus iš voko rankovėje, nes būtų atkreipęs 

dėmesį. Berniukas palietė palto apykaklę ir metė su panieka: — Ge- 
rokai permokėjai, bičiuli. Penkiasdešimt rublių, nė kapeikos dau- 
giau, — ir atsistojo tarsi ketindamas eiti. 

— Palauk, palauk, — sustabdė jį lošėjas. — Gerai jau, atiduosiu už 
penkiasdešimt. 

Vladekas išsiėmė iš kišenės purviną penkiasdešimties rublių ku- 
piūrą ir išmainė ją į paltą. Drabužis buvo gerokai per didelis, kone 
šlavė grindis, tačiau buvo tiksliai tai, ko reikia pridengti netinkantį 
ir įtarimus keliantį kostiumą. Kelias akimirkas stebėjęs grįžusį į Žai- 
dimą ir vėl pralaimintį lošėją vaikas išmoko dvi pamokas: niekada 
nelošk, kai aplinkybės tau nepalankios, ir būk pasiruošęs pasitraukti, 
kai pasieki ribą. 

Su nauju paltu jausdamasis kiek saugiau Vladekas išėjo iš vagono 
ir ėmė tyrinėti traukinio sąrangą. Vagonai iš pažiūros buvo dviejų 
klasių: bendrieji, kuriuose keleiviai stovėjo arba sėdėjo ant medinių 
suolų, ir specialieji, su apmuštomis sėdynėmis. Visi vagonai buvo 
pilni, išskyrus vieną iš specialiųjų, kuriame neaišku kodėl sėdėjo tik 
viena vidutinio amžiaus, apsirengusi puošniau nei dauguma keleivių 
moteris. Ji dėvėjo tamsiai mėlyną suknelę, galvą buvo apsigaubusi 
šaliu. Kol Vladekas dvejodamas ją stebėjo, moteris nusišypsojo su- 
teikdama jam pasitikėjimo. 

— Galiu atsisėsti? 

— Prašom, - atidžiai į jį žiūrėdama tarė moteris. Vladekas daugiau 
nekalbėjo, tačiau kada tik galėdamas stebėjo moterį ir jos mantą. 
Jos gelsva oda buvo išvagota nuovargio raukšlių, ji turėjo truputį 
viršsvorio — tiek paprasčiausiai gali būti nuo rusiško maisto. Trumpi 
juodi plaukai ir rudos akys liudijo, jog kadaise ji buvusi labai patrau- 
kli. Ant lentynos virš galvos pūpsojo du dideli medžiaginiai krepšiai, 
prie šono — nedidelis lagaminėlis. Nepaisant pavojingos padėties 
Vladekas suvokė, kad jaučiasi visiškai išsekęs. Jis kaip tik galvojo, ar 
išdrįsus numigti, kai moteris prakalbo. 

— Kur keliauji? 

Klausimas užklupo jį netikėtai. 

— Į Maskvą. 

— Ir aš, - prisipažino moteris. 

Vladekas iš karto pasigailėjo dėl suteiktos, kad ir kokios skur- 
džios, informacijos. „Su niekuo nesikalbėk, — įspėjo gydytojas. — At- 
mink: niekuo nepasitikėk. Rusijoje visi šnipai.“ 

Vladeko palengvėjimui moteris daugiau nebekamantinėjo. Tačiau 
vos pradėjus atgauti pasitikėjimą, pasirodė bilietų tikrintojas. Nepai- 
sant penkių laipsnių šalčio Vladekas pradėjo prakaituoti. Kontrolie- 
rius paėmė moters bilietą, pažymėjo, atidavė ir atsisuko į Vladeką. 

— Bilietą, drauge, - lėtai ir abejingai pasakė. 

Vladekas pradėjo beviltiškai kuistis palto kišenėse. 

— Jis mano sūnus, - tvirtai pasakė moteris. 

Bilietų tikrintojas dirstelėjo į ją, dar kartą į Vladeką, tada nusilen- 
kė moteriai ir išėjo daugiau netaręs nė žodžio. 

Vladekas įsmeigė į ją akis. 

— Ačiū, — pralemeno, nežinodamas, ką besakyti. 

— Mačiau, kaip išropojai iš po kalinių traukinio, — tyliai pastebėjo 
moteris. Vladekui pasidarė bloga. — Tačiau nesijaudink, neįduosiu. 
Vienoj iš tų velnio stovyklų kali mano pusbrolis, visi baiminamės 
vieną dieną ten atsidurti. - Ji kurį laiką žvelgė į Vladeką, o tada pa- 
klausė: — Ką vilki po paltu? 

Vladekas svarstė, kaip geriau pasielgti: mestis iš vagono ar atsisags- 
tyti paltą. Jei išbėgs, traukinyje nebus kur pasislėpti, tad atsisagstė. 

— Ne taip blogai, kaip galvojau, — tarė ji. — Kur padėjai kalinio 
uniformą? 

— Išmečiau pro langą. 

— Tikėkimės, kol pasieksim Maskvą, niekas jos neras. — Vladekas 
nutylėjo. - Ar Maskvoje turi kur apsistoti? 

Jis vėl prisiminė gydytojo patarimą niekuo nepasitikėti, tačiau 
privalėjo pasitikėti šia moterimi. 

— Neturiu kur eiti. 

— Tada, kol ką nors susirasi, galėsi pasilikti su manimi. Mano 
vyras yra Maskvos stoties viršininkas, šitas vagonas — tik valstybės 
pareigūnams, — paaiškino moteris. — Jei dar kada šitaip suklysi, teks 
lipti atgal į Irkutsko traukinį. 

Vladekas nurijo seiles. 

— Dabar turėčiau išeiti? 

— Ne, tik ne dabar, kai bilietų tikrintojas tave matė. Šiuo metu su 
manimi būsi saugus. Ar turi kokius tapatybės dokumentus? 

— Ne. O kas tai yra? 

— Po revoliucijos kiekvienas Rusijos pilietis turi nešiotis tapatybės 
dokumentą, kuriame parašyta, kas jis toks, kur gyvena ir kur dirba. 
Kitaip, kol nepateiksi dokumento, teks pabūti kalėjime. O kadangi 
tūnodamas kalėjime dokumento negausi, ten ir liksi amžinai, — pa- 
prasčiausiai paaiškino moteris. — Kai atvyksim į Maskvą, turėsi nuo 
manęs nesitraukti, ir pasistenk neprasižioti. 

— Jūs man labai maloni, - įtariai pastebėjo Vladekas. 

— Dabar, kai caro nebėra, niekas nėra saugus. Man pasisekė, kad 
esu ištekėjusi už tinkamo vyro. Tačiau Rusijoje nėra nė vieno žmo- 
gaus, įskaitant ir valstybės tarnautojus, kurie nuolat nebijotų arešto 
ir lagerio. Kuo tu vardu? 

— Vladekas. 

— Gerai. O dabar miegok. Atrodai išsekęs, kelionė ilga, o tu dar 


nesi saugus. 


Vladekas užmigo. 

Tai prasidėjo spalį, pirmadienį, savaitgalį atšventus antrąsias 
vestuvių metines. Ana pradėjo gauti laiškus nuo nenorėjusio savęs 
įvardyti „draugo“, pranešančio, kad Henris pastebėtas vaikštinėjantis 
po Bostoną su kitomis moterimis, ypač su viena dama, kurios auto- 
rius nenorėtų paviešinti. Iš pradžių Ana laiškus degino. Nors jie kėlė 
nerimą, Henriui nieko neužsiminė ir meldėsi, kad kiekvienas būtų 
paskutinis. Jai nepakako drąsos iškelti šį klausimą netgi tada, kai jis 
paprašė atiduoti paskutinius pusantro šimto tūkstančio dolerių. 

— Prarasiu visą sandėrį, jei tučtuojau negausiu tų pinigų, Ana. 

— Bet tai viskas, ką turiu, Henri. Jei duosiu tau dar pinigų, liksiu 
be nieko. 

— Vien tik šitas namas vertas dviejų šimtų tūkstančių. Rytoj ga- 
lėtum jį įkeisti. 

— Namas priklauso Viljamui. 

— Viljamas, Viljamas, Viljamas. Viljamas visada stoja mano ke- 
lyje į sėkmę, - sušuko Henris ir su trenksmu išlėkė iš kambario. Jis 
grįžo namo po vidurnakčio atgailaujantis ir pasakė, kad geriau tegu 
ji pasilaiko pinigus, o jis bankrutuos. Šitaip jie bent jau turės vienas 
kitą. Aną jo žodžiai paguodė, vėliau jie pasimylėjo. Kitą rytą ji išrašė 
pusantro šimto tūkstančio dolerių čekį mėgindama negalvoti, kad 
liks be skatiko, kol Henris sėkmingai užbaigs šitą amžiaus sandorį. 
Ana negalėjo susilaikyti negalvojusi, ar tik paprastas atsitiktinumas, 
kad Henris paprašė tiksliai tiek, kiek liko jos palikimo. 


Kitą mėnesį Anai dingo mėnesinės. 

Daktaras Makenzis sunerimo, tačiau stengėsi to neparodyti; 
senelės tikrąja to žodžio prasme persigando; Henris nudžiugo ir 
tikino Aną, kad tai pats nuostabiausias dalykas, kada nutikęs jo 
gyvenime. Jis netgi sutinka pristatyti naują ligoninės priestatą vai- 
kams, kaip prieš mirtį planavo Ričardas. 

Gavęs motinos laišką su naujiena, Viljamas visą vakarą vienas 
prasėdėjo kambaryje, nekalbėjo netgi su Matu, kuris ne juokais su- 
nerimo. Kitą penktadienį gavęs specialų internato viršininko Dris- 
kiaus Reglano leidimą jis sėdo į Bostono traukinį ir vos atvykęs iš 
savo taupomosios sąskaitos pasiėmė šimtą dolerių. Tada nudrožė 
į „Koeno ir Jablonso“ teisinių paslaugų firmą Džefersono gatvėje. 
Vyresnysis partneris ponas Tomas Koenas, aukštas, prakaulus vyriš- 
kis tamsiais skruostais ir lūpomis, kurios, regis, niekada nesišypso, 
negalėjo nuslėpti nustebimo, kai į jo kabinetą įlėkė Viljamas. 

— Nesu turėjęs šešiolikmečio kliento, — pradėjo ponas Koenas. — 
Man tai bus nauja, - jis sudvejojo, - pone Kainai. Ypač dėl to, kad 
jūsų tėvas nebuvo itin... kaip čia pasakius?.. Nerodė pagarbos mano 
tikėjimui. 

— Mano tėvas, - atkirto Viljamas, — didžiai žavėjosi žydų tautos 
pasiekimais ir labai gerbė jūsų firmą, nors jūs dirbote jo konkuren- 
tų naudai. Kelis kartus girdėjau jį ir poną Loidą minint jūsų pavar- 
dę su didžiausia pagarba. Štai kodėl pasirinkau jus, pone Koenai, o 
ne jūs mane. 

Ponas Koenas greitai atidėjo į šoną Viljamo amžiaus klausimą. 

— Tikrai, tikrai. Esu tikras, Ričardo Kaino sūnui galima padaryti 
išimtį. Taigi, kuo galiu jums padėti? 

— Noriu sužinoti atsakymus į tris klausimus, pone Koenai. Pir- 
ma, jei mano motina, ponia Henri Osborn, pagimdys sūnų arba 
dukterį, ar tas vaikas turės kokias nors teises į Kainų šeimos turtą? 


Antra, ar aš turiu kokių nors teisinių įsipareigojimų ponui Henriui 

Osbornui vien todėl, kad jis vedęs mano motiną? Ir trečia, kokio 
amžiaus sulaukęs galėčiau reikalauti, kad ponas Henris Osbornas 
išsinešdintų iš mano namų Luisburgo aikštelėje? 

Pono Koeno plunksna spėriai brėžė priešais gulintį geltoną 
lakštą, taškydama mažas mėlynas dėmes ant jau rašalu išterlioto 
biuvaro. | 

Viljamas ant rašomojo stalo padėjo šimtą dolerių. Teisininkas 
nustebo, tačiau paėmė kupiūras ir suskaičiavo. 

— Naudokite pinigus apdairiai, pone Koenai. Kai išeisiu iš Har- 
vardo ir pradėsiu dirbti tėvo banke, man reikės gero teisininko. 

— Ar jums jau pasiūlė vietą Harvarde, pone Kainai? Sveikinu. 
Man telieka viltis, kad mano sūnų priimtų. 

— Ne, dar ne, - prisipažino Viljamas, — tačiau tai tik laiko klau- 
simas. Patylėjęs pridūrė: - Grįšiu po savaitės, pone Koenai. Jei kada 
išgirsiu bent žodį šia tema iš ko kito nei iš jūsų, manykit, kad mūsų 
santykiams galas. Geros dienos, pone. 

Ponas Koenas taip pat būtų palinkėjęs geros dienos, jei būtų 


pajėgęs sumarmaliuoti žodžius prieš Viljamui uždarant duris. 


Viljamas grįžo pas „Koeną ir Jablonsą“ po savaitės. 

— Ach, ponas Kainas, — pasisveikino Koenas, — kaip malonu vėl 
jus matyti. Gal norėtumėte kavos? 

— Ne, dėkoju. 

— Tai gal kokakolos? 

Viljamo veidas liko abejingas. 

— Tada prie reikalų, — kiek sutrikęs tarstelėjo ponas Koenas. — 
Pasitelkę į pagalbą labai geros reputacijos privačių seklių firmą kiek 


pasiklausinėjome jūsų labui, pone Kainai. Manau, galiu atsakingai 

pareikšti, kad galiu atsakyti į jūsų klausimus. Teiravotės, ar pono 
Osborno atžala, jeigu atsirastų, galėtų pareikšti teisę į Kainų turtus, 
ypač į tą dalį, kurią jums paliko tėvas. Ne, būtų paprastas atsakymas, 
tačiau, žinoma, ponia Osborn bet kokią sumą iš penkių šimtų tūks- 
tančių, kuriuos jai testamentu paliko jūsų tėvas, gali palikti kam tik 
panorėjusi. Tačiau jums tikriausiai būtų įdomu sužinoti, pone Kai- 
nai, kad jūsų motina iš savo asmeninės sąskaitos „Kaino ir Keboto“ 
banke per pastaruosius aštuonis mėnesius paėmė visus pinigus, nors 
mums nepavyko atsekti, kaip jie buvo panaudoti. Įmanoma, kad ji 
nusprendė padėti juos į kitą banką. 

Viljamas atrodė sukrėstas. Koenas pirmą kartą pastebėjo savikon- 
trolės stygių. 

— Jai nebuvo jokio pagrindo taip elgtis, - pareiškė Viljamas. — Pi- 
nigai galėjo prašapti tik pas vieną asmenį. 

Teisininkas tylėjo tikėdamasis sužinoti to asmens pavardę, tačiau 
Viljamas susitvardė ir nieko nebepridūrė. Ponas Koenas kalbėjo to- 
liau: 

— Atsakymas į antrąjį klausimą: neturite jokių asmeninių ar tei- 
sinių įsipareigojimų ponui Henriui Osbornui. Jūsų tėvo testamento 
sąlyga: jūsų motina kartu su jūsų krikšto tėvais ponu Alanu Loidu 
ir ponia Mile Preston yra įgaliota valdyti jūsų turtą, kol sulauksite 
dvidešimt vienerių. 

Viljamo veide nebuvo jokios išraiškos. Koenas jau žinojo, jog tai 
reiškia, kad jis gali tęsti. 

— Ir trečia, pone Kainai, jūs niekada negalėsite išprašyti pono Os- 
borno iš Bikon Hilo, kol jis bus vedęs jūsų motiną ir gyvens su ja. 
Nuosavybė teisiškai atiteks jums po jos mirties, ne anksčiau. Jei jis 
tuo metu dar bus gyvas, galėsite prašyti jį išsikelti, - Koenas pakėlė 
akis nuo aplanko. — Viliuosi, kad atsakiau į visus jūsų klausimus, 


pone Kainai. 

— Dėkoju, pone Koenai, — pasakė Viljamas. — Esu dėkingas už 
efektyvumą ir diskretiškumą. Galbūt leisite man sužinoti jūsų pas- 
laugų įkainius. 

— Šimtas dolerių nevisiškai padengia firmos išlaidas, tačiau mes 
tikime jūsų ateitimi ir... 

— Nenorėčiau niekam likti įsipareigojęs, pone Koenai. Turėtumė- 
te elgtis su manimi taip, kaip su bet kuriuo kitu klientu, kuris gali 
daugiau nepasirodyti. Turint tai omenyje, kiek aš jums skolingas? 

Koenas akimirką pasvarstė. 

— Tokiomis aplinkybėmis jūs turėtumėte sumokėti mums du 
šimtus dvidešimt dolerių, pone Kainai. 

Viljamas išėmė iš vidinės kišenės šešias dvidešimties dolerių ku- 
piūras ir padavė jas Koenui. Šį kartą teisininkas jų neskaičiavo. 

— Dėkoju jums už pagalbą, pone Koenai. Esu tikras, mes dar su- 
sitiksime. Geros dienos, pone. 

— Geros dienos, pone Kainai, — teisininkas sudvejojo. — Gal- 
būt man bus leista pasakyti, kad taip ir neturėjau garbės susipa- 
žinti su jūsų tėvu, tačiau turėjęs reikalų su jo sūnumi labai dėl to 
apgailestauju. 

Viljamas pirmą kartą nusišypsojo. 


— Dėkoju, pone Koenai. 

Kai Vladekas pabudo, lauke jau buvo tamsu. Jis sumirksėjo ir 
šypsena atsakė besišypsančiai savo globėjai melsdamasis, kad ji būtų 
patikima, kad nesikreiptų į policiją, kuri — o gal jau kreipėsi? Pasi- 
kuitusi viename savo ryšulių moteris pagamino šį tą užkąsti. Ketve- 
rius metus Vladekas nebuvo ragavęs nieko skanesnio už sumuštinį 
su džemu, tad šlamšte jį sušlamštė. Privažiavus kitą stotį kone visi 
keleiviai išlipo. Vieniems tai buvo kelionės tikslas, kiti paprasčiausiai 
norėjo pramankštinti nutirpusias galūnes, tačiau dauguma ieškojo, 
kur galima būtų truputį atsigaivinti. 

Moteris atsistojo. 

— Eik paskui mane, - pasakė. 

Vladekas atsistojo ir paskui moterį nusekė ant platformos. Ar jį 
tuojau įduos? Moteris ištiesė ranką, o jis įsitvėrė jos delną kaip bet 
kuris su motina einantis vaikas. Ji patraukė link moterų tualeto. Vla- 
dekas sudvejojo, tačiau bendrakeleivė nenusileido, o viduje paprašė 
jo nusirengti. Kol Vladekas rengėsi, atsuko čiaupą, kuris nenoriai 
išspjovė šalto rudo vandens čiurkšlę. Moteris nusikeikė, tačiau lygi- 
nant su sąlygomis lageryje čia buvo neįtikėtinai gerai. Ji apiprausė 
berniuką drėgnu skudurėliu ir susiraukė pamačiusi bjaurią žaizdą ant 
kojos. Vladekas neišleido nė garso, nors ir baisiai skaudėjo liečiant, 
kad ir kokia ji stengėsi būti švelni. 

— Parsivedusi tave namo žaizdas geriau sutvarkysiu, — tarė mote- 
ris, — o dabar tik tiek galima padaryti. 

Tada ji pamatė sidabro apyrankę. Ištyrinėjo įrašą ir atidžiai pa- 


žvelgė į Vladeką. 


— Iš ko pavogei? — pasiteiravo. 

Vladekas įsižeidė. 

— Nevogiau. Tėvas mirdamas padovanojo. 

Moters akyse atsirado visai kitokia išraiška. Baimė ar pagarba? Ji 
nulenkė galvą. 

— Būk atsargus, Vladekai. Ne vienas nužudytų dėl tokio vertingo 
daikto. 

Berniukas linktelėjo ir paskubomis ėmė rengtis. Abu grįžo į va- 
goną. Kai traukinys pajudėjo, Vladekas apsidžiaugė vėl išgirdęs po 
vagonu trinksint ratus. Prireikė dar dvylikos su puse dienų, kol trau- 
kinys pasiekė Maskvą. Kada tik pasirodydavo naujas bilietų tikrinto- 
jas, Vladekas su moterimi laikėsi tos pačios rutinos: jis neįtikinamai 
stengėsi atrodyti jaunas ir nekaltas, ji įtikinamai apsimesdavo moti- 
na. Bilietų tikrintojai visada pagarbiai jai nusilenkdavo, tad Vlade- 
kas buvo priverstas galvoti, kad stoties viršininkas Rusijoje yra labai 
svarbus žmogus. 

Baigiantis devyniems šimtams mylių Vladekas visiškai pasitikėjo 
moterimi. Į galutinę stotį traukinys atvyko ankstyvą popietę. Nepai- 
sant visko, ką patyrė, Vladekas vėl pabūgo nežinomybės. Nebuvo 
lankęsis dideliame mieste, jau nekalbant apie visos Rusijos sostinę. 
Vladekas nebuvo matęs šitiek žmonių, skubančių įvairiomis krypti- 
mis. Moteris pajuto jo nuogąstavimus. 

— Sek paskui mane, nekalbėk ir nenusiimk kepurės. 

Vladekas nukėlė nuo lentynos jos krepšius, ant galvos - jau pasi- 
dengusios tamsiais šeriais - užsimaukšlino kepurę ir nusekė įkandin 
moters į peroną. Daugybė žmonių laukė eilėje prie užkardos, susi- 
darė spūstis, nes kiekvienas privalėjo parodyti sargybiniui tapatybės 
dokumentus. Priėjus barjerą, Vladeko širdis daužėsi kaip būgnas, ta- 
čiau sargybinis dirstelėjo tik į moters dokumentus. 


— Drauge, - tarė ir atidavęs pagarbą dirstelėjo į Vladeką. 

— Mano sūnus, — paaiškino moteris. 
— Žinoma, drauge, — dar kartą atidavė pagarbą sargybinis. 
Šitaip Vladekas atsidūrė Maskvoje. 

Kad ir kaip pasitikėjo naująja kompanione, pirmasis Vladeko 
instinktas buvo bėgti, tačiau jis suprato, kad šimto penkiasdešimties 
rublių nepakaks pragyventi ir nusprendė palaukti tinkamos progos — 
pabėgti galės bet kada. Stoties kieme jų laukė arklys su vežimu, kuris 
nuvežė moterį ir jos globotinį į jo naujuosius namus. Parvažiavus 
stoties viršininko namuose nebuvo, tad moteris paklojo Vladekui 
lovą, paskui ant viryklės ji pašildė vandens, supylė į didelę skardinę 
vonią ir paliepė jam lipti. Tai buvo pirmoji vonia po daugelio metų. 
Pašildžiusi dar šiek tiek vandens moteris iš naujo supažindino Vla- 
deką su muilu ir nutrynė jam nugarą. Neilgai trukus vanduo ėmė 
keisti spalvą, o po dvidešimties minučių pajuodo. Vladekas suprato, 
kad prireiks ne vienos vonios, kol pavyks nusigremžti per metų me- 
tus įaugusius nešvarumus. Nusišluosčius moteris kažkokiu tepalu 
ištepė jo rankas ir kojas, aptvarstė tas kūno dalis, kurios atrodė ypač 
jautrios. Dirstelėjo į jo vieną spenelį. Jis greitai apsirengė ir atėjo į 
virtuvę. Moteris jau buvo pripylusi dubenį karštos sriubos, įdėjusi 
kiek pupelių. Vladekas viską godžiai sušveitė. Nė vienas nekalbėjo. 
Baigus valgyti moteris užsiminė, kad būtų protingiau eiti į lovą ir 
pailsėti. 

— Nenoriu, kad mano vyras pamatytų tave anksčiau nei papa- 
sakosiu, kaip čia atsidūrei, — paaiškino. — Jei mano vyras sutiks, ar 
norėtum pasilikti sa mumis, Vladekai? 

— Taip, prašau, - paprastai pasakė vaikas. 


— Tada dumk į lovą, — tarė moteris. 

Lipdamas laiptais Vladekas meldėsi, kad moters vyras leistų jam 
gyventi šiame name. Lėtai nusirengęs, berniukas atsigulė į lovą. Jautė- 
si pernelyg švarus, paklodės buvo pernelyg gurgždančios, čiužinys per 
minkštas. Jis išmetė ant grindų pagalvę, tačiau buvo toks pavargęs, 
kad užmigo ir patogioje lovoje. Jau buvo tamsu, kai jį pažadino gar- 
sūs balsai. Vladekas negalėjo pasakyti, kaip ilgai miegojo. Jis nusliūki- 
no prie durų, jas pravėrė ir ėmė klausytis pokalbio virtuvėje apačioje. 

— Tu tikra kvaiša! — išgirdo Vladekas aštrų balsą. — Nejau nesu- 
pranti, kas būtų buvę, jei tave būtų sučiupę? Tave būtų išsiuntę į 
lagerius, aš būčiau netekęs darbo. 

— Bet jeigu būtum jį matęs, Piotrai. Jis atrodė kaip medžiojamas 
žvėriukas. 

— Taigi tu nusprendei paversti medžiojamais žvėrimis mus, — at- 
kirto vyras. — Ar dar kas nors jį matė? 

— Ne, - atsakė moteris, — nemanau. 

— Dėkui Dievui. Vaikiščias privalo tučtuojau išsinešdinti, kol nie- 
kas neapsižiūrėjo, kad jis čia lindi — tai vienintelė mūsų viltis. 

— Tačiau kur jam pasidėti, Piotrai? Jis visiškai vienas. O aš visada 
norėjau sūnaus. 

— Man vienodai, ko tu nori ar kur jis eis. Mes už jį neatsakingi. 
Turim jo atsikratyti, ir kuo greičiau. 

— Tačiau, Piotrai, atrodo, jis kilmingas. Man regis, jo tėvas buvo 
baronas. Ant riešo jis mūvi sidabro apyrankę, ant kurios parašyta... 

— Tada tik dar blogiau. Žinai mūsų naujosios valdžios dekretą. 
Jokios kilmės, jokių privilegijų. Mūsų net į lagerius nesiųstų — mus 
paprasčiausiai sušaudytų. 

— Mudu visada norėjom sūnaus, Piotrai. Argi negalima kartą gy- 
venime surizikuoti? 

— Gal tavo gyvenime, bet ne mano. Pasakiau, kad jis turi dingti, 
ir dabar pat. 


Daugiau Vladekui nereikėjo girdėti. Vienintelis būdas padėti ge- 
radarei — tai be pėdsako dingti naktyje. Jis greitai apsirengė ir įsmeigė 
akis į lovą tikėdamasis, kad nereikės laukti dar ketverius metus, kol 
vėl galės taip kietai išsimiegoti. Jam atveriant langą staiga atsilapojo 
durys ir į kambarį įžygiavo stoties viršininkas. Buvo nedidukas, ne 
aukštesnis už Vladeką, dideliu pilvu, plikas, tik keletą žilų sruogų 
nesėkmingai bandė užšukuoti ant viršugalvio. Jis nešiojo akinius be 
rėmelių, nuo kurių po akimis įsispaudė maži raudoni pusračiai. Vy- 
ras įsmeigė akis į Vladeką. Vladekas žvilgsnį atrėmė. 

— Lipam žemyn, - paliepė vyras. 

Vladekas nenoromis nusekė į virtuvę. Moteris kūkčiojo prie stalo. 

— Paklausyk, vaike... — tarė vyras. 

— Jo vardas Vladekas, — pertraukė moteris. 

— Klausyk, vaike, - pakartojo vyras. — Tu esi problema, tad noriu, 
kad dingtum iš čia kuo toliau. Pasakysiu, kaip ketinu tau padėti. 

Vladekas žvelgdamas į tą žmogų suvokė, kad jis trokšta padėti 
tik sau. 

— Parūpinsiu tau traukinio bilietą. Kur nori važiuoti? 

— Į Odesą, - pareiškė Vladekas, nenutuokdamas, nei kur tai yra, 
nei kiek tai kainuos, paprasčiausiai tai buvo kitas miestas gydytojo 
žemėlapyje į laisvę. 

— Odesa, nusikaltėlių lopšys, tinkama kryptis, - purkštelėjo sto- 
ties viršininkas. — Ten būsi tarp saviškių. 

— Leisk jam pasilikti pas mus, Piotrai. Aš juo rūpinsiuosi, aš... 

— Ne, nieku gyvu. Jau geriau sumokėsiu, kad benkartas 
išsinešdintų. 

— Tačiau kaip jis praeis pro pareigūnus? — meldė moteris. 

— Aš parūpinsiu jam bilietą į Odesą ir galiojantį leidimą. — Vy- 
riškis atsisuko į Vladeką. — Įlipsi į tą traukinį, vaike, ir jei kada tave 


pamatysiu ar išgirsiu, kad tu vėl Maskvoje, tuojau pat suimsiu ir 


116 


įgrūsiu į artimiausią kalėjimą. Grįši į tą belaisvių stovyklą žaibo grei- 
čiu, aišku, jei nesušaudys. 

Stoties viršininkas pažvelgė į laikrodį ant židinio atbrailos: pen- 
kios po vienuolikos. Jis atsisuko į žmoną. 

— Vidurnaktį yra traukinys į Odesą. Nuvešiu jį į stotį, ir lai žinosi. 
Ar turi kokių daiktų, vaike? 

Vladekas jau žiojosi sakyti, kad ne, tačiau moteris jį aplenkė: 

— Taip, einu, atnešiu. 

Kurį laiką jos nebuvo. Vladekas su stoties viršininku delbė vie- 
nas kitą su abipuse panieka. Moteriai nesant laikrodis vieną kartą 
išmušė, tačiau nė vienas nieko nesakė. Stoties viršininkas nuo Vla- 
deko nenuleido akių. Moteris grįžo nešina dideliu rudu popieriniu 
ryšuliu, perrištu virve. Vladekas jau žiojosi prieštarauti, tačiau žvilgs- 
niams susitikus išvydo jos akyse tokią baimę, kad tesugebėjo išspaus- 
ti: „Ačiū“. 

— Suvalgyk prieš išeidamas, — tarė ji, stumdama berniukui dubenį 
šaltos sriubos. 

Jis neprieštaravo. Nors susitraukęs skrandis dar buvo pilnas, jis 
kuo greičiau nugurkė sriubą nenorėdamas pridaryti moteriai dau- 
giau rūpesčių. 

— Kaip gyvulys, — suniurnėjo vyras. 

Vladekas nudelbė jį neapykantos kupinomis akimis. Jam pagailo 
moters, visam gyvenimui susisaisčiusios su tokiu žmogumi. Kiekvie- 
nam savas kalėjimas. 

— Eime, vaike, laikas važiuoti, — paragino stoties viršininkas. — 
Juk nenorim pavėluoti į traukinį, tiesa? 

Vladekas išėjo paskui žmogų iš virtuvės. Praeidamas pro moterį 
sudvejojo ir trumpai palietė jos ranką. 

Stoties viršininkas su bėgliu dūlino Maskvos gatvėmis laikyda- 


miesi šešėlių, kol pasiekė stotį. Stoties viršininkas nupirko bilietą į 


Odesą, į vieną pusę, ir padavė Vladekui nedidelę raudoną popieriaus 
skiautelę. 

— O mano leidimas? - įžūliai pasiteiravo Vladekas. 

Iš vidinės kišenės vyras ištraukė oficialiai atrodantį blanką, sku- 
biai pasirašė ir nenoriai padavė. Jo akys lakstė ieškodamos galimų pa- 
vojų. Per pastaruosius ketverius metus Vladekas ne vieną kartą regėjo 
tokį žvilgsnį: bailio žvilgsnį. 

— Kad daugiau tavęs nematyčiau ir negirdėčiau, — pasakė stoties 
viršininkas, bandydamas įbauginti. 

Berniukas ketino kažką pasakyti, tačiau vyras jau išnyko nakties 
šešėliuose, kur jam ir priklausė tūnoti. 

Vladekas žvelgė į pro šalį skubančių žmonių akis. Tokie patys 
žvilgsniai, ta pati baimė; ar pasaulyje dar liko laisvų žmonių? Jis tvir- 
čiau pasikišo po pažastimi rudąjį ryšulį, pasitaisė kepurę ir nuėjo prie 
užkardos. Sargybinis dirstelėjo į bilietą ir praleido be jokių komen- 
tarų. Berniukas įlipo į traukinį. Nors daugiau gyvenime jos nepama- 
tys, niekada nepamirš švelnumo moters, stoties viršininko žmonos, 


draugės... Jis net nežinojo, kuo ji vardu. 

Ana buvo visiškai panirusi į kūdikio laukimo rūpesčius; ji greitai 
pavargdavo, todėl dažnai ir daug turėdavo ilsėtis.- Kada tik pasitei- 
raudavo Henrio, kaip sekasi verslas, jis visada vienodai aptakiai pa- 
tikindavo, kad viskas gerai, nepateikdamas jokių faktinių detalių. 

Tada vėl pasirodė anoniminiai laiškai. Šį kartą juose būdavo dau- 
giau smulkmenų — moterų vardai ir vietos, kur jos pastebėtos su 
Henriu. Ana laiškus degino dar nespėjusi įsiminti vardų ir vieto- 
vardžių. Ji negalėjo patikėti, kad vyras yra neištikimas, kai ji nešio- 
ja jo kūdikį. Kažkas pavydi arba jaučia Henriui pagiežą. Anonimas 
meluoja. 

Tačiau laiškai nesiliovė, kartais atsirasdavo naujų vardų. Ana ir 
toliau juos naikino, tačiau ją ėmė graužti abejonės. Norėjo su kuo 
nors apie tai pasikalbėti, tačiau nesugalvojo nė vieno, kuo galėtų pa- 
sitikėti. Seneles, kurios ir taip jau nusistačiusios prieš Henrį, tokia 
žinia priblokštų. Negalima tikėtis, kad bankininkas Alanas Loidas 
supras, jis niekada nebuvo vedęs, o Viljamas gerokai per jaunas. Nie- 
kas netiko. Išklausiusi Bostone viešėjusio Zigmundo Froido paskai- 
tos Ana nusprendė pasikonsultuoti su psichologu, tačiau geriau pa- 
svarsčiusi suprato, kad nieku gyvu nesvarstytų šeimyninių problemų 
su visiškai nepažįstamu žmogumi. 

Klausimas galų gale išsisprendė taip, kaip Ana visiškai nesitikėjo. 
Vieną pirmadienio rytą ji gavo tris laiškus; vieną, kaip paprastai, nuo 
Viljamo, adresuotą poniai Ričard Kain, kuriame buvo prašoma lei- 


dimo praleisti vasaros atostogas su draugu Matu Lesteriu; anoniminį 


laišką, tvirtinantį, kad Henris turi romaną su... Mile Preston; ir Ala- 
no Loido laišką. Bankininkas teiravosi, ar ji nebūtų tokia maloni 
paskambinti ir susitarti dėl susitikimo banke. 

Ana sunkiai susmuko į kėdę; stigo oro, norėjosi vemti, tačiau 
ji prisivertė dar kartą perskaityti visus tris laiškus. Viljamo abejin- 
gumas ją graužė. Bjauru suvokti, kad sūnus mieliau renkasi vasarą 
su draugu nei namuose. Anoniminio laiško, teigiančio, kad Henris 
užmezgė romaną su jos artimiausia drauge, ignoruoti nebuvo įma- 
noma. Ana prisiminė, kad būtent Milė supažindino ją su Henriu ir 
kad ji yra Viljamo krikšto motina. Trečiasis - Alano Loido - laiškas 
sukėlė dar daugiau būgštavimų. Vienintelis kitas kada iš jo gautas 
laiškas buvo užuojauta dėl Ričardo mirties. Dėl ko užjausti banki- 
ninkas nori šį kartą? 

Anai paskambinus į banką operatorė iš karto sujungė. 

— Alanai, norėjote mane matyti? 

— Taip, brangioji. Jei atrastum laiko, norėčiau šnektelti. 

— Žinios blogos? — pasiteiravo Ana. 

— Nevisiškai, tačiau nenorėčiau kalbėti telefonu, - pabandė nu- 
raminti bankininkas. — Tau nėra dėl ko nerimauti. Gal atsitiktinai 
atrastum laiko per priešpiečius? 

— Gerai, surasiu. 

— Puiku, tuomet susitikim „Grande“ pirmą valandą. Lauksiu, 
brangioji. 

Pirmą valandą, vos po trijų valandų. Jos mintys šokinėjo nuo Ala- 
no prie Viljamo, paskui prie Henrio, tačiau galiausiai apsistojo ties 
Mile Preston. Ar tai gali būti tiesa? Ana nusprendė ilgai pamirkti 
vonioje ir apsivilkti naują suknelę. Nepadėjo. Ji jautėsi, ir atrodė, 
išpampusi. Jos kulkšnys ir blauzdos, visada tokios elegantiškos ir 
liesos, tapo beformės. Truputį baugu buvo pagalvojus, kiek reika- 
lai pablogės iki kūdikio gimimo. Žiūrėdama į save veidrodyje Ana 

atsiduso ir padarė viską, ką galėjo, kad atrodytų patraukli ir pasiti- 


kinti savimi. 


— Atrodai labai šauniai, Ana. Jei nebūčiau senas viengungis, be- 
gėdiškai Airtuočiau su tavimi, — pasisveikino žilagalvis bankininkas. 
Prancūzų maniera pabučiavęs ją į abu skruostus nusivedė prie nuo- 
latinio staliuko. 

Bostono „Grand“ viešbutyje galiojo nerašyta taisyklė, kad sta- 
liukas kampe visada būdavo rezervuotas „Kaino ir Keboto“ banko 
valdybos pirmininkui, jei šis nepietaudavo banke, tačiau Ana prie 
šio staliuko sėdėjo pirmą kartą. Nenuilstantys padavėjai plazdėjo 
aplink tarsi varnėnai tiksliai žinodami, kada pradingti ir kada atsi- 
rasti nepertraukiant pokalbio. 

— Kada gims vaikelis, Ana? 

— Oi, ne greičiau nei už trijų mėnesių. 

— Tikiuosi, jokių komplikacijų? 

— Na, —- pripažino Ana, - gydytojas apžiūri mane kas savaitę ir pa- 
matavęs kraujospūdį nutaiso miną, tačiau aš pernelyg nesinervinu. 

— Aš taip džiaugiuosi, brangioji, — tarė jis ir švelniai ją palietė, kaip 
dėdei pritinka. — Tačiau atrodai pavargusi. Tikiuosi, nepersidirbi. 

Ana neatsakė. 

Alanas Loidas vos kilstelėjo galvą, ir prie jo šono materializavosi 
padavėjas. 

— Mano brangioji, norėčiau išgirsti tavo patarimą, — užsisakius 
toliau kalbėjo Alanas. Ana puikiai žinojo apie Alano Loido diplo- 
mato talentą. Tikrai nebūtų kvietęs priešpiečių, jei būtų prireikę 
jos patarimo. Moteris nė kiek neabejojo, kad jis nori neįkyriai jai 


patarti. 

— Ar kiek nutuoki, kaip klostosi Henrio nekilnojamojo turto 
projektai? 

— Nėmaž nenutuokiu, - prisipažino Ana. - Niekada nesidomėjau 
jo verslo reikalais. Jei prisimeni, taip pat ir Ričardo. Kodėl teirauja- 
tės? Ar yra pagrindo nerimauti? 

— Ne, ne, nieko, ką mes banke žinotume. Priešingai, žinome, kad 
Henris varžosi dėl didelio municipaliteto užsakymo naujos ligoninės 
kompleksui statyti. Klausiu tik todėl, kad jis kreipėsi į banką penkių 
šimtų tūkstančių dolerių paskolos. 

Ana neteko amo. 

— Kaip matau, tai staigmena, — pastebėjo Alanas. - Ką gi, žinome, 
kad tavo akcijų pakete yra kiek daugiau nei dvidešimties tūkstančių 
dolerių rezervas, o asmeninėje sąskaitoje — nedidelis septyniolikos 
tūkstančių dolerių pereikvojimas. 

Ana išmetė sriubos šaukštą. Nė neįtarė, kad yra pereikvojusi. Ala- 
nas matė, kaip ji susinervino. 

- Šitie priešpiečiai ne dėl to, Ana, — greitai pasitaisė jis. - Bankas 
su džiaugsmu iki gyvos galvos dengs tavo sąskaitą avansu. Viljamas 
pagal įgaliojimą įneša daugiau nei milijoną per metus, taigi tavo per- 
eikvojimas vargu ar reikšmingas; taip pat ir Henrio prašomi penki 
šimtai tūkstančių, jei tik gausim tavo, kaip Viljamo palikimo sergė- 
tojos, palaiminimą. 

— Aš nežinojau, kad turiu kokių teisių į Viljamo pinigus, — tarė 
Ana. 

— Neturi kapitalo sumai. Tačiau teisiškai procentai gali būti in- 
vestuoti į bet kokį projektą, kuris, manoma, bus pelningas, ir už tai, 
kol jam sukaks dvidešimt vieneri, atsakinga tu bei jo krikšto tėvai, tai 
yra aš ir Milė Preston. Taigi kaip Viljamo kapitalo valdytojas su tavo 
palaiminimu aš galiu skolinti tuos penkis šimtus tūkstančių. Milė 


jau pranešė, kad su džiaugsmu pritaria. 

— Milė pritaria? 

— Taip. Argi ji tau neužsiminė? 

Ana atsakė ne iš karto. 

— O kokia jūsų nuomonė? — pasiteiravo išsisukinėdama. 

— Na, Henrio sąskaitų aš nematau, nes jis įmonę užregistravo vos 
prieš aštuoniolika mėnesių ir ne mūsų banke, todėl neturiu supra- 
timo apie einamųjų metų išlaidų ir pajamų balansą ir kokia grąža 
numatoma tūkstantis devyni šimtai dvidešimt trečiaisiais. Žinau, 
kad jis pateikė paraišką naujam ligoninės kompleksui, ir girdėjau 
gandus, kad varžomasi rimtai. 

— Ar žinot, kad per pastaruosius aštuoniolika mėnesių atidaviau 
Henriui savo penkis šimtus tūkstančių? — pasiteiravo Ana. 

— Vyriausiasis kasininkas man praneša, kai iš sąskaitos paimama 
didelė grynųjų suma. Neturėjau supratimo, kam tu leidi pinigus, ir, 
tiesą sakant, tai ne mano reikalas, Ana. Tuos pinigus tau paliko Ri- 
čardas, ir tau spręsti, kaip derėtų juos išleisti. Kalbant apie procentus 
nuo šeimos turto, čia jau visai kitas reikalas. Jei nuspręsi leisti penkis 
šimtus tūkstančių investuoti į Henrio firmą, bankui reikės patikrinti 
jo apskaitos knygas, nes šie pinigai bus laikomi dar viena investicija 
į Viljamo akcijų paketą. Ričardas patikėtiniams nedavė teisės dalinti 
paskolas, tik investuoti Viljamo naudai. Jau paaiškinau padėtį Hen- 
riui. Jei sutiktume ir suteiktume šią paskolą, patikėtiniams reikėtų 
įsitikinti, kad tai tinkama investicija. 

— Viljamui, žinoma, visada pranešama, kas daroma su jo pini- 
gais, nes nematome priežasties ignoruoti jo prašymą gauti iš banko 
ketvirtinę investicijų ataskaitą, taip, kaip ją gauna visi įgaliotiniai. 
Be abejonės, išsiaiškinsime Viljamo požiūrį konkrečiai į šią inves- 
ticiją, apie tai jis sužinos gavęs naują ketvirčio ataskaitą. Tikriausiai 
pralinksmėsi sužinojusi, kad nuo šešioliktojo gimtadienio jis atsiun- 


čia man savo nuomonę apie kiekvieną mūsų atliktą investiciją. Iš 

pradžių žvelgiau į tai atsainiai, kaip geranoriškas globėjas, o vėliau 
pradėjau studijuoti jo laiškus su pakankama pagarba. Kai Viljamas 
užims savo vietą „Kaino ir Keboto“ valdyboje, šitas bankas, ko gero, 
pasirodys jam per mažas. 

— Anksčiau niekada neklausėt manęs patarimo dėl Viljamo pini- 
gų, — beviltiškai pratarė Ana. 

— Tikrai ne, nors bankas siuntė tau ataskaitas pirmą kiekvieno 
ketvirčio dieną, ir visada buvo tavo kaip įgaliotinės galioje ginčyti 
bet kurią investiciją, atliktą Viljamo naudai, — iš vidinės švarko kiše- 
nės Alanas išsitraukė nedidelę popieriaus skiautelę ir daugiau nieko 
nesakė, kol someljė pripylė po antrą vyno taurę. Kai patarnautojas 
pasitraukė ir nebegalėjo girdėti, jis tęsė: 

— Šiuo metu Viljamo sąskaitoje banke už keturis su puse procento 
guli kiek daugiau nei dvidešimt vienas milijonas dolerių. Procentus 
nuo tos sumos kiekvieną ketvirtį investuojame į akcijas ir obligaci- 
jas. Niekad anksčiau neinvestavome į privačią įmonę. Gal nustebsi 
sužinojusi, Ana, tačiau dabar investicijas atliekame santykiu penkias- 
dešimt ir penkiasdešimt: penkiasdešimt procentų padedama bankui 
patarus, penkiasdešimt — pagal paties Viljamo iškeltus pasiūlymus. 
Kol kas mes vis dar jį lenkiame, dideliam mūsų investicijų direkto- 
riaus pono Saimonso pasitenkinimui, mat Viljamas jam pažadėjo 
rolsroisą, jei per kalendorinius metus jis sumuš berniuko pelną dau- 
giau nei dešimčia procentų. 

— Tačiau iš kur Viljamas ims pinigų rolsroisui? Jis negali leisti 
pagal įgaliojimą jam palikto turto iki dvidešimt vienerių. 

— Atsakymo nežinau, Ana, tačiau esu tikras, kad jis nebūtų pa- 
teikęs pasiūlymo, jei negalėtų jo įvykdyti. Gal atsitiktinai pastaruoju 
metu matei jo garsiąją sąskaitų knygą? 

— Tą, kur jam padovanojo senelės? 


Alanas Loidas linktelėjo. 

— Ne, nemačiau nuo to laiko, kai jis išvažiavo į Sent Polį. Nė 
nenutuokiau, kad knyga vis dar pildoma. 

— Tebepildoma, — sukikeno bankininkas, - ir atiduočiau mėne- 
sio algą už galimybę sužinoti, kokia suma šiuo metu kredito stul- 
pelyje. Spėju, žinai, kad dabar Viljamo sąskaita yra ne pas mus, o 
Lesterio banke Niujorke? Tas bankas nepriima asmeninių sąskaitų, 
mažesnių nei dešimt tūkstančių dolerių. Esu visiškai tikras, kad ne- 
padarytų išimties netgi Ričardo Kaino sūnui. 

— Ričardo Kaino sūnui, - mąsliai pakartojo Ana. 

— Atsiprašau, nenorėjau, kad nuskambėtų šiurkščiai, Ana. 

— Ne ne, nėra ko abejoti, jis tikras Ričardo Kaino sūnus. Ar 
žinai, kad nuo dvyliktojo gimtadienio niekada manęs neprašė nė 
cento kišenpinigių? — ji parylėjo. — Manau, turiu tave įspėti, Ala- 
nai, kad jis nepažiūrės atlaidžiai išgirdęs, jog ketini investuoti kelis 
šimtus tūkstančių jo turto į Henrio kompaniją. 

— Jie nesutaria? — kilstelėjo antakius Alanas. 

— Bijau, kad ne, — patikino Ana. 

— Liūdna girdėti. Transakcija tikrai bus sudėtingesnė, jei Vilja- 
mas aiškiai išsakys, kad prieštarauja. Nors jis neturi galios turtui, 
kol nesulaukė dvidešimt vienerių, mes per savo šaltinius išsiaiški- 
nome, kad jis nepasibodėjo nueiti pas nepriklausomą teisininką iš- 
siaiškinti savo teisinės padėties. 

— O dangau, - pasibaisėjo Ana, —- turbūt juokaujat. 

— Deja, kalbu visiškai rimtai. Tačiau tau nėra ko nerimauti. Jei 
atvirai, mums banke tai paliko didelį įspūdį, o kai suvokėme, kas 
teiraujasi, atskleidėme informaciją, kurią normaliai būtume griež- 
tai saugoję. Dėl kažkokios asmeninės priežasties Viljamas akivaiz- 
džiai nepanoro kreiptis tiesiai į mus. 

— O dangau, — pakartojo Ana, — koks jis bus sulaukęs 


trisdešimties? 

— Priklausys nuo to, — atsakė Alanas, — ar jam pasiseks pamilti to- 
kią mielą moterį kaip jo motina. Tai visada suteikdavo jėgų Ričardui. 

— Jūs senas pataikūnas, Alanai. Ar galima penkių šimtų tūkstan- 
čių klausimą atidėti, kol pasikalbėsiu su Henriu? 

- Žinoma, galima, brangioji. Kaip jau sakiau, aš čia tik tam, kad 
pasiteiraučiau tavo patarimo. 

Alanas užsakė kavos ir švelniai paėmė Aną už rankos. 

— Nepamiršk rūpintis savimi, Ana. Tavo sveikata kur kas svarbes- 


nė nei kelių tūkstančių dolerių likimas. 


Grįžusi namo Ana pradėjo sukti galvą dėl kitų dviejų rytą atėjusių 
laiškų. Po Alano Loido naujienų apie sūnų ji buvo tikra bent jau tuo, 
kad tikriausiai išmintinga grakščiai nusileisti: tegu Viljamas ateinan- 
čias atostogas praleidžia su Matu Lesteriu. 

Tikimybė, kad Henris su Mile turi romaną, buvo problema, ku- 
rios taip paprastai neišspręsi. Ana sėdėjo mėgstamiausioje Ričardo 
kaštoninės odos kėdėje, pro švieslangį žvelgė į nuostabią baltų ir rau- 
donų rožių lysvę, tačiau paskendusi apmąstymuose nieko nematė. 
Sprendimams priimti visada reikėdavo laiko, tačiau apsisprendusi ji 
retai apsigalvodavo. 

Tą vakarą Henris grįžo namo anksčiau nei paprastai, ir Ana nega- 
lėjo nesusidomėti, kodėl. Netrukus sužinojo. 

— Girdėjau, kad šiandien pietavai su Alanu Loidu, - tarė vyras, 
įėjęs į kambarį. 

— Kas gi tau sakė, Henri? 

— Visur turiu šnipų, — juokdamasis atkirto tas. 

— Taip, Alanas pakvietė mane priešpiečių. Norėjo sužinoti, ar 
leisiu bankui investuoti penkis šimtus tūkstančių dolerių Viljamo 


palikimo į tavo kompaniją. 

— Ką gi tu atsakei? — pasiteiravo Henris, stengdamasis neparodyti 
nerimo. 

— Pasakiau, kad noriu aptarti šį klausimą su tavimi. Tačiau kodėl, 
dėl Dievo meilės, Henri, nesakei man, kad kreipeisi į banką? Pasiju- 
tau tokia kvailė, kad apie tai išgirdau iš Alano. 

— Nemaniau, kad domiesi verslo reikalais, širdele. Tik visiškai 
atsitiktinai sužinojau, kad jūs visi įgaliotiniai: tu, Alanas Loidas ir 
Milė Preston, ir kad visi turite balsuoti, kaip turėtų būti investuoti 
Viljamo pinigai. | 

— Kaip tu išsiaiškinai, — kvotė Ana, - jei pati to nežinojau? 

— Tu niekad neskaitai, kas parašyta smulkiu šriftu, širdele. Tiesa 
ta, kad ir aš tik neseniai pradėjau skaityti. Visai atsitiktinai Milė man 
papasakojo Viljamo turto įgaliojimo smulkmenas. Pasirodo, ji ne tik 
Viljamo krikštamotė, ji taip pat ir įgaliotinė. Dabar pažiūrėkim, ar 
galime pakreipti reikalus savo naudai ir dar padauginti Viljamui pa- 
jamų. Milė sakė, kad parems mane, jei tu sutiksi. 

Vien girdėdama minint Milės vardą Ana jautė įtampą. 

— Nemanau, kad derėtų liesti Viljamo pinigus, - pasakė. — Nie- 
kada nemaniau, kad įgaliojimas turi ką bendra su manimi. Būčiau 
daug laimingesnė, jei galėčiau nesikišti ir palikčiau bankui toliau in- 
vestuoti procentus, kaip jie tai darė anksčiau. 

— Kam pasitenkinti banko investicijų programa, jei aš jau be- 
veik laimėjau tą miesto ligoninės projektą? Alanas, be abejonės, tą 
patvirtino. 

— Nesu visiškai tikra, kokia jo nuomonė. Jis kaip paprastai buvo 
diskretiškas, tačiau paminėjo, kad projektas puikus, ir tu turi nema- 
žas galimybes jį laimėti. 

— Būtent. 

— Tačiau pridūrė, kad prieš tvirtai nusprendžiant jam reikia pa- 
matyti tavo apskaitos knygas, taip pat jam buvo įdomu, kas nutiko 


mano penkiems šimtams tūkstančių. 

— Mūsų penkiems šimtams tūkstančių, širdele, kaip netrukus su- 
žinosi, viskas gerai. Rytoj ryte nusiųsiu Alanui knygas, kad jis pats 
galėtų jas patikrinti. Galiu tave užtikrinti, jam paliks įspūdį. 

— Mūsų abiejų labui, Henri, tikiuosi, — tarė Ana. - Luktelkim ir 
pamatysim, kokia jo nuomonė, juk žinai, kaip aš visada pasitikėjau 
Alanu. 

— Bet ne manimi, - pastebėjo Henris. 

— O ne, Henri, aš neturėjau... 

— Tik erzinuosi. Darau prielaidą, kad savo vyru tu pasitiki. 

— Tikiuosi, - galų gale pasakė ji. - Anksčiau man nėra tekę ne- 
rimauti dėl pinigų, o dabar visko per daug, kad susidoročiau. Dėl 
kūdikio jaučiuosi tokia pavargusi ir prislėgta. 

Henrio elgesys tučtuojau pasikeitė: jis susirūpino. 

— Žinau, širdele, ir nenoriu, kad tau tektų kvaršinti galvą dėl vers- 
lo reikalų — tuos reikalus visada galiu sutvarkyti aš. Klausyk, kodėl 
tau anksčiau neatsigulus, atnešiu vakarienę į lovą. Tada turėsiu pro- 
gą grįžti į kontorą ir surinkti bylas, kurias reikia rytoj ryte nusiųsti 
Alanui. 

Ana neprieštaravo, tačiau Henriui išėjus ji nebandė užmigti. Kad 
ir kokia jautėsi pavargusi, sėdėjo lovoje ir skaitė. Ji žinojo, kad iki 
kontoros yra apie penkiolika minučių kelio, todėl palaukė dvidešimt 
ir surinko jo asmeninį numerį. Telefonas skambėjo kone minutę. 

Po dvidešimties minučių Ana pabandė dar kartą; vis dar niekas 
neatsakė. Ji vis skambino, kas dvidešimt minučių, tačiau tuo nu- 
meriu niekas neatsiliepė. Henrio pastaba apie pasitikėjimą skaudžiai 
aidu atsiliepė jos galvoje. 

Kai jis kelios minutės po vidurnakčio pagaliau grįžo namo, atro- 
dė nustebęs, kad Ana vis dar nemiega. 

— Tau nereikėjo manęs laukti. 

Jis šiltai ją pabučiavo, o Anai pasirodė, kad užuodžia kvepalus: gal 
ji tapo pernelyg įtari? 

— Teko užtrukti kiek ilgiau, nei tikėjausi — pirmiausia negalėjau 
rasti visų Alanui reikalingų dokumentų. Kvaiša sekretorė klaidingai 
užrašė kai kurių aplankų pavadinimus. 

— Tikriausiai liūdna vienišam vidury nakties sėdėti kontoroje, — 
pastebėjo Ana. 

— O, nėra taip blogai, jei dirbi naudingą darbą, — ropšdamasis į 
lovą ir apglėbdamas Aną pasakė Henris. —- Bent jau vieną dalyką ga- 
liu pasakyti: gali padaryti kur kas daugiau, kai neblaško nuolatiniai 


telefono skambučiai. 


Kitą rytą iš karto po pusryčių Henris išėjo į darbą — tačiau Ana jau 
nebebuvo tikra, kur jis eina. Ji atsivertė tuos Boston Globe puslapius, 
kurių niekada anksčiau nebuvo sklaidžiusi. Buvo keletas skelbimų, 
siūlančių jai reikalingas paslaugas. Išsirinko vieną beveik atsitiktinai, 
surinko numerį ir vidurdienį sutarė susitikti su ponu Rikardu. 

Aną sukrėtė aptriušusių gatvių ir apgailėtinos būklės pastatų vaiz- 
das. Ji niekada nesilankė pietiniame miesto rajone, o normaliomis 
aplinkybėmis visą gyvenimą būtų nugyvenusi nė neįtardama, kad to- 
kios vietos egzistuoja. Degtukais, cigarečių nuorūkomis, įvairiausio- 
mis šiukšlėmis nubertais siaurais mediniais laiptais, savotišku popie- 
riniu taku ji pakilo iki durų su matinio stiklo langu, ant kurio didelė- 
mis juodomis raidėmis buvo užrašyta „Glenas Rikardas“, o apačioje: 


PRIVATUS SEKLYS 
Registruota veikla Masačusetso valstijoje 


Ana tyliai pabeldė. 
— Užeikit, neužrakinta, - šūktelėjo gilus gergždžiantis balsas. 
Ana užėjo. Krėsle, susikėlęs kojas ant rašomojo stalo, sėdėjo vyriš- 


kis. Jis pakėlė akis, ir pamačius Aną cigaro nuorūka vos neiškrito jam 

iš burnos. Į jo kabinetą pirmą kartą įžengė moteris, dėvinti audinių 
kailinius. 

— Labą rytą, — pasisveikino jis, skubiai stodamasis. - Esu Glenas 
Rikardas. - Jis pasilenkė skersai stalo ir ištiesė dėmėtą nuo nikotino 
ranką Anai. Ji paspaudė ranką džiaugdamasi, kad mūvi pirštines. — 
Ar mes susitarę? — pasiteiravo Rikardas ne dėl to, kad jam labai rūpė- 
jo, susitarusi ji ar ne. Jis visada ras laiko audinių kailiniams. 

— Taip. 

— A, tada jūs, žinoma, būsite ponia Osborn. Gal galiu paimti jūsų 
paltą? 

— Verčiau liksiu apsirengusi, — atsisakė Ana, nudelbusi akimis iš 
sienos styrančią vinį. 

- Žinoma, kaip jums patogiau. 

Ji slapčia nužvelgė Rikardą, kuris atsisėdo ir prisidegė kitą cigarą. 
Jai nepatiko jo šviesiai žalias kostiumas, įvairiaspalvis kaklaraištis ir 
riebaluoti plaukai. Tik įsitikinusi, kad kitur nebus geriau, Ana susi- 
laikė neišėjusi. 

— Taigi, kokia bėda? — pasiteiravo Rikardas, buku peiliu aštrinda- 
mas jau ir taip trumpą pieštuką. Skiedros krito visur, išskyrus šiukš- 
lių dėžę. —- Netekot brangenybių, šuns ar sutuoktinio? 

— Pirmiausia, pone Rikardai, norėčiau užsitikrinti visišką diskre- 
tiškumą, — pradėjo Ana. 

- Žinoma, savaime suprantama, apie tai nereikia net užsiminti, — 
patikino Rikardas, nepakeldamas akių nuo sparčiai trumpėjančio 
pieštuko. 

— Ir vis dėlto aš apie tai užsimenu, — pabrėžė Ana. 

— Žinoma, žinoma. 

Ana pagalvojo, kad jei tas vyras dar kartą ištars „žinoma“, ji pra- 
dės rėkti. Moteris giliai įkvėpė. 

— Gaunu anoniminius laiškus, kuriuose rašoma, kad mano vyras 
turi romaną su artima drauge. Noriu žinoti, kas tuos laiškus siunčia, 
ir ar pranešimuose yra tiesos. 

Ji pajuto didžiulį palengvėjimą balsu įvardijusi savo baimes. Ri- 
kardas žvelgė į ją abejingai, tarsi toli gražu ne pirmą kartą girdėtų 
tokius pareiškimus. Jis perbraukė ranka savo ilgus juodus plaukus. 

— Gerai, — pradėjo, — su vyru nebus sunku. Truputį sunkiau bus 
sužinoti, kas siunčia tuos laiškus. Žinoma, juos išsaugojote? 

— Tiktai paskutinį, — prisipažino Ana. 

Glenas Rikardas atsiduso ir vangiai ištiesė ranką per stalą. Ana 
nenoriai išėmė laišką iš rankinės ir akimirką sudvejojo. 

— Žinau, kaip jaučiatės, ponia Osborn, tačiau negalėsiu atlikti 
darbo surištomis rankomis. 

— Žinoma, pone Rikardai, atsiprašau. 

Ana negalėjo patikėti, kad pati ištarė „žinoma“. 

Prieš prabildamas Rikardas du ar tris kartus perskaitė laišką. 

— Ar visi laiškai buvo spausdinti ant to paties popieriaus ir atsiųsti 
tokiame voke? 

— Taip, man regis, - pasakė Ana. — Kiek prisimenu. 

— Ką gi, kai pasirodys kitas, pasistenkite... 

— Kaip galite būti toks tikras, kad bus dar vienas? — pertraukė 
seklį Ana. 

— Bus, patikėkit manimi. Todėl pasistenkite jo neišmesti. Da- 
bar man reikia šiokių tokių smulkmenų apie jūsų vyrą. Ar turite 
nuotrauką? 

— Taip, - ji ir vėl sudvejojo. 

— Nenorėčiau švaistyti laiko sekiodamas ne tą žmogų, juk taip, 
ponia Osborn? — mygo Rikardas. 

Ana dar kartą atsegė rankinę ir padavė jam sutrintą Henrio su 


leitenanto uniforma nuotrauką. 

— Gražus vyras, — pakomentavo seklys, - kada fotografuota? 

— Maždaug prieš penkerius metus, — tarė Ana. — Taip manau. 
Nepažinojau jo prieš armiją. 

Rikardas kelias minutes paklausinėjo apie kasdienius Henrio 
įpročius. Ana nustebo suvokusi, kiek mažai žino apie jo gyvenimo 
būdą ir netgi apie jo praeitį. 

— Pradžiai ne itin daug, ponia Osborn, tačiau stengsiuos kiek ga- 
lėsiu. Mano įkainiai — dešimt dolerių per dieną plius išlaidos. Kartą 
per savaitę pateiksiu jums rašytinę ataskaitą. Už dvi savaites moka- 
ma iš anksto, — jis dar kartą ištiesė ranką per stalą, kiek žvitriau nei 
anksčiau. 

Ana atsegė rankinę, išėmė dvi šiugždančias šimto dolerių kupiū- 
ras ir padavė. Vyras atidžiai jas apžiūrėjo. Šaltakraujiškas Bendžami- 
nas Franklinas žvelgė į Rikardą, kuris akivaizdžiai didžiojo žmogaus 
senokai nebuvo matęs. Šešiasdešimties dolerių grąžą Rikardas atida- 
vė purvinomis penkinėmis. 

— Kaip matau, jūs dirbate ir sekmadieniais, pone Rikardai, - pa- 
stebėjo Ana, patenkinta savo aritmetiniais gebėjimais. 

— Žinoma, — pasakė jis. — Šiaip ar taip, tai pati dažniausia diena 
neištikimybei. Ar tokiu pačiu laiku kitą savaitę jums tiks, pone Os- 
born? — pridūrė, įsidėjęs pinigus į kišenę. 

— Žinoma, - tarė Ana ir kuo skubiau išėjo, tarsi bijodama, kad 


dar kartą netektų spausti tam vyrui rankos. 

Vladekas susirado vietą darbininkų vagone. 

Traukiniui pajudėjus jis pirmiausia atrišo ryšulį, kurį jam į ran- 
kas įbruko moteris, ir pasirausė jame: obuoliai, duona, riešutai, 
marškiniai, kelnės ir pora batų. Artimiausiame tualete Vladekas 
persirengė naujais drabužiais, pasiliko tik šiltą penkiasdešimt rublių 
atsiėjusį paltą. Grįžęs į savo vietą atsikando obuolio ir nusišypsojo. 
Likusį maistą pataupys ilgai kelionei į Odesą. Sugraužęs visą obuolį 
kartu su šerdimi, nukreipė dėmesį į gydytojo žemėlapį. 

Odesa nebuvo taip toli nuo Maskvos kaip Irkutskas, maždaug 
nykščio ilgio — gydytojo apmatuose, septyni šimtai mylių — tikro- 
vėje. Studijuojant elementarų žemėlapį Vladeko dėmesį patraukė 
dar viena lošėjų monetomis kompanija. Berniukas sulankstė per- 
gamentą, saugiau įsidėjo jį į kišenę ir ėmė labiau domėtis lošimu. 
Atrodė, buvo atliekami tie patys veiksmai: vienas žaidėjas nuolat 
laimėdavo, kiti nuolat pralošdavo. Traukiniuose aiškiai veikė gerai 
organizuota gauja. Vladekas nusprendė pasinaudoti naujai įgyto- 
mis žiniomis. 

Jis patraukė pirmyn ir įsitaisė lošėjų rato viduryje. Kaskart suk- 
čiui praradus dvi iš eilės, Vladekas pastatydavo rublį ir didindavo 
statymą, kol laimėdavo. Sukčius nė karto nė nedirstelėjo jo kryp- 
timi. Kol pasiekė kitą stotį, Vladekas buvo laimėjęs keturiolika ru- 
blių. Už du nusipirko dar vieną obuolį ir dubenėlį karštos sriubos. 
Jau laimėjęs pakankamai, kad užtektų visai kelionei į Odesą, jis šyp- 


sojosi galvodamas, kaip įlipęs į traukinį vėl prisijungs prie lošimo. 

Vos užkėlęs koją ant viršutinio laiptelio Vladekas sulaukė smūgio 
kumščiu į galvą ir griūdamas įvirto į koridorių. Kažkas skaudžiai 
užlaužė už nugaros ranką, veidą stipriai prispaudė prie vagono lan- 
go. Vladeko nosis kraujavo, jis jautė į ausies lezgelį įsmeigtą peilio 
galiuką. 

— Ar girdi mane, vaike? 

— Taip, — suakmenėjęs atsakė Vladekas. 

— Jei dar pasirodysi mano vagone, nurėšiu tau ausį. Tada manęs 
nebegirdėsi, taip? 

— Taip, pone. 

Vladekas pajuto, kaip peilis dreskia odą už ausies, kaklu pradeda 
sruventi kraujas. 

— Manyk, kad čia įspėjimas tau, vaike. 

Staiga jam į inkstus su tokia jėga žiebė kelis, kad Vladekas susmu- 
ko ant grindų. Palto kišenėse panaršiusi ranka ištraukė kitus laimėtus 
rublius. 

— Tikriausiai mano, - pasakė balsas. 

Vladekui iš nosies ir iš už ausies tebebėgo kraujas. Kai sukaupė 
drąsos apsidairyti, buvo vienas; lošėjo nebuvo matyti, o kiti keleiviai 
laikėsi atokiau. Jis pabandė atsistoti, tačiau kūnas atsisakė paklusti 
smegenų įsakymui, todėl kelias minutes pagulėjo susmukęs kori- 
doriuje. Pagaliau, kai pajėgė atsistoti ant kojų, lėtai nusivilko į kitą 
traukinio galą, kuo toliau nuo lošėjo vagono, pastebimai smarkiau 
šlubčiodamas. Atsisėdęs vagone, kuriame važiavo daugiausiai mote- 
rys ir vaikai, berniukas kietai įmigo. 

Kitoje stotelėje Vladekas neišlipo, o traukiniui pajudėjus vėl 
įmigo. Jis valgė, miegojo ir svajojo. Galų gale, po keturių dienų ir 
penkių naktų, traukinys įpukšėjo į Odesos stotį. Toks pat patikrini- 
mas prie užkardos, tačiau jo popieriai buvo tvarkingi, tad sargybinis 


vargu ar antrą kartą į jį dirstelėjo. Dabar viskas priklausė nuo paties 

Vladeko. Rankovės pamušale tebeturėjo šimtą penkiasdešimt rublių 
ir neketino nė kapeikos išleisti veltui. 

Jis visą dieną vaikščiojo po miestą mėgindamas perprasti jo išsi- 
dėstymą, tačiau dėmesį nuolat išblaškydavo niekad nematyti vaizdai: 
didžiuliai namai, parduotuvės stiklo vitrinomis, gatvės. prekeiviai, 
siūlantys spalvingus niekučius, dujiniai žibintai, netgi beždžionė su 
pavadėliu. Jis vis ėjo, kol pasiekė uostą. Taip, ten tyvuliavo ji, jūra. 
Vladekas ilgesingai sužiuro į žydrą erdvę: šis kelias veda į laisvę ir 
išsigelbėjimą, kuo toliau nuo Rusijos. Prisiminė baroną pasakojus 
apie didingus laivus, kertančius bekraštes jūras ir į svečias šalis ga- 
benančius krovinius, tačiau matė juos pirmą kartą. Laivai buvo kur 
kas didesni, nei Vladekas įsivaizdavo, stovėjo visur, kur akys užmatė. 

Kai už aukštų pastatų pradingo saulė, jis nusprendė pasidairyti, 
kur praleisti naktį. Tikriausiai miestas iškentė ne vieną priešų ant- 
puolį, .nes visur buvo matyti apgriuvusių namų. Vladekas pasirinko 
šoninį kelią ir ėjo toliau; turėjo atrodyti keistai su beveik šluojančiu 
žemę avikailio paltu ir rudu popieriniu ryšuliu po pažasčia. Niekur 
jam neatrodė saugu, kol nepriėjo geležinkelio atšakos, ant kurios sto- 
vėjo vienišas apdegęs vagonas. Jis atsargiai pažvelgė vidun: tamsa ir 
tyla, nieko nematyti. Jis įmetė į vagoną popierinį ryšulį, užkėlė pa- 
vargusį kūną ant lentų, nuropojo į kampą ir greitai užmigo. 

Pabudo išsigandęs, kito kūno prispaustas, jusdamas kaklą su- 
gniaužusias plaštakas. Vos galėjo kvėpuoti. 

— Kas tu? — suurzgė tamsoje berniukas, iš balso ne vyresnis už jį. 

— Vladekas Koskievičius. 

— Iš kur? 

— Iš Maskvos. 

— Klausyk, nemiegosi mano vagone, maskviški, — išgirdo. 

— Atsiprašau, — gaudė orą Vladekas, — nežinojau. 


— Turi pinigų? — nykščiai spaudėsi į Vladeko gerklę. 


— Nedaug. 

— Kiek? 

— Septynis rublius. 

— Duok. 

Vladekas ėmė raustis tuščioje palto kišenėje. Berniukas taip pat 
įkišo ten ranką, nepaliaudamas spausti Vladeko gerklę. 

Vladekas tučtuojau stuktelėjo keliu berniūkščiui į šakumą. Užpuo- 
likas susiėmęs už tarpkojo nugriuvo raitydamasis iš skausmo. Vladekas 
šoko ant jo nuožmiai kumščiuodamas. Berniukas iš Odesos neprilygo 
Vladekui: miegoti apleistame vagone — tai penkių žvaigždučių pra- 
banga palyginus su akmeniniu kalėjimu ir rusų darbo stovykla. Vlade- 
kas liovėsi tik tada, kai jo priešininkas tysojo prispaustas prie grindų. 

— Grįžk į kitą vagono galą ir ten pasilik, — paliepė Vladekas. - Jei 
nors pirštą pajudinsi, nudėsiu. 

Berniūkštis nuropojo. 

Kelias akimirkas Vladekas sėdėjo ramiai ir klausėsi: jokio judesio, 
tada atsigulė ir netrukus kietai įmigo. 

Kai pabudo, pro plyšius stoge švietė saulė. Jis apsivertė ir dirstelė- 
jo į praėjusios nakties priešininką. Tas gulėjo susirietęs kaip embrio- 
nas ir stebeilijo į Vladeką iš kito vagono galo. 

— Ateik čia, - paliepė Vladekas. 

Berniūkštis nesujudėjo. 

— Ateik čia, — griežčiau pakartojo Vladekas. 

Berniukas atsistojo. Pirmą kartą Vladekas galėjo kaip dera jį ap- 
žiūrėti. Abu buvo panašaus amžiaus, tačiau anas — per pėdą augesnis, 
skaisčiu veidu ir netvarkingais šviesiais plaukais. 

— Pradėsim nuo pradžių, — tarstelėjo Vladekas. - Kur prasimanyti 
pavalgyti? 

— Eik paskui mane, — pasakė vaikis ir nė žodžio daugiau neta- 


ręs liuoktelėjo iš vagono. Vladekas šlubčiojo įkandin kalva į miesto 

aikštę, kur šurmuliavo rytinis turgus. Po didingų banketų barono 
pilyje Vladekas nebuvo matęs tokios maisto įvairovės: eilių eilės 
prekystalių, apkrautų vaisiais, daržovėmis, žalumynais ir netgi jo 
mėgstamais riešutais. Antrasis vaikis matė, kad Vladeką reginys 
pakerėjo. 

— Dabar pasakysiu, ką daryti, — tarė jis. — Aš eisiu prie kampinio 
prekystalio, nugvelbsiu apelsiną ir imsiu bėgti. Tu iš visų plaučių su- 
riksi: „Laikykit vagį!“ Prekeivis mane nusivys, o tuo metu pasirodysi 
tu ir prisikrausi kišenes. Nebūk godus - tik tiek, kad užtektų vienam 
kartui pavalgyti. Susitiksim čia. Supratai? 

— Regis, taip, — atsakė Vladekas, stengdamasis, kad skambėtų 
užtikrintai. 

— Gerai, pažiūrėkim, ko tu vertas, maskviški, — berniukas nu- 
delbė jį ir purkštelėjo, paskui nulingavo prie kampinio prekystalio, 
nuo piramidės viršaus paėmė apelsiną, kažką tarstelėjo prekeiviui 
ir pradėjo lėtai bėgti. Jis dirstelėjo į Vladeką, kuris visiškai pamiršo 
šūktelti: „Laikykit vagį!“, tačiau prekeivis vis tiek jį nusivijo. Kol visų 
akys buvo įsmeigtos į jo sėbrą, Vladekas negaišavo. Kai atrodė, kad 
prekeivis jau tuoj sučiups berniuką, tas sviedė apelsiną atgal. Vyras 
sustojo jo gaudyti, nusikeikė, pakratė kumščiu ir nuėjo prie savo 
prekystalio, pakeliui rėksmingai skųsdamasis kitiems pardavėjams. 

Vladekas virpėjo iš džiaugsmo, kai jam ant peties tvirtai nusileido 
ranka. Jis apsisuko persigandęs, kad bus sučiuptas. 

— Ar ką turi, maskviški, ar tik stebėjai? 

Vladekui taip palengvėjo, kad jis pratrūko juoku. Iš gilių pal- 
to kišenių jis ištraukė tris apelsinus, obuolį ir bulvę. Berniukas 
nusišypsojo. 

— Kuo tu vardu? — pasiteiravo Vladekas. 

— Stepanas. 


— Pakartokim, Stepanai. 

— Luktelk, maskviški; pernelyg neįsidrąsink. Norint dar kartą pa- 
kartoti, reikia eiti į kitą turgaus galą ir palaukti ne mažiau nei valan- 
dą. Dirbi su profesionalu, bet negalvok, kad kartais neįkliūni. 

Berniukai lėtai nuėjo į kitą turgaus galą. Stepanas žingsniavo iš- 
didžiai, už tokią eigastį įkandin šlubčiojantis Vladekas būtų atida- 
vęs tris apelsinus, obuolį, bulvę ir netgi šimtą penkiasdešimt rublių. 
Abu įsimaišė tarp rytinių pirkėjų ir, kai Stepanui pasirodė, kad laikas 
tinkamas, pakartojo padaužišką pokštą. Paskui abu grįžo į vagoną 
pasidžiaugti nugvelbtu grobiu: šešiais apelsinais, penkiais obuoliais, 
trimis bulvėmis, kriauše, kelių rūšių riešutais ir ypatingu laimikiu — 
melionu. Stepanas niekad neturėjo tokių kišenių, kuriose tilptų 
melionas. 

— Neblogai, — pareiškė Vladekas, suleisdamas dantis į bulvę. 

— Valgai su visa odele? — nusistebėjo bendras. 

— Buvau tokiose vietose, kur bulvės lupena buvo tikra praban- 
ga, - atšovė Vladekas. 

Stepanas pažvelgė į jį susižavėjęs. 

— Kitas klausimas, kaip prasimanyti pinigų, - nenustygo Vladekas. 

— Viską tikiesi gauti pačią pirmą dieną, tiesa? — pasišaipė Stepa- 
nas. — Geriausia būtų pabandyti sandėliuose uosto rajone. Tai yra, jei 
esi nusiteikęs iš tikrųjų padirbėti, maskviški. 

— Vesk, — tarė Vladekas. 

Suvalgę pusę vaisių, o kitus paslėpę po šiaudais vagono kampe, 
Stepanas su Vladeku nudrožė į uostą. 

— Matai tą didelį žalią laivą ana ten? — parodė Stepanas. - Jis ką 
tik įplaukė į doką, vadinasi, pasiimam pintinę, pripilam ją grūdų, 
lipam trapu ir išpilam krovinį į triumą. Už vieną suvaikščiojimą gau- 
ni rublį. Nepamiršk skaičiuoti, maskviški, nes už pamainą atsakin- 
gas niekšas apmaus tave nė nemirktelėjęs ir tavo pinigus įsidės sau į 


kišenę. 

Likusią popietę vaikai praleido bogindami grūdus trapu ir vers- 
dami į triumą. Užsidirbo dvidešimt šešis rublius. Papietavę vogtais 
riešutais, duona ir svogūnu, kurio neketino imti, jie laimingi sumigo 
tame pačiame vagono gale. 

Kitą rytą prabudęs Stepanas pamatė Vladeką studijuojant 
žemėlapį. | 

— Kas čia? 

— Čia žemėlapis, kuriame parodyta, kaip pabėgti iš Rusijos. 

— Kodėl nori išvykti iš Rusijos, jei gali likti čia ir dirbti išvien su 
manim? — pasiteiravo Stepanas. — Mes galėtume būti partneriai. 

— Ne, turiu atsidurti Turkijoje, kur būsiu laisvas žmogus. Kodėl 
tau nekeliauti su manim, Stepanai? 

— Niekad nepalikčiau Odesos. Čia mano namai, čia gyvena žmo- 
nės, kuriuos pažįstu visą gyvenimą. Čia ne kažin kas, tačiau Turkijoj 
gali būti dar blogiau. Tačiau, jei tu nori, galbūt galėsiu tau padėti. 

— Kaip surasti laivą, kuris plaukia į Turkiją? - pasiteiravo Vladekas. 

— Nesunku: žinau, kaip išsiaiškinti, kur plaukia visi laivai. Pa- 
siklausim Vienadančio Džo, kuris gyvena prieplaukos gale. Tačiau 
turėsi duoti jam rublį. 

— Lažinuosi, jis pasidalins su tavimi. 

— Per pusę, — tarstelėjo Stepanas. — Tu greitai mokaisi, maskviš- 
ki, — pridūrė, šokdamas iš vagono. 

Vladekas nusekė įkandin aiškiai jusdamas, kaip lengvai juda kiti 
berniukai, o jam tenka šlubčioti. Pasiekus prieplaukos galą Stepanas 
nusivedė jį į mažą kambarėlį, pilną apdulkėjusių knygų ir senų tvar- 
karaščių. Vladekas nieko nematė, tačiau iš už didelės knygų krūvos 
pasigirdo balsas. 

— Ko norit, padaužos? Neturiu čia laiko su jumis. 

— Šiokios tokios informacijos mano bičiuliui, Džo. Kada kitas 


prabangus kruizas į Turkiją? 

— Pinigus iš anksto, — iš už knygų išlindo raukšlėtas, orų nugairin- 
tas veidas po jūrininko kepure. Juodos senos akys įsmigo į Vladeką. 

— Vienadantis kadaise buvo tikras jūrų vilkas, - garsiai, kad išgirs- 
tų ir Džo, sušnibždėjo Stepanas. 

— Neužkalbinėk man dantų, vaike. Kur rublis? 

— Mano piniginę nešiojasi draugas, - pašmaikštavo Stepanas. — 
Parodyk jam rublį, Vladekai. 

Vladekas padavė monetą. Džo sukando ją vieninteliu likusiu 
dantimi, panaršė knygų spintoje ir ištraukė didelį žalią aplanką. Vi- 
sur pasklido dulkės. Kosčiodamas senis vertė purvinus puslapius, 
trumpu nelanksčiu išsiklaipiusiu pirštu braukdamas ilgais pavadini- 
mų stulpeliais. 

— Ketvirtadienį anglių krovinio atplaukia „Renaska“, tikriausiai 
grįš į Konstantinopolį šeštadienį. Jei greitai pasikraus, gali išplauk- 
ti netgi penktadienio vakarą, tai sutaupys papildomai švartavimosi 
mokesčio. Atplaukia į septynioliktą doką. 

— Dėkui, Vienadanti, — tarė Stepanas. — Pažiūrėsiu, gal ateityje 
atvesiu pas tave daugiau pasiturinčių draugelių. 

Vienadantis iškėlė kumštį, nusikeikė, o berniukai išbėgo į prie- 


plauką. 


Kitas tris dienas abu vogė maistą, krovė grūdus ir miegojo. Kai 
ketvirtadienį į doką atplaukė turkų laivas, Stepanas jau buvo kone 
įtikinęs Vladeką likti Odesoje. Tačiau baimė, kad rusai jį suras ir 
išsiųs atgal į lagerį, nusvėrė net naujojo gyvenimo su Stepanu žavesį. 

Vaikai stovėjo krantinėje ir stebėjo, kaip „Renaska“ švartuojasi 
septynioliktame doke. 


— O kaip aš pateksiu į laivą? 

— Paprasčiausiai, — gūžtelėjo pečiais Stepanas. — Rytoj ryte prisi- 
jungsim prie krovikų brigados. Aš užimsiu vietą po tavęs. Kai anglies 
triumas bus beveik pilnas, tu įšoksi ir pasislėpsi, o aš paimsiu tavo 
krepšį ir nueisiu pro kitą pusę. 

— Ir, žinoma, paimsi mano pinigų dalį, — išsišiepė Vladekas. 

— Savaime suprantama, — nesigynė Stepanas. - Už mano nepri- 
lygstamas žinias turi būti koks nors finansinis atlygis. Kaip kitaip 
išsaugočiau tikėjimą verslo laisve? 

Į krovikų konvejerį berniukai įsiliejo kitą rytą šeštą valandą. Tem- 
pė anglis trapu į triumą tol, kol nebetvėrė, tačiau pabaigos vis dar 
nebuvo matyti. Stojus vakarui triumas buvo tik puspilnis, o Vlade- 
kas — paišinesnis nei kalėjime. Tąnakt vaikai miegojo kietai. Kitą rytą 
vėl pradėjo dirbti, ir įpusėjus popietei, kai triumas buvo apypilnis, 
Stepanas spyrė Vladekui į kulkšnį. 

— Kitą kartą, maskviški, — tvirtai pasakė. 

Pasiekus trapo viršų Vladekas išvertė krovinį, numetė krepšį ant 
denio ir šoko pro kraštą į triumą. 

— Iki pasimatymo, bičiuli, — tarė Stepanas, — sėkmės pas netikė- 
lius turkus. 

Pastvėręs Vladeko krepšį jis grįžo trapu švilpaudamas. 

Vladekas įsispraudė triumo kamputyje, nes anglys vis pylėsi. 
Visur buvo juodų dulkių: nosyje ir burnoje, plaučiuose ir akyse. 
Pastangos nekosėti baiminantis, kad išgirs kas nors iš laivo įgulos, 
atsiėjo skaudžiai. Vos pagalvojo, kad daugiau neištvers dulkių sklidi- 
no triumo ir grįš pas Stepaną ieškoti kokio kito išsigelbėjimo būdo, 
liukas virš galvos užsitrenkė. Vladekas leido sau prabangą išsikosėti. 

Po kelių akimirkų jis pajuto aštrų skausmą ties kulkšnimi. Krau- 
jas jam gyslose sustingo, nes suprato, kas tai yra: pernelyg daug rei- 
kalų su parazitais turėjo požeminiame pilies kalėjime. Jis metė į pa- 


baisą gabalą anglies ir privertė ją bėgti, tačiau pasirodė kita, paskui 

dar viena. Drąsesniosios ėmėsi jo kojų. Atrodė, jos atsiranda iš nie- 
kur: didžiulės, juodos, desperatiškai alkanos. Vladekas žvelgė žemyn, 
ieškodamas jų akimis, paskui nevilties apimtas užsiropštė ant anglių 
krūvos ir stumtelėjęs atidarė liuką. Įšvito saulė, ir visos žiurkės aki- 
mirksniu prašapo tuneliuose po anglimi. Vladekas susiruošė išlip- 
ti, tačiau laivas buvo gerokai nutolęs nuo prieplaukos. Persigandęs 
berniukas vėl įvirto į triumą. Jei jį suras, o kapitonas nuspręs grįžti į 
Odesą ir jį įduoti, tai reikš tik viena: kelionę į lagerį Nr. 201. Geriau 
pasilikti su žiurkėmis. Vos uždarė liuką, tamsoje sužibo raudonos 
akutės. Anglies gabalų smūgiais išvaikius vienus parazitus, jų vieto- 
je atsirasdavo kiti. Kas kelios minutės tekdavo atidarinėti liuką, nes 
šviesa, regis, buvo vienintelis sąjungininkas. 

Dvi dienas ir tris naktis Vladekas kovojo nesibaigiančią kovą su 
žiurkėmis neištaikydamas akimirkos nusnūsti. Kai laivas pagaliau at- 
plaukė į Konstantinopolį ir denio jūreivis atidarė triumą, Vladekas 
buvo juodut juodutėlis nuo anglies dulkių, o nuo kelių iki kojų pirš- 
tų galiukų kruvinas. Jūreiviui jį ištraukus Vladekas bandė išstovėti, 


tačiau susmuko ant denio. 

„Kaino ir Keboto“ ketvirčio ataskaitoje perskaitęs, kad Henris Os- 
bornas - „Henris Osbornas“, - pakartojo pavardę ir vardą garsiai, kad 
įsitikintų, jog neklysta, prašo į jo kompaniją investuoti penkis šimtus 
tūkstančių dolerių, Viljamas kaip niekad susinervino. Pirmą kartą per 
ketverius metus Sent Polyje matematikos teste buvo antras. Jį įveikęs 
Matas Lesteris pasiteiravo, ar bičiulis gerai jaučiasi. Viljamas neatsakė. 

Tą vakarą jaunasis Kainas paskambino Alanui Loidui į namus. 
„Kaino ir Keboto“ valdybos pirmininkas ne itin ir nustebo po to, 
kai Ana papasakojo apie nelinksmą berniuko giminystę su Henriu. 

— Viljamai, brangus vaikeli, kaip laikaisi? Kaip sekasi Sent Polyje? 

— Šia prasme viskas gerai, pone, skambinu ne todėl. 

— Na, nutuokiu, kad ne dėl to, - ramiai atsakė Loidas. - Kuo 
galėčiau tau padėti? 

— Norėčiau rytoj popiet su jumis susitikti. 

— Sekmadienį, Viljamai? 

— Taip, tai vienintelė diena, kai galiu ištrūkti iš mokyklos, o man 
reikia kuo greičiau su jumis susitikti, — tarė pasistengęs, kad teigi- 
nys skambėtų lyg nuolaida iš jo pusės, o paskui pridūrė: — Tačiau 
jokiomis aplinkybėmis apie mūsų susitikimą mano motinai sužinoti 
nevalia. 

— Klausyk, Viljamai... - pradėjo Loidas. 

Viljamas prašneko tvirčiau. 

— Man nereikia jums priminti, pone Loidai, kad investicija 
į mano patėvio kompaniją, net jei nėra neteisėta, be abejonės, bus 


palaikyta neetiška. 

Loidas kelias akimirkas tylėdamas svarstė, ar derėtų pabandyti 
berniuką palenkti į savo pusę. Berniuką. Ar jis kada apskritai buvo 
vaikas? 

— Gerai, Viljamai. Kodėl mudviem nepapietavus Medžiotojų klu- 
be, tarkim, pirmą valandą? 

— Nekantraudamas jūsų ten lauksiu, pone, — atsakė Viljamas ir 
padėjo ragelį. 

„Konfrontacija bent jau įvyks mano pusėje, man bent sienos pa- 
dės“, - mintijo Alanas Loidas ir dėdamas ragelį prakeikė tą prakeiktą 


mechanizmą išradusį poną Belą. 
=—=——N S ———: 


Loidas pasirinko Medžiotojų klubą, nes nenorėjo, kad susitiki- 
mas būtų pernelyg asmeniškas. Pirmiausia atvažiavęs Viljamas pasi- 
teiravo, ar po pietų jiedu negalėtų sužaisti golfo partijos. 

— Su džiaugsmu, mano berniuk, — patikino Alanas ir trečiai va- 
landai užsakė pirmą aikštelę. 

Jis nustebo, kad Viljamas neiškėlė Henrio Osborno pasiūlymo te- 
mos pietaujant. Berniukas išmintingai kalbėjo apie prezidento Har- 
dingso požiūrį į mokesčių reformą ir Čarlzo Deivso kaip biudžeto 
direktoriaus nekompetenciją. Alanui pasidarė įdomu, ar per naktį 
Viljamas nepersigalvojo: gal jis neketina aptarti Osborno pasiūlymo. 
„Na, jei berniukas nori žaisti šitaip, — galvojo Alanas, - man tiks.“ 
Jis laukė ramios popietės golfo aikštyne. Po malonių pietų ir kone 
viso butelio vyno (Viljamas apsiribojo taure) klubo drabužinėje abu 
persirengė ir nuėjo į pirmąją aikštelę. 

— Arjūsų handikapas vis dar devyni, pone? - pasiteiravo Viljamas. 

— Tikriausiai, mano berniuk. Kodėl klausi? 


— Ar dešimt dolerių už duobutę tiks? 

Alanas Loidas dvejojo, nes prisiminė, kad golfas yra vienas mėgs- 
tamiausių Viljamo žaidimų. 

— Taip, nuostabu. 

Niekas nebuvo pasakyta prie pirmos duobutės, kurią Alanas įvei- 
kė be vargo, o Viljamui kilo problemų. Gana paprastai Alanas laimė- 
jo antrą, trečią ir pradėjo atsipalaiduoti, gana patenkintas žaidimu. 
Kol pasiekė ketvirtą duobutę, nuo klubo pastato nuėjo apie pusę 
mylios. Viljamas palaukė, kol Alanas užsimos. 

— Privalau aiškiai pasakyti, — pradėjo Viljamas, — kad jokiomis 
aplinkybėmis neleisiu skolinti penkių šimtų tūkstančių dolerių 
mano turto bet kokiai kompanijai ar asmeniui, susijusiems su Hen- 
riu Osbornu. 

Alanas užsimojo prastai, kamuoliukas nusileido prie nelygumo 
kairėje. Vienintelis privalumas: pavyko gerokai atsitraukti nuo Vilja- 
mo, kuris saugiai smūgiavo per patį vidurį, ir laimėti kelias minutes 
apsvarstyti atsaką bei pasiruošti smūgiui. Kol susitiko pievelėje, Loi- 
dui prireikė trijų smūgių. Jis susitelkė į duobutę. 

— Viljamai, tikriausiai supranti, kad, kaip įgaliotinis, teturiu vieną 
balsą iš trijų, taip pat turėtum žinoti, kad tu neturi galios įgaliotinių 
sprendimui iki tau sukaks dvidešimt vieneri. Taip pat turėtum su- 
prasti, kad mudviem apskritai nedera aptarinėti šios temos. 

— Aš puikiai išmanau visus teisinius reikalus, pone, tačiau atsi- 
žvelgiant į tai, kad abi kitos įgaliotinės miega su mano patėviu... 

Kitas Loido smūgiuotas kamuoliukas nusileido ežere. 

— Tik nesakykit, jog esate vienintelis žmogus Bostone, nežinantis, 
kad Milė Preston ir mano patėvis turi meilės romaną. 

Loidas duobutę pralaimėjo. 

— Noriu būti tikras, — tęsė Viljamas, — kad pelnysiu jūsų balsą, ir 
kad jūs padarysite viską, ką galite, kad atkalbėtumėte mano motiną 
nuo šios paskolos, net jei tai reikštų pasakyti jai tiesą apie mano pa- 


tėvį ir ponią Preston. 

Prie šeštos duobutės Viljamas vėl smūgiavo tiksliai per vidurį. Ala- 
nui pavyko dar prasčiau nei anksčiau, ir kamuoliukas nusileido prie 
gretimos duobutės. Kitu smūgiu jis numušė kamuoliuką į krūmus, 
kurių anksčiau nė neįsivaizdavo esant, ir garsiai antrą kartą per ketu- 
riasdešimt trejus metus ištarė „mėšlas“. (Šį kartą taip pat nukentėjo.) 

— Prašai kiek per daug, — tarė Alanas, prisijungęs prie Viljamo ant 
pievelės. 

— To nėra ko lyginti su tuo, ko griebsiuosi, jei negalėsiu pasikliau- 
ti jūsų parama, pone. 

— Nemanau, kad tavo tėvas būtų pritaręs grasinimams, Vilja- 
mai, — pastebėjo Alanas stebėdamas, kaip Viljamas iš keturiolikos 
pėdų įvaro kamuoliuką. 

— Vienintelis dalykas, kam mano tėvas nebūtų pritaręs, yra Hen- 
ris Osbornas, — atrėmė Viljamas. Loidas nepataikė iš dviejų pėdų. 

— Bet kuriuo atveju, pone Loidai, puikiai žinote, kad mano tė- 
vas į įgaliojimą įterpė neginčytiną išlygą, kad investavimas turi būti 
privatus“ reikalas ir kad turto gavėjas neturėtų žinoti, jog jį remia 
asmeniškai Kainų šeima. Šitos taisyklės, būdamas bankininkas, jis 
niekada nesulaužė. Šitaip jis visada galėjo būti tikras, kad nekils inte- 
resų konflikto tarp banko investicijų ir šeimos turto. 

— Galbūt jūsų motinai atrodo, jog šeimos nario labui galima su- 
laužyti taisyklę? 

— Henris Osbornas nėra mano šeimos narys; kai valdysiu turtą, 
šios taisyklės aš, kaip ir mano tėvas, niekada nesulaužysiu. 

— Gyvenime dėl tokių nepalaužiamų nuostatų gali tekti gailėtis, 
Viljamai. Galbūt tau derėtų nors akimirką apsvarstyti pasekmes, jei 
tavo motina išsiaiškintų apie ponią Preston ir patėvį. 

— Mano motina jau neteko penkių šimtų tūkstančių, pone. Ar 
vienam sutuoktiniui to nepakanka? Kodėl aš taip pat turėčiau pra- 


rasti penkis šimtus tūkstančių? 

— Mes nesame tikri, kad taip yra, Viljamai. Investicijos gali atnešti 
gerą pelną. Dar neturėjau progos atidžiai peržiūrėti Henrio apskaitos 
knygų. 

Viljamas krūptelėjo, kai Loidas pavadino jo patėvį Henriu. 

— Galiu jus patikinti, pone, jis prašvilpė kone visus mano mo- 
tinos pinigus. Jei tiksliau, jo sąskaitoje liko trisdešimt trys tūkstan- 
čiai keturi šimtai dvylika dolerių. Siūlyčiau jums pernelyg nepaisyti 
Osborno apskaitos knygų ir kiek daugiau pasidomėti jo kilme, pra- 
eities verslo įrašais ir kompanionais. Jau neminint to fakto, kad jis 
lošia — smarkiai. 

Prie aštuntos duobutės Alanas dar kartą įmušė kamuoliuką į tą 
patį ežerą. Dar kartą pralaimėjo. 

— Iš kur gavai šitą informaciją? — pasiteiravo Alanas, visiškai tikras, 
jog iš Tomo Koeno kontoros. 

— Būčiau linkęs neatskleisti, pone. 

Alanas nutylėjo; šitos kortos gali prireikti kiek vėliau. 

— Jei visi tavo teiginiai pasirodys teisingi, Viljamai, savaime su- 
prantama, aš patarsiu tavo motinai neinvestuoti į Henrio kompaniją, 
taip pat bus mano pareiga atvirai išdėstyti klausimą Henriui. 

— Taip ir bus, pone. 

Alanas smūgiavo kiek tiksliau, tačiau suprato, kad pasivyti jau per 
vėlu. 

Viljamas kalbėjo toliau: 

— Galbūt jums bus įdomu sužinoti, kad penkių šimtų tūkstan- 
čių dolerių Osbornui reikia ne ligoninės projektui, o padengti seną 
įsiskolinimą Čikagoje? Kaip suprantu, jūs šito nežinojote, pone? 

Alanas nieko neatsakė; jis tikrai to nežinojo. Laimėjo Viljamas. 

Pasiekus aštuonioliktąją Alanas atsiliko aštuoniomis duobutėmis 
ir atrodė, jog tai bus blogiausia jo sužaista golfo partija. Reikėjo pa- 


taikyti iš dvidešimt penkių pėdų, kad bent kiek sumažintų rezultatą. 

— Ar turi daugiau sensacingų naujienų? — pasiteiravo jis. 

— Prieš ar po smūgiuojant, pone? 

Alanas nusijuokė ir nusprendė atsakyti į blefą. 

— Prieš, Viljamai, — pasakė pasirėmęs ant lazdos. 

— Osbornas nelaimės ligoninės projekto. Tie, kam rūpi, mano, 
kad jis papirko jaunesnį municipaliteto planavimo tarybos narį. Nie- 
kas nebus paviešinta, tačiau jo kompanija jau išbraukta iš galutinio 
sąrašo. Projektas atiteks „Kirkbridžui ir Karteriui“. Paskutinė infor- 
macija, pone, tai konfidencialu. Netgi „Kirkbridžui ir Karteriui“ iki 
ketvirtadienio nebus pranešta, todėl būčiau dėkingas, jei šios infor- 
macijos niekam neatskleistumėte. 

Alanas nepataikė. Viljamas įmušė kamuoliuką, priėjo ir šiltai pa- 
spaudė Loido ranką. 

— Ačiū už žaidimą, pone. Manau, suprantate, kad esate skolingas 
man devyniasdešimt dolerių. 

Loidas išsitraukė piniginę ir padavė šimto dolerių kupiūrą. 

— Manau, Viljamai, atėjo metas liautis tau mane vadinus ponu. 
Puikiai žinai, kad mano vardas yra Alanas. 


— Dėkoju, Alanai, — tiesdamas atgal dešimtinę atsiliepė Viljamas. 


19 


Atsipeikėjo Vladekas ant lovos mažame kambarėlyje. Jį atidžiai 
apžiūrinėjo trys baltais chalatais vilkintys vyrai, šnekantys niekad 
jam negirdėta kalba. Kiek tų kalbų gali būti pasaulyje? 

Jis pabandė atsisėsti, tačiau vyriausias iš trijų, liesas vyriškis raukš- 
lių išvagotu veidu ir ožiška barzdele, tvirtai jį prispaudė ir kreipė- 
si svetima kalba. Vladekas papurtė galvą. Vyriškis kreipėsi rusiškai. 
Vladekas vėl papurtė galvą — kitaip lauktų tiesiausias kelias ten, iš 
kur atsibeldė. Gydytojas pabandė vokiečių kalbą, ir Vladekas suvo- 
kė, kad jo įgūdžiai geresni nei kvotėjo. 

— Ach, vadinasi, tu ne rusas? — pasiteiravo gydytojas. 

— Ne. 

— Tai ką darei Rusijoje? 

— Mėginau pabėgti. 

— Štai kaip, — vyriškis atsisuko į bendrus ir, regis, atpasakoja po- 
kalbį jiems suprantamai. Visi trys išėjo. 

Pasirodžiusi slaugė ėmė švariai gremžti Vladeką bemaž nekreip- 
dama dėmesio į jo riksmus iš skausmo. Savo ligoninėje moteris ne- 
siruošė kęsti nešvarių tipų. Galiausiai ji ištepė berniukui kojas tirštu 
rudu tepalu ir paliko miegantį. Pabudęs antrą kartą Vladekas buvo 
vienas. Įsmeigęs akis į baltas lubas jis ėmė mąstyti apie kitą savo 
ėjimą. 

Jis išsiropštė iš lovos ir skersai kambarį nuėjo prie lango, kuris 
vėrėsi į turgavietę, ne ką besiskiriančią nuo turgaus Odesoje, tik 


žmonės čia buvo tamsesnės odos ir dėvėjo ilgus baltus apsiaustus. 

Taip pat ant galvų jie buvo užsimaukšlinę spalvingus apdangalus, 
kurie priminė mažus apverstus gėlių vazonėlius, o kojas buvo įsispyrę 
į atvirus sandalus. Moterys iki vienos buvo apsimuturiavusios juodai, 
užsidengusios net veidus. Tebuvo galima įžiūrėti juodas jų akis. Vla- 
dekas stebėjo turgavietės bruzdesį, dėl kasdienio maisto besideran- 
čias moteris; štai vienas dalykas, kuris, regis, tikrai internacionalinis. 

Tik po kelių minučių jis pastebėjo, kad pastato šonu iki pat že- 
mės leidžiasi metalinės gaisro kopėtėlės. Berniukas nustyrino prie 
durų, atsargiai jas atidarė ir pašnairavo į koridorių. Pirmyn atgal 
šmirinėjo žmonės, tačiau į jį niekas nekreipė jokio dėmesio. Vladę- 
kas atsargiai uždarė duris, spintoje palatos kampe susirado savo man- 
tą ir greitai apsirengė. Drabužiai tebebuvo juodi nuo anglies dulkių 
ir graužė švarią odą. Grįžęs prie lango, berniukas nesunkiai jį atidarė, 
užsikeberiojo ant gaisro kopėtėlių ir pradėjo leistis žemyn, į laisvę. 
Pirmiausia smogė toks karštis, kad Vladekas panoro atsikratyti savo 
kailinio palto. 

Vos palietęs žemę Vladekas pabandė bėgti, tačiau kojos buvo 
tokios silpnos, kad tepajėgė tik lėtai kėblinti. Kaip jis meldė, kad 
pabustų vieną rytą, o šlubčiojimas kažkokiu stebuklingu būdu būtų 
išgaravęs. Kol neatsidūrė turgaus spūstyje, į ligoninę jis nesigręžiojo. 

Prekystaliai buvo gausiai nukrauti gundančiais maisto produktais, 
tad jis nusprendė nusipirkti apelsiną ir kelis riešutus. Jis siekė savo 
kostiumo rankovės, tačiau pinigų ten nebebuvo. Dar blogiau, sidabro 
apyrankė taip pat buvo dingusi. Tikriausiai vyrai baltais chalatais nu- 
gvelbė jo daiktus. Vladekas pasvarstė, ar nevertėtų grįžti į ligoninę jų 
atsiimti, tačiau pirma nusprendė prasimanyti ką pavalgyti. Gal dide- 
lėse palto kišenėse užsiliko kelios monetos? Kiek panaršęs tučtuojau 
atrado tris penkiasdešimtrublines ir kelias monetas. Jos kartu su sida- 
bro apyranke buvo susuktos į daktaro žemėlapį. Apimtas džiaugsmo 


Vladekas užsisegė sidabro apyrankę ir užstūmė virš alkūnės. 

Jis išsirinko didžiausią kada matytą apelsiną ir saują riešutų. 
Prekeivis pasakė kažką kalba, kurios berniukas nesuprato. Vlade- 
kas jautė, kad kalbos barjerą įveikti geriausiai padės šiek tiek pini- 
gų. Prekeivis dirstelėjo į penkiasdešimtrublinę, nusijuokė ir iškėlė 

rankas į viršų. Sušukęs: „O, Alache!“ atėmė iš Vladeko riešutus, 
apelsiną ir mostu nuvijo jį šalin. | 

Berniukas nudūlino nevilties apimtas: kita kalba reiškia kitą 
valiutą. Rusijoje jis buvo vargšas; čia liko be grašio. Teks nugvelbti 
šiek tiek maisto; jei jį sugaus, mes tai prekeiviui atgal. Jis nuėjo į 
kitą turgaus pakraštį taip pat pasitikinčiai kaip Stepanas, tačiau 
išdidžios eisenos pamėgdžioti negalėjo ir tikrai nepasitikėjo savi- 
mi. Jis pasirinko kraštinį prekystalį ir, kai buvo tikras, kad nie- 
kas nemato, griebė apelsiną ir pasileido bėgti. Staiga kilo baisus 
triukšmas; atrodo, jį puolė vytis pusė miesto. 

Ant šlubčiojančio Vladeko užšoko stambus sportiško sudėjimo 
vyras ir parbloškė jį ant žemės. Dar šeši ar septyni laikė sugriebę 
už skirtingų kūno dalių, didžiausia gauja sekė iš paskos, kai jis 
buvo tempiamas atgal prie prekystalio, kur jau laukė policininkas. 
Ir prekeivis, ir policininkas šūkaliojo ir mostagavo rankomis, galų 
gale pareigūnas atsisuko į Vladeką ir kažką riktelėjo, bet Vladekas 
nesuprato nė žodžio. Pareigūnas truktelėjo pečiais ir stvėrė Vla- 
deką už ausies. Jį išvedant žmonės nepaliovė plyšoję, kiti netgi 
spjaudė. 

Atvestas į policijos nuovadą Vladekas buvo įmestas į nedidukę 
kamerą, kur jau sėdėjo dvidešimt ar trisdešimt nusikaltėlių — ban- 
ditų, vagių, galai žino, ko. Jis nekalbėjo, ir jie nerodė noro ben- 
drauti. Visą dieną ir visą naktį berniukas prastovėjo atsirėmęs į sie- 
ną, bijodamas krustelėti. Ekskrementų kvapas vertė jį vemti, kol 
viduriuose nieko nebeliko. Jis niekad nemanė, kad ateis diena, kai 


barono pilies bokšto kalėjimas atrodys taikingas ir neperpildytas. 

Kitą rytą du sargybiniai išvilko Vladeką iš rūsio ir nuvedė į patal- 
pą, kur pastatė į gretą su kitais kaliniais, paskui visus per juosmenį 
surišo viena virve ir išvedė į gatvę. Susirinkusi gausi minia garsiais 
džiaugsmingais sveikinimo šūksniais leido suprasti, kad jau kuris lai- 
kas laukia pasirodant kalinių. Minia klykaudama, plodama ranko- 
mis ir skanduodama sekė įkandin iki pat turgavietės, tačiau Vladekas 
neturėjo supratimo, kodėl visi tokie susijaudinę. Priėjus turgavietę 
vora sustojo. Pirmas vyras buvo atrištas ir nuvestas į aikštės vidurį, 
kur buvo susispaudę šimtai kraujo ištroškusių turkų. 

Vladekas negalėdamas patikėti stebėjo reginį. Kai kalinys atėjo į 
aikštės vidurį, sargybinis parklupdė jį ant kelių. Stambus vyras stvėrė 
jo dešinę ranką ir paguldė ant medinės trinkos, tada pakėlė virš gal- 
vos didžiulį kardą ir nusitaikęs su baisia jėga smogė per kalinio riešą. 
Pirmu mėginimu pavyko nukirsti tik pirštų galiukus. Bėdžius klykė 
iš skausmo, o kardas vėl pakibo ore. Šį kartą budelis pataikė į riešą, 
bet darbo nebaigė tinkamai, tad plaštaka tik nukaro, o į dulkes kliokė 
kraujas. Užsimojus trečią kartą nelaimėlio plaštaka galiausiai nukrito 
ant žemės. Minia pritariamai suriaumojo. Kalinys pagaliau buvo pa- 
leistas ir be sąmonės susmuko. Nuobodžiaujantis sargybinis nutempė 
ji į šoną ir paliko gulėti minios pakrašty. Raudanti moteris, kaip Vla- 
dekas spėjo, jo žmona, kuo greičiau ant kraujuojančio strampo užrišo 
turniketą iš purvino skuduro. Antras kalinys neištvėręs ketvirto kirčio 
mirė nuo šoko. Stambusis kardininkas negyvėliu nesidomėjo, toliau 
vykdė savo pareigą; jam mokėjo tik už rankos nukirtimą. 

Vladekas apsidairė persigandęs, sužiaukčiojo. Būtų apsivėmęs, jei 
skrandyje dar ko būtų likę. Ėmė žvalgytis į visas puses ieškodamas pa- 
galbos ar kokio būdo pabėgti; niekas neįspėjo, kad pagal islamo teisę 
už pabėgimą būtų nukertama koja. Berniuko akys bėgiojo gausybe 
veidų ir sustojo tik tada, kai pamatė vyrą tamsiu kostiumu, baltais 


marškiniais, su kaklaraiščiu. Žmogus stovėjo už kokių dvidešimties 

jardų ir stebėjo reginį akivaizdžiai pasibjaurėjęs. Jis nė karto nedirs- 
telėjo Vladeko pusėn, negirdėjo jo pagalbos šauksmų minios riau- 
mojime, kuris pasigirsdavo kaskart kardui smingant žemyn. Gal jis 
prancūzas, gal vokietis, gal anglas, o gal netgi lenkas? Nežinia, tačiau 
kažkodėl tas žmogus ten stovėjo ir stebėjo makabrišką spektaklį. 

Vladekas įsmeigė akis melsdamas, kad vyras atsigręžtų. Pradėjo 
mosikuoti laisvąja ranka, tačiau niekaip negalėjo atkreipti užsienie- 
čio dėmesio. Sargybiniai atrišo kalinį per du vyrus nuo Vladeko ir 
nutempė link trinkos. Vėl pakeltas kardas, džiūgaujanti minia, o vy- 
ras tamsiu kostiumu su siaubu nusuka akis. Vladekas be perstojo 
kaip pašėlęs jam mojo. 

Pagaliau žmogus pastebėjo Vladeką ir nusisuko persimesti žodžiu 
su kompanionu, kurio berniukas nebuvo pastebėjęs. Dabar sargybinis 
grūmėsi su kaliniu kaip tik priešais Vladeką. Jis ištiesė vyro ranką ant 
trinkos; kardas pakilo ir nukirto plaštaką vienu smūgiu. Minia atrodė 
nusivylusi, pasigirdo vos vienas kitas džiaugsmingas šūksnis. Vladekas 
vėl įsmeigė akis į abu užsieniečius, kurie dabar atidžiau jį tyrinėjo. 
Berniukas troško, kad jie ką nors darytų, tačiau vyrai tik žiūrėjo. 

Priėjęs sargybinis perplėšė penkiasdešimt rublių atsiėjusį Vlade- 
ko paltą ir numetė ant žemės. Tada nuėmė antrankius ir užraitojo 
rankovę. Tempiamas per aikštę Vladekas beviltiškai grūmėsi, tačiau 
negalėjo prilygti apkūniam budeliui. Priėjus trinką jam iš užpakalio 
spyrė į kelius, tad vaikas susmuko ant žemės. Virš dešiniojo riešo 
buvo užsegtas diržas. Neliko nieko kito, tik kardui pakilus užmerkti 
akis. Jis kankindamasis laukė baisaus smūgio, tačiau staiga viskas nu- 
tilo, nes nuo alkūnės ant riešo nusmuko barono apyrankė. Sidabrui 
skaisčiai sušvitus saulėje minią sukaustė prietaringa tyla. 

Budelis sudvejojo, tada lėtai nuleido kardą ir ėmė tyrinėti apyran- 
kę. Vladekas atsimerkė. Sargybinis bandė nutraukti papuošalą nuo 


riešo, tačiau jam trukdė odos diržas. Prie trinkos greitai atbėgo vyras 

su uniforma. Jis taip pat apžiūrėjo apyrankę, jos įrašą, paskui nubėgo 
prie kito turko, kuris turėjo būti viršesnis valdžia, nes ėjo neskubė- 
damas. Kardas tebesiilsėjo ant žemės, minia pradėjo švilpti ir šūkau- 
ti. Antrasis karininkas taip pat pabandė nutraukti apyrankę, tačiau 
negalėjo įveikti odinio trinkos diržo, o įgaliojimo jį atsegti neturėjo. 
Jis ėmė rėkti ant Vladeko, kuris nesuprato, kas jam sakoma, ir atsakė 
lenkiškai: „Aš jūsų kalbos nemoku.“ 

Nustebęs pareigūnas iškėlė rankas į viršų ir šaukdamasis Alacho 
nudūlino prie stebėtojų, vilkinčių vakarietiškais kostiumais. Vla- 
dekas meldėsi Dievui — tokioje padėtyje bet kuris žmogus melstųsi 
bet kuriam Dievui, ar musulmonas, ar krikščionis. Vienas iš dviejų 
užsieniečių kartu su turkų pareigūnu atėjo prie trinkos, ant vieno 
kelio priklaupė prie Vladeko, atidžiai apžiūrėjo sidabro apyrankę, 
tada įdėmiai pažvelgė į Vladeką. Berniukas laukė. Jis galėjo kalbėti 
penkiomis kalbomis ir meldėsi, kad tas žmogus mokėtų vieną jų. 
Širdis nusirito jam į kulnus, kai vyras atsigręžė į pareigūną ir prabilo 
turkiškai. Minia dabar jau švilpė ir mėtė į trinką supuvusius vaisius. 
Pareigūnas linktelėjo pritardamas. Užsienietis apsisuko ir priklaupė 
prie Vladeko. 

— Ar kalbi angliškai? 

Vladekas iš palengvėjimo giliai atsiduso. 

— Taip, pone, neblogai. Aš esu Lenkijos pilietis. 

— Iš kur turi šitą sidabro apyrankę? 

— Ji priklauso mano tėvui, pone. Jis mirė vokiečių kalėjime Len- 
kijoje. Mane paėmė į nelaisvę ir išsiuntė į belaisvių stovyklą Rusijoje. 
Pabėgau ir atplaukiau čionai laivu. Nieko nevalgiau kelias dienas. 
Kai prekeivis nepaėmė rublių už apelsiną, pasiėmiau vieną, nes esu 
baisiai, baisiai alkanas. 

Anglas atsistojo, atsisuko į pareigūną ir ėmė labai griežtai kal- 


bėti. Pastarasis savo ruožtu kreipėsi į budelį, kuris iš pradžių lyg ir 

suabejojo, tačiau, pareigūnui pakartojus įsakymą kiek garsiau, pasi- 
lenkė ir nenoriai atsegė odinį diržą. Vladekas vėl sužiaukčiojo. An- 
glas padavė budeliui ir pareigūnui po sidabro monetą, o minia nepa- 
liovė protestuoti, mat iš jos buvo atimta ranka. 

— Einam su manim, - tarė anglas. - Greičiau, kol jie nepersigalvojo. 

Vis dar apsvaigęs Vladekas stvėrė savo paltą ir nusekė įkandin. 
Minia švilpė ir rėkė, svaidė į nueinantį supuvusias daržoves ir vaisius. 
Kardininkas prie trinkos prisegė kito kalinio ranką ir pirmu smūgiu 


tesugebėjo nukirsti nykštį. Šitai, regis, minią numaldė. 


Anglas sparčiai stūmėsi pro šurmuliuojančią minią iš aikštės, kur 
prie jo priėjo kompanionas. 

— Kas nutiko, Edvardai? 

— Berniukas sakosi esąs lenkas, pabėgęs iš Rusijos. Atsakingam 
karininkui pasakiau, kad jis — anglas, taigi dabar mes už jį atsakome. 
Veskimės į konsulatą ir išsiaiškinkim, ar jo pasakojimas nors kiek 
panašus į tiesą. 

Vladekas iš paskutiniųjų stengėsi spėti su vyrais, kurie sriuogė 
Septynių Karalių gatve. Už nugaros vis dar silpnai girdėjosi triukš- 
mas minios, pritariamai surinkančios nusileidžiant kardui. Anglai 
vedėsi Vladeką pro arką, paskui per grįstą kiemą į didelį pilką pas- 
tatą. Ant durų buvo užrašyti malonūs akiai žodžiai „Britų konsula- 
tas“. Pastato viduje Vladekas pirmą kartą pasijuto saugus. Jis nusekė 
paskui abu vyrus ilgu koridoriumi, ant kurio sienų puikavosi vyrų 
keistomis uniformomis portretai. Tolimajame gale kabėjo didingas 
portretas senyvo vyro mėlyna uniforma, padabinta medaliais. Jo dai- 
li barzda Vladekui priminė baroną. Tarsi iš niekur išdygęs kareivis 


atidavė pagarbą. 

— Imk šitą vaiką, kaprale Smitersai, ir pasirūpink, kad išsimaudy- 
tų. Paskui surask jam kokius drabužius ir pavalgydink virtuvėje. Kai 
pavalgys ir taip stipriai nedvoks kiaulide, atvesk į mano kabinetą. 

— Klausau, pone, — išrėžė kapralas ir vėl atidavė pagarbą. 

Vladekas klusniai nusekė įkandin kareivio, teko kone bėgti, kad 
suspėtų. Jį nuvedė į nedidelį miegamąjį rūsyje. Čia buvo tik mažutis 
langelis: jokios galimybės pasprukti. Kapralas liepė jam nusirengti ir 
paliko vieną. Grįžęs po kelių minučių rado Vladeką tebesėdintį ant 
lovos krašto visiškai apsirengusį, svajingai vis sukantį sidabro apyran- 
kę ant riešo. 

— Paskubėk, jaunuoli. Tau čia ne sanatorija. 

— Atsiprašau, pone, — tarė Vladekas. 

— Nevadink manęs ponu, jaunuoli. Aš esu kapralas Smitersas. Va- 
dink mane kapralu. 

— Aš esu Vladekas Koskievičius. Vadink mane Vladeku. 

— Nesistenk su manimi juokauti, jaunuoli. Britų armijoje pakanka 
juokdarių, visai nereikia, kad tu papildytum jų gretas. 

Vladekas nesuprato, ką kareivis nori pasakyti. Jis greitai nusirengė. 

— Paskui mane, spėriai. 

Dar viena raminanti vonia su karštu vandeniu ir muilu atgaivino 
prisiminimus apie jį globojusią rusę ir sūnų, kuriuo jis būtų galėjęs 
tapti, jei ne tos moters vyras. Kareivis vėl pasirodė su keistų, tačiau 
švarių ir gaiviai kvepiančių drabužių komplektu. Kieno sūnui jie 
priklausė? 

Kapralas Smitersas palydėjo Vladeką į virtuvę ir paliko su apkūnia 
rausvo veido virėja, draugiškiausia būtybe nuo Lenkijos laikų. Ji kiek 
priminė berniukui nianią. Vladekas nesusilaikė nepagalvojęs, kas nu- 
tiktų jos liemens apimčiai kelias savaites praleidus lageryje Nr. 201. 


— Sveikas, — tarė moteris, švytėdama šypsena. — Kuo tu vardu? 


Vladekas prisistatė. 

— Ką gi, Vladekai, regis, tau nepakenktų geras angliškas maistas, 
ne kokios ten turkiškos nesąmonės. Pradėsim nuo karštos sriubos su 
jautiena. Reikia sočiai užkirsti, jei eisi susitikti su ponu Prendergas- 
tu, — ji nusijuokė. — Tik nepamiršk: jis kanda ne taip skaudžiai kaip 
garsiai skalija. Nors jis ir anglas, jo širdis — ten, kur ir turi būti. 

— Jūs ne anglė, ponia virėja? — nustebęs pasiteiravo Vladekas. 

— Gerasis Dieve, ne, vaikeli, aš škotė. Didžiausias skirtumas. Mes 
nekenčiame anglų labiau nei vokiečiai, — juokdamasi tarė ji ir pa- 
statė priešais Vladeką indą su garuojančia sriuba, tiršta nuo mėsos 
ir daržovių. Jis buvo visiškai pamiršęs, kad maistas gali taip gardžiai 
kvepėti ir būti toks skanus. Jis valgė lėtai, baimindamasis, kad paskui 
vėl labai ilgai neteks valgyti gero maisto. 

Vėl pasirodė kapralas. 

— Ar pakankamai prisikirtai, bičiuli? 

— Taip, ačiū, pone kaprale. 

Kapralas įtariai nužvelgė Vladeką, tačiau berniuko veide nepama- 
tė nė pėdsako įžūlumo. 

— Gerai. Tada judinamės. Pas poną Prendergastą nedera vėluoti. 

Kapralas dingo pro virtuvės duris. Vladekas dirstelėjo į virėją. Jis 
nemėgo atsisveikinti vos susipažinęs, ypač kai žmonės būdavo tokie 
malonūs. 

— Nagi, judinkis, jaunuoli, jei nenori nemalonumų. 

— Dėkoju, ponia virėja, - tarė Vladekas. — Jūsų maistas pats ge- 
riausias kiek atmenu. 

Moteris nusišypsojo. Jam vėl teko risnoti, kad spėtų paskui ka- 
pralą, kuris staiga kaip įbestas sustojo prie durų, ir Vladekas vos į jį 
neatsitrenkė. 

— Žiūrėk, kur eini, jaunuoli, - kapralas trumpai pabeldė į duris. 

— Prašom, — tarstelėjo kažkas. 

Kapralas atidarė duris ir atidavė pagarbą. 

— Lenkų berniukas, pone, kaip pageidavote, nušveistas, aprengtas 
ir pamaitintas. 

— Dėkoju, kaprale. Gal būsite toks malonus ir pakviesite pas mus 
poną Grantą? 

Edvardas Prendergastas pakėlė akis nuo rašomojo stalo, mostelė- 
jo Vladekui sėstis ir toliau pildė kažkokius dokumentus. Iš pradžių 
Vladekas stebėjo jį, paskui ėmė apžiūrinėti paveikslus ant sienų: dar 
daugiau uniformuotų vyrų, tačiau to seno barzdoto pono portretas 
ir vėl pats didžiausias, tik šįkart jis vilki chaki. Po kelių minučių į 
kabinetą atėjo ir antrasis anglas iš turgaus aikštės. 

— Dėkui, kad atėjai, Hari. Sėskis, drauguži, - ponas Prendergastas 
atsisuko į Vladeką: — Dabar, mano berniuk, išklausykime tavo pasa- 
kojimą nuo pradžių, be jokių pagražinimų, tik tiesą. Supratai? 

— Taip, pone. 

Vladekas pradėjo nuo dienų medžioklio trobelėje Lenkijoje. 
Kiek užtrukdavo, kol surasdavo tinkamus angliškus žodžius. Anglai 
kartkartėmis jį pertraukdavo ir ko nors paklausdavo, o jam atsakius 
linkteldavo vienas kitam. Po valandos pasakojimo Vladeko istorija 
pasiekė tą tašką, kur jis buvo pono Edvardo Prendergasto, Jos Brita- 
niškosios Didenybės antrojo konsulo Turkijoje, kabinete. 

— Manau, Hari, mūsų pareiga — tučtuojau informuoti lenkų at- 
stovybę, o paskui perduoti jaunąjį Koskievičių jiems. Atsižvelgiant į 
aplinkybes, jie turi juo pasirūpinti. 

— Pritariu, — tarė Hariu vadinamas vyras. — Žinai, mano vaike, 
šiandien tu ištrūkai pro siaurą plyšį. Šariato, tai yra senųjų islamo 
taisyklių, pagal kurias už vagystę nukertama ranka, teoriškai prieš 
metus oficialiai atsisakyta. Tiesą sakant, pagal Otomanų baudžiamąjį 
kodeksą tokios bausmės vykdymas yra nusikaltimas. Tačiau praktiš- 
kai barbarai vis dar jas skiria, — vyras krūptelėjo. 

— Kodėl man nenukirto rankos? — įsikibęs riešo pasiteiravo 


Vladekas. 

— Pasakiau, kad, jei nori, gali nukapoti plaštakas visiems musul- 
monams, tačiau tik ne anglui, — įsiterpė antrasis konsulas. 

— Ačiū Dievui, — vos girdimai tarstelėjo Vladekas. 

— Tiesą sakant, Edvardui Prendergastui, — pirmą kartą nusišyp- 
sojo antrasis konsulas. - Pernakvosi čia, o rytoj palydėsim tave pas 
taviškius. Lenkų konsulas — geras vyrukas, atsižvelgiant į tai, kad yra 
užsienietis, — jis paspaudė mygtuką ir tučtuojau pasirodė kapralas. 

— Pone. 

— Kaprale, palydėkite jaunąjį Koskievičių į jo kambarį, ryte pa- 
sirūpinkite, kad papusryčiautų ir lygiai devintą vėl būtų pas mane. 

— Pone. Štai čia, jaunuoli, mikliai. 

Kapralas išsivedė Vladeką, nė nespėjusį padėkoti abiem anglams 
už išgelbėtą ranką, o gal ir gyvybę. Atsidūręs mažame švariame kam- 
barėlyje su nedidele dailiai atversta lova, tarsi jis būtų gerbiamas sve- 
čias, Vladekas nusirengė, išmetė pagalvę ant grindų ir kietai įmigo, 
kol rytmečio šviesa įspindo pro nediduką langelį. 

— Keliamės, jaunuoli, mikliai. 

Vėl kapralas, nepriekaištinga uniforma, kantas kaip peilio ašme- 
nys, regis, nė atsigulęs nebuvo. Vieną akimirką iš miegų išnyrančiam 
Vladekui pasidingojo, kad jis vėl atsidūrė lageryje Nr. 201, nes ka- 
pralas ėmė daužyti savo lazdele į metalinį lovos rėmą, o skambesys 
priminė Vladeko nekenčiamą kalėjimo trikampio garsą. Jis išsiropštė 
iš lovos ir siekė drabužių. 

— Praustis, jaunuoli, pirmiausia — praustis. Juk nenorime, kad 
siaubingas mūsų dvokas nuo pat ankstyvo ryto trikdytų poną 
Prendergastą? 

Vladekas nebuvo tikras, kurią kūno dalį jam prausti, nes gyveni- 
me nebuvo toks švarus. Jis pastebėjo, kad kapralas į jį spokso. 

— Kas nutiko tavo kojai, jaunuoli? 

— Nieko ypatingo, - atsakė Vladekas, nusigręždamas nuo stebin- 
čių jį akių. 

— Gerai. Grįšiu po trijų minučių. Girdi, jaunuoli, trys minutės. 
Pasistenk pasiruošti. 

Vladekas nusiprausė veidą, rankas ir greitai apsirengė. Kapralui 
atėjus vesti jo pas antrąjį konsulą, berniukas sėdėjo ant lovos krašto 
pasistvėręs ilgąjį avikailio paltą. Ponas Prendergastas jį pasveikino ir 
atrodė gerokai švelnesnis nei pažinties dieną. 

— Labas rytas, Koskievičiau, — tarė. 

— Labas rytas, pone. 

— Ar patiko pusryčiai? 

— Nepusryčiavau, pone. 

— Kodėl gi ne? — pasiteiravo antrasis konsulas, įsmeigęs akis į ka- 
pralą. 

— Bijau, pramiegojo, pone. Būtų pavėlavęs pas jus. 

— Ką gi, pažiūrėsim, ką galima padaryti. Kaprale, ar galite papra- 
šyti ponios Henderson surasti kokį obuolį? 

— Taip, pone. 

Vladekas su antruoju konsulu lėtai ėjo koridoriumi link paradi- 
nių konsulato durų, paskui per grįstą kiemelį į laukiantį automobi- 
lį, vieną iš nedaugelio Turkijoje. Tai buvo pirmoji Vladeko kelionė 
tokiu automobiliu. Jam buvo gaila palikti britų konsulatą. Tai buvo 
vienintelė vieta, kurioje jis per ilgus metus jautėsi saugus. Darėsi įdo- 
mu, ar kada nors gyvenime pavyks ilgiau nei vieną naktį nakvoti 
toje pačioje lovoje. Laipteliais atbėgęs kapralas atsisėdo į vairuotojo 
sėdynę. Jis padavė Vladekui obuolį ir truputį šiltos ką tik iškeptos 
duonos. 

— Pasistenk, kad ant sėdynės nė trupinėlio neliktų, jaunuoli. Vi- 
rėja siunčia linkėjimus. 

Karštyje knibždančiomis gatvėmis buvo riedama žingsnio greičiu, 
mat turkai nesistengė duoti kelio anglų kupranugariui ant ratų. Net 


atidarius visus langus nuo nepakeliamos kaitros Vladekas prakaitavo. 

Ponas Prendergastas sėdėjo gale visiškai šaltas ir nepajudinamas. Ber- 
niukas nuleido galvą baimindamasis, kad koks tipas, stebėjęs vakar 
dienos įvykius, jo neatpažintų ir vėl nesukurstytų minios pykčio. Pa- 
galiau mažas juodas ostinas sustojo prie nedidelio yrančio pastato su 
iškaba „Lenkijos konsulatas“. Vladekas pajuto susijaudinimo tvyks- 
nį, besimaišantį su nusivylimu. 

Visi trys išlipo. 

— Kur graužtukas, jaunuoli? — pasiteiravo kapralas. 

— Suvalgiau. 

Kapralas nusijuokė ir pabeldė į duris. Atidarė draugiškos išvaiz- 
dos nedidukas vyriškis tamsiais plaukais ir tvirtais žandikauliais, 
vienmarškinis, stipriai nurudęs Turkijos saulėje. Jis kreipėsi į atvy- 
kėlius lenkiškai, tai buvo pirmieji gimtosios kalbos žodžiai, kuriuos 
Vladekas išgirdo pabėgęs iš lagerio. Vladekas greitai atsakė, pasiaiški- 
no, kodėl jis čia. Jo tėvynainis atsisuko į antrąjį britų konsulą. 

— Prašom čia, pone Prendergastai, — tarė tobula anglų kalba. - La- 
bai malonu iš jūsų pusės, kad asmeniškai palydėjot berniuką. 

Buvo pasikeista keliomis diplomatinėmis mandagybėmis ir Pren- 
dergastas su kapralu atsisveikino. Vladekas žvelgė į juos rausdamasis 
atmintyje angliško posakio, tinkančio labiau negu „dėkoju“. 

Prendergastas paglostė jam galvą lyg būtų glostęs kokerspanielį. 
Kai kapralas uždarė duris, jis atsisuko ir mirktelėjo Vladekui: 

— Sėkmės, bičiuli. Dievas mato, tu jos nusipelnei. 

Lenkų konsulas prisistatė esąs Pavelas Zaleckis. Dar kartą Vlade- 
ko buvo paprašyta atkartoti savo gyvenimo istoriją. Berniukas supra- 
to, kad lenkiškai tai kur kas lengviau nei angliškai. Zaleckis klausėsi 
tylėdamas, liūdnai purtydamas galvą. 

— Vargšas mano vaikeli, — tarė, — toks jaunas ištvėrei didesnę dalį 
krašto kančios. Ir ką dabar su tavimi daryti? 

— Turiu grįžti į Lenkiją ir atsiimti savo pilį, - atsakė Vladekas. 

— Lenkiją, — pakartojo konsulas. - Kurgi ji? Sritis, kurioje tu gy- 
venai, lieka ginčytina, tarp Lenkijos ir Rusijos ten tebevyksta nuož- 
mūs mūšiai bandant susitarti dėl sienos. Generolas Pilsudskis daro 
ką gali gindamas mūsų tėvynės teritorinį vientisumą. Tačiau kvaila 
būtų kuriam iš mūsų nusiteikti optimistiškai. Šiuo metu tau Lenki- 
joje nelabai yra kas veikti. Ne, geriausia būtų pradėti naują gyvenimą 
Anglijoje arba Amerikoje. 

— Tačiau aš nenoriu į Angliją ar Ameriką. Aš lenkas. 

— Tu visada būsi lenkas, Vladekai — niekas iš tavęs to neatims, kad 
ir kur nuspręsi įsikurti. Tačiau, kol dar esi toks jaunas, turi realistiš- 
kai mąstyti apie savo ateitį. 

Vladekas nusivylęs nuleido galvą. Ar jis visa tai ištvėrė tik tam, 
kad išgirstų, jog niekad negalės grįžti į tėvynę, niekada nebepamatys 
savo pilies? Jis sunkiai sulaikė ašaras. 

Konsulas ranka apglėbė berniuko pečius. 

— Niekad nepamiršk, kad tu esi vienas laimingųjų, kuriems pa- 
vyko ištrūkti gyviems. Privalai prisiminti ištikimą bičiulį gydytoją 
Dubiną, kad suvoktum, koks galėjo būti tavo gyvenimas. 

Vladekas nieko neatsakė. 

— Dabar turi pamiršti visas mintis apie praeitį ir galvoti tik apie 
ateitį, Vladekai. Galbūt savo gyvenime tu pamatysi atsitiesiančią 


Lenkiją, tačiau aš jau nedrįstu to tikėtis. 

Alanas Loidas atvyko į banką pirmadienio rytą prisiplanavęs kiek 
daugiau, nei tikėjosi iki susitikimo su Viljamu. Jis tučtuojau paskyrė 
penkis skyrių vadybininkus aiškintis, kiek jaunuolio teiginiai tikslūs, 
tik baiminosi, kad iš anksto žino, ką paieškos atskleis. Dėl Anos ryšių 
su banku Alanas pasistengė, kad nė vienas skyrius nežinotų, kuo už- 
siima kitas. Nurodymai vadybininkams buvo aiškūs: visos ataskaitos 
griežtai konfidencialios ir tik valdybos pirmininko akims. 

Trečiadienį ant Alano Loido darbo stalo gulėjo preliminarios 
ataskaitos. Iš pažiūros visos patvirtino Viljamo nuosprendį, nors visi 
vadybininkai prašė daugiau laiko patikrinti kai kurias detales. Alanas 
nusprendė neaptarinėti klausimo su Ana, kol neturės konkretesnių 
įkalčių. Geriausia, ką, jo manymu, galėjo padaryti tuo metu, tai pa- 
sinaudoti furšetu, kurį penktadienio vakarą ruošė Osbornai. Tada ir 


galės patarti Anai nesiimti jokių skubių veiksmų dėl paskolos. 


Atvykęs į Anos namus — taip ir neprisivertė namą Luisburgo 
aikštėje vadinti Osbornų namais — Alanas Loidas buvo sukrėstas pa- 
matęs, kokia ji išblyškusi ir pavargusi, todėl nusprendė pokalbį kuo 
labiau sušvelninti. Galiausiai jam pavyko užklupti Aną vieną, tačiau 
pavyko tik kelias akimirkas ištaikyti dviese. „Jei tik ji šiuo metu ne- 
silauktų“, — galvojo jis. 

Ana nusišypsojo. 

— Kaip malonu, kad atėjot, Alanai, kai banke turit šitiek reikalų. 

— Nedovanočiau sau, jei praleisčiau bent vieną tavo pobūvį, mie- 
loji. Jie vis dar patys laukiamiausi ir geidžiamiausi Bostone. 

Ji nusišypsojo. 

— Smalsu, ar jūs kada pasakot ką nemalonaus. 

— Pernelyg dažnai. Ana, ar turėjai laiko dar kiek pagalvoti apie 
praėjusią savaitę aptartą reikalą? 

— Ne, bijau, kad neturėjau. Buvau iki ausų panirusi į šio vakaro 
ruošą. Kaip atrodo Henrio ataskaitos? 

— Puikiai, tačiau gavome tik vienerių metų duomenis, todėl ma- 
nau, kad turėtume pasitelkti finansininkus ir dar kartą juos pati- 
krinti. Tokia standartinė banko politika: šitaip elgiamasi su visomis 
įmonėmis, dirbančiomis mažiau nei trejus metus. Neabejoju, Henris 
mus supras. 

— Ana, mieloji, žavus vakarėlis, - pertraukė garsus balsas už Alano 
peties. Veido bankininkas neatpažino; tikriausiai vienas iš politinių 
Henrio bičiulių. - Kaip jaučiasi būsimoji mamytė? — tęsė perdėtai 
lipšniai. 

Alanas vylėsi, kad laimėjo šiek tiek laiko banko naudai. Vakarė- 
lyje buvo daug vietos politikų iš miesto rotušės ir netgi pora kon- 
gresmenų, dėl ko jis ėmė galvoti, ar tik Viljamas nebus suklydęs dėl 
ligoninės projekto. Bankas šito tirti neketino: šiaip ar taip, jau po 
savaitės pasirodys oficialus municipaliteto pranešimas. Iš drabužinės 
pasiėmęs savo juodą apsiaustą, jis spruko. 

— Jei tik pavyktų išsilaikyti dar savaitę, — garsiai ištarė eidamas 
Kaštonų gatve į namus. 

Vakarėlyje Ana apsižiūrėjo stebinti Henrį kaskart, kai jis atsidur- 
davo greta Milės Preston. Žinoma, nebuvo jokių išorinių ženklų, 
kad tarp jųdviejų kas nors vyktų; tiesą sakant, kur kas daugiau laiko 


Henris leido su Džonu Prestonu. Ana ėmė manyti, kad neteisingai 

apkaltino savo vyrą, ir pagalvojo, jog reikia nutraukti sutartį su Gle- 
nu Rikardu. Vakarėlis pagaliau pasibaigė dviem valandom vėliau, nei 
Ana tikėjosi; ji tik vylėsi, kad svečiams buvo smagu, ir Henriui tai 
bus naudinga. 

— Puikus pobūvis, Ana, ačiū, kad mus pakvietėte, — garsus pasku- 
tinio išeinančio žmogystos balsas nuslopo alėjoje. Ana neprisiminė 
jo vardo — kažkas bendra su miesto rotuše. 

Moteris lėtai užkopė laiptais ir ėmė atsiseginėti suknelę dar nepri- 
ėjusi miegamojo. Pažadėjo sau, kad mažiausiai dešimt savaičių, kol 
gims kūdikis, daugiau nebus jokių vakarėlių. 

Henris atėjo po kelių minučių. 

— Ar turėjai progą persimesti žodžiu su Alanu, brangioji? — pasi- 
teiravo jis, stengdamasis, kad nuskambėtų kasdieniškai. 

— Taip, turėjau — atsakė Ana. — Jis pasakė, kad tavo apskaitos kny- 
gos atrodo puikiai, tačiau dėl to, kad įmonė gali pateikti tik vienerių 
metų duomenis, banko finansininkai turi viską patikrinti dar kartą. 
Akivaizdu, tai standartinė banko politika. 

— Velniai rautų standartines banko politikas. Argi už viso šito ne- 
nujauti stovint Viljamo? Jis stengiasi sulaikyti paskolą, Ana. 

— Kaip gali šitaip kalbėti? Alanas net neminėjo Viljamo. 

— Neminėjo? - keldamas balsą tarė Henris. — Tai jis nepasivargino 
pranešti, kad sekmadienį su Viljamu pietavo klube ir sužaidė golfo 
partiją? 

— Ką? — nustebo Ana. — Netikiu. Negali būti, kad Viljamas at- 
važiuotų į Bostoną ir manęs neaplankytų. Tikriausiai klysti, Henri. 

— Mano brangioji, mačiau savo akimis, ir negaliu įsivaizduoti, 
kad Viljamas atkaktų penkiasdešimt mylių tik pažaisti golfo su Ala- 
nu Loidu. Kada nors, Ana, ir gana greitai, tau teks apsispręsti, la- 
biau pasitiki Viljamu ar savo sutuoktiniu. Nejau nesupranti, kad iki 


kito trečiadienio privalau turėti pinigus, nes jei rotušėje negalėsiu 

parodyti, kad turiu pakankamą sumą, būsiu diskvalifikuotas. Diskva- 
lifikuotas, nes mokinukui nepatinka, jog dar kartą ištekėjai. Meldžiu, 
Ana, rytoj paskambink Alanui ir liepk jam pervesti pinigus. 

Jo ryžtingas balsas Anai tarsi pagaliu užtvojo, jai pasidarė silpna, 
apsvaigo galva. 

— Ne, ne rytoj, Henri. Ar tai negali palaukti iki pirmadienio? 

Henris nusišypsojo ir nudrožė prie žmonos, kuri stovėjo nuoga ir 
žvelgė į save veidrodyje. Jis perbraukė ranka jos atsikišusį pilvą. 

— Aš tik norėčiau, kad šitas mažas draugužis turėtų tokias pačias 


galimybes, kaip ir Viljamas. 


Kitą rytą Ana šimtus kartų kartojo sau, kad nereikia eiti pas Gleną 
Rikardą, tačiau prieš pat vidudienį jau mojo ekipažui, o po dvidešim- 
ties minučių lipo girgždančiais mediniais laiptais būgštaudama, ką su- 
žinos. Prieš belsdamasi sudvejojo ir netgi buvo pagalvojusi apsisukti. 

— Užeikit. 

Ji atidarė duris. 

— O, ponia Osborn, kaip malonu vėl jus matyti. Sėskitės. 

Ana liko stovėti. 

— Žinios, bijau, nėra geros, — tarė Rikardas, braukdamas plaštaka 
per ilgus juodus plaukus. 

Anos širdis nusirito į kulnus ir ji susmuko į artimiausią kėdę. 

— Ponas Osbornas per pastarąją savaitę su ponia Preston ar kokia 
kita moterimi pastebėtas nebuvo. 

— Tačiau sakėte, kad žinios nėra geros, — nustebo Ana. 

— Žinoma, ponia Osborn. Pamaniau, kad ieškote pagrindo sky- 
ryboms. Piktos žmonos paprastai neateina pas mane vildamosi, kad 


įrodysiu vyro ištikimybę. 

— Ne, ne, — su palengvėjimu ištarė Ana. — Tai geriausia mano 
išgirsta Žinia per pastarąsias savaites. 

— O, tai puiku, — kiek apstulbęs tarė detektyvas. — Tada tikėki- 
mės, kad kitą savaitę taip pat nieko neatsiskleis. 

— Galite nutraukti tyrimą, pone Rikardai. Esu įsitikinusi, kad nė 
vieną savaitę nieko nerasite. | 

— Nemanau, kad tai būtų išmintinga, ponia Osborn. Galutinai 
apsispręsti vos po savaitės stebėjimo, remiantis mano patirtimi, būtų 
mažų mažiausiai per anksti. 

— Gerai, jei manote, kad pravartu, tačiau vis tiek esu įsitikinusi, 
kad neatskleisite nieko nauja. 

— Šiaip ar taip, — tęsė Rikardas, papsėdamas cigarą, kuris atrodė 
didesnis ir kvepėjo geriau nei tas, kurį seklys rūkė per pastarąjį Anos 
apsilankymą, — sumokėjote už dvi savaites. 

— O kaip dėl laiškų? — pasiteiravo Ana. — Spėju, juos siuntė pikta- 
valis, pavydintis mano vyro pasiekimų. 

— Na, kaip minėjau praėjusį kartą, ponia Osborn, atsekti anoni- 
minių laiškų siuntėją nebūna lengva. Tačiau pavyko nustatyti par- 
duotuvę, kurioje įsigytas laiškų popierius, nes markė yra gana ne- 
įprasta. Šiuo momentu iš šio fronto neturiu daugiau ko pranešti, 
tačiau kitą savaitę galiu turėti jums žinių. Ar gavote daugiau laiškų? 

— Ne, negavau. 

— Gerai. Tada viskas, regis, susiklostys kuo geriausiai. Jūsų labui 
tikėkimės, kad kitas susitikimas bus paskutinis. 

— Taip, — linksmai pritarė Ana, — tikėkimės. Ar galėsiu jūsų išlai- 
das padengti kitą savaitę? 

— Žinoma, žinoma. 

Ana jau buvo kone pamiršusi šį žodį, tačiau šį kartą jis tik pra- 
juokino. Ji sutiko pasimatyti su Rikardu, kaip jautėsi tikra, paskutinį 


kartą, ketvirtadienį. Važiuodama namo Ana nusprendė, kad privalu 

paskolinti Henriui penkis šimtus tūkstančių ir suteikti progą įrodyti, 
jog Viljamas su Alanu klysta. Moteris niekaip negalėjo atsipeikėti 
patyrusi, kad Viljamas be jos žinios lankėsi Bostone. Regis, Henris 
visiškai teisėtai jaučiasi taip, tarsi jos sūnus veiktų jiems už nugarų. 
Vyras labai apsidžiaugė, kai per vakarienę Ana pranešė savo spren- 
dimą dėl paskolos, ir kitą rytą jis paruošė teisinius dokumentus, ku- 
riuos jai tereikėjo pasirašyti. Moteris nesusilaikė nepagalvojusi, kad 
jis tikriausiai jau kurį laiką juos paruošęs, ypač kai Milė Preston jau 
pasirašė. Ar ji vėl pernelyg įtari? Nusikračiusi abejonių Ana Osborn 


suraitė parašą. 


Ji buvo visiškai pasiruošusi, kai pirmadienio rytą telefonu pa- 
skambino Alanas Loidas. 

— Ana, kodėl visko neatidėjus iki ketvirtadienio? Tada bent jau 
žinosime, kam atiteko ligoninės projektas. 

— Ne, Alanai, aš jau nusiteikiau. Henriui pinigų reikia dabar. Jis 
turi įrodyti miesto rotušėje, kad yra finansiškai pajėgus įgyvendinti 
projektą. Jau turi dviejų įgaliotinių parašus, tad ne jums teks priimti 
sprendimą. 

— Bankas visada gali patvirtinti Henrio padėtį iš tikrųjų neperve- 
dęs pinigų, — paaiškino Alanas. — Esu tikras, miesto rotušėje tai pa- 
sirodys priimtina. Šiaip ar taip, vis dar neturėjau pakankamai laiko 
patikrinti jo įmonės sąskaitų. 

— Tačiau turėjot pakankamai laiko praėjusį sekmadienį papie- 
tauti ir sužaisti partiją golfo su Viljamu net nesivargindamas man 
pasakyti. 

Kitoje laido pusėje minutę buvo tylu. 

— Ana, aš... 

— Tik nesakykit, kad neturėjot progos man pranešti. Penktadie- 
nio vakarą buvot atėjęs į pobūvį ir galėjot kuo ramiausiai užsiminti. 
Nusprendėt nepaminėti, nors skyrėt pakankamai laiko patarti atidėti 
nutartį dėl Henrio paskolos. 

— Atsiprašau, Ana. Suprantu, kaip tai atrodo ir kodėl tu nusimi- 
nusi, tačiau, patikėk manimi, yra priežastis. Ar galiu ateiti ir viską 
tau paaiškinti? 

— Ne, Alanai, negalit. Jūs visi buriatės prieš mano vyrą. Nė vienas 
nenorite suteikti jam progos pasireikšti. Na, aš ketinu suteikti jam 
tokią galimybę. 

Ana patenkinta savimi padėjo ragelį jausdamasi tokia ištikima 
Henriui, kad visiškai išpirko netgi ankstesnes abejones. 

Alanas Loidas dar kartą paskambino, tačiau Ana davė tarnaitei 
nurodymą sakyti, kad ji visą dieną ilsisi. Kai vakare Henris grįžo 
namo, labai apsidžiaugė išgirdęs, kokia nepalenkiama su Alanu ji 
buvo. 

— Viskas išeis į gera, mieloji, pamatysi. Ketvirtadienio rytą lai- 
mėsiu projektą, o tu galėsi susitaikyti su Alanu; tačiau iki tol ver- 
čiau laikykis nuo jo atokiau. Jei nori, galėsime ketvirtadienį atšvęsti 
„Grande“ ir pamojuoti jam iš kitos salės pusės. 

Ana nusišypsojo. Negalėjo neprisiminti, kad tą dieną dvyliktą 
valandą paskirtas susitikimas su Glenu Rikardu. Vis dėlto jai tikrai 
pakaks laiko, kad pirmą valandą būtų „Grande“, tada galės atšvęsti 
abi pergales. 


Alanas pakartotinai bandė susisiekti su Ana, tačiau ji turėjo pa- 
ruoštą atsisakymą. Paskolos dokumentus pasirašius dviem įgalio- 


tiniams jis negalėjo atidėlioti išmokėjimo daugiau nei dvidešimt 

keturias valandas. Formuluotė buvo tipinė, kaip bet kurios Ričardo 
Kaino paruoštos teisinės sutarties; nebuvo jokių spragų, leidžiančių 
išsisukti. Kai antradienio popietę penkių šimtų tūkstančių dolerių 
čekis specialaus pasiuntinio rankose iškeliavo iš banko, Alanas parašė 
ilgą laišką Viljamui aiškindamas, kodėl nebuvo kitos išeities, tik per- 
vesti pinigus neviešinant dar nepatvirtintų banko vadybininkų radi- 
nių, ir pasiuntė po laiško kopiją visiems banko direktoriams puikiai 
suprasdamas, kad, nors elgėsi kuo tinkamiausiai, jį galima lengvai 
apkaltinti informacijos slėpimu. 

Viljamas gavo Alano Loido laišką ketvirtadienio rytą pusryčiau- 


damas su Matu. 


Pusryčiams ketvirtadienio rytą Bikon Hile kaip paprastai buvo 
patiekta kiaušinienės su kumpiu, karštų skrebučių, šaltos avižų košės 
ir kavinukas garuojančios kavos. Henris vienu metu buvo įsitempęs 
ir nerūpestingas; apšaukė tarnaitę, tačiau juokavo su žemesniuoju 
miesto pareigūnu, kuris paskambino patvirtinti, kad pavadinimą 
įmonės, laimėjusios ligoninės projektą, meras paskelbs per spaudos 
konferenciją dešimtą valandą. 

Ana kone laukė paskutinio susitikimo su Glenu Rikardu. Ji per- 
bėgo Vogue puslapius mėgindama nepastebėti, kad Henrio rankos 
skaitant Boston Globe dreba. 

— Ką ketini veikti šįryt? — mėgindamas užmegzti pokalbį pasitei- 
ravo Henris. 

— O, iki šventinių pietų — nieko ypatinga. Ar tebeplanuoji vaikų 
fHygelį pavadinti Ričardo garbei? — pasiteiravo Ana. 

— Ne Ričardo garbei, mieloji. Tai bus mano pasiekimas, todėl 
pavadinsiu jį tavo garbei. Ponios Henri Osborn Aygelis, — išdidžiai 


pridėjo. 

— Kokia graži mintis, - Ana padėjo žurnalą ir nusišypsojo. — Per 
pietus nepilk man pernelyg daug šampano. Kiek vėliau paskirta 
daktaro Makenzio apžiūra, nemanau, kad jis būtų patenkintas, jei 
atvykčiau girta likus keletui savaičių iki gimdymo. Kada šimtu pro- 
centų žinosi, kad projektas — tavo? 

— Jau žinau, - atsakė Henris, - klerkas k4 tik perdavė, kad šimtu 
procentų įsitikinęs, tačiau oficialiai bus paskelbta dešimtą valandą. 

— Pirmiausia, ką privalai padaryti, Henri, tai paskambinti Alanui 
ir pranešti geras naujienas. Jau imu jaustis kalta dėl to, kaip elgiausi 
pirmadienį. 

— Dėl nieko nereikia jaustis kaltai, bangioji. Šiaip ar taip, jis ne- 
pasirūpino tau pranešti apie susitikimą su Viljamu. 

— Ne, tačiau vėliau bandė pasiaiškinti, Henri, o aš nesuteikiau 
jam progos. 

— Gerai, gerai, kad ir ką sakytum. Jei dėl to jausies laimingesnė, 
paskambinsiu jam penkios po dešimtos, o tada galėsi parašyti ir pa- 
pasakoti Viljamui, kad uždirbsiu jam dar vieną milijoną, —- Henris 
dirstelėjo į laikrodį. — Geriau jau eisiu. Palinkėk man sėkmės. 

— Maniau, tau nereikia jokios sėkmės, - tarstelėjo Ana. 

— Nereikia, nereikia, taip tik sakoma. Pasimatysime „Grande“ 
pirmą, — jis pabučiavo žmoną į kaktą. — Vakare jau galėsi juoktis 
iš Alano, Viljamo bei projekto ir laikyti visa tai praeities bėdomis, 


patikėk manimi. Sudie, brangioji. 


Priešais Alaną Loidą stovėjo nesuvalgyti pusryčiai. Skaitydamas 
Boston Globe finansų puslapius jis pastebėjo mažą pastraipą dešinėje 
skiltyje, kurioje buvo pranešama, kad tą rytą dešimtą valandą meras 
paskelbs, kuriai kompanijai atiteks penkių milijonų dolerių vertės 


ligoninės projektas. 

Alanas jau buvo nusprendęs, kokių veiksmų imsis, jei Henriui 
nepavyks užsitikrinti projekto, ir viskas, dėl ko Viljamas jį įspėjo, 
pasirodys teisinga. Jis pasielgs lygiai taip, kaip tokiomis aplinkybė- 
mis būtų pasielgęs Ričardas: veiks tik dėl geriausių banko interesų. 
Paskutiniai departamentų pranešimai apie asmeninius Henrio finan- 
sus smarkiai neramino. Osbornas iš tikrųjų buvo aistringas lošėjas, ir 
nebuvo galima aptikti jokių pėdsakų, kad penkių šimtų tūkstančių 
dolerių turtas būtų investuotas į jo kompaniją. 

Alanas išgėrė apelsinų sultis, tačiau nieko daugiau nelietęs atsi- 


prašė savo ekonomės ir išėjo į banką. Buvo giedra saulėta diena. 


— Viljamai, ar nusiteikęs šią popietę pažaisti tenisą? 

Matas laukė Viljamo atsako, tačiau tas neatitraukė akių nuo Ala- 
no Loido laiško. 

— Ką sakei? 

— Ar apkurtai, ar jau kenti nuo senatvinės silpnaprotystės? — vis 
dar jokio atsako. — Ar man bus leista šia popietę teniso korte tave 
visiškai sudoroti? 

— Ne, ne šią popietę, Matai. Turiu svarbesnių reikalų. 

— Savaime suprantama, seni, pamiršau, kad savaitei išvyksi į Bal- 
tuosius rūmus patarti prezidentui Hardingsui dėl šalies biudžeto 
problemų. Turiu pasakyti, nepadarytum nieko blogiau nei tas aki- 
vaizdus kvailys Čarlzas Deivsas, — Viljamas neatsakė. — Pasakyk pre- 
zidentui, kad ir toliau patarinėsi jam, jei kitu teisingumo ministru 
bus paskirtas Matas Lesteris. 

Viljamas vis dar tylėjo. 

— Suprantu, sąmojis prastas, tačiau maniau, kad bent jau komen- 


taro vertas, — nenustygo Matas atidžiau įsižiūrėdamas į savo tylų 

draugą. — Tai dėl tų kiaušinių? Jų skonis buvo toks, tarsi būtų atvežti 
iš rusų karo belaisvių stovyklos. 

— Matai, man reikia tavo pagalbos, — tarė Viljamas, dėdamas Ala- 
no laišką atgal į voką. 

— Tikriausiai gavai laišką nuo mano sesers, o ji galvoja, kad tu 
patrauklesnis už Rudolfą Valentiną. 

Viljamas atsistojo. 

— Baik pokštauti, Matai. Jei kas apiplėštų tavo tėvo banką, tebe- 
sėdėtum ir laidytum juokelius? 

Viljamo veido išraiška neleido Matui abejoti, kad jis nejuokauja. 

— Ne, nesėdėčiau, - tyliai atsakė jaunasis Lesteris. 

— Teisingai. Tad judinkimės, pakeliui viską paaiškinsiu, — tarė 
Viljamas. 

— Pakeliui į kur? — nekaltai pasiteiravo Matas. 


— Į Bostoną. 


Ana išvažiavo iš Bikon Hilo truputį po dešimtos, mat prieš vi- 
zitą pas Gleną Rikardą turėjo apsipirkti. Telefonas suskambėjo jai 
tolstant Kaštonų gatve. Atsiliepusi tarnaitė dirstelėjo pro langą, ta- 
čiau šeimininkės jau nebuvo matyti. Jei Ana būtų atsiliepusi, būtų 
sužinojusi miesto rotušės sprendimą dėl ligoninės projekto; tačiau ji 
nusipirko šilkinių kojinių ir išbandė naujus kvepalus. Į Gleno Rikar- 
do kabinetą atvyko truputį po dvylikos vildamasi, kad nauji kvepalai 
įveiks įsisenėjusią cigarų dūmų smarvę. 

— Viliuosi, nepavėlavau, pone Rikardai, - pradėjo gyvai. 

— Sėskitės, pone Osborn. 

Rikardas neatrodė itin laimingas, kita vertus, jis niekada toks 


neatrodo, pagalvojo Ana. Ji pastebėjo, kad jis kaip įprasta nerūko 

cigaro. Seklys atvertė puošnų rudą aplanką, vienintelį naują daiktą, 
kurį Ana įžiūrėjo kontoroje, ir ištraukė keletą dokumentų. 

— Pradėkime nuo anoniminių laiškų, gerai, ponia Osborn? 

Anai nepatiko jo balso tonas. 

— Taip, gerai, - šiaip taip išspaudė ji. 

— Juos siuntė ponia Rubė Flauers. 

— Kas tokia? Kodėl? — nustebo Ana, nekantraujanti atsakymų, 
kurių nė nenorėjo girdėti. 

— Įtariu, viena priežasčių yra ta, kad ponia Flauers šiuo metu jūsų 
vyrui iškėlusi ieškinį. | 

— Na, tai viską paaiškina, - nusiramino Ana. - Ji tikriausiai nori 
atkeršyti. Kiek, jos teigimu, Henris jai skolingas? 

— Ji iškėlė ieškinį ne dėl skolų, ponia Osborn. 

— O dėl ko tada? 

Rikardas atsistūmė nuo kėdės, tarsi reikėtų visos abiejų rankų jė- 
gos pakelti pavargusį kūną. Jis nuėjo skersai kambario prie lango ir 
nužvelgė perpildytą Bostono uostą. 

— Ji iškėlė ieškinį už pažado nesilaikymą, ponia Osborn. 

— Tačiau tai neįmanoma, - tarė Ana. 

— Pasirodo, kai judu su ponu Osbornu susipažinot, jie buvo su- 
sižadėję ir ruošėsi tuoktis, ir sužadėtuvės staiga buvo nutrauktos be 
akivaizdžios priežasties. 

— Aukso ieškotoja. Tikriausiai ji troško Henrio pinigų. 

— Ne, nemanau. Matot, ponia Flauers gana pasiturinti. Ne jūsų 
klasės, žinoma, tačiau gerokai viršija daugumos žmonių standartus. 
Jos velioniui vyrui priklausė gaiviųjų gėrimų išpilstymo kompanija, 
jis paliko jai viską. 

— Velionis vyras? Kiek jai metų? 

Rikardas grįžo prie stalo, pervertė puslapį ar du aplanke, paskui 
ėmė braukti nykščiu per lapą. 

— Liepą jai sukaks penkiasdešimt treji. 

— Dieve mano! — aiktelėjo Ana. — Vargšė moteris. Tikriausiai ji 
manęs nekenčia. 

— Tikriausiai, ponia Osborn, tačiau tai mums nepadės. Dabar tu- 
rėčiau grįžti prie kitų jūsų vyro veiklų. 

Nikotinu nudažyti pirštai pervertė dar Kelis puslapius. 

Anai ėmė darytis bloga. Kodėl ji grįžo? Kodėl negalėjo palikti 
visko kaip yra? Nereikia to žinoti. Norėjosi atsistoti ir išeiti. Kaip 
Ana troško, kad šalia būtų Ričardas. Ji pajuto, jog negali pajudėti, 
įbauginta Rikardo ir jo prašmatnaus naujo aplanko turinio. 

— Ponas Osbornas praėjusią savaitę du kartus praleido daugiau 
nei tris valandas su ponia Preston. 

— Tačiau tai nieko neįrodo, — iš paskutiniųjų pradėjo Ana. - Ži- 
nau, kad jie aptarinėjo labai svarbią finansinę operaciją. 

— Nedideliame viešbutyje La Salio gatvėje aštuntą valandą vakaro. 

Ana vėl nieko nepasakė. 

— Abu kartus jie buvo pastebėti įeinantys į viešbutį besišnibždan- 
tys ir besijuokiantys. Žinoma, iš to negalima daryti jokių išvadų, ta- 
čiau turime nuotraukas, kuriose jie įeina ir išeina iš viešbučio kartu. 

— Sunaikinkite jas, — tyliai tarė Ana. 

Glenas Rikardas sumirksėjo. 

— Kaip panorėsit, ponia Osborn. Bijau, yra šis tas daugiau. Pasi- 
klausinėjus paaiškėjo, kad ponas Osbornas niekada nesimokė Har- 
varde, nebuvo Amerikos ginkluotųjų pajėgų karininkas. Taip, Har- 
varde mokėsi Henris Osbornas, kuris, kaip paaiškėjo, buvo vos aukš- 
tesnis nei penkių pėdų, smėlio spalvos plaukų, kilęs iš Alabamos. 
Jis tūkstantis devyni šimtai septynioliktaisiais žuvo prie Somos. Taip 
pat išsiaiškinau, kad jūsų vyras smarkiai jaunesnis nei tvirtina, kad jo 
tikrasis vardas — Vitorijas Tonja ir kad jis tarnavo... 

— Liaukitės, daugiau nebenoriu girdėti, - paplūdusi ašaromis tarė 


Ana, - daugiau nieko nebenoriu girdėti. 

— Žinoma, ponia Osborn, suprantu. Atsiprašau, kad mano žinios 
taip sukrėtė. Mano darbe kartais... 

Ana stengėsi surasti būdą susivaldyti. 

— Dėkoju, pone Rikardai. Labai vertinu jūsų nuveiktą darbą. 
Kiek esu jums skolinga? 

— Už dvi savaites sumokėjote iš anksto. Mano išlaidos sudarė sep- 
tyniasdešimt tris dolerius. 

Ana padavė šimtinę ir atsistojo. 

— Nepamirškite grąžos, ponia Osborn, - tarė Rikardas, kai ji pa- 
sisuko eiti. 

Ana, regis, jo negirdėjo. 

— Ar gerai jaučiatės, ponia Osborn? Atrodot kiek išblyškusi. Gal 
atnešti stiklinę vandens ar ko stipresnio? 

— Ne, dėkui, viskas gerai, - sumelavo Ana. 

— Galbūt galėčiau parvežti jus namo? 

— Ne, dėkoju, pone Rikardai. Sugebėsiu parsigauti namo pati. — 
Atsisukusi ji nusišypsojo privačiam sekliui. - Malonu, kad pasiūlėt. 

Klientei išėjus Glenas Rikardas tyliai uždarė duris, nudūlino prie 
lango, nukando ir išspjovė paskutinio didelio cigaro galiuką. Stebė- 
damas į taksi lipančią ponią Osborn jis keikė savo darbą. Tokia graži 


ponia. 


Ana kone alpdama įsikibo į turėklą prišiukšlintų laiptų viršuje. 
Viduje spardėsi kūdikis, tai kėlė šleikštulį. Kvartalo kampe ji susira- 
do taksi ir susmuko ant galinės sėdynės; raudos sustabdyti nepavyko, 
ji neįsivaizdavo, ką daryti toliau. Vos išlipusi prie Redhauso ji nudro- 
žė į miegamąjį, kad nė vienas tarnų nepastebėtų jos sielvarto. Įeinant 
į kambarį skambėjo telefonas. Ji pakėlė ragelį daugiau iš įpročio nei 


iš smalsumo. 

— Ar galite pakviesti ponią Osborn? 

Ji iš karto atpažino glaustą Alano šneką. Dar vienas pavargęs, iš- 
sekęs balsas. 

— Sveiki, Alanai. Čia Ana. 

— Ana, brangioji, apgailestauju dėl šio ryto naujienų. 

— Iš kur žinot? Kaip galit žinoti? Kas jurns pasakė? 

— Netrukus po dešimtos paskambino iš miesto rotušės ir perdavė 
detales. Mėginau tau prisiskambinti, tačiau tarnaitė pasakė, kad iš- 
ėjai apsipirkti. 

— Dieve mano, - aiktelėjo Ana, — visiškai pamiršau apie projek- 
tą, — tarė sėsdamasi, sunkiai alsuodama. 

— Ar gerai jautiesi, Ana? 

— Taip, viskas gerai, — atsakė ji, nesėkmingai bandydama paslėpti 
raudą balse. - Ką pasakė miesto rotušė? 

— Ligoninės projektas atiteko firmai „Kirkbridžas ir Karteris“. 
Akivaizdu, kad Henris nepateko net į pirmąjį trejetą. Visą rytą mė- 
ginau su juo susisiekti, tačiau, regis, netrukus po dešimtos jis išėjo 
iš savo kontoros, ir nuo tada niekas jo nematė. Spėju, nenumanai, 
kur jis, Ana? 

— Neturiu supratimo. 

— Ar nori, kad užsukčiau, brangioji? Galėčiau pasirodyti po kelių 
minučių. 

— Ne, dėkui, Alanai, - Ana parylėjo gaudydama orą. — Meldžiu, 
atleisk, kad taip elgiausi su tavimi kelias pastarąsias dienas. Jei Ričar- 
das tebebūtų gyvas, jis niekad man neatleistų. 

— Nekvailiok, Ana. Mūsų draugystė trunka taip ilgai, kad pana- 
šios smulkmenos neturi jokios reikšmės. 

Švelnūs žodžiai sukėlė naują raudos pliūpsnį. Ana svirduliuoda- 
ma atsistojo. 

— Turiu eiti, Alanai. Girdžiu kažką prie paradinių durų - tikriau- 


siai tai Henris. 

— Pasisaugok, Ana, ir nesijaudink. Kol esu valdybos pirmininkas, 
bankas visada tave parems. Nedvejodama skambink, jei kaip nors 
galėsiu padėti. 

Ana padėjo telefono ragelį. Kvėpuoti pasidarė kone nepakeliama, 
nuo stiprių sąrėmių pasijuto prastai. Ji susmuko ant grindų. 

Po kelių akimirkų į duris tyliai pabeldė tarnaitė. Atidariusi pama- 
tė šeimininkę gulint ant grindų. Ji įspriegė į vidų, Viljamas įkandin. 
Tai buvo pirmas kartas, kai jis įėjo į motinos miegamąjį po jos vedy- 
bų su Henriu Osbornu. Ana nevaldomai purtėsi, nė nesuprasdama, 
kad jie šalia. Ant lūpų pasirodė kiek putų. Po kelių akimirkų prie- 
puolis praėjo, ir ji gulėjo tyliai aimanuodama. 

— Mam, - nekantriai pasiteiravo Viljamas, — kas atsitiko? 

Ana atsimerkė ir paklaikusi įsistebeilijo į sūnų. 

— Ričardai, — pratarė, — dėkui Dievui, tu atėjai. 

— Aš Viljamas, mama. 

Jos akys lakstė. 

— Nebeturiu jėgų, Ričardai, turiu sumokėti už klaidą. Atleisk... 

Jos balsas peraugo į aimaną, nes užklupo dar vienas sąrėmis. 

— Kas vyksta? — bejėgiškai pasiteiravo Viljamas. 

— Tikriausiai kūdikis, — paaiškino tarnaitė, — nors liko dar du 
mėnesiai. 

— Tučtuojau skambinkit Makenziui, — paliepė Viljamas, bėgda- 
mas prie miegamojo durų. — Matai! - šūktelėjo. - Tučtuojau ateik! 

Matas užlėkė laiptais pas Viljamą į miegamąjį. 

— Padėk nunešti mamą į mašiną! 

Berniukai pakėlė Aną, atsargiai nugabeno laiptais ir paguldė į au- 
tomobilį. Ji švokštė ir aimanavo, aiškiai kęsdama stiprius skausmus. 
Viljamas parlėkė į namus ir griebė iš tarnaitės telefono ragelį, o Ma- 
tas laukė automobilyje. 

— Daktare Makenzi? 

— Taip, kas skambina? 

— Mano vardas Viljamas Kainas, jūs manęs nepažįstate, pone. 

— Manai, nepažįstu, jaunuoli? Aš tave priėmiau. Kuo galiu padėti? 

— Regis, mamai prasidėjo gimdymas. Tučtuojau vežu ją į ligoni- 
nę. Pasirodysim po kelių minučių. 

Daktaro Makenzio tonas pasikeitė. 

— Gerai, Viljamai, nesijaudink. Aš jūsų lauksiu, jums atvykus vis- 
kas bus paruošta. 

— Dėkui, pone, - Viljamas sudvejojo. - Regis, ją ištiko traukuliai. 
Ar tai normalu? 

Išgirdęs, ką sako Viljamas, gydytojas suakmenėjo ir atsakė ne iš 
karto: 

— Na, nevisiškai normalu. Tačiau pagimdžiusi tavo mama pa- 
sveiks. Kuo greičiau vežkite ją čionai. 

Viljamas padėjo ragelį, išlėkė iš namų ir šoko į rolsroisą. Matas, 
tiktai kartą bandęs vairuoti tėvo rolsroisą, vežė trūkčiodamas, taip 
ir neperjungė pirmos pavaros ir niekur nestabtelėjo, kol privažiavo 
ligoninės priimamąjį. Berniukai švelniai iškėlė Aną ir paguldė ant 
paruoštų neštuvų. Slaugytoja greitai palydėjo juos į akušerijos sky- 
rių, kur vienos iš gimdymo palatų tarpduryje stovėjo gydytojas Ma- 
kenzis. Jis perėmė pacientę ir paprašė jaunuolių likti už durų. 

Viljamas su Matu tyliai sėdėjo ant mažo suolelio koridoriuje ir 
laukė. Iš gimdyklos sklido bauginantys verksmai ir riksmai, nepa- 
našūs į jokius jų anksčiau girdėtus garsus, tačiau paskui stojo dar 
grėsmingesnė tyla. Pirmą kartą gyvenime Viljamas jautėsi visiškai 
bejėgis. Berniukai prasėdėjo ant suolo ilgiau nei valandą, nepersime- 
tė nė žodeliu. Pagaliau pasirodė išvargęs daktaras Makenzis. Kai abu 
atsistojo, gydytojas pažvelgė į Matą. 

— Viljamai? — pasiteiravo. 

— Ne, pone, aš Matas Lesteris. Jis Viljamas, - gydytojas pasisuko 


ir uždėjo ranką Viljamui ant peties. — Viljamai, aš labai apgailestauju. 

Tavo motina prieš kelias minutes mirė... O kūdikis, maža mergytė, 
gimė negyva. 

Viljamo kojos neišlaikė ir jis susmuko ant suolo. 

— Padarėme viską, ką galėjom, kad ją išgelbėtume, tačiau buvo 
per vėlu, - jis liūdnai papurtė galvą. 

Viljamas sėdėjo tylėdamas. Pagaliau sušnibždėjo: 

— Kaip ji galėjo mirti? Kaip galėjote leisti jai mirti? 

Gydytojas prisėdo ant suolo greta. 

— Ji neklausė patarimų, — paaiškino. — Po persileidimo kelis kar- 
tus įspėjau neturėti daugiau vaikų, tačiau ji antrą kartą ištekėjo, ir 
abu su tavo patėviu nepaisė mano įspėjimų. Kai šiandien ją atvežei, 
be jokios akivaizdžios priežasties jos kraujo spaudimas pašoko iki 
tokio lygio, jog prasidėjo eklampsija. 

— Eklampsija? 

— Traukuliai. Kartais pacientai išgyvena kelis priepuolius, o kar- 
tais paprasčiausiai nustoja kvėpuoti. 

Viljamas pravirko ir leido sau nuleisti galvą ant rankų. Kelias mi- 
nutes niekas nekalbėjo. Pagaliau Viljamas atsistojo ir Matas švelniai 
palydėjo jį koridoriumi. Gydytojas nusekė iš paskos. Prie durų jis 
pažvelgė į Viljamą. 

— Anos kraujospūdis taip staiga pakilo, tiesą sakant, ji net neko- 
vojo, tarsi jai nė nebebūtų rūpėję. Keista, gal pastaruoju metu kas 
nors jai kėlė rūpesčių? 

Viljamas pakėlė ašarų išvagotą veidą. 


— Ne kas nors, - atsakė aistringai, — o vienas toks. 


Sugrįžę į Redhausą berniukai rado svetainės kampe sėdintį Alaną 
Loidą. Jiems įėjus bankininkas atsistojo. 

— Viljamai, — tarė negaišdamas, — kaltinu save, kad leidau paskolą. 

Viljamas žiūrėjo į jį nieko nesuprasdamas. Tylą nutraukė Matas. 

— Nemanau, kad dabar tai svarbu, pone, — tyliai ištarė. — Ką tik 
pagimdžiusi negyvą kūdikį mirė Viljamo mama. 

Alanas Loidas mirtinai išblyško, susilaikė nenugriuvęs tik įsitvė- 
ręs židinio atbrailos ir nusisuko. Berniukai pirmą kartą gyvenime 
pamatė verkiant suaugusį vyrą. 

— Mano kaltė, - tarė bankininkas, — niekada sau neatleisiu. Nepa- 
sakiau Anai visko, ką žinojau. Taip stipriai ją mylėjau, kad nenorėjau 
liūdinti. 

Jo kančia padėjo nurimti Viljamui. 

— Tai ne jūsų kaltė, Alanai, — tvirtai pasakė jis. - Žinau, kad pada- 
rėt viską, ką galėjot, o dabar jūsų pagalbos reikės man. 

Alanas Loidas susitvardė. 

— Ar Osbornui pranešta apie jūsų mamos mirtį? 

— Nei žinau, nei man rūpi. 

— Visą dieną mėginau su juo susisiekti dėl ligoninės projekto. Ne- 
trukus po dešimtos jis išėjo iš kontoros, ir niekas jo nebematė. 


— Anksčiau ar vėliau pasirodys, — niūriai iškošė Viljamas. 


Alanui Loidui išėjus Viljamas su Matu kone visą naktį prasėdėjo 
svetainėje kartkartėmis nusnūsdami, beveik nesikalbėdami. Ketvirtą 
valandą ryto pagal senelio laikrodžio dūžius Viljamui pasidingojo, 
kad išgirdo triukšmą gatvėje. Pakėlęs galvą pamatė pro langą žiūrintį 
Matą, pakilo, priėjo sustingusiom kojom ir atsistojo greta. Berniukai 
žiūrėjo, kaip per Luisburgo aikštę svirduliuoja Henris Osbornas su 
buteliu vienoje ir raktų ryšuliu kitoje rankoje. Jis ilgokai grabaliojo 


raktus, kol galiausiai įžengė į koridorių ir apstulbęs sumirksėjo. 

— Man reikia Anos, ne tavęs. Kodėl tu ne mokykloje? Man tavęs 
nereikia, — vogravo neaiškiai, liedamas žodžius, prasistūmė pro Vilja- 
mą ir nuėjo į svetainę. — Kur Ana? 

— Mano motina mirė, - tyliai ištarė Viljamas. 

Osbornas dėbtelėjo, veide atsispindėjo netikėjimas. Jis nudyrino 
prie bufeto ir įsipylė viskio. Štai tada Viljamas neteko savitvardos. 

— Kur basteisi, kai reikėjo būti greta? — sušuko jis. 

Osbornas nepaleido butelio. 

— O kūdikis? 

— Mergaitė, gimė negyva. 

Osbornas susmuko į krėslą, veidu pasipylė girtos ašaros. 

- Ji prarado mano kūdikį? 

Įniršęs Viljamas vos galėjo aiškiai kalbėti. 

— Tavo kūdikį? Gal gali nors kartą liautis kalbėjęs apie save! - suriko 
„- Žinojai, kad daktaras Makenzis patarė jai daugiau nebepastoti. 

ji 

— Ir šitoje srityje mes ekspertai, kaip ir visur kitur! Jei rūpintumei- 
si savo suknistais reikalais, būčiau pasirūpinęs savo žmona be tavo 
įsikišimo. 

— Atrodo, ir jos pinigais. 

— Pinigai! Tu šykštus vaikpalaiki! Lažinuosi, prarastų pinigų tau 
gaila labiau nei motinos. 

— Stokis! — suriko Viljamas. 

Osbornas susvyravęs atsistojo ir sugurino butelį į stalo kraštą viskį 
išlaistydamas ant grindų. Jis nukrypavo link Viljamo su nudaužtu 
buteliu iškeltoje rankoje. Viljamas nesitraukė. Tarp abiejų stojęs Ma- 
tas nesunkiai ištraukė butelį iš girto vyro kumščio. 

Viljamas pastūmė draugą į šoną ir pasilenkė, kol jo veidas atsidūrė 
vos per kelis colius nuo Osborno. 

— Dabar paklausyk manęs, ir paklausyk atidžiai. Noriu, kad tuč- 
tuojau išsinešdintum iš šitų namų. Jei dar kada apie tave išgirsiu, 


pradėsiu oficialų teisinį tyrimą dėl to, kas nutiko mano mamos pusei 

milijono, investuotai į tavo firmelę, ir atnaujinsiu pasiteiravimus apie 
tai, kas tu toks iš tikrųjų ir tavo praeities veiklą Čikagoje. Kita ver- 
tus, jei niekada tavęs neregėsiu ir nieko apie tave neišgirsiu, niekada, 
manysiu, kad reikalas sutvarkytas. Dabar nešdinkis, kol nepadariau 
nieko, dėl ko teks gailėtis. 

Osbornas išsvirduliavo iš kambario. Niekas negirdėjo jo grasini- 


mų uždarant duris. 


Kitą rytą Viljamas apsilankė banke ir tučtuojau buvo nuvestas 
į valdybos pirmininko kabinetą. Alanas Loidas į lagaminėlį krovė- 
si dokumentus. Jis be žodžių ištiesė Viljamui lakštą popieriaus. Tai 
buvo trumpas laiškas visiems valdybos nariams apie atsistatydinimą 
iš banko valdybos pirmininko pareigų. 

— Ar galiu paprašyti, kad ateitų sekretorė? — tyliai pasiteiravo 
Viljamas. 

— Kaip panorėsi. 

Alanas paspaudė mygtuką stalo šone, ir kambaryje pasirodė vidu- 
tinio amžiaus konservatyviai apsirengusi moteris. 

— Labas rytas, pone Kainai, — tarė ji, pamačiusi Viljamą. — Užjau- 
čiu dėl motinos. 

— Dėkoju, - tarė Viljamas. — Ar dar kas nors matė šitą laišką? 

— Ne, pone, - atsakė sekretorė. — Kaip tik ruošiausi atspausdinti 
dvylika kopijų, kad ponas Loidas pasirašytų. 

— Nereikia, - paprašė Viljamas, - ir meldžiu, pamirškite, kad toks 
laiškas apskritai egzistavo. 

Moteris pažvelgė į žydras šešiolikmečio akis. „Koks panašus 
į tėvą ,- pagalvojo. 

— Gerai, pone Kainai, — tarė išeidama ir uždarė duris. Alanas Loi- 


das atrodė sutrikęs. 

— Šiuo metu „Kainui ir Kebotui“ nereikia naujo valdybos pirmi- 
ninko, Alanai, - pabrėžė Viljamas. - Nepadarėt nieko, ko panašiomis 
aplinkybėmis nebūtų padaręs mano tėvas. 

— Viskas ne taip paprasta, - paprieštaravo Alanas. 

— Viskas paprasta, — atrėžė Viljamas. — Vėl aptarsime šį klausimą, 
kai man sukaks dvidešimt vieneri, ne anksčiau. Iki tol jausiuosi dė- 
kingas, jei valdysite banką su įprasta nuovoka ir išmintimi. Nenoriu, 
kad tai, kas nutiko, būtų aptarinėjama už šio kabineto ribų. Sunai- 
kinkite visą turimą informaciją apie Henrį Osborną, ir laikysime 
reikalą baigtu. 

Viljamas suplėšė atsistatydinimo laišką, įmetė skiautes į židinį ir 
apkabino Alaną Loidą per pečius. 

— Nebeturiu šeimos, Alanai, tik tave. Vardan Dievo, neapleisk 


manęs. 


Kai Viljamas grįžo į Bikon Hilą, senoji Kain ir senoji Kebot tylo- 
mis sėdėjo svetainėje. Jam įėjus abi atsistojo. Tada Viljamas suvokė, 
kad dabar jis yra Kainų šeimos galva. 

Po keturių dienų Šv. Pauliaus episkopalinėje katedroje įvyko ty- 
lios laidotuvės. Dalyvavo tik šeimos nariai ir artimiausi draugai; sti- 
go vienintelio Henrio Osborno. Išeidami gedėtojai reiškė užuojautą 
Viljamui. Senelės stypsojo per žingsnį už jo tarsi sargybiniai, stebė- 
damos, vertindamos jo ramų ir šaltakraujišką elgesį. Visiems išėjus 
Viljamas palydėjo Alaną Loidą iki automobilio. 

Viljamo prašymas valdybos pirmininką nudžiugino. 

— Kaip žinai, Alanai, mano motina visada ketino tėvo atminimui 
prie Masačusetso centrinės ligoninės pristatyti vaikų fygelį. Norė- 


čiau, kad jos noras būtų įvykdytas. 

Vladekas Lenkijos konsulate Konstantinopolyje išbuvo ilgiau nei 
metus, o ne kelias dienas, kaip iš pradžių tikėjosi. Dieną naktį darba- 
vosi išvien su Pavelu Zaleckiu, tapo nepakeičiamu jo pagalbininku, 
kolega ir artimu bičiuliu. Niekas jam neatrodė per sunku, ir netrukus 
Zaleckis ėmė spėlioti, kaip susidoros, kai Vladekas išvyks. Jaunuolis 
kartą per savaitę apsilankydavo britų konsulate ir pavalgydavo virtuvė- 
je pas ponią Henderson, škotę virėją, o vieną kartą netgi pietavo su Jos 
Didenybės antruoju konsulu valgomajame. 

Aplinkui senos islamo tradicijos pamažu nyko, ir Otomanų im- 
perija ėmė sverdėti. Visų lūpose buvo girdėti Mustafos Kemalio var- 
das. Neišvengiamų pokyčių nuojauta Vladeką vis labiau neramino. Jis 
mintimis nuolat nuklysdavo į pilį, pas baroną ir kitus, kuriuos mylėjo. 
Būtinybė diena iš dienos grumtis dėl išgyvenimo Rusijoje buvo išstū- 
musi juos iš galvos, tačiau Turkijoje vėl iškilo tyli procesija: baronas, 
Leonas, Florentina... Kartais matydavo juos besijuokiančius ir links- 
mus: Leoną plaukiojantį upėje, Elorentiną žaidžiančią su virvele ant 
pirštų miegamajame, stiprų ir išdidų barono veidą vakaro žvakių švie- 
soje, tačiau puikiai atmenami, stipriai mylimi veidai išblėsdavo, kad ir 
kaip jis bandydavo juos sulaikyti, ir vėl sugrįždavo tokie, kokius regėjo 
paskutinį kartą: Leonas, mirštantis pilies kieme, agonijoje kraujuojanti 
Florentina, apakęs ir palūžęs baronas. 

Vladekas juto, kad negalės grįžti į tokių vaiduoklių apgyvendintą 
kraštą, kol pats ko nors nenuveiks gyvenime. Puoselėdamas tokią min- 
tį jis ir nusiteikė emigruoti į Ameriką kaip jo žemietis Tadas Kosciuš- 
ka, apie kurį baronas pasakojo tiek žavių istorijų. Jungtines Valstijas 
Pavelas Zaleckis apibūdino kaip naująjį pasaulį. Pavadinimas įkvėpė 

Vladekui ateities viltį ir galbūt netgi galimybę vieną dieną triumfuoja- 
mai grįžti į Lenkiją. 

Pavelas parūpino pinigų imigracijos leidimui į Jungtines Valstijas. 
Jį buvo sunku gauti, reikėjo pradėti rūpintis bent prieš metus, iš anks- 
to. Vladekui atrodė, tarsi visa Rytų Europa ruošiasi bėgti ir iš naujo 


pradėti naujajame pasaulyje. 


Tūkstantis devyni šimtai dvidešimt pirmųjų metų pavasarį Vlade- 
kas Koskievičius sėdo į garlaivį „Juodoji strėlė“, plaukiantį į Eliso salą 
Niujorke. Su savimi jis turėjo vieną lagaminėlį, kur tilpo visa manta, ir 
krūvą dokumentų, kuriuos jam išdavė Pavelas Zaleckis. 

Į prieplauką atlydėjęs lenkų konsulas širdingai jį apkabino ir palin- 
kėjo gero kelio. 

— Keliauk su Dievu, mano vaike. 

Iš Vladeko atminties užkaborių natūraliai išplaukė tradicinis lenkų 
atsakas. 

— Likite su Dievu, — atsakė jis. 

Pasiekęs trapo viršų Vladekas prisiminė bauginančią pernykštę ke- 
lionę iš Odesos į Konstantinopolį. Šįkart anglies luitų nebuvo maty- 
ti, tik, kur pažvelgsi, emigrantai: lenkai, lietuviai, estai, ukrainiečiai, 
slavai ir kiti, kurių tautybės Vladekas negebėjo įspėti. Suspaudęs savo 
lagaminėlį jis laukė eilėje, pirmoje iš daugybės ilgų eilių, kurios teks 
išlaukti prieš patenkant į Jungtines Valstijas. 

Jo popierius kruopščiai apžiūrėjo pareigūnas, gaudantis mėginan- 
čius išvengti karo prievolės turkus, tačiau Pavelo Zaleckio parengti 
dokumentai buvo nepriekaištingi. Vladekas tylomis palaimino bičiulį, 
nes matė, kaip ne vienam liepiama sukti atgal. 

Paskui laukė skiepai ir paviršutiniška medicininė apžiūra, kurios, 
jei nebūtų gerai maitintas pastaruosius metus, Vladekas gal ir nebūtų 


perėjęs. Pagaliau, užbaigus visus patikrinimus, jam buvo leista leistis 

į ketvirtąją klasę, kur buvo atskiros patalpos vyrams, moterims ir su- 
tuoktinių poroms. Vladekas nudrožė į vyrų patalpas, kur rado grupelę 
lenkų, užsiėmusių didelį bloką metalinių gultų, kiekvieną sudarytą iš 
keturių dviaukščių lovų. Ant kiekvieno gulto gulėjo plonas šiaudų čiu- 
žinys, lengva antklodė ir jokios pagalvės. Kad nėra pagalvės, Vladekas 
nė kiek nesijaudino, nes nuo lagerio Nr. 201 laikų taip ir neįprato 
miegoti pasikišęs ką po galva. Jis išsirinko gultą žemiau berniuko, kuris 
atrodė apytikriai jo amžiaus. 

— Aš — Vladekas Koskievičius. 

— Aš - Jeržis Novakas iš Varšuvos, — pasisakė berniukas lenkiškai ir 
ištiesė ranką, — ketinu Amerikoje susikrauti turtus. 

Kol laivas išplaukė, Vladekas su Jeržiu pasakojo vienas kitam savo 
nuotykius patenkinti, kad turi su kuo pasidalyti vienatve ir nenorėda- 
mi pripažinti, jog nė nenutuokia, kas laukia pasiekus Amerikos kran- 
tus. Pasirodė, kad Jeržis karo metu neteko abiejų tėvų, tačiau neturėjo 
daug į ką pretenduoti. Vladeko pasakojimas jį sužavėjo: barono sūnus, 
užaugęs traperio pirkioje, kalėjęs pas vokiečius ir pas rusus, pabėgęs iš 
Sibiro, paskui pasprukęs nuo turkų budelio tik dėl sidabro apyrankės, 
kurią jam paliko tėvas! Jeržiui atrodė, kad į penkiolika metų Vladekas 
sutalpino daugiau, nei Jeržis tikėjosi patirti per visą gyvenimą. 

Kitą rytą „Juodoji strėlė“ išplaukė. Atsišlieję į turėklus Vladekas su 
Jeržiu stebėjo, kaip Konstantinopolis pradingsta mėlynuose Bostoro to- 
liuose. Po ramios Marmuro jūros daugumą keleivių kančiomis staigiai 
užgriuvo banguojantis Egėjus. Prie ketvirtajai klasei skirtų dviejų prau- 
syklų su dešimčia kriauklių kiekvienoje, šešių tualetų ir šalto jūros van- 
dens čiaupų dienomis driekėsi eilės, jie nuolat gesdavo naktimis. Po po- 
ros dienų dvokas patalpose Vladekui priminė Slanimo pilies kalėjimą. 

Ant ilgų medinių stalų dideliame prišnerkštame valgomajame buvo 
patiekiama šiltos sriubos, bulvių, žuvies, virtos jautienos su kopūstais, 
rudos arba juodos duonos. Vladekas buvo valgęs ir prasčiau, tačiau ne 


tada, kai pabėgo iš Sibiro, todėl džiaugėsi ponios Henderson parūpintu 

sausu daviniu: dešromis, riešutais ir netgi šlakeliu brendžio. Jiedu su 
Jeržiu puotavo kartu susirangę gulto kamputyje. Kartu valgė, kartu 
tyrinėjo laivą, o naktimis miegojo vienas virš kito. 

Trečią dieną Jeržis prie stalo vakarienės atsivedė lenkaitę vardu Zo- 
hija ir be jokių ceremonijų pristatė Vladekui. Pirmą kartą gyvenime 
Vladekas pažvelgė į mergaitę dukart, o nuo tos akimirkos negalėjo su- 
silaikyti nežiūrėjęs. Zofija vėl sužadino prisiminimus apie Florentiną. 
Šiltos pilkos akys, ant pečių krintantys ilgi šviesūs plaukai, tylus švelnus 
balsas. Jis pajuto norą ją paliesti. Mergaitė kartkartėmis nusišypsodavo 
Vladekui, kuris apgailėtinai jautė, kaip daug geriau už jį atrodo Jeržis. 
Kai Jeržis lydėjo ją atgal į moterų patalpas, Vladekas sekė iš paskos. 

Paskui kiek suirzęs Jeržis atsigręžė į jį ir papriekaištavo: 

— Nejau pats negali susirasti moteriškės? Šita mano. 

Vladekas neprisipažino, kad nė supratimo neturi, kaip susirasti 
moteriškę. 

— Atplaukus į Ameriką bus daug laiko merginoms, — metė su 
panieka. 

— O kam laukti Amerikos? Šiame laive turėsiu kiek pajėgsiu. 

— Kaip susidorosi? — teiravosi Vladekas, sumanęs įgyti žinių nepri- 
pažindamas neišmanymo. 

— Šitoje siaubingoje senoje geldoje teks praleisti dar dvylika dienų. 
Kol atplauksime į Ameriką, ketinu turėti dvylika moterų, — pasigyrė 
Jeržis. 

— Ką tu veiksi su dvylika moterų? - nesuprato Vladekas. 

— Dulkinsiu, žinoma. 

Vladekas atrodė suglumęs. 

— Gerasis Dieve, — nusistebėjo Jeržis, — tik nesakyk, kad žmogus, 
išgyvenęs vokiečius, pabėgęs nuo rusų, dvylikos nužudęs žmogų ir per 
plauką išsisukęs, kad laukinių turkų gauja nenukirstų plaštakos, nieka- 
da nemiegojo su moterimi? — jis nusikvatojo taip garsiai, kad daugia- 


balsis choras nuo kaimyninių gultų liepė jam užsičiaupti. 

— Ką gi, — pritildė balsą Jeržis, — atėjo laikas tęsti tavo mokymus, 
nes pagaliau aš radau kai ką, ko galiu tave pamokyti. — Jis pašnairavo 
per savo gulto kraštą ir, nors tamsoje Vladeko veido nematė, pridūrė: — 
Zofija yra supratinga mergina. Neabejoju, galima bus priprašyti, kad ji 
truputį tave apšviestų. Pažiūrėsiu, ar pavyks susitarti. 

Vladekas nieko neatsakė. | 

Daugiau ta tema nebuvo kalbama, tačiau kitą dieną Zofija pradėjo 
rodyti Vladekui kiek daugiau dėmesio. Valgant atsisėsdavo greta, ir jie 
valandų valandas pasakodavo apie savo patirtis ir lūkesčius. Ji buvo 
našlaitė iš Poznanės, keliavo pas pusbrolius į Čikagą. Vladekas pasisa- 
kė, kad keliauja į Niujorką ir tikriausiai gyvens su Jeržiu. 

— Tikiuosi, Niujorkas netoli nuo Čikagos, - pastebėjo Zofija. 

— Galėsi atvažiuoti manęs aplankyti, kai būsiu meras, - pagyrūniš- 
kas mestelėjo Jeržis. 

Mergaitė paniekinamai šnirpštelėjo. 

— Tu pernelyg lenkas, Jerži. Nekalbi taip gerai angliškai kaip 
Vladekas. 

— Išmoksiu, — pasitikinčiai išrėžė Jeržis. — Pirmiausia pasikeisiu 
vardą į amerikonišką. Nuo šios dienos būsiu Džordžas Novakas. Tada 
neturėsiu jokių rūpesčių. Visi manys, kad aš - amerikietis. O kaip tu, 
Vladekai Koskievičiau? Nelabai ką su tokiu vardu bepadarysi. 

Vladekas žiūrėjo į naujai pakrikštyrą Džordžą tyliai sielvartauda- 
mas dėl savo vardo. Negalėjo priimti titulo, kurio teisėtas paveldėtojas 
jautėsi, todėl nekentė Koskievičiaus pavardės, kuri tik priminė, kad jis 
pavainikis. 

— Susitvarkysiu, — atrėžė, — netgi padėsiu tau mokytis anglų, jei 
panorėsi. 

— O aš padėsiu tau susirasti merginą. 

Zofija sukikeno. 


— Nesivargink, jis surado mane. 

Jeržis arba Džordžas, kaip dabar liepė jį vadinti, po vakarienės kas 
vakarą nerdavo į brezentu uždengtą gelbėjimosi valtelę vis su kita mer- 
gina. Vladekas troško sužinoti, ko jis vaikosi, nes kai kurios moterys, 
kurias Džordžas išsirinkdavo, buvo ne paprasčiausiai negražios, jos aiš- 
kiai nebūtų patrauklios netgi švariai nušveistos. 

Vieną kartą po vakarienės, kai Džordžas vėl prašapo, Vladekas 
su Zofija susėdo ant denio. Ji apkabino ranka jam kaklą ir pradėjo 
bučiuoti. Jis tvirtai prisispaudė prie merginos lūpomis; potyris buvo 
bauginamai naujas, ir Vladekas nenutuokė, ką daryti toliau. Jo nuos- 
tabai ir sutrikimui, Zofijos liežuvis praskyrė jo lūpas. Kelias akimirkas 
būgštavęs Vladekas suprato, kad jos pravertos lūpos labai patrauklios, 
ir išsigando pajutęs, kad jo varpa standėja. Jis pamėgino atsitraukti 
bijodamas merginą sutrikdyti, tačiau neatrodė, kad jai rūpėtų. Zofija 
pradėjo kūnu švelniai ir ritmiškai spaustis prie jo, nuleido jo rankas 
sau prie sėdmenų. Išpampusi Vladeko varpa tvinksėjo prie jos pilvo ir 
teikė kone neištveriamą malonumą. Kiek atsitraukusi Zofija sušnibž- 
dėjo jam į ausį: 

— Manau, atėjo laikas nusirengti, Vladekai. - Atsisagsčiusi palaidi- 
nukę ji skambiai nusijuokė, nes jis nesujudėjo. — Na, galbūt rytoj, — 
tarė, tada atsistojo ir jį pabučiavo. 

Vladekas apsvaigęs nusikepurnėjo prie savo gulto, pasiryžęs kitą 
kartą neapsikvailinti. Vos suspėjo įsitaisyti svajodamas apie tai, kas 
nutiktų, jei nusimautų kelnes, didžiulė ranka sugriebė jį už plaukų ir 
nutempė ant grindų. Akimirksniu visos svajonės apie Zofiją išsisklaidė. 
Virš Vladeko kalnu pūpsojo du anksčiau nematyti vyrai. Jie nutempė jį 
į tolimąjį kampą ir prispaudė prie sienos. Vienas tvirtai laikė ranka už- 
spaudęs Vladekui burną, o kitas prie gerklės priglaudė peilio ašmenis. 

— Nė garso, lenkiūkšti, - sušnibždėjo peilį laikantysis, stipriau spaus- 
damas ašmenis Vladekui prie odos, - norim tik sidabro apyrankės. 

Mintis, kad jo brangenybę gali pavogti, Vladekui buvo ne mažiau 


siaubinga nei žinojimas, kad tuoj neteks rankos. Jam dar nespėjus 

sureaguoti kitas vyras nusegė apyrankę nuo riešo. Staiga kažkas liuok- 
telėjo ant peilį laikančiojo nugaros. Tai suteikė Vladekui galimybę 
smogti kumščiu tam, kuris laikė prispaudęs jį prie sienos. Aplinkui 
pradėję busti apsnūdę emigrantai pradėjo domėtis, kas čia vyksta. Abu 
įsibrovėliai neprilygo lenkams ir kuo greičiau spruko, tačiau Džordžas 
dar spėjo vienam jų besti peiliu į šoną. 

— Nešdinkitės po velnių! — nutolstančioms nugaroms šūktelėjo 
Vladekas. 

— Nemanau, kad jie greitai grįš, - pastebėjo Džordžas. Jis pažiūrėjo 
į pjuvenose ant grindų gulinčią sidabro apyrankę. — Ji puiki, — tarė 
kone pagarbiai. - Visada atsiras tipų, kurie ateis tokio laimikio. 

Vladekas pakėlė apyrankę ir vėl užsisegė ant riešo. 

— Šį kartą vos per plauką ją išsaugojai, — tarė Džordžas. — Tau pasi- 
sekė, kad šiąnakt grįžau truputį vėliau nei paprastai. 

— O kodėl vėlavai? —- pasmalsavo Vladekas. 

— Valtelėje radau kažkokį idiotą jau nuleistomis kelnėmis, tad pir- 
ma reikėjo jo atsikratyti. 

— Kaip tau pavyko? - pasiteiravo Vladekas, ropšdamasis į gultą. 

— Pasakiau, kad pana, kurią jis užgulęs, serga sifiliu. Niekad nema- 
čiau, kad kas taip greitai apsirengtų. 

— O ką tu veiki tame laivelyje? — paklausė Vladekas. 

— Dulkinu jas iki pamišimo, o ką dar, tavo manymu? — vos taip 
pasakęs Džordžas pasisuko ant šono ir užmigo. 

Negalėdamas užmigti Vladekas tysojo savo gulte, čiuopė sidabro 
apyrankę, svarstė apie tai, ką pasakė Džordžas, ir galvojo, koks bus 
jausmas dulkinti Zofiją. 

Kitą rytą laivą užklupo audra, ir visiems keleiviams buvo įsakyta 
likti patalpose po deniu. Šitokios gausybės taip glaudžiai susispaudusių 
kūnų dvokas, kurį dar stiprino laivo šildymo sistema, atrodė, persmel- 


kė kiekvieną patalpos colį, ir tik nedaugelis ištvėrė nesublogavę. 

— Blogiausia, —- aimanavo Džordžas, — kad dabar nespėsiu patvar- 
kyti viso tuzino. 

Audrai aprimus visi, kurie dar galėjo pajudėti, patraukė ant denio. 
Vladekas su Džordžu taip pat stūmėsi perpildytais trapais dėkingi už 
galimybę įkvėpti gaivaus jūros oro. Daugybė merginų šypsojosi Džor- 
džui, tačiau nė viena jų į Vladeką nė antrą kartą nepažvelgė. Tamsia- 
plaukė mergaitė vėjo nurausvintais skruostais praeidama pro Džordžą 
šypsojosi. Jis atsisuko į Vladeką. 

— Šiąnakt ją paimsiu. 

Vladekas pažvelgė į merginą ir pastebėjo, kaip ji žiūri į Džordžą. 

— Šiąnakt, — pakartojo tas, kai mergina galėjo girdėti. Ji apsimetė 
neišgirdusi ir pernelyg sparčiai nuėjo šalin. 

— Apsisuk, Vladekai, ir pažiūrėk, ar ji į mane tebežiūri. 

Vladekas atsisuko. 

— Taip, žiūri, - pripažino nustebęs. 

— Šiąnakt ji mano, - pabrėžė Džordžas. — Ar jau turėjai Zofiją? 

— Ne, - prisipažino Vladekas, - šįvakar. 

— Pats laikas. Šiaip ar taip, kai atvyksime į Niujorką, daugiau jos 
nepamatysi. 

Tą vakarą Džordžas atėjo vakarieniauti su tamsiaplauke mergina, 
kurią sutiko ant denio. Vladekas su Zofija juos paliko, užlipo ant denio 
ir kelis kartus apėjo laivą. Vladekas šnairomis nužiūrinėjo patrauklią 
jos figūrą. Dabar arba niekada. Jis pasivedėjo merginą į šešėlingą kam- 
pą prie vieno gelbėjimosi laivelio ir pradėjo bučiuoti. Ji atsakė atvira 
burna, paskui truputį išsirietė, kol pečiais palietė brezentą. Abu girdėjo 
iš laivelio vidaus sklindančias aimanas. Tai nepadėjo. Vladekas pajudė- 
jo link jos, o ji lėtai pakėlė jo rankas prie savo krūtų. Droviai palietęs 
kauburius Vladekas nustebo, kokios jos minkštos. Zofija atsegė porą 
palaidinukės sagų ir įkišo jo ranką vidun. Buvo nuostabu pirmą kartą 
pajusti niekuo nepridengtą jos odą. 


— Dievuliau, kokia šalta tavo ranka, — tarstelėjo Zofija. 

Vladekas traukė merginą prie savęs sunkiai alsuodamas, jo burna 
perdžiūvo. Ji truputį praskėtė kojas, Vladekas nerangiai ant jos užgriu- 
vo ir pajuto kelis drabužių sluoksnius. Abu kelias minutes pajudėjo, 
paskui Zofija jį nustūmė. 

— Ne čia, ne denyje, — tarė, — susiraskim laivelį. 

Pirmi trys laiveliai buvo užimti, tačiau pagaliau jie rado vieną tuščią 
ir įropojo po brezentu. Juodoje kaip degutas tamsoje Vladekas girdė- 
jo, kad Zofija kažkaip pasitvarkė drabužius, tada švelniai truktelėjo jį 
ant savęs. Ilgai netruko, kol vaikinukas vėl susijaudino nepaisant liku- 
sių drabužių sluoksnių. Įsitaisęs tarp jos kojų jau buvo beišsiliejąs, kai 
mergina vėl jį nustūmė. 

— Kodėl nenusimauni kelnių? — sušnibždėjo. 

Vladekas mikliai atsisegė praskiepo sagas, įsiskverbė į ją, baigė kone 
akimirksniu ir greitai ištraukė penį, o paskui jautė, kaip lipni sperma 
bėga žemyn šlaunų vidumi. Gulėjo apsvaigęs, sukrėstas, kad viskas taip 
staigiai baigėsi, skausmingai jausdamas, kaip medinės gelbėjimosi val- 
telės įrantos nepatogiai spaudžia alkūnes ir kelius. 

— Ar tu pirmą kartą mylėjaisi su mergina? — pasiteiravo Zofija sva- 
jodama, kad jis nusiropštų. 

— Ne, žinoma, ne. 

— Ar myli mane, Vladekai? 

— Taip, — atsakė jis. — Vos įsikursiu Niujorke, atvažiuosiu į Čikagą 
ir tave susirasiu. 

— Man tai patinka, Vladekai, — tarė ji, sagstydamasi suknelę. — 
Aš taip pat tave myliu. 

— Išdulkinai ją? — toks buvo pirmasis Džordžo klausimas, kai Vla- 
dekas grįžo. 

— Taip. 

— Buvo gerai? 


— Neblogai, — atsakė Vladekas, — bet yra buvę ir geriau. 

Ryte juos pažadino triukšmingai švenčiantys paskutinę dieną „Juo- 
dojoje strėlėje“ keleiviai. Dauguma susirinko denyje gerokai prieš sau- 
lėtekį tikėdamiesi pirmieji pamatyti žemę. 

Vladekas į lagaminėlį susikrovė negausią mantą, apsivilko vienin- 
telį kostiumą, užsimaukšlino kepurę ir atėjo ant denio pas Zofiją ir 
Džordžą. Visi trys stebeilijosi į tolumą, tyloje laukdami, kada pamatys 
Jungtines Amerikos Valstijas. 

— Štai ten! — šūktelėjo keleivis iš denio aukštėliau, ir prasiveržė 
džiaugsmas, nes vis daugiau žmonių ėmė įžiūrėti pilką Long Ailando 
juostelę horizonte. 

Prie „Juodosios strėlės“ borto prisiglaudęs nedidukas buksyras pa- 
lydėjo laivą tarp Bruklino ir Staten Ailando į Niujorko uostą. Atrodė, 
Laisvės statula, aukštai į ankstyvo ryto saulę iškėlusi deglą, juos svei- 
kina. Vladekas su baiminga pagarba žvelgė į išnyrančius Manhatano 
dangoraižius. 

Galiausiai laivas prisišvartavo prie bokšteliais ir smailėmis pada- 
bintų raudonų plytų Eliso salos statinių. Pirmosios ir antrosios klasės 
keleiviai, turėję atskiras kajutes ir atskirus denius, išlipo pirmieji. Vla- 
dekas iki to ryto neturėjo progos į juos nė akies užmesti. Jų mantą ga- 
beno nešikai, prieplaukoje juos pasitiko besišypsantys veidai. Vladekas 
žinojo, kad jo niekas nepasitiks su šypsena. 

Išlipus nedaugeliui išrinktųjų, kapitonas per garsiakalbius pranešė, 
kad kiti keleiviai dar kelias valandas liks laive. Kai pranešimas buvo 
išverstas į įvairias kalbas, pasigirdo nusivylimo aimanos. Zofija atsisėdo 
ant denio ir puolė į ašaras. Vladekas bandė ją paguosti. Galų gale pa- 
sirodė imigracijos pareigūnas su numerių lentelėmis, kurias užkabino 
ant keleivių kaklų. Vladekas buvo Nr. B.127. Jis prisiminė pastarąjį 
kartą, kai turėjo numerį. Nejau Amerikoje pasirodytų dar blogiau nei 


rusų lageryje? 

Popietei įpusėjus — jiems nebuvo pasiūlyta maisto, nepateikta jo- 
kios informacijos — per garsiakalbius buvo pranešta, kad galima išlipti. 
Vladekas, Džordžas ir Zofija kartu su kitais lėtai stūmėsi trapu paga- 
liau pastatyti koją ant Amerikos žemės. Vyrai netrukus buvo atskirti 
nuo moterų ir nusiųsti į skirtingus angarus. Vladekas pabučiavo Zofiją 
ir nenorėjo jos paleisti, užlaikydamas eilę. Juos išskyrė pareigūnas. 

— Gerai jau, judinkitės, - paliepė. — Susitiksit kitoje pusėje. 

Vladeką su Džordžu nustūmė pirmyn, ir jis pametė Zofiją iš akių. 

Pirmą naktį Amerikoje jie praleido drėgname angare. Pamiegoti 
nepavyko, nes tarp perpildytų gultų eilių vaikštinėjo vertėjai ir suglu- 
musiems imigrantams siūlė pagalbą. 

Ryte visi buvo išrikiuoti medicininiam patikrinimui. Vladekui buvo 
pasakyta užlipti stačiais laiptais, šį pratimą mėlyną uniformą vilkintis 
gydytojas liepė pakartoti dukart ir atidžiai stebėjo, kaip jis šlubčioja. 
Vladekas iš paskutiniųjų mėgino šlubčioti kuo nepastebimiau, kol galų 
gale gydytojas liko patenkintas. Paskui Vladekui liepė nusiimti kepurę 
bei stačią apykaklę ir atidžiai apžiūrėjo jo veidą, akis, plaukus, rankas 
ir kaklą; už jo stovintis vyras turėjo kiškio lūpą; gydytojas tučtuojau jį 
sustabdė, kreida ant dešiniojo peties nupiešė kryžių ir nusiuntė į kitą 
pašiūrės galą. 

Pasibaigus fiziniam patikrinimui Vladekas kartu su Džordžu atsi- 
stojo į kitą ilgą eilę prie viešo egzamino patalpos, kur visi buvo penkias 
minutes klausinėjami. Vladekui buvo smalsu, ko ten klausinėja. 

Tik po trijų valandų į mažą kabinetuką buvo pakviestas Džordžas. 
Išėjęs jis išsišiepė Vladekui. 

— Nesunku, - pareiškė, — netgi tokiam kvailiui kaip tu. 

Žengdamas paskui pareigūną į nediduką niekaip nepagražintą ka- 
binetą Vladekas jautė, kaip prakaituoja delnai. Už rašomojo stalo sė- 
dėjo du egzaminuotojai ir spėriai rašė kažką ant lapų, kurie atrodė kaip 
oficialūs dokumentai. 


— Kalbi angliškai? — pasiteiravo pirmasis. 

— Taip, pone, gana gerai, — atsakė Vladekas ir pasigailėjo, kad kelio- 
nės metu netobulino anglų kalbos įgūdžių. 

— Kuo tu vardu? 

— Vladekas Koskievičius, pone. 

Antras vyras padavė jam didelę juodą knygą. 

— Ar žinai, kas čia? 

— Taip, pone, tai Biblija. 

— Ar tiki Dievą? 

— Taip, pone, tikiu. 

— Uždėk ranką ant Biblijos ir prisiek, kad kalbėsi tik tiesą. 

Vladekas uždėjo dešinę ranką ant Biblijos ir pasakė: 

— Prižadu kalbėti tiesą. 

— Kokia tavo tautybė? 

— Lenkas. 

— Kas sumokėjo už kelionę? 

— Susimokėjau pinigais, kuriuos užsidirbau Lenkijos konsulate 
Konstantinopolyje. 

Pirmasis pareigūnas peržiūrėjo Vladeko dokumentus, linktelėjo ir 
paklausė: 

— Ar turi kur eiti? 

— Taip, pone. Apsistosiu pas poną Peterį Novaką. Jis mano draugo 
dėdė. Gyvena Niujorke. 

— Gerai. Ar turi darbą? 

— Taip, pone. Dirbsiu pono Novako kepykloje. 

— Ar kada buvai suimtas? — pasiteiravo kitas vyras. 

Vladeko galvoje švystelėjo Rusija. Tai nesiskaito. Turkija — jis neke- 
tino to minėti. 

— Ne, pone, niekada. 

— Tu anarchistas? 

— Ne, pone. 


— Komunistas? 

— Ne, pone. Nekenčiu komunistų — jie nužudė mano seserį. 

— Ar tvirtai laikysiesi Jungtinių Amerikos Valstijų įstatymų? 

— Taip, pone. 

— Ar turi pinigų? 

— Taip, pone. 

— Galiu pamatyt? 

— Taip, pone, — Vladekas padėjo ant stalo ryšulėlį kupiūrų ir kelias 
monetas. 

— Ačiū, — tarė egzaminuotojas. - Pinigus gali įsidėti atgal. 

— Kiek bus prie dvidešimt vieno pridėjus dvidešimt keturis? — pasi- 
teiravo antrasis egzaminuotojas. 

— Keturiasdešimt penki, — nesudvejojo Vladekas. 

— Kiek kojų turi karvė? 

Vladekas negalėjo patikėti savo ausimis. 

— Keturias, pone, — atsakė spėliodamas, ar čia ne koks suktas 
klausimas. 

— O arklys? 

— Keturias, - vis dar negalėdamas patikėti atsakė Vladekas. 

— Ką mestum per bortą, jei būtum jūroje mažame laivelyje ir reikė- 
tų palengvinti krovinį, duoną ar pinigus? 

— Pinigus, pone, - atsakė Vladekas. 

— Gerai, - egzaminuotojas pakėlė kortelę su užrašu „Įleisti“ ir pa- 
davė ją Vladekui. — Išsikeisk pinigus į dolerius ir parodyk šią kortelę 
imigracijos pareigūnui. Pasakysi jam savo vardą ir pavardę, jis duos tau 
registracijos kortelę. Paskui gausi įvažiavimo sertifikatą. Jei penkerius 
metus neįvykdysi nusikaltimo, išlaikysi paprastą rašymo ir skaitymo 
anglų kalba egzaminą ir sutiksi paklusti Konstitucijai, tau bus leista 
prašyti Jungtinių Valstijų pilietybės. Sėkmės, Vladekai. 

— Ačiū, pone. 

Prie pinigų keityklos stalo Vladekas padavė metų santaupas iš Tur- 
kijos ir tris penkiasdešimtrublines kupiūras. Už turkiškus pinigus gavo 


keturiasdešimt septynis dolerius ir dvidešimt centų, tačiau išgirdo, kad 

rubliai yra beverčiai. Jis pagalvojo apie daktaro Dubino penkiolikos 
metų kruopščias santaupas. 

Galiausiai teliko susitikti su imigracijos pareigūnu, kuris sėdėjo prie 
darbo stalo greta išėjimo užkardos, tiesiai po prezidento Hardingso por- 
tretu. Vladekas su Džordžu stojo priešais. 

— Pilnas vardas? — pasiteiravo pareigūnas Džordžo. 

— Džordžas Novakas, — tvirtai atsakė tas. Pareigūnas užrašė vardą ant 
kortelės. 

— Adresas? — paklausė. 

— Brumo gatvė 286, Niujorkas. 

Pareigūnas padavė Džordžui kortelę. 

— Čia jūsų imigracijos sertifikatas: MDL21871707 — Džordžas No- 
vakas. Sveiki atvykę į Jungtines Valstijas, Džordžai. Aš taip pat iš Len- 
kijos. Nujaučiu, kad Amerikoje jums puikiai seksis. Sveikinu ir sėkmės, 
Džordžai. 

Džordžas nusišypsojo, paspaudė pareigūnui ranką ir žengtelėjęs į 
šoną ėmė laukti draugo. Pareigūnas atkreipė dėmesį į Vladeką, kuris 
padavė jam kortelę su užrašu „Įleisti“. 

— Vardas? — pasiteiravo pareigūnas. 

Vladekas sudvejojo. 

— Kuo jūs vardu? - kiek garsiau pakartojo vyriškis. 

Vladekas nepajėgė išspausti žodžių. Jis taip nekentė savo valstietiško 
vardo. 

— Paskutinį kartą klausiu, kuo jūs vardu? — pyktelėjo pareigūnas. 

Džordžas išpūtęs akis stebeilijo į Vladeką, taip pat ir keletas kitų, 
laukusių eilėje. Vladekas teberylėjo. Pareigūnas ištiesė ranką, pastvėrė 
jam už riešo, atidžiai pažiūrėjo į įrašą sidabro apyrankėje, kažką užrašė 
ant kortelės ir padavė ją Vladekui. 

— Čia jūsų imigracijos sertifikatas, MDL21871708 - baronas Abe- 
lis Rosnovskis. Sveiki atvykę į Jungtines Valstijas. Sveikinu ir sėkmės, 
Abeli. 

Tūkstantis devyni šimtai dvidešimt trečiųjų metų rugsėjį Vilja- 
mas buvo išrinktas baigiamosios Sent Polio laidos prezidentu — tos 
pačios pareigos lygiai prieš trisdešimt trejus metus buvo atitekusios 
jo tėvui. 

Viljamas rinkimus laimėjo ne todėl, kad buvo šauniausias spor- 
tininkas ar populiariausias berniukas mokykloje. Bet kokias varžy- 
bas, grįstas šiais kriterijais, be abejonės, būtų laimėjęs jo artimiausias 
draugas Matas Lesteris. Paprasčiausiai Viljamas mokykloje buvo įsi- 
mintiniausias, ir dėl šios priežasties Mato nebuvo įmanoma įkalbėti 
su juo varžytis. 

Sent Polio mokykla taip pat pateikė Harvardui Viljamo kandi- 
datūrą Hamiltono vardo matematikos stipendijai gauti, ir Viljamas 
kiekvieną minutę, kai nemiegojo, kryptingai dirbo ta linkme. 

Grįždamas į Redhausą atostogų Viljamas svajojo, kad turės pa- 
kankamai laiko rimtai susigrumti su Principia mathematica, tačiau 
viltims išsipildyti nebuvo lemta, nes jaunojo Kaino laukė ne vienas 
pakvietimas į pobūvius ir vaišes. Į dažną vaikinukas atsakė taktiška 
apgailestavimo žinute, tačiau vienas buvo visiškai neišvengiamas — 
senelės suorganizavo pobūvį Redhause. Viljamui buvo įdomu, kokio 
amžiaus turės sulaukti, kad galėtų apginti savo namus nuo dviejų 
didžiųjų ponių invazijos. Akivaizdu, laikas dar neatėjo. Bostone jis 
turėjo nedaug artimų draugų, tačiau tai nesutrukdė senelėms suda- 
ryti ilgiausią svečių sąrašą. 

Progai pažymėti jos padovanojo Viljamui pirmąjį smokingą: pa- 


skutinės mados, dvieilį. Jis priėmė dovaną apsimestinai abejingai, 

tačiau vėliau išdidžiai žingsniavo po miegamąjį gėrėdamasis savo 
atvaizdu veidrodyje. 

Kitą dieną tarpmiestinio ryšio linija Viljamas paskambino į 
Niujorką ir pakvietė į „šlykštų renginį“ atvykti Matą. Mato se- 
suo taip pat norėjo važiuoti, tačiau jos motina pamanė, kad tai 
neatrodys tinkama, nebent ją kas nors lydėtų. 

Kai Matas žengė iš traukinio, Viljamas stovėjo perone. 

— Geriau pagalvojus, — pastebėjo bičiulis šoferiui vežant juos 
į Bikon Hilą, — ar dar ne laikas susirasti sugulovę, Viljamai? Juk 
Bostone turėtų būti bent viena visiškai skonio neturinti mergina. 

— Nori pasakyt, jau turėjai merginą, Matai? 

— Žinoma, praėjusį gruodį Niujorke. 

— O ką aš tuo metu dariau? 

— Tikriausiai glostei Bertraną Raselą. 

— Niekad nepasakojai. 

— Nedaug ką tepasakoti. Nutiko per banko personalo Kalėdų 
vakarėlį. Tiesą sakant, tinkamai sudėliojus perspektyvas, aš pasi- 
naudojau viena direktoriaus sekretorių, dailia pana vardu Sinti- 
ja, didelėmis krūtimis, kurios tirtėjo, kai... 

— Ar tau patiko? 

— Taip, tačiau nesu tikras, ar patiko Sintijai. Ji buvo per daug 
girta suvokti, kas ir su kuo. Vis dėlto reikia kaip nors pradėti. 
Gal ji norėjo boso sūnui ištiesti pagalbos ranką? 

Viljamo mintyse švystelėjo Alano Loido perdėtai oficialios, 
vidutinio amžiaus sekretorės vaizdas. 

— Nemanau, kad mano iniciacijos su valdybos pirmininko 
sekretore šansai būtų daug žadantys, — susimąstęs nutęsė jis. 

— Nustebtum, — žinančiai pareiškė Matas. — Tos, kurios 
vaikšto suspaudusios koja, dažnai negali sulaukti, kada galės jas 


išskėsti. 

— Vienos girtos patirties pagrindu vargu ar esi įgaliotas laikyti 
save išminčiumi ir patarėju, — pastebėjo Viljamas automobiliui 
sustojus prie Redhauso. 

— Oi, kiek pavydo, ir iš paties brangiausio draugo lūpų, — ap- 
simestinai atsiduso Matas abiems einant vidun. — Oho! Iš tiesų 
šį tą pakeitei po paskutinės mano viešnagės, — pridūrė, gėrėda- 
masis moderniais pintais baldais ir turkiškais raštais išmargintais 
tapetais. Tiktai kaštoninės odos krėslas liko tvirtai suleidęs šaknis 
ankstesniojoje vietoje. 

— Šią vietą reikėjo truputį pašviesinti, — pasikuklino Vilja- 
mas. — Čia atrodė kaip akmens amžiuje. Be to, nenoriu, kad man 
primintų apie... Eime, nėra laiko goglinėti aptarinėjant interjero 
puošmenas. 

— Kelintą valandą prasideda pobūvis? 

— Šokių vakaras, Matai — senelės užsispyrusios vadina šitą susi- 
būrimą šokių vakaru. 

— Tokiais atvejais greičiau patirsi šoką. 

Viljamas nusijuokė ir dirstelėjo į laikrodį. 

— Svečiai turėtų pasirodyti po poros valandų. Laikas išsimau- 
dyti ir persirengti. Nepamiršai atsivežti smokingą? 

— Taip. Ber, jei pamiršau, visada galėsiu apsivilkti pižama. Pa- 
prastai vieną ar kitą palieku, tačiau dar niekada nebuvau pamiršęs 
abiejų. 

— Nemanau, kad senelės palaimintų tavo pasirodymą su 


pižama. 
=—NST—-- 


Šeštą valandą prisistatė maisto tiekėjai, iš viso dvidešimt trys, o sep- 


tintą ruošos prižiūrėti pasirodė senelės, pasidabinusios didingomis 

juodomis grindis šluojančiomis nėrinių sukniomis. Viljamas su Matu 
išdygo svetainėje be kelių minučių aštuntą. Viljamas jau ketino nu- 
gvelbti gundančią raudoną vyšnią nuo didingo glajumi apipilto pyra- 
go viršaus, kai už nugaros pasigirdo senosios Kain perspėjimas: 

— Neliesk maisto, Viljamai, jis ne tau. 

Vaikinas atsigręžė. 

— Tai kam jis tada? — pasiteiravo ir pakštelėjo senelei į skruostą. 

— Nebūk įžūlus, Viljamai. Vien dėl to, kad praaugai šešias pėdas, 
nereiškia, jog negaliu tau pliaukštelti. 

Matas nusijuokė. 

— Senele, ar galiu tave supažindinti su savo geriausiu draugu 
Matu Lesteriu? 

Senoji Kain su pensnė atidžiai apžiūrėjo Matą, o tada surizikavo: 

— Kaip laikaisi, jaunuoli? 

— Man garbė su jumis susipažinti, ponia Kain. Kaip suprantu, 
pažinojote mano senelį? 

— Pažinojau tavo senelį? Kalebą Longvortą Lesterį? Jis kartą man 
piršosi, daugiau nei prieš penkiasdešimt metų. Žinoma, aš jį atstū- 
miau. Pasakiau, kad per daug geria, ir tas įprotis per anksti nuvarys 
ji į kapus. Pasirodžiau teisi, todėl nesekit jo pavyzdžiu, nė vienas. 
Nepamirškit, alkoholis atbukina smegenis. 

— Vargu ar įvedus prohibiciją turėsime daug progų, — nekaltai 
pastebėjo Matas. 

Ponia Kain, nepaisydama pastabos, nukreipė dėmesį į svečių s3- 
rašą. 

Svečiai ėmė rinktis netrukus po aštuonių, daugumos jų šeimi- 
ninkas visiškai nepažinojo, nors pradžiugo tarp ankstyvųjų atvykėlių 
matydamas Alaną Loidą. 

— Puikiai atrodai, mano berniuk, — pastebėjo Alanas ir pajuto, 


kad pirmą kartą žvelgia į Viljamą pakėlęs akis. 

— Jūs taip pat, pone. Malonu, kad atėjote. 

— Malonu? Nejau pamiršai, kad kvietimą rašė tavo senelės? Gal ir 
pakaktų drąsos atsakyti vienai iš jų, tačiau abiems... 

— Ner ir jums, Alanai? — nusijuokė Viljamas. — Ar turit minu- 
tę? — jis nusivedė valdybos pirmininką į ramų kampelį, kur nereikėjo 
švaistyti laiko paistalams. — Noriu šiek tiek pakeisti investicijų planą: 
kai tik pasirodys rinkoje, pradėkit supirkinėti Lesterio banko akcijas. 
Norėčiau, kad sulaukus dvidešimt vienerių man priklausytų maž- 
daug penki procentai kompanijos. 

— Lengva nebus, - atsiliepė Alanas. — Lesterio akcijų biržoje pasi- 
rodo retai, nes visos yra privačių asmenų rankose. Pažiūrėsiu, ką ga- 
lima padaryti. Ar galiu pasiteirauti, kas sukasi tavo galvoje, Viljamai? 

— Na, mano ilgalaikis planas... 

— Viljamai! — Viljamas atsisuko ir pamatė ryžtingu veidu link jų 
drožiančią senelę Kebot. — Viljamai, tai šokių vakaras, ne valdybos 
posėdis, o aš dar nė karto nemačiau tavęs ant parketo. 

— Nepaneigsi, — nesiginčijo Alanas. — Išspirkime berniuką į realų 
pasaulį, o jūs ateikite ir pasėdėkite su manimi, ponia Kebot. Galėsim 
stebėti šokančius ir mėgautis muzika. 

— Muzika? Tai ne muzika, Alanai. Tai ne daugiau nei garsų krati- 
nys be jokios užuominos į melodiją. 

— Brangioji mano senele, — įsiterpė Viljamas, — tai „Taip, mes 
neturim bananų“, naujausia populiariausia... 

— Tada man atėjo laikas apleisti šį pasaulį, - raukydamasi pareiškė 
senoji Kebot. 

— Nieku gyvu, - galantiškai paprieštaravo Alanas Loidas. 

Viljamas pašokdino porą merginų, kurias miglotai prisiminė pa- 
žinojęs iš anksčiau, nors vardus jam reikėjo priminti. Pastebėjęs ant 
sofos kamputyje sėdintį Matą apsidžiaugė radęs dingstį sprukti nuo 
parketo. Tik visai prie pat priėjęs jis pastebėjo greta draugo sėdinčią 


merginą. Kai ji pakėlė akis, Viljamas pajuto silpnumą kojose. 

— Ar pažįsti Eibę Blaunt? — kasdieniškai pasiteiravo Matas. 

— Ne, — atsakė Viljamas, nepajėgdamas atitraukti nuo jos akių. 

— Čia mūsų šeimininkas, ponas Viljamas Louelis Kainas. 

Mergina metė drovų žvilgsnį, kai Viljamas atsisėdo greta. Matas 
pastebėjo draugo veido išraišką ir paliko juodu, o pats nuėjo įsipilti 
punšo. 

— Kaip čia nutiko, kad visą gyvenimą nugyvenau Bostone, tačiau 
mes nebuvome susitikę? — pasiteiravo Viljamas. 

— Kartą buvome susitikę, pone Kainai, — pataisė Eibė. - Tada bu- 
vome trejų, ir jūs įstūmėte mane į tvenkinį viešajame parke. Praėjo 
keturiolika metų, tačiau aš iki šiol jums neatleidau. 

— Atsiprašau, — tarstelėjo Viljamas akimirką patylėjęs, nes bergž- 
džiai bandė sugalvoti šmaikštesnį atsakymą. 

Eibė nusišypsojo stengdamasi, kad jis atsipalaiduotų. 

— Turite labai dailų namą, Viljamai, — pastebėjo. 

Dar viena ilga pauzė. 

— Dėkui, - sumekeno Viljamas. 

Jis pašnairavo stengdamasis, kad neatrodytų, jog į ją spokso. Mer- 
gina buvo lieknutė (o, kokia lieknutė!) didžiulėmis rudomis akimis, 
ilgomis blakstienomis ir tokiu profiliu, kuris bet kurį vyrą būtų pri- 
vertęs atsisukti. Jos kaštonų spalvos plaukai buvo pakirpti stiliumi, 
kurio Viljamas iki tos akimirkos nekentė. 

— Matas minėjo, kad kitais metais ketinate studijuoti Harvarde? — 
dar kartą pabandė mergina. 

— Taip, ketinu. Noriu pasakyt, gal norėtumėte pašokti? 

— Dėkoju, - sutiko ji. 

Žingsneliai, kurie vos prieš keletą minučių ėjosi taip lengvai, da- 
bar, regis, jį visiškai apleido. Viljamas nuolat mynė Eibei ant pirštų 
ir vis įstumdavo ją į kitus šokėjus. Jis atsiprašinėjo, ji šypsojosi. Per 


ketvirtąjį šokį jis prisitraukė ją kiek artėliau. 

— Ar mes pažįstame tą jauną moterį, kuri pastarąją valandą aki- 
vaizdžiai monopolizavo Viljamą? - įtariai pasiteiravo senoji Kebot. 

Senoji Kain čiupo pensnė ir apžiūrėjo merginą, kuri kartu su Vil- 
jamu pro atvirą erkerį ėjo į pievelę. 

— Abigailė Blaunt, — pareiškė. 

— Admirolo Blaunto vaikaitė? — pasitikslino senoji Kebot. 

— Taip. 

Senoji Kebot vos regimai linktelėjo, rodydama šiokį tokį 
pritarimą. 

— Ar visada bučiuoji merginas vos susipažinęs? — pasiteiravo Eibė. 

— Jei atvirai, — prisipažino Viljamas, — nesu nė vienos bučiavęs. 

Eibė nusijuokė. 

— Aš labai pamaloninta. 

Ji atkišo jam rausvą skruostą, tačiau paskui pareiškė, kad lauke 
per šalta, ir panoro grįžti vidun. Neslėpdamos palengvėjimo senelės 
stebėjo juos grįžtančius. 

Svečiams išsiskirsčius jaunuoliai vaikštinėjo po sodą plepėdami 
apie vakarėlį. 

— Visai neprastas pasibuvimas, - konstatavo Matas. — Tikrai ver- 
tėjo iš Niujorko bruktis į provinciją nepaisant to, kad nugvelbei 
mano merginą. 

— Kaip manai, ji padės man atsikratyti nekaltybės? — pasiteiravo 
Viljamas, nekreipdamas dėmesio į apsimestinį draugo kaltinimą. 

— Ką gi, turi dvi savaites išsiaiškinti. Tačiau įtariu, sužinosi, kad 
savąją ji taip pat saugo. 

— Kaip gali būti toks tikras? — pasiteiravo Viljamas. 

— Iš to, kaip ji į tave žiūrėjo. Skaistuolės visada rausta. Statau pen- 
kis žalius, kad ji nepasiduos netgi Viljamo Louelio Kaino kerams. 


Jaunuoliai sukirto rankas. 

Viljamas rūpestingai suplanavo kampaniją. Prarasti nekaltybę 
buvo viena, tačiau pralaimėti penkis dolerius Matui Lesteriui - visiš- 
kai kas kita. Po šokių vakaro juodu su Eibe susitikdavo kone kasdien, 
ir Viljamas pagaliau pasinaudojo nuosavo namo ir automobilio tei- 
kiamais privalumais. Jam dingojosi, kad geriau jaustųsi be neįkyrios, 
tačiau nuolatinės Eibės tėvų globos. Atrodė, jie visą laiką sukiojasi 
kažkur netoliese, tad išaušus paskutinei atostogų dienai Viljamas nė 
per nago juodymą nepriartėjo prie tikslo. 

Apsisprendęs neprarasti penkių dolerių, tą rytą jis nusiuntė Eibei 
tuziną rožių, vakare nusivedė brangios vakarienės pas Džozefą ir pa- 
galiau pavyko įkalbėti ją grįžti į Redhausą. 

— Iš kur prasimanei viskio? — pasiteiravo Eibė. 

— Nesunku, jei pažįsti reikiamus žmones, — pasigyrė Viljamas. 

Tiesa buvo ta, kad miegamajame jis buvo paslėpęs butelį spruku- 
sio Henrio Osborno burbono ir dabar džiaugėsi, kad svaigalų neiš- 
pylė, kaip iš pradžių planavo. 

Siurbtelėjęs alkoholio Viljamas aiktelėjo, o Eibė apsiašarojo. Jis 
atsisėdo greta ir drąsiai apkabino ją per pečius. Mergina atsilošė. 

— Eibe, manau, kad tu pašėlusiai daili, - sušnibždėjo Viljamas į 
jos kaštonines garbanas. 

Ji dirstelėjo į jį nuoširdžiai, išplėtusi dideles rudas akis. 

— O, Viljamai, — atsiduso, - aš manau, kad tu tiesiog nuostabus. 

Ji atsilošė, užsimerkė ir pirmą kartą leidosi pabučiuojama į lūpas. 
Šitaip padrąsintas Viljamas droviai perkėlė plaštaką nuo jos riešo ant 
krūties ir sustingo, tarsi reguliuojantis policininkas būtų sustabdęs 
automobilių srautą. Ji dygiai nustūmė jo ranką, leisdama srautui ju- 
dėti toliau. 


— Viljamai, neturėtum šitaip elgtis. 

— Kodėl gi ne? — Viljamas bergždžiai mėgino susigrąžinti inici- 
atyvą. 

— Todėl, kad nežinome, kuo tai gali baigtis. 

— Aš aiškiai viską suvokiu. 

Viljamas vėl ėmėsi savo, tačiau Eibė mikliai pašoko nuo sofutės 
ir pasitaisė suknelę. | 

— Verčiau aš grįšiu namo, Viljamai. 

— Tačiau mes ką tik atvažiavom. 

— Mama teirausis, ką aš veikiau. 

— Galėsi jai pasakyti — nieko. 

— Manau, geriausia, kad viskas šitaip ir liktų, — atsakė ji. 

— Tačiau rytoj man reikės grįžti, — jis apsiėjo neištaręs „į moky- 
klą“, — ir tris mėnesius tavęs nematysiu. 

— Na, galėsi man rašyti, Viljamai. 

Kitaip nei Valentinas, Viljamas suprato, kad yra nugalėtas. 

— Taip, žinoma, rašysiu, — atsakė. 

Atsistojęs pasitaisė kaklaraištį, paėmė Eibę už rankos ir parvežė 
namo. 

Kitą dieną Sent Polyje Matas Lesteris ištiestą penkių dolerių ku- 
piūrą paėmė pakėlęs antakius, apsimestinai nustebęs. 

— Jei tarsi bent žodelį, Matai, su beisbolo lazda vaikysiuosi tave 
po visą mokyklą. 

— Negaliu sugalvoti tinkamo žodelio, kuris išreikštų giliausią 
mano užuojautą. 


— Matai, — pakartojo Viljamas, — įspėju: po visą mokyklą. 


Paskutinį trimestrą Sent Polyje Viljamui į akį krito mokyklos di- 


rektoriaus žmona. 

Ponia Reglan atrodė gerai. Tiesa, pilvukas buvo kiek sudribęs ir 
šlaunys galėjo būti liesesnės, tačiau ji išdidžiai nešiojo puikias krū- 
tis, o tankių tamsių plaukų kupetoje ant galvos žilų ssuogų buvo nė 
kiek ne daugiau, nei derėtų. Vieną šeštadienį, kai Viljamas ledo ri- 
tulio aikštelėje pasitempė riešą, ponia Reglan uždėjo šaltą kompresą 
ir sutvarstė, stovėdama kiek arčiau, nei būtina, leido Viljamo rankai 
trintis į jos krūtinę. Jaunuolis mėgavosi tuo jausmu. Kitą kartą, kai 
jis sukarščiavo ir buvo pasmerktas kelias dienas praleisti karantine, 
direktorienė pati nešiojo jam maistą ir sėdėdavo ant lovos kūnu 
pro ploną antklodę liesdamasi prie jo kojų, kol jis valgydavo. Šituo 
Viljamas taip pat mėgavosi. 

Sklido gandai, kad ji — antroji Driskiaus Reglano žmona. Nė 
vienas berniukų neįsivaizdavo, kaip Driskiui pavyko įsigyti bent 
vieną žmoną, o ponia Reglan kartkartėmis subtiliais atodūsiais ir 
tyla parodydavo, kad šiek tiek pritaria jų nepasitikėjimui jos liki- 
mu. 

Kaip internato budėtojas Viljamas kiekvieną vakarą pusę vie- 
nuoliktos, prieš eidamas miegoti, turėdavo apeiti bendrabutį, iš- 
jungti šviesas ir prisistatyti Driskiui Reglanui. Vieną pirmadienio 
vakarą pasibeldęs į Driskiaus duris Viljamas nustebo išgirdęs, kad 
užeiti jį kviečia ponios Reglan balsas. Ji gulėjo ant šezlongo užsime- 
tusi laisvą šilko chalatą, kiek primenantį japonų kimono. 

Viljamas tvirtai įsitvėrė durų rankenos. 

— Visos šviesos išjungtos, paradines duris užrakinau, ponia Re- 
glan. Labos nakties. 

Ji nuleido kojas ant grindų ir pro šilko klostes akimirkai švyste- 
lėjo kojine aptempta blyški šlaunies oda. 

— Tu visada taip skubi, Viljamai. Negali sulaukti, kol gyvenimas 
prasidės, tiesa? — tarė eidama prie šoninio staliuko. — Kodėl tau ne- 


pasilikus ir neišgėrus trupučio karšto šokolado? Aš, kvaiša, išviriau 

pakankamai dviem — visiškai pamiršau, kad ponas Reglanas negrįš 
iki šeštadienio ryto, — moteris aiškiai pabrėžė žodį „šeštadienio“. 

Direktorienė padavė Viljamui garuojantį puodelį taip, kad jų 
rankos susiliestų, ir atidžiai jį nužvelgė norėdama įsitikinti, kad pas- 
tabos potekstė užfiksuota. Tada patenkinta nusišypsojo, o vaikinukas 
niršiai maišė karštą šokoladą. 

— Žeraldas išvažiavo į konferenciją, — tada jis pirmą kartą išgirdo 
pono Reglano vardą, - uždaryk duris, Viljamai, ateik ir sėskis. 

Viljamas dvejojo. Duris uždarė, tačiau nesijautė galįs nei sėsti į 
pono Reglano krėslą, nei įsitaisyti greta jo žmonos. Nusprendęs, kad 
Driskiaus krėslas — mažesnė iš dviejų blogybių, pajudėjo ten link. 

— Ne, ne, — paprieštaravo moteris ir patapšnojo į vietą greta savęs. 

Viljamas nudūlino skersai kambario ir susinervinęs susmuko 
greta, įkvėpimo ieškodamas puodelyje. Nieko geresnio nesugalvo- 
jęs gurkštelėjo ir nusidegino liežuvį. Kai ponia Reglan atsistojo, jam 
palengvėjo. Moteris vėl pripylė jo puodelį nekreipdama dėmesio į 
prieštaravimus, tada tyliai nuplaukė per kambarį, prisuko „Victrolą“ 
ir uždėjo adatėlę ant plokštelės. Viljamas tebežiūrėjo į grindis. 

— Juk neleisi damai šokti vienai, Viljamai? 

Moteris pradėjo siūbuoti muzikos ritmu. Viljamas atsistojo ir 
formaliai apkabino ją per liemenį, tarsi jie stovėtų ant perpildyto 
šokių salės parketo. Tarp jų be vargo būtų įsiterpęs pats Driskius. 
Po kelių taktų ponia Reglan pasislinko arčiau, o Viljamas spoksojo 
per jos dešinį petį į vieną tašką apsimesdamas, kad nejaučia, jog jos 
kairioji ranka nuslydo nuo peties jam ant juosmens. Muzika nutilus 
Viljamas pagalvojo, kad būtų saugiau pasinaudojus proga stvertis 
karšto šokolado, tačiau moteris apvertė plokštelę ir grįžo į jo glėbį 
jam dar nespėjus atsisėsti. 

— Ponia Reglan, manau, turėčiau... 


— Truputį atsipalaiduok, Viljamai. 

Pagaliau jis sukaupė drąsos pažvelgti jai į akis. Bandė atsakyti, ta- 
čiau kalbėti nepajėgė. Dabar jos ranka tyrė jo nugarą, vaikinas jautė, 
kaip jos šlaunis švelniai juda link jo slėpsnų. Jis tvirčiau apkabino 
ją per liemenį. 

— Taip jau geriau, — pastebėjo moteris. 

Tvirtai susikabinę jie suko po kambarį vis lėčiau, muzikos tem- 
pu, o plokštelė vis lėtėjo. Muzikai nutilus ji išslydo ir išjungė šviesą. 
Viljamas stovėjo kone visiškoje tamsoje nejudėdamas, girdėjo šla- 
mant šilką ir stebėjo, kaip ji nusimeta drabužius. 

Sentimentali dainelė baigėsi, tačiau adatėlė vis dar brėžė besi- 
sukančią plokštelę. Viljamas kambario viduryje stypsojo nejudė- 
damas. Ponia Reglan nuvilko jam švarką ir nusivedė prie šezlongo. 
Droviais naujoko pirštais Viljamas ėmė grabinėti ją tamsoje. Prilie- 
tus tam tikras jos kūno dalis jausmas buvo visai kitoks, nei įsivaiz- 
davo, todėl vaikinukas kuo greičiau atsitraukė į iš dalies pažįstamą 
krūtų teritoriją. Ponios Reglan pirštai nebuvo tokie santūrūs, ir ne- 
trukus jį užliejo pojūčiai, kokių jis nė nesapnavo esant. Viljamui 
norėjosi garsiai šaukti, tačiau susitvardė bijodamas pažadinti viršuje 
miegančius berniukus. Moteris atsegė jo antuko sagas ir pradėjo 
mauti kelnes. 

Viljamas svarstė, kaip ją paimti neparodant visiško patirties sty- 
giaus. Nebuvo taip lengva, kaip jis tikėjosi, todėl apėmė neviltis. 
Ponia Reglan perbraukė pirštais jam per pilvą ir išmanančiai jį paly- 
dėjo. Tačiau dar nejėjęs į moterį jis jau patyrė orgazmą. 

— Labai atsiprašau, — sulemeno Viljamas. 

Ne itin nutuokdamas, ką dabar daryti, jis tyliai gulėjo ant vir- 
šaus, kol ji pasakė: 

— Rytoj seksis geriau, Viljamai. Nepamiršk, Driskius negrįš iki 
šeštadienio. 


Vėl pasigirdo brėžiamos plokštelės garsas. 

Ponia Reglan nėjo Viljamui iš galvos, kol kitą vakarą išjungė švie- 
sas. Tą vakarą ji dūsavo. Trečiadienį švokštė. Ketvirtadienį aimanavo. 
Penktadienį ėmė rėkti. 

Kai šeštadienio rytą Driskius Reglanas grįžo iš konferencijos, Vil- 


jamo išsilavinimas buvo baigtas. 


Baigiantis Velykų atostogoms, jei tiksliau, per Šeštines, Eibė 
Blaunt galiausiai pasidavė Viljamo žavesiui. Matui tai atsiėjo penkis 
žalius, o Eibei — jos skaistybę. Po ponios Reglan mergina buvo tikras 
atokvėpis ir vienintelis vertas paminėti įvykis per visas atostogas, nes 
tėvai Eibę netrukus išsivežė į Palm Bičą, o Viljamas kone visą laiką 
leido užsidaręs namuose su knygomis, nepasiekiamas niekam, išsky- 
rus seneles ir Alaną Loidą. Kadangi Driskius Reglanas į konferencijas 
daugiau nevažinėjo, grįžus į Sent Polį Viljamui taip pat neliko nieko 
kita, tik susitelkti į knygas. 

Jiedu su Matu valandų valandas sėdėdavo kambaryje nepersi- 
mesdami nė žodžiu, nebent Matui pasitaikydavo kokia matematinė 
lygtis, kurios nesugebėdavo išspręsti. Pagaliau prasidėję ilgai laukti 
egzaminai truko vieną žiaurią savaitę. Tą akimirką, kai jie pasibaigė, 
abu jaunuoliai atsipalaidavo, tačiau dienos bėgo, rezultatų nebuvo ir 
Viljamas su Matu vis labiau nerimo. 

Harvardo Hamiltono vardo matematikos stipendija visiškai pri- 
klausė nuo galutinių egzaminų rezultatų ir galėjo atitekti bet kuriam 
Amerikos moksleiviui. Viljamas neturėjo jokio supratimo, ar stiprūs 
jo konkurentai. Kai prabėgus mėnesiui vis dar nieko nebuvo girdėti, 
jis ėmė įtarti blogiausia ir netgi svarstyti, ar Harvardas apskritai pa- 
siūlys jam vietą. 

Kai atėjo telegrama, Viljamas lauke žaidė beisbolą su kelias ki- 


tais abiturientais, bandančiais užmušti paskutines dienas mokykloje; 

buvo vienas tų šiltų vasaros vakarų, kai labiausiai tikėtina, kad ber- 
niuką išmes iš mokyklos už girtavimą, langų daužymą arba bandymą 
įsiropšti į lovą pas vieną kurią direktoriaus dukrą, o gal ir pas žmoną. 

Tiems, kam rūpėjo išgirsti, Viljamas garsiai pareiškė, kad netru- 
kus pelnys pirmus taškus. 

— Sent Polio Beibas Rutas*! - pasišaipė Matas. 

Neįtikinantį jo pareiškimą palydėjo garsus juokas. Kai žemesnės 
klasės mokinys įteikė Viljamui telegramą, visos bazės ir taškai greitai 
buvo pamiršti. Vaikinas metė lazdą ir iš karto atplėšė nedidelį gelto- 
ną voką. Metikas ir gaudytojai nekantriai laukė, kol Viljamas lėtai 
skaitė. 

— Gavai „Red Soksų“ sutartį? — neiškentė pirmosios bazės žaidė- 
jas. Telegrama nebuvo įprastas beisbolo žaidimo elementas. 

Iš užribio atžirgliojęs Matas pagal bičiulio veido išraišką pamė- 
gino išsiaiškinti, geros naujienos ar blogos, tačiau Viljamas papras- 
čiausiai padavė jam telegramą. Matas ją perskaitė, stryktelėjo aukštai 
į orą, sviedė popierių ant žemės ir nusivijo per bazes lekiantį, nors 
ir neatmušusį kamuoliuko, Viljamą. Gaudytojas pakėlė telegramą, 
perskaitė ir pasimėgaudamas sviedė į žiūrovus savo pirštinę. Paskui 
mažas geltonas lapelis entuziastingai keliavo per kitų žaidėjų rankas. 
Paskutinis telegramą perskaitė žemesnės klasės mokinys. Sukėlęs tiek 
džiaugsmo, tačiau nesulaukęs padėkos vaikis nusprendė, kad mažų 
mažiausiai nusipelnė sužinoti žinutės turinį. 

Telegrama buvo skirta ponui Viljamui Loueliui Kainui. Joje buvo 
parašyta: „Sveikiname laimėjus Harvardo Hamiltono vardo mate- 
matikos stipendiją! Visas detales pranešime vėliau. Eibotas Lorencas 
* Džordžas Rutas, pravarde Beibas (Mažylis) (George Herman Ruth, Jr.,1895-1948) — 
amerikiečių beisbolo žaidėjas, nuo 1914 iki 1935 metų žaidęs MLB lygoje, ne kartą 


vadintas geriausiu visų laikų beisbolo žaidėju ir viena žinomiausių XX a. 3-iojo 
dešimtmečio asmenybių. 

Louelis, prezidentas.“ Viljamas taip ir neatmušė kamuoliuko, nes 
dar nepasiekusį namų bazės jį užgriuvo keli gaudytojai. 

Matas nuoširdžiai troško atšvęsti geriausio draugo sėkmę, tačiau 
liūdna buvo pagalvojus, kad jiems gali tekti išsiskirti. Viljamas taip 
pat jautė liūdesį, tačiau nieko nesakė. Teko laukti dar devynias die- 
nas, kol sužinojo, kad Matui taip pat pasiūlyta vieta Harvarde. 

Šioms naujienoms ant kulnų mynė dar viena telegrama, šį kartą 
nuo Čarlzo Lesterio su sveikinimais sūnui ir kvietirnu jam bei Vilja- 
mui išgerti arbatos „Plazos“ viešbutyje Niujorke. Abi senelės Viljamą 
taip pat pasveikino, tačiau, kaip suirzusi Alanui Loidui pranešė seno- 
ji Kain: „Berniukas pasiekė ne mažiau, nei iš jo buvo tikėtasi, tačiau 


nė kiek ne daugiau, nei pasiekė jo tėvas.“ 


Malonią popietę lėtai slinkdami Penktąja aveniu jaunuoliai trau- 
kė merginų akis, tačiau apsimetė to nepastebintys. Be vienos mi- 
nutės ketvirtą žengdami į „Plazą“ abu nusiėmė šiaudines skrybėles 
ir nerūpestingai nudrožė į Palmių kiemelį, kur laukė giminaičiai. 
Viljamo seneles papildė dar viena sena dama, kuri, kaip vaikinukas 
spėjo, buvo senosios Kain Lesterių atitikmuo. Prie stalo sėdėjo ponas 
ir ponia Lesteriai, jų duktė Siuzana, kuri taip ir neatitraukė akių nuo 
Viljamo, bei Alanas Loidas, liko dvi tuščios kėdės Viljamui su Matu. 

Senoji Kain pirštinėta ranka valdingai pamojo artimiausiam 
padavėjui: 

— Dar vieną puodelį arbatos ir daugiau pyragaičių, prašau. 

Padavėjas išskubėjo į virtuvę. 

— Puodelis arbatos ir grietininis pyragaitis, ponia, — tarė sugrįžęs. 

— Tėvas būtų tavimi didžiavęsis, Viljamai, — aukštesniam iš jau- 


nuolių pasakė vyresnis vyras. 


215 


Padavėjui tapo smalsu, ko pasiekė tas gerai atrodantis jaunuolis, 
kad nusipelnė tokios pagyros. 

Viljamas apskritai nebūtų pastebėjęs padavėjo, jei ne sidabro apy- 
rankė ant riešo. Tas daiktelis galėjo būti netgi iš Zžfany. Toks nede- 
rėjimas buvo labai įdomus. 

— Viljamai, - pastebėjo senoji Kain, — dviejų pyragaičių visiškai 
pakaks; ne paskutinį kartą gyvenime valgai. 

Jis meiliai nusišypsojo senajai poniai ir visiškai pamiršo sidabro 


apyrankę. 

Tą naktį Abelis gulėjo savo mažame kambarėlyje „Plazoje“ ir ne- 
galėjo užmigti, nes galvojo apie jaunuolį, kurį aptarnavo tą popietę, 
tą, kurio tėvas būtų juo didžiavęsis. Pirmą kartą gyvenime jis aiškiai 
suvokė, ką tikisi pasiekti. Jis norėjo, kad šio pasaulio viljamai laikytų 
jį sau lygiu. 

Atvykęs į Niujorką Abelis turėjo nemažai sunkumų. Iš pradžių 
buvo priverstas dalintis vienu mažu kambarėliu su Džordžu ir dviem 
jo pusbroliais. Kadangi kambarėlyje buvo tik dvi lovos, miegoti jis 
galėdavo tiktai tada, kai viena kuri buvo neužimta. Džordžo dėdė 
darbo Abeliui negalėjo pasiūlyti. Po kelių neramių savaičių, išleidęs 
kone visas santaupas gyvybei palaikyti tuo pat metu naršydamas nuo 
Bruklino iki Kvinso, Abelis galų gale rado darbą didelėje mėsos pa- 
ruošų įmonėje Žemutiniame Istsaide. Už šešių su puse dienos darbo 
savaitę mokėjo devynis dolerius ir leido miegoti pastogėje. Įmonė 
buvo pačiame kone savarankiškos nedidelės lenkų bendruomenės 
centre, tačiau Abeliui netrukus pasidarė sunku kęsti kraštiečių ribo- 
tumą: dauguma lenkų net nesistengė kalbėti angliškai. 

Savaitgaliais Abelis susitikdavo su Džordžu, matė, kaip puikiai 
jam sekasi su merginomis, tačiau pats kone visus vakarus praleisdavo 
vakarinėje mokykloje tobulindamas gebėjimą skaityti ir rašyti angliš- 
kai. Po dvejų metų jis visiškai laisvai bendravo naująja kalba, liko tik 
menkas akcentas. Abelis jautėsi pasiruošęs palikti mėsos paruošėjus, 
tačiau dėl ko, kur ir kaip? 


Po trijų mėnesių išeitis atsirado. 


217 


Vieną rytą darinėdamas ėriuko koją Abelis nugirdo, kaip vienas 
didžiausių parduotuvės pirkėjų, „Plazos“ viešbučio maisto tiekėjas, 
skundžiasi mėsininkui, kad už nereikšmingą vagystę teko atleisti jau- 
nesnįjį padavėją. 

— Kur taip iš karto rasiu jam pamainą? — skundėsi vadybininkas. 

Mėsininkas neturėjo ką pasiūlyti. Turėjo Abelis. Jis apsivilko 
vienintelį savo kostiumą, nuėjo keturiasdešimt septynis kvartalus į 
miesto centrą ir gavo jaunesniojo padavėjo darbą Palmių kiemelyje 
už dešimt dolerių per savaitę su kambariu. 

Įsikūręs „Plazoje“ Abelis užsirašė į vakarinius anglų kalbos to- 
bulinimo kursus Kolumbijos universitete. Kas vakarą jis kruopščiai 
dirbo, viena ranka prilaikydamas naudotą Vebsterio žodyną, kita 
brėždamas rašikliu. Rytais, tarp pusryčių tiekimo ir stalų dengimo 
priešpiečiams, jis nusikopijuodavo Zhbe New York Times vedamuosius 
ir su žodynu išsiaiškindavo visut visutėlius žodžius, kurių reikšmės 
nežinojo. 

Kitus dvejus metus Abelis dieną naktį dirbo „Plazoje“ — žodžio 
viršvalandžiai reikšmės žodyne ieškoti nereikėjo, kol buvo paaukš- 
tintas iki padavėjo Ąžuolų salėje. Dabar kartu su arbatpinigiais pel- 
nydavo dvidešimt penkis dolerius per savaitę. Savame pasaulyje jam 
nieko nestigo. 

Abelio mokytojui Kolumbijoje šitoks stropus mokinys padarė 
tokį didelį įspūdį, kad patarė jam įsirašyti į tolesnį kursą, kas būtų 
pirmas žingsnis link menų bakalauro laipsnio. Laisvu laiku jis pakai- 
tomis skaitė tai lingvistiką, tai ekonomiką, ir vietoj Zbe Times pradė- 
jo kopijuoti Zbe Wall Street Journal vedamuosius. Naujosios studijos 
visiškai jį užvaldė ir, išskyrus Džordžą, jis greitai neteko ryšių su len- 
kais bičiuliais iš pirmųjų dienų Niujorke. 

Kasdien Abelis rūpestingai tyrinėdavo sąrašą užsisakiusiųjų staliu- 
kus Ąžuolų salėje: Beikersai, Loebai, Vitniai, Morganai, Felbsai — ir 

bandė išsiaiškinti, kuo turtingieji kitokie. Nuolat ištroškęs žinių jis 
skaitė Menkeno Zhe American Mercury“, Skotą Fitdžeraldą, Sinkle- 
rį Liusą ir Teodorą Dreizerį. Kol kiti padavėjai sklaidė Mirror, jis 
studijavo ZJe Wall Street Journal, o per valandos pertrauką, kol kiti 
snūduriavo, įnikdavo į Zhe New York Times. Jis nebuvo tikras, kur 
panaudos įgytas žinias, tačiau nė karto nesuabejojo barono maksi- 
ma, kad niekas neprilygsta geram išsilavinimui. 

Vieną tūkstantis devyni šimtai dvidešimt šeštųjų rugpjūčio pir- 
madienį — datą puikiai prisimena, nes tądien pasimirė Rudolfas Va- 
lentinas, ir nereta Penktojoje aveniu apsipirkinėjanti ponia vilkėjo 
juodai - Abelis aptarnavo vieną iš kampinių staliukų, visada rezer- 
vuotą stambiems verslininkams, kurie nori papietauti privačiai ir 
nebūti nugirsti. Jis su džiaugsmu ten patarnaudavo, nes dažnai nu- 
girsdavo konfidencialios informacijos. Po pietų uždarius restoraną jis 
patikrindavo pietavusiems priklausančių kompanijų akcijų kainas, 
ir, jei pokalbio tonas būdavo optimistiškas, į tą kompaniją inves- 
tuodavo nedidelę sumą. Jei baigus pietauti šeimininkas užsakydavo 
cigarų, Abelis investuodavo daugiau. Septynis kartus iš dešimties jo 
išsirinktų akcijų vertė per šešis mėnesius padvigubėjo: būtent tiek jis 
leisdavo sau pasilaikyti bet kokias akcijas. Naudodamasis šia sistema 
per ketverius darbo „Plazoje“ metus Abelis prarado pinigų tik tris 
kartus. 

Konkrečiai tą dieną neįprasta buvo tai, kad du pietaujantys prie 
kampinio staliuko verslininkai užsisakė cigarų dar net neatsisėdę. 
Vėliau prie jų prisijungė daugiau svečių, visi užsisakė dar cigarų ir 
kelis butelius šampano. Abelis paieškojo šeimininko vardo registra- 
cijos knygoje. Vulvortas. Visai neseniai Abelis buvo matęs tą pavardę 
* Henris Menkenas (Henry Louis „H. L.“ Mencken, 1880-1956) - amerikiečių 


žurnalistas, eseistas, žurnalo leidėjas. Žurnale 7be American Mercury buvo aprėpiamos 
ir literatūros problemos, ir visuomeninės politinės temos. 


finansų skiltyse, tačiau greitai prisiminti, kodėl, nesugebėjo. Kitas 
svečias buvo ponas Čarlzas Lesteris, nuolatinis „Plazos“ svečias, ku- 
ris, šitai Abelis žinojo, yra garsus bankininkas. Pietautojai visiškai 
nesidomėjo neįprastai paslaugiu padavėju, tad Abelis galėjo įdėmiai 
klausytis. Stulbinančių detalių atskleisti nepavyko, tačiau jis sužino- 
jo, kad tą rytą sudarytas kažkoks sandėris, ir apie tai bus pranešta 
pasibaigus darbo dienai. Štai tada prisiminė, kad tą pavardę buvo 
matęs he Wall Street Journal. Pono Vulvorto tėvas atidarė pirmą 
pigių prekių, po penkis ir dešimt centų, parduotuvę, o dabar sū- 
nus stengiasi surinkti pinigų ir plėstis. Kol svečiai mėgavosi deser- 
tu — dauguma pagal Abelio rekomendaciją pasirinko sūrio pyragą 
su braškėmis — jis pasinaudojęs proga kelioms akimirkoms spruko iš 
valgomojo ir paskambino brokeriui Volstrite. 

— Po kiek parduodamas Woo/vorth? — pasiteiravo. 

Kitame laido gale stojo pauzė. 

— Du ir viena aštuntoji. Pastaruoju metu gana daug judėjimo, 
nors nežinau, kodėl, - pasigirdo atsakymas. 

— Pirk maksimaliai iš mano sąskaitos, šiandien kiek vėliau išgirsi 
kompanijos pranešimą. 

— Kas bus tame pranešime? — susidomėjo brokeris. 

— Neturiu teisės atskleisti, — atsakė Abelis. 

Brokeriui to pakako: ankstesni Abelio pasiekimai biržoje leido 
pernelyg nesiteirauti apie jo informacijos šaltinius, o padavėjas kaip 
tik laiku nuskubėjo į Ąžuolų salę, kad patiektų svečiams kavos. Vyrai 
dar pasėdėjo gurkšnodami brendį, ir Abelis grįžo prie stalo tik jiems 
susiruošus išeiti. Sąskaitą paėmęs vyras padėkojo už atidų aptarnavi- 
mą ir pasisukęs taip, kad visi girdėtų, tarstelėjo: 

— Nori arbatpinigių, jaunuoli? 

— Ačiū, pone, - pasakė Abelis. 

— Nusipirk Woo/vortb akcijų. 

Svečiai sutartinai nusijuokė. Abelis taip pat nusijuokė, paėmė iš- 
tiestą penkių dolerių kupiūrą ir padėkojo. Per ateinančias šešias sa- 
vaites iš Woo/vortb akcijų jis susižėrė dviejų tūkstančių keturių šimtų 


dvylikos dolerių pelną. 


Kelios dienos po dvidešimt pirmojo gimtadienio Abeliui buvo 
suteikta Jungtinių Valstijų pilietybė, ir jis nusprendė šią progą kaip 
dera atšvęsti. Jis pasikvietė Džordžą ir jo dabartinę meilę Moniką, 
merginą, vardu Klara, vieną iš Džordžo buvusiųjų, pažiūrėti „Don 
Žuano“ su Džonu Berimoru, o paskui užsukti į „Bigą“ vakarienės. 
Džordžas vis dar buvo pameistrys dėdės kepykloje, dirbo už aštuonis 
dolerius per savaitę, ir nors Abelis vis dar žvelgė į jį kaip į artimiausią 
bičiulį, suvokė vis augantį skirtumą tarp savęs ir beskatikio Džordžo. 
Abelis banko sąskaitoje dabar turėjo daugiau nei aštuonis tūkstan- 
čius dolerių, mokėsi paskutiniame kurse Kolumbijos universitete, 
ruošėsi tapti ekonomikos bakalauru. Jis tiksliai žinojo, kur eina, o 
Džordžas jau nustojo visiems skelbtis, kad vieną dieną taps Niujorko 
meru. 

Ketveriukė praleido įsimintiną vakarą, labiausiai todėl, kad Abe- 
lis tiksliai žinojo, ko tikėtis iš gero restorano. Jo svečiai valgė ir gėrė 
gerokai per daug, todėl atnešus sąskaitą Džordžas buvo sukrėstas pa- 
matęs, kad suma viršija jo mėnesio uždarbį. Abelis sumokėjo be ko- 
mentarų. Jei tenka apmokėti sąskaitą, visada reikia dėtis, kad suma 
nesvarbi. Jei svarbi, daugiau į restoraną neik. Kad ir kaip pasielgsi, 
nesiskųsk ir neatrodyk nustebęs — dar ir šito jį išmokė turtingieji. 

Vakarėliui apie antrą nakties pasibaigus Džordžas su Monika grį- 
žo į Žemutinį Istsaidą. Abelis jautė, kad nusipelnė Klaros, ir pasikvie- 


tė ją į „Plazą“. Slapta įsivedė merginą pro aptarnaujančio personalo 

įėjimą į skalbyklos liftą, paskui į savo kambarėlį. Jos ilgai gundyti 
nereikėjo, tad Abelis ir negaišo laiko įžangai, nes suprato, kad prieš 
ruošiant pusryčius privalu nors kiek numigti. Visiškai patenkintas 
trečią valandą jis nusirito ant šono ir kietai netrikdomai įmigo, kol 
šeštą suskambėjo žadintuvas. Tokiu būdu prieš apsirengiant liko kaip 
tik pakankamai laiko antrą kartą pasimylėti su Klara. 

Kai užsirišęs baltą peteliškę Abelis atsainiai pabučiavo ją atsisvei- 
kindamas, Klara niūriai jį nužvelgė. 

— Pasistenk išeiti tuo pačiu keliu, kaip ir atėjome, kitaip pridarysi 
man daug bėdų, - priminė jis. — Kada vėl tave pamatysiu? 

— Nepamatysi, — dėbtelėjusi akmeniniu žvilgsniu atrėžė Klara. 

— Kodėl? - nustebo Abelis. — Ką nors padariau? 

— Ne, šio to nepadarei, - ji pašoko iš lovos ir ėmė sparčiai rengtis. 

— Ko nepadariau? Juk norėjai gultis sa manimi, argi ne? 

Ji apsisuko ir stojo veidu prieš jį. 

— Maniau, kad noriu, kol suvokiau, kad su Rudolfu Valentinu 
jus sieja tik tai, jog abu esate negyvėliai. Gal tu ir sumaniausias „Pla- 
zoje“, tačiau lovoje, galiu pasakyti, tu visiškai niekam tikęs. — Jau 
visiškai apsirengusi Klara stabtelėjo prie durų ruošdamasi suduoti 
atsisveikinimo smūgį. — Pasakyk, ar apskritai kada įkalbinai kokią 
merginą gultis su tavimi antrą kartą? 

Apstulbęs Abelis spoksojo į užtrenktas duris. Visą dieną svars- 
tė apie Klaros sviestą kaltinimą, bet nesugalvojo, su kuo galėtų tai 
aptarti: Džordžas būtų tik pasijuokęs, o visas „Plazos“ personalas 
galvojo, kad jis išmano viską. Abelis nusprendė, kad šią problemą, 
kaip ir visas kitas, su kuriomis susidurdavo gyvenime, reikia įveikti 
studijomis ir praktika. 

Tądien po priešpiečių jis aplankė Scribners Penktojoje aveniu. 
Šiame knygyne buvo išspręstos visos Abelio ekonomikos ir kalbos 


problemos, tačiau lentynose jis negalėjo rasti nieko net panašaus į 

tai, kas galėtų padėti dorojantis su seksualinėmis. Knygos apie eti- 
ketą buvo bevertės, nes jis mokėjo laikyti peilį ir šakutę, o moralės 
dilema pasirodė visiškai netinkama. 

Abelis išėjo iš knygyno nieko nenusipirkęs ir likusią popietę pra- 
leido purviname Brodvėjaus kino teatre ne filmą žiūrėdamas, o vis 
pergalvodamas Klaros žodžius. Gretos Garbo ir Erolo Flino meilės 
istorija iki finalinės ritės nepasiekė bučinio stadijos, tad suteikė ne 
daugiau įžvalgų nei Scribners. 

Kai Abelis išėjo iš kino teatro, buvo ankstyvas vakaras, Brodvėjuje 
dvelkė brizas. Abelį vis dar stebino, kad bet kuriame mieste vaka- 
rais taip pat triukšminga ir šviesu kaip dieną. Jis pėdino į centrą 
Penkiasdešimt devintosios link vildamasis, kad šviežias oras praskai- 
drins mintis. Penkiasdešimt antrosios kampe sustojus nusipirkti va- 
karinio laikraščio, kad galėtų pasitikrinti akcijų kainas, iš už kampo 
pasigirdo: 

— Ieškai merginos? 

Abelis atsisuko. Kokių trisdešimt penkerių, ryškiai pasidažiusi 
naujausios mados rausvais lūpų dažais. Pora baltos šilko palaidinu- 
kės sagų prasegtos, segi ilgą juodą sijoną, mūvi juodas kojines, avi 
juodus batus. 

— Tik penki doleriai, nebus gaila nė vieno cento, — siūlėsi mote- 
ris atkišusi šlaunį, kad pro prasiskyrusį sijono skeltuką būtų matyti 
kojinių kraštelis. 

— Kur eisim? — pasiteiravo Abelis. 

— Turiu nedidelį kambarėlį kitame kvartale. 

Ji palenkė galvą rodydama kryptį, ir gatvės žibinto šviesoje Abelis 
aiškiai išvydo jos veidą. Nebuvo nepatraukli. Jis linktelėjo, ir moteris 
įsikibo jam į parankę. 

— Jei sustabdys policija, tu — senas mano draugelis, o aš vardu 


Džoisė. 

Gretimame kvartale jiedu įėjo į skurdų nedidelį nuomojamų 
kambarių pastatą. Abelis pasibaisėjo skurdžia patalpa su vienintele 
plika lempele, viena kėde, kriaukle ir suniurkyta dvigule lova, kuri 
akivaizdžiai kelis kartus tą dieną jau buvo užimta. 

— Tu čia gyveni? - negalėdamas patikėti pasiteiravo jis. 

— Gerasis Dieve, ne. Tik dirbu čia. 

— Kodėl tuo užsiimi? — teiravosi Abelis mintydamas, ar tikrai 
nori įgyvendinti savo užmačią. 

— Auginu du vaikus ir neturiu vyro. Ar gali sugalvoti geresnę 
priežastį? Taigi, nori manęs ar ne? 

— Taip, bet ne taip, kaip tu galvoji, - pasakė Abelis. 

Ji atsargiai jį nužvelgė. 

— Juk nesi vienas iš tų iškrypėlių, Markizo de Sado gerbėjų? 

— Tikrai ne, - išsigynė Abelis. 

— Neketini deginti manęs cigaretėmis? 

— Ne, nieko panašaus. Man tik reikia pasimokyti mylėtis. Noriu 
pamokų. 

— Pamokų? Turbūt juokauji? Kas, manai, čia yra, mažyli, sušikta 
vakarinė mokykla? 

— Kažkas panašaus, — atsakė Abelis. Jis atsisėdo ant lovos kampo 
ir papasakojo moteriai, ką šįryt jam paporino Klara. - Kaip manai, 
ar galėsi padėti? 

Nakties plaštakė dar atidžiau stebeilijosi į Abelį galvodama, ar 
šiandien ne balandžio pirmoji. 

— Žinoma, — pasakė pagaliau, — tačiau tau vis tiek kainuos penkis 
žalius už pusvalandį. 

— Atsieis brangiau nei bakalauro laipsnis Kolumbijos universite- 
te, — pastebėjo Abelis. —- Kaip manai, kiek pamokų reikės? 


— Priklausys nuo to, kaip greitai mokaisi, — atšovė toji. 

— Ką gi, pradėkim negaišdami, — pasiūlė Abelis, iš vidinės kišenės 
traukdamas penkių dolerių kupiūrą. Moteris užsikišo ją už kojinės 
viršaus — aiškus ženklas, kad niekad jų nenusimauna. 

— Pirmiausia drabužius, vaikuti, — tarstelėjo. - Visiškai apsirengęs 
nedaug teišmoksi. 

Kai jis liko nuogas, prostitutė kritiškai jį apžiūrėjo. 

— Na, tu tikrai ne Duglasas Feirbanksas. Nesijaudink dėl to — kai 
šviesos išjungtos, kam rūpi, kaip atrodai, svarbu tik tai, ką sugebi. 

Abelis atidžiai klausėsi Džoisės pasakojimo, kaip elgtis su moteri- 
mi. Ji nustebo supratusi, kad iš tikrųjų jis jos negeidžia, ir dar labiau 
nustebo, kai jis vis tiek ateidinėjo kiekvieną popietę ištisas tris savaites. 

— Kada sužinosiu, kad man pavyks? — vieną vakarą pasiteiravo jis. 

— Sužinosi, vaikuti, — atsakė Džoisė. — Jei sugebėsi patenkinti 
mane, patenkinsi ir Egipto mumiją. 

Pirmiausia ji parodė, kur yra jautriosios moters kūno vietos, paskui 
išmokė, kaip būti kantriam mylintis, nurodė ženklus, kurie rodytų, 
kad moteriai gera, ir paaiškino, kaip naudotis lūpomis ir liežuviu ne 
tik ties moters burna. 

Abelis atidžiai klausėsi ir paraidžiui vadovavosi jos instrukcijomis, 
iš pradžių truputį per daug mechaniškai. Nepaisant Džoisės tvirti- 
nimo, kad jis neatpažįstamai patobulėjo, iš tikrųjų nenutuokė, ar ji 
nemeluoja, kol vieną popietę, maždaug po trijų savaičių ir šimto de- 
šimties dolerių, jo nuostabai ir džiaugsmui, Džoisė jo rankose stai- 
ga atgijo. Ji prisispaudė jo galvą, kai jis švelniai laižė jos spenelius. 
Glostydamas jos tarpkojį pajuto, kad ji sudrėko — niekada anksčiau, 
o kai įsiskverbė, suaimanavo: šitokio, kaip jam pasirodė, be galo jau- 
dinančio garso Abelis dar nebuvo girdėjęs. Moteris įsikibo nagais į jo 
nugarą ir liepė nesustoti. Vis aimanavo, kartais garsiau, kartais tyliau. 


Galiausiai aštriai suriko, įsikibo į jį, o paskui atsipalaidavo. 

Atgavusi kvapą pareiškė: 
Vaikuti, tu ką tik baigei geriausiais balais. 


Abelis netgi nepatyrė orgazmo. 


Įgytą laipsnį Abelis atšventė iš spekulianto nusipirkęs bilietus į 
Pasaulio serijos lemiamą susitikimą, kur Niujorko „Jankiai“ su Bei- 
bu Rutu įveikė Pitsburgo „Piratus“. Vakaro svečiais jis pasikvietė 
Džordžą, Moniką ir Klarą, kuri ėjo nenoromis. Po varžybų Klara 
jautė pareigą sugulti su Abeliu; šiaip ar taip, jis jai išleido mėnesio 
algą. 

Kitą rytą prieš išeidama Klara paklausė: 


— Kada vėl tave pamatysiu? 


Baigęs Kolumbijos universitetą Abelis greitai ėmė jausti nepasi- 
tenkinimą gyvenimu „Plazoje“, tačiau neįsivaizdavo, kaip pasinau- 
doti nauja kvalifikacija. 

Nors aptarnavo turtingiausius ir sėkmingiausius Amerikos žmo- 
nes, negalėjo prieiti ir į kurį jų kreiptis tiesiogiai; šitaip pasielgęs len- 
gvai būtų išlėkęs iš darbo. Ir šiaip mažai tikėtina, kad tokie klientai 
kreiptų dėmesį į padavėjo siekius ir troškimus. 

Vieną kartą, kai į Karaliaus Edvardo salę pietauti užsuko ponas ir 
ponia Elsvort Statler, Abelis pagalvojo, kad jo proga atėjo. Jis nėrėsi 
iš kailio, kad padarytų įspūdį garsiam viešbutininkui, ir pietūs praėjo 
sklandžiai. Išeidamas Statleris šiltai padėkojo Abeliui ir įteikė dešimt 
dolerių arbatpinigių, tačiau daugiau nepasakė nė žodžio. Stebėdamas 
jį išeinantį pro besisukančias „Plazos“ duris Abelis nesusilaikė negal- 


vojęs, ar apskritai kada galės pasiimti atostogų. 

Kai grįžo į savo postą, Semis, vyriausiasis padavėjas, patapšnojo 
jam per petį. 

— Ką gavai iš pono Srtatlerio? 

— Nieko, - tarė Abelis. 

— Jis nedavė arbatpinigių? 

— O taip, žinoma, — pasitaisė Abelis, - dešimt dolerių, — ir ištiesė 
kupiūrą. 

— Čia jau panašiau, — pastebėjo Semis, - jau maniau, kad sukčiau- 
ji, Abeli. Dešimt dolerių, neblogai netgi ponui Statleriui. Tikriausiai 
padarei jam įspūdį. 

— Nepadariau. 

— Ką nori pasakyt? 

— Nesvarbu, — nueidamas mestelėjo Abelis. 

— Luktelk truputį, Abeli. Tas tipas prie septyniolikto staliuko, po- 
nas Lerojus, nori asmeniškai su tavimi pakalbėti. 

— Apie ką? 

— Iš kur man žinoti? Tikriausiai girdėjo, kad tu — didelis tūzas ir 
viliasi, jog duosi jam kokį finansinį patarimą. 

Abelis dirstelėjo į septynioliktą staliuką. Prie šio staliuko sėsdavo 
tik drovūs arba niekam nežinomi asmenys, nes jis buvo pastatytas 
greta sukamų durų į virtuvę ir visada užimamas paskutinis. Abelis 
paprastai vengdavo aptarnauti staliukus tame patalpos gale. 

— Kas jis? — pasiteiravo. 

— Nežinau, - atkirto Semis, nė nesivargindamas dirstelti. — Skir- 
tingai nei tu, nežinau visų lankytojų biografijų. Patiekiu gerą maistą, 
pasistengiu gauti daug arbartpinigių ir tikiuosi, kad jis dar pasirodys. 
Gali sau manyti, kad tai lėkšta filosofija, tačiau man tiek pakanka. 
Tikriausiai Kolumbijoje tave pamiršo išmokyti pagrindų. Dabar 
nešk savo sėdimąją tiesiai ten ir, jei bus arbatpinigių, nepamiršk jų 


atiduoti tiesiai man. 

Abelis nusišypsojo Semiui ir nudrožė prie septynioliktojo. Prie 
staliuko sėdėjo dviese — vyriškis spalvingu languotu švarku, kurį Abe- 
lis būtų apibūdinęs kaip šiurpulingą, ir patraukli jauna moteris su 
garbanotų šviesių plaukų kupeta, kuri akimirkai jį sutrikdė. Abelis 
nutarė, kad tai languotašvarkio niujorkietė bičiulė. Jis pasimatavo at- 
siprašymo šypseną ir susilažino su savimi iš sidabro dolerio, kad vyras 
ketina kelti didelį triukšmą dėl to, jog pasodintas prie virtuvės durų, 
ir mėgins pakeisti staliuką, kad padarytų įspūdį stulbinančiai blondi- 
nei. Niekam nepatinka uosti virtuvės kvapus ir kęsti nuolatinį pada- 
vėjų kulnų daužymą į duris, tačiau neįmanoma apsieiti nepanaudojus 
to staliuko, kai viešbutis sausakimšas, o restorane pilna nuolatinių 
klientų, kurie į kitus svečius žiūri kaip į įsibrovėlius. Kodėl keblius 
klientus Semis visada palieka jam? 

Abelis atsargiai prisiartino prie languotašvarkio. 

— Pageidavote su manimi kalbėtis, pone? 

— Tikrai norėjau, - atsiliepė teksasietiškas akcentas. — Esu Deivisas 
Lerojus, o čia mano duktė Melanija. 

Abelis atsisuko į Melaniją, tačiau tai buvo apgailėtina klaida, nes 
nebegalėjo atitraukti nuo jos akių. 

— Stebiu jus, Abeli, pastarąsias penkias dienas, — tingiai teksasie- 
tiškai nutęsė Lerojus. - Man paliko didžiulį įspūdį tai, ką mačiau. Jūs 
klasiškas, tikrai klasiškas, o aš visada budriai seku tokius dalykus. Els- 
vortas Statleris būtų tikras idiotas, jei čia pat nepasiūlytų jums darbo. 

Abelis atidžiau įsižiūrėjo į poną Lerojų. Purpuriniai skruostai by- 
lojo, kad jis ne itin paiso prohibicijos, o tuščia lėkštė priešais tikriau- 
siai paaiškino krepšinio kamuolio dydžio pilvuką, tačiau nei pavardė, 
nei veidas jam nieko nereiškė. Paprastai per pietus Abelis būdavo su- 
sipažinęs su daugumos trisdešimt devynis staliukus Edvardo stiliaus 
salėje užimančių svečių biografijos faktais, tačiau apie poną Lerojų 


nežinojo nieko. 

Lerojus kalbėjo toliau: 

— Aš esu iš tų multimilijonierių, kurie pietaudami „Plazoje“ sėdi 
prie kampinių staliukų. 

Šitai Abeliui padarė įspūdį. Nesitikima, kad eilinis lankytojas 
įvertins santykinius įvairių staliukų privalumus. 

— Tačiau man ne taip jau blogai ir sekasi. Tiesą sakant, geriausias 
mano viešbutis tikrai gali vieną dieną suklestėti ir tapti štai toks 
įspūdingas kaip šis, Abeli. 

— Esu tikras, taip ir bus, pone, — tarė Abelis, mėgindamas laimėti 
laiko. Lerojus, Lerojus, Lerojus. Pavardė vis dar nieko nereiškė. 

— Gerai, eisiu prie reikalo, sūnau. Svarbiausiam mano viešbučiui 
reikia naujo valdytojo padėjėjo, kuris būtų atsakingas už restoranus. 
Jei susidomėsi, kai atsilaisvinsi, užeik į mano numerį. 

Jis padavė Abeliui paprastą vizitinę kortelę. 

— Ačiū, pone, - dirsteldamas į kortelę tarė Abelis. Kortelėje buvo 
parašyta: Deivisas Lerojus. „Riėmondo grupės“ viešbučiai, Dalasas. 
Apačioje buvo išraitytas devizas: „Po vieną viešbutį kiekvienoje vals- 
tijoje“. Pavardė Abeliui vis dar nieko nereiškė. 

— Lauksiu tavęs, — priminė Lerojus. 

— Dėkoju, pone, — tarė Abelis ir nusišypsojo Melanijai, kuri į 
sveikinimą neatsakė. Jis grįžo atgal pas Semį, kuris nuleidęs galvą vis 
dar skaičiavo savo pajamas. 

— Ar kada girdėjai apie „Ričmondo grupės“ viešbučius, Semi? 

— Žinoma, kartą viename brolis dirbo jaunesniuoju padavėju. Jų 
gal aštuoni ar dešimt, daugiausia Pietuose, jie priklauso kažkokiam 
pamišėliui teksasiečiui, tačiau vyruko pavardės neprisimenu. Kodėl 
tau parūpo? — įtariai paklausė Semis. 

— Jokios ypatingos priežasties, — išsigynė Abelis. 

— Tu visada turi priežastį, Abeli. Ko norėjo septynioliktas 


staliukas? 

— Niurzgėjo, kad pasodinti prie virtuvės. Negaliu sakyt, kad jį 
kaltinu. 

— Ko jis tikėjosi, kad pasodinsiu verandoje? Kas jis manosi esąs, 
Džonas Rokfeleris? 

Palikęs Semį skaičiuoti turtus Abelis kuo greičiau nuvalė sta- 
liukus ir grįžęs į savo kambarį pradėjo tikrinti „Riėmondo grupę“. 
Prireikė kelių skambučių, ir jo smalsumas buvo patenkintas. Pasiro- 
dė, kad grupei priklauso vienuolika viešbučių, įspūdingiausias jų — 
Richmond Continental, trys šimtai keturiasdešimt dviejų kambarių 
prabangi įstaiga Čikagoje. Abelis nusprendė, kad nieko nepraras, jei 
užsuks pas poną Lerojų ir Melaniją. Jis išsiaiškino, kad Lerojus ap- 
sigyveno aštuoniasdešimt penktame, viename iš geresnių nedidelių 
numerių. Pabeldęs į duris truputį prieš keturias nusivylė pamatęs, 
kad Melanijos kambaryje nėra. 

— Džiaugiuosi, kad užsukai, Abeli. Sėskis. 

Pirmą kartą per ketverius darbo „Plazoje“ metus Abelis sėdėjo su 
svečiu. | 

— Kiek tau moka? — pasiteiravo Lerojus. 

Staigus klausimas užklupo Abelį netikėtai. 

— Per savaitę išeina maždaug dvidešimt penki doleriai su arbat- 
pinigiais. 

— Aš iš pradžių mokėsiu trisdešimt penkis per savaitę, už arbatpi- 
nigius būsi atsakingas pats. 

— Kuris viešbutis? — pasiteiravo Abelis. 

— Jei gerai perpratau tavo būdą, jaunuoli, sakyčiau, kad apie pusė 
ketvirtos pasitraukęs nuo staliukų kitas trisdešimt minučių aiškinai- 
si, kurį viešbutį aš turėjau omenyje. Neklystu? 

Abeliui tas žmogus jau pradėjo patikti. 

— Richmond Continental Čikagoje? — pasitikslino. 


Lerojus nusijuokė. 

— Neapsirikau dėl tavęs. 

Abelio protas sparčiai dirbo. 

— Keliems žmonėms būsiu pavaldus? 

— Tiktai valdytojui ir man. Valdytojas - senosios mokyklos atsto- 
vas, tuoj keliaus į pensiją; kadangi aš turiu sukti galvą dėl dešimties 
kitų viešbučių, nemanau, kad iš mano pusės:sulauksi daug rūpesčių. 
Nors turiu pripažinti, kad čikagiškis yra mano mėgstamiausias, pir- 
masis viešbutis šiaurėje. Kadangi ten mokosi Melanija, vėjų mieste 
praleidžiu daugiau laiko, nei turėčiau. | 

Abelis vis dar svarstė. 

— Nepadaryk tos klaidos, kurią daro dauguma niujorkiečių — jie 
neįvertina Čikagos. Mano, kad tai tik pašto ženklas ant labai didelio 
voko, o vokas yra jie patys. 

Abelis nusišypsojo. 

— Viešbutis šiuo metu truputį apleistas, — pripažino Lerojus. — 
Pastarasis valdytojo padėjėjas išėjo nepranešęs, todėl man reikia gero 
žmogaus, kuris užimtų jo vietą. Klausyk, Abeli, atidžiai stebėjau tave 
pastarąsias penkias dienas ir supratau, kad tu esi tas žmogus. Kaip 
manai, ar susidomėtum galimybe kraustytis į Čikagą? 

— Keturiasdešimt dolerių per savaitę, dešimt procentų nuo padi- 
dėjusio pelno, ir aš imuosi darbo. 

— Ką? —- apstulbo Deivisas. - Nė vienam iš mano valdytojų nemo- 
kama nuo pelno. Kiti pasius, jei išsiaiškins. 

— Aš jiems nepasakysiu, jei jūs nepasakysit, — tarė Abelis. 

Kurį laiką Deivisas nieko neatsakė. 

— Dabar suprantu, kad išsirinkau tinkamą žmogų, nors jis derasi 
labiau nei jankis su šešiomis dukterimis, — pliaukštelėjo per krėslo 
kraštą Lerojus. — Sutinku su tavo sąlygomis, Abeli. 

— Ar reikės rekomendacijų, pone Lerojau? 

— Rekomendacijų? Žinau visą tavo gyvenimo istoriją nuo tos 


akimirkos, kai išvykai iš Europos, iki pat ekonomikos laipsnio 


Kolumbijos universitete. Ką, tavo manymu, veikiau, pastarąsias ke- 
lias dienas? Neįsileisčiau antru žmogumi į geriausią savo viešbutį to- 


kio, kuriam reikėtų rekomendacijų. Kada gali pradėti? 


Palikti Niujorką ir „Plazos“ viešbutį, pirmuosius tikrus namus po 
barono pilies, pasirodė skausmingiau, nei Abelis tikėjosi. Atsisveiki- 
nimas su Džordžu, Monika ir kelias draugais iš universiteto privertė 
spėlioti, ar priėmė teisingą sprendimą. Semis ir kiti padavėjai suren- 
gė jam atsisveikinimo vakarėlį. 

— Esu tikras, ne paskutinį kartą apie tave girdime, Abeli Rosnovs- 
ki, — pareiškė Semis. — Tiesą sakant, nenustebčiau, jei gvieštumeis 


mano darbo. 


=——NNKT— 


Abelis įsimylėjo Čikagą vos išlipęs iš traukinio, tačiau to nepasa- 
kytum apie Richmond Continental, nors viešbutis buvo puikioje vie- 
toje Mičigano aveniu, pačiame vieno greičiausiai augančių Amerikos 
miestų centre. Tai pradžiugino Abelį, kuris jau buvo susipažinęs su 
Elsvorto Statlerio maksima, kad kalbant apie viešbutį svarbu tik trys 
dalykai: vieta, vieta ir vieta. 

Netrukus jis išsiaiškino, kad vieta yra vienintelis privalumas, ku- 
riuo pasižymi „Ričmondas“. Deivisas Lerojus kiek per švelniai api- 
būdino sakydamas, kad viešbutis kiek apleistas. Valdytojas Desmon- 
das Peisis, kaip Lerojus spėjo, nebuvo senosios mokyklos atstovas, jis 
paprasčiausiai buvo tinginys. Abeliui nepatiko, kad naująjį padėjėją 
jis apgyvendino mažame kambarėlyje personalui skirtame priesta- 


te kitapus gatvės, o ne pačiame viešbutyje. Paskubomis patikrinus 

„Ričmondo“ sąskaitų knygų paaiškėjo, kad kasdieninis viešbučio 
užimtumo lygis siekia mažiau nei keturiasdešimt procentų, o res- 
toranas niekada nebūna daugiau nei puspilnis, prie to prisidėjo ir 
niekam tikęs maistas. Personalas tarpusavyje bendravo dvylika skir- 
tingų kalbų, bet ne anglų, ir akivaizdžiai nemaloniai sutiko lenką 
iš Niujorko. Nebuvo sunku suprasti, kodėl Abelio pirmtakas taip 
skubiai paliko darbą. Jei „Riėmondas“ buvo geriausias Deiviso Le- 
rojaus viešbutis, Abeliui pasidarė baugu dėl dešimties kitų, net jei jo 
naujasis darbdavys ir turėjo gilias teksasietiškas kišenes. 

Vienintelė gera žinia, kurią Abelis išsiaiškino pirmą savaitę Čika- 


goje, buvo tai, kad Melanija — vienturtė. 

Viljamas su Matu pradėjo mokytis Harvarde tūkstantis devyni 
šimtai dvidešimt ketvirtųjų rudenį. 

Viljamas priėmė Hamiltono vardo matematikos stipendiją ir ne- 
paisydamas senelių nepritarimo pasidovanojo sau „Deizę“, naujausio 
modelio Ford T, kuris tapo pirma tikra jo gyvenimo meile. „Deizę“ jis 
nudažė ryškiai geltonai. Tai sumažino automobilio vertę, tačiau pa- 
dvigubino draugužių skaičių. Į Baltuosius rūmus triuškinančiai laimė- 
jęs rinkimus, dideliam senelių nusivylimui, mat abi balsavo už Džoną 
Devisą, grįžo Kalvinas Kulidžas, ir Niujorko fondų biržos apimtis pa- 
siekė penkerių metų rekordą - du milijonus tris šimtus trisdešimt šešis 
tūkstančius šimtą šešiasdešimt akcijų. 

Abu jaunuoliai („Nebegalime daugiau laikyti jų vaikais“, — prane- 
šė senoji Kebot) laukė koledžo. Visą vasarą maždaug lygiomis jėgo- 
mis energingai gainiojęsi golfo kamuoliukus ir merginas, pagaliau jie 
buvo pasiruošę imtis rimtesnių užduočių. Viljamas įniko į mokslus 
vos įsikūręs naujame kambaryje „Aukso krante“: nėra ko nė lyginti su 
nediduke kamaraite Sent Polyje, o Matas nuėjo ieškoti universiteto ir- 
klavimo klubo. Jį išrinko naujokų komandos kapitonu, ir Viljamas vi- 
sas sekmadienio popietes palikęs knygas stebėdavo draugą nuo Čarlso 
upės kranto. Slapta jis žavėjosi Mato sėkme, tačiau viešai užgauliojo. 

— Gyvenimas tikrai nėra prastai išskaptuotas gremėzdiškas medžio 
gabalas, kurį aštuoni raumeningi vyriokai stumia banguotais vandeni- 
mis vienam mažiui tuo metu ant jų maurojant, — pareiškė iš aukšto. 

— Pasakyk tai Jeilyje, - atkirto Matas. 

Tuo metu Viljamas greitai pademonstravo matematikos profeso- 


riams, kad, kaip ir Matas, savo srityje kelias grybšniais pirmauja. Jis 


tapo pirmakursių debatų draugijos pirmininku ir įkalbėjo savo didįjį 
senelį, prezidentą Louelą, įsigyti pirmą universitete draudimo planą, 
kad studentai, baigę Harvardą, gautų tūkstančio dolerių gyvybės drau- 
dimą, kaip turto gavėją įvardydami universitetą. Viljamas apskaičiavo, 
kad į programą įtraukus keturiasdešimt procentų buvusių auklėtinių 
iki tūkstantis devyni šimtai penkiasdešimtųjų Harvardas per metus 
gaus apie tris milijonus garantuotų pajamų. Seneliui tai paliko įspūdį, 
ir jis visiškai parėmė schemą. Po metų jis pakvietė Viljamą į Universi- 
teto fondų formavimo komiteto valdybą. Viljamas išdidžiai sutiko nė 
nenutuokdamas, kad tas paskyrimas — visam gyvenimui. 

Prezidentas Louelis informavo senelę Kain, kad nemokamai prisi- 
viliojo vieną puikiausių savo kartos finansų smegenų. Suirzusi senoji 
Kain atrėžė pusbroliui, kad: „Viskas turi prasmę, o Viljamas išmoks 


skaityti tai, kas parašyta smulkiu šriftu.“ 


Kone iš karto prasidėjus antriesiems mokslo metams atėjo laikas 
pasirinkti (arba būti pasirinktam) į vieną iš klubų, dominuojančių 
socialiniame Harvardo kraštovaizdyje. Viljamas buvo „įniuksuotas“ į 
„Porcelianą“, seniausią, puikiausią ir mažiausiai besipuikuojantį klu- 
bą. Klubo patalpose Masačusetso aveniu, nederančiose prie apačioje 
esančios pigios Hlayes-Bickford užkandinės, jis sėdėdavo patogiame 
krėsle svarstydamas keturių spalvų žemėlapio* problemas, aptarinėda- 
mas Liobo ir Leopoldo bylos** prasmę arba pro patogiai pakreiptą vei- 
* Keturių spalvų teorema (arba Keturių spalvų žemėlapio teorema) —- matematinė 
teorema, teigianti, kad norint bet kokį į bet kiek regionų suskirstytą planą (žemėlapį) 


nuspalvinti taip, kad du šalia esantys regionai niekada nebūtų vienodos spalvos, 
užtenka keturių skirtingų spalvų. 


** Viena garsiausių 3-iojo dešimtmečio JAV žmogžudysčių bylų. Du intelektualūs 
jaunuoliai, apsėsti tobulo nusikaltimo idėjos, nužudė keturiolikmetį. Advokato dėka 
jie išvengė mirties bausmės ir buvo nuteisti kalėti iki gyvos galvos. 


235 


drodį tingiai stebėdamas gatvę apačioje, tuo pat metu klausydamasis 
ką tik atsiradusio radijo. 

Atėjus Kalėdų atostogoms Matas įkalbėjo Viljamą paslidinėti 
Vermonte. Visą savaitę jaunasis Kainas plumpino į kalną geriau pa- 
sirengusio draugo pėdomis. 

— Paaiškink man, Matai, kokia prasmė visą valandą ropštis į kalną 
vien tam, kad per kelias sekundes nusileistum nuo to paties kalno 
smarkiai rizikuodamas gyvybe ir galūnėmis? 

Matas suniurzgė. 

— Viljamai, tai neabejotinai suteikia man didesnį pasitenkinimą 
nei kreivių teorija. Kodėl tau paprasčiausiai nepripažinus, kad tau ne 
itin sekasi nei kilti, nei leistis? 

Jiedu pakankamai daug nuveikė, kol pasibaigė antrieji mokslo 
metai, nors „pasibaigti“ abiem turėjo visiškai kitą prasmę. Pirmus du 
vasaros atostogų mėnesius abu dirbo jaunesniaisiais vadybininkais 
Čarlzo Lesterio banke Niujorke: Mato tėvas jau seniai pralaimėjo 
kovą saugodamas nuo Viljamo savo valdas. 

Prasidėjus pragariškai karštam rugpjūčiui, jiedu kone visą laiką 
blaškėsi su „Deize“ po Naujosios Anglijos kaimus, plaukiojo laive- 
liais Čarlso upe kiek įmanoma dažniau kaitaliodami merginas ir lan- 
kėsi visuose vakarėliuose visuose namuose, į kuriuos tik pavykdavo 
gauti kvietimus. Jie sparčiai populiarėjo universitete, o tarp studentų 
buvo žinomi kaip Stipendininkas ir Meilutis. Visa Bostono visuome- 
nė puikiai suprato, kad tai, kuri ištekės už Viljamo Kaino arba Mato 
Lesterio, nereikės baimintis dėl ateities, tačiau vos pasirodydavo vil- 
tingos motinos su skaisčiaveidėmis dukterimis, senoji Kain ir senoji 


Kebot be ceremonijų jomis atsikratydavo. 


Tūkstantis devyni šimtai dvidešimt septintųjų balandžio aštuo- 


nioliktą Viljamas atšventė dvidešimt pirmąjį gimtadienį apsilankymu 

galutiniame jo turto įgaliotinių susirinkime. Alanas Loidas su Toniu 
Saimonsu parengė visus reikalingus pasirašyti dokumentus. 

— Ką gi, brangusis Viljamai, — tarė Milė Preston, tarsi nuo pečių 
nusimesdama didžiulę naštą, —- neabejoju, kad pats sugebėsi tvarkyti 
viską ne blogiau nei mes. 

— Aš irgi to tikiuosi, ponia Preston, - atsakė Viljamas. — Tačiau jei 
užsimanysiu per naktį prašvilpti pusę milijono, paskambinsiu jums. 

Milė Preston ryškiai išraudo ir daugiau niekada su Viljamu 
nebesikalbėjo. 

Turtas dabar siekė per trisdešimt du milijonus, o Viljamas jau tu- 
rėjo planų, kaip jį dar padidinti. Tačiau jis taip pat užsibrėžė tikslą 
uždirbti s2v0 milijoną, kol baigs Harvardą. Tai nebuvo didelė suma 
lyginant su paveldėtu turtu, tačiau palikimas Viljamui reiškė kur kas 
mažiau nei balansas asmeninėje sąskaitoje Lesterio banke. 

Tą vasarą senelės, baimindamosi naujų grobuoniškų merginų ata- 
kų, išsiuntė Viljamą su Matu į kelionę po Europą. Kelionė abiem 
pasirodė be galo vertinga. Matas, įveikęs visus kalbų barjerus, kie- 
kvienoje svarbesnėje Europos sostinėje susirado po dailią merginą — 
meilė, kaip jis tikino Viljamą, yra tarptautinis produktas. Viljamas 
pasirūpino prisistatyti visų svarbiausių Europos bankų direkto- 
riams — pinigai, kaip jis tikino Matą, taip pat tarptautinė vertybė, ir 
kur kas pastovesnė. 

Nuo Londono ir Berlyno iki Romos nusidriekė ilga sudaužytų šir- 
džių ir įspūdžio pagautų bankininkų grandinė. Rugsėjo mėnesį į Har- 
vardą bičiuliai sugrįžo pasiruošę pulti prie baigiamųjų metų knygų. 


Speiguotą tūkstantis devyni šimtai dvidešimt septintųjų žiemą, su- 
laukusi aštuoniasdešimt penkerių, mirė senoji Kain, ir Viljamas pir- 


mą kartą po motinos mirties verkė. 

— Liaukis, — pareiškė Matas, kelias dienas tvėręs jo depresiją, — ji 
puikiai nugyveno gyvenimėlį ir dabar turės pakankamai laiko išsiaiš- 
kinti, Dievas yra Kebotas ar Louelis. 

Viljamas ilgėjosi įžvalgių pastabų, kurias ne visada brangino sene- 
lei gyvai esant, ir surengė laidotuves, kurias ji būtų išdidžiai aplankiu- 
si. Nors didžioji dama ir atvyko į kapines pakardo katafalku („Siau- 
binga naujovė - tik per mano lavoną“), tačiau vienintelės kritikos 
ir būtų susilaukusi tik ši nepatikima transporto priemonė. Senosios 
Kain mirtis paskatino Viljamą tik dar tikslingiau dirbti: jis prisiekė 
senelės atminimui iškovoti geriausio Harvardo matematiko titulą. 

Senoji Kebot mirė praėjus penkiems mėnesiams po senosios 
Kain — tikriausiai, pastebėjo Viljamas, todėl, kad nebeliko su kuo 


pasišnekėti. 


Tūkstantis devyni šimtai dvidešimt aštuntųjų vasarį pas Viljamą 
apsilankė universiteto debatų komandos kapitonas. Kitą mėnesį tu- 
rėjo vykti išsamūs debatai klausimu „Socializmas ar kapitalizmas yra 
Amerikos ateitis“, ir jis paprašė Viljamo pristatyti kapitalizmą. 

— Kas, jei pasakysiu, kad pageidauju kalbėti engiamų masių nau- 
dai? — nustebusio kapitono pasiteiravo Viljamas, šiek tiek suerzintas 
minties, jog pašaliečiai tariasi žiną jo ideologinę poziciją vien todėl, 
kad jis paveldėjo garsų vardą ir klestintį banką. 

— Na, turiu pripažinti, Viljamai, tikrai galvojom, kad tu atiduodi 
pirmenybę, e... 

— Taip ir yra. Priimu kvietimą. Kaip suprantu, galiu laisvai pasi- 
rinkti partnerį? 

— Savaime suprantama. 

— Gerai. Tada renkuosi Matą Lesterį. Ar galiu sužinoti, kas bus 


oponentai? 

— Ne, tik debatų išvakarėse, kai aikštelėje pasirodys plakatai su 
pavardėmis. 

Visą kitą mėnesį Matas su Viljamu per pusryčius skaitė visų pagrin- 
dinių kairiųjų ir dešiniųjų žurnalų vedamuosius, o vakarais rengė stra- 
teginius pasitarimus, už tai studentų miestelis buvo pradėtas vadinti 
„Didžiaisiais debatais“. Viljamas nusprendė, kad pirmas pasisakyti tu- 
rėtų Matas. 

Artėjant lemiamai dienai tapo aišku, kad dalyvaus visi politiškai mo- 
tyvuoti studentai, profesoriai ir netgi keletas Bostono bei Kembridžo 
garsenybių. Dienos prieš debatus rytą Viljamas su Matu nuėjo į aikštelę 
išsiaiškinti, kas bus jų oponentai. 

— Lelandas Krosbis ir Tadas Koenas. Kuri pavardė tau atrodo pažįs- 
tama, Viljamai? Krosbis turėtų būti vienas iš Filadelfijos Krosbių, spėju. 

— Tikrai taip. Kaip kartą jį apibūdino tetulė, „raudonasis maniakas 
iš Ritenhauzo aikštės“. Jis labiausiai atsidavęs universiteto miestelio re- 
voliucionierius. Pinigingas, tačiau didumą savo pinigų išleidžia popu- 
liariems radikaliems tikslams. Jau girdžiu jo įžanginę kalbą, — Viljamas 
ėmė mėgdžioti nemaloniai gergždžiantį Krosbio balsą: „Asmeniškai 
žinau amerikiečių pinigingosios klasės godumą ir visišką socialinio sąži- 
ningumo stygių.“ Jei kuris klausytojų nebus penkiasdešimt kartų girdė- 
jęs jo požiūrio, jis - grėsmingas konkurentas. 

— O Koenas? 

— Nieko apie jį negirdėjau. Tikriausiai žydas. 

Kitą vakarą jie drožė per sniegą ir stingdantį vėją, plaikstantį už nu- 
garų sunkius apsiaustus, pro švytinčias Vaidenerio bibliotekos kolonas 
(kaip ir Viljamo tėvas, šio aukotojo sūnus nugrimzdo kartu su „Titani- 
ku“) į Boilstono salę. 

— Tokiu oru, net jei ir susimausim, nedaug bus visiems pasakojan- 
čių, — viltingai pasakė Matas. 

Tačiau apsukę bibliotekos šiaurinį galą jie pamatė, kaip kyla laip- 


tais ir plūsta į salę nenutrūkstama virtinė trypiančių nepatenkintų 

figūrų. Užėmus vietas ant pakylos Viljamas peržvelgė susirinkusius 
ir perpildytoje auditorijoje atpažino kelis: rektorių Louelį, kukliai 
įsitaisiusį vidurinėje eilėje; visiškai susenusį botanikos profesorių 
Niuburį Sent Džoną, porą iš vakarėlių Redhause pažįstamų Bratlio 
gatvės mėlynųjų kojinių, o dešinėje buvo susitelkusi grupė bohemiš- 
kai atrodančių moterų ir vyrų, kai kurie netgi neryšėjo kaklaraiščių. 
Šie atsisukę pradėjo ploti, kai ant pakylos užlipo Krosbis ir Koenas. 

Krosbis buvo įspūdingesnis: beveik karikatūriškai aukštas ir lie- 
sas, nerūpestingai (arba pernelyg rūpestingai) apsitaisęs apspurusiu 
tvido kostiumu ir stropiai išlygintais marškiniais, nuo apatinės lūpos 
karojo pypkutė. Tadas Koenas buvo žemesnis, nešiojo akinius be rė- 
melių ir vilkėjo kone per tobulai sukirptą tamsų vilnos kostiumą. 
Viljamas galėjo prisiekti, kad jau yra kažkur matęs tą veidą. 

Blausiai girdėjosi, kaip Atminimo koplyčios varpas tolumoje iš- 
mušė septynis kartus. 

Prieš paskelbiant debatų taisykles keturi kalbėtojai atsargiai pa- 
spaudė vieni kitiems rankas. 

— Pirmasis kalbės ponas Lelandas Krosbis jaunesnysis, - paskelbė 
debatininkų kapitonas. 

Krosbio kalba nelabai tesuneramino Viljamą. Jis numatė šai- 
žų, rėžiantį toną, kurio Krosbis griebsis, pernelyg stipriai, kone 
isteriškai pabrėžtus tam tikrus aspektus. Kalbėtojas kartojo ame- 
rikietiško radikalizmo burtažodžius: Heimarketas*, Pinigų tres- 


tas**, Standard OiF**, netgi Aukso kryžius****. Viljamas nemanė, kad 


* 1886 m. gegužės 4 d. Čikagoje, Heimarketo aikštėje, vyko darbininkų protesto 
demonstracija siekiant aštuonių valandų darbo dienos. Jos metu įvykdžius teroro aktą, 
žuvo keletas policininkų ir darbininkų, tada policija pradėjo šaudyti į darbininkus. 

** Pinigų tresto koncepcija teigia, kad didumą pasaulio finansinės gerovės ir politinės 
valdžios kontroliuoja keletas galingųjų. 

*** Viena didžiausių JAV naftos kompanijų. 

**** Vadinamąją „Aukso kryžiaus“ kalbą Nacionalinėje demokratų konvencijoje 
Čikagoje 1896 m. pasakė Nebraskos atstovas Viljamas Brajenas (Wi/liam Jennings 
Bryan). Jis pasmerkė aukso standarto sistemą ir ištarė garsiąją frazę: „Nenukryžiuosite 
žmonijos ant aukso kryžiaus!“ 

Krosbiui pavyko kas nors daugiau, nei pasipuikuoti, nors iš negausių 
sekėjų aplodismentų sulaukė. Kai atsisėdo, jis aiškiai buvo laimėjęs 
nedaug naujų, tačiau gali būti, kad prarado keletą senųjų rėmėjų. 

Matas kalbėjo gerai ir iš esmės, pakerėjo klausytojus liberalios to- 
lerancijos įsikūnijimu. Kai jis grįžo aidint gausiems plojimams, Vil- 
jamas šiltai spustelėjo draugui ranką. 

— Na, viskas aišku, — sušnabždėjo jis, tačiau dar nebuvo girdėjęs 
Tado Koeno. | 

Jaunas nepažįstamasis nustebino visus. Jis buvo drovus, malonus, 
prijaučiantis. Tado Koeno nuorodos ir citatos buvo visaapimančios, 
prasmingos ir informatyvios. Nesistengdamas būti globėjiškas jis 
nuoširdžiai pamokė klausytojus, kad neremti tų, kuriems pasisekė 
mažiau nei tau, yra tiesiog neprotinga. Kalbėtojas noriai pripažino 
apskritai kairiųjų ir kai kurių jų lyderių išsišokimus, tačiau nepaliko 
klausytojams jokių abejonių, kad nepaisant visų pavojų nėra alterna- 
tyvų socializmui, jei žmonija kada taps geresnė. 

— Galų gale lygybė yra svarbiau už teisingumą, — vyrukas atsisėdo 
iš abiejų pusių aidint gausiems plojimams. 

Viljamas buvo sutrikęs. Chirurgiškai logiškas varžovų užpuolimas 
po švelnaus ir įtikinančio Koeno pasisakymo naudos neduos, neįma- 
noma įveikti viltį skleidžiantį kovotoją už žmogaus dvasią. Pirmiau- 
sia jis susikoncentravo į tai, kaip atmesti keletą labiausiai piktinančių 
Krosbio teiginių, paskui pabandė susiremti su Koeno argumentais 
išsakydamas savo tikėjimą amerikietiškos sistemos gebėjimu gaminti 
geriausią produkciją per konkurenciją, tiek intelektualią, tiek eko- 
nominę. Jis suprato, jog gynyboje žaidžia gerai, bet ne daugiau, ir 
atsisėdo nujausdamas, jog Koenas sutriuškino jį nemaža persvara. 

Krosbis buvo priešininkų paneigiantysis kalbėtojas. Jis pradėjo 
nuožmiai, atrodė, tarsi Koeną jam dabar reikėjo įveikti dar labiau nei 
Viljamą ar Matą, reikalavo, kad kas nors iš esančiųjų čia pat nurody- 


tų žmonijos priešą. Jis kelias ilgas sekundes dairėsi po salę, o žiūrovai 

rangėsi trikdančioje tyloje, ir netgi patys aistringiausi jo rėmėjai 
spoksojo į batus. Tada jis palinko pirmyn ir suriaumojo. 

— Jis sėdi priešais jus. Jis ką tik čia kalbėjo. Jo vardas — Vilja- 
mas Louelis Kainas, — viena ranka modamas Viljamo link, tačiau į 
jį nežiūrėdamas, griaudėjo Krosbis. — Jo bankui priklauso kasyklos, 
kuriose miršta darbininkai, kad savininkams pagamintų papildomą 
pelno milijoną per metus. Jo bankas remia kruvinas korumpuotas 
Lotynų Amerikos diktatūras. Per Kaino banką papirkinėjamas Ame- 
rikos kongresas, kad žlugdytų smulkius ūkininkus. Jo bankas... 

Tirada truko keletą minučių. Viljamas sėdėjo bežadis, kartkar- 
tėmis brūkšteldamas pastabą į geltoną liniuotą bloknotą. Iš žiūrovų 
pasigirdo šūksniai: „Ne!“, Krosbio rėmėjai ištikimai rėkė: „Taip!“ 
Oficialūs draugijos asmenys pradėjo nervintis. 

Krosbiui skirtas laikas beveik pasibaigė. Galų gale jis pakėlė 
kumštį ir pareiškė: 

— Ponai ir ponios, aš tvirtinu, kad ne daugiau nei už dviejų šim- 
tų metrų nuo šios salės turime atsakymą, kaip pakeisti Amerikos 
likimą. Ten stovi Vaidenerio biblioteka, didžiausia privati biblioteka 
pasaulyje. Vargšai ir imigrantai eina pro tas duris kartu su labiausiai 
išsilavinusiais amerikiečiais, kad pagilintų žinias apie pasaulį. Tačiau 
kodėl ji atsirado? Todėl, kad vienam turtingam pleibojui nepasisekė 
ir prieš šešiolika metų jis sėdo į malonumų laivą, pavadintą „Titani- 
ku“. Aš tvirtinu, ponai ir ponios, kad tik tada, kai Amerikos liaudis 
kiekvienam valdančiosios klasės atstovui įteiks bilietą į asmeninę ka- 
jutę kapitalizmo „Titanike“, šio didžio žemyno turtai bus išlaisvinti 
ir atiduoti tarnauti laisvei, lygybei ir progresui. 

Klausantis Krosbio kalbos Mato jausmai kito nuo džiūgavimo, 
kad dėl tokio nusipaistymo pergalė krypsta jų pusėn, iki įtūžio išgir- 
dus užuominą apie „Titaniką“. Jis neturėjo supratimo, kaip į tokią 


provokaciją atsakys Viljamas. 

Kai buvo atkurta tyla, debatų kapitonas nuėjo prie pulto ir pa- 
skelbė: 

— Ponas Viljamas Louelis Kainas. 

Viljamas lėtai nuėjo prie pulto ir apžvelgė susirinkusius. Salėje 
įsivyravo laukimo tyla. 

— Manau, kad pono Krosbio išreikštas požiūris nenusipelno 
atsako. 

Jis atsisėdo. Iš pradžių tvyrojo nuostabos tyla, kurią pertraukė 
griausmingi plojimai. Kapitonas grįžo prie pulto, tačiau tarsi nežino- 
jo, ką daryti toliau. Įrampą išsklaidė balsas jam už nugaros. 

— Jei galėčiau, pone pirmininke, norėčiau paprašyto pono Kaino 
panaudoti jo atsako laiką, — tarė Tadas Koenas. 

Viljamas linktelėjo. 

Koenas nuėjo prie pulto ir pataikaujančiai sumirksėjo į auditoriją. 

— Jau seniai ne paslaptis, - pradėjo jis, - kad didžiausia kliūtis de- 
mokratinio socializmo sėkmei Jungtinėse Valstijose yra kai kurių jo 
reiškėjų ekstremizmas. Niekas geriau neiliustruoja šio nelemto fakto 
nei pastaroji mano kolegos paneigimo kalba. Polinkį diskredituoti 
pažangą kviečiant fiziškai naikinti priešininkus gali suprasti mūšiuo- 
se užgrūdinti emigrantai, užsienio kovų, nuožmesnių už mūsiškes, 
veteranai, tačiau Amerikoje tai neatleistina. Savo vardu nuoširdžiai 
atsiprašau pono Kaino. 

Šį kartą plojimai kilo akimirksniu. Praktiškai visi klausytojai atsi- 
stojo ir džiaugsmingai šaukė. 

Nei Matui, nei Viljamui nebuvo keista, kad jie laimėjo debatus 
daugiau nei šimto penkiasdešimties balsų persvara. Kai klausytojai 
pasipylė iš salės gyvai ir garsiai kalbėdami, Viljamas priėjęs paspaudė 
ranką Tadui Koenui. 

— Iš kur žinojai, kad mano tėvas plaukė „Titaniku“? — pasiteiravo. 


— Mano tėvas kadaise minėjo. 

— Na, žinoma, - susigaudė Viljamas, — tikriausiai tu Tomo Koeno 
sūnus. Kodėl tau nenuėjus su mumis išgerti? 

— Dėkui, — neprieštaravo Koenas. Visas trejetas drauge perėjo 
Masačusetso aveniu, per drebiantį sniegą vos matydami, kur žengia. 
Sustojo prie didelių juodų durų kone tiesiai priešais Boilstono salę. 
Viljamas atrakino duris savo raktu, ir visi trys suėjo į vestibiulį. 

Dar prieš uždarant laukujes duris Koenas nedrąsiai tarė: 

— Bijau, kad nesu čia pageidaujamas. 

Viljamas iš pradžių nustebo. 

— Nesąmonė. Tu su manimi. 

Matas įspėjamai dirstelėjo į draugą, tačiau matė, kad Viljamas jau 
apsisprendė. 

Jie užkopė laiptais į didelį kambarį, patogiai, tačiau ne praban- 
giai apstatytą, kuriame foteliuose sėdėjo arba grupelėmis po du tris 
stoviniavo koks tuzinas jaunų vyrų. Vos tarpduryje išdygo Viljamas, 
pasipylė sveikinimai. 

— Puikiai pasirodei, Viljamai. Su tais žmogėnais būtent taip ir 
reikia elgtis. 

— Įeik su šlove, bolševikų žudike. 

Koenas atsiliko, tačiau Viljamas jo nepamiršo. 

— Ponai, noriu pristatyti savęs vertą priešininką, poną Tadą Koeną. 

Koenas dvejodamas žengtelėjo į priekį. 

Nutilo visos kalbos. Ne vienas nusuko akis į langą, tarsi negalėtų 
atsižiūrėti į vinkšną kieme ir sniegu apkibusias jos šakas. 

Sugirgždėjo lentos, ir vienas jaunuolis pro užpakalines duris išėjo iš 
kambario. Po kelių akimirkų pasišalino dar vienas. Neskubėdami, nie- 
ko nesakydami, pradingo visi kiti klubo nariai. Paskutinis išeidamas 
nudelbė Viljamą žvilgsniu, apsisuko ant kulno ir išnyko pro duris. 

Matas su baime stebėjo bičiulius. Tadas Koenas tamsiai išraudęs 


stovėjo nuleidęs galvą. Viljamas suspaudė lūpas, akyse atsirado tas 


244 


pats tvirtą, šaltą įtūžį reiškiantis žvilgsnis, kuris buvo pasirodęs tada, 
kai Krosbis užsiminė apie „Titaniką“. 

Matas palietė jo žastą. 

— Geriau eikim. 

Trijulė nudūlino į Viljamo kambarį ir abejingai maukė kažkokį 
vidutinišką brendį pasakodami istorijas, kurių kiti nesiklausė. 

Ryte pabudęs Viljamas po durimis rado voką. Atplėšęs perskaitė 
trumpą „Porceliano klubo“ pirmininko žinutę: „Viliamės, kad ne- 
lemti praėjusio vakaro incidentai nepasikartos.“ 


Dar iki pietų pirmininkas gavo du atsistatydinimo laiškus. 


Po kelių studijų mėnesių Viljamas su Matu buvo beveik pasi- 
ruošę — niekas niekada nemano, kad yra visiškai pasiruošęs — bai- 
giamiesiems egzaminams. Šešias dienas jie atsakinėjo į klausimus ir 
pildė puslapį po puslapio nedidelių mėlynų egzaminų knygučių; o 
išvedžioję paskutinę eilutę ėmė kantriai laukti, tačiau ne bergždžiai. 

Praėjus savaitei po egzaminų buvo paskelbta, kad Viljamas laimėjo 
rektoriaus matematikos premiją. Matas pelnytai gavo „C“. Niekas per- 
nelyg nenustebo, o jam neapsakomai palengvėjo. Nė vienas nesidomė- 
jo galimybe tęsti mokslą, abu kuo greičiau troško įsilieti į realų pasaulį. 

Viljamo banko sąskaita Niujorke perkopė vieno milijono ribą 
likus aštuonioms dienoms iki Harvardo baigimo. Pirmą kartą jis ap- 
tarė su Matu ilgalaikį planą įgyti „Lesterio“ banko kontrolę suliejant 
ji su „Kainu ir Kebotu“. Matas pradžiugo ir prisipažino, kad: „Tai ti- 
kriausiai vienintelis man prieinamas būdas patobulinti tai, ko mano 
senis pasiekė per gyvenimą.“ 

Tūkstantis devyni šimtai dvidešimt aštuntųjų birželį Alanas Loi- 


das, jau įkopęs į septintą dešimtį, atkeliavo į Harvardo diplomų 

teikimo iškilmes. Kaip Viljamas troško, kad tėvas būtų gyvas ir galė- 
tų stebėti šią ceremoniją. 

Po to Viljamas be jokių užmačių nusivedė Alaną arbatos. Banki- 
ninkas pažvelgė į aukštą jauną vyriškį su meile. 

— Ką ketini veikti dabar, pabaigęs Harvardą? 

— Ketinu dirbti Čarlzo Lesterio banke Niujorke. Noriu įgyti kiek 
patirties, o po kelerių metų ateisiu į „Kainą ir Kebotą“. 

— Tačiau tu jau nuo dvylikos metų praktiškai gyveni „Lesterio“ 
banke, Viljamai. Kodėl tau iš karto neatėjus pas mus? Tučtuojau tap- 
tum direktoriumi. 

Jokio atsakymo. 

— Turėčiau pasakyti, Viljamai, mažiausiai įtikėtina, jog tau dėl 
kokių nors priežasčių atimtų žadą. 

— Nė neįsivaizdavau, kad pakviesi mane į valdybą, kol nesukako 
dvidešimt penkeri. Mano tėvas... 

— Taip, tikrai, tavo tėvas buvo išrinktas dvidešimt penkerių. Ta- 
čiau tai tikrai nėra priežastis, kodėl negalėtum priklausyti valdybai 
anksčiau, jei kiti direktoriai paremtų siūlymą, o aš žinau, kad parem- 
tų. Šiaip ar taip, yra asmeninių priežasčių, kodėl norėčiau, kad kuo 
greičiau užimtum vietą valdyboje. Po penkerių metų atsistatydinsiu. 
Turime būti tikri, kad išrinksime tinkamą valdybos pirmininką. Jei 
dirbsi pas „Kainą ir Kebotą“, turėsi didesnes galimybes lemti spren- 
dimą nei būdamas išliaupsintu funkcionieriumi pas „Lesterį “. Ką gi, 
mano berniuk, ar eisi į valdybą? 

Jau antrą kartą tądien Viljamas panorėjo, kad tėvas tebebūtų 
gyvas. 

— Turėčiau džiūgaudamas sutikti, pone. 

— Tai pirmas kartas, kai pavadinai mane ponu po anų golfo rung- 
tynių, o tada aš nelaimėjau. 


Viljamas nusišypsojo. 

— Gerai, — tarė Alanas, — vadinasi, sutarta. Tu būsi jaunesnysis 
investicijų direktorius, tiesiogiai atsakingas Toniui Saimonsui. 

— Ar galiu pasiskirti padėjėją? — pasiteiravo Viljamas. 

— Be abejonės, Matą Lesterį? 

— Taip. 

— Ne. Nenoriu, kad jis padarytų mūsų bankui tai, kad tu ketini 
padaryti jų bankui. 

Viljamas niekaip nepakomentavo, tačiau suprato, kad Alano Loi- 


do neįmanoma pervertinti. 


TREČIA DALIS 

Abeliui prireikė maždaug trijų mėnesių, kad įvertintų ir suprastų 
visą mastą problemų, su kuriomis susiduria Richmond Continental, 
ir kodėl viešbutis patiria tokių didelių nuostolių. 

Po dvylikos savaičių, viską stebėjęs plačiai atmerktomis akimis, 
tačiau tylėjęs kaip žemė, o personalui leidęs manyti, kad yra tikras 
Hegma, Abelis padarė išvadą: viešbučio pelnas yra pavagiamas, štai 
taip, paprasčiausiai. „Ričmondo“ personalas dirbo sutartinai tokiu 
mastu, kad net Abelis iš pradžių nesusigaudė. Tačiau sistema neįver- 
tino naujojo valdytojo padėjėjo, kuriam teko vogti duoną iš rusų, 
kad liktų gyvas. Pirmiausia Abeliui teko pasirūpinti, kad niekas vieš- 
butyje nesusigaudytų, kiek jis žino, kol dar neatsirado progos pati- 
krinti visus viešbučio skyrius. Nereikėjo ilgai gaišti, kol susigaudė, 
kad kiekvienas skyrius ištobulinęs savą vagysčių sistemą. 

Suktybės prasidėjo jau registratūroje, kur klerkai užregistruodavo 
tik aštuonis iš dešimties svečių, o kitų dviejų grynuosius susižerda- 
vo sau. Jie naudojo labai paprastą praktiką. Jei kas nors būtų tai 
pabandęs Niujorko „Plazoje“, per kelias minutes būtų išaiškintas ir 
tą pačią dieną atleistas. Vyriausiasis registratūros klerkas parinkdavo 
pirmą kartą viešbutyje apsistojančią garbaus amžiaus porą iš kitos 
valstijos, kurie būdavo užsisakę numerį tik vienai nakčiai. Paskui ap- 
dairiai išsiaiškinęs, ar mieste jie neturi verslo ryšių, paprasčiausiai jų 
neužregistruodavo. Jei kitą rytą svečiai sumokėdavo grynaisiais, pi- 
nigai atsidurdavo registratūros vyresniojo kišenėje. Kadangi klientai 


registratūroje nepasirašydavo, nelikdavo jokio įrašo, rodančio, kad 

jie apskritai kada buvo apsistoję viešbutyje. Abelis ilgai galvojo, kad 
visuose viešbučiuose turėtų būti reikalaujama užregistruoti visus sve- 
čius, kaip „Plazoje“. 

Sistema valgomajame buvo dar labiau ištobulinta. Visų ne vieš- 
bučio gyventojų už pietus ar vakarienę sumokėti grynieji tučtuojau 
buvo nusavinami. Abelis šitai nujautė, tačiau užtruko kiek ilgiau ti- 
krindamas restorano sąskaitas, kad įsitikintų, jog; registratoriai dirba 
išvien su valgomojo personalu ir stengiasi, kad neatsirastų restorano 
sąskaitų tų svečių, kurių nuspręsta neužregistruoti. Prie baro buvo 
dar baisiau. Barmenas atsinešdavo savo svaigalus, grynuosius žerdavo 
į kišenę, o viešbučio buteliai likdavo neatidaryti. Be to, nuolat nutik- 
davo fiktyvių avarijų, prireikdavo remonto, trūko įrangos, dingdavo 
maistas ir patalynė, kartais pasimesdavo net čiužiniai. Abelis padarė 
išvadą, kad į sąmokslą įsitraukę daugiau nei pusė „Ričmondo“ perso- 
nalo, kad nė viename skyriuje nėra visiškai „švarių“ ataskaitų. 

Vos atvykęs į viešbutį Abelis stebėjosi, kodėl valdytojas Desmon- 
das Peisis nepastebi, kas vyksta jam po nosimi. Jis padarė klaidingą 
prielaidą, kad vyriškis paprasčiausiai tingus ir į nedidelius nusižengi- 
mus žiūri pro pirštus. Netgi Abeliui užtruko susivokti, kad valdytojas 
iš tikrųjų yra visos operacijos smegenys ir pagrindinė priežastis, kodėl 
viskas taip puikiai sekėsi. Peisis dirbo „Ričmondo grupėje“ jau per 
trisdešimt metų. Nebuvo nė vieno viešbučio, kuriame jis vienu ar 
kitu metu nebūtų užėmęs vadovaujamo posto, todėl Abelis baimi- 
nosi dėl visos grandinės mokumo. Negana to, Peisis buvo artimas 
Lerojaus bičiulis, teksasietis juo visiškai pasitikėjo. Abelis apskaičiavo, 
kad dėl vagysčių vien Čikagos „Ričmondas“ per metus praranda per 
trisdešimt tūkstančių, o padėtis pataisoma per vieną vakarą atleidus 
didelę dalį personalo, pradedant Desmondu Peisiu. Tai kėlė proble- 
mų, nes per trisdešimt metų Deivisas Lerojus vargu ar nors vieną 


atleido. Jis paprasčiausiai toleravo neprotingus tarnautojų poelgius 

vildamasis, kad bėgant laikui tie žmonės patys išeis. Tiek, kiek Abelis 
galėjo spręsti, „Ričmondo grupės“ personalas grobstė negalvodami, 
kol nenoriai išeidavo į pensiją. 

Abelis nusprendė, kad pakeisti viešbučio likimą galima tik at- 
skleidžiant kortas Deivisui Lerojui, tačiau pirmiausia detales reikia 
patvirtinti dokumentais. Kitą laisvą savaitgalį iš Ilinojaus „Centri- 
nės“ Abelis „Didžiuoju Ekspresu“ išvažiavo į Sent Luisą, o iš ten 
„Misūrio-Ramiojo vandenyno“ geležinkeliu nusibeldė į Dalasą, po 
pažasčia pasikišęs dviejų šimtų puslapių storio ataskaitą, kurią tris 
mėnesius pildė viešbučio fygelio pastogės kambarėlyje. Baigęs skai- 
tyti ir matydamas šitokią galybę įkalčių Deivisas Lerojus negalėda- 
mas patikėti įsmeigė akis į Abelį. 

— Šitie žmonės yra mano draugai, — pirmiausia pasakė jis. — Ne 
vienas dirba man jau trisdešimt metų. Po galais, viešbučių versle 
nuolat po truputėlį vagiliaujama, bet tu man tvirtini, kad jie siste- 
miškai plėšė mane iš užnugario. 

— Išskyrus vieną kitą atvejį, manau, kad kasdien, ištisus trisdešimt 
metų. 

— Taigi kaip aš turėčiau pasielgti? 

— Pajėgčiau sustabdyti šį puvinį, jei sutiktumėte atleisti Desmon- 
dą Peisį ir suteiktumėte man įgaliojimus pašalinti visus, kurie su juo 
dirbo. 

— Klausyk, Abeli, norėčiau, kad viskas būtų taip paprasta. 

— Ir yra paprasta, — atkirto Abelis. - Jei neleisit susidoroti su prasi- 
kaltėliais, atsistatydinsiu net neįsėdęs į Čikagos traukinį, nes visiškai 
neturiu noro būti labiausiai korumpuoto Amerikos viešbučio dar- 
buotojas. Tik stebiuosi, kad jam vadovauja ne Alas Kaponė. 

— Ar negalėtume tik pažeminti Desmondo Peisio į valdytojo pa- 
vaduotojus? Tada paskirčiau valdytoju tave, ir problema savaime iš- 


sispręstų. Šiaip ar taip, po poros metų jam laikas į pensiją. 

— Vis tiek pakankamai ilgai, kad nuvarytų jus į bankrotą, - atkir- 
to Abelis. — Negana to, įtariu, kad visi kiti jūsų viešbučiai valdomi 
taip pat nerūpestingai. Jei norite, kad reikalai Čikagoje pasikeistų, 
turite nedelsdamas tvirtai apsispręsti dėl Peisio arba žlugsite vienas 
pats, nes aš žinau geresnių būdų tvarkyti savo gyvenimą. 

— Mes, teksasiečiai, garsėjame įpročiu garsiai dėstyti mintis, Abe- 
li, tačiau tau nė iš tolo neprilygstame. Gerai, gerai, suteiksiu tau įga- 
liojimus atleisti Peisį, o tai reiškia, kad dabar Čikagos „Ričmondo“ 
valdytojas — tu. Sveikinu, mano berniuk, — tęsė Lerojus, - stodama- 
sis ir tapšnodamas naujajam valdytojui per nugarą. - Nemanyk, kad 
aš nedėkingas. Čikagoje šauniai padirbėjai, dabar tu mano dešinioji 
ranka. Būsiu su tavimi atviras, Abeli, man taip puikiai sekasi akcijų 
biržoje, kad net nepastebėjau nuostolių grupėje, tad dėkui Dievui už 
nors vieną sąžiningą draugą. Kodėl tau nepernakvojus ir nepasilikus 
pas mane vakarienės? 

— Su džiaugsmu, pone Lerojau. Tikėjausi pernakvoti Dalaso „Ri- 
čmonde“, kad galėčiau išsiaiškinti, ką jie ten rezga. 

— Neketini nė vienam leisti atitrūkti, tiesa, Abeli? 

— Ne, jei išsiaiškinsiu, kad jie mokėsi toje pačioje verslo mokyklo- 
je kaip Desmondas Peisis. 

Tą vakarą Abelis su Deivisu Lerojumi sukirto du milžiniškus di- 
dkepsnius ir išgėrė kiek per daug viskio, nors teksasietis tvirtino, jog 
tai nė kiek ne daugiau nei pietietiškas svetingumas. Jis taip pat pri- 
sipažino Abeliui, jog ketina pakviesti ką nors vadovauti „Ričmondo 
grupei“, kad gyventi būtų kiek lengviau. 

— Esi tikras, norėtum, kad vadovautų kvailas lenkpalaikis? - Abe- 
liui truputį pynėsi liežuvis. 

— Abeli, tai aš bukagalvis. Jei nebūtum išraukęs tų vagių į die- 
nos šviesą, man būtų riesta. Tačiau dabar, kai žinau tiesą, kartu mes 
įveiksim tuos niekšus. Suteiksiu tau galimybę sugrąžinti „Ričmondo 


grupei“ deramą vietą žemėlapyje. 


Abelis drebančia ranka pakėlė stiklą: 

— Geriu už tai: už ilgą ir sškmingą bendradarbiavimą. 

— Pirmyn, berneli. 

Abelis naktį praleido Dalaso „Ričmonde“ išgalvota pavarde ir 
specialiai pasakė registratūros klerkui, kad pasiliks tik vienai nak- 
čiai. Ryte stebėjo, kaip vienintelis viešbučio kvitas už jo mokėjimą 
grynaisiais pradingsta šiukšliadėžėje. Įtarimai pasitvirtino. Problemų 
akivaizdžiai buvo ne tik Čikagoje, sukčiavimai buvo apraizgę visą 
grupę. Abelis nusprendė sutvarkyti reikalus Čikagoje, o paskui imtis 
visų kitų desmondų peisių, tačiau paskambino Deivisui Lerojui ir 
pranešė, kad liga išplitusi į daugiau nei vieną galūnę. 

Atgal Abelis grįžo tuo pačiu keliu. Pro traukinio langus lėtai slin- 
ko Misisipės slėnis, nuniokotas praėjusių metų potvynių. Abelis gal- 
vojo tik apie niokojimą, su kuriuo teks susidurti grįžus į Čikagos 
„Ričmondą“. 

Kai pro sukamąsias duris įėjo į viešbutį, naktinio portjė nebuvo 
nė ženklo, budėjo vienui vienas klerkas. Jis apsisprendė leisti visiems 
gerai pailsėti naktį prieš atsisveikinant. Flygelio duris jam atidarė 
pasiuntinukas. 

— Kaip sekėsi kelionėje, pone Rosnovski? 

— Ačiū, gerai. Kaip reikalai ėjosi čia? 

— Viskas ramu. 

„Rytoj tokiu pat metu bus dar ramiau, — galvojo Abelis. —- Ko 
gera, tu vienintelis iš personalo išsaugosi darbo vietą.“ 

Abelis išsikrovė daiktus ir kambarių tarnyboje užsisakė lengvai 
užkąsti. Maisto teko laukti ilgiau nei valandą, o pristačius viskas 
buvo atšalę. Išgėręs kavos Abelis palindo po šaltu dušu ir pergalvo- 
jo rytdienos planą. Sutriuškinimui pasirinko tinkamą metų laiką. 
Vasario pradžia, užimta vos ketvirtadalis viešbučio kambarių. Abe- 


lis buvo tikras, kad pajėgs tvarkytis „Riėmonde“ su maždaug puse 

ankstesnio personalo. Įsiropštęs į lovą numetė ant grindų pagalvę ir 


ramiai, kaip ir nieko neįtariantis personalas, užmigo. 


Desmondas Peisis, „Riėmonde“ vadinamas ne kitaip nei Tinginiu 
Peisiu, buvo šešiasdešimt trejų, aiškiai nutukęs ir tikrai lėtai judėjo 
trumpomis kojukėmis. Per tarnybos „Ričmonde“ metus matė pasi- 
rodant ir pradingstant septynis valdytojo pavaduotojus. Kai kurie 
buvo godūs ir norėjo per didelės dalies, kiti iš pažiūros nepajėgė su- 
prasti, kaip sistema veikia. Tas lenkas, nusprendė Peisis, aiškiai bu- 
kas. Kaip ir visi lenkai. Niūniuodamas po nosimi Desmondas žings- 
niavo į Abelio kabinetą, į kasdieninį dešimtos valandos pasitarimą. 
Buvo septyniolika minučių po dešimtos. 

— Atsiprašau, kad priverčiau tave laukti, — pasakė be jokio atsi- 
prašymo balse. — Teko užgaišti registratūroje — juk žinai, kaip būna. 

Abelis tiksliai žinojo, kaip būna registratūroje. Jis lėtai atitraukė 
rašomojo stalo stalčių ir ištraukė keturiasdešimt suglamžytų viešbu- 
čio sąskaitų, kai kurias sudraskytas; sąskaitas tų svečių, kurie mokėjo 
grynaisiais ir nebuvo užregistruoti, jis ištraukė iš šiukšlių dėžių ir 
peleninių. Jaunuolis stebėjo, kaip mažas nutukęs valdytojas bando 
atvirkščiai skaityti ir pamažu ima suvokti, kas tai per sąskaitos. 

Peisiui ne itin rūpėjo. Jam nebuvo ko nerimauti. Jei kvėša lenkas 
perprato sistemą, jis galės arba pasiimti savo dalį, arba išsinešdinti. 
Galbūt dailus kambarys viešbutyje jį numaldys. 

— Na, tai ką man čia šiandien turi, Abeli? — pasiteiravo, jau ruoš- 
damasis prisėsti. 

— Jūs atleistas, pone Peisi. Noriu, kad per valandą paliktumėte 
patalpas. 

Desmondas Peisis nesureagavo, nes negalėjo patikėti tuo, ką 


išgirdo. 

— Ką tu pasakei? Man regis, blogai nugirdau. 

— Jūs puikiai mane girdėjote, — tarė Abelis. — Jūs atleistas. 

— Tu negali manęs atleisti. Valdytojas aš. Dirbu „Ričmondo gru- 
pėje“ daugiau nei trisdešimt metų. Jei kas ir ką atleis, tai padarysiu 
aš. Kas, dėl Dievo meilės, manaisi sau esąs? 

— Esu naujasis valdytojas. 

— Esi kas? 

— Naujasis valdytojas, — pakartojo Abelis. - Ponas Lerojus mane 
paskyrė vakar, ir pirmasis vykdomasis mano sprendimas yra atleisti 
jus, pone Peisi. 

— Už ką? 

— Už vagystę, - Abelis apsuko sąskaitas, kad Peisis aiškiau jas ma- 
tytų. — Visi iš tų svečių sąskaitas apmokėjo, tačiau nė vienas centas 
neatsidūrė „Ričmondo“ sąskaitoje. Visose sąskaitose bendras vienas 
dalykas — jūsų parašas. 

— Tai nieko neįrodo. 

— Suprantu. Jūs įvaldėte gerą sistemą. Na, galite drožti ir vykdyti 
ją kur kitur, nes čia jūsų sėkmė išsisėmė. Yra tokia sena lenkų patarlė, 
pone Peisi: „Ožys lipo, kol liepto galą prilipo.“ Liepras ką tik baigėsi. 
Jūs atleistas. 

— Tu neturi įgaliojimų mane atleisti, — springo Peisis, prakaito la- 
šeliai išpylė jo kaktą. — Deivisas Lerojus — artimas mano draugas. Jis 
vienintelis gali mane atleisti. Tu vos prieš kelis mėnesius pasirodei. 
Išgrūsiu tave iš šito viešbučio vienu telefono skambučiu. 

— Pirmyn, — paragino Abelis. Jis pakėlė ragelį ir paprašė sujungti 
su Deivisu Lerojumi Dalase. Abu laukė, stebeilydami vienas į kitą. 
Nuo Peisio nosies galiuko pradėjo lašėti prakaitas. Vieną akimirką 
Abelis išsigando, ar Lerojus nepersigalvojo. 

— Labas rytas, pone Lerojau. Skambina Abelis Rosnovskis iš Či- 
kagos. Aš ką tik atleidau Desmondą Peisį, bet jis nori persimesti 


žodeliu su jumis. 


257 


Virpančia ranka Peisis paėmė telefono ragelį. Kelias akimirkas 
klausėsi. 

— Tačiau Deivisai, aš... Ką aš galėjau padaryrti?.. Prisiekiu, tai ne- 
tiesa... Čia tikriausiai kokia klaida... 

Abelis išgirdo, kaip kitame linijos gale padėjo ragelį. 

— Viena valanda, pone Peisi, - priminė Abelis, — arba nugabensiu 
šitas sąskaitas į Čikagos policijos departamentą. 

— Luktelk truputį, — tarė Peisis, — nereikia taip skubintis. - Jo to- 
nas ir dėmesys staiga pasikeitė. — Galime įvesdinti tave į visą operaci- 
ją. Užsitikrintum nedideles nuolatines pajamas, ir niekas nieko nesu- 
uostų. Pinigų gautum kur kas daugiau, nei būdamas valdytojo pava- 
duotoju, o mes visi žinome, kad Deivisas negali sau leisti nuostolių... 

— Aš jau nebe valdytojo pavaduotojas. Nešdinkitės, pone Peisi, kol 
jūsų neišmečiau. 

— Tu suknistas niekše, — išrėkė buvęs valdytojas suvokęs, kad ir pa- 
skutinė jo korta mušta. — Geriau pasisaugok, lenkpalaiki, nes ketinu 
pastatyti tave į vietą! — išeidamas trenkė durimis. 

Iki pietų kartu su Peisiu gatvėje atsidūrė vyriausiasis padavėjas, 
virtuvės šefas, vyriausiasis ekonomas, vyriausiasis registratorius, vy- 
riausiasis portjė ir septyniolika kitų „Riėmondo“ personalo narių, ku- 
rie, Abelio nuomone, buvo nepataisomi. Po pietų jis sušaukė likusių 
darbuotojų susirinkimą, smulkiai išaiškino, ką padarė, ir patikino, 
kad jų darbo vietoms pavojus negresia. 

— Tačiau jei išsiaiškinsiu, kad nors vienas doleris, - pabrėžė Abe- 
lis, — kartoju, bent vienas doleris atsidūrė ne ten, kur jam priklauso, 
nusižengęs bus atleistas nedelsiant be jokių rekomendacijų. Ar viską 
supratot? 

Niekas nepratarė nė žodžio. 

Vienas kitas iš personalo per artimiausias savaites patys išėjo su- 
vokę, kad Abelis Rosnovskis neketina atnaujinti Desmondo Peisio 


sistemos savo naudai. Jiems greitai atsirado pamaina. 

Viljamas kaip jaunesnysis direktorius pas „Kainą ir Kebotą“ 
pradėjo dirbti tūkstantis devyni šimtai dvidešimt aštuntųjų rugsė- 
jį. Bankininko karjerą jis pradėjo nedideliame kabinete greta banko 
investicijų direktoriaus Tonio Saimonso kabineto. Nuo pirmosios 
dienos Viljamas suprato, nors niekas nei slapčia, nei atvirai pasakyta 
nebuvo, kad Saimonsas viliasi paveldėti iš Alano Loido banko val- 
dytojo krėslą. 

Saimonsas buvo atsakingas už visą banko investavimo programą. 
Dalį savo pareigų jis perleido Viljamui, jei konkrečiai — privačias 
investicijas į smulkius verslus, žemę ir visokią kitokią pašalinę veiklą. 
Taip pat Viljamas kas mėnesį privalėjo paruošti ataskaitą valdybai 
apie bet kurią, jo nuomone, rekomenduotiną investiciją. Septynio- 
lika valdybos narių susitikdavo kartą per mėnesį dideliame ąžuolu 
iškaltame kabinete, ant kurio galinių sienų puikavosi Viljamo tėvo ir 
senelio portretai. Savo senelio Viljamas nebuvo matęs, tačiau visada 
įtarė, kad jis buvo būtent toks žmogus, koks galėjo vesti senelę Kain. 
Gana daug erdvės buvo likę ir Viljamo portretui. 

Pirmaisiais mėnesiais banke Viljamas elgėsi atsargiai, tad ne- 
trukus kolegos valdybos nariai ėmė gerbti jo sprendimus ir kone 
visada priimdavo investicines rekomendacijas. Tais retais atvejais, 
kai jo patarimais nepasinaudojo, teko pasigailėti. Vieną kartą 
banko paskolos investuoti į kalbančius paveikslėlius prašė po- 
nas Mėjeris, tačiau valdyba atsisakė patikėti, kad šis sumanymas 
ateityje turės kokią nors vertę. Kitą kartą į Viljamą su ambicingu 
radijo tinklo planu kreipėsi ponas Peilis. Alanas Loidas, kuris te- 
legrafą vertino panašiai kaip telepatiją, su tokiu planu nenorėjo 
turėti nieko bendra. Valdyba parėmė pirmininko požiūrį. Luisas 


Mėjeris vėliau įsteigė MGM, o Viljamas Peilis tapo CBS vadovu. 

Viljamas rėmėsi sveika nuovoka ir parėmė abu žmones savais 
pinigais, neinformuodamas nei banko, nei paskolų gavėjų. Tai 
buvo asmeninis reikalas. Viena nemaloniausių kasdieninių Vil- 
jamo pareigų buvo likvidacijų ir bankrotų valdymas, kai klientai 
iš banko pasiskolindavo dideles sumas ir galiausiai nebegalėdavo 
jų atiduoti. Viljamas iš prigimties nebuvo švelnus, tą savo kailiu 
išbandė Henris Osbornas, tačiau reikalauti, kad seni ir gerbiami 
klientai likviduotų savo akcijas ar net parduotų namus visada bū- 
davo nemalonu. Netrukus jis išsiaiškino, jog šiuos klientus gali- 
ma suskirstyti į dvi kategorijas: tuos, kurie laukia bankroto kaip 
dingsties išvengti atsakomybės, ir tuos, kuriuos vien tokia min- 
tis priblokšdavo, ir jie visą likusį gyvenimą stengdavosi atiduoti 
kiekvieną pasiskolintą centrą. Viljamas suprato, kad griežtam būti 
lengviau su pirmaisiais, ir būdavo kur kas atlaidesnis antriesiems, 
dažnai Toniui Saimonsui nepritariant. 

Lankytojas, norėjęs tą rytą su juo pasimatyti, aiškiai priklausė 
antrai kategorijai. Maksas Bruksas iš „Kaino ir Keboto“ buvo pa- 
siskolinęs daugiau nei milijoną dolerių, kuriuos per tūkstantis de- 
vyni šimtai dvidešimt penktųjų žemės bumą investavo Floridoje. 
Jei tuo metu būtų dirbęs banke, tokiai investicijai Viljamas nieku 
gyvu nebūtų pritaręs. Vis dėlto Maksas Bruksas Masačusetse garsė- 
jo kaip bebaimis oreivis, buvo artimas Čarlzo Lindbergo* draugas, 
tad tragiška mirtis, kai mažas jo pilotuojamas lėktuvėlis rėžėsi į 
medį vos už šimto metrų nuo pakilimo tako, buvo nušviesta spau- 
doje skersai išilgai Amerikos ir padarė jį nacionaliniu didvyriu. 

Veikdamas banko naudai Viljamas tučtuojau perėmė Brukso, ku- 
ris jau buvo nemokus, turtą. Jis uždarė sąskaitą ir pabandė sumažinti 


* Čarlzas Augustas Lindbergas (Charles Augustus Lindbergb, 1902-1974) — JAV 


aviatorius, rašytojas, išradėjas, tyrinėtojas bei aktyvistas. 

banko nuostolius parduodant Bruksui priklausančią žemę Floridoje, 
išskyrus du akrus, kuriuose stovėjo šeimos namas. Vis dėlto banko 
nuostoliai viršijo tris šimtus tūkstančių dolerių. 

Likviduodamas turtą, kurį bankas turėjo Makso Brukso var- 
du, Viljamas atkreipė dėmesį, kad asmeninę garantiją dėl velionio 
vyro skolų pasirašė ponia Bruks. Nors Viljamas visada stengdavosi 
užtikrinti tokią garantiją kiekvienai banko suteikiamai paskolai, 
jis niekada nerekomenduodavo taip įsipareigoti savo draugams, 
kad ir kaip jie pasitikėtų sumanymu, nes nesėkmė visada sukelda- 
vo didžiulių problemų laiduotojui ir, negana to, jo šeimai. 

Viljamas parašė formalų laišką poniai Bruks, siūlydamas, kad 
ji paskirtų susitikimą padėčiai aptarti. Iš Brukso bylos jis žinojo, 
kad moteris — vos dvidešimt dvejų, senos ir išskirtinės Bostono 
šeimos atžala — Endriaus Higinso duktė, o jos senelio brolis buvo 
tas pats Henris Ly Higinsas, kuris įkūrė Bostono simfoninį orkes- 
trą. Taip pat jis pasižymėjo, kad našlė turi pakankamai turto. Jam 
nepatiko mintis, jog teks reikalauti dalį atiduoti bankui, todėl 
nusiteikė, kad susidūrimas bus nemalonus. 

Rytas prasidėjo blogai: karštu nesutarimu su Saimonsu dėl 
gana didelių investicijų į varį ir alavą. Abiejų metalų poreikis pra- 
monei nuolat augo ir Viljamas buvo įsitikinęs, kad netrukus pra- 
sidės pasaulinis stygius, kas garantuos bankui neblogą pelną. Sai- 
monsas nepritarė Viljamo sprendimui, manė, kad bankui vertėtų 
daugiau investuoti į akcijas. Ginčas vis dar buvo užvaldęs Viljamo 
mintis, kai į kabinetą sekretorė atlydėjo ponią Bruks. 

Viena nedrąsia šypsena viešnia iššlavė iš jaunuolio minčių varį, 
alavą ir visus kitus pasaulio stygius. Jis pašoko, apėjo rašomąjį sta- 
lą ir pats atitraukė jai krėslą paprasčiausiai norėdamas įsitikinti, 
kad atidžiau pažvelgus būtybė neišsisklaidys kaip miražas. Vilja- 


mas nebuvo matęs moters, nors perpus tiek gražios kaip Katerina 

Bruks. Ilgi šviesūs plaukai laisvomis neklusniomis garbanomis 
krito ant pečių, mažutė sruogelė, žaviai išsprūdusi iš skrybėlaitės, 
tilindžiavo ties smilkiniu, gedulas nieku gyvu nemenkino dailios lie- 
knos figūros grožio, smulki kaulų struktūra garantavo, kad bėgant 
metams jos grožis virs elegancija. Vis dėlto didžiulėse rudose akyse 
aiškiai buvo matyti būgštavimas dėl banko ketinimų jos atžvilgiu. 

Viljamas stengėsi kalbėti dalykišku tonu. 

— Ponia Bruks, leiskite pareikšti nuoširdžią užuojautą dėl jūsų 
vyro mirties - tuo žmogumi mes visi žavėjomės. Labai apgailestauju, 
kad būtinai turėjau jus šiandien čia pakviesti. 

Du melai viename sakinyje, abu iš jų prieš penkias minutes būtų 
buvę tiesa. Jis luktelėjo, ką ji atsakys. 

— Dėkoju, pone Kainai. Puikiai suprantu savo įsipareigojimus 
jūsų bankui, — tarė tyliu švelniu balsu, — ir galiu jus patikinti: pada- 
rysiu viską, kas mano galioje, kad juos įvykdyčiau. 

Viljamas nieko neatsakė, vylėsi, kad ji kalbės toliau. Kadangi 
moteris tylėjo, jis apsakė Makso Brukso turto būklę — labai lėtai. Ji 
klausėsi nuleidusi akis. 

— Ką gi, ponia Bruks, jūs laidavote už velionio vyro paskolą, todėl 
iškyla jūsų asmeninio turto klausimas. — Viljamas pasitikslino aplan- 
ke. — Jūs turite aštuoniasdešimt tūkstančių dolerių investicijų — spė- 
ju, tai jūsų šeimos pinigai, ir septyniolika tūkstančių keturis šimtus 
penkiasdešimt šešis dolerius einamojoje sąskaitoje. 

Katerina Bruks pakėlė akis. 

— Mano finansinę padėtį jūs išmanote geriau nei aš, pone Kainai. 
Tačiau turėtumėte pridėti Elnių giraitę, mūsų namus Floridoje, ku- 
rie buvo Makso vardu. Taip pat turiu šiek tiek gana vertingų juve- 
lyrinių dirbinių. Jei parduočiau visą savo turtą, tikriausiai apytikriai 
padengčiau trūkstamus tris šimtus tūkstančių dolerių, ir aš jau susi- 


tariau tai padaryti, — jos balsas tik vos juntamai virpėjo. 

— Ponia Bruks, bankas visiškai neketina atimti iš jūsų visko, ką tu- 
rite. Jums sutikus, norėtume parduoti jūsų akcijas ir obligacijas. Visa 
kita, ką paminėjote, įskaitant ir namą, manome, turėtų likti jums. 

Ji dvejojo. 

— Vertinu jūsų dosnumą, pone Kainai. Tačiau aš nenoriu likti 
nė trupučio skolinga jūsų bankui, taip pat nenoriu, kad mano vyro 
atminimą temdytų debesis. — Balsas vėl suvirpėjo, tačiau ji greitai 
susitvardė. — Bet kuriuo atveju aš jau nusprendžiau parduoti namą 
Floridoje ir kuo greičiau grįžti į tėvų namus. 

Viljamo pulsas padažnėjo suvokus, kad Katerina grįš į Bostoną. 

— Tokiu atveju tikriausiai pavyktų susitarti dėl pardavimo 
rezultatų. 

— Žinoma, — tvirtai pareiškė ji. — Juk bankas, šiaip ar taip, turi 
teisę į visą sumą. 

Viljamas bandė pasiekti dar vieną susitikimą. 

— Nepriimkite pernelyg skubotų sprendimų, ponia Bruks. Ma- 
nau, turėčiau pasitarti su kolegomis ir kiek vėliau aptarti rezultatus 
su jumis. 

Ji vos regimai truktelėjo pečiais. 

— Kaip pageidausite, pone Kainai. Man nelabai rūpi pinigai, o 
jums nenoriu sudaryti jokių nepatogumų. 

Viljamas sumirksėjo. 

— Ponia Bruks, turiu pripažinti, mane nustebino jūsų dvasinė 
pusiausvyra tokiomis sudėtingomis aplinkybėmis. Bent jau suteikite 
man malonumą pakviesti jus pietų. 

Ji nusišypsojo, dešiniajame skruoste netikėtai atsirado duobutė. 
Viljamas kaip pakerėtas nenuleido nuo jos akių ir per ilgus pietus 
Ritz-Carlton viešbutyje prie senojo tėvo staliuko iš kailio nėrėsi, kad 
tik ji vėl atsirastų. Kai grįžo prie rašomojo stalo, buvo gerokai po 


trečios. 

— Pietūs užsitęsė, Viljamai, — pastebėjo Saimonsas. 

— Taip. Bruksų reikalas pasirodė painesnis, nei tikėjausi. 

— Man pervertus popierius viskas pasirodė aišku, — nustebo Sai- 
monsas. - Mūsų pasiūlymo klientė neskundžia, tiesa? Viską apsvars- 
čiau ir manau, kad mes gana dosnūs. 

— Taip, ir Katerina taip mano. Turėjau ją atkalbėti, kad neatiduo- 
tų visko iki paskutinio dolerio. 

Saimonsas apstulbo. 

— Viljamas Kainas, kurį aš pažįstu, šitaip nekalba. Šiaip ar taip, 
niekad nebuvo geresnio laiko bankui pasirodyti kilniaširdiškam. 

Viljamas nutaisė miną. Nuo pat pirmosios jo darbo dienos juodu 
su Saimonsu nesutarė dėl to, kas laukia akcijų rinkos. Į Baltuosius 
rūmus tūkstantis devyni šimtai dvidešimt aštuntųjų spalį išrinkus 
Herbertą Huverį Dou Džonso indeksas nuolat kilo. Tiesą sakant, 
po dešimties dienų Niujorko akcijų birža paskelbė apie rekordinę 
pardavimų apimtį, per vieną dieną buvo parduota daugiau nei šeši 
milijonai akcijų. Tačiau Viljamas buvo įsitikinęs, kad kilimo ten- 
dencija, kurią kurstė didelis skolintų pinigų įrekėjimas, gali atvesti 
tik į infliaciją ir nestabilumą. Kita vertus, Saimonsas buvo įsitikinęs, 
kad bumas užsitęs. Kai Viljamas valdybos posėdžiuose ragino elgtis 
apdairiai, Tonis visada atmesdavo. Vis dėlto tai nesutrukdė Viljamui 
parduoti dalį savo akcijų ir investuoti pinigus į žemę, auksą, prekes 
ir netgi keletą kruopščiai atrinktų tapybos darbų — Manė, Monė ir 
Matiso, nors vis dar nebuvo tikras dėl paskutinės užgaidos — Pikaso. 

Kai Niujorko federalinių rezervų bankas išleido įsaką, deklaruo- 
jantį, kad nepadengs paskolų bankams, kurie klientams skolina pi- 
nigus vieninteliam tikslui — spekuliacijai, Viljamas nusprendė, kad 
tai pirmoji vinis į spekuliantų karstą. Jis tučtuojau peržiūrėjo banko 
skolinimo programą ir suskaičiavo, kad „Kainas ir Kebotas“ turi dau- 


giau nei dvidešimt šešis milijonus tokių neapmokėtų įsipareigojimų. 

Kitame valdybos posėdyje jis patarė valdybai kuo greičiau pareika- 
lauti grąžinti šias paskolas, įsitikinęs, kad esant tokiai vyriausybės 
nuostatai akcijų kainos neišvengiamai ir ilgam kris. 

— Viljamai, tu pernelyg atsargus, tavo paties labui sakau, — tvir- 
tino Saimonsas. — Nejau nesupranti, kad negalime sau leisti iššokti 
iš šio vežimo ir leisti visiems bankams, išskyrus „Kainą ir Kebotą“, 
krautis pelną? 

— Nejaugi nesuprantat, kad rinką varo paskolos, kurias kažkuriuo 
metu teks apmokėti? Kai vežimo ratai nukris, jis subyrės, ir liksime 
su didžiuliais nuostoliais. 

— Ne, negaliu... —- pradėjo Saimonsas, keldamas balsą. 

— Ponai, ponai, - įsiterpė Alanas Loidas. — Čia valdybos posėdis, 
ne bokso ringas. Siūlau balsuoti, tie, kurie už... 


Viljamas pralaimėjo dvylika prieš du. 

Baigiantis metams Abelis pakvietė keturis „Plazos“ tarnautojus 
pereiti į Čikagą. Jie turėjo tris bendrus bruožus: buvo jauni, ambi- 
cingi ir sąžiningi. Po šešių mėnesių „Ričmonde“ dirbo tik trisdešimt 
septyni iš pradžioje buvusių šimto dešimties darbuotojų. 

Finansinių metų pabaigoje Abelis su Deivisu Lerojumi švęsdami 
Čikagos „Ričmondo“ metinius rodiklius iššovė didelį butelį šampa- 
no. Viešbutis deklaravo trijų tūkstančių keturių šimtų šešiasdešimt 
aštuonių dolerių pelną — nedidelį, tačiau pirmąjį pelną, kurį aps- 
kritai pasiekė per trisdešimt metų. Abelis užsibrėžė, kad tūkstantis 
devyni šimtai dvidešimt devintaisiais pelnas sieks daugiau nei dvide- 
šimt penkis tūkstančius. 

Deivisas Lerojus pakėlė taurę. 

— Kad jau suteikei formą šiai vietai, Abeli, galbūt turėtum at- 
kreipti dėmesį ir į kitus grupės viešbučius. 

— Niekur nesijudinsiu, kol nerasiu į savo vietą tinkamo žmogaus. 

— Kaip pasakysi, — neprieštaravo Deivisas, o Abelis vėl pripylė 


taurės. 


Deivisas vis reguliariau lankėsi Čikagoje, jiedu su Abeliu dažnai 
eidavo į beisbolo varžybas ar hipodromą. Kartą per pirmus šešis bė- 
gimus prašvilpęs septynis šimtus dolerių Deivisas apkabino Abelį ir 


pareiškė: 

— Ko aš čia švaistau laiką žirgams? Tu esi vienintelis geras sando- 
ris, kurį aš sudariau. 

Kai tik Melanija Leroj pietaudavo viešbutyje su tėvu, Abelis ne- 
galėdavo atitraukti nuo jos akių, nors mergina į jį antrą kartą nė 
nežvilgtelėjo. Pasitaikius retai progai persimesti žodžiu, ji taip ir ne- 
pasiūlė, kad vietoj „panele Leroj“ Abelis galėtų kreiptis į ją tiesiog 
„Melanija“. Taip buvo iki tol, kol ji išsiaiškino, kad jis turi Kolum- 
bijos universiteto ekonomikos bakalauro laipsnį, kad skaito Kafką 
ir Fidžeraldą. Melanija kiek suminkštėjo, kai jis tapo Čikagos „Ri- 
čmondo“ valdytoju ir kartkartėmis papietaudavo kartu viešbutyje, 
kai norėdavo aptarti darbą, kurį ruošia laisvųjų menų laipsniui Čika- 
gos universitete įgyti. Įsidrąsinęs Abelis pakvietė panelę Leroj į kon- 
certą, o po dviejų savaičių — į teatrą. Jis netgi ėmė austi savininkišką 
pavydą, kai pietauti į viešbutį ji atsivesdavo kitus vyrus, nors su ta 
pačia palyda niekad nebuvo pasirodžiusi dukart. 

Esant naujajam Abelio režimui virtuvė taip pagerėjo, kad žmonės, 
kurie gyveno Čikagoje trisdešimt metų ir vargiai numanė viešbutį 
apskritai egzistuojant, dabar kiekvieną šeštadienio vakarą užsakinėjo 
staliukus vakarienei. 

Antraisiais metais Abelis visą viešbutį naujai dekoravo — pirmą 
kartą po dvidešimties metų, o personalą padabino puošniomis nau- 
jomis žaliai auksinėmis uniformomis. Vienas svečias, kuris pastarąjį 
dešimtmetį kasmet savaitei apsistodavo „Ričmonde“, tikrąja tų žo- 
džių prasme apsisuko ir išėjo atgal pro paradines duris pamanęs, kad 
užėjo ne į tą pastatą. Kai trisdešimtajam gimtadieniui švęsti uždarą 


salę užsisakė Alas Kaponė, Abelis suprato, kad yra pripažintas. 


Klestint akcijų rinkai Abelio asmeninis turtas taip pat padidėjo. 


Prieš aštuoniolika mėnesių iš „Plazos“ jis išėjo turėdamas aštuonis 

tūkstančius dolerių, o dabar jo brokerio sąskaitoje buvo daugiau nei 
trisdešimt tūkstančių. Jis jautėsi tikras, kad rinka toliau augs, todėl 
visada iš naujo investuodavo gautą pelną. Asmeniniai poreikiai vis 
dar buvo kuklūs. Jis įsigijo tris naujus kostiumus ir dvi poras rudų 
lakuotos odos batų. Būstą ir maistą jam teikdavo viešbutis, o su dar- 
bu susijusių smulkių išlaidų turėjo nedaug. 

„Ričmondo“ sąskaitą daugiau nei trisdešimt metų tvarkė Conti- 
nental Trust bankas, todėl vos atvykęs į Čikagą Abelis perkėlė ten ir 
savo asmeninę sąskaitą. Kas rytą jis droždavo į banką ir atiduodavo 
saugoti viešbučio ankstesnės dienos įplaukas. Vieną rytą, jau įvyk- 
džius šią užduotį, kasininkas pasiteiravo, ar jis negalėtų ištaikyti aki- 
mirką ir susitikti su vadybininku. Abelis neslėpė nustebimo. Jis žino- 
jo, kad niekada nepereikvoja asmeninės sąskaitos, todėl tarė sau, kad 
susitikimas turi ką bendra su „Ričmondu“. Tačiau vargu ar bankas 
skųsis, kad viešbučio sąskaita pirmą kartą per metų metus turi tei- 
giamą balansą. Kasininkas koridorių raizgalynėje palydėjo Abelį iki 
uždarytų medinių durų. Atsargiai pabeldus pasigirdo raginimas įeiti. 

— Labas rytas, pone Rosnovski. Esu Kurtis Fentonas, - tarė vady- 
bininkas. Jis paspaudė Abeliui ranką, paskui mostelėjo į žalią odinį 
krėslą kitapus rašomojo stalo. Vadybininkas buvo žemas apkūnus 
vyriokas pusmėnulio formos akiniais, nepriekaištingai balta apyka- 
kle ir juodu kaklaraiščiu, puikiai derančiu su trijų dalių vakariniu 
kostiumu. 

— Dėkoju, - kiek nervingai tarstelėjo Abelis. Nuo Rusijos laikų 
jam išliko natūrali nežinomybės baimė. 

— Norėjau pakviesti jus pietų, pone Rosnovski... 

Abelio širdies ritmas kiek nurimo. Jis pagrįstai tikėjosi, kad ban- 
ko vadybininkas nesišvaisto nemokamu maistu, kai turi pranešti ne- 
malonią žinią. 

— ...tačiau iškilo šiokių tokių trukdžių, kuriems dabar pat reikia mano 


dėmesio, todėl, tikiuosi, labai neprieštarausite, jei neatidėliodamas 

aptarsiu problemą, — Abelis nutylėjo. Šito taip pat išmoko iš rusų. Fen- 
tonas kalbėjo toliau: — Eisiu prie esmės, pone Rosnovski. Viena pačių 
gerbiamiausių klienčių, senyva dama, panelė Eimė Leroj, — pavardė 
tučtuojau privertė Abelį išsitiesti, — turi dvidešimt penkis procentus 
„Ričmondo grupės“ akcijų. Ji kelis kartus siūlė šias akcijas broliui, po- 
nui Deivisui Lerojui, tačiau jis visada apgaileštaudamas jai atsakydavo. 
Suprantu, kuo grindžia ponas Lerojus. Jam ir taip priklauso septy- 
niasdešimt penki procentai kompanijos, tad, drįstu sakyti, jis mano, 
jog nėra reikalo nerimauti dėl kitų dvidešimt penkių procentų akcijų, 
kurios, beje, yra velionio tėvo palikimas. Tačiau panelė Leroj vis dar 
trokšta atsikratyti akcijų, nes jos niekada neduoda dividendų. 

Abelis nesistebėjo tai girdėdamas. 

— Ponas Lerojus nurodė, kad neprieštarautų, jei akcijas sesuo par- 
duotų trečiajai šaliai, mat panelė Leroj mano, jog jos amžiuje geriau 
turėti kiek grynųjų išlaidoms. Pamaniau, pranešiu jums apie susida- 
riusią padėtį, pone Rosnovski, jei kartais pažinotumėte ką nors, kas 
pageidautų įsigyti mano klientės akcijas. 

— Kiek panelė Leroj tikisi gauti už savo akcijas? — pasiteiravo 
Abelis. 

— O, spėju, ji sutiktų atiduoti jas ne mažiau nei už šešiasdešimt 
penkis tūkstančius dolerių. 

— Šešiasdešimt penki tūkstančiai dolerių yra ganėtinai daug už ak- 
cijas, kurios niekada nedavė dividendų, - pastebėjo Abelis. — Ir dar 
kurį laiką nėra jokios perspektyvos. 

— Taip, — pritarė Kurtis Fentonas, — tačiau turite nepamiršti, kad 
reikia atsižvelgti ir į vienuolikos viešbučių vertę. 

— Tačiau kompaniją tebevaldo ponas Lerojus, todėl dvidešimt 
penki panelės Leroj procentai tėra tik popierėliai. 

— Palaukit, palaukit, pone Rosnovski, dvidešimt penki procentai 
vienuolikos viešbučių akcijų vos už šešiasdešimt penkis tūkstančius 


dolerių taps labai vertingu turtu. 

— Ne, kol viską kontroliuos ponas Lerojus. Pasiūlykit panelei 
Leroj keturiasdešimt tūkstančių, pone Fentonai, ir aš surasiu jums 
žmogų, kuris susidomės. 

— Kaip manote, gal tas asmuo galėtų sau leisti kiek didesnę 
sumą? — tariant žodį „didesnę“ pono Fentono antakiai pakilo. 

— Nė cento daugiau, pone Fentonai. 

Banko vadybininkas subtiliai sulietė pirštų galiukus puikiai žino- 
damas, kiek banko sąskaitoje turi Abelis. 

— Tokiomis aplinkybėmis galiu tik pasiteirauti panelės Leroj, 
koks bus jos atsakas į tokį pasiūlymą. Gavęs klientės nurodymus vėl 
su jumis susisieksiu. 

Išėjęs iš Kurčio Fentono kabineto Abelis parskubėjo į viešbutį ir 
dar kartą patikrino savo asmenines santaupas. Brokerio sąskaitoje 
buvo trisdešimt trys tūkstančiai šimtas dvylika, o asmeninėje — trys 
tūkstančiai aštuoni doleriai. Jam buvo sunku susitelkti ties dienos 
darbais spėliojant, kaip panelė Leroj reaguos į jo pasiūlymą, ir svajo- 
jant, ką darytų, jei staiga įgytų dvidešimt penkis procentus akcijų ir 
taptų „Ričmondo grupės“ dalininku. 

Abelis kurį laiką svarstė, ar pranešti Deivisui Lerojui, baimin- 
damasis, kad gerasis teksasietis gali įžvelgti grėsmę, tačiau po poros 
dienų nusprendė, jog sąžiningiausia bus paskambinti bosui ir aiškiai 
pasakyti, ką sumanė. 

— Noriu, kad suprastum, kodėl taip elgiuosi, Deivisai. Tikiu, kad 
„Ričmondo grupės“ laukia didi ateitis, ir gali būti tikras, kad dirbsiu 
dar sunkiau, kai žinosiu, kad įdėti ir mano pinigai, — jis patylėjo. — 
Tačiau jei tuos dvidešimt penkis procentus nori turėti pats, aš, savai- 
me suprantama, atsiimsiu pasiūlymą. 

Jo nuostabai, gelbėjimosi kopėtėlių niekas nestvėrė. 

— Ką gi, Abeli, jei taip pasitiki grupe, pirmyn, sūnau, išpirk Eimės 


akcijas. Didžiuosiuosi turėdamas tave partneriu. Tu to nusipelnei. 

Beje, kitą savaitę atvažiuosiu į „Redsų“ ir „Kubsų“ rungtynes. Prisi- 
jungsi? 

— Žinoma, prisijungsiu, — patikino Abelis. — Beje, ačiū, Deivisai, 
tau niekada nereikės gailėtis dėl šio sprendimo. 

— Neabejoju, kad nereikės, partneri. 

Abelis sugrįžo į banką po savaitės. Šį kartą pats paprašė nuvedamas 
pas vadybininką. Vėl sėdėjo žalios odos krėsle ir nekantriai laukė, kol 
Kurtis Fentonas prabils. 

— Nustebau sužinojęs, — visai nenustebęs pradėjo Fentonas, — kad 
panelė Leroj priima keturiasdešimties tūkstančių pasiūlymą už dvide- 
šimt penkis procentus „Ričmondo grupės“ akcijų. Kadangi jos sutarti- 
mi rūpinuosi aš, privalau paklausti, ar esate įgaliotas atskleisti pirkėją? 

— Taip, — pasitikinčiai tarė Abelis, — aš pats pirkėjas. 

— Supratau, pone Rosnovski, — vėl jokios nuostabos. - Galiu pasi- 
teirauti, kaip ketinate mokėti keturiasdešimt tūkstančių dolerių? 

— Parduosiu akcijas ir išimsiu visus pinigus iš asmeninės sąskaitos. 
Liks nedidelis trūkumas, maždaug keturi tūkstančiai dolerių. Kadangi 
jūs toks įsitikinęs, jog „Ričmondo grupės“ akcijos nelabai vertinamos, 
viliuosi, kad bankas sutiks paskolinti man tą sumą. Šiaip ar taip, ke- 
turi tūkstančiai dolerių tikriausiai yra ne ką daugiau nei banko komi- 
siniai už šį sandorį. 

Kurtis Fentonas sumirksėjo, bet pasistengė nesusiraukti. Paprastai 
jo kabinete džentelmenai tokių komentarų nelaido. Itin nudilgino to- 
dėl, kad Abelis tiksliai įvardijo sumą. 

— Ar duosite truputį laiko apsvarstyti pasiūlymą, pone Rosnovski? 

— Jei delsite ilgai, paskolos man nebereikės, — tarė Abelis. — Šitaip 
kylant rinkai kitos mano investicijos greitai bus vertos visų keturias- 
dešimties tūkstančių dolerių. 

Abeliui teko luktelti savaitę, kol buvo pranešta, kad Continental 


Trust sutinka jį paremti. Jis tučtuojau uždarė abi savo sąskaitas ir 

pasiskolino kiek mažiau nei keturis tūkstančius dolerių iki trūksta- 
mų keturiasdešimties. 

Per šešis mėnesius, nuo balandžio iki rugpjūčio, didžiausio biržos 
Klestėjimo dienomis, atidžiai pirkdamas ir parduodamas akcijas Abe- 
lis padengė keturių tūkstančių skolą. Tūkstantis devyni šimtai dvide- 
šimt devintųjų rugsėjį abi Abelio Rosnovskio sąskaitos jau nebebuvo 
tuščios, netgi kiek atliko, tad jis nusipirko naują biuiką, pritinkantį 
prie dvidešimt penkių „Ričmondo grupės“ procentų. Įsigijus Deivi- 
so Lerojaus imperijos akcijų atsirado ir pasitikėjimo vaikytis jo duk- 
ters bei likusių septyniasdešimt penkių procentų. 

Po savaitės jis pakvietė Melaniją pasiklausyti, kaip Čikagos sim- 
foninis orkestras atlieka Mocarto kūrinius. Apsivilkęs naujausią 
kostiumą, kuris priminė, kad vėl priaugo truputį svorio, užsirišęs 
pirmąjį šilko kaklaraištį Abelis dirstelėjo į veidrodį ir pajuto, kad 
vakaras bus sėkmingas. Po koncerto Abelis išvengė „Ričmondo“, 
nors ir nuostabūs dabar čia buvo patiekalai, ir nusivedė Melaniją 
vakarienės į „Loopą“. Jis ypač dėmesingai leido merginai kalbėti apie 
ją dominančius dalykus: artėjantį diplomo gynimą, jos tėvą, nors ji 
taip pat atrodė apstulbinta nesenos viešbučio sėkmės. Padrąsintas jis 
pakvietė ją į savo kambarį išgerti. Melanija pirmą kartą viešėjo pas 
Abelį ir nustebo pamačiusi, kokia daugybė knygų ant lentynų ir kiek 
daug tapybos darbų kabo ant sienų. 

Paprašytas Abelis įpylė kokakolos, įmetė porą kubelių ledo ir vėl 
pajuto pasitikėjimą, nes gavusi stiklinę Melanija apdovanojo jį šyp- 
sena. Jaunuolis negalėjo susilaikyti nedirsčiojęs į laibas sukryžiuotas 
jos kojas. Įsipylęs sau burbono Abelis uždėjo Čikagos simfoninio or- 
kestro atliekamą „Mažąją nakties muziką“, atsisėdo greta Melanijos 
ir refleksyviai ėmė sukti gėrimą stiklinėje. 

— Ilgus metus negirdėjau muzikos. Kai vėl išgirdau, Mocartas pra- 


bilo į mano širdį kaip joks kitas kompozitorius. 

— Kartais kalbi kaip tikras europietis, Abeli, — ji truktelėjusi at- 
laisvino šilko suknios klostę, kurią Abelis buvo prisėdęs. — Kas ga- 
lėtų pagalvoti, kad viešbučio valdytojas apskritai yra girdėjęs apie 
Mocartą? 

— Vienas mano protėvių, antrasis baronas Rosnovskis, — pasakojo 
Abelis, — kartą susipažino su maestro ir tapo artimu Mocartų šeimos 
draugu, todėl visada jaučiuosi taip, tarsi jis būtų mano gyvenimo 
dalis. 

Melanijos šypsena buvo neaprėpiama. Abelis pasilenkė ir pabu- 
čiavo jos skruostą žemiau ausies, kur nuo veido buvo patrauktos 
šviesios garbanos. 

— Nemanai, kad Frederikas Stokas* iki tobulumo perprato trečio- 
sios dalies nuotaiką? — tarstelėjo ir dar kartą pabandė ją pabučiuoti. 
Šį kartą ji atsisuko, leidosi pabučiuojama į lūpas ir atsitraukė. 

— Manau, man derėtų grįžti į universitetą. 

— Tačiau tu ką tik atėjai, - paprieštaravo Abelis. 

— Taip, žinau, tačiau negaliu vėluoti į ankstyvo ryto paskaitas. 

Abelis vėl ją pabučiavo. Ji atsilošė ant kušetės, o jis pabandė uždė- 
ti ranką jai ant krūties. Ji greit ištrūko. 

— Man reikia eiti, Abeli, — spyrėsi. 

— Oi, liaukis, — tarė jis, vėl ją prisitraukdamas, — dabar tau nerei- 
kia išeiti. 

Šįkart Melanija atstūmė jį ryžtingiau. 

— Abeli, ką, tavo manymu, čia darai? Vien dėl to, kad nusivedei 
į koncertą ir kartkartėmis pavaišini, nereiškia, jog gali grubiai elgtis. 

— Tačiau mes jau kelis mėnesius susitikinėjame, — teisinosi Abe- 
lis. — Maniau, neprieštarausi. 

* Frederikas Stokas (Frederick Stock, 1872-1942) - vokiečių dirigentas ir 


kompozitorius, trisdešimt septynerius metus pradirbo Čikagos simfoninio orkestro 
muzikos vadovu. 

— Mes nesusitikinėjame kelis mėnesius, Abeli. Kartkartėmis papie- 
tauju su tavimi savo tėvo viešbutyje, tačiau dėl to nederėtų įsivaizduoti, 
kad tarp mūsų kas nors yra. 

— Atsiprašau, — tarė Abelis. — Mažiausiai norėjau, kad manytum, 
jog nuėjau per toli. Paprasčiausiai norėjau, kad žinotum, ką jaučiu. 

— Nė už ką nepradėčiau santykių su vyriškiu, — atsakė ji, — kuris 
nenusiteikęs vesti. 

— Tačiau aš noriu tave vesti, — tyliai pratarė Abelis. 

Melanija pratrūko juoku. 

— Kas čia tokio juokingo? — stodamasis pasiteiravo Abelis. 

— Nekvailiok, Abeli, nieku gyvu už tavęs netekėčiau. 

— Kodėl gi ne? - pasiteiravo Abelis, sukrėstas jos kategoriškumo. 

— Moteris iš Pietų nė nesvarstytų santuokos su pirmos kartos lenkų 
imigrantu galimybės, — atsakė ji, pasitaisydama šilko suknią. 

— Tačiau aš esu baronas, - kiek iš aukšto tarė Abelis. 

Melanija vėl pratrūko juoku. 

— Nejau manai, kad kas nors tuo tiki, Abeli? Nejau nesuvoki, kad 
visas personalas juokiasi tau už nugaros, kai pamini savo titulą? 

Abelis buvo priblokštas, veidas išbalo. 

— Juokiasi man už nugaros? — pakartojo jis. Paprastai vos juntamas 
akcentas šįkart girdėjosi stipriau. 

— Taip, — tarė ji. — Juk negali nežinoti, kad viešbutyje tave pravar- 
džiuoja Čikagos Baronu. 

Abelis neteko žado. 

— Taigi nekvailiok ir įsisąmonink visa tai, Abeli. Manau, šauniai pa- 
sidarbavai mano tėčiui, ir žinau, kad jis tavimi žavisi, tačiau aš niekada 
už tavęs netekėsiu. 

— Tu niekada už manęs netekėsi, - tyliai pakartojo Abelis. 

— Žinoma, ne. Tėčiui tu patinki, tačiau jis nenorės žento lenko. 


— Atsiprašau, kad tave įžeidžiau, - tarė Abelis, stodamasis nuo sofos. 

— Neįžeidei, Abeli. Aš pamaloninta. Pamirškim, kad apskritai pa- 
lietėm šią temą. Gal būsi toks malonus ir parveši mane į universitetą? 

Kažkokiu būdu Abelis sugebėjo pereiti per kambarį ir padėjo 
Melanijai apsivilkti apsiaustą. Lydėdamas ją koridoriumi šlubčiojo 
stipriau. Jiedu nusileido liftu, automobilyje pakeliui į universitetą nė 
vienas nekalbėjo. Jis pastatė automobilį, palydėjo Melaniją iki sargo 
namelio prie paradinių vartų ir pabučiavo ranką. 

— Tikiuosi, tai nereiškia, kad nebegalime būti draugais, — paste- 
bėjo Melanija. 

— Žinoma, ne, — patikino Abelis. 

— Ačiū, kad nusivedei mane į koncertą, Abeli. Esu tikra, be vargo 
rasi dailią lenkaitę, kuri mielai už tavęs tekės. Labanakt. 

— Sudie, — tarė Abelis. 


Tūkstantis devyni šimtai dvidešimt devintųjų kovo dvidešimt 
pirmą dieną „Bleiras ir kompanija“ pranešė susiliejanti su Amerikos 
banku. Tai buvo trečioji bankų konsolidacija, iš pažiūros vedanti į 
šviesesnį rytojų. Kovo dvidešimt penktąją Tonis Saimonsas nusiuntė 
Viljamui žinutę su pastaba, kad rinkoje sumuštas dar vienas visų lai- 
kų rekordas, ir toliau investavo dar daugiau banko kapitalo į akcijas. 
Tuo metu Viljamas pardavė septyniasdešimt penkis procentus savo 
akcijų — šis ėjimas jam kainavo daugiau nei du milijonus ir aiškiai 
neramino Alaną Loidą. 

— Dėl Dievo, Viljamai, viliuosi, kad tu žinai, ką darai. 

— Alanai, esu akcijų rinkos žinovas nuo keturiolikos, ir man tai 
sekėsi todėl, kad visada numatydavau kryptį. 

Tačiau visą tūkstantis devyni šimtai dvidešimt devintųjų vasarą 
rinkai tebekylant net Viljamas nustojo parduoti ir pradėjo svarstyti, 


gal Tonio Saimonso sprendimai visą laiką buvo teisingi. 

Artėjant Alano Loido atsistatydinimui Saimonso neslepiamos 
ambicijos pakeisti jį kaip valdybos primininką ėmė atrodyti kaip fait 
accompli (įvykęs faktas). Tokia perspektyva neramino Viljamą, kuris 
manė, kad Saimonsas mąsto pernelyg standartiškai. Jis visada per jar- 
dą lenkė kitus rinkoje, o tai nuostabu tuo metu, kai visos investicijos 
atsiperka, tačiau gali būti pražūtinga sunkesniais, konkurencinges- 
niais laikais. Viljamo nuomone, įžvalgus investuotojas griausmingai 
nebėga su banda, bet iš anksto numato kryptį, kur banda suks pas- 
kui. Viljamas vis dar jautė, kad akcijų rinka atrodo rizikingai, o Sai- 
monsas buvo įsitikinęs, kad Amerika įžengia į aukso amžių. 

Kita Viljamo problema buvo ta, kad Toniui Saimonsui buvo vos 
keturiasdešimt treji. Jei jis bus išrinktas „Kaino ir Keboto“ valdybos 
pirmininku, Viljamas neturės vilties jį pakeisti mažiausiai dvidešimt 
metų. Nelabai panašu į tai, ką Harvardas vadina karjeros planu. 

Nepaisant šių trikdžių, Katerinos Bruks atvaizdas nedilo iš gal- 
vos. Viljamas kaip galėdamas dažniau rašė jai apie akcijų ir obligaci- 
jų pardavimus: formalius spausdintus laiškus, į kuriuos sulaukdavo 
ne daugiau nei formalių ranka rašytų atsakymų. Ji tikriausiai manė, 
kad jis — pats sąžiningiausias Volstrito bankininkas. Rudens pra- 
džioje Katerina Bruks pranešė, kad surado pirkėją dvarui Floridoje. 
Viljamas raštu paprašė leisti jam derėtis dėl pardavimo sąlygų banko 
naudai. Atsakomuoju laišku ji sutiko. 

Po savaitės Viljamas sėdo į Floridos traukinį. Kelionėje svarstė, 
ar jo susidarytas ponios Bruks paveikslas nepasirodys iliuzija, ir žen- 
gė iš traukinio kiek būgštaudamas, tačiau liko priblokštas, nes gyva 
ji buvo kur kas gražesnė nei prisiminimuose. Jai laukiant perone 
lengvas vėjelis priplakė juodą suknelę prie kūno ir taip išryškino 
fhigūrą, kad visi vyrai atsigręždavo. Visi, išskyrus Viljamą: Viljamas 
nenuleido nuo jos akių. 

Ji vis dar gedėjo ir elgėsi su juo taip rezervuotai ir korektiškai, 


kad Viljamas iš karto neteko vilties padaryti kokį įspūdį. Jis kiek 

galėdamas uždelsė derybas su Elnių giraitę perkančiu ūkininku ir 
įtikino Kateriną pasilaikyti vieną trečiąją pardavimo sumos, bankui 
pasiimant du trečdalius. Galiausiai pasirašius teisinius dokumentus 
jis negalėjo rasti jokių dingsčių negrįžti į Bostoną. Tą paskutinį va- 
karą jis pakvietė ją pietų į savo viešbutį apsisprendęs atskleisti dalį 
jausmų. Jau ne pirmą kartą ji užklupo jį netikėtai. Dar jam nepra- 
dėjus kalbėti rūpimu klausimu ji pasiteiravo, sukiodama taurę, kad 
nereikėtų žiūrėti į akis, ar jis nenorėtų savaitgaliui pasilikti Elnių 
giraitėje. 

— Turėtume progą pasikalbėti apie ką nors kita, ne tik finansus, — 
pasiūlė ji. Viljamas nieko nepasakė. 

Pagaliau ji sukaupė drąsos. 

— Keista, regis, pastarąsias kelias dienas man smagiau nei kada 
gyvenime, — ji vėl išraudo. — Netinkamai pasakiau, dabar pagalvosit 
apie mane blogiausia. 

Viljamo pulsas padažnėjo. 

— Katerina, kažką panašaus aš norėjau pasakyti pastaruosius aš- 
tuonis mėnesius. 

— Vadinasi, pasiliksit keliom dienom? 

— Žinoma, pasiliksiu, — tarė Viljamas, imdamas jos ranką. 

Tą vakarą ji įkurdino Viljamą svečių miegamajame Elnių girai- 
tėje. Viljamas visada prisimins tas dienas kaip auksinį gyvenimo 
tarpsnį. Jodinėjant Katerina jį aplenkė, plaukiojant Katerina taip pat 
jį pralenkė, drauge vaikštinėjant jis visada pirmas pasukdavo atgal. 
Galiausiai jis griebėsi pokerio ir per savaitgalį laimėjo tris su puse 
milijono. 

— Ar paimsite čekį? — oriai pasiteiravo ji. 

— Pamiršote, ponia Bruks, kad žinau, kiek jūs verta. Tačiau suda- 
rysim sandorį: turėsime žaisti, kol viską atsilošite. 

— Kurį laiką užtruks. 


— Man tinka, — neprieštaravo Viljamas. 

Jis susivokė išpasakojęs Katerinai seniai pamirštus nutikimus iš 
praeities, dalykus, kurių neaptarinėjo netgi su Matu — apie pagarbą 
tėvui, apie meilę motinai, aklą neapykantą Henriui Osbornui, am- 
bicijas dėl „Kaino ir Keboto“. Ji savo ruožtu pasakojo apie vaikystę 
Bostone, mokyklos metus Virdžinijoje ir ankstyvą santuoką su Mak- 
su Bruksu. 

Atsisveikinant stotyje jis pirmą kartą ją pabučiavo. 

— Keite, ketinu pasakyti šį tą labai įžūlaus. Viliuosi, kad vieną 
dieną pajusite man tą patį, ką jautėte Maksui. 

— Aš jau jaučiu, — tyliai atsakė ji. 

Viljamas palietė jos skruostą. 

— Nedink iš mano gyvenimo dar aštuoniems mėnesiams. 


— Negalėsiu — juk pardavei mano namus. 


Pakeliui į Bostoną, jausdamasis laimingesnis ir stabilesnis nei 
kada po tėvo mirties, Viljamas apmetinėjo ataskaitą apie Elnių gi- 
raitės pardavimą mintimis nuolat grįždamas prie Keitės ir pastarųjų 
kelių dienų. Prieš pat traukiniui įpūškuojant į Pietų stotį jis savo 


neįskaitomu raštu greitai brūkštelėjo žinutę. 


„Keite, 

supratau, kad jau tavęs pasiilgau, 0 praėjo dar tik kelios va- 
landos. Meldžiu, parašyk ir pranešk, kada grįši į Bostoną. Tuo 
tarpu grįšiu į darbą ir galbūt sugebėsiu išmesti tave iš galvos gana 
ilgam, t. y. daugių daugiausia dešimčiai penkiolikai minučių. 

Su meile, 


Viljamas 


P S. Tebesi man skolinga septyniolika su puse milijono.“ 

Vos įmetus voką į pašto dėžutę Čarlzo gatvėje visas mintis apie 
Keitę iššlavė žinių berniuko šūksnis: 

— Volstritas žlugo! 

Viljamas griebė laikraštį ir greitai permetė akimis pirmąjį puslapį. 
Rinka staiga krito per naktį. Kai kurie finansininkai teigė, kad tai tik 
paprastas pertvarkymas; Viljamas įžvelgė, kad tai pradžia nuošliau- 
žos, kurią jis pranašavo jau kelis mėnesius. Jis nuskubėjo į banką ir 
kone bėgte įlėkė į pirmininko kabinetą. 

— Esu įsitikinęs, kad per kelias savaites rinka atsistatys, — ramina- 
mai pasakė Alanas Loidas. 

— Neatsistatys, — atkirto Viljamas. — Rinka išsiplėtusi iki kraš- 
tutinės ribos. Perkrauta smulkių investuotojų, kurie manė, kad 
greit prasimanys pinigų, o dabar ruošiasi sprukti. Nejau nematot, 
kad burbulas tuoj sprogs? Ketinu parduoti visas turimas akcijas. Iki 
metų galo iš rinkos nieko neliks. Dar vasario mėnesį įspėjau valdybą, 
Alanai. 

— Vis dar nepritariu tavo nuomonei, Viljamai, tačiau tučtuojau 
sukviesiu valdybos posėdį ir galėsime viską smulkiau aptarti. 

— Dėkoju, - tarė Viljamas. Sugrįžęs į savo kabinetą tučtuojau nuo 
rašomojo stalo stvėrė telefono ragelį. 

— Alanai, pamiršau pasakyt. Sutikau moterį, kurią ketinu vesti. 

— Ar ji tai žino? 

— Ne. 

— Suprantu, — tarstelėjo Alanas. — Tada tavo vestuvės labai pri- 
mins bankininko karjerą. Visiems tiesiogiai susijusiems bus pranešta 
tada, kai tu nuspręsi. 

Viljamas nusijuokė, stvėrė kitą telefoną ir davė nurodymą par- 
duoti visas likusias akcijas. Kai padėjo ragelį, tarpduryje stovėjo To- 
nis Saimonsas. Iš jo veido išraiškos atrodė, kad Viljamą laiko visišku 


pamišėliu. 

— Prarasi paskutinius marškinius, jei atsikratysi visų akcijų rin- 
kai esant dabartinės būklės. 

— Prarasiu kur kas daugiau nei marškinius, jei laikysiuosi jų įsi- 
kibęs, — atkirto Viljamas. 

Jo nuostoliai kitą savaitę viršijo milijoną, kas mažiau savimi pa- 
sitikintį žmogų būtų nuvarę į kapus. Viljamas perinvestavo kapitalą 
į medžiagas, turinčias aiškią formą: auksą, sidabrą, nikelį ir alavą. 

Valdybos posėdyje kitą dieną Viljamo pasiūlymui tučtuojau li- 
kviduoti banko akcijas buvo nepritarta aštuoniais balsais prieš šešis. 
Tonis Saimonsas įtikino valdybą, kad būtų neatsakinga nepasilai- 
kyti truputį ilgiau. Viljamas pasiekė vienintelę nedidelę pergalę: 
įkalbėjo kolegas daugiau akcijų nepirkti. 

Kitą dieną rinka keliais punktais pakilo, ir Viljamas pasinau- 
dojo galimybe parduoti kone viską, kas liko iš jo akcijų. Savaitės 
pabaigoje, kai indeksas keturias dienas stabiliai kilo, Viljamas netgi 
pradėjo galvoti, ar nesureagavo perdėtai, tačiau patirtis ir instinktai 
kuždėjo, kad jis priėmė teisingą sprendimą. Alanas Loidas tylėjo; 
pinigai, kuriuos prarado Viljamas, buvo ne jo reikalas. Jis ramiai 
laukė, kol atsistatydins. 

Spalio dvidešimt antrą rinka vėl patyrė didelių nuostolių, ir 
Viljamas vėl meldė Alaną pasitraukti kol ne vėlu. Šį kartą Ala- 
nas įsiklausė ir leido Viljamui duoti nurodymą parduoti kai kurias 
pagrindines banko akcijas. Kitą dieną rinką sužlugdė pardavimų 
lavina ir nebuvo svarbu, ko bankas nori atsikratyti, nes rinkoje 
daugiau nebebuvo pirkėjų. Kitą savaitę kilo tikras pardavimų va- 
jus, nes visi smulkūs Amerikos investitoriai norėdami kuo grei- 
čiau pasitraukti davė nurodymus parduoti. Kilo tokia panika, kad 
kursų telegrafo juostelė nespėjo su transakcijomis. Klerkai dirbo 
visą naktį. Tik kitą dieną atsidarius biržai verteivos sužinojo, kiek 


prarado. 

Viljamas pardavė kone visas savo akcijas, ir jo asmeniniai nuosto- 
liai proporcingai buvo gerokai mažesni nei banko. Per keturias die- 
nas praradęs daugiau nei tris milijonus netgi Tonis Saimonsas ėmė 
vadovautis Viljamo patarimu. 

Spalio dvidešimt devintąją, vėliau pavadintą Juoduoju ketvirta- 
dieniu, rinka vėl pradėjo kristi. Buvo parduota šešiolika milijonų šeši 
šimtai dešimt tūkstančių trisdešimt akcijų. Tiesa ta, nors nedaugelis 
ją pripažino, kad visos Amerikos finansų įstaigos tapo nemokios. Jei 
visi klientai būtų pareikalavę grynųjų, arba jei, savo ruožtu, įstaigos 
būtų paprašiusios padengti išduotas paskolas, visa bankininkystės 
sistema per naktį būtų žlugusi. 

Lapkričio devintosios valdybos posėdis prasidėjo tylos minute 
Džono Džei Riordano atminimui: County Trust prezidentas ir vienas 
„Kaino ir Keboto“ direktorių išvakarėse nusišovė. Vienuolikta savi- 
žudybė Bostono bankininkų sluoksniuose per dvi savaites, o velionis 
buvo asmeninis Alano Loido draugas. Alanas pranešė, kad „Kainas 
ir Kebotas“ jau prarado beveik keturis milijonus. Kone visi smulkūs 
banko investitoriai bankrutavo, o dauguma didesniųjų turėjo sunkių 
grynųjų apyvartos problemų. Prie Volstrito bankų ėmė rinktis piktos 
minios, tad senyvus apsaugininkus pakeitė Pinkertono agentai. 

— Dar viena tokia savaitė, — tarė Alanas, — ir mus visus nušluos. 

Jis pasisiūlė atsistatydinti, bet direktoriai apie tai nė girdėti neno- 
rėjo. Alano Loido padėtis niekuo nesiskyrė nuo kitų didelių Ameri- 
kos bankų valdybos pirmininkų padėties. Tonis Saimonsas taip pat 
pasisiūlė atsistatydinti, tačiau ir vėl kolegos direktoriai net nesiūlė 
balsuoti šiuo klausimu. Kadangi buvo akivaizdu, jog Saimonsas dau- 
giau nebėra kandidatas į Alano Loido vietą, Viljamas kilniaširdiškai 
tylėjo. 

Priėmus kompromisą Saimonsas buvo išsiųstas į Londoną per- 


imti visą atsakomybę už banko operacijas Europoje. „Toliau nuo 

pagundos“, — galvojo Viljamas, kai valdyba paskyrė jį naujuoju in- 
vesticijų direktoriumi. Jis tučtuojau pavaduotoju pasikvietė Matą 
Lesterį. Šįkart Alanas Loidas net antakių nepakėlė, tad Viljamas ėmė 
svarstyti, ar nepareikalauti, kad Matas taip pat būtų pakviestas ir į 
valdybą; tačiau akimirka buvo praėjusi. 

Matas negalėjo pradėti dirbti banke iki ankstyvo pavasario, nes 
anksčiau tėvas negalėjo jo paleisti. „Lesteris“ taip pat neapsiėjo be 
sunkumų. 

Nieko nebuvo baisesnio už tūkstantis devyni šimtai dvidešimt 
devintųjų žiemą. Viljamas bandė ramiai stebėti, kaip vienodai dide- 
lės ir mažos įmonės, vadovaujamos bostoniečių, kuriuos jis pažinojo 
visą gyvenimą, žlunga. Jis netgi pradėjo abejoti, ar išsilaikys „Kainas 
ir Kebotas“. 

Per Kalėdas jis praleido nuostabią savaitę Floridoje. Keitė ruošėsi 
grįžti į Bostoną, o Viljamas padėjo jai krautis mantą į lagaminus ir 
dideles dėžes („Tik tiek „Kainas ir Kebotas“ leido man pasilikti“, — 
erzinosi ji). Viljamo Kalėdų dovanos pripildė dar vieną didelę dėžę, 
ir ji jautėsi kalta dėl jo dosnumo. 

— Kuo našlė be skatiko gali tikėtis atsilyginti? - šmaikštavo. 

Viljamas grįžo į Bostoną pakilios nuotaikos, vildamasis, kad su 


Keite praleistas laikas bus geresnės metų pradžios pranašas. 

Įžengęs į viešbučio valgomąjį Abelis nustebo prie tėvo staliuko 
pamatęs Melaniją. Visada dailiai pasipuošusi mergina šįkart atrodė 
pavargusi ir išsigandusi. Abelis jau norėjo eiti ir pasiteirauti, kas at- 
sitiko, tačiau prisiminęs pastarąjį jų susitikimą persigalvojo. Grįžda- 
mas į savo kabinetą pamatė prie registratūros pulto stovintį Deivisą 
Lerojų. Vyras vilkėjo tą patį languotą švarką, su kuriuo Abelis jį pir- 
mą kartą pamatė „Plazoje“. 

— Ar Melanija valgomajame? — pasiteiravo Deivisas. 

— Taip, - patvirtino Abelis. - Nežinojau, kad šiandien atvažiuosit, 
Deivisai. Tučtuojau liepsiu paruošti prezidentinius apartamentus. 

— Tik vienai nakčiai, Abeli, o vėliau norėsiu asmeniškai persimesti 
žodeliu. 

— Žinoma. 

Abeliui nepatiko žodis „asmeniškai“, jis ėmė svarstyti, gal Mela- 
nija pasiskundė? Ar todėl pastarosiomis dienomis niekaip negalėda- 
vo susisiekti su Deivisu? 

Lerojus nuskubėjo į valgomąjį, o Abelis nuėjo prie registratūros 
pulto patikrinti, ar prezidentiniai apartamentai laisvi. Buvo neužim- 
ta pusė viešbučio kambarių, tad nieko keista, kad ir šis numeris lais- 
vas. Jis užregistravo Deivisą, o paskui daugiau nei valandą laukė prie 
pulto ir matė iš valgomojo išeinančią išraudusią, tarsi apsiverkusią 
Melaniją. Tėvas išėjo po kelių minučių. 

— Pasiimk butelį burbono, Abeli, tik neaiškink, kad neturime, 


o tada ateik pas mane į numerį. 

Abelis paėmė iš seifo porą butelių ir pasikėlė pas Lerojų į septy- 
nioliktą aukštą vis dar smalsaudamas, ar Melanija dėl jo pasiskundė. 

— Atkimšk butelį ir kliūstelk man daug, Abeli, - paliepė Lerojus. 

Dar kartą Abelis pajuto nežinomybės baimę. Jo delnai ėmė pra- 
kaituoti. Juk negali būti atleistas už tai, kad norėjo vesti boso duk- 
terį? Juodu su Lerojumi draugai daugiau nei metus, artimi draugai, 
svarstė jis. 

— Geriau ir sau įsipilk, Abeli. 

Abelis įvykdė boso nurodymą, tačiau tik žaidė su stikline laukda- 
mas, kol prabils Deivisas. 

— Abeli, aš žlugęs, - Lerojus patylėjo, nugėrė mauką ir įsipylė sau 
dar. 

Abelis tylėjo, iš dalies dėl to, kad nesugalvojo, ką pasakyti. Gurkš- 
telėjęs burbono pagaliau ištarė: 

— Tačiau tebeturite vienuolika viešbučių. 

— Turėjau, - pataisė Deivisas Lerojus. — Reikia vartoti būtąjį laiką, 
Abeli. Daugiau nebeturiu nė vieno; praėjusį ketvirtadienį viešbučius 
perėmė bankas. 

— Tačiau jie priklauso jums — priklausė jūsų šeimai dvi kartas, — 
tarė Abelis. 

— Tiesa, tačiau dabar nebepriklauso. Dabar tai banko nuosavybė. 
Nėra jokios priežasties, kodėl negalėtum žinoti visos tiesos, Abeli; 
panašūs dalykai, didesni ar mažesni, šiuo meru Amerikoje nutinka 
kone visiems. Maždaug prieš dešimt metų pasiskolinau iš banko du 
milijonus dolerių, o kaip garantą panaudojau viešbučius. Visus iki 
paskutinio cento pinigus įdėjau į akcijas ir obligacijas, gana konser- 
vatyviai ir į solidžias kompanijas. Uždirbau kone penkis milijonus, 
dar ir dėl to viešbučių nuostoliai niekada manęs per daug nejau- 
dino — jie buvo tarsi išskaičiuojamas mokestis palyginus su pelnu, 
kurį gaudavau biržoje. Šiandien negaliu tų akcijų atsikratyti. Pas- 


tarąsias tris savaites tik pardavinėju, tačiau nėra pirkėjų. Praėjusį 

ketvirtadienį bankas anuliavo įkeisto turto išpirkimo teisę. Daugu- 
ma biržos žlugimo paveiktų piliečių savo nuostoliams padengti turi 
tik popieriaus skiautes, o mano atveju paskolą suteikęs bankas kaip 
garantą turi viešbučių dokumentus. Todėl biržai pasiekus dugną jie 
tučtuojau perėmė nuosavybę. Niekšai ketina viską parduoti, vos tik 
ras pirkėją. 

— Tai beprotybė, — pasakė Abelis. — Šiuo metu jie nieko už tuos 
viešbučius negaus, tačiau, jei paremtų mus, gebėtume pasiekti, kad 
jų investicija duotų puikų pelną. 

— Žinau, kad :4 gebėtum, Abeli, tačiau man jie gali sviesti į veidą 
ankstesnius dokumentus. Nuvažiavau į banko pagrindinę būstinę 
Bostone ir papasakojau apie tave. Tikinau, kad visą laiką skirčiau 
grupei, jei tik suteiktų trumpalaikę paskolą, tačiau jie nesusidomėjo. 
Pakišo man kažkokį išsilaižiusį jauniklį, kuris žino visus vadovėli- 
nius atsakymus apie grynųjų srautus, pirminio kapitalo nebuvimą ir 
kredito ribojimus, — Lerojus patylėjo ir gurkštelėjo burbono. — Šiuo 
metu geriausia išeitis — nusigerti, nes aš baigtas, be cento, bankrotas. 

— Vadinasi, ir aš, — tyliai pastebėjo Abelis. 

— Ne, tavęs laukia didi ateitis, sūnau. Kad ir kas perims šią grupę, 
negalės be tavęs pajudėti. 

— Pamiršai, kad man priklauso dvidešimt penki procentai grupės 
akcijų. 

Deivisas Lerojus įsmeigė į jį akis. 

— Dieve mano, Abeli, viliuosi, ne visus savo pinigus sukišai į 
mane, — jo balsas prikimo. 

— Viską iki paskutinio cento, — prisipažino Abelis, — tačiau nesi- 
gailiu, Deivisai. Geriau prakišti su išmintingų žmogumi, nei laimėti 
su kvailiu, — jis įsipylė sau dar gėrimo. 

Lerojaus akis užtvindė ašaros. 

— Žinai, Abeli, tu pats geriausias mano kada turėtas draugas. 


Sutvarkei mano viešbutį, investavai savo pinigus, palikau tave be 

cento, o tu net nesiskundi. Ir dar mano dukra atsisako už tavęs 
tekėti. 

— Nepyksti, kad jai piršausi? — pasitikslino Abelis labiau pasitikė- 
damas savimi, nei būtų iki trečio burbono. 

— Kvaiša pasipūtusi snobė neatpažįsta verto daikto. Ji nori ištekėti 
už kokio arklius veisiančio pietiečio, kurio giminės medyje puikuo- 
jasi bent pora konfederatų generolų, o jei už šiauriečio, tai to propro- 
prosenelis turi būti atplaukęs „Mayfower“. Jei visi tvirtinantys, kad 
laive buvo jų giminaitis, kada ten suliptų, prakeikta gelda nuskęstų 
netoli nuplaukusi nuo Anglijos. Labai negerai, kad neturiu kitos 
dukters, Abeli. Tikrai didžiuočiausi, jei būtum mano žentas. Mudu 
būtume puiki komanda, tačiau aš vis dar tvirtinu, kad tu vienas pats 
gali juos visus įveikti. Tu jaunas, tau dar viskas priešaky. 

Dvidešimt ketverių Abelis staiga pasijuto baisiai senas. 

— Ačiū už pasitikėjimą, Deivisai, — tarė. - Kam rūpi ta prakeikta 
akcijų birža. Tu geriausias mano draugas. 

Abelis įsipylė sau dar burbono ir vienu mauku nurijo. Iki anks- 
tyvo ryto dviese ištuštino du butelius. Kai Deivisas užmigo krėsle, 
Abelis sugebėjo nusvirduliuoti į savo kambarį dešimtame aukšte ir 
griuvo ant lovos. Iš kieto miego jį pažadino garsus beldimas į duris. 
Abeliui svaigo galva, tačiau beldimas nesiliovė, vis garsėjo. Kažkaip 
apgraibomis jis susirado kelią prie durų. Beldė pasiuntinukas. 

— Einam greičiau, pone Rosnovski, einam greičiau! —- nubėgda- 
mas koridoriumi paragino vaikas. 

Abelis užsimetė chalatą, įsispyrė į šlepetes ir nusvirduliavo kori- 
doriumi įkandin pasiuntinuko, kuris laikė atviras lifto duris. 

— Greičiau, pone Rosnovski, - ragino vaikas. 

— Kur taip skubam? — pasiteiravo Abelis vis dal tvinksinčia galva 
besileidžiančiame lifte. 

— Kažkas iššoko pro langą. 

Abelis akimirksniu išblaivėjo. 

— Svečias? 

— Taip, tikriausiai, — patikino berniukas, — bet nesu tikras. 

Liftas sustojo pirmame aukšte. Abelis pastūmė metalinius vartelius 
ir išbėgo į gatvę. Viešbutį jau supo policijos mašinos įjungtais švytu- 
rėliais, kaukiančiomis sirenomis. Abelis nebūtų atpažinęs sumaitoto 
ant šaligatvio tysančio kūno, jei ne languotas švarkas. Policininkas 
užsirašinėjo detales. Prie Abelio priėjo neuniformuotas policininkas. 

— Jūs valdytojas? 

— Taip, aš. 

— Ar numanot, kas šis žmogus galėtų būti? 

— Taip, - nukąsdamas žodžius ištarė Abelis, — jis vardu Deivisas 
Lerojus. 

— Ar žinote, iš kur jis kilęs, kaip susisiekti su jo giminaičiais? 

Abelis nukreipė akis nuo Deiviso kūno ir atsakė automatiškai: 

— Jis iš Dalaso. Artimiausia giminaitė panelė Melanija Leroj yra 
studentė ir gyvena universiteto miestelyje. 

— Nusiųsime ką nors jos atvežti. 

— Ne, nereikia. Aš pats nuvažiuosiu, — pažadėjo Abelis. 

— Dėkoju, pone. Visada geriau, kai tokią naujieną sužinai ne iš 
nepažįstamų. 

— Kaip siaubinga ir visiškai nereikalinga, — pastebėjo Abelis, vėl 
sugrįždamas akimis prie draugo kūno. 

— Šiandien Čikagoje jis jau septintas, — patvirtino pareigūnas, už- 
versdamas savo mažą juodą užrašų knygutę. — Vėliau turėsim pati- 
krinti jo kambarį. Neišnuomokit, kol neduosim leidimo. 

Policininkas nudrožė link greitosios, kuri cypdama stabdžiais su- 
stojo. Abelis stebėjo, kaip sanitarai surenka nuo šaligatvio tai, kas liko 
iš Deiviso Lerojaus. Jį staiga perliejo šaltis, baisiai suspaudė pilvą, 
ir jis susmuko ant kelių. Dar kartą prarado geriausią draugą. Gal, 
jei būtų mažiau gėręs ir daugiau galvojęs, būtų pajėgęs jį išgelbėti? 


Abelis susitvardė, grįžo į savo kambarį, ilgai prausėsi po šaltu dušu ir 

kažkaip sugebėjo apsirengti. Užsisakė juodos kavos ir nenoriai grįžo 
į prezidentinius apartamentus. Niekas daugiau, išskyrus pora tuš- 
čių burbono butelių, neliudijo apie prieš kelias minutes čia vykusią 
dramą. Staiga ant šoninio staliuko prie lovos, kurioje nebuvo mie- 
gota, jis pamatė laiškus. Pirmasis buvo adresuotas Melanijai, antra- 
sis — advokatui Dalase, o trečiasis — Abeliui Rosnovskiui. Trečiąjį jis 


atplėšė, nors rankos kone nevaldomai drebėjo. 


„Brangusis Abeli, 

renkuosi vienintelį kelią, likusį po banko sprendimo. Nebe- 
turiu dėl ko gyventi, esu per senas pradėti iš naujo. Noriu, kad 
žinotum; tikiu, kad tu vienintelis žmogus, kuris galėtų ką nors 
išgriebti iš šitos mėšlo krūvos. 

Sudariau naują testamentą, kuriame savuosius septyniasde- 
šimt penkis procentus „Ričmondo grupės“ akcijų palieku tau. Su- 
vokiu, kad jos bevertės, tačiau bent jau užtikrins tavo kaip teisėto 
grupės savininko padėtį. Jei buvai pakankamai protingas, kad 
dvidešimt penkis procentus įsigytum už savo pinigus, nusipelnei 
teisės pabandyti susitarti su banku. Visa kita palieku Melanijai. 
Meldžiu, pats jai pranešk. 

Būčiau didžiavęsis, jei būtum tapęs mano žentu, partneri. 

Tavo draugas, 

Deivisas 


Abelis du kartus perskaitė laišką, o tada įsidėjo jį į piniginę. 

Vos prašvitus lėtai nuvažiavo į universiteto miestelį. Melanijai 
žinią pranešė kuo švelniau. Sėdėjo susinervinęs ant sofutės nežino- 
damas, ką galėtų pridurti prie atšiaurios žinios apie mirtį. Ji ištvėrė 
žinią stebėtinai gerai, tarsi būtų žinojusi, jog taip gali nutikti, nors 
akivaizdžiai buvo sukrėsta. Ašarų Abelis nepamatė — galbūt ji verkė 


vėliau, jam išvažiavus. Pirmą kartą gyvenime jam jos pagailo. 

Tūkstantis devyni šimtai trisdešimtųjų sausio ketvirtą Abelis Ros- 
novskis įlipo į Bostono traukinį. Stotyje sėdo į taksi ir į „Kaino ir 
Keboto“ banką atvažiavo keliomis minutėmis per anksti. Sėdėda- 
mas priimamajame, didesniame ir labiau išpuoštame nei geriausias 
Čikagos „Ričmondo“ miegamasis, pabandė skaityti The Wal! Street 
Journal, kuris bandė įtikinti skaitytojus, kad šie metai bus geresni. 
Abelis abejojo. Į patalpą įėjo manieringa vidutinio amžiaus moteris. 

— Ponas Kainas su jumis susitiks, pone Rosnovski. 

Abelis atsistojo ir nusekė ilgu koridoriumi į nedidelį ąžuolu iškal- 
tą kabinetą. Už didelio oda aptraukto stalo sėdėjo aukštas išvaizdus 
vyras, Abelio supratimu, maždaug jo vienmetis. Bankininko akys 
buvo tokios pat žydros kaip ir Abelio, tačiau panašumai tuo ir bai- 
gėsi. Ant sienos už nugaros kabojo vyresnio vyro portretas, į kurį už 
rašomojo stalo sėdintis jaunuolis buvo didžiai panašus. „Lažinuosi, 
čia tėtukas, — karčiai pagalvojo Abelis. - Galiu neabejoti, jis išgyvens 
krachą; bankai visada išsilaiko, kad ir kas nutiktų.“ 

— Aš esu Viljamas Kainas, — stodamasis ir tiesdamas ranką tarė 
vyras. — Prašom sėstis, pone Rosnovski. 

— Dėkoju, - šaltai atsakė Abelis, spausdamas ištiestą ranką. 

— Galbūt leisite informuoti, kaip vertinu esamą situaciją. 

— Žinoma. 

— Po pirmalaikės ir tragiškos mirties... - pradėjo Viljamas, nekęs- 
damas žodžių pompastiškumo. 


„„„„kurią sukėlė bejausmis tavo poelgis“, - pagalvojo Abelis. 

— ...ponas Lerojus jus paliko tiesiogiai atsakingą už „Ričmondo 
grupę“, kol bankui pavyks rasti pirkėją. Nors visos grupės akcijos 
dabar yra jūsų vardu, nuosavybė vienuolikos viešbučių forma, kuri 
buvo laikoma kaip velionio pono Lerojaus dviejų milijonų dolerių 
paskolos užstatas, teisiškai yra mūsų. Jei panorėsite atsiriboti nuo viso 
proceso, mes suprasime. 

„Įžeidžiantis pasiūlymas, — pagalvojo Viljamas, — bet pasakyti 
reikėjo“. 

„Būtent šito tikisi bankininkai — kad spruksi šalin vos iškilus pro- 
blemai“, - pagalvojo Abelis. 

— Kol dviejų milijonų dolerių skola nebus padengta, bijau, kad 
turėsime laikyti velionio pono Lerojaus verslą nemokiu, - tęsė Vilja- 
mas. — Bankas vertina jūsų asmeninį indėlį grupei, todėl nesistengsi- 
me atsikratyti viešbučių, kol galėsime bendrauti su jumis asmeniškai. 
Pagalvojom, galbūt žinote, kas galėtų susidomėti nuosavybe, nes pas- 
tatai, žemė ir verslas akivaizdžiai yra vertingas turtas. 

— Tačiau ne toks vertingas, kad bankas nuspręstų paremti mane, — 
tarė Abelis. Jis nuvargęs perbraukė ranka tankius juodus plaukus. Vil- 
jamas neatsakė. — Kiek laiko man duosite rasti pirkėją? 

Viljamas akimirką dvejojo: jis pamatė ant Abelio Rosnovskio riešo 
sidabro apyrankę. Anksčiau kažkur jau buvo ją matęs, tačiau negalėjo 
prisiminti kur. 

— Trisdešimt dienų. Privalote suprasti, kad bankas kasdien pati- 
ria nuostolių: iš vienuolikos viešbučių tik Čikagos „Riėmondas“ šiuo 
metu duoda nedidelį pelną. 

— Jei skirtumėte daugiau laiko, pone Kainai, visus viešbučius pa- 
versčiau pelningais. Žinau, kad sugebėčiau. Tik duokite man progą, 
ir aš tai įrodysiu, pone, — Abelis pajuto, kad paskutiniai žodžiai už- 
strigo gerklėje. 

— Praėjusį rudenį ponas Lerojus tikino banką, kad jus verta pa- 


remti, — tarė Viljamas, — tačiau laikai sunkūs. Nėra kaip sužinoti, ar 

viešbučių verslas atsigaus, o mes nesame viešbutininkai, pone Ros- 
novski, mes bankininkai. 

Abeliui darėsi sunku valdytis prie šio dailiai apsirengusio 
„jauniklio“. 

— Viešbučio personalui jie bus dar sunkesni, — pastebėjo jis. — Ką 
reikės daryti, jei parduosite stogą virš jų galvų? Kas, jūsų supratimu, 
jiems nutiks? 

— Bijau, kad nesame atsakingi už jūsų personalą, pone Rosnovski. 
Turiu paisyti geriausių banko interesų. 

— Man regis, norite pasakyti, geriausių savo interesų, pone Kai- 
nai? — aštriai tarė Abelis. 

Bankininkas išraudo. 

— Pastaba neteisinga, pone Rosnovski, ir aš tikrai įsižeisčiau, jei 
nesuprasčiau, ką jums teko išgyventi. 

— Labai blogai, kad neparodėte tokio supratingumo ponui Le- 
rojui, — pastebėjo Abelis. - Jūs jį nužudėte, pone Kainai, lygiai taip 
pat, lyg pats būtumėte išstūmęs pro tą viešbučio langą. Jūs ir jūsų 
kolegos, taip mėgstantys „nusiplauti rankas“. Sėdite sau puošniuose 
kabinetuose, o mes neriamės iš kailio tam, kad stojus geriems lai- 
kams jūs galėtumėte viską susižerti, arba atėjus blogiems laikams iš- 
murkdytumėte mus purve. 

Viljamas taip pat pradėjo pykti, tačiau kitaip nei Abelis to nerodė. 

— Tokia diskusijos kryptis niekur mūsų nenuves, pone Rosnovs- 
ki. Privalau jus įspėti, jei per trisdešimt dienų negebėsite rasti gru- 
pei pirkėjo, neturėsiu pasirinkimo, tik parduoti viešbučius viešame 
aukcione. 

— Tikriausiai patarsite kreiptis paskolos į kirą banką, — sarkastiš- 
kai pastebėjo Abelis. — Jūs susipažinęs su mano dokumentais ir ne- 
norite manęs paremti, tad kodėl kas nors kitas sumanytų rizikuoti? 

— Ką nuspręsite daryti, pone Rosnovski, visiškai priklauso nuo 


jūsų. Man duotos aiškios instrukcijos kuo greičiau atsikratyti turto 

ir likviduoti sąskaitą, taip ir ketinu elgtis. Gal būtumėte malonus 
ir susisiektumėte su manimi ne vėliau nei, — jis dirstelėjo į kalen- 
dorių, — vasario ketvirtą ir leistumėte man žinoti, ar pavyko rasti 
pirkėją? Geros dienos, pone Rosnovski. 

Viljamas atsistojo iš už rašomojo stalo ir vėl ištiesė ranką. Šį kartą 
Abelis gestą ignoravo. 

Jis nuėjo prie durų, tačiau prieš išeidamas iš kabineto stabtelėjo. 

— Maniau, kad po pono Lerojaus mirties, pone Kainai, jausitės 
sutrikęs ir ištiesite pagalbos ranką. Klydau. Jums svarbiausia — jūsų 
interesai, tačiau šį vakarą eidamas miegoti, pone Kainai, pagalvokite 
apie mane. Ir, kai ryte pabusite, vėl prisiminkite mane, nes aš niekad 
nesiliausiu svarstęs savo ketinimų jūsų atžvilgiu. 

Kai jis uždarė duris, Viljamas susiraukęs liko stovėti. Jam nėjo iš 
galvos ta sidabro apyrankė — kurgi ją matė? 

Į kabinetą įėjo sekretorė. 

— Koks siaubingas mažius, — tarstelėjo. 

— Ne, ne visai, - paprieštaravo Viljamas. — Jis mano, kad mes at- 
sakingi dėl jo verslo partnerio mirties, kad išskaidysime jo kompani- 
ją visiškai negalvodami apie tarnautojus, jau neminint jo paties, nors 
jis dirbo tikrai šauniai. Atsižvelgiant į aplinkybes, ponas Rosnovskis 
buvo gana mandagus. Gaila, kad valdyba nepritarė mano siūlymui 
jį paremti. 


Staiga išsekęs Viljamas sudribo į krėslą. 

Vėliau tą vakarą sugrįžęs į Čikagą Abelis tebetūžo dėl Viljamo 
Kaino elgesio. Jis nelabai tesuvokė, ką prie kiosko. kampe šūkauja 
žinių berniūkštis, susistabdė taksi ir įsikeberiojo ant galinės sėdynės. 

— Į „Ričmondo“ viešbutį, prašyčiau. 

— Ar jūs iš laikraščio? — sukdamas į Valstijos gatvę pasiteiravo 
vairuotojas. 

— Ne. Kodėl teiraujatės? 

— Na, tik todėl, kad pasiprašėt į „Ričmondą“, o toje vietoje knibž- 
dėte knibžda reporterių. 

Abeliui nepavyko prisiminti jokių viešbutyje numatytų renginių, 
kurie galėtų pritraukti žurnalistų. 

— Jei jūs ne iš laikraščio, gal turėčiau vežti jus į kitą viešbutį? — 
nerimo vairuotojas. 

— Kodėl? — dar labiau sutriko Abelis. 

— Na, jei ten užsisakėte kambarį, ne itin gerai išsimiegosite. 

— Kodėl gi ne? - mygo Abelis. 

— Todėl, kad „Ričmondas“ supleškėjo iki pamatų. 

Automobiliui pasukus už Dreiko gatvės kampo Abeliui prieš 
akis stojo rūkstantis Čikagos „Ričmondo“ karkasas. Visur buvo pil- 
na policijos automobilių, gaisrinių, gatvė buvo užtvindyta vandens 
su apanglėjusios medienos nuolaužomis, o iš užtvaros tiesė kaklus 
žiopliai. Abelis įsmeigė akis į apdegusias geriausio Deiviso Lerojaus 
viešbučio liekanas. 


— Du doleriai, - pasakė taksi vairuotojas. 

„Ir lenko vaikai išmintingi po laiko“, - pagalvojo Abelis ir sugniauž- 
tu kumščiu ėmė daužyti luošąją koją. Skausmo nejautė — nebeliko ką 
jausti. 

— Jūs, niekšai! — suriko garsiai. — Buvau smukęs ir žemiau, vis tiek 
jus visus įveiksiu! Vokiečius, rusus, turkus, tave, suski Kainai, o dabar 
šitai. Viską! Visus jus sudorosiu! Niekas nepražudys Abelio Rosnovskio! 

Valdytojo padėjėjas, pamatęs automobilyje gestikuliuojantį bosą, 
atbėgo tekinas. Abelis prisivertė nurimti. 

— Ar visi saugiai išsigelbėjo? — pirmiausia pasiteiravo Abelis. 

— Taip, dėkui Dievui. Viešbutis buvo kone tuščias. Laimei, gaisras 
įsiplieskė popietei įpusėjus, todėl žmones išgabenti nebuvo sunku. Ke- 
letas nesmarkiai sužeistų ir apdegusių — juos išvežė į Čikagos centrinę, 
tačiau dėl žmonių nėra ko nervintis. 

— Gerai, nors kiek palengvėjo. Dėkui Dievui, viešbutis buvo gerai 
apdraustas, per milijoną, kiek prisimenu. Vis dar galėsim pasukti šią 
negandą savo naudai. 

— Ne, jei tiesa tai, ką teigia šios dienos laikraščiai. 

— Ką nori pasakyt? — pasiteiravo Abelis. 

— Geriau pats pasiskaitykit, bose. 

Abelis nuėjo prie artimiausio kiosko ir sumokėjo berniukui du cen- 
tus už paskutinį Chicago Tribune numerį. 

Stambi antraštė rėkė: „Gaisras „Ričmondo“ viešbutyje — įtariamas 
padegimas“. 

Abelis negalėdamas patikėti papurtė galvą. 

— Ar gali būti kas dar blogiau? - suniurnėjo. 

— Turit bėdų? — pasmalsavo berniukas. 

- Šiokių tokių, — atsakė Abelis ir grįžo pas padėjėją. - Kas vadovau- 
ja policijos tyrimui? 

— Štai tas pareigūnas, atsirėmęs į patrulių mašiną, — atsakė tas, ro- 
dydamas į per anksti nuplikusį vyriškį giliai įsodintomis akimis. — Lei- 
tenantas O'Melis. 

— Aišku, — tarstelėjo Abelis. — Perduok darbuotojams, kad rytoj 
ryte visi susitinkam Alygelyje. Jei kam nors prireiks manęs anksčiau, 
apsistosiu „Stevense . 

— Perduosiu, bose. 

Abelis nudrožė prie leitenanto O'Melio ir prisistatė. 

Policininkas kiek susikūprino ir paspaudė jam ranką. 

— A, pražuvėlis buvęs valdytojas apsireiškė prie apanglėjusių 
liekanų. 

— Man tai neatrodo juokinga, pareigūne, — pastebėjo Abelis. 

— Atsiprašau, pone, — pasitaisė tas. - Nejuokinga. Naktis bus ilga. 
Eime, išlenksim po burnelę. 

Jis paėmė Abelį už alkūnės ir nusivedė skersai Mičigano aveniu į 
užkandinę ant kampo, kur užsakė du pieno kokteilius. 

Kai prieš jį atsidūrė baltas putotas mišinys, Abelis nusijuokė. 
Kadangi vaikystės jis neturėjo, tai buvo pirmas pieno kokteilis jo 
gyvenime. 

— Suprantu. Juokinga, šiame mieste visi slapčia maukia burboną 
ir alų, — tarė pareigūnas, — tačiau kažkam tenka žaisti pagal taisykles. 
Šiaip ar taip. Prohibicija amžinai netruks, štai tada turėsiu bėdos, nes 
banditai sužinos, kad iš tikrųjų mėgstu pieno kokteilius. 

Abelis antrą kartą nusijuokė. 

— Grįžkim prie jūsų bėdų, pone Rosnovski. Pirmiausia privalau 
pasakyti, kad nemanau, jog turite nors menkiausią šansą gauti drau- 
dimo pinigus. Ekspertai išnaršė statinio likučius ir rado žibalu sulietą 
vietą. Net nebandyta nuslėpti. Visame rūsyje pilna tos medžiagos 
pėdsakų. Vienas degtukas, ir viskas pleška kaip Romos žvakelė (fe- 
jerverko rūšis). 

— Ar bent nutuokiate, kas tai padarė? — pasiteiravo Abelis. 

— Klausinėsiu aš. Ar numanot, kas galėtų jausti pagiežą viešbučiui 


arba jums asmeniškai? 

Abelis suniurnėjo. 

— Maždaug penkiasdešimt žmonių, leitenante. Čia atvykęs išvai- 
kiau tikrą angių irštvą. Jei manote, kad padės, galiu pateikti jums 
sąrašą. 

— Galbūt, tačiau iš to, ką žmonės čia kalba, man jo gali ir nepri- 
reikti. Jei nugirsite konkrečios informacijos, praneškit, pone Ros- 
novski, nes, įspėju, jūs turite priešų. 

— Ką nors konkrečiai? — pasiteiravo Abelis. 

— Yra kalbančių, kad tai padarėte pats, nes viską praradote per 
krachą, ir jums prireikė draudimo pinigų. 

Abelis pašoko nuo kėdės. 

— Nurimkit, nurimkit. Žinau, kad visą dieną buvot Bostone, be 
to, Čikagoje jūs turite viešbučius pastatančio ant kojų, o ne juos de- 
ginančio reputaciją. Tačiau „Riėmondą“ kažkas padegė, ir, prisiekiu, 
išsiaiškinsiu, kas. Kol kas palikim viską kaip yra. — Jis ėmė sukiotis 
ant savo kėdės. — Pieno kokteilis mano sąskaita, pone Rosnovski. 
Gal kada ateity prireiks jūsų paslaugos. 

Einant durų link policininkas nusišypsojo merginai, paėmusiai 
jo penkiasdešimt centų, pagyrė jos kulkšnis ir pakeiksnojo naująją 
ilgų sijonų madą. 

— Grąžą pasilik, širdele, — tarė. 

— Labai ačiū, — atsakė mergina. 

— Niekas manęs nesupranta, — pasiguodė leitenantas. 

Abelis nusijuokė trečią kartą. Prieš pusę valandos nieku gyvu ne- 
būtų patikėjęs, jog tai įmanoma. 

— Beje, — jau prie durų tarstelėjo O'Melis, — jūsų ieškojo drau- 
dimo brokeris. Neprisimenu to vyruko pavardės, tačiau spėju, kad 
jis gana greitai pats jus susiras. Nepykit ant jo, jei manys, kad jūs 
įsivėlęs. Kas jį gali kaltinti? Susisieksim, pone Rosnovski — norėsiu 


vėl pasikalbėti, tada kokteiliu vaišinsite jūs. 

Abelis nulydėjo akimis leitenantą, pradingstantį žioplių minio- 
je, lėtai nugūrino į „Stevenso“ viešbutį ir užsisakė kambarį nakčiai. 
Registratūros klerkas, kuris jau užregistravo daugumą „Riėmondo“ 
svečių, negalėjo nuslėpti šypsenos registruodamas ir valdytoją. 

Atsidūręs vienas kambaryje Abelis atsisėdo ir parašė ilgą laišką po- 
nui Viljamui Kainui. Pateikė visas žinomas smulkmenas apie gaisrą ir 
pranešė, kad šia netikėta laisve ketina pasinaudoti surengdamas turą 
po kitus grupės viešbučius. Jis nematė jokios prasmės slampinėti po 
Čikagą šildantis „Ričmondo“ pelenuose ir bergždžiai viliantis, jog kas 
nors ateis ir išgelbės. 

Kitą rytą po aukščiausios klasės pusryčių pas „Stevensą“ — visada 
gerai pasijusdavo puikiai tvarkomame viešbutyje — Abelis paėmė iš 
„Ričmondo“ sąskaitos penkis tūkstančius dolerių, darbuotojams iš- 
mokėjo atlyginimą už dvi savaites ir pranešė, kad jie gali mažiausiai 
mėnesį pasilikti Aygelyje arba kol susiras naujus darbus. Paskui nu- 
drožė į Continental Trust pranešti Kurčiui Fentonui „Kaino ir Kebo- 
to“ nuostatą, arba, jei tiksliau, Viljamo Kaino nuostatą. Nedėdamas 
daug vilčių pridūrė, kad ieško pirkėjo, kuris už „Ričmondo grupę“ 
paklotų du milijonus. 

— Tas gaisras nelabai padėjo, tačiau pažiūrėsiu, ką galiu padaryti, — 
kur kas labiau pasitikinčiai, nei Abelis tikėjosi pareiškė Fentonas. — 
Kai pirkote panelės Leroj dvidešimt penkis procentus, sakiau, kad, 
mano manymu, viešbučiai yra vertingas turtas. Nepaisant kracho ne- 
matau jokių priežasčių pakeisti savo nuomonę, pone Rosnovski. Kone 
dvejus metus stebėjau, kaip vadovaujate viešbučiui, ir paremčiau jus, 
jei sprendimas priklausytų asmeniškai nuo manęs, tačiau bijau, kad 
bankas nieku gyvu nesutiks paremti „Riėmondo grupės“. Kiek per 
ilgai stebėjome finansines suktybes, kad tikėtume grupės ateitimi, o 
tas gaisras buvo paskutinis lašas. Vis dėlto turiu šiokių tokių išorės 
kontaktų, pažiūrėsiu, gal galėsiu kaip nors padėti. Gali būti, kad šia- 


me mieste turite daugiau gerbėjų, nei manote, pone Rosnovski. 

Abelis riedėjo į Pietus biuiku, kurį nusipirko prieš pat biržos griū- 
tį. Turą nusprendė pradėti nuo Sent Luiso „Ričmondo“. 

Kelionė užtruko beveik keturias savaites. Nors dauguma grupės 
viešbučių buvo nustekenti ir visi be išimties dirbo nuostolingai, nė 
vienas jų, Abelio požiūriu, nebuvo beviltiškas. Visi buvo įkurti gero- 
se vietose, kai kurie netgi geriausiose miesto vietose. Senasis Lerojus 
tikriausiai buvo įžvalgesnis už sūnų, pamanė Abelis. Jis kruopščiai 
patikrino visų viešbučių draudimo polisus; jokių problemų. Kai galų 
gale pasiekė Dalaso „Ričmondą“, paskutinį savo maršruto tikslą, 
buvo tikras, kad bet kas, įstengęs nusipirkti grupę už du milijonus, 
puikiai investuos, o jei nuspręs pasamdyti jį, Abelis tiksliai žinos, ką 
reikia padaryti, kad grupė veiktų pelningai. 

Grįžęs į Čikagą jis dar kartą įsiregistravo „Stevense“. Jo laukė ke- 
letas žinučių. Kuo greičiau susisiekti norėjo leitenantas O'Melis, taip 
pat Viljamas Kainas, Kurtis Fentonas ir galiausiai ponas Henris Os- 
bornas. Abelis pradėjo nuo teisėsaugos ir susitarė susitikti su O'Me- 
liu užkandinėje Mičigano aveniu. 

Laukdamas leitenanto Abelis sėdėjo ant taburetės nugara į pre- 
kystalį ir stebėjo kitoje gatvės pusėje stūksančius apanglėjusius „Ri- 
čmondo“ viešbučio likučius. O'Melis kelias minutes pavėlavo, tačiau 
nė negalvojo atsiprašinėti. Jis klestelėjo ant gretimos kėdės ir atsisu- 
ko į Abelį. 

— Jūs man skolingas, — pareiškė. — Niekas nepaspruks iš Čikagos, 
būdamas skolingas O'Meliui pieno kokteilį. 

Abelis užsakė du, vieną paprastą, kitą didelį. 

— Ką išsiaiškinot? — pasiteiravo Abelis duodamas detektyvui du 
raudonai ir baltai dryžuotus šiaudelius. 

— Vaikinai iš gaisrų departamento neklydo — padegimas. Suėmė 
vyruką, pavarde Desmondas Peisis, kuris pasirodė esąs senasis „Ri- 
čmondo“ valdytojas. Dar prie jūsų, tiesa? 

— Bijau, kad taip, - atsakė Abelis. 

— Kodėl taip sakot? — pasiteiravo leitenantas. 

— Aš atleidau Peisį už grobstymą. Jis pareiškė, kad atkeršys, net 
jei tai bus paskutinis jo veiksmas. Nelabai paisiau — pernelyg daug 
grasinimų patyriau gyvenime, leitenante, kad į kurį žiūrėčiau rimtai, 
ypač tokio bjaurybės kaip Peisis. 

— Na, turiu pasakyti, kad mes pažiūrėjome rimtai, taip pat ir 
draudėjai, nes jie neišmokės nė cento, kol nebus įrodyta, kad tarp 
jūsų ir Peisio nebuvo slapto susitarimo. 

— Šiuo metu man tik to ir tereikia, — pastebėjo Abelis. — Tačiau 
kaip galite būti tokie tikri, jog; tai Peisis? 

— Jis pasirodė artimiausios ligoninės traumatologijos skyriuje su 
sunkiais rankų ir krūtinės nudegimais tą pačią dieną, kai kilo gais- 
ras. Jis gana greitai prisipažino, tačiau iki šiol neįsivaizdavau, koks jo 
motyvas. Taigi byla kaip ir baigta, pone Rosnovski. 

Leitenantas siurbė šiaudeliu, kol pasigirdo garsus gurguliavimas, 
įtikinantis, kad kokteilio nebeliko nė lašo. 

— Dar vieną? - pasiūlė Abelis. 

— Geriau nereikia. Pažadėjau žmonai, kad nustosiu, - pareigūnas 
atsistojo. — Sėkmės, pone Rosnovski. Jei pavyks įrodyti draudėjams, 
kad nesate susijęs su Peisiu, gausite pinigus. Jei byla kada pasieks 
teismą, padarysiu viską, kad padėčiau. Susisieksim. 

Abelis stebėjo, kaip detektyvas dingsta pro duris, padavė padavė- 
jai dolerį, išėjęs į lauką kurį laiką pastovėjo stebeilydamas į erdvę, kur 

mažiau nei prieš mėnesį stovėjo „Ričmondo“ viešbutis, tada apsisu- 
ko ir grįžo į „Stevensą . 

Čia laukė dar viena žinutė nuo Henrio Osborno. Vis dar jokios 
užuominos, kas jis galėtų būti. Buvo tik vienas kelias išsiaiškinti. 
Abelis paskambino nurodytu numeriu ir buvo sujungtas su Didžio- 
sios vakarų draudimo kompanijos ieškinių inspektoriumi. Susitarė 
susitikti su Osbornu vidudienį. Paskui paskambino Viljamui Kainui 
į Bostoną ir papasakojo apie kitus grupės viešbučius. 

— Leiskite dar kartą pakartoti, pone Kainai, kad galiu paversti 
tuos viešbučius pelningais, jei tik jūsų bankas suteiktų man progą. 
Žinau, kad tai, ką padariau Čikagoje, galiu padaryti su kitais grupės 
viešbučiais. 

— Galbūt jums pavyks, pone Rosnovski, tačiau bijau, kad ne su 
„Kaino ir Keboto“ pinigais. Ar galiu priminti, kad liko vos kelios 
dienos rėmėjui susirasti? Geros dienos, pone. 

— Gebenių lygos snobas, - tarstelėjo Abelis ryšiui nutrūkus. — 


Aš nepakankamai klasiškas tavo pinigams? Vieną dieną tu, niekše... 


Kitas Abelio tvarkaraštyje buvo draudimo brokeris. 

Henris Osbornas pasirodė esąs aukštas, išvaizdus, tamsiomis aki- 
mis ir kuokštu tamsių, ties smilkiniais jau žylančių plaukų, lengvai, 
maloniai bendraujantis. Jis nedaug ką teturėjo pridurti prie to, ką 
Abeliui pasakė leitenantas O'Melis. Didžioji vakarų draudimo kom- 
panija neketina mokėti nė cento, kol policija nepateiks Desmondui 
Peisiui kaltinimų padegimu ir kol nebus įrodyta, kad pats Abelis čia 
neįsipainiojęs. Nepaisant stačiokiškos kalbos, Osbornas atrodė labai 
supratingas. 

— Ar „Ričmondo grupė“ turi pakankamai pinigų viešbučiui atsta- 


tyti? — pasiteiravo jis. 

— Nė sudilusio skatiko, — atsakė Abelis. — Kiti viešbučiai įkeisti, 
ir bankas myga mane parduoti. 

— Kodėl jus? —- nesuprato Osbornas. 

Abelis paaiškino, kaip tapo grupės akcijų savininku iš tikrųjų ne- 
turėdamas viešbučių. 

— Juk bankas matė, kaip puikiai tvarkėte šį viešbutį? Visi Čikagos 
verslininkai žino, kad jūs — pirmasis valdytojas, atnešęs Deivisui 
Lerojui pelno. Suprantu, kad bankams taip pat sunkūs laikai, tačiau 
netgi jiems derėtų suprasti, kada padaryti išimtį, ypač jei kalbama ir 
apie jų interesus. 

— Tik ne šitas bankas. 

— Continental Trus? — nustebo Osbornas. — Visada maniau, kad 
senasis Kurtis Fentonas kiek manieringas, tačiau gana sukalbamas. 

— Nebe Continental Trust. Viešbučiai dabar priklauso Bostono 
bankui, kuris vadinasi „Kainas ir Kebotas“. 

Henris Osbornas išbalo ir susmuko į krėslą. 

— Kas jums? — išsigando Abelis. 

— Viskas gerai. 

— Ar anksčiau turėjot reikalų su „Kainu ir Kebotu“? 

— Tik tarp mūsų? - pasiteiravo Henris Osbornas. 

— Žinoma. 

— Taip, mano kompanija kadaise su jais susidūrė. Mes bankruta- 
vom, likom be nieko. 

— Kaip? 

— Smulkmenų atskleisti negaliu. Purvinas reikalas — paprasčiau- 
siai sakykim, kad vienas direktorių pasinaudojo rūpestingai sufor- 
muluota sutartimi. 

— Kuris? — susidomėjo Abelis. 

— O su kuriuo turite reikalų jūs? 

— Su Viljamu Kainu. 

Osborno veidas spalvos neatgavo. 

— Būkit atsargus, — perspėjo jis. — Jis pats didžiausias pasaulio 
menkysta. Galėčiau atskleisti keletą privačių smulkmenų, tačiau tai 
turi likti griežčiausioje paslaptyje, nes jis ne iš tų žmonių, su kuriuo 
norėtum susidurti. 

— Ketinu su juo susidurti, — pareiškė Abelis, —- todėl būtų neblo- 
gai šį tą žinoti. Turiu su ponu Kainu savų sąskaitų. 

— Na, jei tai lies Viljamą Kainą, padėsiu, kiek galėsiu, galit ma- 
nim pasikliauti, - stodamasis patikino Osbornas, — tačiau tai turi 
likti griežtai tarp mūsų. Jei teismas nuspręs, kad „Ričmondą“ pade- 
gė Desmondas Peisis ir niekas daugiau nėra įsipainiojęs, kompanija 
tą pačią dieną sumokės visą draudimo išmoką. - Jis atidarė Abeliui 
duris. — O paskui gal reikės apdrausti kitus jūsų viešbučius. 

— Galbūt, — nesiginčijo Abelis. 

Grįžęs į „Stevensą“ jis rado dar vieną žinutę. Ponas Deividas 
Mekstonas teiravosi, ar Abelis neužsiėmęs ir galėtų su juo papietauti. 

— Deividas Mekstonas, — garsiai ištarė jis, ir registratorius pakėlė 
galvą. — Iš kur žinau šitą pavardę? 

— Deividas Mekstonas - šio viešbučio savininkas, pone Rosnovs- 
ki. 

— O taip, žinoma. Prašau pranešti ponui Mekstonui, kad su 
džiaugsmu kartu papietausiu. — Abelis dirstelėjo į laikrodį. - Gal 
perduotumėte, kad galiu kelias minutes pavėluoti? 

— Žinoma, pone, — patikino registratorius. 

Abelis nuėjo į savo kambarį ir persirengė nauju baltu kostiumu 
spėliodamas, ko Deividas Mekstonas galėtų norėti. 

Valgomasis buvo sausakimšas. Vyriausiasis padavėjas parodė 
Abeliui privatų staliuką alkovoje, kur „Stevenso“ savininkas sėdėjo 
vienas. Jis atsistojo sutikti svečio. 


— Abelis Rosnovskis, pone. 

— Taip, aš jus pažįstu, — tarė Mekstonas, — arba, tiksliau, pažįstu 
iš reputacijos. Sėskitės, ir valgykim. 

Abelis negalėjo nesižavėti „Stevensu“. Maistas ir aptarnavimas 
nė kiek nenusileido „Plazai“. Norint vadovauti geriausiam Čika- 
gos viešbučiui, jėgas išbandyti reikėtų čia. Vėl pasirodė vyriausiasis 
padavėjas, nešinas meniu. Abelis atidžiai jį išstudijavo, mandagiai 
atsisakė pirmojo patiekalo ir išsirinko jautienos — tai greičiausias 
būdas pasakyti, ar restoranas bendrauja su geru mėsininku. Deivi- 
das Mekstonas į meniu nežiūrėjo, paprasčiausiai užsisakė lašišos. 

— Tikriausiai smalsu, kodėl jus pasikviečiau, pone Rosnovski, — 
pradėjo Mekstonas. 

— Spėju, — juokdamasis tarė Abelis, — prašysite, kad imčiausi 
vadovauti „Stevensui“. 

— Jūs visiškai teisus, pone Rosnovski. 

Abelis liko be žado. Dabar atėjo Mekstono eilė juoktis. Netgi 
padavėjo, gabenančio padėklą su puikiausia jautiena, pasirodymas 
nepadėjo. Pjaustytojas pasigalando peilį. Mekstonas virš lašišos 
išspaudė riekelę citrinos ir tęsė: 

— Po penkių mėnesių mano valdytojas, ištikimai atidirbęs dvi- 
dešimt dvejus metus, atsistatydins. Netrukus išeis ir jo padėjėjas, 
taigi ieškau naujos šluotos. 

— Ši vietelė atrodo gana švari. 

— Tačiau nereiškia, kad jos negalima patobulinti, pone Ros- 
novski. Stovėdamas ramiai niekada nesitenkini, — pridūrė Meks- 
tonas. — Pastaruosius dvejus metus atidžiai stebėjau jūsų veiklą. 
Kol neperėmėte „Ričmondo“, jo net viešbučiu vadinti nederėjo. 
Tai buvo milžiniškas motelis. Per kitus dvejus trejus metus jis būtų 
tapęs „Stevenso“ konkurentu, jei kažkoks idiotas nebūtų jo supleš- 
kinęs. 


— Bulvių, pone? 

Abelis pakėlė akis į patrauklią jaunesniąją padavėją. Mergina 
nusišypsojo. 

— Ne, ačiū. Ką gi, aš labai pamalonintas, pone Mekstonai, ir jūsų 
komentaro, ir pasiūlymo. 

— Manau, čia jūs būsite laimingas, pone Rosnovski. „Stevensas“ 
gerai tvarkomas, iš pradžių jums mokėčiau penkiasdešimt dolerių 
per savaitę ir du procentus pelno. Galėtumėte pradėti kada tik bus 
patogu. 

— Man reikės kelias dienas pagalvoti, pone Mekstonai, — tarė Abe- 
lis, — nors, prisipažįstu, gundausi. Tačiau vis dar turiu sutvarkyti ke- 
letą problemų su „Ričmondu“. 

— Žirnelių ar kopūstų, pone? — ta pati padavėja, ta pati šypsena. 

Veidas atrodė pažįstamas. Abelis jautėsi tikras, kad kažkur jau yra 
ją matęs. Galbūt anksčiau mergina dirbo „Ričmonde“? 

— Kopūstų, prašyčiau. 

Jis stebėjo, kaip ji nueina. Be abejonės, kažkas joje buvo pažįstamo. 

— Kelias dienas pagyvenkite viešbutyje kaip mano svečias, - pa- 
siūlė Mekstonas. — Pasižiūrėsite, kaip ši vieta tvarkoma. Galbūt tai 
padės apsispręsti? 

— Tai visai nebūtina, pone Mekstonai. Vos po vienos dienos vieš- 
nagės supratau, kaip puikiai šis viešbutis tvarkomas. Bėda ta, kad 
man priklauso „Riėmondo grupė“. 

Deivido Mekstono veide atsispindėjo nuostaba. 

— Neturėjau supratimo, — prisipažino jis. - Maniau, kad akcijas 
paveldėjo Deiviso Lerojaus duktė. 

— Ilga istorija, - atsakė Abelis ir geras dvidešimt minučių pasako- 
jo Mekstonui, kaip tapo grupės savininku ir kokioje padėtyje dabar 
atsidūrė. — Iš tiesų norėčiau pats surinkti du milijonus ir atgaivinti 
grupę. Tada priversčiau „Stevensą“ paprakaituoti. 


— Supratau, - tarė Mekstonas, kai padavėjas nunešė tuščią lėkštę. 

Nešina kava pasirodė ta pati padavėja. Tokia pažįstama išvaizda 
jau pradėjo kelti Abeliui nerimą. 

— Sakėt, kad Kurtis Fentonas ir Continental! Trust ieško jūsų labo 
pirkėjo? 

— Jau beveik mėnesį, - atsakė Abelis. — Tiesą sakant, šiandien kiek 
vėliau viskas paaiškės, tačiau nesu nusiteikęs optimistiškai. 

— Na, visa tai baisiai įdomu, neturėjau supratimo, kad „Ričmon- 
do grupė“ ieško pirkėjo. Ar galėsite bet kokiu atveju man pranešti? 

— Žinoma, — atsakė Abelis. 

— Kiek laiko bankas skyrė dviem milijonams surinkti? 

— Liko vos kelios dienos, tad jums neteks ilgai laukti mano 
sprendimo. 

— Dėkoju, - tarė Mekstonas, kildamas iš vietos. — Buvo malonu 
su jumis susipažinti, pone Rosnovski. Esu tikras, bus malonu kartu 
dirbti, — jis šiltai paspaudė Abelio ranką. 

Abeliui išeinant iš valgomojo padavėja jam vėl nusišypsojo, tad 
praeidamas pro vyriausiąjį padavėją jis stabtelėjo ir pasiteiravo, kuo 
ji vardu. 

— Apgailestauju, pone, tačiau mums neleidžiama atskleisti perso- 
nalo vardų klientams - tai griežtai prieštarauja kompanijos politikai. 
Jei turite nusiskundimų, gal būsite toks malonus ir išsakysite juos 
man, pone. 

— Jokių nusiskundimų, — patikino Abelis, — atvirkščiai, puikūs 
pietūs. 

Keliaudamas pas Kurtį Fentoną su darbo pasiūlymu užantyje 
Abelis kiek labiau pasitikėjo savimi. Jis buvo tikras, kad bankinin- 
kas pirkėjo nerado, tačiau vis dėlto lėkė į Continental Trust tarsi ant 
sparnų. Jam patiko mintis būti geriausio Čikagos viešbučio valdyto- 
ju. Galbūt pavyktų paversti „Stevensą“ geriausiu Amerikos viešbu- 
čiu? Vos pasirodžiusį banke jį palydėjo į Kurčio Fentono kabinetą. 

Aukštas liesas bankininkas („Ar jis kasdien vilki tą patį kostiumą, ar 
turi tris vienodus?) pasiūlė Abeliui atsisėsti, o paprastai rimtame 
veide pražydo plati šypsena. 

— Pone Rosnovski, kaip smagu vėl jus matyti. Jei būtumėte atėjęs 
ryte, nebūčiau turėjęs jokių naujienų, tačiau vos prie kelias akimirkas 
sulaukiau susidomėjusios pusės skambučio. 

Iš nuostabos ir džiaugsmo Abelio širdis pašoko. 

— Ar galite pasakyti, kas jis? 

— Bijau, kad ne. Susijusi pusė griežtai nurodė, kad privalo likti 
anonimas, nes transakcija bus privati investicija, galinti kirstis su jo 
verslu. 

— Deividas Mekstonas, — sumurmėjo Abelis, - telaimina jį Dievas. 

— Kaip jau sakiau, pone Rosnovski, aš neįgaliotas... 

— Gerai, gerai, — pertarė Abelis. —- Kaip manote, kiek užtruks, ko! 
vienu ar kitu būdu galėsite pranešti to pono sprendimą? 

— Tikriausiai daugiau naujienų turėsiu pirmadienį, — tarė Fento- 
nas, — tad, jei eisite pro šalį... 

— Jei eisiu pro šalį? — nustebo Abelis. - Kalbam apie visą mano 
ateitį. 

— Tada galbūt galėtume aiškiai susitarti pirmadienį dešimtą? 

"Iraukdamas Mičigano aveniu atgal į „Stevensą“ Abelis švilpavo 
„Žvaigždžių dulkes“. Jis pakilo liftu į savo kambarį ir paskambino Vil- 
jamui Kainui paprašyti, kad prailgintų terminą iki kito pirmadienio, 
mat gali būti, kad rado pirkėją. Kainas nieko nekomentavęs sutiko. 

— Vis tiek vienaip ar kitaip išloši, tiesa? — tarstelėjo Abelis jau paka- 
binęs ragelį ant rankenėlės. 

Abelis sėdėjo ant lovos ir pirštais bilsnodamas į kojūgalį svarstė, 
kaip pratempti laiką iki pirmadienio. Nudūlino į vestibiulį. Per pietus 
jį aptarnavusi padavėja dabar tiekė arbatą žiemos sode. Smalsumo nu- 


galėtas Abelis nuėjo ir atsisėdo tolimiausiame salės gale. 

— Laba diena, pone, pageidausite arbatos? — vis taip pat atpažįsta- 
mai šypsodamasi kreipėsi į jį mergina. 

— Mudu juk pažįstami, tiesa? 

— Taip, pažįstami, Vladekai. 

Išgirdęs vardą Abelis susigūžė ir truputį nuraudo prisiminęs, kad 
trumpi šviesūs plaukai anksčiau buvo ilgi ir garbanoti, o lūpos tokios 
viliojančios. 

— Zofija. Kartu atplaukėme į Ameriką „Juodąja strėle“. Teisingai, 
juk tu važiavai į Čikagą. Ką Čia veiki? 

— Kaip matai, dirbu. Ar norėsite arbatos, pone? — jos lenkiškas 
akcentas maloniai šildė. 

— Pavakarieniaukim drauge šįvakar. 

— Negaliu, Vladekai. Mums neleidžiama susitikinėti su klientais. 
Automatiškai lekiam iš darbo. 

— Aš ne klientas, — atkirto Abelis, - aš senas draugas. 

— Senas draugas, kuris ketino aplankyti mane Čikagoje vos įsi- 
kurs Niujorke, — papriekaištavo Zofija. — O kai galiausiai pasirodė, 
net neprisiminė. 

— Suprantu, suprantu, atleisk, Zofija. Meldžiu, pavakarieniaukim 
šįvakar. Tik kartelį. 

— Tik kartelį, - pakartojo ji. 

— Susitiksim pas „Brendedžą“ septintą. Tau tinka? 

Zofija išraudo vos išgirdusi pavadinimą. Tai buvo klasiškiausias 
miesto restoranas. Nebūtų pavykę ten įsidarbinti, jau nekalbant apie 
vakarienę. 

— Ne, eikim kur mažiau didinga, Vladekai. 

— Kur? 

— Žinai „Dešrelę“ Keturiasdešimt trečiosios kampe? 

— Ne, bet surasiu. Septintą. 


— Septintą, Vladekai. Beje, ar nori arbatos? 

— Manau, apsieisiu. 
Ji nusišypsojo ir nuskubėjo. Buvo gerokai išgražėjusi. Galbūt už- 


mušti laiką iki pirmadienio nebus taip jau sunku. 


„Dešrelė“ sugražino blogiausius prisiminimus apie pirmąsias die- 
nas Amerikoje. Laukdamas Zofijos Abelis siurbčiojo šaltą imbierinį 
alų ir su profesionaliu nepritarimu stebėjo, kaip dirba padavėjai. Jis 
nepajėgė nuspręsti, kas blogiau — aptarnavimas ar maistas. 

Apsisukęs ant baro kėdės pagaliau pamatė tarpduryje stovinčią 
susinervinusią ir abejojančią Zofiją. Ji dėvėjo ilgą geltoną suknelę, 
iš pažiūros tik neseniai kelis colius pailgintą, kad atitiktų naujausią 
madą, neslepiančią dailios jos figūros. Mergina kelias akimirkas dai- 
rėsi, ir jos skruostai išraudo suvokus, kad prie staliukų sėdinčių vyrų 
akys sakyte sako, jog, ji irgi ieško klientų. 

Ji greitai priėjo prie Abelio. 

— Labas vakaras, Vladekai, — tarė lenkiškai ir atsisėdo greta. 

— Džiaugiuosi, kad atėjai, - angliškai atsakė Abelis. 

— Atsiprašau, kad pavėlavau, - akimirką dvejojusi angliškai atsakė 
ir ji. 

— Nieko tokio. Norėtum ko išgerti, Zofija? 

— Tik kolos, prašyčiau. 

Nė vienas akimirką nekalbėjo, paskui abu prabilo vienu metu. 

— Buvau pamiršęs, kokia tu... — pradėjo Abelis. 

— Kaip tu... - tarė Zofija. 

Ji droviai nusišypsojo, Abelis pajuto troškimą ją paliesti. Prisi- 
minė tą patį pajutęs, kai pirmą kartą ją pamatė daugiau nei prieš 
aštuonerius metus. 


— Kaip laikosi Džordžas? pasiteiravo ji. 

— Porą metų jo nemačiau, - prisipažino Abelis, jausdamas kaltę. — 
Dirbau čia, Čikagoje, viešbutyje, o paskui... 

— Žinau, — pertraukė Zofija, — kažkas jį sudegino. 

— Kodėl neatėjai net pasisveikinti? 

— Nemaniau, kad prisiminsi, Vladekai. Ir neklydau. 

— Kaip mane atpažinai? — susidomėjo Abelis. — Aš šitiek svorio 
priaugau. 

— Sidabro apyrankė, — paprastai pasakė ji. 

Abelis nuleido akis į riešą ir nusijuokė. 

— Jau už tiek daug turiu dėkoti šitai apyrankei, o dabar dar ir už 
tai, kad vėl mus suvedė. 

Zofija išvengė jo žvilgsnio. 

— Ką veiki dabar, kai nebeliko viešbučio, kuriam vadovavai? 

— Ieškau darbo, — atsakė Abelis, nenorėdamas jos bauginti gali- 
mybe, kad vos po kelių savaičių gali tapti jos viršininku. 

— Netrukus „Stevense“ atsilaisvins gera vieta. Mano vaikinas sakė. 

— Tavo vaikinas? — Abelis nustebęs pakartojo nelauktą žodį. 

— Taip. Netrukus viešbučiui reikės naujo valdytojo pavaduotojo. 
Kodėl nepabandžius? Manau, turi neblogas galimybes gauti tą dar- 
bą, Vladekai. Visada nujaučiau, kad Amerikoje tavęs laukia sėkmė. 

— Galėčiau pamėginti, — nesiginčijo Abelis. - Malonu, kad pasa- 
kei. Ar tavo vaikinas taip pat pretenduos į šias pareigas? 

— Oi, ne, jis gerokai per jaunas, kad būtų vertinamas, jis paprastas 
padavėjas. 

Abelis nusišypsojo. 

— Ar mudu vakarieniausime? — pasiteiravo. 

— Aš nepratusi valgyti kavinėse, — prisipažino Zofija, bejėgiškai 
žvelgdama į meniu. Abelis sudvejojo, ar ji išmoko skaityti angliškai, 
ir užsakė abiem. 

Zofija suvalgė viską, kas buvo padėta priešais, ir nepaliovė dėkojusi, 


netgi tada, kai padavėjas išpylė padažo ant jos suknelės. Jos nekritiškas 

entuziazmas po nuobodaus Melanijos rafinuotumo atrodė kaip atgai- 
va. Jiedu pasipasakojo vienas kitam, kas nutiko atvykus į Ameriką. 
Zofija susirado tarnaitės vietą ir pamažu pasistūmėjo iki padavėjos pas 
„Stevensą“, kur dirba pastaruosius šešerius metus. Abelis vis dar pasa- 
kojo apie savo patirtį, kol galų gale ji dirstelėjo į laikrodį. 

— Tik pažiūrėk, kiek valandų, Vladekai. Jau po vienuolikos, o 
man pirmas pusryčių užsakymas šeštą. 

Abelis nė nepastebėjo, kaip prabėgo laikas. Jis su malonumu būtų 
sėdėjęs ir kalbėjęs su Zofija kiaurą naktį, glostomas jos susižavėjimo, 
kurį ji taip natūraliai reiškė. 

— Ar galėsim vėl pasimatyti, Zofija? — pasiteiravo Abelis, kai jie 
ranka rankon ėjo atgal į „Stevensą“. 

— Jei norėsi, Vladekai. 

Jiedu sustojo prie tarnų įėjimo kitoje viešbučio pusėje. 

— Štai čia turiu tave palikti, — tarė ji. — Jei tapsi vadybininko padė- 
jėju, Vladekai, tau bus leidžiama įeiti pro priekines duris. 

— Ar nieko, jei paprašyčiau vadinti mane Abeliu? — paprašė 
jaunuolis. 

— Abelis? — ištarė ji, tarsi matuotųsi vardą lyg naują pirštinę. — Ta- 
čiau juk tavo vardas Vladekas. 

— Buvo, tačiau jau nebe. Dabar aš Abelis Rosnovskis. 

— Abelis, — pakartojo ji, regis, dvejodama. —- Negaliu prisiminti, ar 
tai Abelis nužudė Kainą, ar Kainas nužudė Abelį. 

Abelis tai gerai prisiminė. 

— Dėkoju už vakarienę. Buvo smagu vėl tave pamatyti. Laba- 
nakt... Abeli. 

— Labanakt, Zofija, — tarė jis, ir mergina pradingo. 

Abelis lėtai apėjo kvartalą ir žengė į viešbutį pro priekines duris. 

Savaitgalį jis leido galvodamas apie Zofiją, atgaivino su ja susi- 


jusius prisiminimus: dvoką trečiojoje garlaivio klasėje, sutrikusių 

emigrantų eiles Eliso saloje ir, svarbiausia, trumpą, bet aistringą su- 
eitį gelbėjimosi valtelėje. Kad būtų arčiau, jis pradėjo maitintis vieš- 
bučio restorane, ir tuo pat metu nenuleido akių ir nuo jos vaikino, 
kuris, kaip nusprendė, turėjo būti tas spuoguotas jauniklis. Abelis 
galvojo, kad jis spuoguotas. Vylėsi, kad spuoguotas. Taip, jis turėjo 
spuogų. Vis dėlto Abeliui teko pripažinti, kad, spuoguotas ar ne, 
jis buvo gražiausias iš visų padavėjų. Abelis vėl pakvietė Zofiją va- 
karienės šeštadienio vakarą, bet ji dirbo vakarinėjė pamainoje. Ta- 
čiau sekmadienio rytą jis lydėjo ją į bažnyčią ir sumišai nostalgiškai 
bei suirzęs klausėsi, kaip lenkas kunigas intonuoja nepamirštamus 
šv. Mišių žodžius ir pamokslauja apie skaistybę. Pirmą kartą po vai- 
kystės pilyje Abelis lankėsi bažnyčioje. Jis patyrė tokių žiaurumų, 
kad dabar buvo neįmanoma patikėti geravaliu Dievu. Už apsilanky- 
mą bažnyčioje jam buvo atlyginta, nes grįžtant į viešbutį Zofija leido 
paimti ją už rankos. 

— Ar galvojai apie darbą pas „Stevensą“? — pasiteiravo ji. 

— Rytoj eisiu į susitikimą, kur viskas ir išsispręs. 

— O, aš taip džiaugiuosi, Abeli, esu tikra, būtum labai šaunus 
valdytojo padėjėjas. 

— Ačiū, — padėkojo Abelis aiškiai suvokdamas, kad jie kalba skir- 
tingu lygiu. 

— Gal norėtum šįvakar pavakarieniauti su mano giminaičiais? — 
pasiteiravo Zofija. — Sekmadienio vakarus visada leidžiu su jais. 

— Taip, labai norėčiau. 

Zofijos giminaičiai gyveno lenkų bendruomenės centre. Jiems di- 
delį įspūdį padarė Zofijos draugas, vairuojantis naują biuiką. Šeimą, 
kaip juos vadino Zofija, sudarė dvi seserys, Katia ir Janina, bei Katios 
vyras Janekas. Abelis apdovanojo seseris rožių puokštėmis ir sklan- 
džia lenkų kalba atsakė į visus klausimus apie savo ateities perspekty- 


vas. Zofija akivaizdžiai buvo sutrikusi, tačiau Abelis žinojo, kad šito 


311 


būtų pareikalauta iš bet kurio jaunuolio, pirmą kartą apsilankiusio 
lenkiškai amerikietiškoje šeimoje. Įžvelgdamas pavydą Janeko akyse 
jis bandė sumenkinti savo pasiekimus nuo pirmųjų, mėsos paruošėjo 
dienų. Katia patiekė paprastus lenkiškus pietus: pžerogi* ir bigos*“, 
kuriais Abelis kur kas labiau gardžiavosi prieš penkiolika metų. Jis 
nepaisė Janeko, susitelkė į seseris. O jeigu joms patinka spuoguotas 
jaunuolis? 

Pakeliui į „Stevensą“ Zofija pasiteiravo, kiek koketuodama, ką jis 
taip gerai prisiminė, ar saugu vairuoti automobilį tuo pat metu lai- 
kant merginos ranką. Abelis nusijuokė ir uždėjo abi rankas ant vairo. 

— Ar turėsi man laiko rytoj? — pasiteiravo. 

— Tikiuosi, Abeli, — atsakė ji. - Galbūt tada jau būsi mano bosas. 

Jis nusišypsojo stebėdamas link galinių durų einančią Zofiją. 
Buvo smalsu, kaip ji pasijustų, jei žinotų tikrąsias rytdienos susitiki- 
mo aplinkybes. Jis nepajudėjo, kol ji nedingo už tarnybinio įėjimo 
durų. 

— Valdytojo padėjėjas, — ištarė susimąstęs, garsiai nusikvatojo, įsi- 


ropštė į lovą ir numetė ant grindų pagalvę. 


Kitą rytą Abelis pakirdo kelios minutės prieš penkias. Kai skam- 
bino ir prašė atnešti ankstyvąjį Zri5une numerį, lauke dar buvo tam- 
su. Prieš rengdamasis jis formaliai permetė akimis finansų puslapius 
ir nudrožė į pusryčių salę, kuri atsidarė septintą valandą. Zofija tą 
rytą nedirbo, tik jos spuoguotasis draugužis, o tai Abelis įvertino 
kaip blogą ženklą. Po pusryčių sugrįžęs į savo kambarį vis suko ratus 
* Pierogi - koldūnus primenantys bemielės tešlos pusmėnuliukai su įvairiais įdarais, iš 


pradžių išverdami, paskui apkepinami svieste, dažniausiai su svogūnais. 


** Bigos — tradicinis mėsos ir raugintų kopūstų troškinys. 

laukdamas, kol bus laikas. Dvidešimtą kartą prieš veidrodį pasitai- 
sęs kaklaraištį Abelis dar kartą dirstelėjo į laikrodį. Paskaičiavo, kad, 
jei Žingsniuos labai lėtai, atvyks į banką kaip tik jį atidarant. Iš ti- 
krųjų pasirodė penkiomis minutėmis per anksti, ir teko dar kartą 
apeiti kvartalą be tikslo spoksant į parduotuvių vitrinose išdėliotus 
brangius juvelyrinius dirbinius, radijo aparatus ir rankomis siūtus 
kostiumus. „Įdomu, ar kada įstengsiu nusipirkti rankomis siūtą 
kostiumą?“ — svarstė. Vėl pasirodė prie banko keturios minutės po 
dešimtos. 

— Ponas Fentonas šiuo metu turi tarpmiestinį skambutį, —- pranešė 
Abeliui sekretorė. — Ar grįšite po pusvalandžio, ar verčiau palauksite? 

— Grįšiu, — pasakė Abelis, nenorėdamas pasirodyti pernelyg ne- 
kantrus. Kiek prisiminė, tai buvo ilgiausios trisdešimt minučių nuo 
tada, kai įlipo į Maskvos traukinį. Jis ištyrinėjo visutėles vitrinas La 
Salio gatvėje, net moteriškų drabužių, ir įsisvajojo apie Zofiją. 

Grįžus į Continental Trust sekretorė negaišdama palydėjo jį į Fen- 
tono kabinetą. Jis nenorėjo spausti valdytojo rankos, nes paties del- 
nai prakaitavo. 

— Labas rytas, pone Rosnovski, sėskitės. 

Iš rašomojo stalo stalčiaus Kurtis Fentonas išsiėmė aplanką. Abe- 
lis įžiūrėjo skersai viršelio išvedžiotą užrašą „Konfidencialu“. 

— Ką gi, - pradėjo Eentonas, - tikiuosi, kad mielai priimsite nau- 
jienas. Atsirado asmuo, besidomintis viešbučiais. 

— Netikiu, — ištarė Abelis. 

— Dar negirdėjote sąlygų, — dirstelėjęs į Abelį nusišypsojo Fen- 
tonas, — bet manau, kad jums jos pasirodys palankios. Asmuo įneš 
du milijonus dolerių, kurių reikia pono Lerojaus skolai padengti, ir 
tuo pat metu įkurs naują kompaniją, kurios akcijos bus padalintos: 
šešiasdešimt procentų jam ir keturiasdešimt procentų jums. Jūsų ke- 


turiasdešimt procentų yra verti aštuonių šimtų tūkstančių dolerių, 

kurie bus laikomi paskola naujai kompanijai ne ilgiau nei dešim- 
čiai metų su keturiais procentais palūkanų, kurią bus galima išmo- 
kėti iš kompanijos pelno. Vadinasi, jei kompanija per metus duos 
šimtą tūkstančių dolerių pelno, keturiasdešimt tūkstančių dolerių 
to pelno bus skirti aštuonių šimtų tūkstančių dolerių, plius keturi 
procentai, skolai padengti. Jei padengsite paskolą per mažiau nei 
dešimt metų, jums bus suteikta vienkartinė proga išpirkti likusias 
šešiasdešimt procentų akcijų už trijų milijonų sumą. Šitaip mano 
klientui investicija aukščiausiu lygiu atsipirks, o jūs kartą ir visiems 
laikams gausite „Riėmondo grupę“. 

Abeliui norėjosi pašokti nuo kėdės, tačiau jis sėdėjo ramiai leis- 
damas Fentonui tęsti: 

— Be to, gausite penkių tūkstančių dolerių per metus atlygi- 
nimą, o būdamas grupės prezidentas galėsite visiškai kontroliuoti 
kompaniją. Būsite prašomas atsiskaityti tik apie finansinius reika- 
lus. Man patikėta užduotis pranešti tiesiai rėmėjui, be to, esu įga- 
liotas atstovauti jo interesams naujojoje „Ričmondo grupės“ valdy- 
boje. Mielai sutiksiu tik tada, jei tai priimtina jums. Mano klientas 
pabrėžė, kad nenori įsitraukti asmeniškai. Kaip jau minėjau, gali 
kilti interesų konfliktas, jei jūsų rėmėjo kolegos sužinos apie šią jo 
investiciją. Esu tikras, jūs suprasite. Taip pat jis primygtinai rei- 
kalauja, kad jūs niekada nieku gyvu nemėgintumėte nustatyti jo 
tapatybės. Jis duoda keturiolika dienų apsvarstyti šias sąlygas, dėl 
kurių negali būti deramasi, nes jis mano — o aš, turiu pasakyti, jam 
pritariu, — kad sąlygos teisingos. 

Abelis nepajėgė nė žodžio ištarti. 

— Meldžiu, pone Rosnovski, pasakykit ką nors. 

— Man nereikia keturiolikos dienų sprendimui priimti, — ga- 
liausiai išspaudė Abelis. — Nediskutuodamas priimu jūsų klien- 


to sąlygas. Meldžiu jam padėkoti ir perduoti, kad, be abejonės, 


314 


gerbsiu jo pageidavimą likti anonimu, ir džiaugsiuosi, kad valdy- 
boje jam atstovausite jūs. 

— Nuostabu, — Fentonas leido sau prabangą nusišypsoti. - Dar 
keletas smulkmenų. Visų grupės viešbučių sąskaitos bus atidarytos 
Continental Trust blialuose, o pagrindinė sąskaita liks šioje įstaigo- 
je man tiesiogiai vadovaujant. Kaip naujos kompanijos direktorius 
aš gausiu tūkstantį dolerių per metus. 

— Labai džiaugiuosi, kad jums iš šio sandėrio irgi šis tas teks, — 
išsišiepęs mestelėjo Abelis. 

— Meldžiu atleisti? 

— Man bus malonu dirbti su jumis, pone Fentonai. 

— Rėmėjas taip pat padėjo į banko sąskaitą du šimtus penkias- 
dešimt tūkstančių kasdieninėms ateinančių mėnesių viešbučių 
išlaidoms. Tai taip pat bus laikoma paskola už keturis procentus 
palūkanų. Pranešite, jei ši suma pasirodys nepakankama. Tačiau 
esu įsitikinęs, jog jūsų reputaciją mano kliento akyse pakeltų tai, 
jei suma pasirodytų pakankama. 

— Daugiau nei pakankama, — tarė Abelis. 

— Puiku, — tarė Fentonas, atitraukė rašomojo stalo stalčių ir iš- 
traukė ilgą kubietišką cigarą. 

— Rūkote? 

— Taip, — atsakė Abelis, kuris gyvenime nebuvo rūkęs cigaro. 

Visą kelią La Salio gatve į „Stevensą“ Abelis kosėjo. Vestibiulyje 
savininkiškai stovėjo Deividas Mekstonas. Abelis su palengvėjimu 
užgesino pusiau surūkytą cigarą ir priėjo. 

— Pone Rosnovski, šįryt jūs atrodot laimingas. 

— Taip ir yra, pone. Tik, gaila, tenka pasakyti, kad nebūsiu jūsų 
viešbučio valdytojas. 

— Gaila tai girdėti, tačiau, jei atvirai, šita žinia manęs nenustebi- 


no. 

— Ačiū jums už viską, — tarė Abelis, į tuos žodžius ir į juos lydintį 
rankos paspaudimą įliedamas kiek tik galėjo jausmų. 

Jis nuėjo į valgomąjį ieškoti Zofijos, tačiau jos pamaina dar nebu- 
vo prasidėjusi. Abelis pakilo liftu į savo kambarį, iš naujo prisidegė 
cigarą, atsargiai užsitraukė ir kiek luktelėjo prieš skambindamas į 
„Kainą ir Kebotą“. Sekretorė sujungė su Viljamu Kainu. 

— Pone Kainai, pasirodo, sugebėjau rasti pinigų, reikalingų perim- 
ti „Ričmondo grupę“. Šiandien kiek vėliau su jumis susisieks ponas 
Kurtis Fentonas iš Continental Trust, kuris pateiks visas smulkmenas. 
Todėl nėra jokio reikalo viešbučius parduoti viešai. 

Stojo trumpa pauzė, kurios metu Abelis su pasitenkinimu galvo- 
jo, kokia apmaudi ši žinia turėtų būti Viljamui Kainui. 

— Ačiū, kad pranešėte, pone Rosnovski. Ar galiu pasakyti, kaip 
džiaugiuosi, kad radote rėmėją? Linkiu ateityje kuo geriausios 
sėkmės. 

— Tai daugiau, nei aš jums linkiu, pone Kainai. 

Abelis padėjo ragelį ir atsigulęs ant lovos ėmė svajoti apie ateitį. 

— Vieną dieną, — pažadėjo jis luboms, - priversiu tave panorėti 
iššokti iš viešbučio kambario septynioliktame aukšte. 

Jis vėl pagriebė telefoną ir paprašė merginos prie komutatoriaus 
sujungti su ponu Henriu Osbornu iš Didžiosios vakarų draudimo 


kompanijos. 

Agresyvus Rosnovskio tonas Viljamą labiau pralinksmino, nei su- 
erzino. Jam buvo gaila, kad nepavyko įkalbėti banko paremti tą išdidų 
lenką, kuris taip tvirtai įsitikinęs, jog gali pakeisti „Riėmondo grupę“. 
Jis įvykdė likusias pareigas, kitaip tariant, informavo finansų komite- 
tą, kad Abelis Rosnovskis rado investuotoją, paruošė teisinius doku- 
mentus viešbučių pirkėjui ir „Ričmondo grupės“ bylą banke uždarė. 

Po kelių dienų į Bostoną dirbti banko investicijų portfelio val- 
dytoju atvyko Matas Lesteris. Jo tėvas neslėpė fakto, kad laiko bet 
kokią patirtį, sūnaus įgytą konkurentų įstaigoje, vertinga ilgo Mato 
ruošimosi tapti „Lesterio“ valdybos pirmininku dalimi. Atsiradus 
Matui Viljamo darbo krūvis tučtuojau sumažėjo perpus, nors laiko 
dar labiau stigo. Kiekvieną įmanomą laisvą minutę, nors protestuo- 
davo su apsimestiniu siaubu, Viljamas leisdavo tai teniso kortuose, 
tai plaukimo baseinuose. Tik Mato pasiūlyta slidinėjimo kelionė į 
Vermontą sulaukė ryžtingo Viljamo pasipriešinimo, tačiau nuolatinė 
veikla bent jau padėjo atitraukti mintis nuo Keitės ir begalinio noro 
kuo greičiau ją pamatyti. 

Matas buvo atvirai skeptiškas. 

— Privalau susipažinti su moterimi, kuri priverčia Viljamą Kainą 
svajoti valdybos posėdyje, kur diskutuojama, ar bankui derėtų pirkti 
daugiau aukso. 

— Palauk, kol ją pamatysi. Manau, pritarsi, kad ji - grynas auksas. 

— Tikiu tavimi. Tik nenoriu būti tas, kuris praneš mano seseriai. 


Ji tebegalvoja, kad tu jos lauki. 

Viljamas nusijuokė. Jis buvo visiškai pamiršęs Siuzaną Lester. 
Nedidukė kas savaitę auganti Keitės laiškų krūvelė gulėjo užra- 
kintame Viljamo sekretero stalčiuje Redhause. Jis vis juos skaitė, kol 


faktiškai išmoko mintinai. Tas, kurio jis taip laukė, deramai vėlavo. 


Elnių giraitė, 
1930 m. vasario 14 d. 
Mieliausiasis Viljamai, 
galiausiai supakavau, pardaviau ar kitaip atsikračiau visko, 
kas buvo čia likę, ir devynioliktą dieną atvažiuosiu į Bostoną. 
Kone baiminuosi minties, kad vėl tave pamatysiu. Kas, jei visi 
nuostabūs kerai išsisklaidys kaip migla šaltoje Rytinės pakrantės 
žiemoje? Gerasis Dieve, viliuosi, ne. Nežinau, kaip būčiau ištvė- 
rusi šiuos vienišus mėnesius be tavo paramos. 
Nekantriai laukiu, kol tave pamatysiu. 


Su meile, 
Keitė. 


Keitės atvažiavimo išvakarėse Viljamas pasižadėjo sau jos nesku- 
binti, kad vėliau nė vienam netektų gailėtis. Kaip jis sakė Matui, 
neįmanoma įvertinti, kokiu mastu Keitės jausmus jam gali lemti 
emocinis pažeidžiamumas po vyro mirties. 

— Niekad negirdėjau tokių nesąmonių, - atkirto Matas. — Tu įsi- 
mylėjai, ir baigtas kriukis. 


=—NKT——- 


Tą akimirką, kai pastebėjo Keitę lipančią iš Majamio traukinio, 
kai pamatė, kaip užkrečianti šypsena nutvieskia jos veidą, jis pamiršo 
visą atsargumą, prasibrovė pro keliautojų minią ir ją apkabino. 

— Sveika sugrįžusi, Keite. 


Jau ketino ją pabučiuoti, tačiau, jo nuostabai, ji atsitraukė. 


— Viljamai, nemanau, kad pažįsti mano tėvus. 

Tą vakarą Viljamas vakarieniavo su Higinsonų šeima ir sužinojo, 
kokia graži bus Keitė, kai pasens. Jie išnaudojo kiekvieną akimirką, 
kai tik Viljamui pavykdavo ištrūkti iš banko ar išsisukti nuo Mato 
teniso rakečių. Vos pamatęs Keitę, Matas mainais už ją pasiūlė visas 
savo aukso akcijas. | 

— Niekada neperparduodu, - atkirto Viljamas. - Be to, kitaip nei 
tu, Matai, niekada nesidomėjau kiekybe, tik kokybe. 

— Tada primygtinai prašau pasakyti, — mygo bičiulis, - kur surasti 
tokią retą prekę? 

— Likvidacijų skyriuje, — atšovė Viljamas. 

— Paversk ją asmenine nuosavybe, Viljamai, ir kuo greičiau, nes 


jei ne tu, tuo tikrai pasirūpins kas nors kitas. 


Abelis antrą kartą užgesino Cortona ir prisiekė, kad neužsidegs 
dar vieno cigaro, kol nesusitvarkys su dviem milijonais, kurių rei- 
kia visiškai valdyti „Ričmondo grupę“. Ne laikas kubietiškiems ci- 
garams, kai Dou Džonso indeksas žemiausias istorijoje, o visuose 
Amerikos miestuose rikiuojasi ilgos eilės prie nemokamos sriubos. 
Spoksodamas į lubas jis svarstė prioritetus. Pirmiausia reikia išsaugo- 
ti geriausius Čikagos „Riėmondo“ darbuotojus. 

Jis išsiropštė iš lovos, apsivilko švarką ir perėjo į kitą gatvės pusę, į 
„Ričmondo“ Hygelį, kuriame tebegyveno dauguma tų, kurie po gais- 
ro nesusirado tarnybos. Visiems, kuriais pasitikėjo, ir visiems, kurie 
norėjo išvykti iš Čikagos, Abelis, pasiūlė darbą kuriame nors iš kitų 
dešimties viešbučių. Jis davė aiškiai suprasti, kad šiais sunkiais laikais 
jų darbai bus saugūs tik tada, jei grupė pradės rodyti pelną. Abelis 


žinojo, kad visi kiti viešbučiai valdomi taip pat nesąžiningai kaip 

senasis Čikagos „Ričmondas“. Šitai, užtikrino jis naujuosius darbuo- 
tojus, pasikeis, ir greitai. Tris buvusius pavaduotojus jis paskyrė val- 
dyti Dalaso, Majamio ir Sent Luiso „Ričmondus“, o į kitus septynis 
viešbučius — Hjustone, Mobilyje, Čarlstone, Atlantoje, Memfyje, 
Naujajame Orleane ir Luisvilyje paskyrė po naują valdytojo padėjėją. 

Savo būstinę Abelis įsirengė Čikagos „Riėmondo“ flygelyje, 
o apatiniame aukšte nusprendė atidaryti nedidelį restoranėlį. Buvo 
suprantama įsikurti netoli rėmėjo ir bankininko, o ne kuriame nors 
viešbutyje Pietuose. Ne mažiau svarbu, Čikagoje gyveno Zofija, 
o Abelis pradėjo nujausti, kad tereikia laiko, ir jis galės pakeisti spuo- 
guotąjį jauniklį. 

Kai Abelis susiruošė į Niujorką rinkti naujo personalo, Zofija jį 
užtikrino, kad nebesidomi anuo vaikinu. Kelionės išvakarėse jiedu 
mylėjosi antrą kartą. Po pirmosios patirties gelbėjimosi valtelėje ati- 
dus dėmesys ir švelni patirtis Zofiją nustebino. 

— Kiek merginų turėjai po „Juodosios strėlės“? — ėmė erzintis ji. 

— Nė vienos, kuri man būtų rūpėjusi, - atkirto jis. 

— Tačiau pakankamai, kad pamirštum mane. 

— Niekada tavęs nepamiršau, - sumelavo Abelis. Jis pasilenkė ir 


pradėjo ją bučiuoti, nes ne pokalbį norėjo tęsti. 


„Kaino ir Keboto“ grynasis nuostolis tūkstantis devyni šimtai dvi- 
dešimt devintaisiais siekė per septynis milijonus, tačiau pasirodė visai 
normalus tokio dydžio bankui. Dauguma mažesnių įstaigų bankru- 
tavo, ir Viljamas gyveno nuolatiniame laukime, nuolat jautė įtampą. 

Jungtinių Valstijų prezidentu išrinktas Franklinas Ruzveltas žadė- 
jo palengvėjimą, atsigavimą ir reformas, tačiau Viljamas nuogąstavo, 


kad Naujasis kursas nedaug ką galės pasiūlyti „Kainui ir Kebotui'. 

Verslas atsigavo lėtai, ir Viljamas susivokė nedrąsiai planuojantis 
plėtrą. 

"Tuo metu Londone Tonis Saimonsas įvykdė keletą sėkmingų per- 
ėmimų ir per pirmuosius dvejus valdymo metus atnešė „Kainui ir 
Kebotui“ didesnį, nei tikėtasi pelną. Jo pasiekimai atrodė dar įspū- 
dingesni lyginant su Viljamo, kuris vargiai galėjo atsikvėpti net re- 
cesijos metu. 

Rudenį Alanas Loidas atšaukė Saimonsą į Bostoną perskaityti 
valdybai išsamų pranešimą apie banko veiklą Londone. Šiame po- 
sėdyje Tonis pranešė, kad Londono filiale metiniai skaičiai pirmą 
kartą rodo daugiau nei milijoną pelno. Taip pat jis leido suprasti, 
kad Alanui atsistatydinus ketina siūlyti savo kandidatūrą į valdybos 
pirmininko postą. Viljamas buvo užkluptas visiškai netikėtai, mat 
jis atmetė Tonio kandidatūrą šiam su dūmeliu pradingus kitapus 
Atlanto, Atrodė nesuprantama, kaip šitie dūmai išsisklaidė, ir ne dėl 
Saimonso našumo, o paprasčiausiai todėl, kad Didžiosios Britanijos 
ekonomika buvo mažiau paralyžiuota nei Amerikos. Toniui Saimon- 
sui staiga sugrįžus į malonę ir šlovę Viljamui nedaug teliko laiko 
įkalbėti valdybą, kad paremtų jį, o ne priešininką, kai varžybos dėl 
valdybos pirmininko krėslo įsibėgės ir taps nevaldomos. 

Keitė užjaučiamai klausėsi Viljamo problemų dažnai pasiūlydama 
taiklią įžvalgą ir tik itin retai papriekaištaudama, kad jis per daug niū- 
rus. Matas, Viljamo akys ir ausys banke, pranešė, kad valdyba suskilo 
į tuos, kurie laiko Viljamą per jaunu užimti tokias atsakingas pareigas, 
ir tuos, kurie kaltina Saimonsą dėl banko nuostolių tūkstantis devyni 
šimtai dvidešimt devintaisiais. Atrodė, kad daugumai nevadovaujan- 
čių valdybos narių, tiems, kurie nedirbo tiesiogiai su Viljamu, daugiau 
įtakos turėjo amžiaus skirtumas tarp dviejų pretendentų nei kokie kiti 
faktoriai. Matas vis girdėjo kalbant: „Viljamui dar ateis laikas.“ 


Kartą nedrąsiai jis pabandė pabūti velnio advokatu. 

— Turėdamas šitiek banko akcijų, Viljamai, galėtum pasiūlyti į 
valdybą dar tris narius ir užsitikrinti, kad būtum išrinktas. 

Viljamas atmetė sumanymą kaip nevertą net svarstyti. Jis norėjo 
tapti valdybos pirmininku griežtai už nuopelnus. Šiaip ar taip, bū- 
tent taip šias pareigas pelnė jo tėvas, ir Viljamas žinojo, kad ne ko 
kito iš jo tikisi ir Keitė. 

Tūkstantis devyni šimtai trisdešimt antrųjų sausį Alanas Loidas vi- 
siems valdybos nariams pranešė apie posėdį, kuris bus sušauktas per 
jo šešiasdešimt penktąjį gimtadienį, ir informavo, kad vienintelis šio 
susirinkimo tikslas — išrinkti įpėdinį. Artėjant lemtingo susirinkimo 
dienai Matas susivokė kone savarankiškai vadovaująs investicijų depar- 


tamentui, nes Viljamas visiškai atsidavė kampanijai už valdytojo kėdę. 


Atvykęs į Niujorką Abelis pirmiausia susirado Džordžą Novaką. 
Nenustebo radęs jį be darbo, gyvenantį mansardoje Rytų Trečiojoje 
gatvėje. Abelis buvo pamiršęs, kokie namai tame rajone, o kai ku- 
riuose buvo įsikūrę po dvidešimt šeimų. Visuose kambariuose tvyrojo 
įsigėręs troškus seno maisto dvokas, tualetuose nenusileido vanduo, 
o lovose per dvidešimt keturias valandas miegojo bent trys skirtingi 
žmonės. Kepykla buvo uždaryta, Džordžo dėdė dirbo samdiniu dide- 
liame malūne Niujorko priemiestyje. Malūnas neįstengė įdarbinti ir 
Džordžo. Kai Abelis pasiūlė darbą, Džordžas stvėrėsi galimybės dėtis 
prie seno draugo „Ričmondo grupėje“ bet kokioms pareigoms. 

Abelis surinko kelis kitus lenkus, kurie, kaip tikino Džordžas, su- 
tiks dirbti be poilsio ir, nepaisant sudėtingų asmenybių, buvo skru- 
pulingai sąžiningi, tarp jų konditerininką, registratorių ir vyriausiąjį 
padavėją. Dauguma Rytinės pakrantės viešbučių turėjo sumažinti 
personalo iki minimumo, todėl Abeliui nebuvo sunku surinkti paty- 


rusių žmonių, trys iš jų kadaise kartu su juo dirbo „Plazoje“. 

Kitą savaitę Abelis su Džordžu leidosi į kelionę po visus grupės 
viešbučius. Kvietė kartu važiuoti ir Zofiją, netgi siūlė jai galimybę 
dirbti bet kuriame viešbutyje, kurį pasirinks, tačiau mergina atsisakė 
palikti Čikagą, vienintelę vietą Amerikoje, kur jautėsi kaip namuose. 
Tačiau jie bent susitarė, kad, Abeliui būnant Čikagoje, ji gyvens jo 
kambariuose „Riėmondo“ Aygelyje. Džordžas, kuris kartu su Ameri- 
kos pilietybe įgijo ir viduriniosios klasės moralę, piršo Abeliui santuo- 
kos privalumus, nors neatrodė, kad savo patarimais vadovautųsi pats. 

Abelio nenustebino, kad kiti grupės viešbučiai vis dar buvo neiš- 
moningai, o dažniausiai nesąžiningai valdomi, tačiau dauguma per- 
sonalo, drebėdami dėl darbo vietos visuotinių atleidinėjimų laikais, 
sveikino potencialų grupės likimo gelbėtoją. Jis nematė būtinybės 
atleidinėti žmones plačiu mostu, kaip pasielgė Čikagoje. Abelis apsi- 
žiūrėjo, kad kartais puviniui sustabdyti pakanka darbuotojus perkelti 
iš vieno viešbučio į kitą. Dauguma girdėjusių apie jo reputaciją ir 
bijojusių atitinkamų veiksmų jau buvo išvykę. Tačiau kelios galvos 
vis dėlto turėjo nusiristi, ir visos kaip viena buvo tų darbuotojų, kurie 
dirbo grupėje metų metus ir nepanorėjo arba nesugebėjo pakeisti po- 


žiūrio vien todėl, kad grupei daugiau nebevadovavo Deivisas Lerojus. 


Paminėti šešiasdešimt penktąjį Alano Loido gimtadienį susirin- 
ko visi septyniolika valdybos narių. Posėdį pradėjo pirmininkas, 
kurio vos keturiolika minučių trukusi atsisveikinimo kalba, Vilja- 
mui atrodė, niekada nesibaigs. Tonis Saimonsas rašikliu nervingai 
baksnojo geltoną liniuotą bloknotą, kartkartėmis žvilgčiodamas į 
Viljamą. Alano žodžių niekas nesiklausė. Galiausiai pirmininkas 
atsisėdo aidint garsiems plojimams, tiksliau, tiek garsiems, kiek 


pritinka šešiolikai Bostono bankininkų. Kai pliaukšėjimai nutilo, 

Alanas Loidas paskutinįsyk atsistojo kaip „Kaino ir Keboto“ valdy- 
bos pirmininkas. 

— O dabar, ponai, turime išrinkti mano įpėdinį. Valdybai pasiū- 
lyti du kandidatai, mūsų užjūrio padalinio valdybos pirmininkas 
ponas Tonis Saimonsas ir Amerikos investicijų skyriaus direktorius 
ponas Viljamas Kainas. Abu juos puikiai pažįstate, ponai, todėl ne- 
ketinu gaišti ilgai vardydamas kiekvieno privalumus. Todėl kviečiu 
kandidatus kreiptis į valdybą ir papasakoti, kokią mato „Kaino ir 
Keboto“ ateitį, jei bus išrinktas valdybos pirmininku. 

Viljamas atsistojo pirmas, nes taip buvo nuspręsta išvakarėse me- 
tant monetą. Jis kalbėjo dvidešimt minučių, smulkiai dėstė, kaip 
ketina praplėsti banko veiklą leisdamasis į sritis, kuriomis „Kainas ir 
Kebotas“ anksčiau nesidomėjo. Taip pat jis norėjo užmegzti stipres- 
nius ryšius su Niujorku ir užsiminė apie galimybę atidaryti holdingo 
kompaniją, kuri specializuotųsi komercinėje bankininkystėje. Kai ku- 
rie vyresni valdybos nariai purtė galvas ir nė neketino slėpti savo nepri- 
tarimo. Viljamas baigė išsakydamas pageidavimą, kad bankas plėstųsi, 
iškelti iššūkį naujai finansininkų kartai, dabar valdančiai Ameriką. Jis 
vylėsi, kad „Kainas ir Kebotas“ įžengs į antrąją dvidešimtojo amžiaus 
pusę kaip viena didžiausių šalies finansinių institucijų. Sėdantį Viljamą 
padrąsino pritarimo murmesys, ir jis atsilošė klausytis varžovo kalbos. 

Tonis Saimonsas užsiėmė kur kas konservatyvesnę poziciją, kas, 
Viljamas pripažino, buvo jo pagrindinis koziris. Kelerius ateinan- 
čius metus, anot jo, bankas turėtų stiprinti savo padėtį: imtis tik 
rūpestingai atrinktų investicijų ir laikytis tradicinės bankininkystės 
modelio, pelniusio bankui reputaciją, kuria jis šiuo metu didžiuoja- 
si. Tonis Saimonsas teigė, jog išmoko tūkstantis devyni šimtai dvi- 
dešimt devintųjų krizės pamoką, ir jo pagrindinis rūpestis, pridūrė 
skambant juokui — tai užtikrinti, kad „Kainas ir Kebotas“ įžengtų į 


dvidešimtojo amžiaus antrąją pusę. Kai Saimonsas atsisėdo, Viljamas 

niekaip negalėjo suprasti, kurio naudai balsai gali pasiskirstyti, nors 
tikėjo, kad dauguma bus linkę rinktis plėtrą, o ne ramų lūkuriavimą. 

Alanas Loidas pranešė direktoriams, kad nei jis, nei abu preten- 
dentai nebalsuos. Kitiems keturiolikai narių buvo išdalinti balsavi- 
mo biuleteniai, kuriuos tinkamai užpildę jie atidavė Alanui, o jis 
lėtai pradėjo skaičiuoti. Viljamas niekaip nepajėgė pakelti akių nuo 
pribraižyto bloknoto, ant kurio dar buvo matyti ir jo suprakaita- 
vusios rankos atspaudas. Kai Alanas baigė skaičiuoti, per valdybos 
posėdžių salę nuvilnijo šurmulys. 

Pirmininkas paskelbė: šeši balsai už Kainą, šeši už Saimonsą ir du 
susilaikė. Aplink stalą pratrūko kalbos, ir Alanas ėmė prašyti tvarkos. 
Stojo tyla. Viljamas giliai atsikvėpė nenutuokdamas, ką pirmininkas 
toliau darys. 

Alanas Loidas patylėjo, paskui prabilo: 

— Numanau, kad atsižvelgiant į aplinkybes tinkama būtų dar 
kartą balsuoti. Jei kuris nors narių, susilaikiusių pirmo balsavimo 
metu, dabar pasijus galį paremti kandidatą, vienas iš varžovų surink- 
tų daugumą. 

Vėl buvo padalinti maži lapeliai. Šį kartą Viljamas nepajėgė net 
stebėti, tačiau negalėjo pasislėpti nuo garso, kurį brėždami jų vardus 
popieriuje rėžė plieniniai plunksnų galiukai. Biuleteniai vėl atsidūrė 
Alano Loido rankose. Jis vėl po vieną juos atlenkinėjo, tačiau šį kartą 
pavardes skaitė garsiai. 

— Viljamas Kainas. Tonis Saimonsas. Tonis Saimonsas. Tonis 
Saimonsas. 

Trys balsai su vienu Saimonso naudai. 

— Viljamas Kainas. Viljamas Kainas. Tonis Saimonsas. Viljamas 
Kainas. Viljamas Kainas. Viljamas Kainas. 

Šeši balsai su keturiais Viljamo naudai. Tonis Saimonsas. Tonis 


Saimonsas. Viljamas Kainas. 

Septyni balsai su šešiais Viljamo naudai. Viljamui atrodė, kad gy- 
venimo neužteks, kol Alanas išlankstys paskutinį balsavimo lapelį. 

— Tonis Saimonsas. Lygiai po septynis balsus, ponai. 

Nors Alanas niekam nebuvo sakęs, kurį kandidatą jis remia, visi 
žinojo, kad dabar jo balsas bus lemiamas. 

— Kadangi balsavimas dukart nieko nelėmė, taip pat darau prie- 
laidą, kad nė vienas tarybos narys neapsigalvos, turiu skirti savo bal- 
są kandidatui, kuris, mano manymu, labiau kvaliūkuotas pakeisti 
mane kaip „Kaino ir Keboto“ valdybos pirmininką. Šis pretendentas 
yra Tonis Saimonsas. 

Viljamas negalėjo patikėti tuo, ką išgirdo, Saimonsas atrodė ne 
mažiau sukrėstas. Jis pakilo aidint garsiems plojimams, pasikeitė 
vietomis su Alanu Loidu ir pirmą kartą kaip banko valdybos pirmi- 
ninkas kreipėsi į „Kaino ir Keboto“ valdybą. Jis padėkojo už para- 
mą, pagyrė Viljamą, kad jis nepasinaudojo dideliu akcijų paketu ir 
šeimos istorija mėginant paveikti balsavimą ir pakvietė jį būti savo 
pavaduotoju, o Matui Lesteriui pasiūlė užimti Alano Loido vietą ta- 
ryboje; abu siūlymai sulaukė vieningo pritarimo. 

Viljamas tegalvojo, kad, jei būtų primygtinai reikalavęs, jog pra- 
dėjęs dirbti banke Matas būtų paskirtas į valdybą, dabar jau būtų 
valdybos pirmininkas. 


Besibaigiant pirmiesiems prezidentavimo metams „Ričmondo 
grupėje“ dirbo tik pusė personalo, pasamdyto tūkstantis devyni 
šimtai dvidešimt devintaisiais, tačiau vis dar buvo matyti truputį 
daugiau nei šimtas tūkstančių dolerių grynųjų nuostolių. Nedaug 
darbuotojų išėjo savo noru, ir ne tik todėl, kad bijojo nerasti kito 
darbo — dabar jie tikėjo grupės ateitimi. 

Abelis užsibrėžė tikslą be nuostolių pradėti dirbti tūkstantis de- 


vyni šimtai trisdešimt antraisiais. Jis jautė, kad tą pasiekti įmanoma 

tik leidus kiekvienam valdytojui imtis atsakomybės už savo viešbu- 
tį siūlant jam pelno dalį, panašiai kaip Deivisas Lerojus pasielgė su 
Abeliu, pradėjusiu dirbti Čikagos „Ričmonde“. 

Kelis mėnesius jis keliavo iš viešbučio į viešbutį, nė viename ne- 
pasilikdavo ilgiau nei kelias dienas. Niekam nepranešdavo, niekas 
nežinodavo, išskyrus ištikimąjį Džordžą, jo akis ir ausis Čikagoje, 
į kurį viešbutį jis važiuos kitą kartą. Šią sekinančią rutiną jis sulau- 
žydavo tik kartkartėmis norėdamas praleisti vakarą su Zofija arba 
aplankyti banke Kurtį Fentoną. 

Įvertinus grupės finansinę padėtį Abeliui teko priimti keletą ne- 
malonių sprendimų. Pats drastiškiausias buvo uždaryti viešbučius 
Mobilyje ir Čarlstone, kurie dirbo taip nuostolingai, kad grasinosi 
suryti visus grupės finansus. Kitų viešbučių darbuotojai matydami 
švysčiojant kirvį plušo dar smarkiau. Kaskart grįžusio į mažą kabi- 
netuką Čikagoje Abelio laukdavo pluoštas atmintukų, reikalaujan- 
čių neatidėliotino dėmesio — trūkę vamzdžiai prausyklose, tarakonai 
miegamuosiuose, temperamento protrūkiai virtuvėje ir neišvengia- 


mai nepatenkinti klientai, grasinantys teismais. 


Nustačius, kad nėra jokių įkalčių, rodančių jį susijus su gaisru Či- 
kagos „Ričmonde“, Abelio gyvenime su laukiamu pusaštunto šimto 
tūkstančių dolerių čekiu iš Didžiosios vakarų draudimo kompanijos 
vėl pasirodė Henris Osbornas. Leitenanto O'Melio įrodymai pasiro- 
dė įtikinami, ypač kai jis pridūrė, kad su džiaugsmu pakartos savo 
išvadas teisme. Abelis suprato, kad yra skolingas detektyvui daugiau 
nei pieno kokteilį, ir džiaugėsi suderėjęs su draudimo kompanija, jo 
manymu, sąžiningą sumą. Tačiau Henris Osbornas pasiūlė reikalauti 
didesnės sumos ir skirtumą pasidalinti. Abelis atsisakė ir prarado visą 


pagarbą, kurią jautė Osbornui. Jei žmogus gali būti neištikimas savo 

kompanijai, galima neabejoti, kad nedvejodamas darbuosis Abeliui 


už nugatos, kai tik jam bus paranku. 


Tūkstantis devyni šimtai trisdešimt antrųjų pavasarį Abelis nu- 
stebo gavęs laišką iš Melanijas Leroj, širdingesnio tono, nei ben- 
draujant asmeniškai. Jis jautėsi pamalonintas, netgi sujaudintas 
ir paskambinęs sutarė susitikti ir pavakarieniauti „Stevense“. Šio 
pasirinkimo pasigailėjo vos įėjęs į valgomąjį, kai pamatė, kad ap- 
tarnauja Zofija, iš pažiūros gerokai nusikamavusi, nes jos pamaina 
jau artėjo prie pabaigos. Melanijos, priešingai, atrodė žavingai su 
oranžine suknele, kuri gana aiškiai atskleidė, kaip atrodys jos kū- 
nas nulupus žievelę. Reikėjo ją vestis į kitą restoraną. Kas privertė 
pasirinkti „Stevensą'? Kaip galima būti tokiam mitriam versle ir 
visiškam slunkiui asmeniniame gyvenime? 

— Nuostabu matyti, kad taip gerai atrodai, Abeli, — vos atsisėdus 
pastebėjo Melanija. — Aišku, visi žino, kaip puikiai tvarkaisi su „Ri- 
čmondo grupe“. 

— „Barono grupe“, — pataisė Abelis. 

Melanija truputį išraudo. 

— Nežinojau, kad pakeitei pavadinimą. 

— Taip, pakeičiau visai neseniai, — sumelavo Abelis. Iš tiesų jis tik 
tą akimirką suvokė, kad visi grupės viešbučiai ateityje bus žinomi 
„Barono“ pavadinimu. Pats stebėjosi, kaip šitai netoptelėjo anksčiau. 

— Tinkamas pavadinimas, — šypsodamasi tarstelėjo Melanija. 

Abelis žinojo, kad iš kitos salės pusės juos stebi Zofija, tačiau jau 
buvo per vėlu ką nors keisti. 

— Kur nors dirbi? — pasiteiravo viešnios, skrebendamas žodžius 


„Barono grupė“ ant meniu nugarėlės. 

— Ne, šiuo metu ne. Moteris su laisvųjų menų laipsniu šiame 
mieste turi sėdėti ir laukti, kol bus pasamdyti visi vyrai, tik tada gali 
tikėtis darbo. 

— Jei kada norėsi dirbti „Barono grupėje“, — Abelis kiek pabrėžė 
pavadinimą, — tik pasakyk. 

— Ne, ne, — atsakė Melanija, — man viskas gerai. 

Ji greitai pasuko kalbą į muziką ir teatrą. Pokalbis Abeliui buvo 
neįprastas ir malonus iššūkis; ji vis dar erzinosi, tačiau inteligentiškai, 
jos draugijoje jis jautėsi labiau pasitikintis nei kada anksčiau. Kavą jie 
gėrė tik gerokai po vienuoliktos, iki to laiko Zofijos pamaina pasibai- 
gė. Jis parvežė Melaniją į jos butą ir nustebo, kai ji pakvietė išgerti. Jis 
sėdėjo ant sofos, o ji pylė jam uždraustą viskį ir ant fonografo uždėjo 
plokštelę. 

— Negaliu ilgai pasilikti, - pastebėjo Abelis, — rytoj sunki diena. 

— Tai aš turėčiau taip sakyti, - pastebėjo Melanija. - Meldžiu, ne- 
skubėk. Šis vakaras toks smagus — visai kaip senais laikais. 

Ji atsisėdo šalia, suknelė ties keliais pakilo. „Ne visai kaip senais 
laikais“, — galvojo Abelis. Jis nebandė priešintis, kai ji palinko artyn. 
Po kelių akimirkų jis ją jau bučiavo — o gal ji bučiavo jį. Jo rankos 
nuklydo ant ilgųjų kojų, paskui ant jos krūtų - šį kartą, regis, ji noriai 
atliepė. Galiausiai pati už rankos nusivedė jį į miegamąjį, nuklojo 
apklotą, apsisuko ir paprašė atsegti užtrauktuką. Susinervinęs ir ne- 
galėdamas patikėti Abelis pakluso ir išjungė šviesą. Melanijai tikrai 
nestigo patirties, ji nepaliko jam jokių abejonių, kad itin mėgaujasi. 
Pasimylėjus Abelis tysojo atsimerkęs, o Melanija miegojo jo glėbyje. 

Ryte jie pasimylėjo antrą kartą. 

— Stebėsiu „Barono grupę“ su nauju susidomėjimu, — tarstelėjo 
Melanija, kai Abelis pradėjo rengtis. - Niekas nė neabejoja, kad jos 
laukia didelė sėkmė. 

— Dėkui, — tarė Abelis. 

— Galbūt galėtume dar kada pasimatyti? 

— Kodėl gi ne? — neprieštaravo jis. 

Melanija pabučiavo jį į skruostą, tarsi žmona į darbą besiruošiantį 
vyrą. 

— Įdomu, kokią moterį kada nors vesi, — tarstelėjo ji nekaltai pri- 
laikydama apsiaustą. 

Jis dirstelėjo į ją ir meiliai nusišypsojo. 

— Kai teks spręsti, Mel, būk rami, nepamiršiu puikaus tavo 
patarimo. 

— Ką turi omeny? — apsimestinai kukliai pasiteiravo Melanija. 


— Pasistengsiu susirasti dailią lenkaitę. 


Abelis su Zofija susituokė po mėnesio Švenčiausiosios Trejybės 
lenkų misijoje. Zofiją prie altoriaus atvedė jos svainis Janekas, vyriau- 
siasis pabrolys buvo Džordžas. Priėmimas buvo surengtas „Stevense“, 
gėrimas ir šokiai užsitęsė iki vėlumos. Džordžas nenustygdamas da- 
vėsi po salę su fotoaparatu ir fotografavo svečius visokiausiais įmano- 
mais deriniais bei kombinacijomis. Pagal tradiciją visi vyrai sumokėjo 
simbolinę sumą už šokį su Zofija, ir tik po vidurnakčio vakarienei pa- 
tiektų barščių, p/erogi ir bigos, paskandintų vyne, brendyje ir Dancigo 
degtinėje, Abelis su Zofija galėjo pasitraukti į jaunavedžių numerį. 

Abelis maloniai nustebo, kai kitą rytą prie registratūros pulto 
Kurtis Fentonas pranešė, kad vakarienę „Stevense“ apmokėjo ponas 
Mekstonas ir tai yra vestuvinė dovana. Pinigus, kuriuos buvo atidė- 
jęs priėmimui, Abelis panaudojo pradinei įmokai už nedidelį namelį 
Rigo gatvėje. 


Pirmą kartą gyvenime Abelis turėjo savo namus. 


KETVIRTA DALIS 


1932-1941 

Prieš tvirtai apsispręsdamas dėl ateities Viljamas nusprendė mė- 
nesį paatostogauti Anglijoje. Trumpai pasvarstė net galimybę išeiti iš 
„Kaino ir Keboto“, tačiau Matas jį įtikino, kad tai niekur nenuves, 
ir, šiaip ar taip, Viljamo tėvas nebūtų tam pritaręs. 

Pasirodė, jog Matas išgyvena draugo pralaimėjimą dar sunkiau 
nei Viljamas. Kitą savaitę jis dukart atvyko į banką akivaizdžiai pa- 
giringas ir išėjo anksti, palikęs neužbaigtą svarbų darbą. Viljamas 
incidentų nekomentavo, o penktadienį pakvietė Matą kartu pava- 
karieniauti. Matas atsisakė tvirtindamas, kad liko galybė neužbaigtų 
darbų. Viljamas nė dėmesio nebūtų atkreipęs, jei tą vakarą nebūtų 
Mato pamatęs vakarieniaujant Ri:z-Carlton su patrauklia moterimi, 
kuri, Viljamas galėjo prisiekti, buvo vieno „Kaino ir Keboto“ sky- 
riaus vadybininko žmona. Keitė niekaip nekomentavo, tik pastebė- 
jo, kad Matas atrodo ne kažin kaip. 

Viljamas tik vylėsi, kad bičiulis susidoros su dvigubu krūviu, kol 
jo nebus. Tai buvo ta akimirka, kai jis nusprendė, kad neištvers viso 
mėnesio Anglijoje be Keitės ir pasiūlė jai kartu leistis į kelionę. 

— Visą mėnesį užsienyje su svetimu vyru? - ji apsimestinai droviai 
prisidengė lūpas ranka. - Ką pagalvotų tavo senelės? 

— Kad tu niekas daugiau, tik nesuvaldoma ištvirkėlė. 


Viljamas su Keite išplaukė „Mauritanija“, miegojo atskirose 
kajutėse. Kai įsikūrė atskiruose kambariuose „Savojoje“, netgi 


skirtinguose aukštuose, Viljamas prisistatė į „Kaino ir Keboto“ 

Londono filialą Lombardo gatvėje ir įvykdė išsigalvotą šios ke- 
lionės tikslą: atliko kruopščią banko veiklos Europoje analizę. 
Nuotaika kontoroje buvo pakili, paaiškėjo, kad Tonį Saimonsą 
londoniškiai mėgo ir juo žavėjosi, tad Viljamui ne kas ir beliko, 
tik murmėti pritarimus. 

Viljamas su Keite praleido nuostabų mėnesį Londone. Vaka- 
rais lankėsi operoje, O/d Vic teatre ir Karališkojoje Alberto kon- 
certų salėje, o dieną jis aprodė mylimajai Londono Tauerį, For- 
tnumą ir Karališkąją akademiją, kur nusipirko Volterio Sikerto* 
tapybos darbą. Keitė nusifotografavo greta sargybinio prie Ba- 
kingamo rūmų. Nors šį kartą Viljamas nebandė patraukti rau- 
donšvarkių dėmesio, vis dėlto atrodė, kad jie nemirksi. Sugrįžo 
prisiminimai apie mamą. Paskui Viljamas su Keite petys petin 
perėjo Vaitholu** ir nusifotografavo prie Dauningo gatvės dešim- 
tojo numerio***. 

— Ką gi, padarėme viską, ko tikimasi iš save gerbiančio ameri- 
kiečio, — tarstelėjo Viljamas. 

— Tik Oksfordo neaplankėme, - pastebėjo Keitė. - Mano tė- 
vas buvo Rodso stipendininkas, ir aš mielai aplankyčiau jo senąjį 
koledžą. 

Kitą rytą išnuomotu Morris Oxfordu abu su Keite leidosi vin- 
giuotais gyvatvorėmis įrėmintais kaimo keliukais į universiteto 
miestą. Viljamas pastatė automobilį už Redklifo, ir abu visą rytą 
klaidžiojo po koledžus: Magdalenos, nuostabų, prie upės, Kris- 
taus Bažnyčios, didingą, bet be dengtos arkados, Baliolio, kur 


* Volteris Sikertas (Walter Richard Sickert, 1860-1942) — pereinamojo laikotarpio 
tarp impresionizmo ir modernizmo vokiečių kilmės anglų dailininkas. 


** Vaitholas (Whiteball) —- gatvė Londono centre, neigiama prasme simbolizuojanti 
Britanijos vyriausybę. Eina nuo parlamento rūmų Vestminsteryje iki Trafalgaro aikštės. 


*** Dauningo gatvėje 10 (10 Downing Street) yra Anglijos ministro pirmininko 
rezidencija. 

keletą tingių metų praleido Keitės tėvas, ir Mertono, kur abu pa- 
prasčiausiai susėdo ant žolės ir svajojo. 

— Pone, negalima sėdėti ant žolės, - pasigirdo koledžo durininko 
balsas. 

Abu nusijuokė, pašoko ir nuėjo kaip porelė paskutinio kurso stu- 
dentų ranka rankon greta Izės*, kur stebėjo, kaip aštuoni į Matą pa- 
našūs jaunuoliai irkluodami iš visų jėgų stengiasi kuo greičiau ginti 
savo laivelį. 

Po vėlyvų pietų pakeliui į Londoną Viljamas su Keite sustojo 
Henlyje prie Temzės išgerti arbatos į upę atgręžtame „Belo“ viešbu- 
tyje. Po sklindžių ir didelio puodelio stiprios angliškos arbatos Keitė 
tarė, kad tikriausiai derėtų važiuoti, jei tikisi grįžti į „Savoją“ prieš 
sutemstant, tačiau įstačius skriejiką į Morris Oxsfordą netgi po ke- 
lių bandymų niekaip nepavyko užvesti variklio. Galiausiai Viljamas 
pasidavė ir, kadangi jau buvo pradėję temti, nusprendė, jog geriau 
pernakvoti Henlyje. Jis grįžo į „Belo“ registratūrą ir paprašė dviejų 
kambarių. 

— Apgailestauju, pone, — atsakė registratorius, — tegaliu pasiūlyti 
vieną dvivietį kambarį. 

Viljamas akimirką dvejojo, paskui pasakė: 

— Gerai, paimsim. 

Keitė pabandė paslėpti nuostabą, tačiau nieko nepasakė; registra- 
torius žvelgė į juos įtariai. 

— Ponas ir ponia?.. 

— Ponas ir ponia Kainai, — tvirtai išrėžė Viljamas. — Netrukus 
grįšime. 

— Ar nunešti į numerį jūsų lagaminus, pone? — pasiteiravo švei- 


corius. 


* Taip vadinama per Oksfordą tekanti Temzė. 

— Neturime lagaminų, — šypsodamasis atsakė Viljamas. 

— Suprantu, pone, — pakėlė antakius durininkas. 

Viljamas nusivedė suglumusią Keitę pagrindine Henlio gatve ir 
pasuko į taką, kuris vedė prie apspurusios bažnytėlės. 

— Ar galiu apsiteirauti, kas čia vyksta, Viljamai? 

— "Tai, ką turėjau padaryti gerokai anksčiau, brangioji. 

Normanų stiliaus zakristijoje Viljamas rado prižiūrėtoją, krau- 
nantį giesmynus. 

— Kur galėčiau rasti vikarą? — pasiteiravo Viljamas. 

Bažnyčios prižiūrėtojas atsitiesė kaip ilgas ir gailiai nužvelgė 
Viljamą. 

— Tikriausiai vikariate. 

— O kur yra vikariatas? 

— Tikriausiai jūs amerikiečiai, pone? 

— Taip, — nesiginčijo Viljamas, stengdamasis būti kantrus. 

— Vikariatas turėtų būti greta bažnyčios, argi ne? — tarstelėjo 
žmogėnas. 

— Tikriausiai, — nesiginčijo Viljamas. — Ar galėtumėte dešimt mi- 
nučių palūkėti čia? 

— Kodėl turėčiau, pone? 

Iš vidinės kišenės Viljamas išsitraukė didelį baltą penkių svarų 
banknotą ir išlankstė. 

— Dėl visa ko susitarkim dėl penkiolikos, prašyčiau. 

Bažnyčios prižiūrėtojas atidžiai apžiūrėjo banknotą, tada įdėjo jį 
tarp knygų ir mestelėjo: 

— Tie amerikiečiai... 

Viljamas greitai išsivedė Keitę iš bažnyčios. Eidamas skelbimų len- 
toje verandoje jis perskaitė: „Pastorius Saimonas Takesberis, Kembri- 
džo humanitarinių mokslų magistras, parapijos vikaras“, o greta ant 
vinies kabėjo kreipimasis dėl naujo bažnyčios stogo. „Kiekvienas pen- 


sas pravers renkant taip reikalingus penkis šimtus svarų“, — ne itin 
£ ų 


336 


begėdiškai skelbė popierėlis. Viljamas nuskubėjo takeliu į vikariarą, 
Keitė sekė jį kelis žingsnius atsilikusi. Garsiai pabeldus duris atidarė 
putni besišypsanti rausvaskruostė moteriškaitė. 

— Ponia Takesberi? 

— Taip? — nusišypsojo ji. 

— Ar galėčiau pasikalbėti su jūsų vyru? 

— Šiuo metu jis geria arbatą. Gal galėtumėte ateiti truputį vėliau? 

— Bijau, reikalas gana skubus, - tarė Viljamas. 

Keitė vis dar tylėjo. 

— Na, tokiu atveju geriau užeikit. 

Vikariatas buvo šešioliktojo amžiaus pradžios, nedidukę švie- 
sią svetainę šildė viliojantis rąstų židinys. Vikaras, aukštas ir liesas 
vyriškis, valgė vaflio storumo sumuštinius su agurkais. Jis atsistojo 
pasisveikinti. 

— Gerą dieną, pone?.. 

— Kainas, pone, Viljamas Kainas. 

— Kuo galiu jums padėti, pone Kainai? 

— Mudu su Keite, - paaiškino Viljamas, — norime susituokti. 

Keitė prasižiojo, tačiau vis dar nieko nesakė. 

— O, kaip džiugu, - įsiterpė ponia Takesberi. 

— Taip, tikrai, — pritarė vikaras. — Ar judu — mano parapijiečiai? 
Regis, neprisimenu... 

— Ne, pone, aš amerikietis. Priklausau Bostono šv. Pauliaus 
parapijai. 

— Tikriausiai Masačusetso, ne Linkonšyro, — pastebėjo pastorius 
Takesberis. 

— Teisingai, — tarė Viljamas, staiga suvokęs, kad ir Anglijoje yra 
Bostonas. 

— Nuostabu, — pakartojo vikaras, tarsi laiminimui pakėlęs ran- 


kas. — Kada gi judu planuojate šią sielų sąjungą? 

— Šiandien, pone. 

— Šiandien? — pasitikslino vikaras. 

— Šiandien? — neištvėrė Keitė. 

— Nesu susipažinęs su Jungtinių Valstijų tradicijomis, susijusio- 
mis su iškilminga, šventa ir saistančia santuokos institucija, pone 
Kainai, — pradėjo vikaras, — nors esu skaitęs apie labai keistus įvy- 
kius, susijusius su keliais jūsų žemiečiais Nevados valstijoje. Vis 
dėlto turiu jus informuoti, kad tokie papročiai dar nepasiekė Hen- 
lio prie Temzės. Anglijoje privalu prieš tuokiantis bažnyčioje visą 
kalendorinį mėnesį gyventi parapijoje. Trimis atskiromis progomis 
paskelbiami užsakai, nebent būtų labai ypatingos ir švelninančios 
aplinkybės. Net jei tokios aplinkybės egzistuotų, aš vis dar turėčiau 
klausti vyskupo leidimo, o to padaryti greičiau nei per tris dienas 
neįmanoma. 

Staiga prabilo Keitė. 

— Kiek dar trūksta, kad uždengtumėte naują bažnyčios stogą? 

— Ach, tas stogas. Liūdna istorija, tačiau dabar nenoriu į tai leis- 
tis... Suprantat, vienuoliktojo amžiaus pradžia... 

— Kiek dar trūksta? — pakartojo klausimą Viljamas tvirčiau su- 
spausdamas Keitės plaštaką. 

— Tikimės surinkti penkis šimtus svarų. Iki šiol sekėsi pagirtinai 
gerai; vos per septynias savaites surinkome dvidešimt septynis svarus 
keturis šilingus ir keturis centus. 

— Ne, ne, brangusis, — įsiterpė ponia Takesberi, - pamiršai tą sva- 
rą, vienuolika šilingų ir du pensus, kuriuos surinkau per praėjusią 
savaitę suorganizuotą „Atnešk ir parduok“ išpardavimą. 

— Tikrai nepriskaičiavau, mieloji. Kaip nedėmesinga iš mano pu- 
sės nepaisyti asmeninio tavo įnašo. Vadinasi, iš viso bus... - pradėjo 
pastorius Takesberis ir mėgindamas mintinai sudėti skaičius pakėlė 


akis į dangų, tarsi laukdamas įkvėpimo. 

Viljamas iš vidinės kišenės išsiėmė piniginę, išrašė penkių šimtų 
svarų čekį ir be žodžių ištiesė pastoriui. 

— Aš... O, suprantu, kad yra ypatingų aplinkybių, pone Kainai, — 
tarė vikaras. Jo tonas pasikeitė. — Ar kuris iš jūsų anksčiau buvote 
susituokęs? 

— Taip, — prisipažino Keitė. — Mano vyras prieš ketverius metus 
žuvo lėktuvo katastrofoje. 

— Oi, kaip liūdna, — atsiliepė ponia Takesberi. — Labai apgailes- 
tauju, nė... 

— Palūkėk, mieloji, - pertraukė ją Dievo žmogus, kurį šiuo metu 
labiau domino bažnyčios stogas nei žmonos jausmai. — O jūs, pone? 

— Niekada nebuvau vedęs, — patikino Viljamas. 

— Turiu paskambinti vyskupui, - suspaudęs Viljamo čekį pasto- 
rius Takesberis pradingo savo kabinete. 

Ponia Takesberi pakvietė Viljamą su Keite prisėsti, pasiūlė su- 
muštinių su agurkais ir arbatos. Ji nė akimirkos neužsičiaupė, tačiau 
Viljamas su Keite nesiklausė jos tauškėjimo, sėdėjo nenuleisdami 
vienas nuo kito akių. 

Vikaras sugrįžo suvalgius po tris sumuštinius su agurkais. 

— Tai labai neįprasta, itin neįprasta, tačiau vyskupas, pone Kainai, 
sutiko, su sąlyga, kad jūs rytoj iš pat ryto Amerikos ambasadoje pa- 
tvirtinsite, jog santuoka įvyko, o paskui, kai grįšite namo, jūsiškėje 
Bostono šv. Pauliaus parapijoje Masačusetse jums bus suteiktas Baž- 
nyčios palaiminimas. 

Jis tebespaudė penkių šimtų svarų čekį. 

— Dabar tereikia dviejų liudytojų, — tęsė vikaras. — Vienas galės 
būti mano žmona, ir tikėkimės, kad bažnyčios prižiūrėtojas tebedir- 
ba, tad ir jis galės paliudyti. 

— Jis tebedirba, — tarė Viljamas. 


— Kodėl jūs toks tikras, pone Kainai? 


339 


— Jis man kainavo vieną procentą. 

— Vieną procentą? — suglumęs pakartojo pastorius Takesberis. 

— Vieną procentą sumos už bažnyčios stogą, — paaiškino Keitė. 

Vikaro paraginti Viljamas, Keitė ir vikaro žmona siauru takeliu 
nuringavo į bažnytėlę, kur laukė prižiūrėtojas. 

— Iš tikrųjų, žiūrėkit, ponas Sprodžetas tebedirba... Jis nieku gyvu 
nebūtų pasilikęs dėl manęs; akivaizdu, jūsiškis būdas veiksminges- 
nis, pone Kainai. 

Prižiūrėtojui nepatikliai stebint, pastorius apsivilko apeigų dra- 
bužį ir kamžą. 

Viljamas atsigręžė į Keitę ir švelniai ją pabučiavo. 

— Suprantu, kad tokiomis aplinkybėmis baisiai kvaila klausti, 
mieloji, tačiau, ar tekėsi už manęs? 

— Gerasis Dieve, — atsiduso pastorius Takesberis, kuris per pen- 
kiasdešimt septynerius mirtingos egzistencijos metus nė karto ne- 


buvo burnojęs prieš Dievą, - norit pasakyt, kad jūs nė nesipiršote? 


Po dvidešimties minučių ponas ir ponia Kainai išėjo iš Henlio 
prie Temzės parapijos bažnytėlės Oksfordšyre. Paskutinę minutę po- 
niai Takesberi teko parūpinti žiedą: jį numovė nuo užuolaidų strypo 
zakristijoje. Kuo puikiausiai tiko. Pastoriui Takesberiui atiteko nau- 
jas stogas, ponas Sprodžetas turėjo ką papasakoti „Žaliajame žmo- 
gutyje“, o ponia Takesberi, pasitarusi su vyru, nusprendė nepranešti 
Motinų sąjungai, iš kur buvo gauti pinigai naujam bažnyčios stogui. 

Už zakristijos durų vikaras padavė Viljamui popieriaus skiautę. 

— Du šilingai ir šeši pensai, pone Kainai. 

— Už ką? — nustebo Viljamas. 


— Tuoktuvių liudijimas, pone Kainai. 

— Jums vertėtų įsidarbinti banke, pone, — tarė Viljamas, duoda- 
mas ponui Takesberiui pusę kronos. 

Viljamas su jaunamarte palaimingai tylėdami grįžo centrine gatve 
į „Belo“ viešbutį. Abu ramiai pavakarieniavo penkioliktojo amžiaus 
ąžuolu išmuštame valgomajame ir pasitraukė į numerį kelios minu- 
tės po to, kai senovinis laikrodis vestibiulyje išmušė devynis kartus. 
Jiems kopiant girgždančiais mediniais laipteliais registratorius atsi- 
gręžė į portjė ir mirktelėjo: 

— Jei tie du — susituokę, aš - Anglijos karalius. 


Viljamas pradėjo niūniuoti: „Dieve, saugok karalienę.“ 


Kitą rytą ponas ir ponia Kainai neskubėdami pusryčiavo ir laukė, 
kol vietos garaže bus pataisytas jų automobilis. Jaunas padavėjas įpylė 
jiems kavos. 

— Norėtum juodos ar įpilti šlakelį pieno? — nekaltai pasiteiravo 
Viljamas. 

Pagyvenusi pora prie gretimo staliuko švelniai jiems šypsojosi. 

— Prašyčiau pieno, — tarė Keitė, švelniai paliesdama Viljamo ranką. 

Grįždami į Londoną per Henlį, palei Temzę ir per Bekonsfildą 
jie važiavo nuleidę automobilio stogą, kad galėtų pasimėgauti vėsiu 
pavasario oru. 

— Ar pastebėjai, kokiu žvilgsniu šįryt tave nudelbė portjė, brangio- 
ji? — pasiteiravo Viljamas. 

— Taip. Tikriausiai derėjo jam parodyti mūsų santuokos liudijimą. 

— Ne, ne, būtum sugadinus jo susidarytą amerikietės paleistuvės 
įvaizdį. Jis mažiausiai norėtų šįvakar grįžęs papasakoti žmonai, kad 
mes iš tikrųjų susituokę. 

Į „Savoją“ jie grįžo kaip tik pietums ir nustebino registratorių at- 


sisakę Keitės kambario. Vėliau jis išgirdo komentarą: 

— O atrodė, kad jaunasis ponas Kainas tikras džentelmenas. Jo 
velionis garbusis tėvas niekada nebūtų taip pasielgęs. 

Viljamas su Keite ruošėsi „Akvitanija“ grįžti į Niujorką, tačiau 
prieš tai dar užsuko į Amerikos ambasadą Grosvenor Gardense pra- 
nešti apie pasikeitusį statusą. Vyriausiasis konsulas davė užpildyti 
ilgą formą, apmokestino vienu svaru ir privertė laukti gerokai ilgiau 
nei valandą. Atrodo, ambasadai naujo stogo nereikėjo. Viljamas su- 
galvojo užsukti į Cartier saloną Bondo gatvėje ir nupirkti Keitei auk- 
sinį sutuoktuvių žiedą, tačiau ji nė girdėti nenorėjo — niekas nebūtų 


privertęs jos išsiskirti su žalvariniu užuolaidos žiedeliu. 

Amerikai tebeskęstant depresijoje Abelis ėmė labiau nei nuogąs- 
tauti dėl „Barono grupės“ ateities. Per pastaruosius porą metų buvo 
uždaryti du tūkstančiai bankų, kas savaitę duris užverdavo vis nauji. 
Be darbo liko devyni milijonai žmonių, bent jau nesunku buvo rasti 
patyrusio personalo visiems viešbučiams. Nepaisant visko, tūkstantis 
devyni šimtai trisdešimt antraisiais „Barono grupė“ patyrė septynias- 
dešimt dviejų tūkstančių dolerių nuostolį - būtent tais metais Abelis 
buvo apskaičiavęs persilaužimą. Jis ėmė spėlioti, ar rėmėjui pakaks 
lėšų bei kantrybės, kol Abeliui pavyks viską pataisyti. 

Pastaruoju metu Antonio Kermako sėkmingos kampanijos į Či- 
kagos mero postą įkvėptas baronas Rosnovskis pradėjo aktyviai do- 
mėtis politika. Kermakas mygo Abelį stoti į demokratų partiją, kuri 
pradėjo tulžingą kampaniją prieš prohibiciją. Kadangi Kermakas 
buvo emigravęs iš Čekoslovakijos, tarp dviejų vyriškių akimirksniu 
užsimezgė ryšys, ir Abelis apsidžiaugė, kai tūkstantis devyni šimtai 
trisdešimt antraisiais buvo išrinktas delegatu į Čikagoje vykusią na- 
cionalinę demokratų konvenciją, kur Kermakas sausakimšą salę pa- 
tiesė sau po kojomis pareiškęs, kad: „Tikra tiesa, atplaukiau „Mayflo- 
wer“, tačiau atplaukiau kaip galėdamas greičiau.“ 

Konvencijoje politikas supažindino poną Rosnovskį su Frankli- 
nu Ruzveltu, kuris Abeliui paliko didelį įspūdį. Tais pačiais metais 
Franklinas Ruzveltas lengvai laimėjo prezidento rinkimus, visose 
tarnybose visoje šalyje susodino demokratus, o tarp naujai išrinktų 


Čikagos miesto tarybos narių buvo ir Henris Osbornas. 

— NTT 


"Tūkstantis devyni šimtai trisdešimt trečiaisiais „Barono grupė“ 
apkarpė nuostolius iki dvidešimt trijų tūkstančių, o vienas viešbutis, 
Sent Luiso „Baronas“, netgi deklaravo pelną. Kai kovo dvyliktą dieną 
pirmą kartą radijo bangomis buvo transliuojama prezidento Ruzvel- 
to kalba, kurioje jis drąsino kraštiečius „dar kartą patikėti Amerika“, 
Abelio pasitikėjimas staiga išaugo, ir jis nusprendė vėl atidaryti du 
tūkstantis devyni šimtai dvidešimt devintaisiais uždarytus viešbučius. 

Atidarinėjant užkonservuotus viešbučius Zofija jau ėmė komen- 
tuoti ilgus Abelio dingimus Čarlstone ir Mobilyje. Ji niekad netroš- 
ko, kad jis pasiektų daugiau nei „Stevenso“ valdytojo padėjėjo vietą. 
Sulig kiekvienu prabėgančiu mėnesiu moteris vis geriau suvokė, kad 
nespėja su vyro ambicijomis, ir net pradėjo baimintis, jog taps jam 
nebeįdomi. 

Taip pat ji pradėjo nerimauti, kad nepagimdo Abeliui vaikelio, 
nors gydytojas tikino, jog niekas netrukdo pastoti. Gydytojas netgi 
pasiūlė išsitirti ir vyrui, tačiau Zofija Abeliui nieko nesakė suprasda- 
ma, kad jis palaikys tai smūgiu jo vyriškumui. Galų gale, kai jau kone 
neliko vilties, o tema tapo tokia opi, kad apskritai buvo sunku apie tai 
kalbėti, Zofijai dingo mėnesinės. 

Ji viltingai palaukė dar mėnesį. Ir Abeliui nieko nesakė, ir pas gy- 
dytoją neskubėjo. Po mėnesio pastarasis patvirtino, kad ji laukiasi. 

Zofija pagimdė dukrą pirmą Naujųjų, tūkstantis devyni šimtai 
trisdešimt ketvirtųjų metų dieną. Pavadino Florentina Abelio sesers 
atminimui. Vos pamatęs mergytę Abelis pametė galvą ir Zofija iš karto 
suprato, kad nustojo buvusi didžiausia jo gyvenimo meilė. 

Mergaitės krikšto tėvais tapo Džordžas ir Zofijos pusseserė, vakare 
Abelis iškėlė tradicinę lenkišką dešimties patiekalų vakarienę. Vaikui 
buvo įteikta daugybė dovanų, tarp jų — dailus senovinis žiedas nuo 


nežinomo Abelio rėmėjo. Jis savotiškai atsilygino už dovaną, kai metų 

pabaigoje „Barono grupė“ davė šešiasdešimt trijų tūkstančių dolerių 
pelną. Tik Mobilio „Baronas“ tebedirbo nuostolingai. 

Gimus Florentinai Abelis vis daugiau laiko praleisdavo namuose ir 
nusprendė, kad atėjo laikas statyti naują viešbutį Vėjų mieste. Jis keti- 
no Deiviso Lerojaus atminimui šį viešbutį padaryti grupės pagrindi- 
niu. Kompanijai vis dar priklausė sklypas Mičigano aveniu, ir nors su- 
laukė keleto pasiūlymų, Abelis tos žemės nepardavė tikėdamasis vieną 
dieną pakankamai finansiškai sustiprėti ir atstatyti senąjį „Riėmondą“. 
Projektui reikėjo kapitalo, tad Abelis džiaugėsi, kad nepalietė septynių 
šimtų penkiasdešimties tūkstančių dolerių Didžiosios vakarų draudi- 
mo kompanijos išmokos. 

Mėnesiniame valdybos susirinkime apie savo užmačias jis pranešė 
Kurčiui Fentonui, pridurdamas vienintelę išlygą: jei Deividas Meksto- 
nas nepageidauja, kad „Stevensui“ atsirastų konkurentas, Abelis pro- 
jekto atsisakys. Po kelių dienų Kurtis Fentonas patikino Abelį, kad 
rėmėjas neprieštarauja sumanymui statyti Čikagos „Baroną“. 

Naujo viešbučio statybai Abeliui prireikė penkiolikos mėnesių, 
talkinant tarybos nariui Henriui Osbornui, kuris reikalingus miesto 
tarybos leidimus parūpino trumpiausiu įmanomu laiku. Čikagos „Ba- 
roną“ tūkstantis devyni šimtai trisdešimt šeštų metų gegužės mėnesį 
atidarė meras Edvardas Kvelis, po Antonio Kermako nužudymo tapęs 
demokratų partijos Ilinojaus skyriaus lyderiu. Deiviso Lerojaus atmi- 
nimui viešbutyje nebuvo septyniolikto aukšto — šią tradiciją Abelis tęs 
visuose naujai statomuose viešbučiuose. 

Čikagos „Baroną“ spauda išliaupsino ir dėl dizaino, ir dėl statybos 
spartos. Naujajam viešbučiui Abelis galų gale išleido per milijoną do- 
lerių, tačiau buvo matyti, jog kiekvienas centas panaudotas prasmin- 
gai. Viešosios erdvės buvo didelės ir ištaigingos, aukštomis tinkuo- 
tomis lubomis, puošybos elementai — pastelinių žalių atspalvių, ma- 
lonių akiai ir raminančių, kilimai — stori ir prabangūs. Iškili tamsiai 


žalia „B“, nors įžūliai nekrito į akis, buvo visur, dabino viską nuo virš 

įėjimo į keturiasdešimt dviejų aukštų pastatą plazdenančių vėliavų iki 
dailaus paties jauniausio pasiuntinuko švarkelio atlapo. Kreiptis į du 
tūkstančius susirinkusių svečių per oficialų atidarymą buvo pakviesti 
abu Ilinojaus senatoriai. Ponas Mekstonas užėmė savo vietą tarp sve- 
čių kiek sutrikęs, kodėl jam teko garbė sėdėti prie pagrindinio stalo. 

— Šis viešbutis jau pažymėtas sėkmės ženklu, — paskelbė vyresnysis 
senatorius Hamiltonas Liuisas, — nes, mano bičiuliai, žmogus, o ne 
statinys visada buvo žinomas kaip Čikagos Baronas. 

Abelis nušvito pamalonintas ir to neslėpė, kai du tūkstančiai sve- 
čių ėmė šaukti pritardami. Pakilęs atsakomajai kalbai Abelis pradėjo 
nuo padėkų merui, senatoriams ir tuzinui kongresmenų, susirinkusių 
į atidarymą. Kalbą baigė populiariu posakiu: „Tačiau jūs dar nieko 
nematėt.“ 

Džordžui buvo duoti nurodymai vadovauti plojimams atsistojus. 
Neprireikė, nes Abeliui sėdantis visi jau stovėjo. Jis šypsojosi. Paga- 
liau galėjo atsipalaiduoti tarp didžiųjų verslininkų ir politikų, kurie 
elgėsi su juo kaip su lygiu. Prabangioje šventėje Zofija droviai sukinė- 
josi pakraščiuose: jai buvo pernelyg prašmatnu, su naujaisiais Abelio 
draugais ji jautėsi pernelyg susikausčiusi. Ji nei suprato, nei jai rūpėjo 
vyro sėkmės mastas; nors dabar galėjo sau leisti pačius prabangiausius 
apdarus, moteris vis dar gebėjo atrodyti nemadingai, ne vietoje ir per- 
nelyg gerai jautė, jog Abeliui tai kelia apmaudą. Ji stovėjo nuošaly, kai 
jis kalbėjosi su tarybos nariu Henriu Osbornu. 

— Tikriausiai tai svarbiausias jūsų gyvenimo įvykis, - tarė Osbor- 
nas, plodamas Abeliui per petį. 

— Svarbiausias? Man ką tik sukako trisdešimt, — nustebo tas. Kai 
jis apkabino tarybos nario pečius, plykstelėjo fotoaparatas, ir Abelis 
nušvito staiga suvokęs, kaip jaudina būti laikomam vieša figūra. 

— Ketinu pristatyti „Barono“ viešbučių visame pasaulyje, — tarė jis 
kiek per garsiai, kad nugirstų slapta besiklausantys reporteriai. — Keti- 
nu Amerikai tapti tuo, kuo Cezaris Ricas buvo Europoje. Kiekvienas 


keliaujantis amerikietis galės vadinti „Baroną“ savo antraisiais namais. 

Viljamui paaiškėjo, kad sunku apsiprasti „Kainą ir Kebotą“ tvar- 
kant naujajam valdybos pirmininkui. Franklino Ruzvelto pažadėtas 
Naujasis kursas buvo pradėtas įgyvendinti stulbinamu greičiu, tad 
ir Viljamas, ir Tonis Saimonsas suvokė, jog neįmanoma sutarti, ar 
painiotis į investicijas gerai ar blogai. Tačiau plėtra — bent jau viena- 
me fronte — tapo neišvengiama, kai grįžus iš Anglijos Keitė netrukus 
pranešė, kad laukiasi. Toji žinia ir jos tėvams, ir jos sutuoktiniui su- 
kėlė daug džiaugsmo. Viljamas bandė pakoreguoti darbo valandas, 
kad prisitaikytų prie naujo, vedusio vyro vaidmens, tačiau vis dėlto 
apsižiūrėjo, jog visus karštus vasaros vakarus liks prikaustytas prie 
darbo stalo. Laiminga laisva gėlėta nėščiosios suknele pasidabinusi 
Keitė Redhause prižiūrėjo vaikų kambario puošybą, o Viljamas pir- 
mą kartą per savo karjerą suprato, kad jam nebesvarbu, jei iš darbo 


vakare išeis ne paskutinis. 


Keitė ir kūdikis, kuris turėjo gimti per Kalėdas, teikė Viljamui daug 
džiaugsmo namuose, tačiau dėl Mato darbe jam darėsi vis sunkiau. 

Bičiulis pradėjo išgėrinėti su sėbrais, kurių Viljamas nepažinojo, 
be jokio paaiškinimo darbe pasirodydavo vėlai. Bėgant mėnesiams 
Viljamui paaiškėjo, kad nebegalima pasikliauti draugo sveika nuo- 
voka. Iš pradžių jis nieko nesakė vildamasis, jog tai ne daugiau nei 
reakcija į prohibicijos panaikinimą. Tačiau netrukus paaiškėjo, kad 


viskas ne taip paprasta, kad problema tik gilėja. 

Paskutinis lašas kaptelėjo, kai Matas pasirodė darbe dvi valandas 
pavėlavęs, aiškiai pagiringas ir padarė paprastą klaidą, kurios buvo 
galima išvengti: pardavė svarbią investiciją. Viskas baigėsi nedideliu 
nuostoliu klientui, kuris tikėjosi susižerti neblogą pelną. Viljamas 
suprato, kad pagaliau atėjo laikas nemaloniam, tačiau būtinam po- 
kalbiui akis į akį. 

Viljamui baigus įkvepiančią kalbą, Matas pripažino savo klaidą ir 
iškalbingai atsiprašė. Dėkingas, kad nekilo ginčas, Viljamas jau baudė- 
si pasiūlyti bičiuliui kartu papietauti, tačiau į kabinetą įlėkė sekretorė. 

— Pone, jūsų žmoną išvežė į ligoninę. 

— Kodėl? Kas nutiko? — išsigando Viljamas. 

— Tikriausiai kūdikis, - priminė sekretorė. 

— Tačiau liko dar mažiausiai šešios savaitės, — nustebo Viljamas. 

— Suprantu, pone, tačiau gydytojas Makenzis iš balso atrodė su- 
nerimęs ir norėjo, kad jūs kuo greičiau atvažiuotumėte į ligoninę. 

Matas, kuris vos prieš akimirką atrodė visiškai nepatikimas, tuč- 
tuojau persimainė ir nuvežė Viljamą į ligoninę. Sukant į automobi- 
lių stovėjimo aikštelę abu užplūdo prisiminimai apie Viljamo ma- 
mos mirtį ir negyvą gimusią jos dukrytę. 

Viljamui nereikėjo, kad kas palydėtų į Ričardo Kaino vardo ma- 
mos ir vaiko skyrių, kurį Keitė vos prieš kelis mėnesius oficialiai 
atidarė. Prie gimdyklos durų jis rado stovinčią slaugytoją; moteris 
paaiškino, kad su jo žmona yra gydytojas Makenzis, kad ji neteko 
daug kraujo. Viljamas bejėgiškai mynė koridoriumi pirmyn atgal, 
nerimastingai laukė, lygiai taip pat kaip prieš daugybę metų. Argi 
svarbu būtų tapti banko valdybos pirmininku, jeigu netektum Kei- 
tės? Kada paskutinį kartą sakė jai „myliu tave“? 

Matas sėdėjo kartu su Viljamu, vaikščiojo kartu su Viljamu, 
tačiau nieko nesakė. Nebuvo ką sakyti. Kartkartėmis į gimdyklą 


įbėgdavo ar iš ten išbėgdavo slaugytoja. Sekundės virto minutėmis, 

minutės — valandomis. Galiausiai pasirodė gydytojas Makenzis, chi- 
rurgo kauke prisidengęs nosį ir burną, jo kakta buvo išpilta smul- 
kiais prakaito lašeliais. Iš gydytojo veido Viljamas nieko negalėjo 
pasakyti, kol tas nenusismaukė baltos kaukės ir neatskleidė plačios 
šypsenos. 

— Sveikinu, Viljamai, turi sūnų, o Keitė jaučiasi kuo puikiausiai. 

— Dėkui Dievui, - atsidūsėjo Viljamas, įsikabinęs į Matą. 

— Kad ir kaip gerbčiau Aukščiausiojo galią, — pastebėjo gydytojas 
Makenzis, — prie šio gimdymo ir pačiam teko nemažai prisidėti. 

Viljamas nusijuokė. 

— Ar galiu pamatyti Keitę? 

— Ne, kol kas dar ne. Daviau jai raminamųjų, užmigo. Ji neteko 
gerokai per daug kraujo, tačiau po nakties poilsio jausis kuo pui- 
kiausiai. Gal kiek silpnoka, tačiau iš pat ryto bus pasiruošusi tave 
priimti. Tačiau niekas neuždraus pasižiūrėti į sūnų. Nenustebk, kad 
toks mažas, nepamiršk, kad jis gimė per anksti. 

Gydytojas Makenzis nusivedė Viljamą su Matu koridoriumi į 
patalpą, kur jie pro stiklo užtvarą galėjo paspoksoti į šešias mažas 
rausvas galvytes lopšiuose. 

— Štai tas, — parodė gydytojas Makenzis į kūdikį eilės gale. 

Viljamas įsmeigė akis į mažą raukšlėtą veiduką. Svajonės apie dai- 
lų, tvirtą sūnų, kuriam skirta būti kitu banko valdybos pirmininku, 
greitai blėso. 

— Na, apie mažylį galėčiau pasakyti štai ką, —- džiaugsmingai pa- 
reiškė gydytojas Makenzis, — jis kur kas dailesnis nei tu tokio paties 
amžiaus. 

Viljamas su palengvėjimu nusijuokė. 

— Kaip ketini jį pavadinti? 

— Ričardas Higinsonas Kainas. 


Gydytojas švelniai paplojo jaunuoliui per petį. 

— Viliuosi gyventi pakankamai ilgai, kad priimčiau Ričardo pir- 
magimmį. 

Tą pačią popietę Viljamas paskambino Sent Polio rektoriui, kuris 
įtraukė berniuką į mokinių sąrašus tūkstantis devyni šimtai ketu- 
riasdešimt penktųjų rugsėjui. Įskiepijęs pirmuosius Ričardo karje- 
ros žingsnius naujai iškeptas tėvelis kartu su Matu gerai nusigėrė, 
pramiegojo ir kitą rytą pas Keitę į ligoninę atvažiavo vėlai. Viljamas 
nusivedė Matą dar kartą užmesti akį į jaunąjį Ričardą. 

— Bjaurus mažius, —- rėžė Matas. — Visiškai nepanašus į savo dai- 
liąją mamą. 

— Lygiai tą patį manau, — pridūrė Viljamas. 

— Tačiau kaip iš akies luptas tu. 

Viljamas grįžo į gėlėmis užverstą Keitės palatą. 

— Ar tau patinka sūnus? — pasiteiravo sutuoktinio Keitė. — Jis toks 
panašus į tave. 

— Kitą, kuris taip pasakys, nudėsiu, — šypsodamasis tarė Vilja- 
mas. — Jis pats bjauriausias mažius, kokį kada teko matyti. 

— Oi, ne! - apsimestinai pasidygėjusi sušuko Keitė. — Jis dailutis! 

— Tokį veidą tik motina ir gali mylėti, - pastebėjo Viljamas ir ją 
apkabino. 

Keitė prisiglaudė prie vyro ir pasiteiravo: 

— Ką senoji Kain pasakytų apie mūsų pirmagimį, pasaulį išvydusį 
praėjus mažiau nei aštuoniems mėnesiams po vestuvių? 

— Nenoriu pasirodyti negailestingas, — atsakė Viljamas, mėgdžio- 
damas močiutę, — tačiau bet kurio, gimusio mažiau nei po penkio- 
likos mėnesių, tėvystė turi būti laikoma įtartina. Mažiau nei devy- 
ni mėnesiai visuomenėje aiškiai nepriimtina, verčiau išvažiuoti iš 
šalies... Beje, prieš tave išvežant į ligoninę pamiršau pasakyti šį tą 
svarbaus. 


— Ką taip? 

— Aš tave myliu. 

Keitei su mažuoju Ričardu teko prabūti ligoninėje dar tris savai- 
tes ir tik prieš pat Kalėdas ji visiškai pasveiko. Viljamas tapo pirmuo- 
ju vyriškos giminės Kainu, keitusiu vystyklus ir stūmusiu vežimėlį. 
Vėliau jis užsiminė Matui, kad buvo pats laikas susirasti gerą moterį 
ir kurti šeimą. 

Matas atsargiai nusijuokė. 

— Tau neabejotinai vidutinio amžiaus krizė. Jau imčiau ieškoti 
žilų plaukų. 

Pora sruogų buvo atsiradusios po kautynių dėl banko valdytojo 


vietos, tačiau Matas nekomentavo. 


Viljamas negalėjo tiksliai nurodyti, kada jo santykiai su Toniu 
Saimonsu pradėjo blogėti. Saimonsas pradėjo vetuoti strateginius jo 
pasiūlymus, o tokia negatyvi nuostata vertė Viljamą rimtai svarstyti 
atsistatydinimo iš valdybos klausimą. 

Grįžęs prie savo ankstesnių įpročių Matas niekuo nepadėjo. Iš- 
tvėręs ne ilgiau nei keletą savaičių, dabar jis gėrė dar labiau ir kasryt 
atkakdavo į banką vis vėliau. Viljamas nelabai išmanė, kaip suvaldyti 
padėtį, ir susivokė nuolat dangstantis bičiulį. Kiekvienos dienos pa- 
baigoje jis dukart patikrindavo Mato paštą, atsakydavo į visus neat- 
silieptus telefono skambučius. 

Tūkstantis devyni šimtai trisdešimt ketvirtųjų vasarą, įgyvendi- 
nant prezidento Ruzvelto Naująjį kursą, investuotojai atgavo kiek 
pasitikėjimo, išsitraukė pinigus iš palovių ir vėl ėmė dėti į bankus. 
Buvo tokių, kurie tikrąja šių žodžių prasme pasirodė nešini lagami- 
nais grynųjų. Viljamas pajuto, kad atėjo laikas atsargiai grįžti į akcijų 


biržą, ir netgi pradėjo plėsti savo portfelį, tačiau Saimonsas vetavo 


pasiūlymą: bankui nederėtų mestis paskui atsainiai Finansų komite- 
te paruoštą memorandumą. Viljamas įlėkė į Saimonso kabinetą net 
nepasibeldęs ir pasiteiravo, ar jam atsistatydinti. 

— Žinoma ne, Viljamai. Kaip jau žinai, mano strategija visada 
buvo šiam bankui vadovauti konservatyviai. Nepageidauju stačia 
galva pulti atgal į rinką ir rizikuoti investuotojų pinigais. 

— Tačiau garantuotai prarasim padėtį tarp kitų bankų, jei sėdėsim 
nuošalyje. Bankai, kurių prieš kelerius metus net nelaikėm konku- 
rentais, netrukus mus aplenks. 

— Aplenks mus kur, Viljamai? Tik ne reputacija. Greitu pelnu — 
galbūt, bet ne reputacija. 

— Tačiau turime rūpintis ir pelnu, — nenusileido Viljamas. - Ban- 
ko pareiga — investuotojams garantuoti deramą pelną, ne tik džen- 
telmeniškai nužymėti laiką. 

— Aš verčiau jau ramiai palauksiu, nei neteksiu reputacijos, kurią 
šiam bankui gerokai daugiau nei pusę amžiaus kūrė tavo senelis ir 
tėvas. 

— Taip, tačiau abudu visada buvo atviri naujoms banko plėtros 
idėjoms. 

— Gerais laikais, — atkirto Saimonsas. 

— Ir blogais. 

— Iš kur tokia neviltis, Viljamai? Vis dar gali laisvai vadovauti savo 
departamentui. 

— Tai jau tikrai. Užkerti kelią viskam, kas bent panėšėja į iniciatyvą. 

— Būkim atviri, Viljamai. Viena priežasčių, kodėl pastaruoju 
metu privalau būti itin atsargus, ta, kad daugiau nebepasitikiu Mato 
sprendimais. 

— Matas čia niekuo dėtas. Tu blokuoji mane. Aš - skyriaus vadovas. 

— Negaliu neatsižvelgti į Matą. Norėčiau. Valdybos akyse abso- 
liučiai atsakau už visų veiksmus, o jis — antras pagal svarbą mūsų 


svarbiausiame skyriuje. 

— Todėl už jį atsakau aš, nes aš esu pirmas tame skyriuje. 

— Ne, Viljamai, negali vienas imtis atsakomybės, jei Matas pasi- 
rodo darbe vienuoliktą valandą girtas, nesvarbu kokia ilga ar glaudi 
draugystė jus sietų. 

— Nesutirštink. 

— Nesutirštinu, Viljamai. Jau daugiau nei metus Matas šiam ban- 
kui tik našta. Vienintelė priežastis, kodėl tyliu, yra artimi asmeniniai 
tavo ryšiai su juo ir jo šeima. Man nebus gaila, kai jis išeis. Supratin- 
gesnis žmogus jau seniai būtų taip pasielgęs, o artimas draugas būtų 
pataręs. 

— Jokiu būdu, -— pareiškė Viljamas. — Jei išeis jis, išeisiu ir aš. 

— Tebūnie, Viljamai. Pirmiausia aš atsakau mūsų investuotojams, 
ne tavo seniems mokyklos bičiuliams. 

— Tu dar pasigailėsi, Toni, — atkirto Viljamas. Jis išlėkė iš valdyto- 
jo kabineto ir įtūžęs grįžo į savąjį. 

— Kur ponas Lesteris? — pasiteiravo praeidamas pro sekretorę. 

— Jis dar nepasirodė, pone. 

Viljamas susierzinęs pažvelgė į laikrodį. 

— Vos tik atvyks, praneškit, kad noriu su juo pasikalbėt. 

— Gerai, pone. 

Viljamas keikdamasis ėmė minti po savo kabinetą. Kiekvienas 
Saimonso pasakytas žodis apie Matą buvo tiesa, o tai tik pablogi- 
no padėtį. Ieškodamas paaiškinimo jis ėmė svarstyti, kada prasidėjo 
Mato girtavimai. Mintis pertraukė sekretorė. 

— K tik pasirodė ponas Lesteris. 

Matas įėjo į kabinetą užsimiegojęs, akivaizdžiai vėl pagiringas. 
Per pastaruosius metus jis siaubingai paseno, oda paliovė kaip anks- 
čiau sveikai švytėti. Viljamas vargiai beatpažino jame žmogų, kone 
dvidešimt metų buvusį geriausiu bičiuliu. 


— Matai, kur, po paraliais, buvai? 

— Pramiegojau, — atsainiai atrėžė draugužis, kasydamasis veidą. — 
Bijau, vakar gerokai užsisėdėjau. 

— Nori pasakyt, gerokai padauginai. 

— Ne, ne tiek jau ir daug. Turiu naują mergaitę, dėl jos ir nesu- 
merkiau akių. Ji nepasotinama. 

— Kada liausiesi, Matai? Tikriausiai permiegojai su visomis vieni- 
šomis Bostono moterimis. 

— Neperdėk, Viljamai, tikriausiai dar liko viena kita, bent jau ti- 
kiuosi. Ir nepamiršk tos daugybės ištekėjusių. 

— Nejuokinga, Matai. 

— Liaukis, Viljamai. Palik mane ramybėje. 

— Palikti tave ramybėje? Ką tik dėl tavęs skundėsi Saimonsas, blo- 
giausia, kad jis teisus. Tavo sveika nuovoka subyrėjo į gabalus. Miegi 
su visais sijonais, tuoj mirtinai prasigersi. Kodėl, Matai? Paaiškink 
man, kodėl? Turi būti koks nors paaiškinimas. Dar prieš metus buvai 
vienas patikimiausių gyvenime sutiktų žmonių. Kas atsitiko, bičiuli? 
Ką man pasakyti Saimonsui? 

— Liepk jam nešdintis po velnių ir žiūrėti savų reikalų. 

Viljamas jau nebegalėjo slėpti pykčio. 

— Matai, būkim sąžiningi, tai ir yra jo reikalai. Mes vadovaujame 
bankui, ne viešnamiui, o aš asmeniškai rekomendavau tave į direk- 
toriaus vietą. 

— O dabar nebeatitinku tavo aukštų standartų, šitai bandai 
pasakyt? 

— Ne, aš taip nesakiau. 

— Tai ką, po galais, tu nori pasakyti? 

— Surimtėk ir nors kelias savaites padirbėk kaip pridera. Pamatysi, 
visi netruks viską pamiršti. 

— Tai šito tu nori? 


— Taip. 

— Padarysiu kaip lieptas, šeimininke, — pasakė Matas ir sumušęs 
kulnais išėjo iš kabineto. 

— Velniai rautų, — neišlaikė Viljamas ir susmuko į krėslą. 

Tą popietę Viljamui su Matu reikėjo peržiūrėti kliento akcijų pa- 
ketą, bet Lesterio niekas negalėjo rasti. Po RiESŲ jis negrįžo į įstaigą 
ir tą dieną nebepasirodė. 

Netgi malonumas guldyti miegelio mažąjį Ričardą tą vakarą ne- 
galėjo išblaškyti dėl bičiulio sunerimusio Viljamo. Jis bandė mokyti 
sūnelį skaičiuoti, bet sekėsi nekaip. 

— Jei neišmoksi skaičiuoti, Ričardai, kaip galėsi būti bankinin- 
ku? — Keitei įeinant į vaikų kambarį bambėjo Viljamas. 

— Galbūt jis galų gale imsis šio to vertesnio, — pastebėjo žmona. 

— Kas gali būti vertesnio už bankininkystę? 

— Na, gal jis taps muzikantu, gal beisbolo žaidėju, o gal Jungtinių 
Valstijų prezidentu? 

— Iš minėtų trijų man labiausiai patiktų beisbolininkas - tik jiems 
deramai moka, - apkamšydamas sūnų pareiškė Viljamas. 

— Atrodai pervargęs, mielasis. Viliuosi, nepamiršai, jog šįvakar ei- 
nam išgerti pas Endrių Makenzį? 

— Po paraliais, visiškai iškrito iš galvos. Kada turim ten būti? 

— Maždaug po valandos. 

— Ką gi, tada gerai pamirksiu karštoje vonioje. 

— Maniau, tai moterų privilegija, —- pastebėjo Keitė. 

— Šiandien man reikia truputį pasilepinti. Per dieną nervai visai 
ištampyti. 

— Vėl Tonis Saimonsas pridarė rūpesčių? 

— Taip, bet bijau, kad šįkart jis teisus. Tonis skundėsi dėl Mato 
girtuoklysčių. Tik dėkoju, kad neužsiminė apie lakstymą paskui mo- 
teris. Šiomis dienomis Mato neįmanoma niekur nusivesti, nebent 
gėrimai ir vyriausioji duktė — jau nekalbant apie žmoną — saugiai 


užrakinami dar prieš jam pasirodant. 

Viljamas ilgiau nei pusvalandį mirko vonioje, vos neužmigo, Kei- 
tei jį teko tempte ištempti. Nepaisant jos raginimų pas Makenzius 
Kainai pasirodė dvidešimt penkias minutes pavėlavę. Paaiškėjo, kad 
Matas jau gerokai apsvaigęs ir mėgina užkariauti kongresmeno žmo- 
ną. Viljamas norėjo įsikišti, bet jam sutrukdė Keitė. 

— Nieko nesakyk, — sudraudė ji. 

— Negaliu sau stypsoti ir stebėti, kaip mano akyse geriausias drau- 
gas save žlugdo, - atkirto Viljamas. — Privalau ko nors griebtis. 

Tačiau galiausiai jis paklausė Keitės patarimo ir visą vakarą liū- 
dnai stebėjo, kaip Matas vis girtėja. Iš kitos kambario pusės į Viljamą 
reikšmingai žvelgė Tonis Saimonsas. Viljamui palengvėjo, kai Matas 
anksti išėjo, tegu ir lydimas vienintelės vakarėlyje buvusios neištekė- 
jusios moters. Tik tada Viljamas pradėjo atsipalaiduoti. 

— Kaip laikosi mažasis Ričardas? — pasiteiravo daktaras Makenzis. 

— Jis dar nemoka skaičiuoti, — pasiskundė Viljamas. 

— Gera naujiena. Gal jis galų gale susiras vertesnį užsiėmimą. 

— Lygiai tą patį sakiau ir aš, — įsiterpė Keitė. - Klausyk, Viljamai, 
kokia puiki mintis: jis galėtų būti gydytoju. 

— Gal ir pavyktų, — pastebėjo Makenzis. - Nedaug pažįstu gydy- 
tojų, kurie gebėtų skaičiuoti. 

— Išskyrus tada, kai išrašinėja sąskaitas, — atšovė Viljamas. 

Makenzis nusijuokė. 

— Ką dar galiu pasiūlyti, Keite? 

— Ne, dėkoju, Endriau. Jau laikas namo, jei užsibūsim, liks tik 
Tonis ir Viljamas, tada visą likusį vakarą turėsime klausytis apie ban- 
ko reikalus. 

— Dėkui už vakarą, Endriau, — tarė Viljamas. — Beje, privalau 
atsiprašyti dėl Mato elgesio. 

— Kodėl? —- nustebo Makenzis. 

— Oi, liaukitės, Endriau, jis ne tik nusitašė, kambaryje neliko mo- 


ters, kuriai nebūtų pasipiršęs. 

— Jo padėtyje ir aš tikriausiai panašiai elgčiausi, — atsakė daktaras 
Makenzis. 

— Kodėl taip sakot? — nusistebėjo Viljamas. - Negalima pateisinti 
tokio elgesio vien todėl, kad jis nevedęs. 

— Neteisinu, tačiau mėginu suprasti, ir suvokiu, kad ir pats tikriau- 
siai būčiau ne itin pakaltinamas, susidūręs su tokia pačia problema. 

— Ką norit pasakyt? — nesuprato Viljamas. 

— Dieve mano, — nusistebėjo daktaras Makenzis, — esi artimiau- 
sias jo draugas, ir jis nieko tau nepasakė? 

— Ko nepasakė? — vienu balsu pasiteiravo Keitė su Viljamu. 

Gydytojas Makenzis žvelgė į juos negalėdamas patikėti. 

— Geriau eikim į mano kabinetą. Abudu. 

Viljamas su Keite nusekė paskui gydytoją į nedidelį kambarėlį, 
kone iki lubų prikrautą medicininių knygų, kurias paįvairino atsi- 
tiktinės daktaro Makenzio nuotraukos iš studijų Kornelyje laikų ir 
seni įrėminti sertifikatai. 

— Prašom sėstis, — tarė jis. — Viljamai, nesiteisinsiu dėl to, ką pa- 
sakysiu, nes, tariausi, žinai, jog Matas sunkiai serga, jam Hodžkino 
limfoma. Su liga jis kovoja daugiau nei metus. 

Viljamas atsilošė krėsle, akimirką negebėjo pratarti nė žodžio. 

— Hodžkino limfoma? 

— Kone visada mirtinas limfos mazgų uždegimas ir išdidėjimas, — 
gana formaliai paaiškino gydytojas. 

Viljamas negalėdamas patikėti papurtė galvą. 

— Tačiau kodėl jis man nepasakė? 

— Spėju, jis pernelyg išdidus, kad dar kam užkrautų savo pro- 
blemas. Verčiau mirs vienas, nei dar kam nors leis žinoti, ką kenčia. 
Pastaruosius šešis mėnesius meldžiau jį bent tėvui pasisakyti ir tikrai 
nusižengiau profesinei etikai pasakydamas jums, tačiau negaliu leis- 


ti, kad kaltintumėte jį nederamu elgesiu nežinodami tiesos. 

— Dėkui, Endriau, - tarė Viljamas. — Kaip galėjau būti toks aklas 
ir toks kvailas? 

— Nekaltink savęs, — tarė gydytojas Makenzis. — Iš kur galėjai 
žinoti? 

— Ar tikrai nėra vilties? — pasiteiravo Keitė. 

— Ne. Nesu tikras tik dėl likusio laiko. 

— Jokių ligoninių, jokių specialistų? Pinigai ne problema. 

— Ne viską už pinigus nusipirksi, Viljamai. Jau konsultavausi su 
trimis geriausiais Amerikos chirurgais, netgi su vienu šveicaru, bi- 
jau, jie visi pritaria mano diagnozei. Medicinos mokslas dar neatrado 
vaistų nuo Hodžkino ligos. 

— Kiek jam liko gyventi? — pašnibždomis pasiteiravo Keitė. 

— Geriausiu atveju — šeši mėnesiai, tačiau labiausiai tikėtina — trys. 

— Maniau, kad aš turiu problemų, — pareiškė Viljamas tvirtai su- 
spaudęs Keitės ranką. - Jau eisim, Endriau. Ačiū, kad pranešėte. 

— Padėkit jam kaip pajėgsit, — tarė gydytojas, — tačiau, dėl Dievo 
meilės, būkit supratingi. Tegu elgiasi kaip tinkamas. Tai Mato, ne 
jūsų paskutiniai mėnesiai. Ir nieku gyvu neduokit jam suprasti, kad 
jums pasakiau. 

Viljamas su Keite važiavo namo tylėdami. Vos grįžęs į Redhausą 
Viljamas paskambino moteriai, su kuria Matas išėjo iš vakarėlio. 

— Gal galėčiau pasikalbėti su Matu Lesteriu? 

— Jo čia nėra, — atkirto sudirgęs balsas. - Nusitempė mane į „Re- 
viu“ klubą, o po kelių taurių išėjo su kita, - moteris numetė ragelį. 

„Reviu“ klubas. Viljamas paieškojo telefonų knygoje, paskui nu- 
važiavo į šiaurinę miesto dalį ir, pakamantinėjęs taksi vairuotoją, pa- 
galiau rado klubą. Pabeldė į duris. Kažkas atitraukė skląstį. 

— Ar esate narys? 

— Ne, - tvirtai pareiškė Viljamas ir pro groteles įkišo dešimties 


dolerių kupiūrą. 


358 


Skląstis atsidarė ir durys atsivėrė. Viljamas nudrožė skersai šokių 
aikštelės, su trijų dalių bankininko kostiumu atrodydamas kiek ne 
vietoje. Šokėjai rangėsi vienas apie kitą ir visiškai abejingai traukėsi 
nuo pašaliečio. Viljamas dairėsi dūmų sklidinoje patalpoje, tačiau 
Mato čia nebuvo. Galiausiai jam pasidingojo, kad atpažino vieną iš 
pastarųjų dienų Mato draugužių, sėdinčią kampe su jūreiviu. Vilja- 
mas patraukė prie merginos. 

— Atsiprašau, panele. 

Ji pakėlė akis, tačiau Viljamo aiškiai nepažino. 

— Panelė su manimi. Atstok, — metė jūreivis. 

— Ar matei Matą Lesterį? 

— Matą kokį? — nustebo mergina. 

— Sakiau tau, atstok, — stodamasis pakartojo jūreivis. 

— Dar vienas žodelis, ir atsidursi ant denio, - neišsigando Viljamas. 

Tokį pyktį žmogaus akyse jūreivis buvo matęs tik vieną kartą gy- 
venime, tada vos neprarado akies. Jis atsisėdo. 

— Kur Matas? 

— Nepažįstu Mato, širduk, — dabar ir mergina atrodė išsigandusi. 

— Šešių pėdų, šviesiaplaukis, apsirengęs kaip aš ir tikriausiai girtas. 

— Ai, tai tu kalbi apie Martiną. Čia jis prisistatė kaip Martinas, ne 
Matas, — mergina kiek atsipalaidavo. - Leisk pagalvoti, su kuo gi jis 
išėjo šįvakar? — ji pasuko galvą į barą ir šūktelėjo bufetininkui: — Teri, 
su kuo šiandien išėjo Martinas? 

Bufetininkas išsiėmė iš lūpų kampučio užgesusią nuorūką. 

— Su Džene, - suniurnėjo ir vėl įsidėjo į burną neuždegtą nuorūką. 

— Teisingai, su Džene, - apsidžiaugė mergina. — Ką gi, kiek pri- 
simenu, ji greita. Niekada neduoda žmogui daugiau kaip pusvalan- 
džio, tad netrukus grįš. 

— Ačiū, - padėkojo Viljamas. 

Jis atsisėdo prie baro, užsisakė škotiško viskuo su daug vandens ir 


bėgant minutėms jautėsi vis labiau ne vietoje. Pagaliau bufetininkas, 

vis dar su neuždegta nuorūka lūpų kamputyje, linktelėjo pro duris 
įeinančios merginos link. 

— Tai Dženė, jei tebenori, — pareiškė. 

Mato niekur nebuvo matyti. 

Bufetininkas mostelėjo Dženei ateiti. Liesa, nedidukė tamsia- 
plaukė, tikrai nepatraukli mergina mirktelėjo Viljamui ir ėmė artin- 
tis ssiūbuodama klubais. 

— Manęs ieškai, mielasis? Ką gi, gali mane turėti, tačiau dešimt 
dolerių už pusvalandį. 

— Ne, tavęs man nereikia, - atkirto Viljamas. 

— Nuostabu, - sviedė Dženė. 

— Ieškau vyruko, kuris buvo su tavimi. Mato, tai yra Martino. 

— Martinas buvo toks nusitašęs, kad ir su kranu nepakelsi, tačiau 
dešimt dolerių sumokėjo, visada sumoka. Tikras džentelmenas. 

— Kur jis dabar? — nekantriai pertarė Viljamas. 

— Ką aš žinau. Sakė, eis namo. 

Viljamas lėtai važiavo lietaus merkiamomis gatvėmis link Mato 
apartamentų, atidžiai nužvelgdamas kiekvieną praeinantį žmogų. 
Vieni, pajutę jį spoksant, paspartindavo žingsnį, kiti bandydavo už- 
megzti pokalbį. Buvo sustojęs prie šviesoforo greta visą parą veikian- 
čios užkandinės, kai pro aprasojusį langą šmėstelėjo Matas, besibru- 
kantis tarp staliukų su puodeliu rankoje. Viljamas pastatė automo- 
bilį, įėjo į užkandinę ir atsisėdo priešais. Bičiulis buvo užsikniaubęs 
ant stalo prie nenugerto kavos puodelio. 

— Matai, čia aš, — tarė Viljamas, žvelgdamas į susikūprinusį drau- 
gą. Jo skruostais ėmė ristis ašaros. 

Matas pakėlė galvą ir išlaistė kavos. 

— Verki, bičiuli? Mergina pametė? 

— Ne, praradau geriausią draugą. 


— Jo, juos susirasti gerokai sunkiau. 

— Žinau, — patikino Viljamas. 

— Aš turiu gerą draugą, — painiodamas žodžius ėmė vograuti Ma- 
tas. — Jis visada buvo mano ramstis, kol aną dieną nesusiginčijom. 
Nors aš kaltas. Žinai, aš jį labai pavedžiau. 

— Ne, nepavedei, — paprieštaravo Viljamas. 

— Iš kur tau žinot? — piktai atrėžė Matas. — Ne tavo nosiai netgi 
jį pažinoti. 

— Važiuojam namo, Matai. 

— Aš Martinas, — atkirto tas. 

— Atsiprašau, Martinai, važiuojam namo. 

— Ne, noriu likt čia. Ta mergina vėliau gali čia ateiti. Atrodo, 
dabar aš jau galėsiu. 

— Namuose turiu seno gero škotiško viskio, — tarė Viljamas. - Ge- 
riau važiuojam pas mane. 

— Ar ten bus moterų? 

— Taip, daugybė. 

— Įkalbėjai, važiuojam. 

Viljamas padėjo Matui atsistoti ir lėtai nuvedė link durų. Pra- 
einant pro du policininkus, sėdinčius prie baro, Viljamas nugirdo 
vieną jų sviedžiant: 

— Prakeikti gėjai. 

Jis padėjo bičiuliui įsikeberioti į automobilį ir parsivežė į Bikon 
Hilą. Keitė jų laukė. 

— Reikėjo eiti miegoti, brangioji. 

— Negalėjau užmigti, - pasiteisino žmona. 

— Bijau, jis kone be sąmonės. 

— Ar čia ta mergina, kur man žadėjai? - pasiteiravo Matas. 

— Taip, ji tavimi pasirūpins, — tarė Viljamas. 

Abudu su Keite jie palydėjo Matą į svečių kambarį ir paguldė 


į lovą. Keitė pradėjo jį nurenginėti. 

— "Tu irgi nusirenk, meilute, — tarė jis. - Dešimt dolerių juk su- 
mokėjau. 

— Kai atsigulsi, — švelniai pažadėjo Keitė. 

— Kodėl tu tokia liūdna, gražuole? — vogravo Matas. 

— Todėl, kad tave myliu, - atsakė Keitė, ir jai iš akių paplūdo ašaros. 

— Neverk, — ėmė guosti Matas, — nėra ko raudoti. Šįkart sugebėsiu, 
pamatysi. 

Viljamas apklojo draugą, Keitė išjungė šviesą. 

— Žadėjai atsigulti šalia, - mieguistai suniurnėjo Matas. 

Keitė tyliai uždarė duris. 

Viljamas miegojo krėsle prie svečių kambario durų baimindama- 
sis, kad naktį prabudęs draugas nesugalvotų išeiti. Ryte nešdama Ma- 
tui pusryčius jį pažadino Keitė. 

— Ką aš čia veikiu, Keite? - sumirksėjęs į ryto šviesą Keitei atitrau- 
kus užuolaidas nusistebėjo jis. 

— Vakar parvažiavai su mumis iš Endriaus Makenzio vakarėlio, — 
gana tyliai paaiškino Keitė. 

— Ne, neparvažiavau. Nuėjau į „Reviu“ klubą su ta siaubinga mer- 
ga, kažkokia lyg ir Patricija, tačiau, laimei, ten buvo Dženė, tik kad 
jai nelabai ką teko daryti už tuos dešimt dolerių. Dieve, kaip šlykščiai 
jaučiuosi. Gal turi pomidorų sulčių? Nenoriu pasirodyti nedraugiš- 
kas, tačiau mažiausiai noriu pusryčių. 

— Žinoma, Matai, - nesiginčijo Keitė, patraukdama padėklą. 

Įėjo Viljamas. Draugai tylėdami žiūrėjo vienas į kitą. 

— Tu žinai, tiesa? — galiausiai pasiteiravo Matas. 

— Taip, - nesigynė Viljamas. — Buvau visiškas kvailys, viliuosi, man 
atleisi. 

— Neverk, Viljamai. Paskutinįsyk verkei dvylikos, kai tave sumu- 
šė Kovingtonas, tada man teko jį tempte nutempti. Pameni? Įdomu, 


kas jis dabar? Tikriausiai vadovauja viešnamiui Tichuanoje, tik tam ir 

buvo tinkamas. Beje, jei vadovauja Kovingtonas, vietelė turėtų būti 
baisiai šauni, važiuojam kada. Neverk, Viljamai. Suaugę vyrai never- 
kia. Nieko nepakeisi. Aplankiau visus specialistus nuo Niujorko iki 
Los Andželo ir Ciuricho, jie nieko negali padaryt. Ar galiu šiandien 
neiti į darbą? Vis dar jaučiuosi siaubingai. Keitė mane pažadins, jei 
per ilgai užsimiegosiu arba jei kelsiu per daug rūpesčių. Kelią į namus 
susirasiu. 

— Dabar tavo namai bus čia, — tarė Viljamas. 

Mato balsas pasikeitė. 

— Ar pasakysi mano tėvui, Viljamai? Negaliu pažvelgti jam į akis. 
Tu vienturtis sūnus, tikriausiai supranti. 

— Taip, — nesigynė Viljamas. — Rytoj nuvažiuosiu į Niujorką ir jam 
pranešiu, jei pažadi likti čia. Neketinsiu sulaikyti tave nuo girtavimo, 
jei šito nori, galėsi turėti kiek tik nori moterų, tačiau privalai likti čia. 

— Geriausias pasiūlymas per kelias savaites, Viljamai. Dabar tikriau- 
siai dar kiek pamiegosiu. Šiomis dienomis jaučiuosi toks pavargęs. 

Viljamas stebėjo, kaip Matas kietai įminga, išėmė iš jo rankos pus- 
tuštę stiklinę. Ant paklodės sklido pomidorų sulčių dėmė. 

— Nemirk, - tyliai pratarė. - Meldžiu, nemirk. Nejau pamiršai, kad 


mudu turėjome vadovauti stambiausiam Amerikos bankui? 


——.S,—— 


Kitą rytą Viljamas išvažiavo į Niujorką susitikti su Čarlzu Les- 
teriu. Išklausęs Viljamo naujieną didysis žmogus susigūžė krėsle ir 
tiesiog akyse suseno. 

— Dėkui, kad atvažiavai, Viljamai, ir pranešei man asmeniškai. 
Supratau, kad kažkas negerai, kai Matas nė neįspėjęs liovėsi lankytis. 
Kiekvieną savaitgalį atvažiuosiu į Bostoną. Labai džiaugiuosi, kad jis 


gyvens pas tave. Pasistengsiu, kad nebūtų pernelyg akivaizdu, kaip 

toji žinia mane sukrėtė. Dievas žino, kodėl jį tai ištiko. Po motinos mir- 
tics viską kaupiau jam, o dabar nėra kam visko palikti. 

— Atvažiuokite į Bostoną kada tik panorėsite, pone, jūs visada 
laukiamas. 

— Dėkoju, Viljamai, už viską, ką padarei mano sūnui, - senasis vyras 
pakėlė galvą. —- Norėčiau, jog tavo tėvas būtų gyvas ir pamatytų, jog jo 
sūnus vertas vadintis Kaino pavarde. Jei tik galėčiau apsikeisti vietomis 
su savo sūnumi, kad jis galėtų gyventi... 

— Man jau derėtų grįžti, pone. 

— Žinoma. Perduok, kad jį myliu; pasakyk, kad stoiškai ištvėriau 
naujieną. Nepasakyk kitaip. 

— Gerai, pone. 

Tą vakarą grįžęs į Bostoną Viljamas pamatė, kad Matas liko namie 
su Keite. Įsitaisęs verandoje jis skaitė pastarąjį amerikietišką bestselerį 
„Vėjo nublokšti“. Viljamui įėjus pakėlė akis. 

— Kaip senis priėmė žinią? — pasiteiravo vos Viljamui įžengus į 
kambarį. 

— Pravirko, — tarė Viljamas. 

— „Lesterio“ banko valdybos pirmininkas verkė? — nepatikėjo Ma- 
tas. — Viliuosi, akcininkams niekas to nepraneš. 

Matas liovėsi gėręs, grįžo į darbą ir iki paskutinių dienų dirbo negai- 
lėdamas savęs. Viljamą jo ryžtas apstulbino, galiausiai jis netgi stengėsi 
bičiulį pristabdyti. Tačiau Matas kuo puikiausiai dorojosi su visu krūviu 
ir netgi erzindavo Viljamą, dienos pabaigoje tikrindamas jo paštą. Va- 
karais, prieš teatrą ar vakarienę, dar žaisdavo tenisą su Keite arba lenk- 
tyniavo su Viljamu Čarlso ežere. 

— Kai nepajėgsiu tavęs įveikti, žinosiu, kad esu negyvas, - erzinosi jis. 

Matas taip ir nevažiavo į ligoninę, verčiau pasiliko Redhause. Vilja- 
mui savaitės slinko be galo lėtai ir kartu skriejo neįtikėtinai greitai, nes 


kas rytą pakirdęs pirmiausia pagalvodavo, ar Matas dar bus gyvas. 

Matas mirė ketvirtadienį, palikęs neperskaitytus keturiasdešimt 


puslapių „Vėjo nublokštų“. 


Mato laidotuvės vyko Šv. Patriko katedroje Niujorke. Viljamas su 
Keite pasiliko su Čarlzu Lesteriu. Per kelis mėnesius jis visai suseno, o 
stovėdamas prie žmonos ir vienintelio sūnaus kapų tarstelėjo, kad nebe- 
mato jokios prasmės gyventi. Viljamas nieko neatsakė; jokiais žodžiais 
nepadėsi gedinčiam tėvui. 

Viljamas su Keite parvažiavo į Bostoną kitą dieną. Be Mato Red- 
hausas atrodė keistai tuščias. Prabėgę mėnesiai buvo ir laimingiausias, ir 
liūdniausias laikas Viljamo gyvenime. Mato liga bičiulius suartino taip, 
kaip normaliame gyvenime tikrai nenutiktų. 

Grįžęs į banką Viljamas apsižiūrėjo, kad labai sunku imtis bet kokių 
įprastų darbų. Vis atsistodavo ir patraukdavo į Mato kabinetą patarimo 
ar pokšto, tačiau bičiulio ten nebebuvo. Turėjo prabėgti keletas savai- 
čių, kol Viljamas pripažino, kad kabinetas tuščias. 

Tonis Saimonsas buvo itin supratingas, tačiau tai ne ką tepadėjo. 
Kentėdamas dėl Mato mirties Viljamas prarado bet kokį susidomėjimą 
bankininkyste, netgi „Kainu ir Kebotu“. Jis visada laikė savaime su- 
prantamu dalyku, kad jo su Matu laukia viena lemtis, kad jiedu pasens 
drauge. Niekas nekomentavo, kad Viljamo darbas nebeatitinka įprastų 
aukštų standartų, tačiau Keitė nerimavo, jog vyras daug laiko praleidžia 
vienas. 

Vieną rytą nubudusi ji pamatė sutuoktinį sėdintį ant lovos krašto ir 
stebeilijantį į ją. Keitė sumirksėjo. 

— Ar kas nutiko, mielasis? 

— Nieko. Žiūriu į savo brangiausią turtą ir bandau įsisąmoninti, kad 


niekada gyvenime nieko neturėčiau laikyti savaime suprantamu dalyku. 
gyv y 

Kitą rytą pusryčiaujant Keitė parodė nedidelę žinutę septyniolik- 
tame Globe puslapyje apie Čikagos „Barono“ atidarymą. 

Skaitydamas pranešimą Viljamas šypsojosi. „Kainas ir Kebotas“ 
apsikvailino nepaklausę jo siūlymo paremti „Riėmondo grupę“. Jam 
buvo smagu, kad pats dėl Rosnovskio neklydo, nors bankas ir pra- 
žiopsojo sandorį. Viljamo šypsena dar išplatėjo perskaičius pavadi- 
nimą Čikagos „Baronas“. Staiga jam pasidarė bloga. Atidžiau ištyri- 
nėjęs prie straipsnio išspausdintą nuotrauką įsitikino, kad neklysta, 
o paaiškinimas po fotografija patvirtino didžiausias jo baimes: „Abe- 
lis Rosnovskis, „Barono grupės“ prezidentas, kalbasi su Federalinių 
rezervų valdybos pirmininku Mečislavu Šimčaku ir miesto tarybos 
nariu Henriu Osbornu“. 

Viljamas sviedė laikraštį ant pusryčių stalo ir net nebaigė gerti 
kavos. Daugiau nė žodžio neprataręs išėjo iš namų. Vos atvykęs į 
kabinetą paskambino Tomui Koenui iš „Koeno, Koeno ir Jablonso“. 

— Nemažai laiko praėjo, pone Kainai, - buvo pirmieji Koeno žo- 
džiai. - Labai apgailestauju dėl jūsų draugo pono Lesterio mirties. 
Kaip laikosi jūsų žmona ir sūnus - Ričardas, ar toks jo vardas? 

Viljamas visada žavėjosi nepaprastu Koeno gebėjimu atsiminti 
vardus ir giminystės ryšius. 

— Abu laikosi kuo puikiausiai, dėkoju, pone Koenai. O kaip se- 
kasi Tadui? 

— Jis ką tik tapo firmos partneriu, o aš jo dėka neseniai ta- 


pau seneliu. Tad kuo galėčiau pasitarnauti, pone Kainai? —- Tomas 

Koenas puikiai prisiminė, kad Viljamas negali pakęsti ilgų tuščių 
kalbų. 

— Noriu per jus užsisakyti patikimo privataus seklio paslaugas. 
Nenoriu, kad su tyrimu būtų siejama mano pavardė, tačiau noriu 
visų naujų žinių apie Henrį Osborną, kuris, regis, dabar yra Čikagos 
miesto tarybos narys. Noriu žinoti viską, kuo jis užsiėmė išvykęs iš 
Bostono, ir ypač ar turi kokių asmeninių ar profesinių ryšių su „Ba- 
rono grupės“ prezidentu Abeliu Rosnovskiu. 

— Supratau, - kiek parylėjęs tarė teisininkas. 

— Ar galiu tikėtis informacijos po savaitės? 


— Jei galima, po dviejų, pone Kainai, po dviejų, — atsakė Koenas. 
-=—NT———— 


Tomas Koenas buvo patikimas kaip visada, tad penkioliktosios 
dienos rytą ant Viljamo stalo laukė ataskaita. Jis kelis kartus per- 
skaitė dosjė, šen ten pasibraukė. Regis, jokių formalių verslo ryšių 
tarp Abelio Rosnovskio ir Henrio Osborno nebuvo. Tikriausiai Ros- 
novskis įžvelgė Osborno kaip politinio machinatoriaus naudą, bet 
ne daugiau. Sprukęs iš Bostono tas tipas mėtėsi iš vieno darbo į kitą, 
galiausiai apsistojo Didžiosios vakarų draudimo kompanijos kom- 
pensacijų skyriuje. Tikriausiai šitaip jis ir susipažino su Rosnovskiu, 
nes senasis Čikagos „Ričmondas“ toje kompanijoje buvo apdraustas. 
Viešbučiui supleškėjus iki pamatų draudimo bendrovė iš pradžių 
atsisakė sumokėti išmoką. Kažkoks Desmondas Peisis, ankstesnis 
valdytojas, apkaltintas padegimu ir dešimčiai metų pasodintas į ka- 
lėjimą, iš pradžių buvo įtariama, kad ir Rosnovskis gali būti susi- 
jęs. Tačiau pritrūkus įrodymų draudimo bendrovė susitaikė su trijų 
ketvirčių milijono dydžio išmoka. Toliau pranešime buvo rašoma, 


kad šiuo metu Osbornas yra Čikagos miesto tarybos narys, etatinis 

miesto rotušės politikas. Visiems žinoma, kad jis tikisi tapti kitu 
kongresmenu nuo Ilinojaus. Neseniai vedė panelę Merę Akston, pa- 
siturinčio vaistų gamintojo dukterį, tačiau kol kas vaikų nesusilaukė. 

Viljamas dar kartą perskaitė pranešimą, kad įsitikintų, jog nie- 
ko nepraleido, tegu ir smulkmenos. Nors neatrodė, kad susieti abu 
šiuos vyrus galėtų būti svarbu, Viljamas negalėjo atsikratyti įtarimo, 
jog ryšys tarp Abelio Rosnovskio ir Henrio Osborno, kurie abu jo 
neapkentė, nors dėl visiškai skirtingų priežasčių, gali būti pavojingas. 
Jis nusiuntė Tomui Koenui čekį ir paprašė, kad duomenys kas trys 
mėnesiai būtų atnaujinami. Tačiau laikas bėgo, ketvirtinės ataskaitos 
neatskleidė nieko naujo, ir Viljamas liovėsi nerimauti manydamas, 


kad gal ir perdėtai sureagavo į nuotrauką Boston Globe. 


Tūkstantis devyni šimtai trisdešimt šeštųjų pavasarį Keitė pado- 
vanojo Viljamui dukrą. Mergaitę pakrikštijo Virginija. Viljamas vėl 
pradėjo keisti vystyklus ir buvo taip susižavėjęs mažąja panele, jog 
Keitė nakčiai turėdavo vaiką atimti, kad toji galėtų nors kiek pamie- 
goti. Jau trejų sulaukusiam Ričardui mažoji iš pradžių ne itin patiko, 
tačiau bėgant laikui ir padedant naujam elektriniam traukinukui pa- 
vyko susidoroti su pavydu. 

Metų pabaigoje Viljamo skyrius „Kaino ir Keboto“ bankui atnešė 
nemažą pelną. Viljamas išniro iš letargo, apėmusio po Mato mirties, 
ir greitai atgavo įžvalgaus akcijų biržos investuotojo reputaciją. Itin 
pasitarnavo garsaus brokerio Beno Smito prisipažinimas, kad jis tik 
patobulino Viljamo Kaino iš Bostono išrastus metodus. Netgi To- 
nio Saimonso vadovavimas mažiau erzino. Vis dėlto Viljamas slapčia 
sielvartavo žinodamas, kad nėra vilties tapti „Kaino ir Keboto“ val- 
dybos pirmininku anksčiau nei po penkiolikos metų, kai Saimonsas 


atsistatydins, tačiau nė nenumanė, ką galėtų pakeisti. 

Per trejus metus po Mato mirties Čarlzas Lesteris siaubingai su- 
seno. Finansų sluoksniuose sklandė gandai, kad jis prarado bet kokį 
susidomėjimą darbu, kad banke pasirodo retai, todėl Viljamas per- 
nelyg nenustebo Zbe New York Times perskaitęs apie senojo mirtį. 

Kainai išvažiavo į Niujorką, į laidotuves. Regis, ten susirinko visi, 
įskaitant ir Jungtinių Valstijų viceprezidentą Džoną Garnerį. Po lai- 
dotuvių Viljamas su Keite sėdo į Bostono traukinį. Jie suvokė, kad 
nutrūko paskutinis glaudus ryšys su Lesterių šeima. 

Po trijų mėnesių Viljamas gavo garsių Niujorko teisininkų Saliva- 
no ir Kromvelio laišką, kuriame buvo teiraujamasi, ar ponas Kainas 
nebūtų toks malonus ir nesiteiktų dalyvauti skaitant Čarlzo Lesterio 
testamentą jų kontoroje Volstrite. 

Viljamas nusprendė dalyvauti skairyme labiau dėl ištikimybės 
Lesterių šeimai, nei norėdamas išsiaiškinti, ką Čarlzas Lesteris jam 
paliko. Jis tikėjosi nedidelės atminimo dovanėlės, kuri primintų 
Matą ir gražiai pritiktų prie „Harvardo irklo“, kabančio ant sienos 
kabinete Redhause. Taip pat jis laukė progos atnaujinti pažintis su 
Lesterių šeimos nariais, su kuriais buvo susipažinęs per mokyklos ir 
koledžo atostogas. 

Išvakarėse Viljamas nuvažiavo į Niujorką naujai įsigytu daimle- 
riu ir apsistojo „Harvardo“ klube. Testamentas turėjo būti skaitomas 
kitą rytą dešimtą valandą. Atvykęs į Salivano ir Kromvelio kontorą 
Viljamas nustebo pamatęs, jog susirinko daugiau nei penkiasdešimt 


žmonių. Dauguma jam įėjus į patalpą atsisuko, jis pasisveikino su 

keliomis Mato tetomis ir pusbroliais, kurie atrodė gerokai senstelėję; 
tikriausiai tą patį ir jie galvoja apie jį. Pasidairęs kambaryje Mato 
sesers Siuzanos nepamatė. Nusprendė, kad ji tikriausiai ištekėjusi ir 
turi tuntą mažų vaikų. 

Išmušus dešimtą į patalpą įėjo ponas Arturas Kromvelis, lydi- 
mas asistento, nešino juodos odos aplanku. Visi viltingai nuščiuvo. 
Pirmiausia teisininkas paaiškino, kad testamento turinys tris mėne- 
sius po Čarlzo Lesterio mirties nebuvo atskleidžiamas pagal ypatin- 
gą pono Lesterio nurodymą. Neturėdamas sūnaus, kuriam paliktų 
turtus, velionis norėjo, kad viskas susigulėtų prieš atskleidžiant jo 
finansinius ketinimus. 

Viljamas apsidairė, patyrinėjo veidus. Akivaizdu, dauguma gau- 
dė kiekvieną žodį, sklindantį iš teisininko lūpų. Arturas Kromvelis 
užtruko kone valandą, kol perskaitė visą ranka rašytą testamentą. 
Išvardijęs įprastas dovanėles šeimos tarnams, aukas labdarai ir tikrai 
dosnią dovaną Harvardo universitetui, teisininkas paskelbė, kad li- 
kusį turtą Čarlzas Lesteris padalijo giminaičiams daugiau ar mažiau 
atsižvelgdamas į giminystės ryšį. Dukrai Siuzanai atiteko didžiausia 
turto dalis, o penki sūnėnai ir trys dukterėčios gavo po lygią dalį to, 
kas liko. Visi jų pinigai ir akcijos turi būti laikomi banko sąskaitoje 
iki sukaks trisdešimt. Keletas kitų pusbrolių ir pusseserių, tetų ir to- 
limų giminaičių gavo išmokas grynaisiais. 

Viljamas nustebo, kai ponas Kromvelis paskelbė: 

— Šitaip perduotas visas žinomas velionio Čarlzo Lesterio turtas. 

Žmonės pradėjo muistytis, įsiplieskė nervingi pokalbiai 
pašnibždomis. 

— "Tačiau šituo pono Lesterio paskutinė valia ir testamentas nesi- 
baigia, — kalbėjo nesutrikdomas teisininkas. 

Žmonės liovėsi muistytis, baimindamiesi kokio netikėto ir nema- 


lonaus paskutinio perkūno iš giedro dangaus. 

Ponas Kromvelis kalbėjo toliau. 

— Dabar perskaitysiu paties pono Lesterio žodžius: „Visada ma- 
niau, kad bankas ir jo reputacija priklauso tik nuo jame dirbančių 
žmonių. Visi žinot, tikėjausi, kad mane „Lesterio“ valdybos pirmi- 
ninko poste pakeis mano sūnus Matas, tačiau skausmingai įsiterpė jo 
tragiška ir pernelyg ankstyva mirtis. Iki šiol niekam neatskleidžiau, 
ką pasirinkau paveldėtoju. Todėl noriu paviešinti: pageidauju, kad 
„Lesterio“ banko ir kredito kompanijos valdybos pirmininku kita- 
me valdybos posėdyje būtų paskirtas dabartinis „Kaino ir Keboto“ 
valdybos pirmininko pavaduotojas, mano geriausio draugo velionio 
Ričardo Louelio Kaino sūnus Viljamas Louelis Kainas.“ 

Tučtuojau kilo triukšmas. Žmonės ėmė dairytis po kambarį ieš- 
kodami paslaptingojo Viljamo Louelio Kaino, apie kurį buvo girdėję 
tik nedaugelis pačių artimiausių Lesterio šeimynykščių. 

— Aš dar nebaigiau, — ramiai pratarė Arturas Kromvelis. 

Vėl stojo tyla. Keletas būsimų paveldėtojų dabar atrodė išsigandę. 

— Visi išvardyti Lesterio ir kompanijos akcijų dovanojimai bei 
padalijimai galioja tik su sąlyga, kad paveldėtojai kitame metiniame 
visuotiniame susirinkime balsuos už poną Kainą ir toliau taip elg- 
sis mažiausiai penkerius metus, nebent ponas Kainas pats pareikštų, 
kad nenori priimti banko valdybos pirmininko posto. 

Tylius murmesius vėl pakeitė triukšmas. Viljamas troško būti už 
milijono mylių, nesuprato, ar jaustis beprotiškai laimingam, ar pri- 
pažinti, kad yra nekenčiamiausias asmuo kambaryje. 

— Šituo baigiasi velionio Čarlzo Lesterio paskutinė valia ir testa- 
mentas, — tarė ponas Kromvelis, tačiau tik pirmosios eilės girdėjo 
jo žodžius. Viljamas pakėlė akis ir pamatė jo link einančią Siuzaną 
Lester. Putnumas ir riebumas buvo pradingę, tačiau žavios strazda- 
nos išlikusios. Jis nusišypsojo, tačiau ji praėjo pro šalį tarsi jo nė 


nepastebėjusi. 

Viljamui traukiant link išėjimo prie jo priėjo aukštas žilaplaukis 
vyriškis dryžuotu kostiumu ir sidabriniu kaklaraiščiu. 

— Jūs esate Viljamas Kainas, tiesa, pone? 

— Taip, aš, - susinervinęs atsakė Viljamas. 

— Aš esu Peteris Parfitas, — prisistatė nepažįstamasis. 

— Vienas iš banko valdybos pirmininko pavaduotojų, — pastebėjo 
Viljamas. 

— Teisingai, pone. Jūsų nepažįstu, tačiau žinau jūsų reputaciją ir 
laikau sau garbe pažinoti jūsų garsųjį tėvą. Jei Čarlzas Lesteris manė, 
kad tinkate būti jo banko valdybos pirmininku, aš tam nepriešta- 
rauju. 

Viljamui niekada gyvenime nebuvo taip palengvėję. 

— Kur apsistojote Niujorke? — pasiteiravo Parfitas. 

— „Harvardo“ klube. 

— Nuostabu. Noriu pasiteirauti, gal atsitiktinai šįvakar esate neuž- 
siėmęs ir galėtume pavakarieniauti? 

— Ketinau šįvakar grįžti į Bostoną, - paaiškino Viljamas, — tačiau 
dabar atrodo, kad teks dar kelias dienas pasilikti Niujorke. 

— Puiku. Kodėl jums neatvykus pavakarieniauti pas mus su žmo- 
na, tarkim, aštuntą valandą? — bankininkas padavė Viljamui vizi- 
tinę su reljefišku adresu ant vario plokštelės. - Džiaugčiausi proga 
šnektelti su jumis draugiškesnėje aplinkoje ir sužinoti, kokių planų 
puoselėjate banko ateičiai. 

— Dėkoju, pone, - tarė Viljamas ir įsidėjo kortelę į kišenę, o aplink 
jau būriavosi kiti. Vieni žvelgė priešiškai, kiti norėjo pasveikinti. 

Pagaliau ištrūkęs ir grįžęs į „Harvardo“ klubą, Viljamas pirmiausia 
paskambino Keitei. Išgirdusi naujienas žmona labai ramiai pasakė: 

— Matas labai dėl tavęs apsidžiaugtų, brangusis. 

Viljamas neatsakė puikiai suprasdamas, kad kitu valdybos pirmi- 


ninku turėjo būti Matas. 

— Kada grįši namo? 

— Dievai žino. Šįvakar vakarieniauju su ponu Peteriu Parfitu, Les- 
terio viceprezidentu. Jis mane pasveikino, tad gerokai palengvėjo. 
Naktį praleisiu čia, klube, o rytoj kažkuriuo metu paskambinsiu ir 
papasakosiu, kaip klostosi reikalai. 

— Gerai, mielasis. 

— Rytų pakrantėje ramu? 

— Na, Virginijai kalasi dantukai. Regis, ji mano, kad nusipelno 
ypatingo dėmesio. Šį vakarą Ričardą teko anksti nuvaryti į lovą, nes 
buvo grubus su aukle, ir mes visi tavęs pasiilgome. 

Viljamas nusijuokė. 

— Ką gi, atrodo, kad mano problemos - vieni juokai. Paskambin- 
siu rytoj, brangioji. 

— Būtinai paskambink. Beje, sveikinu. Pritariu Čarlzo Lesterio 


sprendimui, net jie tai reiškia, jog; teks kraustytis į Niujorką. 


Į Peterio Parfito namus Rytų Šešiasdešimt ketvirtojoje gatvėje atvy- 
kęs kelios minutės po aštuonių Viljamas nustebo pamatęs, kad šeimi- 
ninkai vakarienei pasipuošę. Pasijutęs kiek nepatogiai su tamsiu ban- 
kininko kostiumu jis pasiteisino šeimininkei, kad ketino tą patį vakarą 
grįžti į Bostoną. Diana Parfit, kuri, kaip pasirodė, yra antroji Peterio 
žmona, negalėjo būti žavesnė ir, atrodė, ne mažiau nei vyras džiaugiasi, 
kad Viljamas bus kitas „Lesterio“ valdybos pirmininkas. Puikios vaka- 
rienės metu Viljamas nesusilaikė nepasiteiravęs, kaip, Parfito nuomo- 
ne, stulbinantį Čarlzo Lesterio poelgį įvertins kiti valdybos nariai. 

— Visi iki vieno nuolankiai paklus, — patikino Peteris. - Su daugu- 
ma jau šnektelėjau. Paskyrimą pirmadienio rytą patvirtins valdybos 


posėdis, o aš horizonte matau tik vieną menką debesėlį. 

— Kas gi tas debesėlis? — slėpdamas nerimą pasiteiravo Viljamas. 

— Na, tarp mūsų kalbant, kitas viceprezidentas, Tedas Lyčas, pats 
tikėjosi būti paskirtas valdybos pirmininku. Tiesą sakant, nenuei- 
siu per toli teigdamas, jog jis tarėsi natūraliai paveldėsiąs tą vietą. 
Visiems buvo pranešta, kad jokių paskyrimų nedera svarstyti, kol 
nebus perskaitytas testamentas, tačiau Čarlzo valia Tedui bus tikras 
sukrėtimas. 

— Ar jis ims priešintis? — pasiteiravo Viljamas. 

— Bijau, kad gali, tačiau jums nėra ko nerimauti. 

— Nepasivarginsiu pridurti, — tyrinėdama gana susmukusią suflė 
lėkštėje pareiškė Diana Parfht, — kad Tedas Lyčas niekada nebuvo 
mano mėgstamiausias. 

— Brangioji, — priekaištingai tarstelėjo Parfitas, — neturėtume 
nieko sakyti Tedui už nugaros, kol Viljamui dar nepasitaikė proga 
spręsti pačiam. Nė kiek neabejoju, kad valdyba pirmadienį patvirtins 
Viljamo paskyrimą, ir netgi yra tikimybė, kad Tedas atsistatydins. 

— Nenoriu, kad dėl manęs kas nors turėtų atsistatydinti, — tarė 
Viljamas. 

— Labai pagirtina nuostata, — pastebėjo Parfitas, — tačiau neverta 
jaudintis dėl vėjo gūsio. Esu tikras, padėtis kuo puikiausiai kontro- 
liuojama. Grįžkite į Bostoną, o aš jus informuosiu. 

— Tikriausiai būtų išmintingiau rytoj užsukti į banką. Argi jūsų ko- 
legoms nekiltų klausimų, jei nesistengčiau nė su vienu jų susipažinti? 

— Ne, nemanau, jog tai protinga atsižvelgus į aplinkybes. Tiesą 
sakant, gal net išmintingiau būtų, jei nesipainiotumėte akyse, kol 
valdyba nepatvirtins jūsų paskyrimo. Direktoriai iš paskutiniųjų 
stengsis atrodyti nepriklausomi, o ne vienas jų tikriausiai jau dabar 
jaučiasi kaip marionetė. Paklausykit mano patarimo, Bilai, grįžkit į 
Bostoną, o aš pirmadienį apie pusiaudienį paskambinsiu ir pranešiu 


geras naujienas. 

Viljamas nenoriai sutiko ir maloniai leido vakarą aptarinėdamas 
su Parfitais, kur Keitė galėtų apsistoti Niujorke ieškodama nuola- 
tinių namų. Jam pasirodė truputį keista, kad Peteris Parfitas tarsi 
netrokšta aptarti savo požiūrio, kokia kryptimi bankas turėtų būti 
valdomas, tačiau nutarė, jog tai dėl žmonos dalyvavimo. Vakaras 
pasibaigė kiek padauginus brendžio, ir Viljamas grįžo į „Harvardo“ 
klubą tik po pirmos. 

Vos grįžęs į Bostoną jis pranešė Toniui Saimonsui, kad išvyksta 
į Niujorką; nenorėjo, kad valdybos pirmininkas apie paskyrimą suži- 
notų iš ko nors kito. Išgirdęs naujieną Saimonsas susirūpino. 

— Labai gaila, kad mus palieki, Viljamai. Žinoma, „Lesteris“ ti- 
kriausiai tris ar keturis kartus didesnis už „Kainą ir Kebotą“, tačiau 
bus sunku rasti, kuo tave pakeisti. Tikiuosi, labai gerai pasvarstysi 
prieš priimdamas pasiūlymą. 

Tonio reakcija Viljamą nustebino. 

— Jei atvirai, Toni, maniau, apsidžiaugsi sužinojęs, kad išeinu. 

— Viljamai, kada pagaliau pripažinsi, kad man visada labiausiai 
rūpėjo bankas? Niekada neabejojau, kad esi vienas sumaniausių in- 
vestavimo patarėjų nūdienos Amerikoje. Jei paliksi „Kainą ir Kebo- 
tą“, nemažai svarbiausių banko klientų panorės išeiti kartu. 

— Netgi savo paties tikslinio fondo neperkelsiu į „Lesterį“, — at- 
sakė Viljamas, — jau nekalbant apie tai, kad atsiras banko klientų, 
norinčių pervesti sąskaitas dėl to, kad išėjau aš. 

— Nesakau, kad stengsiesi juos persivilioti, Viljamai, tai ne tavo 
stilius, tačiau dažnas gali panorėti, kad ir toliau tvarkytum jų investi- 
cijas. Kaip tavo tėvas ir Čarlzas Lesteris visai pagrįstai buvo įsitikinę, 
kad bankininkystė — tai žmonės ir jų reputacija. 

Viljamas su Keite praleido įtemptą savaitgalį laukdami Peterio 
Parfito skambučio su valdybos posėdžio Niujorke rezultatais. Visą 


pirmadienio rytą Viljamas savo kabinete nervinosi, asmeniškai 

atsiliepinėjo į telefono skambučius, tačiau vis dar nieko nebuvo 
girdėti, nors vidudienis nusitęsė į popietę. Jis netgi neišėjo pietauti. 
Parfitas galiausiai paskambino kiek po penktos. 

— Bijau, įvyko netikėtas posūkis, Bilai, — pradėjo jis. 

Viljamo širdis nusirito į kulnus. 

— Nėra ko nerimauti, tačiau valdyba ketina pagrįstai prieštarauti 
jūsų paskyrimui ir iškelti savo kandidatą. Vienas direktorių konsul- 
tavosi su teisininku, gali būti, kad šitas testamento punktas nega- 
lioja. Man skirta nemaloni užduotis pasiteirauti, ar norėsit kovoti 
rinkimuose prieš valdybos iškeltą kandidatą. 

— Kas bus tas valdybos kandidatas? — pasiteiravo Viljamas. 

— Dar neminimos jokios pavardės, tačiau įsivaizduoju, jog Tedas 
Lyčas. Niekas kitas nerodo jokio noro varžytis. 

— Man reikia truputį laiko pagalvoti, - atsakė Viljamas. —- Kada 
kitas valdybos posėdis? 

— Po savaitės. Tačiau nusiraminkit ir nesijaudinkit dėl Tedo 
Lyčo; esu tikras, lengvai jį įveiksit. Pranešiu, kaip toliau klostysis 
reikalai. 

— Ar nenorėtumėt, kad atvažiuočiau į Niujorką, Peteri? 

— Ne, šiuo metu ne, nemanau, kad tai padėtų. 

Viljamas padėkojo, padėjo telefono ragelį, susikrovė dokumen- 
tus į seną odos portfelį ir išėjo, jausdamasis kiek labiau nei truputį 
prislėgtas. Direktorių stovėjimo aikštelėje jį pasivijo lagaminą tem- 
piantis Tonis Saimonsas. 

— Nežinojau, kad išvažiuoji, Toni. 

— Tai tik viena tų kasmėnesinių bankininkų vakarienių Niujor- 
ke. Grįšiu rytoj po pietų. Manau, kad saugiai galiu palikti „Kainą 
ir Kebotą“ dvidešimt keturioms valandoms sumaniose būsimojo 
„Lesterio“ valdybos pirmininko rankose. 


Viljamas nusijuokė. 

— Gali būti, kad aš jau buvęs valdybos pirmininkas, — tarė jis ir 
nupasakojo vėliausius įvykius. Ir vėl jį nustebino Saimonso reakcija. 

— Tiesa, kad Tedas Lyčas visada vylėsi būti kitas Lesterio valdybos 
pirmininkas, — patvirtino jis. - Finansų sluoksniuose tai visiems ži- 
noma. Tačiau jis ištikimas banko tarnautojas, negaliu patikėti, kad 
priešintųsi Čarlzo Lesterio pareikštam norui. 

— Nenumaniau, kad jį pažįsti, - tarė Viljamas. 

— Ne itin gerai, — pripažino Tonis. — Jeilį jis baigė metais anks- 
čiau, ir kartkartėmis susiduriame tose prakeiktose vakarienėse, ku- 
riose ir tau teks lankytis, kai tapsi valdybos pirmininku. Šįvakar jis 
irgi turėtų dalyvauti. Jei nori, galiu persimesti žodeliu. 

— Taip, būtų neblogai, bet būk atsargus, — paprašė Viljamas. 

— Brangus mano Viljamai, pastaruosius dešimt metų vis kartojai, 
kad aš per daug atsargus. 

— Atsiprašau, Toni. Keista, kaip sveikas protas gali pavesti susi- 
dūrus su asmeninėmis problemomis, kad ir kaip išmintingai viskas 
atrodytų turint reikalų su kitais žmonėmis. Atsiduosiu į tavo rankas 
ir pasielgsiu, kaip patarsi. 

— Gerai. Palik tai man. Pažiūrėsiu, ką Lyčas pasakys, ir iš pat ryto 


tau paskambinsiu. 


Tonis Saimonsas paskambino iš Niujorko kelios minutės po vi- 
durnakčio ir pažadino Viljamą iš zuikio miego. 

— Pažadinau, Viljamai? 

— Taip, bet nesvarbu, Toni. 

Viljamas įjungė lempelę prie lovos ir pažvelgė į žadintuvą. 

— Ką gi, ir žadėjai paskambinti iš pat ryto. 


Saimonsas nusijuokė. 

— Tik bijau, kad tai, ką turiu pasakyti, nepasirodys taip linksma. 
Tavo paskyrimui į „Lesterio“ valdybos pirmininko vietą priešinsis 
Peteris Parfitas. 

— Ką? — staiga visiškai išsibudino Viljamas. 

— Jis stengėsi spausti valdybą, kad paremtų jį tau už nugaros. Kaip 
ir tikėjausi, Tedas Lyčas yra už tavo paskyrimą, tačiau valdyba susi- 
skaldžiusi maždaug per pusę. 

— Velniai rautų! Pirmiausia ačiū tau, Toni, ir antra, ką, po galais, 
man daryti? 

— Jei nori būti kitas „Lesterio“ valdybos pirmininkas, kuo greičiau 
lėk čia. Valdybos nariai smalsauja, kodėl slepiesi Bostone. 

— Slepiuosi? 

— Šitaip kelias pastarąsias dienas jiems teigia Peteris Parfitas. 

— Šunsnukis. 

— Na, kad jau pats paminėjai, neneigsiu jo giminystės linijos, — 
patikino Saimonsas. 

Viljamas nusijuokė. 

— Atvažiuok ir apsistok „Jeilio“ klube. Iš ryto galėsim viską aptarti. 

— Kuo greičiau lekiu į Niujorką. 

Viljamas padėjo ragelį ir nužvelgė miegančią Keitę, palaimingai 
nežinančią apie pastarąsias jo problemas. Kaip jis norėtų taip su- 
gebėti! Pats pabunda vos užuolaidai suplevėsavus vėjyje, o Keitė ti- 
kriausiai pramiegotų ir Antrąjį Kristaus atėjimą. Brūkštelėjęs kelias 
eilutes Viljamas paliko paaiškinimo žinutę ant stalelio prie jos lovos, 
apsirengė, susikrovė mantą — šį kartą įsimetė ir smokingą - ir leidosi 
į Niujorką. 

Keliai pirmą valandą nakties buvo tušti, jis lėkė daimleriu greičiau 
nei bet kada. Niujorke atsidūrė kartu su šiukšlininkais, paštininkais, 
laikraščių išnešiotojais ir ryto saule. Registruojantis „Jeilio“ klube 


vestibiulio laikrodis sumušė vieną kartą: buvo po šešių penkiolika. 

Jis išsikrovė daiktus ir nusprendė valandą pailsėti, o tada žadinti Tonį 
Saimonsą, tačiau iš karto išgirdo intensyvų beldimą į duris. Atidarė 
mieguistas ir pamatė koridoriuje stovintį Saimonsą. 

— Puiki pižama, Viljamai, — išsišiepė kolega. 

— Tikriausiai užsnūdau. Luktelk minutę, tučtuojau ateisiu, — pa- 
siteisino Viljamas. | 

— Ne, ne, noriu spėti į Bostono traukinį. Kažkas turi būti konto- 
roje. Lisk po dušu, apsirengsi mums besikalbant. 

Viljamas nuėjo į vonią ir paliko atviras duris. 

— Pagrindinė tavo bėda... - pradėjo Saimonsas. 

Viljamas iškišo galvą pro dušo dureles: 

— Negirdžiu, kai vanduo bėga. 

Saimonsas luktelėjo, kol Viljamas užsuko čiaupą. 

— Pagrindinė tavo bėda — Peteris Parfitas. Jis tarėsi būsiąs kitas 
valdybos pirmininkas, kad jo pavardė bus perskaityta Čarlzo Les- 
terio testamente. Nuo to laiko jis sumaniai naudojasi valdyba ir 
nuteikinėja jos narius prieš tave. Tedas Lyčas norėtų šiandien su 
tavimi papietauti „Metropoliteno“ klube, tada viską ir paaiškins 
smulkiau. Gali būti, kad jis atsives porą trejetą valdybos narių, ku- 
riais galima pasikliauti. Valdyba, beje, vis dar atrodo pasidalijusi 
lygiai per pusę. 

Viljamas įsipjovė skustuvu. 

— Po galais. Kuriam, sakei, klube? 

— „Metropoliteno“, iš karto už Penktosios aveniu Rytų Šešiasde- 
šimtojoje gatvėje. 

— Kodėl ten, o ne kur nors Volstrite? 

— Viljamai, kai turi reikalų su šio pasaulio peteriais parfitais, ne- 
nori viešinti savo ketinimų. Nepamesk galvos, elkis labai šaltai. Iš to, 
ką man kalbėjo Lyčas, atrodo, kad tu vis dar gali laimėti. 


Viljamas grįžo į kambarį aplink juosmenį apsisukęs rankšluostį. 

— Pamėginsiu, - tarė, — būsiu tvirtas. 

Saimonsas nusišypsojo. 

— Man metas grįžti į Bostoną. Traukinys iš Didžiosios centrinės 
stoties išvyksta po dešimties minučių, — jis dirstelėjo į laikrodį, — 
kad tave, po šešių minučių. — Prie miegamojo durų jis dar stabtelė- 
jo. — Žinai, tavo tėvas niekada nepasitikėjo Peteriu Parfitu. Kiek per 
glotnus, mėgdavo sakyti. Niekada nieko daugiau, tik „per glotnus“. 
Sėkmės, Viljamai. 

— Kaip tau atsidėkosiu, Toni? 

— Niekaip. Nurašyk tai mėginimui išpirkti bjaurų elgesį su Matu. 
Tačiau, jei atvirai, „Kaino ir Keboto“ labui tikiuosi, kad pralaimėsi. 

Stebėdamas, kaip užsidaro durys, Viljamas nusišypsojo. Segda- 
masis apykaklės sąsagas svarstė, kaip įdomu, kad ne vienerius metus 
dirbo greta Tonio Saimonso realiai jo nė nepažinodamas, tačiau po 
kelias dienas trukusios asmeninės krizės susivokė, jog pasitiki tuo 
žmogumi, jog jis jam patinka. Jis nusileido į valgomąjį ir sukirto 
paprastai klubuose patiekiamus pusryčius: kietai virtą kiaušinį, skre- 
butį, sviesto ir angliško džemo nuo kažkieno kito stalo. Portjė pada- 
vė The Wall Street Journal numerį, kur vidiniuose puslapiuose buvo 
užsiminta, kad „Lesteryje“ viskas ne itin sklandžiai klostosi įvardijus 
Viljamą Kainą kaip kitą valdybos pirmininką. Reporteris bent jau 
nežinojo, kas toks yra jo konkurentas. 

Grįžęs į kambarį Viljamas paprašė operatoriaus sujungti su Bos- 
tonu. Teko laukti kelias minutes, kol kitame gale pakėlė ragelį. 

— Atsiprašau, pone Kainai. Neturėjau supratimo, kad skambinate 
jūs. Ar galiu pasveikinti tapus „Lesterio“ valdybos pirmininku? Vi- 
liuosi, tai reiškia, jog ateityje dažniau jus matysime mūsiškėje Niu- 
jorko kontoroje. 

— "Tai labai priklauso nuo jūsų, pone Koenai. 


— Nesu tikras, jog suprantu, — prisipažino teisininkas. 

Viljamas paaiškino, kas nutiko per pastarąsias kelias dienas, ir 
perskaitė atitinkamą Čarlzo Lesterio testamento punktą. 

— Kaip manote, ar jo pageidavimas laimėtų teisme? — pasiteiravo 
pagaliau. 

— Kas žino? Nesugalvoju precedento. Devynioliktame amžiuje vie- 
nas parlamento narys kartą testamentu paliko savo balsus, ir niekas 
neprieštaravo, o paveldėtojas galiausiai tapo ministru pirmininku. 
Tačiau tai buvo daugiau nei prieš šimtą metų, be to, Anglijoje. Šiuo 
atveju, jei valdyba nuspręs užprotestuoti pono Lesterio testamentą, o 
jūs paduosite juos į teismą, nesiryžtu pranašauti, ką nuspręs prisieku- 
sieji. Lordui Melburnui nereikėjo varžytis su Niujorko palikimo bylų 
teisėjais. Šiaip ar taip, dailus teisinis galvosūkis, pone Kainai. 

— Ką patartumėt? 

— Aš žydas, pone Kainai. Arplaukiau į šią šalį laivu iš Vokietijos 
amžių sandūroje ir visada turėjau kovoti dėl visko, ko panorėdavau. 
Ar labai norite būti „Lesterio“ valdybos pirmininku? 

— Labai, pone Koenai. 

— Tada turėtumėte paklausyti senio, kuris bėgant metams žvelgia 
į jus su didele pagarba ir, jei leisite, tam tikru prieraišumu. Tiksliai 
jums pasakysiu, ką daryčiau aš, atsidūręs tokioje keblioje padėtyje. 

Viljamas padėjo ragelį po valandos. Kadangi dar reikėjo užmušti 
šiek tiek laiko, nužingsniavo Parko aveniu svarstydamas giliamintiš- 
ką Koeno patarimą. Pakeliui į „Metropoliteno“ klubą praėjo pro di- 
delį kylantį pastatą. Didžiulis plakatas skelbė: „Kitas „Barono“ vieš- 
butis stovės Niujorke. Pasisvečiavę pas „Baroną“ niekad nenorėsite 
apsistoti kur kitur.“ Viljamas nusišypsojo ir jau lengvesniu žingsniu 
patraukė pietauti. 

Tedas Lyčas, nedidukas, dabitiškai apsirengęs vyriškis tamsiai ru- 
dais plaukais ir šviesesniais ūsais, laukė Viljamo fojė ir šiltai paspaudė 


ranką. Viljamas susižavėjo renesansiška puošyba klubo, kurį, kaip 

paaiškino Lyčas, tūkstantis aštuoni šimtai devyniasdešimt pirmaisiais 
pastatė architektai Otas Kunas ir Stenfordas Vaitas. Dž. Morganas* 
įkūrė klubą tada, kai vienas jo artimiausių draugų nebuvo priimtas į 
Vienybės lygą, papasakojo Lyčas žingsniuojant į barą. 

— Ekstravagantiškas gestas, netgi kalbant apie labai artimą drau- 
gą, - pastebėjo Viljamas, mėgindamas palaikyti pokalbį. 

— Tikrai, - nesiginčijo Lyčas. - Ką gersite, pone Kainai? 

— Sauso šerio, prašyčiau, — tarė Viljamas. 

Po kelių akimirkų berniukas šaunia mėlyna uniforma grįžo neši- 
nas sausu šeriu ir škotiškų viskiu su vandeniu; klausti, ko pageidaus 
ponas Lyčas, nereikėjo. 

— Už kitą Lesterio valdybos pirmininką, — pasiūlė Lyčas, kelda- 
mas stiklą. 

Viljamas sudvejojo. 

— Negerkite, pone Kainai. Kaip žinote, nedera gerti į savo svei- 
katą. 

Viljamas nusijuokė ne visai tikras, ką turėtų pasakyti. 

Po kelių akimirkų į barą įėję du vyresni vyrai skersai salę pasuko 
prie Viljamo su Lyču, abu aukšti, pasitikintys savimi, su bankininkų 
uniformomis - trijų dalių pilkais kostiumais, standžiomis apykaklė- 
mis ir tamsiais vienspalviais kaklaraiščiais. Jei būtų žingsniavę Vols- 
tritu, Viljamas nė nebūtų atkreipęs dėmesio. „Metropoliteno“ klube, 
Lyčui supažindinant, jis atidžiai juos tyrinėjo. 

— Ponas Alfredas Rodžersas ir ponas Vintropas Deivisas. Abu — 
valdybos nariai. 

Viljamas šypsojosi santūriai, nevisiškai tikras, kas kieno pusėje. 
Naujai atėjusieji susidomėję apžiūrinėjo jį. Akimirką niekas nekal- 
bėjo. 

* Dž. Morganas (John Pierpont Morgan, 1837-1913) - amerikiečių verslininkas, 
bankininkas, ne kartą padėjęs JAV finansų sistemai, mecenatas. 

— Keliaukim pietauti, — pasiūlė Lyčas. 

Trejetas apsisuko, akivaizdžiai puikiai žinojo, kur eiti. Viljamas 
sekė įkandin. Valgomasis antrame aukšte buvo erdvus, didingomis 
aukštomis lubomis. Administratorius pasodino juos prie lango su 
vaizdu į Centrinį parką, ten, kur niekas negalėtų nugirsti pokalbio. 

— Užsisakysim, o tada pakalbėsim, — pasiūlė Lyčas. 

Pro langą Viljamas matė „Plazos“ viešbutį. Užplūdo prisimini- 
mai: šventė su senelėmis ir Matu, ir dar kažkas, ką bandė prisiminti 
apie tą arbatos gėrimą „Plazoje“... | 

— Pone Kainai, atverskime kortas, — prabilo Lyčas. — Čarlzo Leste- 
rio sprendimas paskirti jus banko valdybos pirmininku visiems buvo 
mažų mažiausiai netikėtas. Tačiau jei valdyba nekreips dėmesio į ve- 
lionio norus, bankas paskęs chaose, o šito nė vienas iš mūsų nenori. 
Jis buvo sumanus šunsnukis, ir, matyt, turėjo priežastį paskirti jus 
valdybos pirmininku. Man to visiškai pakanka. 

Viljamas jau buvo girdėjęs tokius sentimentus - iš Peterio Parfito. 

— Mes visi trys, — toliau kalbą tęsė Deivisas, - už viską, ką turime, 
esame dėkingi Čarlzui Lesteriui, ir atsižvelgsime į jo pageidavimus, 
net jei tai bus paskutiniai mūsų kaip valdybos narių įsipareigojimai. 

— Jei valdybos pirmininku taps Parfitas, — įsiterpė Lyčas, — nutiks 
būtent taip. 

— Apgailestauju, ponai, — tarė Viljamas, — kad sukėliau tiek su- 
maišties. Jei mano paskyrimas valdybos pirmininku buvo staigmena 
jums, man tai buvo kaip perkūnas iš giedro dangaus. Dalyvavau tes- 
tamento skaityme tikėdamasis, kad gausiu nedidelę asmeninę dova- 
nėlę pono Lesterio sūnui atminti, o ne progą valdyti jo banką. 

Lyčas nusišypsojo išgirdęs žodį „proga“. 

— Suprantame, kokioje padėtyje atsidūrėte, pone Kainai. Priva- 
lote mumis pasitikėti, kai teigiame, kad esame jūsų pusėje. Taip pat 
suprantame, kad jums gali būti sunku tai priimti po to, kaip pasielgė 


Peteris Parfitas. 


383 


— Privalau jumis patikėti, pone Lyčai, nes neturiu pasirinkimo, 
tik atsiduoti į jūsų rankas. Kaip apibendrintumėte dabartinę padėtį? 

— Padėtis aiški, — tarė Lyčas. — Parfito kampanija gerai suorgani- 
zuota, jis mano, kad jėga jo pusėje. Spėju, pone Kainai, esate nusi- 
teikęs kovoti? 

— Nebūčiau čia, jei nebūčiau nusiteikęs, pone Lyčai. Dabar, kai 
jūs glaustai apibendrinote padėtį, galbūt galėčiau pasiūlyti, kaip de- 
rėtų elgtis, norint poną Parfitą įveikti. 

— Žinoma, — pritarė Lyčas. 

Visų trijų bankininkų žvilgsniai buvo sutelkti į Viljamą. 

— Jūs, be abejonės, neklystate teigdamas, kad Parfitas jaučiasi sti- 
presnis, nes iki šiol jis puolė ir žinojo, kas bus toliau. Atėjo laikas 
atakuoti mums, tokioje vietoje ir taip, kaip jis mažiausiai tikisi — 
„Lesterio“ valdybos posėdžių salėje. 

— Kaip siūlytumėte tai padaryti, pone Kainai? — pasiteiravo 
Deivisas. 

— Paaiškinsiu, jei pirma leisite užduoti jums du klausimus. Kiek 
direktorių balsuoja? 

— Šešiolika, — tučtuojau atsakė Lyčas. 

— Kurie šiuo metu jam lojalūs? 

— Klausimas ne iš lengvųjų, pone Kainai, — įsiterpė Deivisas. Iš 
vidinės švarko kišenės jis išsitraukė sulamdytą voką ir prieš tęsdamas 
apžiūrėjo jo apatinę pusę. — Paskaičiavau, kad šimtu procentų galime 
tikėtis šešių balsų, o Parfitas gali būti garantuotas dėl penkių. Tačiau 
šįryt buvau sukrėstas, kai išsiaiškinau, kad Rupertas Korksmitas, se- 
niausias Čarlzo Lesterio draugas, nenori jūsų remti. Labai keista, nes 
žinau, kad Parfitas jam nerūpi. Tai reiškia, išeina po šešis. 

— Vadinasi, iki ketvirtadienio privalome užsitikrinti dar tris bal- 
sus, — tarė Lyčas. 


— Kodėl iki ketvirtadienio? — nustebo Viljamas. 

— Iki kito valdybos posėdžio, — lygindamas ūsiukus paaiškino 
Lyčas. — Pirmas darbotvarkės punktas — naujo valdybos pirmininko 
rinkimai. 

— Man buvo pranešta, kad kitas valdybos posėdis įvyks tik pirma- 
dienį, — apstulbęs paaiškino Viljamas. 

— Kas taip pranešė? — pasiteiravo Deivisas: 

— Peteris Parfitas. 

— "Tai jo taktika, - pakomentavo Lyčas, — ne itin džentelmeniška. 

— Apie tą džentelmeną jau pakankamai sužinojau, — ironiškai pa- 
brėžė žodį Viljamas, — kad suvokčiau, jog privalau nesitaikstyti. 

— Lengviau pasakyti, nei padaryti, pone Kainai. Šiuo metu jis 
labai įsijautęs viskam vadovauja, — paaiškino Deivisas. — Nesu tikras, 
kaip pašalinsime jį iš kelio. 

— Tada uždegsime raudoną šviesą, — atkirto Viljamas, o visas tre- 
jetas sutrikę susižvalgė, bet nekomentavo. — Kas turi galią sukviesti 
valdybos posėdį? 

— Kol valdyba neturi pirmininko, bet kuris iš vicepirmininkų, — 
paaiškino Tedas Lyčas, - vadinasi, Parfitas arba aš. 

— Kiek valdybos narių turi susirinkti, kad būtų kvorumas? 

— Devyni, — atsakė Deivisas. 

— Kas yra kompanijos sekretorius? 

— Aš, — prisistatė Alfredas Rodžersas, kuris iki tos akimirkos var- 
giai buvo pravėręs burną — tai viena tų sekretoriaus savybių, kurias 
Viljamas visada vertino. 

— Prieš kiek laiko reikia pranešti, norint sušaukti ypatingą valdy- 
bos posėdį, pone Rodžersai? 

— Visi direktoriai turi būti informuoti mažiausiai prieš dvidešimt 
keturias valandas, nors to niekada nebuvo po tūkstantis devyni šim- 
tai dvidešimt devintųjų kracho. Čarlzas Lesteris visada stengdavosi 


įspėti mažiausiai prieš šešias dienas. 


385 


— Tačiau banko taisyklės leidžia šaukti skubų valdybos posėdį 
prancšus prieš dvidešimt keturias valandas? — pasitikslino Viljamas. 

— Taip, leidžia, pone Kainai, — patikino Rodžersas, jo monoklis 
dabar tvirtai stovėjo vietoje ir buvo įsmeigtas į Viljamą. 

— Puikų. Tada patys sušaukime valdybos posėdį. 

Bankininkų trijulė stebeilijosi į Viljamą tarsi ne visai aiškiai būtų 
išgirdę, ką jis pasakė. 

— Pagalvokite, ponai, — tęsė Viljamas, - ponas Lyčas, kaip vicepir- 
mininkas, šaukia valdybos posėdį, o ponas Rodžersas, kaip kompa- 
nijos sekretorius, tučtuojau praneša visiems direktoriams. 

— Kada norite, kad valdybos posėdis įvyktų? — pasiteiravo Lyčas. 

— Rytoj, trečią valandą popiet. 

— Gerasis Dieve, baisiai greitai, — pastebėjo Rodžersas. — Nesu 
tikras... 

— Baisiai greitai Parfitui, taip norėjot pasakyt? — pertraukė jį 
Viljamas. 

— Teisinga pastaba, — pritarė Lyčas. — Kaip ketinate elgtis tame 
posėdyje? 

— Palikite tai man. Tiesiog pasirūpinkite, kad posėdis būtų su- 
šauktas teisėtai ir kad visiems direktoriams būtų pranešta mažiausiai 
prieš dvidešimt keturias valandas. 

— Įdomu, kaip reaguos Parfitas? — pašmaikštavo Lyčas. 

— Nesilažinčiau, — pastebėjo Viljamas. — Šitą klaidą nuolat da- 
rėme. Tegu dabar įvairumo dėlei jis dėl mūsų pasinervina. Jei jam 
bus pranešta prieš dvidešimt keturias valandas, ir jis bus paskutinis, 
kuriam pranešta, nėra ko bijoti. Nereikėtų jam duoti daugiau nei 
būtina laiko, kad suplanuotų kontrataką. Ir, ponai, prašau, nesiste- 
bėkite, kad ir ką rytoj sakysiu ar darysiu. Pasitikėkite mano sveiku 
protu; tik pasistenkite ten būti ir mane paremti. 


— Ar jums neatrodo, kad mums derėtų žinoti, ką turite omenyje? 

— Ne, pone Lyčai. Jūs turite atrodyti nesusijęs, tiesiog vykdyti 
savo kaip banko direktoriaus pareigas. Tačiau svarbu, kad ponas Ro- 
džersas būtų visiškai pasiruošęs surengti rinkimus taip, kad neatro- 
dytų, jog žinojo juos įvyksiant. 

Dabar Tedui Lyčui ir dviem jo kolegoms pradėjo aiškėti, kodėl 
Čarlzas Lesteris pasirinko Viljamą Kainą kitu valdybos pirmininku. 
Po kelių minučių jie išėjo iš „Metropoliteno“ klubo labiau pasitikė- 
dami, nei atvyko, nors visiškai nenutuokė, ką skubiai šaukiamame 
valdybos posėdyje ketina daryti Kainas. Kita vertus, Viljamo, ku- 
ris savo pasitenkinimui jau įgyvendino pirmąją Tomo Koeno plano 
dalį, laukė kur kas sudėtingesnė antroji dalis. 

Kone visą popietę ir vakarą jis praleido savo kambaryje „Jeilio“ 
klube daug užsirašinėdamas ir tobulinamas savo taktiką kitos dienos 
posėdžiui. Šeštą valandą padarė trumpą pertraukėlę ir paskambino 
Keitei. 

— Kur tu, brangusis? — pasiteiravo ji. — Išsliūkinai vidury nakties, 
nė nežinau, kur. 

— Pas meilužę Niujorke, - paaiškino Viljamas. 

— Vargšė mergina, — pasišaipė Keitė. — Kaip ji pataria elgtis su 
nesąžininguoju ponu Parfitu? 

— Dar neturėjau laiko pasiteirauti, buvau pernelyg užsiėmęs kitais 
reikalais. Kad jau mudu kalbamės, ką patartum? 

— Nedaryk nieko, ko nebūtų pateisinęs Čarlzas Lesteris arba tavo 
tėvas, — staiga surimtėjusi pasakė Keitė. 

— Jie tikriausiai žaidžia golfą ant aštuoniolikto debesies ir vis už- 
mesdami į mane akį lažinasi. 

— Kad ir kaip elgtumeis, Viljamai, pernelyg nesuklysi, jei atsimin- 


si, kad juodu tave stebi. 

Dienai išaušus Viljamas jau buvo pakirdęs, numigo tik priešo- 
kiais. Atsikėlė truputį po šeštos, nusiprausė po šaltu dušu, ilgai vaikš- 
tinėjo Centriniame parke, kad išvėdintų smegenis, ir grįžo į „Jeilio“ 
klubą lengvų pusryčių. Vestibiulyje jo laukė žmonos žinutė. Perskai- 
tęs Viljamas garsiai nusijuokė: „Jei nebūsi pernelyg užsiėmęs, gal ne- 
pamirši nupirkti Ričardui Niujorko „Jankių“ beisbolo kepuraitę?“ 

Naujajame Zhe Wal! Street Journal numeryje vis dar buvo spaus- 
dinama istorija apie trintį „Lesterio“ valdyboje dėl naujojo pirmi- 
ninko rinkimų. Dabar tai buvo Parfito įvykių versija užsimenant, 
kad ketvirtadienio valdybos posėdyje bus patvirtinta jo kandidatūra. 
Viljamui buvo smalsu, kieno versija pasirodys rytojaus laikraščiuose. 
Kaip dabar norėtų perkaityti penktadienio numerį! 

Dar kartą paskambinęs Tomui Koenui Viljamas dukart patikrino 
registracijos sutartis ir „Lesterio“ banko įstatus. Vietoj pietų nukako 
į E A. O. Schwarz, kur nupirko sūnui beisbolo kepuraitę. 

Pusę trečios jis susistabdė taksi ir nuvažiavo į „Lesterio“ banką 
Volstrite, prie paradinių durų atsidūrė kelios minutės prieš tris. Jau- 
nas durininkas paklausė, su kuo jis susitaręs. 

— Esu Viljamas Kainas. 

— Aišku, pone. Jūsų laukia valdybos posėdžių salėje. 

„Dieve mano, — pagalvojo Viljamas, — net nenutuokiu, kur ji 


[44 


yra. 
Durininkas buvo sumanus: 


— Koridoriumi į kairę, pone, paskui antros durys dešinėje. 

— Ačiū, - padėkojo Viljamas ir lėtai patraukė ilgu koridoriumi. 
Iki tos akimirkos manė, kad pasakymas „drugeliai pilve“ yra gry- 
niausia kvailystė. Atrodė, kad širdis plaka garsiau, nei tiksi laikro- 
dis koridoriuje; nebūtų nustebęs, jei pats būtų pradėjęs mušti trečią 
valandą. 

Tedas Lyčas stovėjo valdybos posėdžių salės tarpduryje. 

— Bus bėdų, — ištarė vietoj pasisveikinimo. 

— Nieko keista, — atsakė Viljamas, — tačiau Čarlzui Lesteriui tai 
būtų patikę: jis mėgdavo stoti akistaton su sunkumais. 

Viljamas Kainas įžengė į įspūdinga ąžuolo lentelėmis iškaltą salę, 
kur grupelėmis po du ar tris gyvai šnekučiuodamiesi būriavosi vyrai. 
Nereikėjo skaičiuoti, kad suprastų, jog dalyvauja visi. Tai ne vienas 
tų valdybos posėdžių, kuriame direktorius gali leisti sau nedalyvauti. 
Viljamui įėjus kalbos liovėsi. Jis atsisėdo į valdybos pirmininko vietą 
ilgo raudonmedžio stalo gale Peteriui Parfitui dar nespėjus susigau- 
dyti, kas vyksta. 

— Ponai, prašom sėstis, — tarė Viljamas tikėdamasis, kad balsas 
skamba autoritetingai. 

Tedas Lyčas ir keletas kitų direktorių tučtuojau susėdo; kiti iš pa- 
žiūros pakluso nenoriai. 

— Kol dar niekas nieko nepasakė, — pradėjo Viljamas, — norėčiau, 
jei leisite, tarti trumpą įžanginę kalbą, o paskui patys galėsite spręsti, 
kaip posėdis klostysis toliau. Manau, kad tai mažiausia, ką galime 
padaryti, kad išpildytumėme velionio Čarlzo Lesterio norus. 

Keletas dvejojusių taip pat atsisėdo. Visos akys kambaryje buvo 
susmeigtos į Viljamą. 

— Dėkoju, ponai. Pirmiausia turiu aiškiai pasakyti, kad visiškai 
nenoriu tapti šio banko valdybos pirmininku, - jis patylėjo, kad pa- 
darytų įspūdį, — nebent šito pageidautų didžioji dauguma direkto- 


rių. Šiuo metu, ponai, esu „Kaino ir Keboto“ viceprezidentas, turiu 


389 


penkiasdešimt vieną procentą to banko akcijų. Manau, kad „Kainą 
ir Kebotą“, kurį įkūrė mano senelis, jei ir ne dydžiu, tai reputacija 
galima gretinti su „Lesterio“ banku. Nei man, nei mano šeimai iš- 
vykti iš Bostono ir kraustytis į Niujorką nebus lengva. Tačiau Čarlzas 
Lesteris norėjo, kad tapčiau kitu šio banko valdybos pirmininkų, 
o jis buvo ne iš tų, kurie lengvai svaidytųsi tokiais pasiūlymais, ir aš 
privalau atsakingai atsižvelgti į jo pageidavimus. Taip pat norėčiau 
pridurti, kad jo sūnus Matas Lesteris daugiau nei penkiolika metų 
buvo geriausias mano draugas. Laikau tragedija tai, kad aš, o ne jis, 
kreipiuosi į jus kaip kandidatas į valdybos pirmininko postą. 

Kai kurie direktoriai pritariamai sulinksėjo. 

— Ponai, jei šiandien man pasisektų užsitikrinti jūsų paramą, pa- 
aukočiau viską, ką užgyvenau Bostone, kad jums pasitarnaučiau. 
Viliuosi, nėra būtina pateikti kruopščią mano bankininkavimo pa- 
tirties ataskaitą. Darau prielaidą, kad jau pasirūpinote išsiaiškinti, 
kodėl, Čarlzo Lesterio nuomone, esu tinkamas jį pakeisti. Mano 
banko valdybos pirmininkas Tonis Saimonsas, kurį ne vienas jūsų 
pažįstate, prašė nepaisyti Čarlzo Lesterio norų ir pasilikti pas „Kainą 
ir Kebotą . 

— Vakar ruošiausi papasakoti ponui Parfitui apie savo ketinimus, 
jei jis būtų pasivarginęs man paskambinti. Praėjusią savaitę turėjau 
malonumo vakarieniauti su ponu ir ponia Parfitais jų namuose. Ta 
proga ponas Parfitas pranešė man, kad neturi jokio noro tapti kitu 
banko valdybos pirmininku. Jo manymu, vienintelis mano varžovas 
yra ponas Lyčas, kitas jūsų viceprezidentas. Pasikalbėjau su ponu Lyču, 
ir jis mane informavo, kad mane remia. Todėl padariau prielaidą, kad 
mane palaiko abu vicepirmininkai. Tačiau perskaitęs šio ryto Zhe Wa// 
Street Journal, nors nuo aštuonerių nesikliauju jų pranašavimais, — vie- 
nas kitas nusijuokė, — supratau, kad privalau apsilankyti šios dienos 


posėdyje ir įsitikinti, jog nepraradau abiejų vicepirmininkų paramos 


390 


ir kad laikraščio straipsnis netikslus. Šį posėdį sušaukė ponas Lyčas, 
todėl noriu pasiteirauti, ar jis vis dar remia mane kaip Čarlzo Lesterio 
įpėdinį šio banko valdybos pirmininko poste. 

Viljamas žvelgė į Lyčą, kuris sėdėjo nuleidęs galvą. Verdikto lau- 
kimas, regis, užsitęsė begalybę, nors iš tiesų — tik keletą sekundžių. 
Žemyn nuleisti jo nykščiai būtų reiškę, kad parfitikai galės išžudyti 
krikščionis. 

Lyčas lėtai pakėlė galvą ir tarė: 

— Ponai, aš besąlygiškai remiu Viljamą Kainą. 

Pirmą kartą tą dieną Viljamas atvirai pažvelgė į Peterį Parfitą. Anas 
gausiai prakaitavo, o prabilęs nepakėlė akių nuo geltonos užrašinės. 

— Kai kurie valdybos nariai, — pradėjo jis, - mano, kad turėčiau 
sviesti pirštinę... 

— Ir visa tai nutiko po praėjusios savaitės pokalbio, kai paskelbėte, 
kad su džiaugsmu paklusite Čarlzo Lesterio norams? — pertraukė jį 
Viljamas, leisdamas balse atsirasti lengvai nuostabos gaidelei. 

Parfitas kiek kilstelėjo galvą. 

— Padėtis nėra tokia paprasta, pone Kainai. 

— Ką jūs, viskas paprasta, pone Parfitai. Ar pakeitėte savo nuomo- 
nę po to, kai vakarieniavau jūsų namuose, ar vis dar mane remiate? 

— Mane patikino, jog keli direktoriai pageidauja, kad stočiau 
prieš jus. 

— Nepaisant to, kad vos prieš savaitę tvirtinot, jog neturite jokio 
noro būti valdybos pirmininku? 

— Norėčiau išsakyti savo poziciją, — pareiškė Parfitas, — kol ne- 
padarėte per daug prielaidų. Tai vis dar ne jūsų valdybos salė, pone 
Kainai. 

— Malonėkite, pone Parfitai. 

Iki šiol posėdis klostėsi visiškai taip, kaip Viljamas planavo. Kalbą 


jis buvo kruopščiai paruošęs, o Parfitas prarado iniciatyvą ir kovojo 

su savimi, kad viešai nepasakytų ko nors, kas nebūtų palaikyta, ge- 
riausiu atveju, veidmainyste. 

— Ponai, — pradėjo jis, tarsi ieškodamas žodžių. — Ką gi... 

Dabar visų akys susmigo į Parfitą, ir Viljamui atsirado proga kiek 
atsipalaiduoti bei patyrinėti kitų direktorių veidus. 

— Po vakarienės su ponu Kainu į mane asmeniškai kreipėsi keletas 
direktorių, — kalbėjo Parfitas, — supratau, jog mažų mažiausiai mano 
pareiga gerbti jų pageidavimus ir pasiūlyti savo kandidatūrą rinki- 
mams. Niekada jokiomis aplinkybėmis nenorėjau priešintis pono 
Lesterio, kurį didžiai gerbiau ir žavėjausi, norams. Savaime supran- 
tama, būčiau pranešęs ponui Kainui apie savo ketinimus prieš ke- 
tvirtadienį numatytą valdybos posėdį, tačiau prisipažįstu, šios dienos 
įvykiai mane užklupo netikėtai. 

Jis giliai įkvėpė. 

— Tarnauju „Lesteryje“ dvidešimt dvejus metus, šešerius esu vice- 
pirmininkas, todėl manau, kad galiu pelnytai būti laikomas tinka- 
mu šiam postui. Apsidžiaugčiau, jei ponas Kainas prisijungtų prie 
valdybos kaip vicepirmininkas, tačiau šiuo metu negaliu remti jo 
kaip valdybos pirmininko kandidatūros. Viliuosi, kad kolegos di- 
rektoriai parems žmogų, kuris šiam bankui dirbo daugiau nei dvide- 
šimt metų, o ne nepažįstamą pašalietį, pasirinktą dėl po vienintelio 
sūnaus mirties galvos netekusio žmogaus užgaidos. Dėkoju, ponai. 

Atsižvelgiant į aplinkybes, Viljamui kalba padarė įspūdį, tačiau 
Parfitas neturėjo pranašumo, kurį, pono Koeno nuomone, įtemp- 
toje rinkiminėje kovoje suteikia paskutinis žodis. Viljamas dar kartą 
atsistojo. 

— Gerbiamieji, ponas Parfitas pastebėjo, kad asmeniškai manęs 
nepažįstate. Noriu, kad nė vienam iš jūsų neliktų jokių abejonių, 
koks aš žmogus. Kaip jau minėjau, esu bankininkų anūkas ir sū- 


nus, visą gyvenimą buvau bankininkas. Elgčiausi negarbingai, jei 

apsimesčiau, kad nesijausčiau pagerbtas tarnaudamas kaip kitas 
„Lesterio“ valdybos pirmininkas. Jei, kita vertus, po to, ką šiandien 
išgirdote, nuspręsite paremti poną Parfitą, tebūnie. Grįšiu į Bostoną 
ir visiškai laimingas toliau dirbsiu savo banke. Negana to, viešai pa- 
reikšiu, kad nenoriu būti Lesterio valdybos pirmininku, kad niekas 
negalėtų jūsų apkaltinti neatlikus pareigos ir neįvykdžius Čarlzo Les- 
terio testamento sąlygų. Nenoriu būti valdybos pirmininkas tik dėl 
užgaidos, noriu būti norėtas. | 

— Tačiau jokiomis aplinkybėmis nesutikčiau dirbti jūsų banke va- 
dovaujant ponui Parfitui. Stoviu prieš jus, ponai, turėdamas svarų 
trūkumą, nes esu, pono Parfito žodžiais tariant, nepažįstamas paša- 
lietis. Tačiau turiu ir pranašumą: mane remia žmogus, kuris šiandien 
dalyvauti negali; žmogus, kurį jūs visi gerbiate ir žavitės, žmogus, 
pagarsėjęs ne užgaidomis ar skubotais sprendimais. Todėl siūlau val- 
dybai daugiau negaišti laiko sprendžiant, ką pageidauja matyti kitu 
„Lesterio“ valdybos pirmininku. Jei kuris jūsų abejojate mano gebė- 
jimais valdyti banką, balsuokite už poną Parfitą. Pats aš nebalsuosiu, 
ponai, tad spėju, kad ponas Parfitas taip pat nebalsuos. 

— Jūs negalite balsuoti, — aštriai rėžė Parfitas, — nesate šios valdy- 
bos narys. O aš esu ir pasinaudosiu savo teise balsuoti. 

— Tebūnie, pone Parfitai. Niekas niekada negalės pasakyti, kad 
neišnaudojote visų progų pasiekti pranašumą. 

Viljamas luktelėjo, kad padarytų įspūdį, tačiau pasirodė, jog vie- 
nas direktorių tuoj paprašys žodžio, todėl ilgiau negaišo: 

— Prašau kompanijos sekretoriaus pono Rodžerso atlikti rinkimų 
procedūrą. Ponai, kai pasirinksite, už ką balsuoti, malonėkite balsa- 
vimo lapelius atiduoti jam. 

Per visą posėdį Alfredo Rodžerso monoklis periodiškai pasirody- 
davo ir pradingdavo. Jis nervingai išdalijo balsavimo lapelius kole- 
goms. Kai visi užrašė remiamo kandidato pavardę, lapeliai vėl buvo 


atiduoti jam. 

— Pone Rodžersai, tikriausiai atsižvelgiant į aplinkybes būtų iš- 
mintinga balsus skaičiuoti garsiai saugantis, kad nebūtų padaryta 
kokia netyčinė klaida, galinti privesti prie kito balsavimo būtinybės. 

— Žinoma, pone Kainai. 

— Ar sutinkate, pone Parfitai? 

Parfitas nepakeldamas akių linktelėjo. 

— Dėkoju. Būkite malonus ir perskaitykite balsus, pone Rodžersai. 

Kompanijos sekretorius išlankstė pirmą balsavimo lapelį: 

— Parfitas. 

Paskui kitą: 

— Parfitas. 

Dabar nuo Viljamo niekas nebepriklausė. Likimas svajonės, ku- 
rią būdamas dvylikos pasisakė Čarlzui Lesteriui, bus nulemtas per 
kitas kelias sekundes. 

— Kainas. Parfitas. Kainas. 

Trys balsai prieš, du už. Ar lemtis bus tokia pati, kaip ir varžantis 
su Toniu Saimonsu? 

— Kainas. Kainas. Parfitas. 

Lygiai po keturis balsus. 

Parfitas vis dar gausiai prakaitavo, tikrai nesijautė ramus. 

— Parfitas. 

Viljamo veido išraiška nepasikeitė. Parfitas leido sau nusišypsoti. 
Penki prieš, keturi už. 

— Kainas. Kainas. Kainas. 

Parfito šypsena išblėso. 

„Dar du, dar du“, - kone balsu meldė Viljamas. 

— Parfitas. Parfitas. 

Rodžersas ilgai užtruko, kol išlankstė balsavimo lapelį, kurį kaž- 
kas buvo perlenkęs du kartus. 

— Kainas. 

Aštuoni balsai prieš septynis Viljamo naudai. 

Išlankstytas ir paskutinis popieriaus lapelis. Viljamas stebėjo AIF 
redo Rodžerso lūpas. Kompanijos sekretorius pakėlė galvą; tą aki- 
mirką jis buvo svarbiausias asmuo kabinete. 

— Kainas. 

Parfitas apglėbė galvą rankomis. 

— Ponai, — pareiškė kompanijos sekretorius, — suskaičiavus yra 
devyni balsai už poną Kainą ir septyni balsai už poną Parfitą. Todėl 
pareiškiu, kad ponas Viljamas Kainas tampa deramai išrinktu „Les- 
terio“ banko valdybos pirmininku. 

Kambaryje tapo tylu. Visos galvos, išskyrus Parfito, pasisuko į 
Viljamą ir laukė pirmųjų naujojo valdybos pirmininko žodžių. 

Viljamas greitai iškvėpė ir vėl atsistojo, šįkart — prieš savo valdybą. 

— Dėkoju, ponai, už man parodytą pasitikėjimą. Čarlzas Les- 
teris norėjo, kad būčiau kitas jūsų valdybos pirmininkas, ir man 
džiugu, kad jo norą jūs patvirtinot savo balsais. Pasižadu visomis 
jėgomis kuo naudingiau tarnauti šiam bankui, tačiau nieko ne- 
pajėgsiu padaryti be visiškos valdybos paramos. Jei ponas Parfitas 
būtų malonus... 

Parfitas viltingai pakėlė akis 

— „ir po kelių minučių ateitų į valdybos pirmininko kabinetą, 
būčiau labai dėkingas. Kiek vėliau norėčiau susitikti su ponu Lyču. 
Viliuosi, ponai, kad per kelias kitas dienas turėsiu progą susitikti 
su kiekvienu iš jūsų asmeniškai. Kiti valdybos posėdžiai vyks pagal 
tvarkaraštį, kartą per mėnesį. Šitas posėdis baigtas. 

Direktoriai stojosi kalbėdami tarpusavyje. Viljamas greitai išėjo į 
koridorių vengdamas Peterio Parfito žvilgsnio. Pasivijęs Tedas Lyčas 
jį palydėjo į valdybos pirmininko kabinetą. 

— Rizikavot, — pastebėjo Lyčas, — tačiau jums kuo puikiausiai pa- 


vyko. Ką būtumėt daręs, jei balsavime būtumėt pralaimėjęs? 

— Parvažiuočiau į Bostoną ir toliau sau dirbčiau, — atsakė Vilja- 
mas, mėgindamas dėtis ramus. 

Lyčas atidarė duris į valdybos pirmininko kabinetą. Patalpa at- 
rodė kone taip pat, kaip Viljamas ir prisiminė; gal ji atrodė kiek 
didesnė tada, kai dar pradinės mokyklos mokinukas pareiškė Čarlzui 
Lesteriui, kad vieną dieną valdys šitą banką. Jis dirstelėjo į portretą 
už rašomojo stalo, mirktelėjo velioniui valdybos pirmininkui, tada 
įsitaisė dideliame raudonos odos krėsle ir padėjo alkūnes ant rau- 
donmedžio stalo. Iš švarko kišenės ištraukė nedidelę oda įrištą kny- 
gelę, pasidėjo ją priešais ant stalo ir laukė. Po akimirkos pasigirdo 
beldimas į duris. Įėjęs senis sunkiai parimo ant juodos lazdos sidabro 
rankena. Tedas Lyčas paliko juos vienus. 

— Aš esu Rupertas Korksmitas, — tarė senis su vos girdimu angliš- 
ku akcentu. 

Viljamas atsistojo jo pasveikinti. Tai buvo seniausias valdybos 
narys. Ilgos žilos žandenos ir sunkus auksinis laikrodis liudijo pra- 
ėjusią epochą, tačiau bankininkų sluoksniuose sklido legendos apie 
jo sąžiningumą ir reputaciją. Niekam nereikėjo pasirašinėti sutarčių 
su Rupertu Korksmitu: jo žodis ir buvo garantas. Senas bankininkas 
ryžtingai žvelgė Viljamui į akis. 

— Balsavau prieš jus, pone, tad savaime suprantama, jog mano at- 
sistatydinimo pareiškimas gulės ant jūsų darbo stalo jau po valandos. 

— Gal prisėstumėte, pone. 

— Dėkoju, pone. 

— Kaip suprantu, pažinojote mano tėvą ir senelį. 

— Turėjau tokią privilegiją. Su jūsų seneliu mudu mokėmės Har- 
varde, su dideliu liūdesiu menu pirmalaikę jūsų tėvo mirtį. 

— O Carlzas Lesteris? — pasiteiravo Viljamas. 

— Jis buvo mano geriausias draugas. Sąlyga jo testamente slegia 


mano sąžinę. Jokia ne paslaptis, kad jokiu būdu nebūčiau pasirinkęs 

valdybos pirmininku Peterio Parfito. Tose pareigose būčiau rėmęs 
Tedą Lyčą, tačiau niekada gyvenime nesu susilaikęs, todėl jaučiau, 
kad privalau remti bet kurį prieš jus kovojantį kandidatą, nes nega- 
lėjau balsuoti už žmogų, kurio nė akyse nesu matęs. 

— Dėkoju už atvirumą, pone Korksmitai, tačiau dabar privalau 
vadovauti bankui. Man jūsų šiuo metu reikia kur kas labiau negu 
jums manęs, todėl meldžiu neatsistatydinti. 

Senasis vyriškis įdėmiai žvelgė Viljamui į akis. 

— Nesu tikras, ar tai pasiteisins, jaunuoli. Negaliu pernakt pa- 
keisti savo nuostatų, — atsakė Korksmitas, abiem rankom pasirėmęs 
į lazdelę. 

— Duokite man šešis mėnesius, pone, ir jei jums vis dar atrodys 
taip pat, aš nesipriešinsiu. 

Prieš vėl prabildamas Korksmitas ilgai tylėjo: 

— Čarlzas Lesteris buvo teisus: jūs tikrai Ričardo Kaino sūnus. 

— Ar ir toliau tarnausite šiame banke, pone? 

— Tarnausiu, jaunuoli. Negi nežinote: nėra didesnio kvailio už 
seną kvailį. 

Rupertas Korksmitas lėtai atsistojo remdamasis lazdele. Viljamas 
pašoko jam padėti, tačiau mostu buvo sustabdytas. 

— Sėkmės, mano vaike. Galite visiškai kliautis mano parama. 

— Dėkoju, pone. 

Kai jis atidarė duris, Viljamas pamatė koridoriuje laukiantį Peterį 
Parfitą. Korksmitui išeinant abu vyrai nepersimetė nė žodžiu. 

Parfitas skriete įskriejo į kabinetą. 

— Ką gi, pamėginau, ir nepasisekė. Kiek nuo žmogaus priklauso, — 
mestelėjo kvatodamas. — Jokių nuoskaudų, Bilai? — ištiesė ranką. 

— Jokių nuoskaudų, pone Parfitai, — atsakė Viljamas, tačiau sėstis 
nepasiūlė. — Kaip pats pasakėt, pamėginot, bet nepasisekė. Todėl at- 


sistatydinsite iš banko direktoriaus posto. 

— Ką padarysiu? — netikėdamas pasitikslino Parfitas. 

— Atsistatydinsit, — pakartojo Viljamas. 

— Gal kiek per žiauru, kaip manot, Bilai? Mano veiksmai nebuvo 
asmeniški. Aš paprasčiausiai jaučiau... 

— Nenoriu, kad dirbtumėte mano banke, pone Parfitai. Išeisite 
šįvakar ir daugiau čia kojos nekelsite. 

— O ką, jei pasakysiu, kad neišeisiu? Turiu nemenką banko akcijų 
dalį ir nemenką valdybos narių paramą. Maža to, galiu paduoti jus 
į teismą. 

— Patarčiau jums pasiskaityti banko nuostatus, pone Parfitai, — 
Viljamas paėmė nuo rašomojo stalo nedidelę oda įrištą knygutę ir 
pervertė kelis puslapius. Radęs punktą, kurį šįryt pasižymėjo, ėmė 
garsiai skaityti: „Valdybos pirmininkas turi teisę nušalinti bet kurį 
pasitikėjimo nepateisinusį pareigūną.“ Praradau pasitikėjimą jumis, 
pone Parfitai, todėl jums teks atsistatydinti. Gausite dvejų metų dar- 
bo užmokestį ir visas kitas jums priklausančias lengvatas. Jei, kita 
vertus, priversite mane jus nušalinti, išeisite iš banko tuščiomis, tik 
su savo akcijomis ir savo reputacija, kad ir ko ji ten verta. Rinktis 
jums. 

— Nesuteiksite kitos progos? 

— Suteikiau jums progą praėjusią savaitę, kai pakvietėte mane va- 
karienės, o jūs melavote ir apsimetinėjote. Ne tokiomis savybėmis 
turėtų pasižymėti mano pavaduotojas. Ar atsistatydinsite, ar teks jus 
nušalinti, pone Parftai? 

— Velniai jus rautų, Kainai, atsistatydinsiu. 

— Puiku. Tad sėskitės ir rašykite pareiškimą. 

— Ne. Įreiksiu jį iš ryto, man patogiu metu. 

— Dabar, arba būsite atleistas, - nenusileido Viljamas. 

Parfhtas kiek padvejojo, tada sunkiai susmuko į krėslą. Vilja- 


mas padavė jam firminio popieriaus lakštą ir pasiūlė rašiklį. Parfitas 

išsitraukė savo rašiklį ir pradėjo rašyti. Viljamas paėmė baigtą pareiš- 
kimą ir atidžiai perskaitė. 

— Geros dienos, pone Parftai. 

Parfitas išėjo daugiau nieko nepasakęs. Viljamas leido sau nusi- 
šypsoti, tada į kabinetą įėjo Tedas Lyčas. 

— Kvietėte, pone valdybos pirmininke? | 

— Taip, — tarė Viljamas. — Skiriu jus banko valdybos pirmininko 
pavaduotoju. Parfitui pasirodė, jog derėtų atsistatydinti. 

— O, stebiuosi tai girdėdamas. Maniau... 

Viljamas ištiesė jam dokumentą. Lyčas perskaitė prašymą atsista- 
tydinti ir pakėlė akis į Viljamą. 

— Džiaugsiuosi būdamas pirmininko pavaduotoju. Dėkoju už pa- 
rodytą pasitikėjimą. 

— Puiku. Būsiu dėkingas, jei per artimiausias kelias dienas suorga- 
nizuosite susitikimus su visais direktoriais. Rytoj nuo aštuntos ryto 
sėdėsiu prie rašomojo stalo. 

— Gerai, pone valdybos pirmininke. 

— Gal būsite malonus ir perduosite Parfito atsistatydinimo prašy- 
mą kompanijos sekretoriui? 

— Kaip pageidausite, pone valdybos pirmininke. 

— Mano vardas Viljamas — tai dar viena Parfito klaida. 

Lyčas droviai nusišypsojo. 

— Susitiksime rytojaus rytą... Viljamai, — kiek sudvejojęs pridūrė. 

Jam išėjus Viljamas įsitaisė Čarlzo Lesterio krėsle ir nebūdingo 
džiaugsmo protrūkio apimtas ėmė suktis, kol apsvaigo. Tada pažvel- 
gė pro langą į Volstritą: džiaugėsi matydamas knibždančią minią, 
mėgavosi pirmaujančių Amerikos bankų ir brokerių kontorų vaiz- 
dais. Štai kur jis norėjo būti visą gyvenimą. 

— Kas, dėl Dievo meilės, jūs toks? — pasigirdo reiklus moters bal- 


sas už nugaros. 

Jis apsisuko ir išvydo pabrėžtinai oficialiai apsivilkusią vidutinio 
amžiaus moterį, kuri žvelgė į jį įtūžusi. 

— Norėčiau jums užduoti tą patį klausimą, — tarė Viljamas. 

— Aš esu valdybos pirmininko sekretorė, — griežtai atrėžė moteris. 


— O aš, - atkirto Viljamas, — esu valdybos pirmininkas. 


Viljamas atsikraustė į Niujorką kitą pirmadienį, tačiau Keitė su 
šeima pas vyrą atvažiavo tik po kelių savaičių, nes pirmiausia jam de- 
rėjo rasti namus, tinkamus „Lesterio“ banko valdybos pirmininkui, 
o dar svarbiau — mokyklą, kuri garantuotų Ričardui vietą iš pradžių 
Sent Polyje, paskui - Harvarde. 

Kitus tris mėnesius Viljamas vienu metu bandė išsipainioti iš 
Bostono ir atlikti darbus Niujorke. Jis troško, kad para truktų ketu- 
riasdešimt aštuonias valandas, ir suprato, kad virkštelę nukirpti kur 
kas sunkiau, nei galvojo. Tonis Saimonsas jį visiškai rėmė, ir Viljamas 
pradėjo suprasti, kodėl Alanas Loidas parėmė būtent jo kandidatūrą 
į „Kaino ir Keboto“ valdybos pirmininko postą. Galiausiai jis netgi 
panoro pripažinti, kad Alanas, ko gera, buvo teisus. 

Niujorke Keitė netrukus iki ausų pasinėrė į veiklą. Virginija jau 
krapinėjo po kambarį ir susirasdavo kelią į Viljamo kabinetą Keitei 
dar nespėjus jos pačiupti, o Ričardas tetroško tik naujos vėjo neper- 
pučiamos striukės, kad neatrodytų prastesnis už kitus Niujorko ber- 
niūkščius. Buvo tikimasi, kad Keitė, kaip Niujorko banko valdytojo 
žmona, reguliariai ruoš kokteilių vakarėlius ir kviestines vakarienes, 
subtiliai pasirūpindama, kad direktoriai ir svarbiausi klientai visada 
turėtų galimybę asmeniškai persimesti žodeliu su Viljamu, kad galė- 
tų pasiklausti jo patarimo ar išsakyti savo nuomonę. Ji suteikdavo tas 


progas didžiai taktiškai ir diplomatiškai, tad Viljamas liko amžinai 

dėkingas „Kaino ir Keboto“ likvidacijos departamentui už savo di- 
džiausią turtą. 

Kai Keitė pranešė Viljamui, kad nešioja dar vieną kūdikį, jam 
teliko pasiteirauti: 

— Ir kada aš suspėjau? 

Virginija išgirdusi naujieną susidomėjo, nors ir ne visai suvokė, 


kodėl mama pasidarė tokia stora, o Ričardas atsisakė tai aptarinėti. 


Viljamui po mėnesio stojus pirmame metiniame visuotiniame 
susirinkime, jo kaip banko valdytojo pareigos buvo vieningai patvir- 
tintos. Viljamas bandė nesišypsoti, kai ponas Koenas priminė, kad 
keletas akcininkų nepaveldės nė cento, jei už jį nebalsuos. Viljamas 
nustebo paskutinėje eilėje pamatęs Peterį Parfitą, sunėrusį rankas, 
ir dar labiau nustebo pamatęs greta jo sėdinčią Siuzaną Lester. Kai 


atėjo laikas balsuoti, jie rankų taip ir nepakėlė. 


Besibaigiant pirmiesiems Viljamo metams „Lesterio“ banko val- 
dytojo pareigose Keitė pagimdė trečią jų vaikelį, antrą mergytę, kurią 
jiedu pavadino Liuse. Viljamas išmokė Virginiją supti Liusės lopšį; 
Ričardas, pasiruošęs keliauti į pirmąją Baklio mokyklos klasę, pasi- 
naudojo naujoke ir įkalbėjo tėtį nupirkti jam naują beisbolo lazdą. 
Liusė, nors negalėjo artikuliuotai išsakyti jokių poreikių, tapo trečiąja 
moterimi, kuri be vargo vynios Viljamą aplink mažąjį pirštelį. 

Pirmaisiais Viljamo valdymo metais „Lesterio“ banko pelnas kiek 
išaugo, tad jis patikino į antrą metinį susirinkimą susirinkusius ak- 
cininkus, kad nemato priežasties, kodėl kitais metais negalėtų būti 


dar didesnio augimo. 

Tūkstantis devyni šimtai trisdešimt devintųjų rugsėjo pirmąją 
Vokietijos kariuomenė įžengė į Lenkiją. 

Pirmiausia Viljamas pagalvojo apie Abelį Rosnovskį. Naujasis 
„Barono“ viešbutis Parko aveniu jau buvo tapęs Niujorko numy- 
lėtiniu, o ketvirtinės Tomo Koeno ataskaitos rodė, kad Rosnovskis 
vis stiprėja. Tačiau sumanymą plėstis į Europą kuriam laikui teks 
atidėti. Koenas vis dar negalėjo rasti tiesioginio ryšio tarp Abelio 
Rosnovskio ir Henrio Osborno. 

Viljamui nė netoptelėjo, kad Amerika įsitrauks į dar vieną Eu- 
ropos karą, tačiau jis neuždarė „Lesterio“ Londono skyriaus rody- 
damas, kurią pusę remia, ir nė akimirką nesvarstė parduoti dvylikos 
tūkstančių akrų Hampšyre ir Linkolnšyre. Tačiau Tonis Saimonsas 
pranešė Viljamui, kad ketina uždaryti „Kaino ir Keboto“ Londono 
skyrių. 

Abu valdybos pirmininkai dabar reguliariai susitikdavo, atsipalai- 
davę ir draugiškai nusiteikę, nes nebeturėjo priežasčių konkuruoti. 
Jie įprato pasitelkti vienas kitą naujoms idėjoms išbandyti. Kaip To- 
nis ir numanė, Viljamui tapus „Lesterio“ valdybos pirmininku „Kai- 
nas ir Kebotas“ neteko kai kurių svarbiausių klientų, tačiau Viljamas 
visada Toniui pranešdavo, jei senas klientas išsakydavo pageidavimą 
perkelti sąskaitą, ir niekada nė vienam pats nesiūlė persikelti. Kartą 
per mėnesį jiedu susitikdavo papietauti pas „Loką ir Oberį“. Šįkart 
įsitaisius prie kampinio stalelio Tonis nešvaistydamas laiko pakarto- 


jo, kad ketina uždaryti „Kaino ir Keboto“ Londono skyrių. 

— Tačiau kodėl? — stebėjosi Viljamas. 

— Pirmoji priežastis visai paprasta, — atsakė Tonis siurbčiodamas 
įvežtinį burgundiškąjį vyną nė akimirkos nesusimąstydamas, kad 
vokiečių auliniai batai jau trypia vynuoges Prancūzijos vyno ūkiuo- 
se, - manau, kad bankas patirs nuostolių, jei neapkarpysime išlaidų 
ir neišsinešdinsime iš Anglijos. | 

— Žinoma, šiokių tokių nuostolių galima patirti, - pripažino Vil- 
jamas, — tačiau turi būti aišku, kad mes palaikome britus. 

— Kodėl? — nusistebėjo Tonis. — Mes bankininkai, ne rėmėjų 
klubas. 

— Anglija nėra beisbolo komanda, Toni; tai tauta, kuriai esam 
skolingi visą savo paveldą... 

— Tau derėjo imtis politikos, — pertraukė Saimonsas. — Imu ma- 
nyti, kad bankininkaudamas švaistai savo gebėjimus. Beje, yra kita, 
kur kas svarbesnė priežastis, kodėl skyrių turėtume uždaryti. Jei vo- 
kiečiai užpuls Angliją kaip užpuolė Lenkiją ir Prancūziją, o Kenedžio 
nuomone, būtent taip jie ir padarys, bankas bus perimtas, ir Londo- 
ne prarasime visus iki vieno cento. 

— Tik per mano lavoną, - pasipiktino Viljamas. - Jei Hitleris nors 
koją įkels į Angliją, Amerika tą pačią akimirką stos į karą, kad ir ką 
teigtų Amerikos ambasada Londone. 

— Niekada, -— ginčijosi Tonis, — Ruzveltas nuolat kartoja: „Bet 
kokia pagalba reiškia karą.“ Bet kuriuo atveju Amerikos pionieriai 
šūkaus ir ašaros. 

— Niekada neklausyk politikų, tvirtinančių „niekada“, — patarė 
Viljamas, —- ypač Ruzvelto. Kai jis sako „niekada“, tai tik reiškia „ne 
šiandien“ ar bent jau „ne šįryt“. Paprasčiausiai prisimink, kad tūks- 
tantis devyni šimtai šešioliktaisiais Vudrau Vilsonas irgi nepaliovė 
kartojęs „niekada. 


Tonis nusijuokė: 

— Kada ketini balotiruotis į senatą, Viljamai? 

— Niekada, - šypsodamasis atkirto Viljamas. 

— Gerbiu tavo jausmus, Viljamai, bet noriu trauktis. 

— Valdybos pirmininkas tu, — atsakė tas. — Jei valdyba parems, nors 
ir rytoj gali uždaryti Londono skyrių. Puikiai žinai, kad niekada ne- 
pasinaudočiau savo padėtimi veikdamas prieš daugumos sprendimą. 

— Tik kai sujungsi „Kainą ir Kebotą“ su „Lesteriu“. Tada tai taps 
tavo sprendimu. 

— Jau minėjau anksčiau, Toni, niekada to nedarysiu, kol tu 
pirmininkas. 

— Tačiau aš irgi manau, kad mudu galėtume susijungti. 

— Ką? — Viljamas net purkštelėjo burgundiškojo vyno ant staltiesės 
negalėdamas patikėti tuo, ką išgirdo. - Dieve mano, Toni, jau minė- 
jau, tu nenuspėjamas. 

— Kaip visada, Viljamai, aš puoselėju pačius geriausius banko inte- 
resus. Akimirką pagalvok apie susidariusią padėtį. Niujorkas šiuo metu 
labiau nei bet kada yra Jungtinių Valstijų finansų centras, o kai Hitleris 
užims Angliją, jis taps pasaulio finansų centru. Tiesą sakant, eičiau dar 
toliau ir atsižvelgęs į aplinkybes teigčiau, kad kaip vyraujanti pasaulio 
valiuta doleris pakeis svarą. Štai kur reikia būti „Kainui ir Kebotui“. 
Jeigu susijungtume, dėl abiejų specifikos sukurtume platesnę instituci- 
ją ir vienas kitą papildytume. „Kainui ir Kebotui“ visada puikiai sekėsi 
finansuoti laivininkystę ir sunkiąją pramonę, kur „Lesteris“ pasireiškia 
labai menkai. O jūs daug pasiekėte draudimo srityje, kur mes vargiai 
kapanojamės. Jau neminint to fakto, kad kai kuriuose Europos mies- 
tuose turim visiškai be reikalo dubliuojamas kontoras. 

— Toni, sutinku su viskuo, ką pasakei, tačiau vis dar noriu likti 
Anglijoje. 

— Tiksliai patvirtini mano požiūrį. „Kaino ir Keboto“ Londono 


skyrių galima uždaryti, tačiau vis dar turėsime „Lesterį“. Paskui, jei 

Londonui ateis sunkūs laikai, tai nebus taip reikšminga, nes būsime 
susijungę, vadinasi, stipresni. 

— Tačiau Ruzvelto apribojimai komerciniams bankams reiškia, 
kad galima dirbti tik vienoje valstijoje. Susiliejimas pasiteisins tik 
tada, jei visas operacijas vykdysime iš Niujorko, o Bostone liks ne 
daugiau nei filialas. | 

— Aš vis tiek tave remsiu, — atsakė Tonis. — Netgi gali svarstyti 
apie „Lesterio“ ėjimą į komercinę bankininkystę: išspręstum visas 
problemas. 

— Ne, Toni. Dėl Ruzvelto apribojimų neįmanoma sąžiningai at- 
likti ir vieno, ir kito. Bet kuriuo atveju tėvas mane išmokė, kad gali- 
ma tarnauti arba nedidelei turtingų žmonių grupei, arba didelei gru- 
pei vargšų, tačiau ne abiem, tad tol, kol būsiu valdybos pirmininkas, 
„Lesteris“ liks tradicinis komercinis bankas. Tačiau, jei nuspręsime 
sulieti bankus, ar nenumatai kitų problemų? 

— Labai nedaug tokių, kurių negebėtume įveikti, pasitelkę abiejų 
pusių gerą valią. Tačiau tau derėtų rimtai apsvarstyti, ar verta, Vilja- 
mai, nes po susiliejimo nebeturėtum daugumos akcijų ir prarastum 
visišką naujojo banko kontrolę. Taptum pažeidžiamas perversmo 
atveju. 

— Rizikuosiu, jei tai reikš, kad tapsiu vienos didžiausių Amerikos 


finansinių institucijų valdytoju. 


"Tą vakarą grįžęs į Niujorką Viljamas tučtuojau sukvietė valdybos 
posėdį ir bendrais bruožais nusakė Tonio Saimonso pasiūlymą. Kai 
išsiaiškino, kad valdyba iš principo pritaria susijungimui, liepė abie- 
jų bankų viceprezidentams smulkiau išnagrinėti visas galimas susi- 


jungimo pasekmes. 

Skyrių vadovams prireikė trijų mėnesių, kad pateiktų ataskaitas val- 
dybai, ir visi kaip vienas priėjo prie tos pačios išvados: susijungti būtų 
išmintinga, labiausiai dėl to, kad abu bankai daugybe atžvilgių vienas 
kitą papildė. Maža to, Viljamo turimos akcijos reiškė, kad „Lesteris“ tu- 
rės penkiasdešimt vieną procentą „Kaino ir Keboto“, tad susijungimas 
tam tikra prasme atrodė kaip santuoka dėl naudos. Kai kurie direkto- 
riai nesuprato, kodėl Viljamas anksčiau nesvarstė tokios minties. Tedas 
Lyčas laikėsi nuomonės, kad Čarlzas Lesteris turėjo tai numatęs, kai 
skyrė Viljamą savo paveldėtoju. 

Užtruko metus, kol buvo suderintos visos susijungimo smulkme- 
nos, o teisininkų komandos ruošdamos būtinus dokumentus dirbdavo 
ir po pusiaunakčio. Keičiant akcijas Viljamui atiteko didžiausias port- 
felis — aštuoni procentai naujos kompanijos akcijų, tad jis buvo išrink- 
tas naujojo banko prezidentu ir valdybos pirmininku. Tonis Saimonsas 
liko Bostone kaip vienas viceprezidentų, Tedas Lyčas liko Niujorke, taip 
pat viceprezidentu. Naujasis komercinis bankas buvo pervadintas „Les- 
teris, Kainas ir kompanija“, tačiau ir toliau buvo vadinamas „Lesteriu“. 

Viljamas Niujorke surengė spaudos konferenciją, kurioje pranešė 
apie sėkmingą susijungimą, o glaustai išdėstyti finansų pasauliui savo 
ateities viziją jis pasirinko tūkstantis devyni šimtai keturiasdešimt pir- 
mųjų gruodžio aštuntąją, pirmadienį. Tačiau likus kelioms valandoms 
iki jos pradžios spaudos konferencija buvo atšaukta, nes Japonija smogė 
Perl Harborui. 

Embarguotas pareiškimas spaudai į laikraščius buvo išsiųstas prieš 
kelias dienas, tačiau žinia, jog Amerika paskelbė karą Japonijai, reiškė, 
kad antradienio ryto finansų puslapiai pranešimui apie susijungimą te- 
skyrė vos kelis stulpelių colius. Tačiau nušvietimo spaudoje stoka Vilja- 
mui nebuvo svarbiausia. 

Jis negalėjo sugalvoti, kaip arba kada pasakyti Keitei, kad ketina sto- 

Abelis Chicago Tribune finansų skiltyje tyrinėjo žinią apie „Leste- 
rio, Kaino ir kompanijos“ susijungimą. 

Kadangi kone visas laikraštis buvo skirtas Amerikos įsitraukimui 
į karą, Abelis būtų visiškai neatkreipęs dėmesio į trumpą pranešimą, 
jei greta nebūtų išspausdinta nedidukė Viljamo Kaino nuotrauka, 
tokia sena, kad vyras atrodė visiškai nepasikeitęs nuo tada, kai Abelis 
daugiau nei prieš dešimtmetį kalbėjosi su juo Bostono banke. Jis 
tikrai atrodė gerokai per jaunas, kad atitiktų žurnalistų apibūdintą 
puikų ir įžvalgų naujai suformuotos „Lesterio, Kaino ir kompanijos“ 
prezidentą. Straipsnio autorius pranašavo: „Naujoji kompanija, atsi- 
radusi susijungus dviem seniai įsteigtiems šeimos bankams, lengvai 
gali tapti viena iš prestižiškiausių Amerikos finansų institucijų.“ The 
Trib reziumavo, kad akcijos bus padalintos tarp kone dvidešimties 
akcininkų, kurie giminiuojasi arba yra artimai susiję su Lesterių 
ir Kainų šeimomis. Stambiausias akcininkas su aštuoniais procen- 
tais yra ponas Kainas, o velionio pono Lesterio dukrai atiteko šeši 
procentai. 

Būtent ši informacija labiausiai pradžiugino Abelį, kuris suvokė, 
jog Kainui teko paaukoti visišką banko kontrolę, kad taptų didesnės 
institucijos valdybos pirmininku. Jis dar kartą perskaitė straipsnį ir 
negalėjo paneigti, kad nuo to laiko, kai jiedu sukryžiavo kardus, Vil- 
jamas Kainas pasaulyje gerokai iškilo, tačiau lygiai taip pat iškilo ir 
Abelis Rosnovskis, kuriam vis dar reikėjo suvesti sąskaitas su naujai 


paskirtu „Lesterio, Kaino ir kompanijos“ valdybos pirmininku. 

„Barono grupė“ per pastarąją dekadą taip dailiai klestėjo, kad Abe- 
lis per sulygtą dešimties metų laikotarpį gebėjo rėmėjui išmokėti visas 
paskolas ir taip užsitikrino šimtą procentų kompanijos akcijų. 

Iki tūkstantis devyni šimtai trisdešimt devintųjų pabaigos jis ne tik 
sumokėjo visas skolas, pelnas tūkstantis devyni šimtai keturiasdešim- 
taisiais perkopė pusės milijono ribą. Šitas labai svarbus įvykis sutapo 
su dviejų naujų „Baronų“, Vašingtone ir San Fransiske, atidarymu. 

Nors per šį laikotarpį Abelis tapo mažiau dėmesingu sutuoktiniu, 
ir dėl Zofijos nenoro spėti su jo ambicijomis, ir dėl kitų priežasčių, 
kaip tėvas jis negalėjo būti labiau atsidavęs. Antrojo vaiko trokštanti 
Zofija galiausiai pribakštino jį apsilankyti pas gydytoją. Sužinojęs, kad 
tikriausiai dėl ligų ir prastos mitybos vokiečių kalėjime ir rusų lageryje 
sumažėjus spermatozoidų skaičiui Elorentina kone tikrai bus vienin- 
telis jo vaikas, netekęs vilties susilaukti sūnaus Abelis tapo neįtikėtinai 
dosnus dukteriai. 

Abelio kaip viešbutininko reputacija sparčiai sklido po visą Ameri- 
ką, o spauda pradėjo jį tituluoti Čikagos Baronu. Abeliui neberūpėjo 
juokeliai už nugaros. Vladekas Koskievičius savo pasiekė ir, svarbiau- 
sia, įsišaknijo. Pelnas iš keturiolikos viešbučių per pastaruosius fiskali- 
nius metus buvo kiek mažesnis nei milijonas dolerių, o turėdamas tokį 
pridėtinį kapitalą Abelis nusprendė, kad atėjo laikas tolesnei plėtrai. 

O tada Japonija atakavo Perl Harborą. 

Nuo pat tos baisiosios tūkstantis devyni šimtai trisdešimt devintų- 
jų rugsėjo pirmosios, kai naciai įžygiavo į Lenkiją, kad vėliau susitiktų 
su rusais Brest Litovske ir dar kartą pasidalytų jo tėvynę, Abelis skyrė 
dideles sumas Anglijos Raudonajam Kryžiui, pagalbai tautiečiams. Jis 
vykdė nuožmią kovą ir demokratų partijoje, ir spaudoje, kad para- 
gintų delsiančią Ameriką į karą, net jei tai reiškė būti rusų pusėje. 
Jo pastangos buvo bevaisės, tačiau tą gruodžio sekmadienį, kai visos 


radijo stotys visoje šalyje negalinčiai patikėti tautai tarškėjo japonų 

puolimo smulkmenas, Abelis suprato, kad ilgiau neutraliteto laikytis 
Amerika negalės. 

Kitą dieną jis klausėsi prezidento Ruzvelto pranešimo tautai, kad 
Amerika stoja į karą su Japonija, o po trijų dienų, gruodžio vienuo- 
liktąją, Hitleris paskelbė pasauliui, jog Vokietija ir Italija skelbia karą 
Jungtinėms Valstijoms. | 

Abelis troško visokeriopai prisidėti prie sąjungininkų, tačiau pir- 
miausia turėjo paskelbti asmeninį karą, todėl paskambino Kurčiui 
Fentonui į Continental Trust. Per tuos metus Abelio pasitikėjimas 
Fentono sprendimais sustiprėjo, ir jis priėmė bankininką į „Barono 
grupės“ valdybą dar gerokai prieš įgydamas visą grupę, nes norėjo 
išlaikyti glaudų ryšį su Continental Trust. 

Fentonas atsiliepė, kaip paprastai oficialiai ir atsargiai. 

— Kiek grynųjų turiu grupės atsarginėje sąskaitoje? — pasiteiravo 
Abelis. 

Fentonas išsitraukė bylą, pažymėtą „Sąskaita Nr. 6“, ir prisiminęs 
dieną, kai visi pono Rosnovskio reikalai tilpo į vieną nediduką ap- 
lanką, permetė akimis kai kuriuos skaičius. 

— Truputį mažiau nei du milijonus dolerių. 

— Gerai, — pastebėjo Abelis. — Noriu, kad imtum domėtis banku, 
vadinamu „Lesteris, Kainas ir kompanija“. Sužinok visų akcininkų 
pavardes, kokį procentą akcijų jie turi ir kokiomis sąlygomis norėtų 
parduoti, jei įmanoma. Visa tai turi būti daroma be banko valdy- 
bos pirmininko pono Viljamo Kaino žinios ir jokiu būdu neminint 
mano pavardės. 

Fentonas giliai įkvėpė, bet nieko nepasakė. Jis džiaugėsi, kad Abe- 
lis nemato sielvartingos išraiškos jo veide. Kodėl jis nori investuoti į 
kažką, kas susiję su Viljamu Kainu? Fentonas Zbe Wa// Street Journal 
taip pat buvo perskaitęs apie dviejų garsių šeimyninių bankų susi- 


jungimą, nors dėl Perl Harboro ir žmonos gimtadienio taip pat vos 

nepražiopsojo pranešimo. Rosnovskio prašymas padėjo prisiminti: 
būtina pasiųsti sveikinimo telegramą Viljamui Kainui. Klausydama- 
sis Abelio instrukcijų ant „Barono grupės“ aplanko viršelio jis pieš- 
tuku pakeverzojo priminimą. 

— Kai viską išanalizuosit, noriu, kad praneštumėt man asmeniš- 
kai, jokių dokumentų. 

— Supratau, pone Rosnovski. 

— Taip pat norėčiau, kad ketvirtinėje ataskaitoje smulkiai pateik- 
tumėte visus oficialius „Lesterio“ pranešimus ir išsiaiškintumėte, su 
kokiomis kompanijomis jie turi reikalų. 

— Žinoma, pone Rosnovski. 

— Dėkoju, pone Fentonai. Beje, rinkos tyrimų grupė pataria ati- 
daryti naują viešbutį Monrealyje. 

— Ar karas nekelia jums nerimo, pone Rosnovski? 

— Gerasis Dieve, ne. Jei vokiečiai pasieks Monrealį, galėsime viską 
uždaryti, taip pat ir Continental Trust. Šiaip ar taip, aną kartą tuos 
niekšus įveikėme, įveiksime ir šįkart. Vienintelis skirtumas tas, kad 
šįkart ketinu asmeniškai dalyvauti. Geros dienos, pone Fentonai. 

„Nejau niekada nesuprasiu, kas darosi Abelio Rosnovskio smege- 
ninėje?“ — dėdamas telefono ragelį svarstė Kurtis Eentonas. Jo min- 
tys persijungė prie kito pono Rosnovskio prašymo — duomenų apie 
„Lesterio“ akcijas. Tai neramino dar labiau nei jo dėmesys vokie- 
čiams, nes tapo aišku, kad priešais jis laiko abu. Nors Viljamas Kai- 
nas jau nebebuvo niekaip susijęs su Rosnovskiu, Fentonas baimino- 
si, kuo pasibaigs, jei Rosnovskis įsigys pakankamą dalį naujojo ban- 
ko akcijų. Jis nusprendė neatskleisti savo nuogąstavimų Rosnovskiui 
tardamas, jog ateis diena, kai vienas jų paaiškins, kas čia vyksta. 

Abelis svarstė, ar nederėjo paaiškinti Fentonui, kodėl jis nori 
pirkti „Lesterio“ akcijų, tačiau padarė išvadą, kad kuo mažiau žmo- 


nių žinos, tuo geriau. 


Laikinai jis išstūmė Viljamą Kainą iš galvos ir paprašė sekretorės 
surasti Džordžą, kurį neseniai buvo paskyręs „Barono grupės“ vice- 
prezidentu, atsakingu už naujus įsigijimus. Po Abelio sparnu Džor- 
džas progresavo, dabar buvo patikimiausias jo karys. Įsitaisęs savo 
kabinete keturiasdešimt antrajame Čikagos „Barono“ aukšte Abelis 
žvelgė į Mičigano ežerą, tačiau mintys klajojo Lenkijoje. Suprato, 
kad gimtinėje nebeapsigyvens, tačiau vis tiek svajojo atgauti savo pa- 
veldą, nors baiminosi, kad pilies daugiau nepamatys, nes dabar ji 
buvo Stalino valdomos Rusijos teritorijoje. Mintis, kad šią nuostabią 
pilį vėl užėmė vokiečiai arba rusai, vertė jį trokšti... Mintis pertraukė 
Džordžas. 

— Kvietei mane, Abeli? 

Džordžas buvo vienintelis grupės narys, vadinęs Čikagos Baroną 
vardu. 

— Taip. Džordžai, kaip manai, ar sugebėsi susitvarkyti su viešbu- 
čiais, jei aš keliems mėnesiams pasitrauksiu? 

— Žinoma, sugebėsiu, — patikino Džordžas. — Ar tai reiškia, jog 
galiausiai ketini pasiimti atostogų? 

— Ne, eisiu į karą. 

— Ką? — nusistebėjo Džordžas. - Kaip suprasti? 

— Rytoj iš pat ryto skrendu į Niujorką, stosiu į kariuomenę. 

— Išprotėjai, juk gali žūti. 

— Nė neketinu, - atkirto Abelis. - Pats planuoju nugalabyti kelis 
vokietpalaikius. Niekšai vieną kartą manęs neįveikė, neketinu ir šį- 
kart nusileisti. 

Džordžas nepaliovė ginčytis teigdamas, kad Amerika laimės karą 
ir be Abelio pagalbos. Zofija taip pat protestavo; ji nekentė vien min- 
ties apie karą. Kone aštuonerių sulaukusi Florentina nebuvo visiškai 
tikra, ką reiškia karas, tačiau suprato, kad tėtukas turi labai ilgam 
išvykti kažkur toli. Ji puolė į ašaras. 

Nepaisant tokio suderinto protesto, Abelis kitą dieną sėdo į pir- 
mą Niujorko lėktuvą. Atrodė, jog skirtingomis kryptimis pasinešė 
visa Amerika: miestas buvo pilnas jaunuolių maskuojamosios arba 
jūros mėlio spalvos uniformomis, atsisveikinančių su tėvais, myli- 
mosiomis ir žmonomis. Jie tikino artimuosius, patys ne visada tuo 
tikėdami, kad dabar, kai įsitraukė Amerika, karas pasibaigs per kelias 
savaites. 

Niujorko „Barone“ Abelis atsidūrė vakarienės metą. Valgoma- 
sis buvo sausakimšas, merginos desperatiškai kabinosi į kareivius, 
jūreivius ir lakūnus, o Sinatra jausmingai dainavo Tomio Dorsio 
bigbendui pritariant. Stebėdamas jaunuolius šokių aikštelėje Abe- 
lis mintijo, kiek iš jų dar turės progą pasimėgauti panašiu vakaru. 
Jis negalėjo neprisiminti Semio pasakojimo, kad jis tapo „Plazos“ 
administratoriumi todėl, jog trys aukštesni pareigomis vyrai grįžo iš 
Vakarų fronto vienakojai. Nė vienas iš šįvakar šokančių vaikių ne- 
galėjo nė įsivaizduoti, kaip iš tikrųjų atrodo karas. Abelis nenorėjo 
kartu švęsti, jei šitą pasilinksminimą galima taip pavadinti. Jis užlipo 
į viršų, į savo kambarį. 

Ryte Abelis apsivilko lygų tamsų dvieilį kostiumą ir prisistatė į 
verbavimo punktą Taims skvere. Jis užsirašė kaip Vladekas Koskievi- 
čius skausmingai suvokdamas, kad, jei kas sužinotų, jog į kariuome- 
nę bando užsirašyti Čikagos Baronas, jis atsidurtų sukamojoje kėdėje 
su aukso juostele ant rankovės. 

Verbavimo punkte buvo dar labiau sausakimša nei praėjusį va- 
karą viešbučio šokių aikštelėje, tik žmonės čia nebuvo susikabinę 
poromis. Abelis negalėjo nepastebėti, kad kiti naujokai iš pažiūros 
gerokai jaunesni ir tinkamesni. Visas rytas praslinko, kol jam buvo 
įteikta ir užpildyta viena forma — Abelis įvertino, kad šią užduo- 
tų jo sekretorė būtų atlikusi maždaug per dešimt minučių. Paskui 


jis daugiau nei dvi valandas stovėjo eilėje laukdamas, kol jį apklaus 

naujokus verbuojantis seržantas, kuris pasiteiravo, kuo jis užsiima 
pragyvenimui. 

— Esu viešbučio valdytojas, — nepamelavo Abelis, o paskui pra- 
dėjo pasakoti pareigūnui apie patirtį Pirmajame pasauliniame kare. 
Seržantas negalėdamas patikėti tylomis spoksojo į priešais stovintį 
penkių pėdų septynių colių ūgio ir per devyniasdešimt penkis kilo- 
gramus sveriantį vyriškį. 

— Rytoj ryte jums reikės pereiti fizinę apžiūrą, — Abeliui baigus 
savo monologą pasakė šauktinių seržantas ir pridūrė, tarsi tai būtų 
ne mažiau nei jo pareiga: - Dėkoju, kad užsirašėte savanoriu, pone 
Koskievičiau. 

Kitą dieną Abeliui teko dar kelias valandas pralaukti prie medi- 
cininės apžiūros kabineto. Atsakingas gydytojas atvirai ir stačiokiš- 
kai įvertino bendrą jo būklę. Užimama padėtis ir sėkmė jau kelerius 
metus saugojo Abelį nuo panašių komentarų, tad jį tarsi šiurkščiai 
prabudino verdiktas 4E 

— Turite viršsvorio, jūsų regėjimas ne kažin koks, šlubuojate. Jei 
atvirai, Koskievičiau, jūs akivaizdžiai netinkamas. Negalime siųsti į 
mūšį kareivių, kurie, tikėtina, patirs infarktą dar nepamatę priešo. 
Tai nereiškia, jog negalime išnaudoti jūsų gabumų; kare yra daugybė 
administracinio darbo, jei jums įdomu. 

— Ne, dėkoju... pone. Noriu kovoti su vokiečiais, ne siuntinėti 
jiems laiškelius. 

Tą vakarą į viešbutį jis grįžo prislėgtas, tačiau nusprendė, kad dar 
nėra įveiktas. Kitą dieną jis išbandė kitą verbavimo punktą, tačiau 
paršliaužė į „Baroną“ su tokiais pačiais rezultatais. Antrasis gydytojas 
buvo kiek mandagesnis, tačiau lygiai taip pat neabejojo dėl Abelio 
būklės ir dar kartą įvertino jį 4E Tapo akivaizdu, kad dabartinės svei- 
katos būklės jam nebus leista su niekuo kovoti. 

Kitą rytą septintą valandą jis užsirašė į sporto salę Vakarų Penkias- 


dešimt septintojoje, kur pasisamdė asmeninį trenerį, kad pakeistų jo 

fhzinę būklę. Tris mėnesius jis kasdien darbavosi mažindamas svorį ir 
gerindamas bendrą pajėgumą. Jis boksavosi, ėmėsi, bėgo, šokinėjo, 
šuoliavo, stūmė svorius ir badavo. Kai sublogo iki septyniasdešimt 
aštuonių kilogramų, instruktorius pasakė, kad niekada nebus lieses- 
nis ir geresnės formos. Abelis grįžo į pirmąjį verbavimo punktą ir už- 
pildė tą pačią formą, vėl pasirašydamas kaip Vladekas Koskievičius. 
Kitas šauktinių seržantas šįkart buvo jautresnis, o medikas įrašė jį į 
rezervistų sąrašą. 

— Tačiau aš noriu vykti į karą dabar, - užprotestavo Abelis, — kol 
jis dar nepasibaigė. 

— Susisieksime su jumis, Koskievičiau, — patikino seržantas. - Tik 
palaikykite formą. Niekas nežino, kada mums jūsų prireiks. 

Abelis išėjo įtūžęs, o jaunesnis, liesesnis vyriškis be klausimų buvo 
įrašytas į aktyvią tarnybą. Brukdamasis pro duris Abelis kaktomu- 
ša susidūrė su ištįsėliu, vilkinčiu uniforma, išgražinta medaliais, su 
žvaigždutėmis ant pečių. 

— Atsiprašau, pone, — tarė Abelis. 

— Jaunuoli, - tarstelėjo generolas. 

Abelis žingsniavo toliau nė negalvodamas, kad generolas kreipėsi 
į jį, nes niekas nebuvo pavadinęs jo jaunuoliu nuo... negalėjo prisi- 
minti, nuo kada, nors jam tebuvo trisdešimt penkeri. 

Generolas šįkart tarstelėjo kiek garsiau: 

— Jaunuoli! 

Šįkart Abelis atsisuko. 

— Ar man sakote, pone? 

— Taip, jums, pone. Gal malonėsite ateiti į mano kabinetą, pone 
Rosnovski? 

„Po galais, - pagalvojo Abelis. - Dabar jau niekas neišleis manęs 
kariauti.“ 

Laikinas generolo kabinetas pasirodė esąs mažas kambarėlis pas- 


tato gale su rašomuoju stalu, dviem mediniais krėslais, besilupančiais 

žaliais dažais ir be durų. Abelis nebūtų leidęs net pačiam menkiau- 
siam iš „Barono“ personalo dirbti tokiomis sąlygomis. 

— Pone Rosnovski, — pradėjo generolas, —- esu Markas Klarkas, 
vadovauju Penktajai JAV armijai. Čia atlieku patikrinimą, tad tikrąja 
šio žodžio prasme atsitrenkti į jus buvo maloni staigmena. Jau seniai 
jumis žaviuosi. Jūsų istorija iš tų, kuri įkvepia kiekvieną amerikietį. 
Todėl pasakykite, ką veikiate verbavimo punkte? 

— O kaip jūs manot? — negalvodamas atkirto Abelis. — Atsiprašau, 
pone, - greitai pasitaisė, — neketinau būti grubus, tik niekas nenori 
leisti man dalyvauti šitame prakeiktame kare. 

— O ką jūs norite daryti šitame prakeiktame kare? 

— Stoti į kariuomenę ir kautis su vokiečiais. 

— Kaip pėstininkas? — nepatikliai pasiteiravo generolas. 

— Taip, pone. Argi jums nereikia visų vyrų, kuriuos galite surinkti? 

— Be jokios abejonės, reikia, — patikino generolas Klarkas, — ta- 
čiau konkrečiai jūsų talentus galima išnaudoti kur kas geriau. 

— Aš viską padarysiu, — pareiškė Abelis. — Bet ką. 

— Tikrai? Dabar pat? Bet ką? Jei paprašyčiau atiduoti viešbutį 
mano žinion kaip armijos būstinę Niujorke, kaip reaguotumėte? 
Nes, jei atvirai, pone Rosnovski, man tai būtų kur kas naudingiau 
nei tuzinas konkrečiai jūsų nugalabytų vokiečių. 

— „Baronas“ jūsų. Ar dabar leisite mane į karą? 

— Jūs suprantate, kad esate pamišėlis? — pasiteiravo generolas 
Klarkas. 

— Aš lenkas, — atkirto Abelis, ir abu nusijuokė. - Privalote supras- 
ti, — vėl surimtėjęs tęsė Abelis. - Gimiau Lenkijoje. Mačiau, kaip 
mano namus užima vokiečiai, kaip rusai prievartauja mano seserį. 
Pabėgau iš rusų darbo stovyklos, man pasisekė, kad pasiekiau šį sau- 
gų krantą. Aš ne pamišėlis. Tai vienintelė šalis žemėje, kur gali atvyk- 


ti tuščiomis ir sunkiu darbu kažko pasiekti, neatsižvelgiant į kilmę. 

Dabar tie patys niekšai, kurie ketino sustabdyti mane pirmąjį kartą, 
nori kito karo. Ką gi, pasistengsiu, kad jie pralaimėtų. 

— Na, jei jau taip nekantraujate prisijungti, pone Rosnovski, ga- 
liu jus išnaudoti, bet ne taip, kaip įsivaizduojate. Generolui Denjė 
reikia žmogaus, kuris visiškai atsakytų už Penktosios armijos ūki- 
nį aprūpinimą, kol kiti kovos fronto linijoje. Napoleonas neklydo 
sakydamas, kad armija žygiuoja pilvu, tad jūsų vaidmuo gali būti 
gyvybiškai svarbus. Šitoms pareigoms reikia majoro laipsnio. Šitaip 
jūs neabejotinai padėtumėte Amerikai laimėti karą. Ką pasakysit? 

— Susidorosiu, generole. 


— Dėkoju, majore Rosnovski. 


Savaitgalį Abelis praleido Čikagoje su Zofija ir Florentina. Zofija 
paklausė, ką daryti su penkiolika jo kostiumų. 

— Pasaugok, - atkirto Abelis, — aš neketinu žūti kare. 

— Esu visiškai tikra, kad nebūsi nužudytas „Barono“ viešbutyje, — 
pasišaipė žmona, - tačiau kalbu visai ne apie tai. Tiesiog visi kostiu- 
mai dabar tau trim dydžiais per dideli. 

Abelis nusijuokė ir visus senus drabužius nuvežė į Lenkijos pabė- 
gėlių centrą. Paskui vėl išskrido į Niujorką, atšaukė visas „Barono“ 
rezervacijas ir po dvylikos dienų perdavė pastatą Amerikos Penktajai 
armijai. Spauda išliaupsino šį jo veiksmą kaip nesavanaudišką poelgį 
žmogaus, kuris buvo Pirmojo pasaulinio karo pabėgėlis. 

Kitus aštuonis mėnesius Abelis stengėsi, kad generolui Klarkui 
Niujorko „Barone“ būtų patogu, tačiau nuolat niurnėjo ir galiausiai 
buvo pašauktas į aktyvią tarnybą. Jis prisistatė į Fort Beningą, kad 
užbaigtų karininkų mokymo programą. Kai galiausiai gavo nurody- 


mą prisijungti prie Penktosios armijos generolo Denjė, paaiškėjo, 

kad teks vykti kažkur į Šiaurės Afriką. Abelis ėmė abejoti, ar apskritai 
kada pastatys koją ant Vokietijos žemės. 

Prieš iškeliaudamas už jūrų marių Abelis parašė testamentą, nu- 
rodydamas jo vykdytojams „Barono grupę“ palankiomis sąlygomis 
pasiūlyti Deividui Mekstonui, jei jis negrįžtų. Likusį turtą padalijo 
Zofijai ir Elorentinai. Tai buvo pirmas kartas per du dešimtmečius, 
kai pagalvojo apie mirtį, tačiau tikrai nebuvo įsitikinęs, kad gali žūti 
pulko virtuvėje. 

Plaukdamas iš Niujorko uosto Abelis žvelgė į Laisvės statulą ir pri- 
siminė, kaip jautėsi kone prieš dvidešimt metų pirmą kartą ją pama- 
tęs. Laivui praslinkus pro stovylą jis nebeatsigręžė, bet garsiai ištarė: 

— Kai kitą kartą žvelgsiu jums į akis, madam, Amerika bus laimė- 


jusi šį karą. 


Abelis plaukė per Atlantą kartu su dviem geriausiais savo virėjais 
ir penkiais virtuvės personalo nariais, kurie neseniai įstojo į kariuo- 
menę. Laivas atplaukė į Alžyrą tūkstantis devyni šimtai keturiasde- 
šimt antrųjų gegužę. Abelis tučtuojau rekvizavo vienintelį pusėtiną 
Alžyro viešbutį ir pavertė jį tinkamu generolo Klarko būstinei. Kone 
metus teko praleisti kaitroje, dulkėse ir dykumos smėlyje rūpinantis, 
kad visi divizijos nariai būtų kuo geriau maitinami. 

— Mes maitinamės baisiai, tačiau lažinuosi, kad valgome nepa- 
lyginamai geriau negu vokiečiai, - pakomentavo generolas Klarkas. 

Nors suprato, kad yra naudingas, Abelis vis dar troško patekti į 
tikrą mūšį, tačiau majoras, atsakingas už aprūpinimą maistu ir gė- 
rimais, retai siunčiamas į priešakines linijas ko kito, nei pripildyti 
tuščių katiliukų. 

Jis reguliariai rašė Zofijai ir Džordžui, iš nuotraukų stebėjo, kaip 


stiebiasi numylėtoji Florentina. Kartkartėmis gaudavo laiškus iš Kurčio 

Fentono, pranešančius, kad „Barono grupė“ tolygiai progresuoja, nes 
visi viešbučiai Rytų pakrantėje pilnutėliai dėl nuolatinio civilių ir ka- 
riškių judėjimo. Abeliui buvo liūdna, kad neteko dalyvauti Monrealio 
„Barono“ atidaryme, kur jam atstovavo Džordžas. Jis pirmą kartą pra- 
leido naujo viešbučio atidarymą, tačiau tai padėjo suvokti, kiek daug 
pasiekė Amerikoje ir kiek daug norėtų atiduoti šaliai, kurioje jautėsi 
kaip namuose, tačiau ne anksčiau, nei pasibaigs karas. 

Abelis netrukus pasibodėjo Afrika ir katiliukais, keptomis pupe- 
lėmis, antklodėmis ir tauškučiais musėms mušti. Dykumos vakaruo- 
se būta kelių energingų susirėmimų, bent jau taip tvirtino iš fronto 
grįžę vyrai, tačiau pats jis niekada nematė jokių karo veiksmų. Kartą 
netgi pats nuvairavo tiekimo sunkvežimį į priešakines linijas, kad 
išgirstų šaudymą, tačiau dėl to tik dar labiau susigraužė. 

Vieną dieną jo džiaugsmui buvo duotas nurodymas, kad Penktoji 
armija bus dislokuota Italijoje. Abelis vylėsi, kad pamažu gali nusi- 
šypsoti laimė pamatyti ir gimtinę. 

Generolo Klarko vadovaujama Penktoji armija pridengiant lėk- 
tuvams ir amfibijoms išsilaipino pietinėje Italijos pakrantėje. Jie 
sulaukė reikšmingo pasipriešinimo, pirmiausia prie Ancijaus, pas- 
kui prie Montekasino, tačiau Abeliui kautynėse dalyvauti neteko. 
Jo krūtinę puošė medaliai, rodantys, kur jis buvo, o ne ką jis darė. 
Jis ėmė bijoti pabaigos karo, kuriame neregėjo nė vieno mūšio, bet 
gavo apdovanojimų už milijono patiekalų paruošimą, tačiau niekada 
nekūrė planų, kaip atsidurti priešakinėse linijose. Jo šansai nepage- 
rėjo, kai jis buvo paaukštintas į pulkininkus leitenantus ir išsiųstas į 


Londoną laukti tolesnių nurodymų. 
:——NST—- 


Po antrojo fronto atidarymo tūkstantis devyni šimtai keturias- 


dešimt ketvirtųjų birželį prasidėjo didysis puolimas į Europą per 

Lamanšą. Abelis buvo perkeltas į Pirmąją armiją, vadovaujamą ge- 
nerolo Omaro Bredlio, konkrečiai į Devintąją tankų diviziją. Rug- 
pjūčio dvidešimt penktąją sąjungininkai išlaisvino Paryžių. Abelis 
žygiavo su Amerikos ir laisvos Prancūzijos kareiviais parade Elizie- 
jaus laukais į didvyrių sutikimą, nors ir kiek atsilikęs nuo generolo 
de Golio. Jis apžiūrinėjo bombų išvengusį didingą miestą ir vietoje 
nusprendė, kur statys pirmą „Baroną“ Europoje. 

Sąjungininkai patraukė per Prancūziją ir kirto Vokietijos sieną 
galutiniam Berlyno šturmui. Vietinių maisto produktų beveik ne- 
buvo, nes visą kraštą, kur žygiavo sąjungininkai, jau buvo nusiau- 
busi besitraukianti vokiečių armija. Kai tik Abelis atvykdavo į naują 
miestą, rekvizuodavo didžiausią viešbutį ir likusias maisto atsargas 
kitiems amerikiečių intendantams dar nė nesusigaudžius, kur dairy- 
tis. Britų ir amerikiečių karininkai visada džiaugdavosi, jei tekdavo 
vakarieniauti su Devintąja tankų divizija, ir spėliodavo, kur jiems 
pavyko nusavinti tokių šviežių produktų. Vieną kartą, kai su gene- 
rolu Bredliu vakarieniavo pats generolas Patonas, kuris pats vesdavo 
kariuomenę į mūšį mosuodamas revolveriu dramblio kaulo rankena. 
Jam buvo pristatytas Abelis. 

— Geriausias maistas, kurį teko ragauti šitame prakeiktame kare, — 


pareiškė Patonas. 


Tūkstantis devyni šimtai keturiasdešimt penktųjų vasarį Abelis vil- 
kėjo uniformą jau trečius metus. Jis suvokė, kad karas Europoje pasi- 
baigs po kelių mėnesių. Generolas Bredlis vis siuntė jam sveikinimo 
žinutes ir bereikšmes vis besiplečiančios uniformos puošmenas, tačiau 
tai ne ką padėjo. Abelis meldė, kad jam būtų leista kautis vienut vie- 


ninteliame mūšyje, tačiau generolas nuduodavo negirdįs. 

Nors į priešakinės linijas lydėti tiekimo sunkvežimius ir tiekti 
maistą kariuomenei buvo jaunesniojo karininko pareiga, Abelis ne- 
retai to imdavosi pats. Lygiai kaip vadovaudamas viešbučiams, jis 
niekada neleisdavo niekam iš personalo susivokti, kur ir kada kitą 
kartą pasirodys. 

Tą kovo rytą nepaliaujamas antklodėmis pridengtų kūnų neštu- 
vuose srautas privertė Abelį apsispręsti pačiam pasižvalgyti. Nebe- 
galėdamas ilgiau ištverti vienakrypčio kūnų be galūnių srauto, jis 
subūrė leitenantą, seržantą, porą kapralų, dvidešimt aštuonis eilinius 
ir patraukė į frontą. 

Dvidešimt dvi kelio mylias tą rytą teko įveikti žudančiai lėtai. 
Abelis pats sėdo prie pirmojo sunkvežimio vairo — jautėsi truputį 
kaip generolas Patonas — ir konvojus stūmėsi po colį per pliaupian- 
tį lietų ir tirštą klampynę; kelis kartus teko išsukti iš kelio ir leisti 
medikų sunkvežimiui pasinaudoti pirmumo teise grįžtant iš fronto. 
Sužeisti kūnai turėjo pirmenybę prieš tuščius skrandžius. Abelis mel- 
dėsi, kad dauguma būtų tik sužeisti, tačiau tik kartkartėmis linktelė- 
jimas ar mostas išduodavo gyvybę. Sulig kiekviena murzglina mylia 
Abeliui vis aiškėjo, kad prie Rėmageno vyksta kažkas rimta, jis jautė, 
kaip spartėja jo širdies plakimas. 

Kai galų gale pasiekė štabą, priešų ugnį girdėjo visai netoliese. Jis 
trypė koja iš pykčio stebėdamas, kaip nešikai pargabena vis daugiau 
negyvų arba sužeistų karių. Buvo nemalonu, kad karą tenka patirti 
netiesiogiai. Jis įtarė, kad bet kuris Zhe New York Times skaitytojas 
geriau informuotas negu jis. 

Sustabdęs konvojų prie lauko virtuvės Abelis iššoko iš sunkveži- 
mio, prisidengė nuo liūties ir susigėdo, nes kiti vos už kelių mylių 
dengėsi nuo kulkų. Iš pradžių stebėjęs, kaip iškraunama šimtas ga- 
lonų sriubos, tona sūdytos mėsos, du šimtai vištų, pusė tonos svies- 


to, trys tonos bulvių, šimtas dešimt svarų skardinių keptų pupelių 

ir dėžės su neišvengiamu racionu skardinėse, paruoštu tiems, kurie 
eina į mūšio lauką, Abelis paliko virėjus ruošti maistą, eilinius — 
skusti bulvių, o pats nudrožė tiesiai į vadovaujančio karininko bri- 
gados generolo Džono Leonardo palapinę, pakeliui suskaičiuodamas 
vis daugiau nukautų arba sužeistų kareivių. 

Abeliui lendant į palapinę generolas Leonardas su savo adjutantu 
kaip tik rovėsi laukan. Su Abeliu jis ėmė kalbėti pakeliui. 

— Kuo galiu jums padėti, pulkininke? — pasiteiravo Leonardas. 

— Kaip nurodyta iš vakaro, pradėjau ruošti maistą jūsų batalio- 
nui, pone. 

— Dabar nereikia kvaršinti galvos dėl maisto, pulkininke. Šįryt 
su aušra leitenantas Barausas iš Devintosios divizijos surado nesu- 
gadintą geležinkelio tiltą į šiaurę nuo Rėmageno - Liudendorto til- 
tą. Daviau įsakymą jį kirsti tučtuojau ir kitoje upės pusėje įrengti 
placdarmą. Iki šiol vokiečiai išsprogdino visus tiltus per Reiną dar 
gerokai prieš mums čia pasirodant, tad negalima sliūkinėti laukiant 
pietų, kad jie nesugriautų ir šito. 

— Devintoji divizija persikėlė? — pasiteiravo Abelis. 

— Taip, - atsakė generolas, — bet susidūrė su stipriu pasipriešini- 
mu miške kitoje pusėje. Pirmi būriai buvo užpulti iš pasalos, Dievas 
žino, kiek netekome vyrų. Todėl truputį palūkėkit su maistu, pulki- 
ninke, nes dabar man rūpi išsiaiškinti, kiek vyrų grįš gyvi, kad galėtų 
mėgautis jūsų vakariene. 

— Ar kaip nors galėčiau padėti? — pasiteiravo Abelis. 

Leonardas akimirkai stabtelėjo ir atidžiai nužvelgė gerokai per 
daug sveriantį pulkininką, aiškiai nemačiusį mūšio. 

— Kiek žmonių tiesiogiai jums pavaldūs? 

— Vienas leitenantas, vienas seržantas, du kapralai ir dvidešimt 
aštuoni eiliniai. Iš viso trisdešimt trys vyrai, įskaitant mane, pone. 

— Gerai. Su savo vyrais prisistatykite į lauko ligoninę. Tegu grie- 


bia neštuvus ir pargabena kuo daugiau sužeistųjų. 

— Klausau, pone, - Abelis bėgte parbėgo į lauko virtuvę, kur dau- 
guma jo vyrų sėdėjo palapinės kampe ir smaknojo cigaretes. 

— Stokitės, jūs, dykaduoniai. Pagaliau turėsime tikro darbo. 

Trisdešimt du vyrai susidomėjo. 

— Paskui mane! — sukomandavo Abelis. - Bėgte marš! 

Jis apsisuko ir vėl pasileido bėgte, šįkart į lauko ligoninę. Jaunas 
gydytojas tarėsi su šešiolika medicinos tarnybos karių, kai Abelio vos 
kvapą atgaunantis, netinkamas, netreniruotas būrys pasirodė prie 
palapinės angos. 

— Kuo galiu jums padėti? — pasiteiravo gydytojas. 

— Niekuo, tačiau tikiuosi, kad mes galėsim padėti jums. Turiu 
trisdešimt du vyrus, kuriuos generolas Leonardas paskyrė jungtis 
prie jūsų grupės, - jo vyrai tik dabar pirmą kartą apie tai išgirdo. 

Gydytojas apstulbęs spoksojo į pulkininką. 

— Supratau, pone. 

— Nevadinkit manęs ponu, - paprieštaravo Abelis. — Mes čia, kad 
jums padėtume. 

— Supratau, pone, — pakartojo gydytojas. 

Jis padavė Abeliui pakuotę su Raudonojo Kryžiaus raiščiais, ku- 
riuos virėjai, virtuvės eiliniai ir bulvių skutėjai užsirišo ant rankų, 
o gydytojas trumpai apsakė, kas vyksta miške kitoje Liudendorfo 
tilto pusėje. 

— Devintoji divizija patyrė daug nuostolių. Jei kurie turit medikų 
patirties, liksite mūšio zonoje, kiti pargabensite atgalios kuo daugiau 
sužeistųjų. 

Abelis džiūgavo, kad pagaliau galės aktyviai dalyvauti kare. Gydy- 
tojas, dabar vadovaujantis keturiasdešimt devyniems vyrams, paskyrė 
aštuoniolika nešikų, visi kareiviai gavo po sukomplektuotą mediko 
rinkinį. Tada jis nusivedė margaspalvį būrį per purvą ir lietų Liu- 


dendorto tilto link, Abelis atsiliko vos per jardą. Pasiekus Reiną jis 


424 


išvydo eilių eiles antklodėmis uždengtų negyvų kūnų. Vyrai tylomis 
perėjo per tiltą voroje po vieną, pro likučius vokiečių sprogmenų, 
kurie nepajėgė suniokoti tilto pamatų. 

Kuo labiau artėjo prie miško, tuo garsėjo šūviai. Abelis vienu 
metu jautėsi pakylėtas, kad yra taip arti priešo, ir pasibaisėjęs aki- 
vaizdumu to, ką šiuolaikiniai ginklai gali padaryti žmonėms. Iš visų 
pusių sklido sielvartingos aimanos kareivių, kurie iki pat šios dienos 
ilgesingai galvojo, kad karo pabaiga čia pat. Ne vienam jų karas buvo 
baigtas. 

Jaunasis gydytojas vis stabteldavo, stengėsi kuo labiau padėti 
žmonėms, prie kurių pasilenkdavo. Kartais jis gailestingai užbaig- 
davo sužeistojo kančias vieninteliu pistoleto šūviu. Abelis palydėjo 
paeiti gebančius sužeistuosius iki Liudendorto tilto, sutelkė nešikus 
padėti tiems, kurie paeiti nebegalėjo. Kol pasiekė miško pakraštį, 
iš pradinio būrio buvo likę tik gydytojas, vienas bulvių skutikas ir 
Abelis; visi kiti gabeno sužeistuosius į lauko ligoninę. 

Įėję į mišką trejetas išgirdo visai priešais riaumojant priešų gin- 
klus. Abelis matė didelio vokiečių pabūklo, paslėpto atžalyne ir vis 
dar nukreipto į tiltą, tačiau jau sugadinto ir netinkamo naudoti, 
apybraižas. Tada pasigirdo šūvių pliūpsnis, taip garsiai, jog Abelis 
suvokė, kad priešas turi būti vos už kelių šimtų jardų. 

Jis priklaupė ant vieno kelio, sutelkęs visas jusles. Staiga priešais 
pasigirdo dar vienas šūvių pliūpsnis. Abelis atsistojo ir nubėgo pir- 
myn, paskui jį nenoromis sekė gydytojas ir bulvių lupikas. Nubėgę 
apie šimtą jardų jie atsidūrė sodrioje žalioje pievoje, nusagstytoje bal- 
tais krokų žiedais ir užverstoje lavonais. 

— Čia tikros skerdynės! — suvaitojo Abelis, girdėdamas atsitrau- 
kiant ugnį. Gydytojas tylėjo. Jis vaitojo prieš trejus metus. 

— Nepaisykit žuvusiųjų, — tepasakė. — Tiesiog ieškokit nors vieno, 
kuris turi kokią tikimybę išgyventi. 

— Štai čia, — šūktelėjo Abelis, klaupdamasis greta Vokietijos purve 
gulinčio seržanto. Abelio šis negalėjo matyti, nes abi jo akys buvo 
išplėštos. Abelis uždėjo ant įdubų nedidelius gabalėlius tvarsčio ir 
kantriai laukė. 

— Jis negyvas, pulkininke, — antrą kartą nė nedirstelėjęs į nuken- 
tėjusįjį pareiškė gydytojas. 

Abelis nubėgo prie kito kūno, paskui prie dar vieno, tačiau visur 
buvo tas pats, ir tiktai vaizdas atkirstų galvų, tarsi sustatytų purve, 
privertė jį sustoti. Jis pajuto cituojąs žodžius, kuriuos kadaise išmoko 
prie barono kojų: „Skerdynės, juodas siaubas ir griuvėsiai tokie bus 
paprasti svečiai kasdieniai, jog motinos su šypsena stebės, kaip karas 
ketvirčiuoja jų vaikus.*“ 

— Nejau visur tas pats? — pasiteiravo. 

— Keičiasi tik mūšio laukas, — atsakė gydytojas. 

Patikrinęs trisdešimtą — o gal keturiasdešimtą? — kareivį Abelis 
dar kartą atsisuko į gydytoją. Šis mėgino išgelbėti gyvybę kapitonui, 
kurio visa galva, išskyrus burną ir vieną užmerktą akį, jau buvo ap- 
muturiuota krauju permirkusiu tvarsčiu. 

Abelis bejėgis stovėjo greta apžiūrinėdamas kapitono antpečius — 
Devintoji tankų divizija. Jis prisiminė generolo Leonardo žodžius: 
„Dievas žino, kiek vyrų netekome.“ 

— Prakeikti vokiečiai, — iškošė. 

— Taip, pone, — atsiliepė gydytojas. 

— Jis miręs? — pasiteiravo Abelis. 

— Gali būti, - mechaniškai atsiliepė gydytojas. — Jis neteko tiek 
daug kraujo, kad tai tik laiko klausimas, — jis pakėlė galvą. — Dau- 
giau čia jums nėra ką veikti, pulkininke. Geriau pamėginkite nuga- 


benti šitą į lauko ligoninę. Gal dar liko vilties? Ir praneškite bazės 


* V. Šekspyras „Julijus Cezaris“, vertė A. Churginas. 

vadui, kad ketinu keliauti pirmyn ir man reikia visų laisvų žmonių, 
kuriuos jis tik gali skirti. 

Abelis padėjo gydytojui atsargiai užkelti sužeistą kapitoną ant 
neštuvų, paskui abu su bulvių skutiku nutrepnojo lėtai per mišką, 
vėl per tiltą, gydytojas buvo įspėjęs, kad bet koks staigus neštuvų 
judesys gali baigtis mirtinų nukraujavimu. Dviejų mylių kelionėje 
iki lauko ligoninės Abelis neleido bulvių skutikui nė akimirkos pail- 
sėti. Jis norėjo suteikti kapitonui visas galimybes gyventi. Paskui grįš 
padėti gydytojui miške. 

Kai pagaliau pasiekė lauko ligoninę, abu nešikai buvo išsekę. Ati- 
duodamas neštuvus medikams Abelis neabejojo, kad kapitonas jau 
negyvas. 

Staiga kapitonas lėtai atmerkė nesutvarstytąją akį, įsistebeilijo į 
Abelį ir pamėgino pakelti ranką. Abeliui norėjosi šokinėti iš džiaugs- 
mo tai pamačius. Jis atidavė pagarbą ir ėmė melstis, kad kareivis 
išgyventų. 

Kai iššlubčiojo iš ligoninės nekantraudamas grįžti į mišką, jį su- 
stabdė budintis karininkas. 

— Pulkininke, - kreipėsi, — visur jūsų ieškojau. Reikia pamaitinti 
daugiau kaip tris šimtus vyrų. Dėl Dievo, žmogau, kur jūs buvot? 

— Įvairumo dėlei nuveikiau šį tą prasminga. 

Lėtai pėdindamas link lauko virtuvės Abelis galvojo apie jaunąjį 


kapitoną. Jiems abiem karas buvo baigtas. 

Kapitoną atsargiai nugabeno į palapinę ir švelniai paguldė ant ope- 
racinio stalo. 

Viljamas matė į jį žiūrinčią slaugę, tačiau negirdėjo, ką ji sako. Ne- 
buvo tikras, ar taip yra dėl to, kad galva apmuturiuota tvarsčiais, ar dėl 
to, kad jis neteko klausos. Viljamas užsimerkė ir ėmė galvoti. Daug 
galvojo apie praeitį; nedaug galvojo apie ateitį; jis galvojo greitai, nes 
galėjo mirti. Jei išgyvens, turės apsčiai laiko mąstyti. Mintimis nukly- 
do pas Keitę. Slaugė pastebėjo akies kamputyje išriedėjusią ašarą. 

Keitė nesuprato Viljamo apsisprendimo stoti į kariuomenę. Jis 
pripažino jos negebėjimą suprasti, taip pat suvokė, kad niekada ne- 
pajėgs aiškiai išdėstyti, pateisinti, pagrįsti savo noro, todėl net liovėsi 
mėginęs. Jį vis persekiojo jos neviltingo veido jiems išsiskiriant pa- 
veikslas. Viljamas niekada iš tikrųjų negalvojo apie mirtį — kaip ir 
visi jauni vyrai — tačiau dabar desperatiškai troško gyventi ir grįžti į 
šeimą. 

Kol grįš, Viljamas paliko „Lesterį“ sutartinai valdyti Tedui Lyčui 
ir Toniui Saimonsui. Kol grįš... Jis nepaliko jokių nurodymų tuo 
atvėju, jei negrįš. Tiedu irgi nesuprato. Kai jis galiausiai užsiverbavo, 
negalėjo pažiūrėti vaikams į akis. Ričardas vos sulaikė ašaras, kai tėtis 
paaiškino, kad vaikas negali vykti drauge kovoti su vokiečiais. Virgi- 
nija ir Liusė, dėkui Dievui, buvo per mažos, kad ką suprastų. 

Pirmiausia Viljamas buvo pasiųstas į karininkų mokyklą Ver- 
monte. Paskutinį kartą buvo Vermonte slidinėti su Matu: lėtai kilda- 


vo į kalvą ir strimgalviais leidosi žemyn. Viena buvo tikra: jei Matas 

būtų gyvas, jis irgi būtų išėjęs savanoriu. Kursai truko tris mėnesius, 
ir Viljamas tapo geresnės formos, nei buvo išeidamas iš Harvardo. 
Pirmiausia jį paskyrė į amerikiečių pilną Londoną, kur jis tarna- 
vo kaip tarpininkas tarp amerikiečių ir britų. Jis buvo apgyvendintas 
„Dorčesteryje“, kurį britų karo taryba buvo paskyrusi naudoti ame- 
rikiečių vyriausiajai vadovybei. Viljamas kažkur perskaitė, kad Abelis 
Rosnovskis tokiam pačiam tikslui paskyrė Niujorko „Baroną“, ir ty- 
liai pašlovino vyruko didžiadvasiškumą. Elektros srovės nutrūkimai, 
lėktuvai, sviediniai ir oro pavojaus sirenos leido suvokti, kad jis daly- 
vauja kare, tačiau Viljamas jautėsi keistai atskirtas nuo to, kas vyksta 
vos už šimto mylių į pietryčius nuo Haid Parko kampo. Visą gyveni- 
mą jis rodydavo iniciatyvą, niekada nebuvo tik stebėtojas. Važinėtis 
tarp Eizenhauerio personalo štabo Sent Džeimse ir Čerčilio karo ope- 
racijų kambario Stori Geitse, Viljamo supratimu, nebuvo iniciatyvu. 
Neatrodė, kad per visą karą jis akis į akį susidurs su vokiečiais, nebent 
Hitleris atžygiuos į Vaitholą ir Trafalgaro aikštę, tada netgi Nelsonas 
tikriausiai nužengs nuo postamento ir prisijungs prie kovojančių. 
Kai JAV Pirmosios armijos divizija buvo pasiųsta į Škotiją praty- 
boms su Black Watch“, Viljamas buvo išsiųstas kartu kaip stebėtojas. 
Lėtos, ilgos kelionės traukiniu į šiaurę metu Viljamas pradėjo suvok- 
ti, kad jis ne daugiau nei liaupsinamas pasiuntinukas, ir ėmė svarstyti, 
kodėl apskritai užsiverbavo. Tačiau atsidūrus Škotijoje viskas pasikei- 
tė. Čia ore tvyrojo mūšio triukšmas, kariai ruošėsi susidurti su priešu. 
Grįžęs į Londoną Viljamas padavė prašymą tučtuojau būti paskirtas 
į Pirmąją armiją. Jo viršininkas, kuris negalėjo patikėti, kad žmogų, 
norintį dalyvauti mūšyje, laiko už rašomojo stalo, nesiginčijo. 
Nusprendus, kad Viljamas Kainas pakankamai tinkamas mirti, 


jis grįžo į Škotiją ir įstojo į pulką Invereryje ruoštis išsilaipinimui, 


* Taip vadinamas Škorijos karališkojo pulko trečiasis arba pėstininkų batalionas. 

kuris, kaip visi žinojo, turėjo įvykti netrukus. Mokymai buvo sunkūs 
ir įtempti. Naktiniai mokomieji mūšiai Škotijos kalvose su „Juodaisiais 
sargybiniais“ labai skyrėsi nuo raportų rašymo vakarų „Dorčesteryje“ ir 
skubėjimo į saugų rūsio prieglobstį vos pasigirdus oro pavojaus sirenai. 

Po trijų mėnesių kapitonas Viljamas Kainas parašiutu buvo išmes- 
tas Šiaurės Prancūzijoje, kad prisijungtų prie generolo Bredlio armijos 
žygyje per Europą. Ore tvyrojo pergalės kvapas, o Viljamas troško būti 
pirmuoju sąjungininkų kariu Berlyne. 

Pirmoji armija žygiavo link Reino, pasiryžusi kirsti kokį tik ras til- 
tą. Kapitonas Kainas tą rytą gavo įsakymą su savo divizija įveikti Liu- 
dendorfo tiltą ir atidengti ugnį į priešą už mylios į šiaurės rytus nuo 
Rėmageno, miške kitame upės krante. Nuo kalvos keteros jis stebėjo, 
kaip Devintoji tankų divizija keliasi per tiltą, ir kiekvieną akimirką 
baiminosi, kad tiltas išlėks į orą. 

Kapitonui Kainui buvo pavaldūs šimtas dvidešimt vyrų, daugu- 
ma kurių, kaip ir jis pats, pirmą kartą ėjo į mūšį. Čia ne pratybos su 
suktais škotais, apsimetant, jog nugalabysi kits kitą tuščiais šoviniais, 
o paskui sumišai traukiant į valgyklą. Čia vokiečiai buvo tikri, tikros 
kulkos, tikra mirtis ir, žinoma, nedaugelis paskui kartu vakarieniaus. 

Kol pasiekė miško pakraštį, Viljamas ir jo vyrai nesutiko jokio pa- 
sipriešinimo, todėl nusprendė paskubėti. Jis jau pradėjo galvoti, kad 
Devintoji tankų divizija labai rūpestingai atliko savo užduotį, tad jam 
ir jo pulkui telieka sekti įkandin, kai staiga tarsi iš niekur pasipylė kul- 
kų ir sviedinių kruša. Regis, viskas užgriuvo vienu metu. Vyrai puo- 
lė ant žemės, bandė surasti medį pasislėpti, tačiau daugiau nei pusės 
pulko neliko per sekundes. Mūšis, jei galima jį taip pavadinti, truko 
mažiau nei minutę, Viljamas nespėjo nė pamatyti vokiečių. Susigūžęs 
už medžio ant drėgno samanų pakloto savo siaubui pamatė per mišką 
ateinančią kitą Devintosios tankų divizijos grandį. Nė nemąstęs jis 


išbėgo iš užuoglaudos į atvirą plotą įspėti vyrų apie pasalą. 

Pirmoji kulka pataikė į galvos šoną, jis susmuko ant kelių, bet vis 
dar mojavo ir šūkavo kaip paklaikęs, norėjo įspėti besiartinančius 
draugus. Kita kulka įsmigo į kaklą, trečioji — į krūtinę. Jis gulėjo 
nejudėdamas Vokietijos purve ir laukė, kol numirs nė nepamatęs 
priešo — purvina, neherojiška mirtis. 

Paskui Viljamas teprisimena, kad buvo gabenamas neštuvais, ta- 
čiau nieko nematė ir negirdėjo, tad buvo įdomu, ar naktis, ar jis apa- 
ko. Kelionė atrodė ilga, o paskui jis atsimerkė ir pamatė pulkininką, 
kuris atidavė pagarbą ir iššlubčiojo iš palapinės. Kažkur tas žmogus 
atrodė matytas, tačiau Viljamas negalėjo suprasti, kur. Medikai nu- 
gabeno jį į palapinę ir paguldė ant operacinio stalo. Jis bandė kovoti 
su miegu bijodamas, kad gali nebeprabusti. 

Viljamas suvokė, kad kažkokie žmonės bando jį pajudinti. Jie 
pavertė jį kuo švelniau, o paskui vienas įbedė adatą. Viljamas kietai 
įmigo, sapnavo Keitę, savo motiną, paskui Matą, žaidžiantį futbolą 
su jo sūnumi Ričardu. Jis miegojo. 

Paskui pabudo. Tikriausiai buvo perkeltas į kitą lovą; mintis apie 
neišvengiamą mirtį pakeitė vilties blyksnis. Jis tysojo nejudėdamas, 
vienintelę akį įsmeigęs į brezentinį palapinės stogą, galvos pajudinti 
nepajėgė. Atėjusi slaugė pirmiausia patikrino įrašus, paskui pažvelgė 
į ligonį. Jis miegojo. 

Paskui pabudo. Kiek laiko praėjo? Kita slaugė. Šįkart jis matė 
kiek daugiau, dabar galėjo kiek pajudinti galvą, tik baisiai skaudė- 
jo; jis gulėjo atsimerkęs tiek, kiek pajėgė, labai norėjo gyventi, tada 
užmigo. 

Paskui pabudo. Jį apžiūrinėjo ketvertas gydytojų. Ką nuspręs? 
Viljamas negirdėjo, ką jie sako, tad nieko ir nesužinojo. Jis dar kar- 
tą buvo perneštas, šįkart į greitosios pagalbos automobilį. Durys 
užsidarė, buvo užvestas variklis ir greitoji pajudėjo grublėtu keliu, 


o greta sėdėjo nauja slaugė ir tvirtai jį prilaikė. Regis, kelionė truko 

kokią valandą, tačiau Viljamas nepernelyg tepasikliovė savo laiko 
nuovoka. Greitoji pasiekė lygesnį paviršių, galiausiai sustojo. Jis vėl 
buvo nešamas, iš pradžių lygiu paviršiumi, paskui nuožulniai į viršų 
į tamsią patalpą. Kiek palaukus patalpa pradėjo judėti, tikriausiai tai 
buvo kitas greitosios automobilis. Patalpa pakilo. Slaugė suleido jam 
dar vieną adatą, ir Viljamas nieko nebeprisiminė, kol pajuto, kad 
lėktuvas ima leistis ir sustoja. Jį dar kartą perkėlė. Dar viena greitoji, 
dar viena slaugė, kitas aromatas, kitas miestas. Niujorkas. Nėra kito 
tokio kaip Niujorko aromato. Paskutinė greitoji vežė jį lygesniu pa- 
viršiumi nuolat sustodama ir vėl pajudėdama, kol galiausiai atvyko 
į numatytą vietą. 

Jį vėl nešė, laiptais į viršų, į nedidelį baltai išdažytą kambarį, kur 
paguldė į patogią lovą. Pajuto, kaip galva paliečia minkštą pagal- 
vę, o kai kitą kartą pabudo, pamanė, kad yra vienas. Tačiau paskui 
žvilgsnis susifokusavo, ir jis pamatė greta stovinčią Keitę. Pabandė 
pakelti ranką ir ją paliesti, pasakyti ką nors, tačiau žodžių išspausti 
nepavyko. Ji šypsojosi, o jis žinojo, kad jo šypsenos ji negali matyti, 
o kai jis vėl pabudo, ji tebebuvo šalia, tačiau buvo apsivilkusi kitą 
suknutę. Kiek kartų ji buvo atėjusi ir išėjusi? Ji vėl nusišypsojo. Jis 
pabandė kiek pasukti galvą ir pamatė savo sūnų Ričardą. Jis užaugo 
toks aukštas, toks išvaizdus. Viljamas panoro pamatyti savo dukteris, 
tačiau daugiau pasukti galvos negebėjo. Jos pačios atėjo į jo regos 
lauką. Virginija — argi ji jau gali būti tokia didelė, ar tikrai? Ir Liusė — 
tiesiog neįtikėtina. Kur pradingo metai? Jis užmigo. 

Paskui pabudo. Jau galėjo sukioti galvą, dalis tvarsčių buvo nuimta, 
jis matė aiškiau. Bandė kažką pasakyti, tačiau žodžiai strigo. Keitė jį 
stebėjo, dabar jos šviesūs plaukai buvo trumpesni, nebekrito ant pečių, 
jos švelnios rudos akys ir nepamirštama šypsena atrodė taip nuostabiai, 
ji buvo tokia graži. Jis ištarė jos vardą. Ji nusišypsojo, jis užmigo. 


Pabudo. Dar mažiau tvarsčių. Šį kartą prabilo sūnus. 

— Sveikas, tėti, — balsas užlūžo. 

Jis išgirdo ir atsakė: 

— Sveikas, Ričardai, — tačiau neatpažino savo balso skambesio. 
Slaugė padėjo jam atsisėsti. Jis padėkojo. Petį palietė gydytojas. 

— Blogiausia jau praeity, pone Kainai. Dabar jau neužtruks, kol 
galėsite keliauti namo. | 

Kai į palatą Virginijos ir Liusės lydima įėjo Keitė, jis šypsojosi. Jis 
norėjo tiek daug paklausti. Nuo ko pradėti? Atmintyje žiojėjo spra- 
gos, kurios prašyte prašėsi užpildomos. Keitė papasakojo, kad jis vos 
nemirė. Šitai jis žinojo, tačiau nesuvokė, kad jau metai praėjo nuo 
tada, kai jo divizija miške prie Rėmageno pateko į pasalą. 

Kur pasidėjo nežinomybės, prarasto gyvenimo, mirtį primenan- 
tys mėnesiai? Ričardui jau buvo dvylika, jau pasiruošęs į Sent Polį. 
Virginija devynerių, Liusė beveik septynerių. Jam derės iš naujo juos 
visus pažinti. Keitė atrodė dar gražesnė, nei jis prisiminė. Ji papasa- 
kojo, kad niekada nesusitaikė su galimybe, jog jis mirs, apsakė, kaip 
sekėsi Ričardui mokykloje, kad Virginija su Liuse — vienas vargas. Ji 
pasiryžo, įsidrąsino papasakoti jam apie randus ant veido ir krūtinės; 
reiks laiko, kol sugis. Ji dėkojo Dievui už tai, kad gydytojai su pasiti- 
kėjimu tvirtino, jog jo protas nepažeistas, kad bėgant laikui regėjimą 
taip pat atgaus. Keitė tenorėjo padėti vyrui pasveikti. Kai galiausiai 
galėjo kalbėti, pirmiausia Viljamas paklausė: 

— Kas laimėjo karą? 


Viljamui sveikstant visi šeimos nariai atliko savo vaidmenį. Ričar- 
das padėjo tėvui vaikščioti, kol galiausiai jam nebereikėjo ramentų. 
Liusė padėjo jam valgyti, kol galiausiai jis vėl gebėjo naudotis pei- 


liu ir šakute. Virginija skaitė jam Marką Tveną — Viljamas nebuvo 

tikras, kuriam iš jų skaitymas naudingesnis, abu tuo mėgavosi. Keitė 
nesudėdavo bluosto naktimis, kai nemiegodavo jis. O tada pagaliau 
gydytojai leido jam grįžti namo Kalėdoms. 

Atsidūrus Rytų Šešiasdešimt aštuntojoje gatvėje sveikimas pa- 
spartėjo, gydytojai pranašavo, kad po kokių šešių mėnesių jis galės 
grįžti į darbą. Kiek randuotas, tačiau tikrai gyvybingas, jis pagaliau 
sutiko priimti lankytojus. 

Pirmasis apsilankė Tedas Lyčas, kurį Viljamo išvaizda kiek nuste- 
bino — tam jis nebuvo pasiruošęs. Iš jo Viljamas patyrė, kad ir jam 
nesant „Lesteris“ klestėjo, kad kolegos laukia nesulaukia jo grįžtant. 
Taip pat Lyčas papasakojo, kad pasimirė senasis Rupertas Korksmi- 
tas. Kitas lankytojas, Tonis Saimonsas, taip pat turėjo naujienų: mirė 
Alanas Loidas. Viljamas jautė, jog pasiges jų nuovokios išminties. 
Tomas Koenas paskambino pasakyti, kaip džiaugiasi girdėdamas, jog 
Viljamas sveiksta, ir patvirtinti, tarsi to reikėtų, kad laikas bėga, kad 
jis jau pusiau atsistatydinęs ir daugumą savo klientų perdavė sūnui 
Tadui, kuris atidarė kontorą Niujorke. Viljamas pastebėjo, kad abie- 
jų Koenų vardai - kaip apaštalų. 

— Beje, turiu tokios informacijos, kurią jūs tikriausiai norėsite 
sužinoti. 

Viljamas tylėdamas klausėsi senojo teisininko ir staiga supyko, 


labai supyko. 

1945 m. gegužės 7 d. Reimse generolas Alfredas Jodlis pasirašė 
Vokietijos besąlyginės kapituliacijos aktą. Karas Europoje pasibaigė. 
Po trijų mėnesių Abelis grįžo į Niujorką ruoštis pergalės šventimo 
iškilmėms. 

Ir vėl gatvėse buvo pilna jaunų uniformuotų vyrų, tačiau šįkart 
jų veiduose švytėjo palengvėjimas ir pakili nuotaika, ne priverstinis 
linksmumas. 

Abelį liūdino tokios daugybės vienakojų, vienarankių, aklų ar bai- 
siai randuotų žmonių vaizdas. Šiems karas niekada nesibaigs, nesvar- 
bu, kokie dokumentai pasirašyti kitame pasaulio gale. 

Jis nuėjo į „Baroną“ su pulkininko uniforma, tačiau niekas jo 
nepažino. Kai pastarąjį kartą, daugiau nei prieš trejus metus, matė 
jį civilio drabužiais, jaunatviškame jo veide nebuvo matyti raukšlių. 
Dabar Abelis Rosnovskis atrodė vyresnis nei trisdešimt devynerių, o 
gilios vagos kaktoje liudijo, kad karas paliko savo žymę. Jis liftu pa- 
kilo į keturiasdešimt antrą aukštą, į savo kabinetą, kur apsaugininkas 
griežtai pasakė, kad jis pakilo ne į tą aukštą. 

— Kur Džordžas Novakas? - pasiteiravo Abelis. 

— Jis Čikagoje, pulkininke, — atsakė apsaugininkas. 

— Tada prašyčiau jam paskambinti. 

— Kaip perduoti, kas jo teiraujasi? 

— Abelis Rosnovskis. 

Apsaugininkas sureagavo žaibiškai. 

Kitame linijos gale sutraškėjo pažįstamas Džordžo balsas. Abelis 


akimirksniu suvokė, kaip gera grįžti ir kaip baisiai norėjo namo. 

Jis nusprendė nė akimirkos nebepasilikti Niujorke, iš karto įveik- 
ti iki Čikagos likusias aštuonis šimtus mylių lėktuvu. Į lėktuvą jis 
pasiėmė paskutines Džordžo ataskaitas ir perskaitė visas smulkmenas 
apie „Barono grupės“ progresą karo metais. Buvo akivaizdu, kad jam 
nesant Džordžas sugebėjo išlaikyti verslą stabilų. Tačiau Abelis suvo- 
kė, kad norint judėti pirmyn teks nedelsiant samdyti naujus darbuo- 
tojus, kol konkurentai nenugvelbė iš fronto grįžusių geriausių. 

Midvėjaus oro uoste prie vartelių laukė Džordžas. Jis vargiai tepa- 
sikeitė: gal kiek priaugo svorio, išslinko keli plaukai, tačiau pasako- 
jantis kits kitam pastarųjų trejų metų aktualijas kone dingojosi, kad 
Abelis nė nebuvo išvykęs. Čikagos Baronas amžinai liks dėkingas 
„Juodajai strėlei“, kad suvedė jį su viceprezidentu. 

Džordžas pastebėjo, kad Abelis šlubčioja kiek pastebimiau. 

— Viešbučių verslo Hopalongas Kasidis*, - pasišaipė. - Netrukus 
neturėsi kuo pasiramstyti. 

— Tiktai lenkas gali pasakyti tokią nesąmonę, - atkirto Abelis. 

Džordžas nusišiepė kaip šeimininko subartas šunytis. 

— Dėkui Dievui, kad turėjau buką lenką, kuris viskuo rūpinosi 
man beieškant vokiečių, — pasitaisė Abelis. 

— Radai kelis? 

— Vos išgirdę, kad aš ateinu, visi išsilakstydavo. 

— Jie tikriausiai ragavo tavo patiekalų, — spėjo Džordžas. 

Prieš važiuodamas namo Abelis neatsispyrė pagundai apeiti Čika- 
gos „Baroną“. Dėl karo metų stokos išorinė prabanga kiek nusitrynė. 
Abelis matė, jog šį tą reikia pataisyti, gal ir pakeisti, tačiau tai gali 
palaukti. Šiuo metu jis tenorėjo pamatyti žmoną ir dukterį. Tačiau 
parsiradęs namo patyrė pirmą sukrėtimą. Džordžas per trejus metus 


* Hopalongas Kasidis (Hopalong Cassidy) — tai pramanytas 1904 m. sukurtas 


personažas kaubojus. 

mažai pasikeitė, tačiau vienuolikmetė Florentina buvo išsiskleidusi 
į nuostabią jauną merginą, o štai Zofija, vos trisdešimt aštuonerių, 
išstorėjo, vilkėjo nemadingai ir pirma laiko virto vidutinio amžiaus 
matrona. 

Iš pat pradžių jiedu su Abeliu net nežinojo, kaip elgtis, ir tiktai po 
kelių savaičių Abelis pradėjo suvokti, kad jų santykiai niekada nebe- 
bus tokie kaip anksčiau. Zofija nė nesistengė rodyti, kad jo pasiilgo, 
regis, nė nesididžiavo jo pasiekimais. Jos nesidomėjimas Abelį liūdi- 
no, o kai jis pabandė įtraukti žmoną į savo gyvenimą ir darbus, ji pa- 
prasčiausiai nesureagavo. Atrodė, Zofija nusiteikusi likti namuose ir 
kuo mažiau domėtis „Barono grupe“. Abelis abejojo, kiek ilgai pajėgs 
likti ištikimas. Retomis progomis, kai jiedu mylėdavosi, vyras imda- 
vo galvoti apie kitas moteris. Netrukus jis pradėjo ieškoti bet kokių 
dingsčių sprukti iš Čikagos ir nuo tyliai kaltinančio Zofijos žvilgsnio. 

Per pirmus šešis mėnesius jis aplankė visus „Barono grupės“ vieš- 
bučius, lygiai taip pat, kaip perimdamas „Ričmondo grupę“ po Dei- 
viso Lerojaus mirties. Jei kelionė pasitaikydavo mokyklos atostogų 
metu, dažniausiai jį lydėdavo Florentina. Per metus visi viešbučiai 
grįžo prie Abelio numatytų aukštų standartų, tad Čikagos Baronas 
buvo pasiruošęs judėti pirmyn. Grupės ketvirtiniame susirinkime jis 
informavo Kurtį Fentoną, kad rinkos tyrimų grupė pataria statyti 
viešbutį Meksikoje, kitą - Brazilijoje, ir toliau ieško naujų vietų. 

— Meksiko „Baronas“ ir Rio de Žaneiro „Baronas“, — skanavosi 
pavadinimais Abelis. - Kas būtų patikėjęs? 

— Na, lėšų padengti statybos kaštus pakaktų, — patikino Fen- 
tonas. — Jums nesant grynųjų prisikaupė. Tiesą sakant, galite sta- 
tyti viešbutį kur tik panorėjęs. Dievas žino, kada sustosit, pone 
Rosnovski. 

— Vieną dieną, pone Fentonai, aš pastatysiu „Baroną“ Varšuvoje. 


Tiktai tada pradėsiu galvoti, kaip sustoti. Gal ir nedaug nuveikiau 

triuškinant vokiečius, tačiau dar turiu suvesti šiokias tokias sąskaitas 
su rusais. 

Fentonas nusijuokė. Tą vakarą, perpasakodamas įvykius žmonai, 
jis pridūrė: „Kodėl tada ne Maskvos „Baroną“?“ 

— Tad kokia mano padėtis „Lesterio“ banko atžvilgiu? — pasitei- 
ravo-Abelis. 

Staigus tono pokytis sukėlė Fentonui nerimą. Jam nepatiko, kad 
Abelis aiškiai laikė Viljamą Kainą atsakingu už pirmalaikę Deiviso 
Lerojaus mirtį. Bankininkas atskleidė aplanką be pavadinimo ir pra- 
dėjo skaityti: 

— „Lesterio, Kaino ir kompanijos“ akcijos padalintos tarp šešioli- 
kos Lesterio šeimos narių bei šešių buvusių arba esamų tarnautojų. 
Didžiausias akcininkas yra ponas Viljamas Kainas, turintis aštuonis 
procentus šeimos fondo. 

— Ar kas nors iš Lesterių šeimos nori parduoti savo akcijas? — pa- 
siteiravo Abelis. 

— Galbūt, jei pasiūlytume tinkamą kainą. Panelė Siuzana Lester, 
velionio Čarlzo Lesterio duktė, davė pagrindo tikėti, kad svarstytų 
galimybę išsiskirti su savo akcijomis, šiokį tokį susidomėjimą parodė 
ir ponas Peteris Parfitas, buvęs „Lesterio“ banko valdybos pirminin- 
ko pavaduotojas. 

— Kiek procentų jie turi? 

— Siuzana Lester turi šešis procentus, Parfitas — du. 

— Kiek jie nori? 

Kol Fentonas tikslinosi, Abelis peržvelgė paskutinę „Lesterio“ 
metinę ataskaitą. Jo akys sustojo prie septinto, pabraukto, punkto. 
Jis nusišypsojo. 

— Panelė Lester už šešis procentus pageidautų dviejų milijonų do- 
lerių, ponas Parfitas su savo dviem išsiskirtų už milijoną. 

— Parfitas godus, — tarstelėjo Abelis. — Palauksim, kol išbadės. 


Tučtuojau nupirkit Siuzanos Lester akcijas neatskleisdamas, kam 

atstovaujat, ir tučtuojau praneškit apie bet kokius pasikeitimus iš 
Parfito pusės. 

Kurtis Fentonas užsikosėjo. 

— Ar kas nors neduoda jums ramybės, pone Fentonai? 

Fentonas dvejojo. 

— Ne, viskas gerai, — atitarė neįtikinamai. 

— Gerai, nes įvesiu dar vieną žmogų, kuris kartu su manimi va- 
dovaus šiems konkretiems atsiskaitymams, tikriausiai jį pažįstate. 
Henris Osbornas. 

— Kongresmenas Osbornas? 

— Taip. Jūs jį pažįstate? 

— Tik iš reputacijos, - pasakė Fentonas su vos regima nepritarimo 
gaida. 

Abelis nekreipė dėmesio į numanomą komentarą. Pats labai gerai 
žinojo Osborno reputaciją, tačiau kongresmenas galėjo prasibrauti 
pro biurokratų aparatą ir pasiekti greitų politinių sprendimų, todėl, 
Abelio nuomone, buvo verta rizikuoti. Be to, abu turėjo dar šį tą 
bendra — neapkentė Viljamo Kaino. 

— Taip pat pakviesiu poną Osborną tapti „Barono grupės“ 
direktoriumi. 

— Kaip pageidaujate, - neapsidžiaugė Fentonas, svarstydamas, ar 
derėtų išsakyti asmeninius nuogąstavimus dėl Osborno. 

— Praneškite, kai užbaigsite sandorį su panele Lester. 

— Gerai, pone Rosnovski, - atsakė Fentonas, užversdamas aplanką. 

Grįžęs į „Baroną“ Abelis rado vestibiulyje laukiantį Osborną. 

— Kongresmene, — spausdamas ištiestą ranką kreipėsi Abelis, — 
papietausit su manim? 

— Dėkoju, barone, — pašmaikštavo Osbornas. 

Abu nusijuokė ir ranka rankon nudrožė į valgomąjį, kur susėdo 
prie kampinio staliuko. Abelis griežtai įspėjo padavėją pastebėjęs, 


kad tunikoje stinga sagos. 

— Kaip laikosi jūsų žmona, Abeli? 

— Tarpsta. O jūsiškė, Henri? 

— Tiesiog puikiai. 

Abu žinojo, jog sutartinai meluoja. 

— Jokių įdomių naujienų? 

— Ta lengvata, kurios reikėjo Sietle, pasirūpinta, — prislopintu bal- 
su tarė Osbornas. — Vietinėje taryboje dokumentai bus prastumti ar- 
timiausiomis dienomis. Pradėti statyti naują „Baroną“ Sietle galėsite 
kitą mėnesį. 

— Juk nieko pernelyg neteisėto, tiesa? 

— Nieko, ko nedarytų ir jūsų konkurentai, - patikino Henris. — 
Šitai galiu pažadėti. 

— Džiaugiuosi tai girdėdamas, Henri. Nenoriu jokių problemų 
su teisėsauga. 

— Ne, ne, — patikino Osbornas. - Tik mudu tiksliai žinome, kas 
vyksta. 

— Puiku. Pastaraisiais metais jūs man be galo daug pasitarnavote, 
Henri, todėl siūlau nedidelį atlygį už paslaugas. Ar norėtumėte tapti 
vienu iš „Barono grupės“ direktorių? 

— Būčiau pamalonintas, Abeli, - atsakė kongresmenas. 

— Nepersistenkite, Henri. Šiaip ar taip, jau kurį laiką to siekia- 
te, — abu nusijuokė. — Tačiau būsiu sąžiningas, parūpindamas valsti- 
jų ir miestų statybos leidimus jūs buvote neįkainojamas. Aš pernelyg 
užimtas, kad tvarkyčiau reikalus su politikais ir biurokratais. Šiaip 
ar taip, Henri, jie mieliau turi reikalų su baigusiu Harvardą — net jei 
duris atidarinėja koja. 

— Jūsų atlygis labai dosnus, Abeli. 

— Nė kiek ne daugiau, nei nusipelnėte. O dabar norėčiau, kad 
imtumėtės suktesnio darbelio. Tai susiję su mūsų bendru draugu 


Bostone. 

Laiškas gulėjo ant stalelio prie Viljamo krėslo svetainėje. Jis pač- 
mė laišką ir perskaitė trečią kartą vis mėgindamas įsivaizduoti, kodėl 
Abelis Rosnovskis taip baisiai stengiasi nusipirkti kuo daugiau „Les- 
terio“ akcijų ir kodėl jis paskyrė Henrį Osborną „Barono grupės“ 
direktoriumi. Iš atminties surinko telefono numerį. 

Atvykus į Rytų Šešiasdešimt aštuntąją gatvę Tadui Koenui nerei- 
kėjo prisistatyti — kaip nulietas tėvas. Plaukai žilo ir retėjo tose pa- 
čiose vietose, aukštas liesas kūnas buvo įspraustas į panašų kostiumą. 
Galbūt netgi į tą patį kostiumą. 

— Jūs manęs nepamenate, pone Kainai, — pasakė teisininkas. 

— Žinoma, prisimenu, — atsakė Viljamas stodamasis paspaus- 
ti rankos. — Didieji debatai Harvarde, tūkstantis devyni šimtai 
dvidešimt... 

— „„aštuntaisiais. Debatus jūs laimėjote, tačiau paaukojote narys- 
tę „Porceliano“ klube. 

Viljamas prapliupo juoku. 

— Jei būtume buvę vienoje komandoje, gal mums būtų pasisekę 
geriau. Viliuosi, kad jūsiškė socialistinė pakraipa leis jums darbuotis 
begėdžiui kapitalistui. 

Akimirką abu vėl buvo baigiamojo kurso studentai. 

Viljamas nusišypsojo. 

— Mes tada taip ir neišgėrėme „Porceliane“. Ko pageidautumėt? 

Tadas Koenas pasiūlymą atmetė. 

— Negeriu, — atsakė mirkteldamas tuo pačiu nuginkluojančių 
būdu, kurį Viljamas taip gerai prisiminė. - Bijau, kad dabar ir aš esu 


begėdis kapitalistas. 

Pasirodė, jog ant pečių jis nešioja ir neprastesnę kaip tėvo galvą. 
Aiškiai buvo visapusiškai informuotas apie Rosnovskio ir Osborno 
bylą ir gebėjo atsakyti į visus Viljamo klausimus. Viljamas aiškiai 
išdėstė, ko pageidauja dabar. 

— Skubaus pranešimo, paskui duomenų atnaujinimo kas trys 
mėnesiai. Slaptumas — pirmaeilės svarbos. Man reikia žinoti, kodėl 
Abelis Rosnovskis perka „Lesterio“ akcijas. Ar jis vis dar galvoja, 
kad aš kaltas dėl Deiviso Lerojaus mirties? Ar jis nepaliaus kovoti su 
„Kainu ir Kebotu“ nergi dabar, kai bankas tapo „Lesterio“ dalimi? 
Kokį vaidmenį čia atlieka Henris Osbornas? Ar mano susitikimas su 
Rosnovskiu padėtų, ypač jei pasakyčiau, kad bankas, o ne aš atsisakė 
paremti „Ričmondo grupę“? 

Tado rašiklis brėžė popierių taip pat nuožmiai kaip anksčiau jo 
tėvo. 

— Visi šie klausimai turi būti kaip galima greičiau atsakyti, kad 
galėčiau nuspręsti, ar būtina pranešti tarybai. 

Tadas Koenas nusišypsojo drovia tėvo šypsena ir užsegė aplanką. 

— Apgailestauju, kad teko jus tokiu būdu sutrukdyti, kol tebesate 
sveikstantis ligonis. Pranešiu, vos išsiaiškinsiu faktus. — Prie durų 


stabtelėjo. — Didžiai žaviuosi tuo, kaip pasielgėte prie Rėmageno. 


Tūkstantis devyni šimtai keturiasdešimt šeštų metų gegužės septin- 
tą dieną Abelis išvyko į Niujorką švęsti pirmųjų pergalės metinių. „Ba- 
rono“ viešbutyje jis suruošė vakarienę daugiau nei tūkstančiui lenkų 
kilmės amerikiečių veteranų, kaip garbės svečią pakvietė generolą Ka- 
zimiežą Sosnovskį, vadovavusį lenkų pajėgoms Prancūzijoje. Jis laukė 
ir ruošėsi šiam įvykiui kelias savaites ir pakvietė Florentiną lydėti jį į 


Niujorką, nes Zofija aiškiai parodė, jog niekur nesiruošia vykti. 

Šventės vakarą banketų salė Niujorko „Barone“ buvo tikrai di- 
dingai išpuošta. Visi šimtas dvidešimt staliukų buvo išdabinti ame- 
rikietiškomis juostelėmis ir žvaigždėmis bei balta ir raudona lenkų 
vėliavos spalvomis. Sienas puošė didžiulės Eizenhauerio, Patono, 
Bredlio, Klarko, Paderevskio ir Sikorskio nuotraukos. Abelis sėdėjo 
centrinio stalo viduryje su generolu iš dešinės, Florentina — iš kairės 
pusės. 

Po septynių patiekalų vaišių generolas Sosnovskis pakilo ir krei- 
pėsi į susirinkusiuosius. Jis paskelbė, kad pulkininkas Rosnovskis iki 
gyvos galvos paskirtas lenkų veteranų asociacijos prezidentu pripa- 
žįstant jo asmeninį indėlį besirūpinant lenkų kilmės amerikiečiais, 
o ypač karo metu JAV armijai dosniai perduotą Niujorko „Baroną“. 
Kažkas kiek kauštelėjęs iš salės galo šūktelėjo: „Tie, kurie išgyveno 
vokiečius, kažkaip atsilaikė ir prieš Abelio maitinimą.“ 

Tūkstančiai veteranų nusijuokė, džiugiai gerdami į Abelio svei- 
kartą Dancigo degtinę. Tačiau visi nuščiuvo, kai generolas ėmė 
jaudinančiai pasakoti apie padėtį pokario Lenkijoje, kuri atsidūrė 
stalininės Rusijos gniaužtuose, ir paragino bičiulius emigrantus ne- 
nuilstamai kautis už gimtinės suvereniteto išsaugojimą. Abelis, kaip 
ir visi kiti salėje, norėjo tikėti, kad Lenkija vieną dieną vėl bus laisva. 
Taip pat jis svajojo pamatyti ir susigrąžinti pilį, tačiau abejojo, ar tai 
kada bus įmanoma, atsižvelgiant į gudrius Stalino manevrus Jaltoje. 

Paskui generolas priminė svečiams, kad lenkų kilmės amerikie- 
čiai, skaičiuojant vienam gyventojui, kare paaukojo daugiau gyvy- 
bių nei kuri kita Amerikos etninė grupė. 

— Kiek amerikiečių žino, kad Lenkija neteko šešių milijonų 
žmonių, o Čekoslovakija - šimto tūkstančių? Yra sakančių, kad mes 
kvailiai, jog nepasidavėm, nes žinojom, kad būsime nugalėti. Kaip 
gali tauta, kuri su kavalerija stojo prieš nacistų tankus, galvoti, jog 


bus nugalėta? Tikinu jus, bičiuliai, mūsų niekada nenugalės! 

Galiausiai atidiems klausytojams generolas papasakojo, kaip Abe- 
lis nuvedė vyrų būrį gelbėti Rėmageno mūšyje sužeistų karių. Jam 
baigus, veteranai atsistojo ir garsiai pasveikino abu vyrus. Florenti- 
nos šypsena rodė, kaip ji didžiuojasi savo tėvu. 

Abelis nustebo, kai jo patirtis mūšio lauke prie Rėmageno pateko 
į kitos dienos laikraščius, nes lenkų pasiekimai retai būdavo nušvie- 
čiami kitoje žiniasklaidoje nei Dziennik Związkowy. Jis šildėsi naujai 
atrastoje šlovėje kaip neapdainuotas Amerikos didvyris ir didžiąją 
dalį dienos praleido pozuodamas fotografams ir dalydamas interviu. 

Vakare, kai pagaliau nusileido saulė, Abelis pajuto, jog įtampa 
kiek sumažėjo. Generolas išskrido į Los Andželą vykdyti kitą misiją, 
Florentina grįžo į mokyklą Leik Foreste, Džordžas liko Čikagoje, o 
Henris Osbornas — Vašingtone. Niujorko „Baronas“ staiga pasirodė 
didžiulis ir tuščias, tačiau Abelis nejautė jokio noro grįžti į Čikagą 
pas Zofiją. 

Jis nusprendė anksti pavakarieniauti ir peržiūrėti savaitines kitų 
grupės viešbučių ataskaitas, o paskui grįžti į apartamentus pastogėje. 
Jis retai valgydavo vienas asmeniniame numeryje, labiau mėgo va- 
karieniauti viename valgomųjų — šitaip niekada neatitrūkdavo nuo 
viešbučio reikalų. Kuo daugiau viešbučių statė, tuo labiau baiminosi 
prarasti ryšį su personalu. 

Jis liftu nusileido žemyn ir stabtelėjo registratūroje pasiteirauti, 
kiek svečių užsisakę numerius šiam vakarui, tačiau jo dėmesį pa- 
traukė stulbinanti moteris, pildanti registracijos formą. Abelis galėjo 
prisiekti, kad ją pažįsta, tačiau veido gerai neįžiūrėjo. Baigusi rašyti 
moteris atsigręžė ir jam nusišypsojo. 

— Abeli, - tarė, - kaip nuostabu tave matyti. 

— Gerasis Dieve, Melanija! Vargiai tave bepažinau. 

— Tačiau tave pažįsta visi, Abeli. 


— Net nežinojau, kad tu - Niujorke. 

— Tiktai vienai nakčiai. Aš čia su žurnalo reikalais. 

— Tu žurnalistė? — pasiteiravo Abelis. 

— Ne, žurnalų grupės, kurios būstinė Dalase, ekonomikos patarė- 
ja. Čia vykdau rinkos tyrimo projektą. 

— Gana įspūdinga. 

— Patikėk, tikrai ne. Tačiau sulaiko mane nuo blogybių. 

— Gal atsitiktinai esi laisva, pavakarieniautume? 

— Nuostabi mintis, Abeli. Tačiau man reikia išsimaudyti ir persi- 
rengti, jei gali, luktelk. 

— Žinoma, galiu. Lauksiu tavęs valgomajame. Kodėl tau nenusilei- 
dus po kokios valandos? 

Melanija nusišypsojo antrą kartą ir įkandin pasiuntinuko nuplau- 
kė į liftą paskleidusi vos juntamą kvepalų aromatą. 

Abelis apžiūrėjo valgomąjį, pasirūpino, kad gėlės ant stalo būtų 
šviežios, paskui nuėjo į virtuvę išrinkti patiekalų, kurie, jo supratimu, 
turėtų patikti Melanijai. Galiausiai įsitaisė prie kampinio staliuko ir 
laukė nekantraudamas. Susivokė, kad kas penkios minutės žvilgčioja 
į laikrodį ir dairosi link įėjimo tikėdamasis, kad Melanija pasirodys. 
Moteris užtruko truputį ilgiau nei valandą, tačiau administratoriui 
lydint ją prie Abelio staliuko paaiškėjo, kad buvo verta laukti. Ji vil- 
kėjo ilgą prigludusią suknelę, kuri švytėjo ir žaižaravo valgomojo švie- 
sose ir aiškiai buvo brangi. Melanija atrodė žavingai. Abelis atsistojo 
jos pasitikti, o padavėjas atidarė butelį aukščiausios kokybės Krug. 

— Į tavo sveikatą, Mel, - tarė Abelis, keldamas taurę. — Gera žinoti, 
kad vis dar apsistoji pas „Baroną . 

— Gera matyti baroną asmeniškai, — atsakė ji, — ypač jo triumfo 
dieną. 

— Ką nori pasakyt? 

— The New York Post skaičiau apie vakarykštį pobūvį, ir kaip ri- 


zikuodamas gyvybe gelbėjai sužeistąjį prie Rėmageno. Žurnalistai 

padarė iš tavęs kažką panašaus į Odžio Merfo ir nežinomo kareivio 
mišinį. 

— Viskas gerokai išpūsta, — pasikuklino Abelis. 

— Nežinojau, kad tu moki kuklintis, Abeli, todėl galiu tik tarti, 
kad kiekvienas žodis yra tiesa. 

— Tiesa ta, kad aš visada tavęs kiek prisibijau, Mel. 

— Baronas kažko baiminasi? Netikiu. 

— Na, aš nesu džentelmenas iš Pietų, kaip tu vienąkart aiškiai 
davei suprasti. 

— O tu vis nesiliauji man to priminti, — erzindama nusišypsojo 
ji. - Ar vedei dailią lenkaitę? 

Abelis įpylė jai dar vieną taurę šampano. 

— Taip, vedžiau. 

— Kaip pavyko? 

— Ne itin. Mes nutolome. Jei atvirai, aš kaltas. Per daug dirbdavau 
vakarais. 

— Su kitomis moterimis? 

— Ne, kituose viešbučiuose. 

Melanija nusijuokė ir šiltai jam nusišypsojo. 

— O tu susiradai vyrą? 

— Be abejonės. Ištekėjau už tikro pietiečio džentelmeno su tinka- 
mais kredencialais. 

— Sveikinu. 

— Praėjusiais metais mes išsiskyrėme — susitarę dėl didelės išmo- 
kos. 

— O, apgailestauju, — tarė Abelis patenkintas. - Dar šampano? 

— Ar tik nesistengi manęs sugundyti, Abeli? 

— Tik ne tada, kai dar nebaigei sriubos, Melanija. Netgi pirmos 
kartos lenkų imigrantai laikosi tam tikrų standartų, nors pripažįstu, 


kad dabar mano eilė gundyti. 

— Tada turiu tave įspėti, Abeli, kad po skyrybų su niekuo ne- 
miegojau. Pasiūlymų nestinga, bet nepasitaikė tinkamo. Per daug 
besigrabinėjančių ir per mažai švelnumo. 

Prie rūkytos lašišos, ėriuko, crėme brulėe ir prieškarinio Mouton 
Rothschild jie apžvelgė savo gyvenimus nuo pastarojo susitikimo. 

— Kavos į numerį, Mel? 

— Ar po tokios nuostabios vakarienės turiu pasirinkimą? 

Abelis nusijuokė ir išlydėjo ją iš valgomojo. Eidama į liftą ji kiek 
sverdėjo su aukštakulniais. Abelis paspaudė keturiasdešimt antro 
aukšto mygtuką. Melanija stebėjo slenkančius skaičius. 

— Kodėl nėra septyniolikto aukšto? — nekaltai pasiteiravo. Abelis 
nerado žodžių, kaip jai paaiškinti. 

— Kai pastarąjį kartą tavo kambaryje gėrėm kavą... — vėl pabandė 
Melanija. 

— Neprimink, — nutraukė ją Abelis. Jie išlipo iš lifto keturiasde- 
šimt antrame aukšte, o pasiuntinukas palaikė numerio duris. 

— Gerasis Dieve, — tarstelėjo Melanija, akimis apžvelgusi praban- 
gius apartamentus pastogėje, — privalau pasakyti, Abeli, kad tikrai 
išmokai prisitaikyti prie multimilijonierių stiliaus. Gyvenime nema- 
čiau nieko ištaigingesnio. 

Beldimas į duris Abelį trumpam sustabdė. Pasirodė jaunas pada- 
vėjas su kavinuku ir buteliu Remy Martin. 

— Dėkoju, Maikai, — tarė Abelis. —- Šiam vakarui viskas. 

— Tikrai? — šypsodamasi pasitikslino Melanija. 

Padavėjas greitai išėjo. 

Abelis įpylė kavos ir brendžio. Melanija sukryžiavusi kojas įsitaisė 
ant grindų ir lėtai siurbčiojo, Abelis atsisėdo greta. Ji perbraukė ran- 
komis jam plaukus, o jis droviai glostė jos koją. Dieve, kaip puikiai 
jis prisiminė šias kojas! Jiems besibučiuojant Melanija nuspyrė batelį 
ir ant persiško kilimo paliejo kavos. 


— Po galais! — išsigando. — Tavo nuostabusis kilimas. 

— Nesvarbu, - patikino Abelis, vėl ją apkabindamas ir imdamasis 
užtrauktuko. 

Melanija atsagstė jo marškinius, o Abelis bandė juos nusivilkti 
ją tebebučiuodamas, tačiau trukdė sąsagos, todėl verčiau nuvilko 
jos suknelę. Kiek prisiminė, jos kūnas buvo visai nepasikeitęs, tik 
kiek viliojančiai putlesnis. Tvirtos krūtys ir ilgos, grakščios kojos. 
Jis liovėsi viena ranka kovojęs su sąsagomis ir trumpam paleido ją 
iš glėbio, kad nusirengtų. Suvokdamas, koks ryškus kontrastas tarp 
jos dailaus kūno ir to, ką fiziškai siūlo jis, Abelis vylėsi, kad viskas, 
ką skaitė apie moterų žavėjimąsi įtakingais vyrais, yra tiesa. Švelniai 
glamonėdamas jos krūtis Abelis atsargiai bandė praskirti jos kojas. 
Minkštas persiškas kilimas pasirodė patogesnis už bet kokią lovą. 
Dabar atėjo jos eilė pamėginti visiškai nusirengti besibučiuojant. Ji 
taip pat pasidavė ir galiausiai išsilaisvino, kad nusivilktų viską, išsky- 
rus, Abelio prašymu, keliaraiščius ir nailonines kojines. 

Išgirdęs jos aimaną Abelis suvokė, kaip seniai nebuvo patyręs to- 
kios ekstazės, o paskui — kaip greitai tas jausmas praeina. Nė vienas 
jų kurį laiką nekalbėjo, abu sunkiai alsavo. 

Paskui Abelis sukikeno. 

— Ko juokiesi? — nustebo Melanija. 

— Ką tik prisiminiau daktaro Džonsono pastebėjimus apie absur- 
diškas padėtis ir malonumo trumpalaikiškumą. 

Melanija taip pat nusijuokė ir padėjo galvą jam ant peties. Abelis 
nustebo supratęs, kad nebelaiko jos nepakartojama, tokia, kuriai ne- 
įmanoma atsispirti, ir ėmė svarstyti, kaip galėtų greitai jos atsikratyti 
nepasirodydamas grubus, kai ji ištarė: 

— Bijau, kad negaliu pasilikti visai nakčiai, Abeli. Pas „Stevensą“ 
esu susitarusi pusryčių. Nenoriu atrodyti taip, tarsi būčiau praleidusi 
naktį ant persiško kilimo. 

— Tikrai turi eiti? — pasitikslino Abelis sielvartingu balsu, tačiau 


visiškai nesielvartaudamas. 

— Atsiprašau, mielasis, bet taip, — ji atsistojo ir nuėjo į vonią. 

Abelis stebėjo, kaip ji rengiasi, padėjo užsisegti užtrauktuką. Kur 
kas lengviau buvo neskubant užsegti, nei paskubomis atsegti. Išei- 
nant jis galantiškai pabučiavo jai ranką. 

— Viliuosi, netrukus vėl pasimatysime, - pamelavo. 

— Aš irgi tikiuosi, — atsakė suvokdama, kad visai to nesitiki. 

Jis uždarė duris ir nuėjo prie telefono aparato prie lovos. 

— Kuriame kambaryje apsistojusi Melanija Leroj? — pasiteiravo. 

Akimirką buvo tylu; jis nekantriai barbeno pirštais į staliuką 
klausydamasis, kaip šlama registracijos kortelės. 

— Tokiu vardu niekas neįsiregistravo, pone, — pagaliau pasigirdo 
atsakymas. — Tačiau šįryt atvyko ponia Melanija Syton iš Dalaso. 
Išvyks rytoj ryte. 

— Taip, ta pati. Pasirūpinkite, kad jos sąskaita būtų apmokėta iš 
mano lėšų. 

— Supratau, pone. 

Abelis padėjo ragelį ir prieš eidamas gultis ilgai prausėsi po dušu. 
Jau ketino išjungti lempą, nušvietusią pirmą svetimavimo aktą, ta- 
čiau persiško kilimo viduryje pastebėjo didelę kavos dėmę. 

— Nerangi kalė, — sviedė Abelis ir paspaudė jungiklį. 


Per kitus mėnesius Viljamas greitai atgavo energiją ir gerą savijau- 
tą, randai veide ir ant krūtinės ėmė blukti. Vakarais Keitė sėdėdavo 
greta, kol jis užmigdavo. Siaubingi galvos skausmai ir atminties spra- 
gos liko praeity, o galiausiai ir dešinioji ranka sustiprėjo. 

Prieš grįžtant į darbą Keitė privertė Viljamą kartu su ja išplauk- 
ti į ilgą kruizą po Karibų jūrą. Panašiai Viljamui pavyko atsipalai- 
duoti tik per jųdviejų su Keite viešnagę Anglijoje. Keitė džiūgavo, 

kad laive nėra bankų, su kuriais galima turėti reikalų, tačiau nuo- 
gąstavo, kad kelionei užsitęsus dar savaitę Viljamas būtų „Lesteriui“ 
nupirkęs visą laivą, pertvarkęs komandą, maršrutus ir tvarkaraščius. 
Laivui prisišvartavus Niujorko prieplaukoje Keitė net nebesistengė 


Viljamo perkalbėti, ir kitą rytą jis grįžo į darbą. 


Per kitus kelis mėnesius ant Abelio persiško kilimo atsirado dar 
kelios kavos dėmės: vienas paliko sukalbamos padavėjos, kitas - ne- 
mokios viešbučio viešnios, o jiedu su Zofija vis labiau tolo vienas 
nuo kito. 

Tačiau jis nenumatė, kad žmona pasamdys privatų seklį, o pas- 
kui per teismą pareikalaus skyrybų. Abelio draugų lenkų aplinkoje 
skyrybos buvo praktiškai negirdėtas dalykas. Jis bandė įkalbėti Zo- 
fhiją nutraukti ieškinį suprasdamas, kad tai gerokai pakenks jo padė- 
čiai lenkų bendruomenėje, negana to, tai bus kliūtis bet kokioms 
visuomeninėms ar politinėms ambicijoms, kurias jis pradėjo puo- 
selėti. Tačiau Zofija buvo apsisprendusi baigti ką pradėjusi. Abelį 
stebino, kad moteris, kuri buvo tokia nerafinuota jo triumfo metu, 
tapo tokia vaidinga kerštaudama. 

"Tardamasis su advokatu Abelis tik išsiaiškino, kiek padavėjų bei 
nemokių viešnių jis palinksmino per pastaruosius metus, ir pasi- 
davė. Jis nusiteikė kovoti tik dėl beveik trylikametės Florentinos, 
paties svarbiausio savo gyvenimo žmogučio, globos. 

Po ilgos kovos Zofija sutiko su jo reikalavimais, priėmė pasiūlytus 
penkis šimtus tūkstančių, namo Čikagoje nuosavybės teisę ir gali- 
mybę matytis su Elorentina kiekvieno mėnesio paskutinį savaitgalį. 

Abelis savo būstinę ir nuolatinius namus perkėlė į Niujorką. 


Džordžas praminė jį Ištremtuoju Baronu, nes jis bastėsi po Amerikos 

šiaurę ir pietus statydamas naujus viešbučius, o į Čikagą grįždavo 


tik norėdamas pasitarti su Kurčiu Fentonu. 


Gavus pirmą Tado Koeno pranešimą Viljamui neliko abejonių, 
kad Rosnovskis aktyviai siekia įsigyti „Lesterio“ banko akcijų: jis 
susisiekė su visais Čarlzo Lesterio paveldėtojais, tačiau įvykdytas 
tik vienas sandoris. Siuzana Lester atsisakė susitikti su Koenu, tad 
Viljamas nesužinojo, kodėl ji pardavė turėtus šešis procentus. Tei- 
sininkas tegalėjo užtikrinti, kad finansinių priežasčių ji neturėjo. 

Pranešimas buvo pasigėrėtinai išsamus. Atrodo, tūkstantis devy- 
ni šimtai keturiasdešimt šeštųjų gegužę paskirtas „Barono grupės“ 
direktoriumi Henris Osbornas gavo ypatingą įpareigojimą išrū- 
pinti „Lesterio“ akcijų. Siuzanos akcijos buvo įgytos tokiu būdu, 
kad nebuvo įmanoma atsekti iki Osborno arba Rosnovskio. Ko- 
enas buvo tikras, kad Rosnovskis pasiruošęs sumokėti mažiausiai 
septynis šimtus penkiasdešimt tūkstančių už du procentus Peterio 
Parfito akcijų. Viljamui nereikėjo priminti, kokią sumaištį sukeltų 
Rosnovskis, tapęs aštuonių procentų „Lesterio“ akcijų savininku ir 
pasitelkęs septintą punktą. Vienintelė Viljamo problema buvo ta, 
kad „Lesteris“ augo nepalankiai lyginant su „Barono grupe“, kuri 
jau prisivijo pagrindinius konkurentus — „Hiltono“ ir „Šeratono“ 
grupes. 

Viljamas vėl ėmė svarstyti, ar nevertėtų pastarąja informacija 
pasidalinti su valdyba ir netgi ar nederėtų asmeniškai susisiekti su 
Rosnovskiu. Po kelių bemiegių naktų jis kreipėsi patarimo į Keitę. 

— Nieko nedaryk, — tarė ji, — kol nebūsi visiškai tikras, kad jo 
ketinimai tikrai tokie destruktyvūs kaip nuogąsrauji. Galiausiai 


paaiškės, kad visas šitas reikalas tėra audra arbatos stiklinėje. 


— Jei įsipainiojęs Henris Osbornas, gali būti tikra, kad audra taip 
greit nenurims. Negaliu ramiai sėdėti ir lūkuriuoti, kol paaiškės, ką 
jis ketina daryti toliau. 

— Gal jis suminkštės, Viljamai? Juk praėjo daugiau nei dvidešimt 
metų, kai paskutinį kartą turėjai reikalų su tuo žmogumi. 

Viljamas kelioms dienoms nurimo, o paskui perskaitė kitą Tado 


Koeno ataskaitą. 


ŠEŠTA DALIS 


1948-1952 

Nors Chicago Tribune antraštės jau skelbė pasauliui, kad kitas 
Amerikos prezidentas yra Tomasas Djui, Trumanas keistai laimė- 
jo antrą kadenciją Baltuosiuose rūmuose. Viljamas labai nedaug 
žinojo apie galanterininką nuo Misūrio, išskyrus tai, ką perskaitė 
laikraščiuose, ir kaip ištikimas respublikonas vylėsi, kad jo parti- 
ja suras tinkamą žmogų vadovauti partijai tūkstantis devyni šimtai 
penkiasdešimt antrųjų kampanijoje. 

„Barono grupė“ smarkiai pasipelnė iš pokarinio Amerikos eko- 
nomikos sprogimo. Nuo trečiojo dešimtmečio nebuvo galima taip 
greitai ir taip lengvai tiek daug užsidirbti. Šeštojo dešimtmečio pra- 
džioje žmonės pradėjo tikėti, kad šįkart tai užsitęs. 

Abelio netenkino vien materialinė sėkmė; sendamas jis ėmė vis 
labiau nerimauti dėl Lenkijos ateities, jautė, kad ilgiau nebegali ste- 
bėti iš šalies. Kaip ten sakė Pavelas Zaleckis, buvęs Lenkijos kon- 
sulas Turkijoje? „Galbūt savo gyvenime dar pamatysi atgimstančią 
Lenkiją.“ 

Stebėdamas, kaip viena komunistų marionečių vyriausybė val- 
džioje keičia kitą, Abelis jautė, kad veltui rizikavo gyvybe prie Rė- 
mageno. Jis ėmėsi visko, kas jo galioje, kad įtikintų Jungtinių Vals- 
tijų kongresą kiek aktyviau pasidomėti Rusijos įtaka Rytų Europos 
satelitams. Jis papirkinėjo politikus, kalbėjosi su žurnalistais, Čika- 
goje, Niujorke ir kituose lenkų kilmės amerikiečių bendruomenių 
centruose organizavo vakarienes, kol žodis „lenkas“ tapo Čikagos 


Barono sinonimu. 

Buvęs Krokuvos universiteto istorijos profesorius daktaras Teo- 
doras Šimanovskis žurnalui Freedom parašė liaupsinantį vedamąjį 
apie pono Rosnovskio vaidmenį Lenkijos „pripažinimo kovoje“, ir 
tai paskatino Abelį su juo susitikti. Apie trykšte trykštančią profeso- 
riaus galią ir jėgą sprendusį tik iš jo reiškiamos nuomonės, įlėkusį į 
studiją Prinstone Abelį nustebino žmogaus išvaizdos trapumas. 

Šimanovskis šiltai pasveikino Abelį ir nė neklausęs, ko pageidau- 
tų, įpylė Dancigo degtinės. 

— Barone Rosnovski, — kreipėsi tiesdamas stiklinę, — seniai ža- 
viuosi jumis ir jūsų veikla mūsų reikalo labui. Nors nedaug pasistū- 
mėjome, jūs, regis, nepraradote tikėjimo. 

— Kodėl turėčiau? Visada tikėjau, kad Amerikoje viskas įmanoma. 

— Tik bijau, barone, kad žmonės, kuriems dabar mėginate pa- 
daryti įtaką, yra tie patys, kurie leido šiems žiaurumams įvykti, ir 
dienos šviesoje jie to nepripažins. 

— Nelabai suprantu, ką norite pasakyti, profesoriau. Kodėl jie ne- 
turėtų mums padėti? Šiaip ar taip, žvelgiant iš ilgalaikės perspekty- 
vos, tai turėtų būti jų naudai. 

Profesorius atsilošė krėsle. 

— Neabejotinai žinote, barone, kad Amerikos armijoms tūkstan- 
tis devyni šimtai keturiasdešimt ketvirtaisiais buvo duotas ypatin- 
gas nurodymas sulėtinti puolimą į Rytus ir leisti rusams užimti tiek 
Centrinės Europos, kiek pajėgs aprėpti. Patonas galėjo įžygiuoti į 
Berlyną kur kas anksčiau už rusus, tačiau Eizenhaueris įsakė jam at- 
sitraukti. Tai mūsų lyderiai Vašingtone — tie patys žmonės, kuriuos 
stengiatės įtikinti vėl įvesti Amerikos pajėgas į Europą — davė tuos 
nurodymus Eizenhaueriui. 

— Ber jie negalėjo žinoti, kokia neaprėpiama taps Rusijos imperi- 
ja, — tarė Abelis. — Rusai buvo mūsų sąjungininkai. Pripažįstu, kad 
karo pabaigoje pernelyg su jais taikstėmės, tačiau tikrai negali būti, 
kad Amerika išdavė lenkų tautą. 

Šimanovskis pavargęs užsimerkė, paskui vėl prabilo. 

— Norėčiau, kad būtumėte pažinojęs mano brolį, barone. Tiktai pra- 
ėjusią savaitę sužinojau, kad prieš šešis mėnesius jis mirė sovietų lagery- 
je, visiškai tokiame pačiame kaip tas, iš kurio jūs pabėgote. 

Abelis jau norėjo pareikšti užuojautą, tačiau Šimanovskis pakėlė 
ranką. 

— Ne, nieko nesakykit. Puikiai žinote tuos lagerius, todėl geriausiai 
galite suprasti, kad užuojauta — ne išeitis. Privalome pamėginti pakeisti 
pasaulį, kol kiti snūduriuoja. - Šimanovskis patylėjo. - Mano brolį ru- 
sams atidavė amerikiečiai. 

Abelis negalėdamas patikėti įsmeigė į jį akis. 

— Amerikiečiai? Kaip tai įmanoma? Jeigu Lenkijoje jį paėmė į nelais- 
vę rusų kariai... 

— Mano brolis nebuvo paimtas į nelaisvę Lenkijoje. Jis buvo išlaisvin- 
tas iš vokiečių karo belaisvių stovyklos netoli Frankfurto. Amerikiečiai 
mėnesį laikė jį karo pabėgėlių stovykloje, o paskui atidavė rusamas. 

— Kodėl? 

— Rusai norėjo, kad visi slavai būtų grąžinti į tėvynę. Grąžinti, kad 
paskui būtų išnaikinti arba paversti vergais. Tie, kurių nenužudė Hitle- 
ris, nužudė Stalinas. Turiu įrodymų, kad mano brolis ne mažiau kaip 
mėnesį išbuvo amerikiečių sektoriuje. 

— Tačiau, - teiravosi Abelis, — tai išimtis, ar buvo ir kitų tokių kaip jis? 

— Šimtai tūkstančių, — be akivaizdžių emocijų patikino Šimanovs- 
kis. — Galbūt net milijonas. Abejoju, ar kada sužinosime tikrus skai- 
čius. Visas šitas velniškas reikalas buvo žinomas Operacijos Kee Chan! 
pavadinimu. 

— Jei žmonės būtų sužinoję, kad amerikiečiai siunčia išlaisvintus ka- 
linius į mirtį Rusijoje, būtų pasibaisėję. 

— Nėra jokių įrodymų, jokių oficialių dokumentų. Vieną kitą ka- 
linį perspėjo užuojautos kupini kareivukai. Markas Klarkas, kaip ir 

Nelsonas, užmerkę akį, leido keliems tokiems išsigelbėti prieš išsiun- 
čiant į lagerius. Vienas iš laimingųjų buvo su mano broliu, — profe- 
sorius patylėjo. — Šiaip ar taip, dabar jau per vėlu ką nors daryti. 

— Tačiau tautai reikia pranešti. Sudarysiu kompromatą, spausdin- 
siu pamfletus, ruošiu kalbas. Kongresas tikrai įsiklausys, jei įrodymai 
bus išsamūs. 

— Barone Rosnovski, manau, kad šitai ne jūsų jėgoms. Turėtumė- 
te suprasti pasaulio lyderių mentalitetą. Amerikiečiai sutiko atiduoti 
šiuos vargšiukus, nes Stalinas jų pareikalavo. Esu tikras, niekas nepa- 
galvojo, kad bus teismai, darbo stovyklos ir egzekucijos. Niekas ne- 
prisipažins esąs netiesiogiai atsakingas už tūkstančių nekaltų žmonių 
išnaikinimą. Verčiau tikėčiausi jūsų apsisprendimo tiesiogiai imtis 
politikos. 

— Neturiu jokio noro kur nors balotiruotis, — atsakė Abelis. — Ši- 
tam darbui jums labiau pritiktų kokiam nors Bibui Rutui ar Henriui 
Fondai, o aš labiau primenu Hopalongą Kasidį. Tačiau tai manęs 
nesustabdys. Stengsiuosi, kad mano balsas būtų išgirstas, ir manau, 
jog žinau labai tinkamą žmogų, nes jis nekenčia komunistų dar la- 


biau negu aš. 


Vos grįžęs į Niujorką Abelis nudrožė tiesiai į kabinetą, pakėlė ra- 
gelį ir paprašė sekretorės surasti žmogų, kuris buvo pradėjęs kurti sau 
reputaciją politiko, nebijančio su niekuo teistis. 

Atsiliepusi Džozefo Makarčio sekretorė pasiteiravo, kas nori kal- 
bėti su senatoriumi. 

— Pažiūrėsiu, ar jis neužsiėmęs, — pasakė išgirdusi pavardę. 

— Pone Roseniovski, — pasigirdo su niekuo nesupainiojamas se- 


natoriaus balsas. Abeliui buvo smalsu, ar Makartis tyčia iškraipė 

pavardę, ar ryšys niekam tikęs, — kokį begalinės svarbos klausimą 
norite apsvarstyti? — Abelis sudvejojo. — Jūsų paslaptys saugios, — 
patikino senatorius. 

— Žinoma, — dėliodamas mintis tarstelėjo Abelis. — Senatoriau, 
jūs atstovaujate mums, norintiems matyti Rytų Europos tautas lais- 
vas nuo komunistų jungo. | 

— Džiaugiuosi, kad vertinate mano pastangas, Roseniovski. 

Šįkart Abeliui neliko abejonių, kad senatorius Makartis sąmonin- 
gai neteisingai ištarė jo pavardę, tačiau nepakomentavo. 

— Tikriausiai suvokiate, — kalbėjo senatorius, — kad tik tada, kai iš 
vidaus bus išvalyti išdavikai, mūsų vyriausybė galės imtis konkrečių 
veiksmų išlaisvinti jūsų žmones. 

— Būtent apie tai ir norėjau pasikalbėti, senatoriau. Jums neįtikė- 
tinai sekasi atskleisti mūsų vyriausybės klastas. Tačiau iki šios dienos 
vienas didžiausių komunistų nusikaltimų liko nepastebėtas. 

— Būtent kokį didžiulį nusikaltimą jūs turite omeny, pone Rose- 
niovski? Atvykęs į Vašingtoną susidūriau su tokia daugybe... 

— Aš kalbu, — Abelis atsisėdo tiesiau, — aš kalbu apie priverstinę 
repatriaciją tūkstančių Lenkijos piliečių, kuriuos Amerikos valdžia 
atidavė karui Europoje pasibaigus. Nekalti komunizmo priešai buvo 
išsiųsti atgal į Lenkiją, o paskui išgabenti į Rusijos lagerius, kad būtų 
paversti vergais arba neretai sunaikinti, — jis palaukė reakcijos, tačiau 
nieko nebuvo girdėti. Pasigirdo tarkštelėjimas ir Abeliui parūpo, ar 
pokalbio nesiklauso dar kas nors. 

— Kas jus taip blogai informavo, pone Roseniovski? — nelauktai 
agresyviai pasiteiravo senatorius Makartis. — Drįstate man skambin- 
ti ir sakyti, kad amerikiečiai — ištikimi Jungtinių Valstijų kariai — 
pasiuntė tūkstančius jūsų žmonių į Rusiją, ir niekas nieko apie tai 
negirdėjo? Netgi lenkas negali būti toks kvailas. Man įdomu, koks 


žmogus galėtų priimti šitokį melą nereikalaudamas įrodymų. Ar 

tikitės, jog patikėsiu, kad amerikiečių kariai nelojalūs? Ar šito jūs 
norite? Pasakykit, Roseniovski, kas jums darosi? Ar jūs visai aklas ir 
neatpažįstate komunistų propagandos netgi tada, kai ji sviedžiama 
jums tiesiai į veidą? Ar norite švaistyti persidirbusio Amerikos sena- 
toriaus laiką vien dėl gandų, iškeptų ir apdrabstytų raudonu Pravdos 
purvu, ir pasėti nerimą Amerikos imigrantų bendruomenėse? 

Abelis, šitokio protrūkio abstulbintas, sėdėjo nejudėdamas. Jis 
džiaugėsi, kad Makartis nemato susijaudinusio jo veido. 

— Atsiprašau, kad švaistau jūsų laiką, senatoriau, — tarė jis ra- 
miai. — Anksčiau šita linkme nepagalvojau. 

— Na, tai tik rodo, kokie apsukrūs tie komunistų šunsnukiai, — 
kiek suminkštėjęs tarstelėjo Makartis. - Negalima paleisti jų iš akių. 
Šiaip ar taip, viliuosi, kad dabar labiau nerimausite dėl tikrų Ameri- 
kos liaudžiai iškilusių pavojų. 

— Tikrai, senatoriau. Dėkoju, kad nepasivarginote su manimi pa- 
sikalbėti. Viso geriausio, senatoriau. 

— Viso geriausio, pone Roseniovski. 


Trakštelėjimas telefono ragelyje priminė užsidarančias duris. 


Viljamas suvokė, kad sensta, kai Keitė pradėjo jį erzinti dėl žils- 
tančių plaukų. Lyg jau vien tai nebūtų gana blogai, Ričardas namo 
arbatos ėmė kviestis jaunas paneles. | 

Viljamas kone visada pritardavo Ričardo pasirinkimui, galbūt dėl 
to, kad jos visos buvo tokios panašios į Keitę, nors, jo nuomone, 
vidutinio amžiaus ji buvo kur kas gražesnė už bet kurią tų jauniklių. 
Paauglės, kaip spauda ėmė vadinti jų kartą, Virginija ir Liusė teikė 
tėvui daug laimės, nes augo panašios į motiną. 

Skleidėsi Virginijos dailininkės talentas: virtuvės ir vaikų miega- 
mojo sienos buvo nukabinėtos vėliausiais jos „šedevrais“, kaip pa- 
šiepiamai piešinius vadino Ričardas. Virginija atsikeršijo Ričardui 
pradėjus lankyti violončelės pamokas, nes net tarnai pašnibždomis 
negailėjo komentarų strykui susilietus su stygomis. Liusė dievino 
abu ir buvo susidariusi nekritišką išankstinę nuomonę, kad Virgini- 
ja- tai būsimasis Edvardas Hoperis*, o Ričardas - ateities Kazalsas**. 

Keitės akimis žiūrint visi trys jos vaikai buvo tiesiog tobuli. Ri- 
čardo griežimas violončele netrukus taip patobulėjo, kad jis galėjo 
prisijungti prie Sent Polio mokyklos orkestro, o vienas Virginijos 
piešinių buvo pakabintas svetainėje. Tačiau visiems tapo aišku, kad 
šeimos gražuolė yra Liusė, nes po tryliktojo gimtadienio jai ėmė 
skambinti berniukai, kurie iki tol domėjosi tik beisbolu ir kartais. 


* Edvardas Hoperis (Edward Hopper, 1882-1967) - garsus amerikiečių realizmo 


dailininkas ir graveris. 


** Pablas Kazalsas (Pau Casals i Defellė, 1876-1973) - katalonų violončelininkas ir 


dirigentas. 

Tūkstantis devyni šimtai penkiasdešimt pirmaisiais Ričardui 
buvo pasiūlyta vieta Harvarde. Sūnus nelaimėjo geriausio matemati- 
ko stipendijos, tačiau Keitė paskubėjo Viljamui priminti, kad, kitaip 
nei jis savo laiku, sūnus žaidžia ledo ritulį ir griežia violončele už 
Sent Polį. Tėvas slapčia didžiavosi Ričardo pasiekimais, tačiau kažin 
ką sumurmėjo apie tai, jog nedaug pažįsta bankininkų, kurių speci- 
alizacija būtų ledo ritulys ar violončelė. 

Bankininkystėje prasidėjo ekspansija, nes amerikiečiai patikėjo 
ilgalaike taika. Viljamas apsižiūrėjo dirbąs valandas, kurių net lai- 
krodis nerodė, ir trumpam Abelio Rosnovskio bei su juo susijusių 


problemų grėsmė išblėso antrame fone. Kol... 


Tūkstantis devyni šimtai penkiasdešimt pirmaisiais Federalinė 
aviacijos administracija naujai įkurtai kompanijai /nterstate Airline 
suteikė teisę skraidyti tarp Rytų ir Vakarų pakrančių. Skrydžių ben- 
drovė kreipėsi į „Lesterio“ banką, kad vyriausybės sąlygoms išpildyti 
būtinus trisdešimt milijonų padėtų surinkti akcijų biržoje. 

Viljamas buvo įsitikinęs, kad augančią aviacijos pramonę tikrai 
verta paremti, ir nemažai sugaišo kurpdamas viešus pasiūlymus 
kaupti /nterstate tondus. Bankas į naują kompaniją sudėjo visą finan- 
sinį potencialą, ir Viljamas suvokė, kad jo paties reputacija pastatyta 
ant kortos, kai atėjo į biržą trisdešimties milijonų. Pasiūlymo detalės 
buvo paskelbtos liepos mėnesį, o akcijos buvo išgraibstytos per ke- 
lias dienas. Šitaip sėkmingai užbaigęs projektą Viljamas iš visų šalių 
sulaukė gausių pagyrimų. Jis tikrai džiaugėsi rezultatais, kol paskuti- 


nėje Tado Koeno ataskaitoje perskaitė, kad dešimt procentų skrydžių 

kompanijos akcijų įsigijo viena patronuojamoji Abelio Rosnovskio 
korporacija. 

Viljamas suprato, kad atėjo laikas nuogąstavimais pasidalyti su 
Tedu Lyču ir Toniu Saimonsu. Jis paprašė Tonio atskristi į Niujor- 
ką, kur abiem vicedirektoriams pasekė sagą apie Abelį Rosnovskį ir 
Henrį Osborną. | 

— Kodėl viso šito nepapasakojai mums anksčiau? — pasiteiravo 
Saimonsas. 

— Pas „Kainą ir Kebotą“ dirbau su šimtais tokio dydžio kaip „Ri- 
čmondo grupė“ kompanijų, Toni. Ne vienas grasino vienaip ar ki- 
taip atkeršyti, niekada nežiūrėjau į tokius grasinimus rimtai. Įsitiki- 
nau, kad Rosnovskis tebepuoselėja pagiežą, kai iš Siuzanos Lester jis 
įsigijo šešis procentus banko akcijų. 

— Kodėl ji panorėjo savo akcijų atsikratyti? — nesuprato Saimonsas. 

Viljamas praleido klausimą negirdomis. 

— Tada aš jums nekvaršinau galvos, tačiau kai jis įsigijo dešimt 
procentų /nterstate, pajutau... 

— Įmanoma, kad perdėtai reaguoji, — pastebėjo Lyčas. — Jei taip, 
būtų neišmintinga apie įtarinėjimus pranešti tarybai. Mažiausiai no- 
rime, kad vos įsteigus akcinę bendrovę po kelių dienų visi užsimany- 
tų atsikratyti akcijų. 

X — Pritariu Tedui, — nesiginčijo Saimonsas. — Galbūt atėjo laikas 
asmeniškai susitikti su Rosnovskiu ir pažiūrėti, gal pavyks išspręsti 
jūsų nesutarimus? 

— Niekas nesuteiktų jam daugiau malonumo, - atkirto Vilja- 
mas. — Šitaip jam neliks jokių abejonių, kad bankas jaučiasi apgultyje. 

— Nemanai, kad jo nuostata gali pasikeisti, jei sužinos, kaip labai 
mėginai įtikinti banką paremti „Riėmondo grupę'? Neužmirštant, 
kad... 

— Nesu įsitikinęs, kad bus koks skirtumas. 

— "Tad ką, tavo manymu, bankas turėtų daryti? — paklausė Lyčas. — 
Negalime uždrausti Rosnovskiui pirkti „Lesterio“ akcijas, jei suras, 
kas norės jas parduoti. Jei patys pradėsim supirkinėti savo akcijas, ne 
tik jo nesustabdysim, žaisim jam parankiai, nes pakelsime jo turimų 
akcijų vertę. 

— Ir nepamiršk, — įsiterpė Saimonsas, — kad demokrato niekas 
nepradžiugins labiau nei banko skandalas, kai iki rinkimų liko vos 
keli mėnesiai. 

— Suprantu, ką sakote, ponai, — tarė Viljamas, — tačiau turėjau 
jums pranešti, ką Rosnovskis gali, jei jis staiga pateiktų dar kokį 
siurprizą. 

— Spėju, yra nedidelė tikimybė, kad visas šitas reikalas nekaltas, — 
pastebėjo Saimonsas, — ir jis paprasčiausiai pagalvojo, jog Interstate — 
gera investicija. 

— Tiesiog neįtikėtina, Toni. Nepamiršk, kad mano patėvis taip 
pat įsitraukęs. Kodėl, tavo manymu, Rosnovskis pirmiausia įdarbino 
Henrį Osborną? 

— Dabar negali sau leisti tapti paranojiku, Viljamai. Jaučiu, kad 
mes tikrai rasime... 

— Nebūti paranojiku? — šūktelėjo Viljamas. — Pasistenkite nepa- 
miršti, kokią galią Susijungimo sutarties nuostatai suteikia bet ku- 
riam akcininkui, įgijusiam aštuonis procentus banko akcijų — šitą 
punktą aš pats įdėjau, kad negalėčiau būti pašalintas iš valdybos. 
Rosnovskis jau turi šešis procentus. Maža to, jis gali sunaikinti /n- 
terstate Airways paprasčiausiai per vieną naktį be įspėjimo įdėdamas 
visas savo akcijas į biržą. 

— Tačiau iš to jis nieko nepelnys, — pastebėjo Tedas Lyčas, - prie- 
šingai, patirs didelius nuostolius. 

— Žinoma, jei atsikratys /nterstate akcijų, nuostolių patirs, tačiau 


tai jam nė motais — viešbučiai neša rekordinį pelną, o jis gali kelti 

ieškinius dėl mokesčių grąžinimo. Kaip bankininkų, mūsų pariki- 
mumas priklauso nuo permainingo publikos pasitikėjimo, kurį da- 
bar Rosnovskis gali sukrėsti kada tik panorėjęs. 

— Nusiramink, Viljamai, - tarė Saimonsas, — iki to dar neprieita. 
Dabar, kai žinome, ką Rosnovskis rezga, galime atidžiai jį stebėti. 
Pirmiausia reikia pasirūpinti, kad niekas daugiau neparduotų Leste- 
rio akcijų iš pradžių nepasiūlęs jų bankui. 

— Sutinku, — pritarė Lyčas, — ir vis dar manau, kad turėtum pasi- 
kalbėti su Rosnovskiu asmeniškai. Šitaip bent jau išsiaiškinsim, ko- 
kie jo ketinimai, ir galėsime patys atitinkamai pasiruošti. 

— Ar tu irgi taip manai, Toni? 

— Taip, pritariu Tedui. Manau, kad turėtum tiesiogiai susitikti su 
Rosnovskiu ir išsiaiškinti santykius. 

Viljamas kelias akimirkas sėdėjo tylėdamas. 

— Jei jums abiem šitaip atrodo, pamėginsiu, — pagaliau pratarė. — 
Nepritariu jums, tačiau gali būti, kad per daug asmeniškai reaguoju 
ir negaliu priimti nešališko sprendimo. Duokit man kelias dienas 


pagalvot. 


Po keturių dienų Viljamas nurodė sekretorei, kad nenori būti 
trukdomas jokiomis aplinkybėmis. Jis žinojo, kad Abelis Rosnovskis 
sėdi prie darbo stalo Niujorko „Barone“: viešbučio vestibiulyje nuo 
pat ryto sėdėjo žmogus, kurio vienintelė užduotis buvo pranešti, kai 
Rosnovskis pasirodys. Čikagos Baronas atvyko į viešbutį septynios 
dvidešimt septynios, pakilo į savo kabinetą keturiasdešimt antrame 
aukšte ir nuo to laiko nepasirodė. Viljamas pakėlė ragelį ir pats su- 
rinko numerį. 


— Niujorko „Baronas“, kuo galiu padėti? 

— Norėčiau kalbėti su ponu Rosnovskiu, — nervindamasis atsakė 
Viljamas. Jį sujungė su Abelio sekretore. 

— Norėčiau kalbėti su ponu Rosnovskiu, — pakartojo Viljamas, šį 
kartą kiek ramesniu tonu. 

— Gal galėčiau pasiteirauti, kas skambina? — paklausė sekretorė. 

— Viljamas Kainas. 

Stojo ilga tyla, o gal ilga ji atrodė tik Viljamui? 

— Tuojau pažiūrėsiu, ar jis yra, pone Kainai. 

Vėl ilga tyla. 

— Pone Kainai? 

— Pone Rosnovski? 

— Kuo galiu jums padėti, pone Kainai? — pasiteiravo labai ramus 
balsas vos girdimu akcentu. 

Viljamas dirstelėjo į užrašus priešais. Girdėjo savo širdies plakimą. 

— Kiek nerimauju dėl jūsų įsigytų „Lesterio“ banko akcijų, pone 
Rosnovski, — tarė jis, — ir taip pat dėl stiprios padėties, kurią tu- 
rite vienoje mūsų atstovaujamoje kompanijoje. Pagalvojau, galbūt 
atėjo laikas mums susitikti ir aptarti jūsų ketinimus? Taip pat yra 
vienas asmeniškas reikalas, kurį norėčiau, kad žinotumėte. — Tobulai 
išmokta. 

Vėl ilga tyla. Ar gali būti, kad linija išsijungė? 

— Neturiu dėl ko su jumis susitikti, Kainai. Pakankamai apie jus 
žinau, kad norėčiau klausytis atsiprašinėjimų už tai, kaip pasielgėt 
su Deivisu Lerojumi. Mano patarimas: budėkite dieną naktį; šitaip 
gana greitai patirsite, kokie mano ketinimai, ir jie labai skiriasi nuo 
to, ką jūs rasite Pradžios knygoje. Vieną dieną pats panorėsite iššokti 
iš septyniolikto savo banko aukšto, nes turėsite daug rūpesčių su 
dabartine taryba. Nė nemėginkite pamiršti, Kainai, jog man tereikia 
dviejų procentų banko akcijų, kad įsigaliotų septintas straipsnis, o 
mes abu žinome pasekmes, tiesa? 


Viljamas neatsakė. 

— Galbūt tada jums pagaliau paaiškės, ką jautė Deivisas Lerojus, 
spėliodamas, kaip bankas nulems jo ateitį? Dabar galite sėdėti ir spė- 
lioti, ką aš galiu padaryti su jūsiške, kai jau turėsiu aštuonis procen- 
tus „Lesterio“ akcijų. 

Nuo Rosnovskio žodžių Viljamas visas pašiurpo, tačiau prisivertė 
atsakyti ramiai. 

— Suprantu, kaip jaučiatės, pone Rosnovski, bet vis dar manau, 
kad susitikti ir aptarti nesutarimus verta. Yra keletas niuansų, kurių 
jūs aiškiai nežinote. 

— Pavyzdžiui, kaip nusukote nuo Henrio Osborno penkis šimtus 
tūkstančių, pone Kainai? 

Viljamas akimirkai liko be žado, tačiau jam dar kartą pavyko 
susivaldyti. 

— Ne, pone Rosnovski. Tai, ką norėjau aptarti, neturi nieko ben- 
dra su ponu Osbornu. Tai asmeniška, susiję tik su jumis. Tačiau ga- 
liu patikinti, kad niekada nenusukau nuo Henrio Osborno nė men- 
kiausio varioko. 

— Jis kalbėjo visai kitaip. Osbornas tvirtina, kad jūs kaltas dėl savo 
motinos mirties vien dėl to, jog nenorėjote dovanoti jam skolos. Kai 
šitaip pasielgėte su Deivisu Lerojumi, man nesunku tuo patikėti. 

Viljamui niekad gyvenime neteko sunkiau valdyti savo emocijų — 
kas, po galais, šitas tipas galvoja esąs? — ir prireikė kelių sekundžių, 
kol jis išspaudė atsaką: 

— Ar galėčiau pasiūlyti visą šitą akivaizdų nesusipratimą išsiaiškin- 
ti susitikus neutralioje vietoje, kurią pats pasirinksite ir kur niekas 
mūsų neatpažins? 

— Tėra viena vieta, kur tikrai niekas jūsų nepažins, pone Kainai. 

— Kurgi tai? 


— Rojuje, — kirto Abelis ir padėjo telefono ragelį. 

— Tučtuojau sujunk mane su Henriu Osbornu, — paliepė sekre- 
torei Abelis. 

Jis barbeno pirštais į stalą kone penkiolika minučių, kol mergaitė 
ieškojo kongresmeno Osborno, kuris, pasirodo, kažkokius rinkėjus 
vedžiojo po Kapitolijaus pastatą. 

— Kuo galiu padėti, Abeli? 

— Pamaniau, norėsi būti pirmas, kuris sužinos, kad Kainas viską 
žino. Todėl dabar mūšis vyksta atviromis. 

— Ką nori pasakyt, viską žino? Ar žino, kad ir aš esu įsitraukęs? — 
neramiai pasiteiravo Osbornas. 

— Tikrai taip. Taip pat jis žino apie manąsias „Lesterio“ banko ir 
Interstate Airways akcijas. 

— Iš kur galėjo sužinoti? Apie tai žinome tik tu ir aš. 

— Tu, aš ir Kurtis Fentonas, — pertraukė jį Abelis. 

— Taip. Bet jis nė už ką Kainui nepasakytų. 

— Turėjo pasakyti. Nebuvo kito būdo išsiaiškinti. Nepamiršk, kad 
Kainas dirbo tiesiogiai su Fentonu, kai pirkau „Ričmondo grupę“ iš 
jo banko. Jie tikriausiai palaiko kokius nors ryšius. 

— Velniai griebtų! 

— Atrodo, sunerimai, Henri. 

— Jei Kainas viską žino, žaidimo taisyklės keičiasi. Įspėju, Abeli, 
jis nepratęs pralaimėti. 

— Ir aš ne, — atkirto Abelis. — Viljamo Kaino aš nebijau, tik ne 


tada, kai tūzai mano rankose. Taigi, kokie mūsų reikalai su Parfitu? 

— Jis nusileido iki šešių šimtų tūkstančių, tad dabar pat galima 
užbaigti sandorį, jei nori. 

— Ne, aš palauksiu, — tarė Abelis. — Nėra kur skubėti. Parfitas su 
Kainu tikrai nėra tokie geri bičiuliai, kad savo du procentus Parfitas 
panorėtų parduoti jam. Šiuo metu norėčiau, kad Kainas paspėliotų, 
ko mes toliau imsimės. Po rytinio pokalbio telefonu galiu tave užti- 
krinti, kad, mandagiai pasakius, jis prakaituoja. Tačiau išduosiu pa- 
slaptį, Henri: aš neprakaituoju, nes neketinu veikti tol, kol nebūsiu 
tinkamai pasiruošęs. 

— Puiku, — tarė Osbornas. — Pranešiu, jei nutiks kas nors, dėl ko 
mudviem derėtų nerimauti. 

— Privalai įsikalti į galvą, Henri, kad mums nėra dėl ko nerimau- 
ti. Laikom tavo bičiulį Kainą už kiaušų, o dabar ketinu labai lėtai 
pradėti spausti. 

— Pasimėgausiu tuo reginiu, — kiek linksmesniu tonu tarstelėjo 
Osbornas. 

— Kartais atrodo, kad tu Kaino nekenti labiau negu aš. 

Osbornas nervingai nusijuokė: 

— Geros kelionės po Europą. 

Abelis padėjo ragelį ir įsistebeilijo į erdvę, tarsi svarstytų kitą ėji- 
mą, tačiau pirštais vis dar garsiai beldė į rašomąjį stalą. Tada vėl stvė- 
rė telefono ragelį. 

— Sujunkite su ponu Kurčiu Fentonu iš Continental Trust. 

Pirštai ant stalo nerimo, o po akimirkos suskambėjo telefonas. 

— Fentonas? 

— Labai rytas, ponas Rosnovski. Kaip laikotės? 

— Noru uždaryti visas sąskaitas jūsų banke. 

Jokio atsako. 

— Ar girdit, pone Fentonai)? 

— Taip, — nustėręs atsakė bankininkas. — Ar galiu pasiteirauti, ko- 


dėl, pone Rosnovski? 

— Todėl, kad Judas niekada nebuvo mano mėgstamiausias apaš- 
talas, Fentonai, štai kodėl. Nuo šios akimirkos jūs nebepriklausote 
„Barono grupės“ valdybai. Netrukus gausite rašytinį šio pokalbio pa- 
tvirtinimą ir nurodymą, į kokius bankus sąskaitos turi būti perkeltos. 

— Nesuprantu, pone Rosnovski, ką tokio padariau? 

Kai Abelis dėjo ragelį, į kabinetą įžengė jo duktė. 

— Skambėjo ne itin mandagiai, tėtuk. 

— Ir neturėjo būti, tačiau tau nereikia dėl nieko rūpintis, brangio- 
ji, - atsakė Abelis akimirksniu pakitusiu tonu. — Ar įsigijai viską, ko 
reikėjo kelionei? 

— Taip, dėkoju, tėtuk, tačiau nesu tikra, ką Londone ar Paryžiuje 
vilki. Tiesiog viliuosi, kad pasirinkau teisingai. Nenoriu kyšoti kaip 
skaudamas nykštys. 

— Viskas gerai, vis tiek kyšosi, brangioji. Kiekvienas išsiskirtų, tu- 
rėdamas tavo stilių. Tu būsi dailiausia būtybė, kokios Europa jau 
seniai nematė. Jie supras, kad tavo drabužiai — ne pagal nustatytas 
normas. Jaunuoliai versis per galvas, kad prie tavęs priartėtų, tačiau 
jų kelyje pasipainiosiu aš. — Florentina nusijuokė. - Ką gi, einam, 
papietausim ir aptarsim, ką veiksim Londone. 

Po dešimties dienų, po ilgo Florentinos savaitgalio su motina Či- 
kagoje, tėvas ir dukra išskrido iš Aidlvaildo į Hitrou. Skrydis truko 
kone keturiolika valandų, tad atvykę į „Klaridžą“ jie tenorėjo vieno — 
gerai išsimiegoti. 

Abelis išsiruošė į kelionę dėl trijų priežasčių: pirma, patvirtinti 
naujų „Barono“ viešbučių Londone, Paryžiuje ir galbūt Romoje sta- 
tybos vietas; antra, lydėti Elorentiną jos pirmoje kelionėje į Europą 
prieš stojant į Redklifą studijuoti šiuolaikinių kalbų, ir trečia, visų 
svarbiausia, aplankyti pilį Lenkijoje ir išsiaiškinti, ar yra bent men- 
kiausia galimybė įrodyti, jog pilis priklauso jam. 

Londone abiem sekėsi kuo puikiausiai. Abelio patarėjai rado vietą 


Haid Parko Korneryje, tad Abelis davė nurodymus savo tarpininkams 

tučtuojau pradėti derybas dėl žemės ir dėl leidimų, kurių reikės, kad 
Anglijos sostinė galėtų puikuotis „Baronu“. 

Florentinai pokarinio Londono asketizmas pasirodė kiek atšiau- 
rus, net grėsmingas lyginant su jai įprasta laisve, tačiau londoniečiai 
akivaizdžiai nesibaimino karo pažeisto miesto ir vis dar tikėjo, kad 
jiems priklauso pasaulio galia. Ją kvietė pietų, vakarienės, į pokylius, 
o tėvas, pasirodo, neklydo dėl jos poveikio Anglijos džentelmenams. 
Kas vakarą grįžusi Florentina žėrinčiomis akimis pasakodavo apie 
naujus užkariavimus — dauguma iki ryto būdavo pamiršti, tačiau ne 
visi: ji niekaip negalėjo apsispręsti tarp Itoną baigusio leitenanto, 
tarnaujančio grenadierių gvardijoje, ir Lordų rūmų nario, kuris tar- 
navo prie karaliaus rūmų. Florentina nebuvo visiškai tikra, ką reiškia 
„tarnauti prie rūmų“, tačiau jaunuolis tikrai nedelsdavo ją pamatęs. 

Ir Paryžiuje tempas nesulėtėjo. Abu puikiai kalbėjo prancūziškai 
ir su paryžiečiais sutarė ne prasčiau negu su londoniečiais. Abelis su 
Florentina koja kojon žygiavo Eliziejaus laukais, ir Abelis prisiminė 
savo maršą gatvės viduriu tarp prancūzų karių. Jis bandė sugalvoti, 
kodėl Paryžius taip skiriasi nuo Londono. Būtent Florentina paste- 
bėjo, kad vokiečiai miesto nesubombardavo. 

Paprastai besibaigiant antrajai bet kokių atostogų savaitei Abelis 
pradėdavo nuobodžiauti ir imdavo skaičiuoti dienas, kada galės grįž- 
ti į darbą. Tačiau ne Florentinos draugijoje. Mergina tapo jo gyveni- 
mo centru, taip pat ir visų turtų paveldėtoja. 

Kai atėjo laikas palikti Paryžių, nė vienas nenorėjo išvažiuoti ir 
pasiliko dar kelias dienas ta dingstimi, kad Abelis derėjosi dėl gar- 
saus, tačiau nudrengto viešbučio Raspai bulvare pirkimo. Jis nepra- 
nešė savininkui, mesjė Net, kuris atrodė, jei tai įmanoma, dar labiau 
nugyventas nei viešbutis, kad ketina nugriauti pastatą ir pradėti nuo 
pamatų. Vos pasirašęs dokumentus Abelis davė nurodymus pastatą 
sulyginti su žeme. Kadangi daugiau dingčių pasilikti Paryžiuje nebu- 


vo, jiedu su Elorentina nenoriai išvyko į Romą. 

Po anglų patikimumo ir prancūzų linksmumo niūrus ir apšiuręs 
amžinasis miestas juos prislėgė. Romiečiai neturėjo ką švęsti: dau- 
guma jautė, jog rėmė ne tą pusę, kiti atsisakė prisipažinti nugalėti. 
Romoje Abelis aptiko tik viską užgožiantį finansinį nestabilumą ir 
kol kas planus čia statyti „Baroną“ nusprendė atidėti. Florentina jau- 
tė, jog tėvas vis labiau nekantrauja vėl pamatyti savo pilį Lenkijoje, 
todėl pasiūlė iš Romos išvykti keliomis dienomis anksčiau. 

Abelis sužinojo, kad gauti vizas jam ir Florentinai kirsti geležinę 
uždangą kur kas sunkiau, nei parūpinti leidimus penkių šimtų nu- 
merių viešbučio statybai Londone. Mažiau atkaklus žmogus būtų 
pasidavęs, tačiau deramos vizos buvo tvirtai įspaustos pasuose, Abelis 
išsinuomojo automobilį ir kartu su Florentina leidosi į Alonimą. Pa- 
sienyje teko laukti kelias valandas, ir gelbėjo tik tai, kad Abelis lais- 
vai kalbėjo lenkiškai. Jei pasieniečiai būtų žinoję, kodėl jis taip gerai 
kalba lenkiškai, jie, be abejonės, būtų dukart pagalvoję prieš leisdami 
jam kirsti sieną. Abelis pakeitė penkis šimtus dolerių į zlotus — regis, 
bent jau tai pamalonino lenkus - ir nuvažiavo. Sulig kiekviena mylia 
Florentina vis geriau suvokė, kiek daug ši kelionė reiškia tėvui. 

— Tėti, neprisimenu, kad kada būtum taip dėl ko jaudinęsis. 

— Aš čia gimiau, - aiškino Abelis. — Šitiek pragyvenus Amerikoje, 
kur kasdien viskas kinta, kone neįtikėtina grįžti čia, kur viskas atro- 
do kaip prieš trisdešimt metų. 

Artėjant prie Slanimo, nujaučiant, kad tuoj dar kartą pamatys 
gimtąsias vietas, Abelio jausmai stiprėjo. Kone keturiasdešimt metų 
jis girdėjo save vaikišku balsu barono klausiantį, ar „pagaliau išaušo 
pavergtų Europos tautų valanda“, ar ir jam bus lemta suvaidinti savo 
vaidmenį. Ašaros užplūdo akis pagalvojus, kokia trumpa ta valanda 
buvo ir kokį nereikšmingą vaidmenį jis suvaidino. 

Galiausiai įveiktas paskutinis posūkis prieš ilgą tiesų kelią iki ba- 
rono dvaro. Pamatęs didžiuosius metalinius pilies vartus, Abelis susi- 


jaudinęs garsiai nusikvatojo ir sustabdė automobilį. 

— Viskas lygiai taip pat, kaip ir prisimenu, — pareiškė, — niekas 
nepasikeitė. Važiuokim pažiūrėti trobelės, kurioje praleidau pirmus 
penkerius gyvenimo metus, nors nesitikiu, kad ten dar kas nors gy- 
vena. Tada keliausim aplankyti mano pilies. 

Florentina sekė įkandin tėvo, pasitikinčiai žingsniuojančio siauru 
takeliu per samanomis aplipusių beržų ir ąžuolų, kurie ir šimtą metų 
nesikeičia, mišką. Maždaug po dvidešimties minučių jiedu priėjo 
proskyną, ir priešais stojo traperio trobelė. Abelis sustojo ir įsmeigė 
akis. Jis buvo pamiršęs, kokie mažučiai buvo jo pirmieji namai; ar 
tikrai čia galėjo sutilpti devyni žmonės? Nendrių stogas buvo visiškai 
aplūžęs, akmenų sienos apgriuvusios, langai išdaužyti. Kadaise men- 
kutis daržas buvo pradingęs po susiraizgiusia augmenija. Ar trobelėje 
dar kas nors gyvena? 

Florentina paėmė tėvą už rankos ir lėtai nuvedė prie priekinių 
durų. Jis stovėjo negalėdamas pajudėti, todėl pabeldė ji. Abu laukė 
tylėdami. Mergina dar kartą pabeldė, šįkart kiek garsiau, ir abu išgir- 
do, kad viduje kažkas juda. 

— Tuojau, tuojau, — pasigirdo irzlus balsas lenkiškai, po kelių 
akimirkų durys per colį prasivėrė, ir pasirodė sena moteris, liesa ir 
sukumpusi, visa apsivilkusi juodai. Netvarkingos sniego baltumo 
plaukų sruogos kyšojo išsipašiusios iš skarelės, o pavargusios pilkos 
akys tuščiai žiūrėjo į lankytojus. 

— Neįmanoma, - tyliai anglų kalba tarstelėjo Abelis. 

— Ko norit? — įtariai paklausė moteris. Ji buvo be dantų, todėl 
nosies, burnos ir smakro linija sudarė tobulą įgaubtą arką. 

— Ar galime užeiti ir pasikalbėti? — lenkiškai pasiteiravo Abelis. 

Jos akys baugščiai klaidžiojo nuo vieno prie kito. 

— Senoji Helena nepadarė nieko bloga, — suunkštė ji. 

— Žinau, — švelniai tarė Abelis. — Turiu jums gerų žinių. 

Kiek nenoriai ji atidarė duris ir leido svečiams įeiti į tuščią šal- 


tą kambarį, tačiau atsisėsti nepasiūlė. Kambarys nebuvo pasikeitęs: 

dvi kėdės, stalas ir priminimas, kad tik iškeliavęs iš trobelės Abelis 
sužinojo, kas yra kilimas. Florentina sudrebėjo. 

— Negaliu užkurti ugnies, — sugergždė senoji, lazdele baksno- 
dama židinyje blausiai žioruojantį rąstą, paskui be naudos panaršė 
kišenėse. — Reikia popieriaus. — Ji dirstelėjo į Abelį ir pirmą kartą 
parodė susidomėjimo kibirkštėlę. — Ar turi popieriaus? 

Abelis nenuleido nuo jos akių. 

— Ar manęs neprisimenat? — pasiteiravo. 

— Nepažįstu. 

— Pažįsti, Helena. Mano vardas — Vladekas. 

— Pažinojai mano mažąjį Vladeką? 

— Aš esu Vladekas. 

— Oi, ne, - liūdnai konstatavo moteris. - Jis buvo man per geras. 
Jis turėjo Dievo žymę. Baronas jį išsivedė, kad būtų angelas. Taip, jis 
išsivedė mamulės mažiausiąjį... 

Jos senas balsas užlūžo ir nutilo. Ji atsisėdo, tačiau senos, raukšlė- 
tos rankos skreite nenustygo. 

— Aš grįžau, — tarė Abelis, klaupdamasis priešais. Senoji nekreipė 
dėmesio, kažką murmėjo, tarsi kambaryje būtų viena. 

— Jie nužudė mano vyrą, mano Jasių, išvežė į lagerius visus mano 
mielus vaikelius, liko tik mažoji Sofija. Paslėpiau ją, ir jie išėjo, — kal- 
bėjo ramiai, susitaikiusi. 

— Kas nutiko mažajai Sofijai? — pasiteiravo Abelis. 

— Rusai ją pagrobė per kitą karą, — blausiai atsiliepė senoji. Abelis 
sudrebėjo. Helena pakilo iš prisiminimų. — Ko tu nori? — pasiteira- 
vo. - Kodėl mane kamantinėji? 

— Noriu, kad susipažintum su mano dukterimi Florentina. 

— Turėjau dukterį, vardu Florentina, tačiau dabar aš vienui viena. 

— Tačiau aš... - pradėjo Abelis ir ėmė sagstytis marškinius. 


Elorentina jį sustabdė. 

— Mes žinome, - pasakė, šypsodamasi senajai. 

— Iš kur gali žinot? Tai buvo taip seniai, dar nė nebuvai gimusi. 

— Kaime papasakojo, — pasakė Elorentina. 

— Ar turit popieriaus? — vėl paklausė moteris. — Man reikia popie- 
riaus, kad galėčiau užkurti ugnį. 

Abelis bejėgiškai žvelgė į savo įmotę. 

— Ne, - atsakė. — apgailestauju, tačiau popieriaus neatsinešėme. 

— "Tai ko jūs norit? — vėl nedraugiškai pasiteiravo-senoji. 

— Nieko, — atsakė Abelis, susitaikęs su neįmanomybe, kad ji jį 
prisimins. — Mes tik norėjom pasisveikinti. 

Jis išsitraukė piniginę, išėmė visas zlotų kupiūras ir padavė 
Helenai. 

— Dėkoju, dėkoju, - kartojo moteris, atskirai imdama kiekvieną 
pinigėlį, o jos senos akys sudrėko iš pasitenkinimo. 

Abelis pasilenkė jos pabučiuoti, tačiau ji atsitraukė. 

Florentina paėmė tėvą už rankos ir išvedė iš trobelės bei miško 
takeliu atgal prie automobilio. 

Senoji moteris žvelgė pro langą, kol buvo tikra, kad jie dingo 
iš akių. Tada paėmė banknotus, susuko kiekvieną į gniužuliuką ir 
rūpestingai sudėjo į židinį. Pinigai akimirksniu įsiliepsnojo. Ant 
liepsnojančių zlotų ji prikrovė šakelių ir mažų malkelių, atsisėdo 
prie ugnies, didžiausios per kelias savaites, ir trindama rankas ėmė 
mėgautis šiluma. 

Abelis tylėjo, kol vėl nepamatė geležinių vartų. Tada pažadėjo 
Florentinai, iš visų jėgų stengdamasis pamiršti mažąją trobelę ir mo- 
terį, kuri suteikė jam galimybę gyventi: 

— Tuojau pamatysi pačią nuostabiausią pilį pasaulyje. 

— Turėtum liautis hiperbolizavęs, tėti. 

— Visame pasaulyje, — tyliai pakartojo Abelis. 


Florentina nusijuokė. 

— Pasakysiu tau, kaip ji atrodo lyginant su Versaliu. 

Abu vėl sulipo į automobilį ir Abelis nuvažiavo pro vartus, prisi- 
mindamas pirmąją transporto priemonę, kuria buvo išgabentas kita 
kryptimi. Lėtai baladojantis vingiuotu duobėtu keliu užplūdo dau- 
giau prisiminimų: laiminga vaikystė su baronu ir Leonu, liūdnos 
dienos pilies kalėjime valdant vokiečiams ir patys baisiausi potyriai, 
kai rusai išgabeno jį iš numylėtos pilies, kai berniukas manė, kad 
niekada daugiau nebeišvys namų. Tačiau štai jis, Vladekas Koskievi- 
čius, grįžta — grįžta pareikalauti to, kas teisėtai jam priklauso. 

Pasukus už paskutinio posūkio Florentina pagaliau išvydo tai, 
kas priklausė jos tėvui pagal prigimtinę teisę. Abelis sustabdė auto- 
mobilį ir įsmeigė akis į savo pilį. Nė vienas nepratarė nė žodžio. Ką 
buvo galima pasakyti? Sukrėsti ir negalėdami patikėti Rosnovskiai 
spoksojo į subombarduotos Abelio svajonės griaučius. 

Abu lėtai išsiropštė iš automobilio vis dar netardami nė žodžio. 
Florentina labai tvirtai spaudė tėvo ranką, o jo skruostais ritosi aša- 
ros. Tiktai viena palaikė siena išliko styroti kiek primindama anks- 
tesnę šlovę; visa kita — ne daugiau kaip griuvėsių krūva. Jis nepajėgė 
pasakoti dukrai apie didžiules sales, nusidriekusius flangus, erdvias 
virtuves ir prašmatnius miegamuosius. 

Abelis nudrožė prie trijų kauburių, dabar apžėlusių storomis ža- 
liomis samanomis, kurios žymėjo barono, Leono ir mylimosios Flo- 
rentinos kapus. Jis patylėjo ties kiekvienu, galvodamas, kad Leonas 
ir Florentina šiandien dar turėtų būti gyvi. Atsiklaupus greta kaubu- 
rių Abeliui gyvai sugrįžo siaubingi jų paskutinių akimirkų vaizdai. 
Dukra tylomis stovėjo greta, uždėjusi ranką jam ant peties. 

Ilgai truko, kol Abelis atsistojo. Koja kojon jiedu apvaikščiojo 
griuvėsius. Sulūžę akmenų luitai žymėjo vietas, kur kadaise didin- 
gos pokylių salės buvo kupinos juoko. Abelis vis dar tylėjo. Nusi- 


keberiojęs į požeminį kalėjimą Abelis atsisėdo ant grindų drėgnoje 

kamaraitėje po grotelėmis, teisingiau, po puse likusių grotelių. Jis 
vis suko aplink riešą sidabro apyrankę. 

— Štai čia tavo tėvas praleido ketverius savo gyvenimo metus. 

— Neįmanoma, - pastebėjo Florentina. 

— Dabar čia geriau nei tada. Dabar čia bent jau patenka gai- 
vus oras, paukščių giesmės, saulės šviesa ir laisvės jausmas. Tada 
čia tvyrojo tamsa, mirtis, mirties tvaikas ir visų blogiausia, mirties 
laukimas. 

— Liaukis, tėti, eime iš čia. Jei liksi, sukils tik dar daugiau blogų 
prisiminimų. 

Florentina tėvą prieš jo valią nusivedė atgal prie automobilio ir 
lėtai nuvairavo ilgu išvažiavimu. Abelis paskutinį kartą pravažiavo 
pro geležinius vartus taip nė karto ir neatsigręžęs į sugriautą pilį. 

Pakeliui į Varšuvą jis beveik nekalbėjo, ir Florentina liovėsi steng- 
tis kaip nors jį pradžiuginti. 

Kai jis galiausiai pratarė: „Dabar gyvenime liko pasiekti vienin- 
telį dalyką“, — ji ėmė svarstyti, ką tai galėtų reikšti, tačiau nespaudė, 
kad paaiškintų. Tačiau jai pavyko įkalbėti tėvą grįžtant praleisti dar 
vieną savaitgalį Londone. Vylėsi, kad tai padės jam pamiršti išėjusią 


iš proto nusenusią įmotę ir tai, kas liko iš jo paveldo. 

Į Londoną jie išskrido kitą dieną. Kai užsiregistravo „Klaridže“, 
Florentina išėjo susitikti su senais draugais ir įsigyti naujų. Abelis 
ėmė skaityti laikraščius, kurie susikaupė viešbutyje po paskutinio 
apsilankymo. Jam nepatiko žinoti, kad ir be jo reikalai nesustoja; 
tai pernelyg aiškiai priminė, kad pasaulis nesiliaus sukęsis ir be jo. 
Dėmesį patraukė pranešimas praėjusios dienos Times vidiniame pus- 


lapyje. Jam nesant, kažkas nutiko. nterstate Airways lėktuvas sudužo 

vos pakilęs iš Meksiko oro uosto skrydžiui į Panamą. Žuvo visi sep- 
tyniolika kelcivių ir įgula. Meksikos valdžia iškėlė kaltinimus /p- 
terstate dėl blogos lėktuvo priežiūros, bendrovė apkaltino Meksikos 
mechanikus. Abelis stvėrė telefono ragelį ir paprašė komutatoriaus 
sujungti su užsieniu. 

Šeštadienis. Tikriausiai jis Čikagoje, spėjo Abelis ir pasklaidė 
mažą užrašų knygutę ieškodamas namų numerio. 

— Teks maždaug pusę valandos palaukti, — pasigirdo pedantiškas 
anglės balsas. 

— Dėkoju, - nesiginčijo Abelis. 

Jis atsigulė ant lovos ir kantriai laukė. Telefonas suskambėjo po 
dvidešimties minučių. 

— Užjūrio abonentas laukia, pone, — vėl tas pats pedantiškas 
balsas. 

— Abeli, čia tu? Kur tu? 

— Žinoma, aš, Henri. Londone. 

— Ar jau? — pasiteiravo mergina iš komutatorinės. 

— Dar nė nepradėjau, — nustebo Abelis. 

— Atsiprašau, pone, norėjau pasitikslinti, ar jau kalbate su 
Amerika? 

— O taip, žinoma. Dėkoju. Jėzau, Henri, čia jie šneka visai kita 
kalba. 

Osbornas nusijuokė. 

— Klausyk, girdėjai apie Meksike sudužusį Znterstate lėktuvą? 

— Taip, girdėjau. Tačiau tau nėra ko nerimauti, lėktuvas buvo tin- 
kamai apdraustas, tad kompanija nuostolių nepatirs, o akcijų vertė 
nukris vos keliais centais. 

— Draudimas mane domina mažiausiai, — nukirto Abelis. — Tai 
gali būti tobula proga išsiaiškinti, iš kokio molio drėbtas ponas 


Kainas. 

— Nesuprantu, Abeli. Kur suki? 

— Atidžiai klausykis, tiksliai paaiškinsiu, ką daryti, kai pirmadie- 
nio rytą darbą pradės akcijų birža. Antradienį grįšiu į Niujorką ir 
baigiamuosius ėjimus atliksiu pats. 

Osbornas įdėmiai klausėsi nurodymų. Po dvidešimties minučių 


Abelis padėjo ragelį. Jau. 

Viljamas suprato, kad gali tikėtis daugiau nemalonumų iš Abelio 
Rosnovskio, kai Kurtis Fentonas paskambinęs pranešė, jog Čikagos 
Baronas uždarė visas grupės sąskaitas Continental Trust bei apkaltino 
Fentoną nelojalumu ir neetišku elgesiu. 

— Maniau, kad elgiuosi teisingai, pranešdamas jums apie pono 
Rosnovskio įsigijimus „Lesteryje“, - nelinksmai paaiškino bankinin- 
kas, — o viskas baigėsi tuo, kad netekau vieno svarbiausių klientų. Nė 
neįsivaizduoju, kaip sureaguos direktorių valdyba. 

Viljamas kiek apramino Fentoną pažadėjęs pasikalbėti su jo vir- 
šininkais Continental Trust, tačiau pats labiau nerimavo dėl to, koks 
bus kitas Rosnovskio ėjimas. 

Teko palaukti dar mėnesį, kol sužinojo. Viljamui tikrinant rytinį 
paštą, paskambino jo brokeris ir pranešė, kad kažkas paleido į rinką 
milijono dolerių vertės /mterstate akcijų. Viljamas jam pasakė, kad jo 
koncernas akcijas supirks, ir brokeris tučtuojau davė nurodymą pirk- 
ti. Antrą valandą popiet rinkoje atsirado akcijų dar už milijoną. Dar 
Viljamui nespėjus jų supirkti, akcijų vertė pradėjo kristi. Kol trečią 
valandą Niujorko akcijų birža buvo uždaryta, /mterstate Airways ak- 
cijų kursas nukrito trečdaliu. 

Kitą rytą dešimt minučių po dešimtos Viljamui vėl paskambino 
susijaudinęs jo brokeris. Kartu su biržos atidarymo skambučiu į rin- 
ką buvo paleista dar milijono vertės /nterstate akcijų. Brokeris prane- 
šė, kad tai sukėlė ištisą pardavimų laviną, iš visų pusių lekia brokeriai 


su nurodymais parduoti /mnterstate akcijas, dabar jomis prekiaujama 

po kelis centus už vieną, o vos prieš dvidešimt keturias valandas /n- 
terstate akcijų vertė buvo puspenkto dolerio. 

Viljamas davė nurodymus kompanijos sekretoriui Alfredui Ro- 
džersui ateinantį pirmadienį kviesti valdybos posėdį. Iki tol teks tiks- 
liai išsiaiškinti, kas atsakingas už akcijų išmetimą į rinką. Jis beveik 
neabejojo, kas. Iki trečiadienio popietės Viljamui teko atsisakyti pa- 
stangų sustiprinti /nterstate superkant visas biržoje pasirodžiusias ak- 
cijas. Besibaigiant darbo dienai Vertybinių popierių ir biržų komisija 
paskelbė, kad bus vykdomas tyrimas dėl visų Zaterstate transakcijų. 
Viljamas suvokė, kad „Lesterio“ valdybai teks nuspręsti, ar remti oro 
linijas nuo trijų iki šešių mėnesių, kol komisija baigs tyrimą, ar leisti 
kompanijai bankrutuoti. Bet kuris pasirinkimas atrodė itin pražū- 
tingas ir Viljamo kišenei, ir banko reputacijai. 

Viljamas nė kiek nenustebo, kai Tadas Koenas paskambinęs pa- 
tvirtino, jog kompanija, atsikračiusi trijų milijonų vertės Znterstate 
akcijų, yra viena tų, kurios pridengia Abelį Rosnovskį. Antradienio 
rytą „Garantinių investicijų“ korporacijos atstovas spaudai išplatino 
pranešimą, kuriame aiškino pardavimo priežastį: sunerimta dėl /n- 
terstate ateities po Meksikos vyriausybės „detalaus ir apgalvoto“ pa- 
reiškimo apie netinkamą lėktuvų aptarnavimo įrangą ir procedūras. 

— „Detalaus ir apgalvoto“, - pasipiktinęs metė Viljamas. - Mek- 
sikos vyriausybė nepadarytų mažiau apgalvoto pareiškimo netgi tvir- 
tindama, kad Spydis Gonzalesas* laimės šimto metrų bėgimą Hel- 
sinkio olimpiadoje. 

Žiniasklaida pasičiupo didžiąją dalį „Garantinių investicijų“ pra- 
nešimo spaudai, tad penktadienį Federalinė aviacijos administracija 
uždraudė visus /nterstate skrydžius, kol bus atliktas kruopštus lėktu- 


vų aptarnavimo įrangos ir procedūrų tyrimas. 


* Spydis Gonzalesas - animacinio filmuko personažas, „pati greičiausia Meksikos pelė“. 

Viljamas tikėjo, kad /nterstate nėra ko baimintis tokio patikri- 
nimo, tačiau draudimas buvo pražūtingas trumpalaikiams užsaky- 
mams. Nė viena skrydžių kompanija negali leisti, kad lėktuvai stovė- 
tų ant žemės; pinigus jie neša tik būdami ore. Kad bėdų nepasirody- 
tų per mažai, savo padėtį ėmė svarstyti ir kitos banko atstovaujamos 
stambios kompanijos, mat spauda nepasibodėjo pranešti skaityto- 
jams, jog /nterstate Airways garantas yra „Lesterio“ bankas. 

Viljamo nuostabai, vėlią penktadienio popietę /nterstate akcijas 
pradėjo pirkti. Jam nereikėjo ilgai spėlioti, kodėl — spėjimą vėliau 
patvirtino Tadas Koenas. Akcijas pirko Abelis Rosnovskis. Jis par- 
davė Interstate akcijas, kai jų vertė biržoje buvo didžiausia, o dabar 
supirkinėjo nedideliais kiekiais visiškai praradusias vertę. Nenoromis 
žavėdamasis Viljamas papurtė galvą. Sukėlęs Viljamui ir finansinį, ir 
reputacijos Volstrite bankrotą Abelis netgi susikraus nedidelį kapita- 
lą. Viljamas apskaičiavo, kad „Barono grupė“, nors ir rizikavo trimis 
milijonais, galiausiai susikraus nemažą pelną. 

Pirmadienį susirinkus valdybai, Viljamas išdėstė visą istoriją nuo 
pirmo susidūrimo su Rosnovskiu ir pasiūlė atsistatydinti. Valdyba 
atsistatydinimo nepriėmė, netgi nebalsavo, tačiau kai kurie jaunesni 
valdybos nariai murmėjo: „Kas, jei Rosnovskis dar kartą smogs“, ir 
Viljamas suprato, kad kitą kartą jo kolegos nebebus tokie dėmesingi 
ir pakantūs. 

Valdyba ėmė svarstyti, ar bankui verta toliau remti /nterstate. To- 
nis Saimonsas įtikino direktorius, kad Federalinės aviacijos admi- 
nistracijos tyrimas baigsis /nterstate naudai, ir laikui bėgant bankas 
atgaus visus savo pinigus. Po posėdžio jis prisipažino Viljamui, kad 
ilgainiui tai gali tik pasitarnauti Rosnovskiui, tačiau norint apginti 
reputaciją bankas kito pasirinkimo neturi. 

Saimonsas pasirodė teisus abiem atžvilgiais. Atlikus tyrimą, Ver- 


tybinių popierių ir biržų komisija pareiškė, kad jokių kaltinimų 

„Lesteriui“ neturi, nors rado keletą rūsčių žodelių „Garantinių in- 
vesticijų“ korporacijai. Kai kitą dieną biržoje prasidėjo prekyba, Vil- 
jamas nė kiek nenustebo sužinojęs, kad /nterstate akcijų vertė nuolat 
kyla. Per kelias savaites akcijų vertė pakilo iki buvusių puspenkto 
dolerio. 

Tadas Koenas pranešė Viljamui, kad pagrindinis pirkėjas ir vėl 
buvo Abelis Rosnovskis. 

— Dabar man tik šito ir tereikia, — pareiškė Viljamas. — Jis ne tik 
susikrovė nemažą pelną, tačiau gali pakartoti ėjimą kada panorėjęs. 

— Tiesą sakant, — pakartojo Tadas Koenas, — jums šiuo metu tikrai 
to reikia. 

— Ką turi omeny, Tadai? Nė nežinojau, kad moki kalbėti mįslėmis. 

— Rosnovskis pasielgė neprotingai. Jis pažeidė įstatymą, todėl da- 
bar jūsų eilė jį vaikytis. Jis tikriausiai nė nesuvokia, jog įsitraukė į 
nelegalią veiklą, nes viską daro dėl netinkamos priežasties. 

— Vis dar neturiu supratimo, apie ką kalbat. 

— Viskas paprasta, - pasakė Koenas. — Kadangi jūs apsėstas Ros- 
novskio, o jis jūsų, regis, abu pražiopsojot tai, kas akivaizdu: par- 
davus akcijas stengiantis, kad rinkos vertė kristų, o paskui supirkus 
tas pačias akcijas žemiausia kaina bei susižėrus pelną, pažeidžiama 
Vertybinių popierių ir biržų komisijos 10b-5 taisyklė, žmogų ga- 
lima apkaltinti sukčiavimu. Nė kiek neabejoju, kad pelno susižerti 
Rosnovskis iš pradžių neketino; tiesą sakant, labai gerai žinome, kad 
jis tenorėjo jus sutrikdyti. Tačiau kas juo patikės, jei jis papasakos, 
kad atsikratė akcijų, kai manė, kad /mterstate nepatikimas, o paskui 
supirko jas, kai pasiekė patį dugną? Atsakymas: niekas, ir tikrai ne 
Vertybinių popierių ir biržų komisija. Atsiųsiu jums rytoj apsvarstyti 
detalią rašytinę ataskaitą, kur išaiškinsiu visas teisines potekstes. 

— Dėkui, — tarė Viljamas pajutęs, kaip jam pirmą kartą per kelis 


mėnesius palengvėjo. 

Kitą rytą devintą valandą ant Viljamo rašomojo stalo jau gulėjo 
Tado Koeno ataskaita. Viską apsvarstęs Viljamas sukvietė neeilinį 
valdybos posėdį. Direktoriai pritarė pasirinktam veiksmų planui, 
tad Tadui Koenu buvo nurodyta pranešimo egzempliorių nusiųsti į 
Vertybinių popierių ir biržų komisijos kovos su sukčiavimu skyrių. 

— Gal derėtų vieną egzempliorių nusiųsti į be Wall Street Jour- 
nal? — pasiūlė Saimonsas. 

— Nebūtina, — patikino kompanijos sekretorius. — Vos ataskai- 
ta atsidurs Vertybinių popierių ir biržų komisijoje, galite būti tikri, 
informacija nutekės ir į Journal. Vertybinių popierių ir biržų kiaura- 
samčiu juos vadina ne be priežasties. 

Pirmą kartą tądien valdybos nariai nusijuokė. 

Alfredo Rodžerso samprotavimai pasirodė teisingi, nes trečiadie- 
nio The Wall Street Journal pirmame puslapyje pasirodė straipsnis, ku- 
ris tikrai nebūtų naudingesnis net ir padiktuotas paties Tado Koeno. 

Straipsnyje buvo pateikta visa Vertybinių popierių ir biržų ko- 
misijos 10b-5 taisyklė, o autorius komentavo, kad tai tiksliai toks 
pavyzdinis atvejis, kokio ieškojo prezidentas Trumanas. Paveikslėly- 
je po straipsniu buvo karikatūra prezidento Trumano, čiumpančio 
verslininką, sukišusį rankas į taupyklę. 

Perskaitęs straipsnį Viljamas pradėjo šypsotis, nes buvo įsitikinęs, 


kad galės pamiršti Abelį Rosnovskį. 


Abelis susiraukė ir ėmė belsti pirštais į rašomąjį stalą, o Henris 
Osbornas antrą kartą skaitė straipsnį. 

— Berniukai Vašingtone, — pareiškė Osbornas, — nepajėgs atsi- 
spirti visko neiššniukštinėję, ypač jei iš to galima susikrauti politinį 


kapitalą. 

— Tačiau, Henri, kuo puikiausiai žinai, pardavinėjau /nterstate ne 
tam, kad numuščiau akcijų kainas, — pareiškė Abelis. — Neturėjau 
jokio noro susižerti pelno. 

— Aš tai žinau, — atkirto Osbornas, — tačiau pamėgink įtikinti 
Senato finansų komitetą, kad Čikagos Barono nedomina finansinė 
nauda, kad jis tenorėjo išlieti asmeninę pagiežą ant Viljamo Kaino. 
Iš tavęs išsityčios tiesiai teisme, arba tiksliau, Senate. 

— Velnias, — nusikeikė Abelis, - ką man dabar daryti? 

— Na, pirmiausia turėsi tupėti kaip pelė po šluota, ko! viskas nu- 
rims. Pradėk melstis, kad kiltų koks didesnis skandalas, ir Trumanas 
turėtų kuo užsiimti ar, kad Vašingtonas taip užsiimtų rinkimais, jog 
neturėtų laiko reikalauti tyrimo. Jei pasiseks, naujoji administracija 
gal viską apskritai pamirš. Kad ir ką darytum, Abeli, nepirk jokių 
akcijų, nors menkiausiai susijusių su „Lesterio“ banku, arba galiau- 
siai būsi tikrai smarkiai nubaustas. Leisk man pažiūrėti, kaip pavyks 
paveikti demokratus Vašingtone. 

— Primink Trumano kabinetui, kad per pastaruosius rinkimus 
skyriau penkiasdešimt tūkstančių dolerių jo kampanijai remti ir kad 
tą patį pažadu Stivensonui. 

— Jau priminiau, — pasakė Henris. — Jei atvirai, patarčiau pen- 
kiasdešimt tūkstančių skirti ir respublikonams. 

— Jie pučia iš musės dramblį, - paprieštaravo Abelis. 

— Dramblį iš musės padarys Kainas, jei suteiksim jam nors men- 
kiausią galimybę, — atkirto Osbornas. 


Abelis nepaliovė belsti pirštais į rašomąjį stalą. 


SEPTINTA DALIS 


1952-1963 

Kita ketvirtinė Tado Koeno ataskaita atskleidė, kad Abelis Rosnovskis 
liovėsi pirkti ar parduoti visų „Lesterio“ banko patronuojamųjų bendro- 
vių akcijas. Atrodė, kad šiuo metu jis sutelkė visą energiją naujų viešbu- 
čių Europoje statybai. Koeno nuomone, Rosnovskis tupės kaip pelė po 
šluota tol, kol Vertybinių popierių ir biržų komisija priims sprendimą dėl 
Interstate akcijų. 

Vertybinių popierių ir biržų komisijos atstovai kelis kartus apsilankė 
„Lesterio“ banke. Viljamas kalbėjo visiškai atvirai, tačiau pareigūnai nė 
karto neužsiminė, kiek tyrimas pasistūmėjo, nė nepasakė, kas, jų ma- 
nymu, atsakingas dėl akcijų kracho. Galiausiai komisija tyrimą baigė ir 
padėkojo už bendradarbiavimą. Viljamas spėjo, kad teks palaukti kelis 
mėnesius, kol ji paviešins savo sprendimą. 

Artėjant rinkimams Trumanas vis labiau panėšėjo į prezidentą, kurio 
įgaliojimai netrukus baigsis, tad Viljamas pradėjo baimintis, kad Ros- 
novskis ims ir prasprūs. Jis negalėjo atsikratyti nuojautos, kad Henriui 
Osbornui pavyko kongrese patraukti kelias virvutes, be to, prisiminė 
Koeną kadaise brūkštelėjus informaciją apie „Barono grupės“ penkias- 
dešimties tūkstančių dovaną Trumano kampanijos fondui. Jis nenuste- 
bo paskutiniame Koeno pranešime perskaitęs, kad Rosnovskis skyrė dar 
penkiasdešimt tūkstančių demokratų kandidatui į prezidentus Adlajui 
Stivensonui, tačiau pasibaisėjo pamatęs, kad penkiasdešimt tūkstančių 
padovanoti ir Eizenhauerio kampanijos fondui. Antrąjį skaičių Koenas 
buvo pabraukęs. 

Viljamas niekada nė nesvarstė remti kandidatą, kuris balotiruojasi 
į viešą tarnybą ne respublikonų partijos sąraše, tačiau šįkart būtų suti- 
kęs, kad kandidatas Eizenhaueris, iškilęs per pirmąjį balsavimą Čikagos 

suvažiavime, įveiktų Stivensoną, vien dėl to, kad mažiau tikėtina, jog res- 
publikonų administracija susidomės tyrimu dėl manipuliavimo akcijomis. 

Kai generolas Dvaitas Eizenhaueris 1952 m. lapkričio 4 d. buvo iš- 
rinktas trisdešimt ketvirtuoju Jungtinių Valstijų prezidentu (pasirodė, kad 
tautai Aikas tikrai patinka), Viljamas spėjo, kad Rosnovskis išvengs bet 
kokių kaltinimų, tik vylėsi, kad pasimokė ir ateityje paliks „Lesterio“ rei- 
kalus ramybėje. 

Vienintelė nedidelė kompensacija kaip rinkimų išdava Viljamui buvo 
tai, kad Osborną kongrese pakeitė respublikonas. Pasirodė, jog Eizenhau- 
eris turėjo nemažai ryšių su aukštais pareigūnais, Osborno konkurentai 
tuo ir pasinaudojo. Tadas Koenas buvo linkęs manyti, kad netekęs posto 
Osbornas neturės tokios įtakos Abeliui Rosnovskiui. Čikagoje sklido gan- 
dai, kad, kai Osborną paliko antroji žmona, jis vėl pradėjo lošti ir įsiskoli- 
no visam miestui. Viljamas pagaliau atsipalaidavo ir ėmė laukti taikos bei 


klestėjimo eros, kurią Eizenhaueris pažadėjo inauguracinėje kalboje. 


Per pirmuosius naujosios administracijos valdymo mėnesius Viljamas 
nustūmė Rosnovskį į sąmonės užkaborius taręs, kad vyrukas pasimokė. Jis 
pasakė Koenui tikįs, kad Abelį Rosnovskį galima pamiršti. Koenas niekaip 
nekomentavo, tačiau jo niekas ir neklausė. 

Viljamas visas jėgas skyrė „Lesterio“ augimui, ir dydžiu, ir reputacija, 
vis labiau suvokdamas, jog taip elgiasi ir dėl savęs, ir dėl sūnaus. Kai kurie 
jaunesni tarybos nariai pradėjo kreiptis į jį „seni“. 

"— Taip turėjo nutikti, - pastebėjo Keitė. 

— O kodėl tada nenutiko tau? - galantiškai pasiteiravo vyras. 

Keitė nusišypsojo. 

— Dabar žinau, kaip sutvarkai tiek daug reikalų su tuščiagarbiais. 

Viljamas nusijuokė. 


— Ir viena dailia moterimi. 

Kai iki Ričardo dvidešimt pirmojo gimtadienio liko keli mėnesiai, 
Viljamas peržiūrėjo savo testamento sąlygas. Jis atidėjo penkis milijonus 
Keitei, po du milijonus abiem mergaitėms, o likusį šeimos turtą pasky- 
rė Ričardui, gailiai pastebėdamas, koks kąsnis, nepaisant respublikonų 
daugumos abiejuose rūmuose, bus nurėžtas paveldėjimo mokesčiams. 


Taip pat jis paliko vieną milijoną Harvardui. 


Ričardas gerai išnaudojo laiką Harvarde. Prasidėjus baigiamiesiems 
metams jis ne tik nusiteikė baigti su pagyrimu, bet ir griežė violončele 
universiteto orkestre ir buvo antrasis beisbolo komandos metikas. Kei- 
tė mėgdavo retoriškai klausti, kiek studentų leidžia šeštadienio vakarus 
žaisdami beisbolą prieš Jeilį, o sekmadienio vakarais grieždami violon- 
čele Louelio koncertų salėje? 

Ketvirtieji metai Ričardui pralėkė pernelyg greitai. Kai išėjo iš Har- 
vardo apsiginklavęs matematikos bakalauro diplomu, violončele ir 
beisbolo lazda, prieš stojant į verslo mokyklą kitoje Čarlzo upės pusėje 
tereikėjo gerų atostogų. Jis išskrido į Barbadosą su mergina, vardu Merė 
Bigalou, apie kurios egzistavimą tėvai palaimingai nenutuokė. Panelė 
Bigalou Vasare studijavo muziką. Grįžęs po dviejų mėnesių Ričardas 
parsivedė ją namo supažindinti su tėvais. Viljamas pripažino panelę Bi- 
galou. Šiaip ar taip, ji buvo Alano Loido giminaitė. 

Baigiamuosius metus Harvardo verslo mokykloje Viljamas pradėjo 
1954 m. spalio 1 d., apsigyvenęs Redhause. Pirmiausia išmetė visus pin- 
tus tėvo baldus ir nulupo turkiškais raštais išmargintus tapetus, kurie 
Matui Lesteriui kadaise pasirodė tokie madingi. Odinis senelio krėslas 
su aukštu atlošu išliko. Svetainėje Ričardas įtaisė televizorių, valgomaja- 
me - ąžuolinį stalą, virtuvėje — indaplovę, o miegamajame, dažniau nei 


retkarčiais, panelę Bigalou. 

Tūkstantis devyni šimtai penkiasdešimt antrųjų lapkritį Abelis 
grįžo iš Europos vos išgirdęs apie farališką Deivido Mekstono in- 
farktą. Su Džordžu ir Florentina jis dalyvavo laidotuvėse Čikagoje, o 
vėliau pasakė poniai Mekston, kad ji iki gyvos galvos gali kada pano- 
rėjusi svečiuotis bet kuriame „Barone“ bet kuriame pasaulio kampe- 
lyje. Moteris negalėjo suprasti, kodėl ponas Rosnovskis toks dosnus. 

Kitą dieną atskridęs į Niujorką Abelis apsidžiaugė ant rašomojo 
stalo keturiasdešimt antrojo aukšto kabinete radęs Henrio Osbor- 
no pranešimą, jog Eizenhauerio administracija iš pažiūros neketina 
tirti nutikimo su /nterstate Airways, gal dėl to, kad akcijos ilgiau nei 
metus išlaikė savo vertę. Eizenhauerio viceprezidentas Ričardas Nik- 
sonas atrodė labiau linkęs vaikytis komunistų šmėklas, kurias pra- 


žiopsojo Džo Makartis. 
==—NNTT—— 


Kitus dvejus metus Abelis praleido skraidydamas pirmyn atgal 
per Atlantą, nes vis plėtė užjūrio imperiją. Jis tik svajojo, kad euro- 
piečiai galėtų ręsti naujus viešbučius tokiu tempu, kuris Naujajame 
pasaulyje atrodė savaime suprantamas. 

Tūkstantis devyni šimtai penkiasdešimt trečiųjų liepą Florentina 
atidarė „Baroną“ Paryžiuje, o tūkstantis devyni šimtai penkiasdešimt 
ketvirtųjų gruodį - „Baroną“ Londone. Pagal dešimties metų plėtros 
programą viešbučiai buvo statomi Briuselyje, Romoje, Amsterdame, 


Ženevoje, Edinburge, Kanuose ir Stokholme. 

Abelį taip spaudė terminai, kad jis neturėjo laiko galvoti apie 
Viljamą Kainą. Daugiau nebandė pirkti „Lesterio“ ar jo dukterinių 
kompanijų akcijų, nors išsaugojo šešis procentus banko akcijų ir vy- 
lėsi, kad dar turės galimybę suduoti Kainui smūgį, nuo kurio jis taip 
lengvai neatsipeikėtų. Kitą kartą, žadėjo sau Abelis, jis pasirūpins, 
kad netyčiom nepažeistų įstatymo, ir pirmasis pripažino, tegu tik 
Džordžui, kad Kurtis Fentonas nebūtų jam leidęs padaryti tokios 
kvailos klaidos. | 

Abelis jau pasiūlė Florentinai baigus mokslus Redklife įsitraukti 
į valdybą. Jis nusprendė, kad dukra galėtų būti atsakinga už visas jo 
viešbučių parduotuves ir sutvarkytų tiekimą, nes pačios parduotuvės 
ruošėsi tapti atskira imperija. 

Elorentiną tokia perspektyva džiugino, tačiau ji tvirtino, kad pir- 
miausia turi pasimokyti kitur. Mergina nemanė, kad prigimtinis ge- 
bėjimas derinti spalvas ar organizuoti darbus galėtų pakeisti patirtį. 
Abelis pasiūlė dukrai mokytis Šveicarijoje pas mesjė Morisą garsio- 
joje Lozanos Ecole Hoteliere. Florentina pasiūlymą atmetė pareiškusi, 
kad ketina dvejus metus padirbėti Niujorko parduotuvėje, o tada ir 
nuspręs, nori ar ne imtis atsakomybės už „Barono grupės“ parduotu- 
vių tinklą. Mergina pranešė tėvui, kad yra pasiryžusi būti pasamdyta 
dėl savo sugebėjimų, o ne kaip jo duktė. Abelis visiškai pritarė. 

— Niujorko parduotuvėje. Tai lengva sutvarkyti, — pareiškė jis. — 
Paskambinsiu Valteriui Houvingui, galėsi dirbti Tifany. 

— Būtent to ir nenoriu, — pasipriešino Florentina, tuo patvirtin- 
dama, jog paveldėjo tėvo užsispyrimą. — Kas atitiktų jaunesnįjį pa- 
davėją „Plazoje'? 

— Pardavėja universalinėje, - juokdamasis atsakė Abelis. 

— Tada ir pasiieškosiu tokio darbo. 

Abelis liovėsi juoktis. 

— Tu rimtai? Su Redklifo diplomu, šitiek keliavusi, nori būti nie- 


kam nežinoma pardavėja? 

— Tu irgi pradėjai kaip niekam nežinomas padavėjas „Plazoje“, 
o sukūrei vieną sėkmingiausių pasaulyje viešbučių grupę, — atkirto 
Florentina. 

Abelis suprato, kad yra nugalėtas. Jam pakakdavo pažvelgti į plie- 
no pilkumo gražuolės dukters akis, kad suvoktų, jog ji apsisprendė, ir 


jokie įkalbinėjimai, nei švelnūs, nei griežti, nieko nepakeis. 


Baigusi Redklifą Florentina mėnesį praleido Europoje su tėvu, ti- 
krinančiu, kaip progresuoja naujieji „Barono“ viešbučiai. Ji oficialiai 
atidarė Briuselio „Baroną“, kur užkariavo jauno administracijos direk- 
toriaus širdį. Abelis apkaltino jaunuolį dvokiant česnaku. Florentina 
jį metė po trijų dienų, pasiekus bučinių stadiją, tačiau nieku gyvu 
nebūtų prisipažinusi tėvui, kad priežastis — česnakai. 

Kai abu su tėvu grįžo į Niujorką, ji tučtuojau parašė prašymą į 
laisvą (toks terminas vartojamas klasifikuotuose darbo skelbimuose) 
Bloomingsdales jaunesniojo pardavėjo vietą. Pareiškime ji pasivadino 
Džese Kovats, puikiai suvokdama, kad niekas nepaliks jos ramybėje, 
jei galvos, kad ji - Čikagos Barono duktė. 

Nepaisant tėvo protestų Florentina išsikraustė iš apartamentų Niu- 
jorko „Barone“ ir ėmė ieškotis, kur gyventi. Abelis vėl pasidavė ir dvi- 
dešimt pirmojo gimtadienio proga padovanojo jai mažą, tačiau ele- 
gantišką butuką Penkiasdešimt septintojoje gatvėje netoli Rytų upės. 

Florentina seniai apsisprendė nesakyti draugams, kad ketina dirbti 
Bloomingsdales, nes baiminosi, kad visi įsigeis ją aplankyti. Tada per 
kelias dienas jos priedanga bus atskleista, ir niekas su ja nebesielgs kaip 
su bet kuria kita praktikante. Draugams pasiteiravus ji atsakydavo, 
kad padeda vadovauti parduotuvėms tėvo viešbučiuose. Nė vienas tuo 


nesuabejojo. 

Pasibaigus mokymams Džesė Kovats — reikėjo laiko, kol priprato 
prie šio vardo — pradėjo dirbti kosmetikos skyriuje. Pardavėjai B/oo- 
mingsdales dirbdavo poromis, ir Florentina tučtuojau tuo pasinau- 
dojo pasirinkusi dirbti su tingiausia skyriaus mergina. Toks sandėris 
tiko abiems, nes Florentinos pasirinkta šviesiaplaukė, vardu Meisė, 
gyvenime tesidomėjo dviem dalykais: kada laikrodžio rodyklė sustos 
ties šešta ir vyrais. Šešta vakaro būdavo kartą per dieną, o vyrų atsi- 
rasdavo nuolat. 

Merginos netrukus susibičiuliavo, nors draugėmis netapo. Flo- 
rentina išmoko iš Meisės, kaip vengti darbo ir būti nepastebėtai 
aukšto vadybininkės, taip pat kaip merginti vyriškį. 

Po pirmų šešių mėnesių bendro darbo kosmetikos skyriaus pelnas 
gerokai šoktelėjo į viršų, nors Meisė dažniau mėgindavo produktus, 
nei juos pardavinėjo. Kartais vien nagus lakuodavosi dvi valandas. 
Florentina, priešingai, išsiaiškino, kad turi įgimtą pardavėjos talentą 
ir nuoširdžiai tuo mėgavosi. Vos po kelių savaičių aukšto vadybinin- 
kė laikė ją tokia pat įgudusia kaip dauguma darbuotojų, dirbusių 
kompanijoje ne vienerius metus. 

Kai Florentina buvo perkelta į geresnių drabužių skyrių, abipusiu 
susitarimu Meisė iškeliavo kartu. Dabar ji kone visą laiką matuoda- 
vosi drabužius, kuriuos Florentina pardavinėjo. Meisė vien žvilgs- 
niu gebėjo patraukti vyrus, netgi tuos, kuriuos lydėdavo žmonos 
ar mylimosios. Įviliojus kokį į spąstus pasirodydavo Florentina ir 
ką nors jam parduodavo. Nedaugelis ištrūkdavo nepaplonintomis 
piniginėmis. 

Geresnių drabužių skyriuje per kitus šešis mėnesius pelnas padi- 
dėjo dvidešimt dviem procentais, tad aukšto vadybininkas nuspren- 
dė, jog abi merginos akivaizdžiai šauniai darbuojasi kartu. Floren- 
tina tokio įspūdžio niekaip nepaneigė. Nors kiti pardavėjai nuolat 


skundėsi, kaip mažai dirba jų partneriai, Florentina gyrė Meisę kaip 

idealią bendradarbę, kuri taip puikiai pamokė dirbti didelėje parduo- 
tuvėje, tik nepaminėjo vieno naudingo patarimo: kaip susidoroti su 
pernelyg meiliais pirkėjais vyrais. 

Didžiausias komplimentas, kurio pardavėjas gali susilaukti B/oo- 
mingsdales, tai perkėlimas prie vieno priešakinių prekystalių, atsuktų į 
Leksingtono aveniu, vadinasi, būti tarp pirmų veidų, kuriuos pamato 
žmonės, įeinantys į parduotuvę. Retai kuri mergina būdavo kviečiama 
ten padirbėti anksčiau nei po metų. Meisė dirbo B/oomingsdales nuo 
septyniolikos, ištisus penkerius metus, o Florentina baigė pirmuosius, 
tačiau jų tandemo pardavimų rezultatai buvo tokie įspūdingi, kad 
vadybininkas nusprendė išbandyti jas raštinės reikmenų skyriuje pir- 
mame aukšte. Raštinės reikmenų skyriuje Meisei buvo sunku išgauti 
asmeninės naudos, nes ji skaitė mažai, o rašymas jai apskritai buvo 
svetimas. Metus praleidus drauge Elorentina netgi nebuvo įsitikinusi, 
ar porininkė geba skaityti ir rašyti. Nepaisant to naujas postas didžiai 
pamalonino Meisę, nes ji įvertino papildomą jai tenkantį dėmesį. Flo- 
rentina įtarė, kad kai kurie vyrai užsuka iš gatvės nusipirkti raštinės 
reikmenų tik dėl progos šnektelti su Meise. 

Abelis prisipažino Džordžui, kad kartą įslinko į B/oomingsdalės ir 
slapčia stebėjo dirbančią Florentiną. Teko pripažinti, kad ji buvo pa- 
siutusiai šauni. Abelis suprato, kad obuolys nuo obels netoli rieda, ir 


Florentinai nebus sunku imtis jai numatytos atsakomybės. 
—NST7—7—- 


Pastaruosius šešis mėnesius Florentina praleido pirmame aukšte 
atsakinga už šešis skyrius, paaukštinta iki jaunesniosios vadybininkės. 
Jai derėjo tikrinti prekes, dirbti su kasos aparatu ir stebėti aštuoniolika 
pardavimo klerkų. B/oomingsdales jau nusprendė, kad Džesė Kovats — 
ideali kandidatė ateityje tapti vadybininke. 

Bendradarbiams ji dar nepranešė, kad metų pabaigoje išeis dirbti 
pas tėvą „Barono grupės“ viceprezidente. Besibaigiant darbo parduo- 
tuvėje sutarčiai Florentina pradėjo svarstyti, kas nutiks vargšei Mei- 
sei, kai ji išeis. Meisė galvojo, kad Džesė Bloomingsdales dirbs visą 
gyvenimą — argi ne taip visiems būna? Florentina netgi svarstė, ar ne- 
pasiūlius jai darbo vienoje Niujorko „Barono“ parduotuvių. Už pre- 
kystalio, prie kurio vyrai gali išleisti pinigus, Meisė buvo tikras lobis. 

Vieną popietę laukdama pirkėjo — dabar dirbo pirštinių, šalikų 
ir vilnonių kepurių skyriuje — Meisė truktelėjo Florentiną į šalį ir 
parodė jaunuolį, kuris slampinėjo tarp pirštinių ir vis apsimetinėjo, 
kad matuojasi. 

— Ką manai? — kikendama pasiteiravo porininkės. 

Florentina kaip visada abejingai dirstelėjo į pastarąjį Meisės taiki- 
nį, tačiau šiuo atveju teko pripažinti, kad vyrukas tikrai patrauklus. 

— Visiems viena terūpi, Meise, - sudraudė Elorentina. 

— Žinau, — atsakė ta, — ir jis gali tai gauti. 

— Esu tikra, jis apsidžiaugtų tai girdėdamas, - juokdamasi atsakė 
Elorentina ir atsisuko į pirkėją, kuris jau nekantravo. Tuo pasinaudo- 
jusi Meisė nuskubėjo aptarnauti jaunuolio, o Florentina stebėjo juos 
akies kampučiu ir vos nesusijuokė matydama, kaip vyrukas nervingai 
žvilgčioja į ją, be abejonės, tikrindamas, ar vadybininkė nešnipinėja 
Meisės. Toji vis kikeno, o jaunuolis iškeliavo pora tamsiai mėlynos 
odos pirštinių nešinas. 

— Arjis pateisino tavo lūkesčius? — pasiteiravo Florentina suvokda- 
ma, kad truputį pavydi Meisei pastarosios pergalės. 

— Nepakvietė į pasimatymą. Bet, žinok, sugrįš, — pridūrė Meisė 
vyptelėjusi. 

Meisės pranašystė išsipildė: kitą dieną jaunuolis pasirodė ir iš pa- 
žiūros dar labiau sutrikęs vėl pradėjo matuotis pirštines. 


— Geriau eik ir aptarnauk jį, - paragino Florentina. 

Meisė paklusniai nuskubėjo. Florentina vos garsiai nenusijuokė, 
kai po kelių minučių jaunuolis išėjo su dar viena pora tamsiai mėly- 
nų pirštinių. 

— Dvi poros, — užfiksavo Florentina. — Bloomingsdales vardu sa- 
kau, jis tavęs nusipelnė. 

— Tačiau į pasimatymą nepakvietė, - pasiguodė Meisė. 

— Čia dabar? — apsimetė negalinti patikėti Florentina. — Tikriau- 
siai pirštinių fetišistas. 

— Kaip apmaudu, - nusiminė kolegė. - Maniau, jis šaunus. 

— Taip, neblogas, — nesiginčijo Elorentina. 

Kai jaunuolis pasirodė ir kitą dieną, Meisė šoko jo aptarnauti 
palikusi kitą pirkėją nė sakinio nepabaigusį. Elorentina greitai stojo 
į jos vietą ir vėl stebėjo veiksmą akies kampučiu. Šįkart pirkėjas ir 
pardavėja, regis, įsišnekėjo. 

— Tai turi būti tikra, — ištarė Florentina, kai jaunuolis pasišalino 
dar viena pora tamsiai mėlynos odos pirštinių nešinas. 

— Taip, manau, rimta, — atsakė Meisė, — tačiau jis vis dar nepa- 
kvietė manęs į pasimatymą. Klausyk, jei rytoj ateis, gal gali tu jį 
aptarnaut? Gal jis bijo manęs tiesiai klaust? Gal lengviau būtų suor- 
ganizuoti pasimatymą per tave? 

Florentina nusijuokė. 

— Pabūsiu Viola tavo Orsinui. 

— Ką? 

— Nesvarbu. Didesnis iššūkis pažiūrėt, ar man pavyks jam par- 


duoti porą tamsiai mėlynų odinių pirštinių. 


Kitą rytą lygiai tuo pačiu metu jaunuolis įėjo pro duris ir tučtuo- 
jau pasuko į pirštinių skyrių. „Kad ir kas būtų, jis bent jau nuose- 


klus“, - pagalvojo Florentina. 

Meisė stuktelėjo jai į šoną. Florentina nusprendė, kad atėjo laikas 
pasismaginti pačiai. 

— Labas rytas, pone. 

— Oi, labas rytas, — nustebo jaunuolis, o gal paprasčiausiai nusi- 
vylė, kad jį aptarnauja Florentina? 

— Kuo galiu jums padėti? 

— Niekuo, noriu pasakyti, galite. Norėčiau poros pirštinių, — pri- 
dūrė neįtikinamai. 

— Gerai, pone. Ką manote apie tamsiai mėlynas? Odines? Esu 
tikra, turime jūsų dydžio, nebent visas jau pardavėme. 

Jaunuolis įtariai ją nužvelgė ir pasimatavo paduotas pirštines. Jos 
buvo truputį per didelės. Florentina pasiūlė kitą porą, šios buvo tru- 
putį per ankštos. Vyrukas dirstelėjo Meisės link. Ją kone iš visų pusių 
supo jūra pirkėjų vyrų, tačiau ji neskendo, nes rado laiko dairytis ir 
nusišypsojo jaunuoliui. Jis neatsakė šypsena. Florentina padavė jam 
dar vieną pirštinių porą. Šitos buvo kaip tik. 

— Manau, tai, ko ieškojote, — tarė ji. 

— Ne, ne to ieškojau, - atsakė pirkėjas, dabar akivaizdžiai sutrikęs. 

Florentina nusprendė, kad pagaliau atėjo laikas paguosti vargšelį. 
Pritildžiusi balsą ji pasakė: 

— Einu, išvaduosiu Meisę. Kodėl jos nepakviečiate? Esu tikra, ji 
sutiktų. 

— O, ne, - paskubomis atsakė jaunuolis. - Ne ją aš noriu pakvies- 
ti, O jus. 

Florentina neteko žado. Jaunuolis, regis, sukaupė drąsą. 

— Ar pavakarieniausite su manimi šįvakar? 

Ji išgirdo save atsakant: „Taip. 

— Ar užvažiuoti jūsų pasiimti? 

— Ne, - tvirtai atsakė Florentina. Ji mažiausiai norėjo susitikti 
bute, kur bet kam taptų akivaizdu, kad ji - ne pardavėja. — Susitiki- 


me restorane, - greitai pridūrė. 

— Kur norėtumėte nueiti? 

Ji paskubomis mėgino sugalvoti vietą, kuri nebūtų pernelyg 
pretenzinga. 

— „Pas Aleną“, Septyniasdešimt trečiosios ir Trečiosios kampas? — 
pasiūlė jis. 

— Gerai, puiku, — sutiko Florentina pripažindama, kad Meisė to- 
kiose situacijose tvarkosi daug šauniau. 

— Ar apie aštuntą jums tiks? 

— Apie aštuntą, — pakartojo Florentina. 

Jaunuolis išėjo šypsodamasis. Meisė pastebėjo, kad jis nenusipir- 


ko pirštinių. 


Florentina ilgai užtruko rinkdamasi, kokią suknelę tą vakarą apsi- 
vilkti. Norėjo būti tikra, kad apdaras nerėks: „Bergdorf Goodman“. Ji 
buvo įsigijusi šiek tiek drabužių, tinkamų B/loomingsdales pardavėjai, 
tačiau jie buvo griežtai darbui, nieko panašaus juk nevilkėsi vakarais. 
Jei tas vyrukas — Viešpatie, net nežinau, kuo jis vardu - galvoja, kad 
ji pardavėja, nedera jo nuvilti. Tačiau iš tikrųjų mergina troško vėl 
Ji pamatyti. 

Florentina išėjo iš savo buto Rytų Penkiasdešimt septintojoje ga- 
tvėje truputį prieš aštuonias, tačiau kiek užtruko, kol pavyko sustab- 
dyti taksi. 

— „Pas Aleną“, prašyčiau, — pasakė vairuotojui. 

— Žinoma, panele. 

Florentina atvažiavo į restoraną keliomis minutėmis pavėlavusi. 
Paieškojo akimis jaunuolio: jis stovėjo prie baro, pamojavo. Buvo 
laisvomis Aanelinėmis pilkomis kelnėmis ir mėlynu bleizeriu. „Labai 
jau primena Gebenių lygą“, - pagalvojo Florentina, nors tiko ir Mei- 


sės apibūdinimas — šaunus. 

— Atsiprašau, vėluoju, — atsiprašė Florentina. 

— Nesvarbu, svarbiausia, kad atėjot. 

— Manėt, kad neateisiu? 

— Nebuvau tikras. — Jis nusišypsojo. - Atsiprašau, nežinau, kuo 
jūs vardu. 

— Džesė Kovats. O jūs? 

— Ričardas Kainas, — atsakė jaunuolis, tiesdamas ranką. 

Ji ištiesė savąją, o jis palaikė ją kiek ilgiau, nei ji tikėjosi. 

— Ką veikiate, kai neperkate pirštinių Bloomingsdales? — papokš- 
tavo ji. 

— Mokausi Harvardo verslo mokykloje. 

— Stebiuosi, kad jūsų nemokė, jog dauguma žmonių turi tik dvi 
rankas. 

Jis juokėsi ir šypsojosi toks atsipalaidavęs, taip draugiškai, kad ji 
panoro pradėti iš pradžių, pasakyti, kaip keista, jog taip ir nesusitiko 
Kembridže jai mokantis Redklife. 

— Gal prisėskim? — Ričardas paėmė ją už parankės ir nusivedė prie 
staliuko. 

Elorentina nužvelgė ant juodos lentos surašytą valgiaraštį. 

— „Solsberio“ didkepsnis? — pasiteiravo ji. 

— Kitaip pavadintas mėsainis...* 

Abu nusijuokė kaip žmonės, kurie vienas kitą ne itin gerai pa- 
Žįsta, tačiau to norėtų. Ji matė, jog jis nustebo, kad ji be konteksto 
atpažino citatą. 

Florentina retai taip mėgavosi draugija. Ričardas tauškė apie Niu- 
jorką, teatrus ir muziką — akivaizdu, tai buvo jo pirmoji meilė — taip 
grakščiai ir žavingai, kad ji netrukus atsipalaidavo. Gal jis ir manė, 
kad ji pardavėja, tačiau elgėsi su ja taip, tarsi būtų kilusi iš seniausių 


„Kitaip pavadintas mėsainis kainuoja dvigubai daugiau.“ Amerikiečių rašytojo 
humoristo Evano Ezaro (Evan Esar, 1899—1995) citata. 

Bostono šeimų. Jam pasiteiravus apie save ji atskleidė nedaug: tik 
kad yra lenkė, gyvena Niujorke su tėvais, o tėvas dirba viešbutyje. 
Vakarui įsibėgėjant Florentina pamatė, kad apsimetinėti darosi vis 
sunkiau. Vis dėlto ji galvojo, kad mažai tikėtina, jog jie dar kada 
susitiks. 

Kai nė vienas jau nebegalėjo kavos daugiau nė gurkšnio išgerti, 
Ričardas paprašė sąskaitos. Paskui pasiteiravo Florentinos, kurioje 
miesto dalyje ji gyvena. 

— Rytų penkiasdešimt septintojoje gatvėje, - negalvodama atsakė 
ji 

— Palydėsiu tave namo, - tarė jis, imdamas ją už rankos. 

Jiedu žingsniavo Penktąja aveniu dairydamiesi į vitrinas, juokda- 
miesi ir plepėdami. Kai Ričardas pasiteiravo apie jos ateities planus, 
ji paprasčiausiai atsakė: 

— Vieną dieną norėčiau dirbti parduotuvėje Penktojoje aveniu. 

Nė vienas nekreipė dėmesio į pro šalį važiuojančius tuščius taksi 
automobilius. 

Šešiolika kvartalų įveikė maždaug per valandą, o Florentina vos 
nepapasakojo tiesos apie save. Kai priėjo Penkiasdešimt septintąją 
gatvę, ji sustojo prie nedidelio seno daugiabučio maždaug už šimto 
jardų nuo savo namo. 

— Čia gyvena mano tėvai, — pamelavo. 

Ričardas kiek padvejojo, tada paleido jos ranką. 

— Tikiuosi, mes dar susitiksim, - pasakė. 

— Norėčiau, - mandagiai, tačiau kiek atsainiai pasakė Florentina. 

— Rytoj? — droviai pabandė Ričardas. 

— Rytoj? — nepatikėjo savo ausimis Elorentina. 

— Kodėl nenuėjus į „Žydrąjį angelą“ pasižiūrėti Bobio Šorto? - jis 
vėl paėmė ją už rankos. - Kiek romantiškiau negu „Pas Aleną“. 

Florentina buvo užklupta nepasiruošusi. Jos rytojaus planuose 


Ričardo nebuvo. 

— Jei nenori, tai ne, — pridūrė jis, dar jai nespėjus atsipeikėti. 

— Norėčiau, - tyliai atsakė ji. 

— Vakarieniauju su tėvu, tad galėčiau užvažiuoti tavęs kokią de- 
vintą? 

— Ne, ne, — suskubo Florentina. — Susitiksim tenai. Juk vos už 
poros kvartalų. | 

— Tada rytojaus vakarą, devintą, — Ričardas pasilenkė ir švelniai pa- 
bučiavo ją į skruostą. - Labanakt, Džese, - pasakė ir pradingo tamsoje. 

Kai jis dingo iš akių, Florentina lėtai parkėblino į savo apartamen- 
tus norėdama, kad nebūtų tiek daug, kad ir nereikšmingai, prisime- 
lavusi. Vis dėlto po kelių dienų viskas bus baigta, net jei ji ir vylėsi, 
kad nesibaigs. 


Florentina išėjo iš B/oomingsdales, vos parduotuvė buvo uždary- 
ta. Pirmą kartą per beveik dvejus metus ji išėjo anksčiau už Meisę. 
Paskui ilgai mirko vonioje, apsivilko gražiausią, kokią, jos nuomone, 
galėjo sau leisti, suknelę ir nužingsniavo į „Žydrąjį angelą“. Ričardas 
laukė prie drabužinės. Jis laikė ją už rankos einant į barą, kur dūmų 
sklidiname ore plaukė Bobio Šorto balsas: „Ar sakai man tiesą, ar tai 
tik dar vienas melas?“ 

Arpažinęs Florentiną Šortas kilstelėjo ranką pasisveikinti. Floren- 
tina apsimetė nepastebėjusi. Atlikėjas du ar tris kartus buvo kviestas 
į „Baroną“, ir jai nė netoptelėjo, kad gali ją prisiminti. Ričardas gestą 
pastebėjo ir apsidairė pažiūrėti, su kuo Šortas pasisveikino. Prie staliu- 
ko blausiai apšviestoje patalpoje Florentina atsisėdo nugara į pianiną, 
kad nesusipratimas nepasikartotų. 

Nepaleisdamas jos rankos Ričardas užsakė butelį vyno, tada pa- 
klausė, kaip šiandien sekėsi. Ji nenorėjo pasakoti, kaip sekėsi. Ji norėjo 


papasakoti teisybę. 

— Ričardai, yra šis tas, ką privalau... 

Sveikas, Ričardai, — prie staliuko priėjo aukštas dailus vyriškis. 

— Sveikas, Stivai. Leisk, supažindinsiu tave su Džese Kovats. Dže- 
se, čia Stivas Melonas. Mudu kartu mokėmės Harvarde. 

Florentina klausėsi, kaip jie šnekučiuojasi apie Niujorko „Jan- 
kius“, Eizenhauerio golfo klaidas ir kodėl Jeilis vis prastėja. Pagaliau 
Stivas nuėjo grakščiai tarstelėjęs: 

— Buvo malonu susipažinti, Džese. 

Florentinos akimirka buvo praėjusi. 

Ričardas ėmė pasakoti savo planus baigus verslo mokyklą. Jis vy- 
lėsi grįžti į Niujorką ir dirbti tėvo banke — „Lesterio“ banke. Floren- 
tina anksčiau kažkur buvo girdėjusi šį pavadinimą, ir, nors neprisi- 
minė, kokiame kontekste, kažkodėl sunerimo. 

Jie kartu juokėsi, valgė, kalbėjosi arba paprasčiausiai sėdėjo susi- 
kibę rankomis ir klausėsi Bobio Šorto. Pakeliui namo Ričardas su- 
stojo ant Penkiasdešimt septintosios kampo ir pirmą kartą ją pabu- 
čiavo. Florentina neprisiminė, kada dar būtų taip sąmoningai jautusi 
pirmąjį bučinį. Likusi viena Penkiasdešimt septintosios šešėliuose ji 
susivokė, kad šįkart Ričardas neužsiminė apie rytojų. Ji kiek nuliūdo 
ir susimąstė apie neužsimezgusį romaną. 

Meisė baisiai apsidžiaugė, kai kitą rytą į parduotuvę buvo pri- 
statyta didžiulė rožių puokštė, tačiau nusivylė pamačiusi, kad gėlės 
skirtos Džesei Kovats, kartu su kvietimu pavakarieniauti su Ričardu. 
Meisė apsimetė, jog jai visiškai neįdomu. 

Florentina ir Ričardas kartu praleido kone visą savaitgalį: koncer- 
tas, filmas, jų neišvengė netgi Niujorko „Niksai“. Savaitgaliui prabė- 
gus Florentina nepatogiai suvokė, kad baisiai daug primelavo apie 
save, kad Ričardą tikrai turėjo sutrikdyti daugybė prieštaravimų. 
Darėsi vis sudėtingiau papasakoti jam kitą, visiškai kitokią, tačiau 


teisingą, istoriją. 

Kai sekmadienio vakarą Ričardas grįžo į Harvardą naujam semes- 
trui, ji įtikino save, kad apgaulė — niekai, nes jų santykiai natūraliai 
pasibaigė. Šiaip ar taip, jis tikriausiai susitikinėja su dailia mergina iš 
Redklifo. Tačiau jis skambino kiekvieną dieną, o kitą savaitgalį grįžo 
į Niujorką jos aplankyti. Dar po mėnesio Florentina suprato, kad 
niekas nesibaigs taip lengvai, kaip ji galvojo. Tiesą sakant, ji suprato, 
kad įsimylėjo. Tai pripažinusi nusprendė, kad ilgiau delsti nebegali- 
ma. Šį savaitgalį pasakys jam tiesą. 

Visą rytinę paskaitą Ričardas prasvajojo. 

Jis buvo taip įsimylėjęs tą merginą, kad negalėjo susitelkti ties 
Bretono Vudo sutartimi. Kaip pasakyti tėvui, kad ketina vesti lenkę, 
dirbančią tarp šalikų, pirštinių ir vilnonių kepurių B/oomingsdales? Jis 
negalėjo suvokti, kodėl Džesė tokia neambicinga, kai akivaizdžiai yra 
labai sumani; jis buvo tikras, kad, jei būtų turėjusi tokias pat galimybes 
kaip jis, dabar nedirbtų B/oomingsdales. Ričardas nusprendė, kad tėvai 
privalės išmokti susitaikyti su jo sprendimu, nes šį savaitgalį jis planavo 
Džesei pasipiršti. 

Penktadienio vakarą parvažiavęs pas tėvus į Niujorką Ričardas visa- 
da užsukdavo ir nupirkdavo ką nors B/oomingsdales, paprastai kokį ne- 
reikalingą daiktą vien tam, kad Džesė suprastų, jog jis grįžo (per pasta- 
rąsias dešimt savaičių jis apdovanojo pirštinėmis net ir pačius tolimiau- 
sius giminaičius, net ir tokius, kurių metų metus akyse neregėjo). Tą 
penktadienį jis pasakė motinai, kad eina nusipirkti skutimosi peiliukų. 

— Nesivargink, mielasis, pasiimk tėvo, — pasiūlė Keitė. 

— Ne, ne, nesunku. Noriu turėti savo. Šiaip ar taip, mes naudojam 
skirtingus, — pridėjo neįtikinamai. 

Jis kone nubėgo aštuonis kvartalus iki B/oomingsdales ir spėjo įlėk- 
ti vidun kone uždarant duris. Jis žinojo, kad susitiks su Džese septy- 
nios trisdešimt, tačiau niekada neatsispirdavo progai paprasčiausiai į ją 
pažiūrėti. Stivas Melonas kartą jam mestelėjo, kad meilė tik vargšams 
mulkiams, tad Ričardas šįryt ant aprasojusio vonios veidrodžio išve- 


džiojo: „Aš tikriausiai paskutinis mulkis.“ 

Tačiau tą vakarą Džesės niekur nebuvo matyti. Meisė sėdėjo 
kampe dildindama nagus, tad Ričardas jos ir pasiteiravo, ar Džesė 
kur netoliese. Meisė pažvelgė taip, tarsi jai būtų sutrukdyta atlikti 
patį svarbiausią dienos darbą. 

— Ne, ji jau išėjo. Tačiau tik prieš kelias minutes, tad dar nebus 
toli nupėdinus. | 

Ričardas pasileido bėgte Leksingtono aveniu. Dairėsi Džesės tarp 
namo skubančių žmonių veidų ir pastebėjo ją kitoje gatvės pusėje, 
einančią Penktąja aveniu. Ji akivaizdžiai ėjo ne namo. Džesė stabtelė- 
jo prie Scribners knygyno Keturiasdešimt aštuntojoje gatvėje. Maty- 
damas, kaip ji įeina vidun, Ričardas sutriko. Jei norėjo ką paskaityti, 
tikrai galėjo rasti B/oomingsdales. Pašnairavęs pro langą jaunuolis pa- 
matė, kaip ji kalbasi su pardavėju, kuris trumpam nueina, o paskui 
grįžta dviem knygom nešinas. Ričardui pavyko perskaityti nugarėles: 
Džono Gelbraito* „Didžioji depresija“ ir Džono Ganterio** „Už už- 
dangos“. Kai Džesė pasirašė už pirkinius, Ričardas nustebo dar la- 
biau — kam pardavėjai sąskaita Scribners? - tad jai išeinant pasislėpė 
už kolonos. 

— Kas ji? — garsiai ištarė pats sau, jai sukant pas Brendelį. Du- 
rininkas pagarbiai pasisveikino ir Ričardas aiškiai suprato, kad jis 
ją pažįsta. Vėl pašnairavęs pro langą jaunasis Kainas matė, kaip su- 
sikaustę pardavėjai laksto aplink merginą daugiau nei su kasdiene 
pagarba. Pasirodė vyresnė moteris su paketu, kurio Džesė akivaiz- 
džiai laukė. Jį atidariusi ir išvyniojusi paprastą, tačiau stulbinančią 
vakarinę suknelę, Džesė nusišypsojo ir linktelėjo, o pardavėja įdėjo 
suknelę į rudai baltą dėžutę. Džesė sumurmėjo: „Dėkoju“ ir pasuko 


* Džonas Gelbraitas (John Kenneth Galbraitb, 1908-2006) — amerikiečių 
ekonomistas, vienas garsiausių XX a. ekonomikos teoretikų. 


** Džonas Ganteris (John Guntber, 1901-1970) - amerikiečių žurnalistas ir rašytojas, 
išgarsėjęs sociopolitiniais veikalais. 

durų link net nepasirašiusi už pirkinį. Ričardą šita scena taip pake- 
rėjo, kad jis vos sugebėjo išsisukti su ja nesusidūręs, kai ji žengė ant 
šaligatvio ir įšoko į taksi. 

Ričardas susistabdė kitą automobilį ir paliepė vairuotojui sekti 
įkandin. Pravažiuojant pro nedidelį daugiabutį, prie kurio jie pa- 
prastai išsiskirdavo, jam pasidarė bloga. Nieko nuostabaus, kad ji 
taip ir nepakvietė jo užeiti. Džesės taksi pavažiavo dar šimtą metrų ir 
sustojo priešais šaunų šiuolaikišką namą su uniformuotu durininku. 
Tas žengė pirmyn, atidavė pagarbą ir atidarė taksi dureles. Ričardo 
sutrikimą pakeitė pyktis. Jis šoko iš taksi ir nudrožė prie durų, už 
kurių pradingo ji. 

— Iš tavęs dvidešimt penki centai, bičiuli, — šūktelėjo balsas 
įkandin. 

— Oi, atsiprašau, — susigėdo Ričardas ir taksi vairuotojui padavęs 
penkis dolerius grąžos nebelaukė. 

— Dėkui, bičiuli, — tarstelėjo vairuotojas. - Kažkam šiandien ti- 
krai pasisekė. 

Ričardas prasibrovė pro protestuojantį durininką ir sugebėjo pri- 
sivyti į liftą bežengiančią Florentiną. Ji žiūrėjo tiesiai jam į akis ir 
negebėjo nė žodžio išlementi. 

— Kas tu? — pasiteiravo Ričardas, kai užsidarė lifto durelės. 

— Ričardai, — ji užsikirto. — Vis norėjau tau viską papasakoti, bet 
taip ir nepasitaikė tinkamos progos. 

— Taip ir norėjai viską papasakot, — metė jis, sekdamas iš lifto prie 
jos buto durų. — Vyniojai mane visokiais melais kone tris mėnesius. 
Ką gi, atėjo laikas išgirsti teisybę. 

Florentina nebuvo mačiusi Ričardo įpykusio, įtarė, jog taip nu- 
tinka labai retai. Jis šiurkščiai prasistūmė vos jai atidarius duris ir 
apsidairė bute. Koridoriaus gale buvo didelė svetainė su dailiu rytie- 


tišku kilimu ir stilingais baldais. Priešais šoninį staliuką, ant kurio 

puikavosi vaza su šviežiomis gėlėmis, stovėjo prašmatnus senovinis 
laikrodis. Kambarys buvo gražus net vertinant pagal Ričardo namų 
standartus. 

— Dailią vietelę gali sau leisti pardavėja, — pastebėjo jis. — Įdomu, 
kuris tavo meilužis už tai moka? 

Florentina apsisuko ir taip tvojo jam per skruostą, kad net delną 
sugėlė. 

— Kaip tu drįsti! - suriko. - Nešdinkis iš mano namų. 

Dar girdėdama, kaip taria šiuos žodžius, pati pradėjo verkti. Ji 
nenorėjo, kad jis išeitų, niekada. Ričardas ją apkabino. 

— O, Dieve, atsiprašau, — tarė jis. — Pasakiau baisų dalyką. Mel- 
džiu, atleisk man. Tiesiog aš taip tave myliu ir maniau, kad taip gerai 
tave pažįstu, o dabar supratau, jog nieko apie tave nežinau. 

— Ričardai, aš taip pat tave myliu, atsiprašau, kad tau sudaviau. 
Nenorėjau tavęs apgaudinėti. Čia nieko daugiau nėra, prisiekiu, — 
jos balsas užlūžo. 

— Aš to nusipelniau, — tarė jis ir pabučiavo ją į kaktą. 

Jie kurį laiką stovėjo susikibę, nieko nekalbėdami, paskui susmu- 
ko ant sofutės ir liko sėdėti nejudėdami. Jis švelniai ją glostė, kol ji 
liovėsi verkusi, tada įslydo pirštais į plyšį tarp dviejų viršutinių jo 
marškinių sagų. Ričardas, regis, nenorėjo atlikti kito ėjimo. 

— Ar nori miegoti su manimi? — tyliai paklausė ji. 

— Ne, - atsakė jis, — noriu su tavim nemiegoti. 

Daugiau nekalbėdami jiedu lėtai nurengė vienas kitą ir pirmą 
kartą pasimylėjo, švelniai ir droviai, baimindamiesi užgauti, despe- 
ratiškai trokšdami patenkinti. Galiausiai Florentina padėjo galvą jam 
ant peties. 

— Myliu tave, — tarė Ričardas. - Pamilau vos išvydęs. Ar tekėsi už 
manęs? Po galais, nė nenutuokiu, kas tu per viena, Džese, nei kuo tu 


užsiimi, tačiau žinau, kad likusį gyvenimą privalau praleisti su tavimi. 

— Noriu tekėti už tavęs, Ričardai, bet pirmiausia privalau papa- 
sakoti teisybę. 

Ji apklojo jų nuogus kūnus jo švarku ir ėmė porinti visą istoriją 
apie save ir baigė paaiškindama, kodėl dirba B/oomingsdales. Jai bai- 
gus, jis nieko nepasakė. 

— Ar lioveisi mane mylėjęs? — išsigando ji. - Dabar, kai žinai, kas 
iš tikrųjų esu? 

— Mieloji, — labai tyliai pasakė Ričardas, — privalau tau šį tą pasa- 
kyti. Mano tėvas neapkenčia tavo tėvo. 

— Ką čia kalbi? 

— Vienintelį kartą, kai namuose girdėjau minint tavo tėvo pavar- 
dę, manasis baisiai įtūžo ir pareiškė, kad vienintelis Abelio Rosnovs- 
kio gyvenimo tikslas - sunaikinti Kainų šeimą. 

— Kaip suprasti? Bet kodėl? — sukrėsta stebėjosi Florentina. - Nie- 
kad negirdėjau apie tavo tėvą. Iš kur jie apskritai vienas kitą pažįsta? 
Tikriausiai tu klysti. 

Dabar atėjo Ričardo eilė papasakoti Florentinai viską, ką bėgant 
metams motina buvo jam papasakojusi apie ilgalaikę dviejų vyrų 
nesantaiką. 

— Dieve mano. Tikriausiai šiame kontekste tėvas ir minėjo Judą, 
kai po dvidešimt penkerių metų pakeitė bankininką, — tarė ji. - Ką 
darysim? 

— Abiem pasakysim teisybę, - nesutriko Ričardas. — Kad susipa- 
žinom atsitiktinai, įsimylėjom ir norim tuoktis, ir kad jie nieku gyvu 
nepakeis mūsų nuomonės. 

— Luktelkim kelias dienas, — pasiūlė Florentina. 

— Kodėl? — nustebo Ričardas. - Manai, kad tavo tėvas pajėgus 
atkalbėti tave nuo santuokos? 

— Tikrai ne, mielasis, — atitarė ji, atrėmusi pakaušį jam į petį. — 


Tačiau pasiaiškinkim, gal galima jiems pranešti kaip nors švelniai, 

neužgriūnant kaip perkūnas iš giedro dangaus. Šiaip ar taip, gal jų 
jausmai visai ne tokie stiprūs, kaip tu nupasakojai. Juk sakei, kad 
incidentas su /nterstate Airways įvyko prieš porą metų. 

— Abu sureaguos dar ir kaip stipriai, pamatysi. Mano tėvas įnirštų 
vien pamatęs mus kartu, jau nekalbant apie ketinimą tuoktis. 

- Juo labiau turime priežastį palikti viską susigulėti. Turėsime lai- 
ko sugalvoti geriausią būdą. 

Jis vėl ją pabučiavo 

— Myliu tave, Džese. 

— Florentina. 

— Dar ir prie šito teks pratintis, - pasiskundė Ričardas. —- Myliu 


tave, Florentina. 


Per kitas keturias savaites Florentina su Ričardu išsiaiškino viską, 
ką tik sugebėjo apie ilgalaikę tėvų nesantaiką: Florentina nuskrido 
į Čikagą paklausinėti mamos, kuri stebėtinai norėjo išsipasakoti šia 
tema, o paskui užvertė krikštatėvį lavina rūpestingai suformuluotų 
klausimų, kurie atskleidė Džordžo nusivylimą tėvo, kaip jis apibū- 
dino, „manija“. Ričardas aiškinosi kuisdamasis po tėvo dokumentų 
spintą ir ilgai kalbėdamasis su motina, kuri aiškiai davė suprasti, kad 
neapykanta abipusė. Sulig kiekvienu atradimu darėsi aiškiau, kad 
nebus lengvo būdo pranešti naujieną apie meilę. 

Ričardas visokeriopai stengėsi, kad Florentina pamirštų proble- 
mą, su kuria, abu žinojo, pagaliau teks susidurti. Jiedu apsilankė te- 
atre, popietę praleido čiuožinėdami, o sekmadieniais ilgai vaikščiojo 
po Centrinį parką ir visada dar nesutemus atsidurdavo lovoje. Flo- 
rentina lydėjo Ričardą į Niujorko „Jankių“ varžybas, ko vis dar ne- 


galėjo įsivaizduoti, ir į koncertą Niujorko filharmonijos salėje, kurią 

ji dievino. Ji atsisakė patikėti, kad jis griežia violončele, kol Ričardas 
nesurengė jai asmeninio rečitalio jos bute. Kai jis baigė jos mėgstamą 
Bacho siutą, Florentina entuziastingai paplojo. 

— Netrukus teks jiems pasakyti, — tarė jis, dėdamas ant stalo stry- 
ką ir ją apkabindamas. 

— Suprantu. Tiesiog nenoriu skaudinti tėvo. 

— Ir aš, — atsiliepė jis. 

Ji išvengė jo žvilgsnio. 

— Kitą penktadienį tėtis grįš iš Memfio. 

— Tebūnie penktadienis, — nesiginčijo Ričardas ir taip stipriai ją 
prisispaudė, kad ji vos galėjo kvėpuoti. 

Pirmadienio rytą Ričardas grįžo į Harvardą. Jiedu kiekvieną 
vakarą kalbėdavosi telefonu ryžtingai apsisprendę, kad niekas jų 


nesustabdys. 


Penktadienį Ričardas grįžo iš Harvardo anksčiau nei paprastai ir po- 
pietę praleido dviese su Florentina jos bute. Paskui abudu stovėjo ant 
Penkiasdešimt septintosios ir Parko kampo šviečiant raudonam pėsčių- 
jų šviesoforo signalui, Ričardas atsisuko į Florentiną, dar kartą pasitei- 
ravo, ar ji nori už jo tekėti, tada iš kišenės išsitraukė mažą raudonos 
odos dėželę, atidarė ir ant trečio jos kairės rankos piršto užmovė žiedą 
su deimantų apsuptu safyru, tokį gražų, kad Florentinos akyse pasirodė 
ašaros. Jis tobulai tiko. Praeiviai keistai juos nužiūrinėjo, stovinčius ant 
gatvės kampo, susikibusius, nepaisančius žalio šviesoforo signalo. Kai 
pagaliau jie šviesoforą pastebėjo, pasibučiavo ir nudrožė į priešingas pu- 
ses susitikti su tėvais. Susitarė po visko susitikti Elorentinos bute. 

Florentina tikslingai drožė į „Barono“ viešbutį šypsodamasi pro 


ašaras ir kartkartėmis pažvelgdama į žiedą, kuris gaubė pirštą toks 

keistas, toks naujas. Jai dingojosi, kad visų praeivių žvilgsniu traukia 
didingas safyras, kuris labai gražiai atrodė greta senovinio jos mėgs- 
tamiausio žiedo. Palietusi papuošalą ji pajuto įgavusi drąsos, nors 
artinantis prie viešbučio žingsnis vis lėtėjo. 

Registratorius pranešė, kad jos tėvas apartamentuose kartu su 
Džordžu Novaku, ir paskambino pranešti, jog ji kyla į viršų. Liftas 
pakilo į keturiasdešimt antrą aukštą gerokai per greitai, ir Elorentina 
sudvejojo prieš palikdama saugų jo prieglobstį. Ji kurį laiką viena 
pastovėjo koridoriuje, paskui tyliai pabeldė į duris. Abelis atidarė 
akimirksniu. 

— Florentina, kokia maloni staigmena! Užeik, brangioji, šiandien 
nesitikėjau tavęs sulaukti. 

Džordžas Novakas stovėjo prie lango ir žvelgė į Parko aveniu. Jis 
atsisuko pasveikinti krikštaduktės ir pastebėjo, kad Florentina aki- 
mis meldžia jį išeiti. Jei jis pasiliks, ji galiausiai neteks drąsos. „Išeik, 
išeik, išeik“, — kartojo ji mintyse. Džordžas tučtuojau pajuto jos 
nerimą. 

— Turiu grįžti prie darbo, Abeli. Tas nelemtas maharadža atvyksta 
šįvakar. 

— Liepk jam dramblius pastatyti „Plazos“ aikštelėje, — draugiškai 
pajuokavo Abelis. — Kad jau Florentina atėjo, pasilik dar taurelei. 

Džordžas dirstelėjo į Florentiną: buvo akivaizdu, ką ji nori 
pasakyti. 

— Ne, Abeli, turiu eiti. Ponas užims visą trisdešimt trečią aukštą ir 
tikisi, kad jį pasitiks mažų mažiausiai viceprezidentas. Netrukus su- 
sitiksim, dukrele, — tarė bučiuodamas Florentiną į skruostą ir trum- 
pam suspausdamas glėbyje, tarsi nujaustų, kad jai reikia pastiprini- 
mo. Vos Džordžas išėjo, Florentina panorėjo, kad būtų pasilikęs. 

— Kaip sekasi B/oomingsdales? — pasiteiravo Abelis, švelniai taršy- 
damas jos plaukus. — Ar jau pasakei, kad netrukus jie neteks geriau- 


sios kada turėtos jaunesniosios vadybininkės? Tikrai nustebs išgirdę, 

kad kitas Džesės Kovats darbas bus atidaryti Edinburgo „Baroną“, — 
jis garsiai nusikvatojo. 

— Aš išreku, — pareiškė Florentina, droviai tiesdama kairiąją ran- 
ką. Nesugalvojo, ką pridurti, todėl tiesiog laukė jo reakcijos. 

— Kiek per staiga, ar ne? — kiek labiau nei šiek tiek sukrėstas pa- 
stebėjo Abelis. 

— Ne visai, tėveli. Mudu jau kurį laiką susitikinėjame. 

— Ar aš pažįstu tą vaikiną? Ar mes buvome susitikę? 

— Ne, tėveli, nebuvote. 

— Iš kur jis atsirado? Iš kur kilęs? Ar lenkas? Kodėl taip jį slėpei, 
Florentina? 

— Jis ne lenkas, tėveli, jis bankininko sūnus. 

Abelis išbalo, stvėrė savo gėrimą ir nurijo vienu mauku. Floren- 
tina tiksliai žinojo, kas darosi tėvo galvoje, kai jis pylėsi dar išgerti, 
todėl ji greitai išpylė teisybę: 

— Jis vardu Ričardas Kainas. 

Abelis atsisuko veidu į ją. 

— Viljamo Kaino sūnus? — primygtinai paklausė. 

— Taip. 

— Kaip tu galėjai bent pagalvoti apie vedybas su Viljamo Kaino 
sūnumi? Ar žinai, ką tas žmogus man padarė? 

— Tikriausiai. 

— Nė numanyti negali, — suriko Abelis ir išpylė begalinę kaltini- 
mų tiradą, kuri tik įtikino Florentiną, kad tėvas pašėlo. Galiausiai ji 
pertraukė. 

— Nepasakei nieko, ko dar nežinočiau. 

— Nieko, jaunoji panele? - šūktelėjo jis. - Ar žinojai, kad Viljamas 
Kainas kaltas dėl mano geriausio draugo mirties? Jis privertė Deivisą 
Lerojų nusižudyti ir, tuo nepasitenkinęs, norėjo įvaryti į bankrotą 
mane. Jei Deividas Mekstonas nebūtų atėjęs į pagalbą, Kainas būtų 


atėmęs mano viešbučius ir pardavęs juos nė nesvarstęs. Kur dabar aš 

būčiau, jei tada jis būtų taip pasielgęs? Tau būtų pasisekę, jei būtum 
pardavėja B/oomingsdales. Ar svarstei apie tai, Florentina? 

— Taip, tėti, dar daug apie ką galvojau pastarąsias dvi savaites. 
Mums su Ričardu šiurpą kelia judviejų vienas kitam juntama neapy- 
kanta. Šiuo metu ir Ričardas kalbasi su tėvu. 

— Ką gi, galiu tau papasakoti, kaip jis reaguos, — atkirto Abe- 
lis. — Jis įnirš. Tas žmogus niekad neleis, kad jo tobulasis anglosaksų 
kilmės sūnelis vestų tave, todėl gali ramiai pamiršti šitą beprotišką 
sumanymą! — jo balsas vėl pakilo iki riksmo. | 

— Negaliu pamiršti, tėti, - ramiai pasakė Florentina. - Mudu my- 
lime vienas kitą, mums reikia jūsų palaiminimo, ne pykčio. 

— Paklausyk manęs, Elorentina, — išrėžė dabar jau raudonu nuo 
įtūžio veidu Abelis. — Draudžiu tau dar kada matytis su tuo jaunuo- 
liu! Ar girdi mane? 

— Taip, girdžiu. Tačiau nesiskirsiu su Ričardu todėl, kad tu ne- 
kenti jo tėvo. 

Ji pajuto, jog, stipriai gniaužia pirštą su žiedu ir šiek tiek virpa. 

— Nieko nebus, — Abelio veido spalva vis tamsėjo. - Niekada ne- 
pritarsiu šitai santuokai. Mano paties dukra meta mane dėl to niekšo 
Kaino sūnaus! Sakau, tu už jo netekėsi! 

— Aš tavęs neapleidžiu. Jei prireiks, pabėgsiu, tačiau niekada neiš- 
tekėčiau tau nepasakiusi, — ji girdėjo, kad balsas dreba. - Tačiau man 
dvidešimt vieneri, ir aš tekėsiu už Ričardo. Meldžiu, tėti, susipažink 
su juo. Tada pradėsi suprasti, kodėl puoselėju jam tokius jausmus. 

— Jam niekada nebus leista įžengti į mano namus. Nenoriu pažin- 
ti nė vieno Viljamo Kaino vaiko! Niekada, girdi? 

— Tada tu man nepalieki kitos galimybės, tik rinktis tarp judvie- 
jų. 

— Florentina, jei ištekėsi už to jaunuolio, paliksiu tave be skatiko. 
Be skatiko, girdi mane? - jo tonas kiek suminkštėjo. — Pasitelk sveiką 
protą, mergyt, pamiršk jį. Tu jauna, daugybė kitų vyrų viską padary- 
tų, kad tik galėtų tave vesti. 

— Man nereikia daugybės kitų vyrų, — atkirto Florentina. — Suti- 
kau žmogų, už kurio ketinu tekėti, ir ne jo kaltė, kad jis yra savo tėvo 
sūnus. Nė vienas iš mūsų tėvų nepasirinkome. 

— Jei tavo šeima tau nepakankamai gera, tada pirmyn! Prisiekiu, 
nenorėsiu, kad man girdint dar būtų minimas tavo vardas! — suriau- 
mojo Abelis ir nusisuko į langą. 

— Tėti, mes susituoksim. Nors mums nereikia jūsų leidimo, pra- 
šome tavo palaiminimo. 

Abelis atsisuko. 

— Tu laukiesi? Todėl? 

— Ne, tėti. 

— Tu su juo miegojai? 

Klausimas sukrėtė Florentiną, tačiau ji nesudvejojo. 

— Taip, — atsakė, — ne kartą. 

Abelis užsimojo ir smogė jai per veidą. Smakru nuvilnijo kraujo 
srovelė, Florentina vos nenugriuvo. Ji apsisuko, išlėkė iš kambario 
ir paspaudė lifto mygtuką. Atsidarius durims iš lifto išėjo Džordžas. 
Florentina probėgšmais nužvelgė sutrikusį krikštatėvį, puolė į liftą ir 
pradėjo maigyti mygtukus. Džordžas stebeilijosi į ją verkiančią, kol 
durys lėtai užsidarė, ir ji dingo iš akių. 

Florentina sėdo į taksi ir nuvažiavo tiesiai į savo butą, pakeliui 
servetėle baksnodama prakirstą lūpą. Ričardas jau buvo ten, laukė 
prie įėjimo, nuleidęs galvą, visas apgailėtinas. 

Iššokusi iš taksi ji nubėgo prie mylimojo, viršuje atrakino duris, 
įėjo vidun ir pasijuto palaimingai saugi. 

— Myliu tave, Ričardai. 

— Aš irgi tave myliu, — atsakė jis, švelniai ją apkabindamas. 

— Neklausiu, kaip reagavo tavo tėvas, — tarė ji, desperatiškai į jį 
kabindamasi. 

— Nebuvau matęs jo tokio įpykusio, — ėmė pasakoti Ričardas. — 


Išvadino tavo tėvą melagiu ir apgaviku, ne daugiau nei išsišokėliu 

lenkų imigrantu. Teiravosi, kodėl nenoriu vesti merginos iš savo 
aplinkos. 

— Ką atsakei? 

— Pasakiau, kad tokios nuostabios būtybės kaip tu negali pakeisti 
kokio nors prideramo šeimos bičiulio duktė, ir jis visiškai neteko 
savitvardos. Grasino palikti mane be skatiko, jei vesiu tave, — tęsė 
Ričardas. - Kada jie pagaliau supras, kad mums nė velnio nerūpi jų 
pinigai? Bandžiau kreiptis pagalbos į motiną, tačiau net jai nepavyko 
suvaldyti tėvo pykčio. Jis paliepė jai nešdintis iš kambario. Niekad 
nemačiau, kad jis anksčiau būtų taip elgęsis su mama. Ji verkė, o tai 
tik dar labiau paskatino mane apsispręsti. Palikau jį sakinio nebai- 
gus. Dievai žino, tikiuosi, jis neatsigriebs ant Virginijos su Liuse. 
Kaip sekėsi tau? 

— Jis man smogė, — labai tyliai pratarė Florentina. — Pirmą kartą 
gyvenime. Tikriausiai nudėtų tave, jei užtiktų mus kartu. Ričardai, 
mielasis, turim nešdintis, kol jis dar mūsų nesurado, tikrai pirmiau- 
sia ieškos šitame bute. Aš taip bijau. 

— Nereikia bijoti, Florentina. Šįvakar išvyksim ir nusibelsim kuo 
toliau, eina jie abu po paraliais. 

— Kiek tau reikės laiko susikrauti daiktus? - pasiteiravo Florentina. 

— Nė kiek. Nebegaliu grįžti namo. Tu susikrauk, ir išvyksim. Tu- 
riu maždaug šimtą dolerių ir violončelę, kuri vis dar tavo miegamaja- 
me. Tad ar sutiksi tekėti už šimtą dolerių kišenėje teturinčio vyruko, 
kuris ketina užsidirbti čirpindamas gatvėje? 

— Spėju, pardavėjai nėra ko geriau ir tikėtis, - kuisdamasi krepšyje 
atsakė Elorentina. — Tik pagalvokit, svajojau būti išlaikoma moteris. 
O tu, be abejonės, tikėjaisi kraičio. Ką gi, aš turiu du šimtus dvylika 
dolerių ir American Express kortelę. Tu skolingas man penkiasdešimt 
šešis žalius, Ričardai Kainai, bet priimsiu išmoką po dolerį per me- 


tus. 

Po trisdešimties minučių Florentina buvo susikrovusi daiktus. 
Tada atsisėdo prie rašomojo stalo, brūkštelėjo raštelį ir paliko jį ant 
stalelio prie lovos. 

Ričardas sustabdė taksi. Florentinai palengvėjo matant, koks jis 
ramus per krizę, dėl to ir pati jautėsi labiau užtikrinta. 

— Į Aidlvaildą, — tarė jis, sudėjęs į bagažinę tris Florentinos laga- 
minus ir violončelę. 

Oro uoste jie užsisakė bilietus į San Fransiską; Aukso Vartų mies- 
tą pasirinko paprasčiausiai dėl to, kad žemėlapyje jis atrodė labiausiai 
nutolęs nuo Niujorko. 

Septynios trisdešimt Amerikos oro linijų Super Constellation 
1049 išvairavo į pakilimo taką septynių valandų skrydžiui. Ričardas 
padėjo Florentinai prisisegti saugos diržą. Ji nusišypsojo. 

— Ar žinai, kaip stipriai aš tave myliu, pone Kainai? 


— Taip, manau, jog žinau, ponia Kain, - atsakė jis. 

Abelis su Džordžu pakilo į Florentinos butą praėjus kelioms mi- 
nutėms po to, kai ji su Ričardu išvažiavo į oro uostą. 

Abelis jau gailėjosi, kad sudavė dukteriai. Jis nenorėjo nė pagalvoti 
apie gyvenimą be savo vienintelio vaiko. Jei tik spėtų pasiekti ją, kol 
dar ne per vėlu, gal švelniai įtikinėjant pavyktų atkalbėti nuo vedybų 
su Kainų atžala. Jis buvo pasiruošęs pasiūlyti viską, viską, kad tik tos 
vestuvės neįvyktų. 

Džordžas paskambino du kartus, tačiau niekas neatidarė, todėl 
Abelis atrakino raktu, kurį Florentina buvo palikusi nenumatytiems 
atvejams. Vyrai apžiūrėjo visus kambarius, nesitikėdami ją rasti. 

— Tikriausiai ji jau išvažiavo, — tarė Džordžas, įeidamas į miegamą- 
jį, kuriame stovėjo Abelis. 

— Taip, bet kur? — spėliojo tas, tikrindamas tuščius stalčius. Tada 
prie lovos pastebėjo jam adresuotą voką ir prisiminė, kad paskutinį- 
kart vokas jam buvo paliktas prie lovos, kurioje nebuvo miegota. Jis 


atplėšė laišką. 


Mielas tėveli, 

prašau, atleisk man, kad bėgu, tačiau myliu Ričardą ir neapleisiu 
jo tik dėl to, kad tu neapkenti jo tėvo. Mes ketiname susituokti, ir jūs 
niekaip tam nesutrukdysite. Jei bent pabandysi kokiu nors būdu jam 
pakenkti, lygiai taip pat sužeisi ir mane. 

Nė vienas iš mudviejų neketiname grįžti į Niujorką tol, kol ne- 


protinga ilgalaikė nesantaika tarp mūsų ir Kainų šeimos nepasibaigs. 

Myliu tave labiau, nei gali įsivaizduoti ir visada jausiuosi tau 
dėkinga už tai, ką dėl manęs padarei. 

Meldžiuosi, kad tai nebūtų mūsų santykių pabaiga, tik tol, 
kol tu susivoksi. Nesivaikyk vėjo laukuose — neprotinga laikytis 
to, kas jau praėjo. 


Tavo mylinti dukra, 
Florentina. 


Abelis susmuko ant lovos ir padavė laišką Džordžui. Perskaitęs 
Džordžas bejėgiškai pasiteiravo: 

— Ar ką nors galime padaryti? 

— Taip, Džordžai. Noriu, kad mano dukra grįžtų, net jei tai reikš, 
kad teks turėti reikalų su tuo niekšu Kainu. Tik vienu esu tikras: jis 
norės sutrukdyti toms vestuvėms, kad ir ką tektų paaukoti. Paskam- 
bink jam. 

Džordžas kiek užtruko, kol sužinojo niekur neskelbiamą Vilja- 
mo Kaino namų telefono numerį. Naktinis apsaugininkas „Lesterio“ 
banke galiausiai jį padiktavo Džordžui primygtinai tvirtinant, jog 
tai nenumatytas atvejis šeimoje. Abelis sėdėjo ant lovos tylėdamas, 
su Florentinos laišku rankoje ir vis skaitė lenkišką patarlę, kurios iš- 
mokė dar visai mažutę Florentiną. Dabar dukra ją citavo. Džordžui 
paskambinus į Kainų rezidenciją atsiliepė formalus balsas. 

— Ar galiu pasikalbėti su ponu Viljamu Kainu? — pasiteiravo 
Džordžas. 

— Kaip perduoti, kas skambina? 

— Ponas Abelis Rosnovskis, — pasakė Džordžas. 

— Pažiūrėsiu, ar jis namuose, pone. 

— Tikriausiai tai Kaino vyresnysis liokajus. Nuėjo paieškoti, — 
pasakė Džordžas, perduodamas ragelį Abeliui. Abelis laukė, pirštais 


barbendamas į staliuką prie lovos. 

— Kalba Viljamas Kainas. 

— Čia Abelis Rosnovskis. 

— Nejaugi? — Viljamas kalbėjo lediniu balsu. — Ir kada tiksliai 
sugalvojai pripaišyti mano sūnui savo dukterį? Be abejonės, tada, kai 
nepasisekė taip įtartinai sukelti mano banko bankrotą. 

— Nebūk toks prakeiktas... — Abelis susitvardė. — Aš noriu, kad 
tų vestuvių nebūtų, nė kiek ne mažiau nei tu. Tik šiandien apskri- 
tai sužinojau apie tavo sūnaus egzistavimą. Myliu savo dukterį netgi 
labiau, nei neapkenčiu tavęs, ir nenoriu jos prarasti. Ar galėtume 
susitikti ir kartu ką nors sugalvoti? 

— Ne, - atkirto Viljamas. — Anksčiau to paties tavęs klausiau, 
pone Rosnovski, o tu labai akivaizdžiai pasakei, kur ir kada mes kitą 
kartą susitiksim. 

— Kas gero bus, jei dabar kapstysimės praeityje, Kainai? Jei žinai, 
kur jie, gal pavyks juos sustabdyti. Juk tu irgi to nori. Ar tu toks 
velniškai išdidus, kad stovėsi ir žiūrėsi, kaip tavo sūnus veda mano 
dukterį, užuot padėjęs... 

Telefonas išsijungė sulig žodžiu „padėjęs“. Abelis įkniaubė veidą į 
delnus ir pravirko. Džordžas nuvežė jį atgal į „Baroną“. 

Visą tą vakarą ir visą kitą dieną Abelis, naudodamasis visa įmano- 
ma įtaka, pasitelkęs visus kontaktus ieškojo Florentinos. Netgi pa- 
skambino jos motinai, kuri patyrė malonumą duodama jam supras- 
ti, kad jai duktė jau prieš kurį laiką papasakojo apie Ričardą Kainą. 

— Skambėjo gana gražiai, - pareiškė ji. 

— Ar žinai, kur jie dabar? — nevilties apimtas pasiteiravo Abelis. 

— Taip, žinau. 

— Kur? 

— Pats išsiaiškink, — dar kartą trakštelėjo telefono ragelis. 

Per kelias kitas dienas Abelis įdėjo skelbimus į laikraščius, netgi 


išpirko radijo eterio laiką. Bandė pasitelkti ir policiją, tačiau jie tik 

paskelbė bendrą paiešką, nes Florentinai jau buvo dvidešimt vieneri. 
Galiausiai jis pasidavė tikimybei, kad Florentina ištekės už Kainų 
atžalos jam nespėjus jos rasti. 

Daugybę kartų perskaitęs dukters laišką Abelis nusprendė, kad 
niekada nebandys kaip nors tam jaunuoliui pakenkti. Tačiau tėvas — 
tai visai kas kita. Jis, Abelis Rosnovskis, kone ant kelių atsiklaupęs 
maldavo žmogaus, o tas nė nesiklausė. Vos pasitaikys galimybė, jis 
pabaigs su Viljamu Kainu kartą ir visiems laikams. Džordžą pradėjo 
bauginti seno draugo ryžto intensyvumas. 

— Gal atšaukti tavo kelionę į Europą? — pasiteiravo. 

Abelis buvo visiškai pamiršęs, kad dvejus metus atidirbusi B/oo- 
mingsdales mėnesio pabaigoje Florentina planavo lydėti jį į Europą. 
Dukra turėjo atidaryti du, Edinburgo ir Kanų, „Baronus“. 

— Negalima atšaukti, — atsakė jis, nors dabar jam buvo nebesvar- 
bu, kas atidarys viešbučius, ir ar jie apskritai bus atidaryti. — Kol 
manęs nebus, Džordžai, toliau ieškok Florentinos. Tačiau, jei rasi, 
neišsiduok. Ji neturi žinoti, kad šnipinėju; jei sužinos, niekada man 
neatleis. Geriausiai būtų pamėginti per Zofiją, tačiau būk atsargus, 
nes ji tikrai išnaudos savo labui viską, kas benutiktų. 

— Ar nori, kad Osbornas ką nors darytų su „Lesterio“ akcijomis? 

— Ne, kol kas nieko. Dabar netinkamas metas pribaigti Kainą. Kai 
tai padarysiu, noriu būti tikras, kad jis nebeatsigaus. Kuriam laikui 


palikime Kainą ramybėje. Dabar susitelkime į Elorentinos paieškas. 


Po trijų savaičių Abelis atidarė Edinburgo „Baroną“. Ant kalvos 
Šiaurės Atėnuose įsikūręs viešbutis atrodė tikrai didingai. Prieš ati- 
darydamas naują viešbutį Abelis pats viską patikrindavo, nes žinojo, 


kad būna klientus nuviliančių smulkmenų: nedidelė elektros iškrova 

nuo nailoninio kilimo siekiant elektros jungiklio, kambarių tarnyba, 
apsireiškianti tik po keturiasdešimties minučių, ar guminės pagalvė- 
lės, susisukančios už ausies. 

Žiniasklaida laukė, kad atidarymo ceremoniją pradės Florentina 
Rosnovski, tad Sunday Express gandų skiltyje buvo užsiminta apie 
nesantaiką šeimoje ir pranešta, kad Čikagos Baronas nebuvo kaip 
įprasta džiugus ir energingas. Abelis neįtikinamai paneigė spėjimus 
atsikirsdamas, kad jam jau per penkiasdešimt — ne tas amžius ener- 
gijai trykšti, šitaip pasakyti jam patarė atstovas spaudai. Žiniasklai- 
dos tai neįtikino, ir kitos dienos Dai/y Mai! pasirodė išgraviruotos 
bronzinės plokštelės, surastos atliekų konteineryje už viešbučio, 


nuotrauka: 


Edinburgo „Baroną“ 
1956 m. spalio 17 d. atidarė Florentina Rosnovski 


Abelis išskrido į Kanus. Dar vienas prašmatnus viešbutis, šį kar- 
tą su vaizdu į Viduržemio jūrą, tačiau tai nepadėjo atsikratyti min- 
čių apie Florentiną. Dar viena išmesta plokštelė, šįkart išgraviruota 
prancūziškai. 

Abeliui ėmė kelti baimę mintis, kad teks praleisti visą gyvenimą 
taip ir nepamačius dukters. Kad įveiktų vienatvę, jis miegojo su ke- 
liomis labai prašmatniomis ir keliomis tikrai pigiomis moterimis. Nė 
viena nepadėjo. Vienintelė būtybė, kuri tikrai rūpėjo Abeliui, šiuo 
metu priklausė Viljamo Kaino sūnui. 

Prancūzija nebejaudino, tad vos užbaigęs verslo reikalus Abelis iš- 
skrido į Boną, kur užbaigė derybas dėl pirmojo Vokietijos „Barono“ 
vietos. Jis nuolat susisiekdavo telefonu su Džordžu, tačiau Florenti- 
na dingo kaip į vandenį. Be to, pasigirdo trikdančių naujienų apie 


Henrį Osborną. 

— Jis vėl baisiausiai įsiskolino bukmekeriams, — pasakė Džordžas. 

— Juk įspėjau, kad paskutinį kartą laiduoju, — pastebėjo Abelis. — 
Nuo to laiko, kai neteko kongresmeno posto, jis nieko nevertas. Grį- 
žęs sutvarkysiu šitą reikalą. 

— Jis grasina, —- pasakė Džordžas. 

— O kas čia naujo? Manęs tai nejaudina, — atkirto Abelis. — Pasa- 
kyk jam, kad ir ko jis nori, turės palaukti, kol sugrįšiu. 

— Kada ketini grįžti? 

— Po trijų savaičių, daugių daugiausiai - po keturių. Noriu ap- 
žiūrėt kelias vietas Turkijoje ir Egipte. Ten pradėjo statyti Hiltonas ir 
Mariotas, noriu išsiaiškinti, kodėl. 

Abelis daugiau nei tris savaites praleido ieškodamas vietos sta- 
tyboms arabų šalyse. Patarėjų atsirado daugybė, ne vienas tvirtino 
esąs princas ir tikino, kad turi realios įtakos giminaičiui arba labai 
artimam draugui, reikalingam ministrui. Tačiau visada paaiškėdavo, 
jog arba ministras ne tas, arba giminaitis pernelyg tolimas. Abelis 
neturėjo nieko prieš papirkinėjimą, jei kyšis atsidurdavo tinkamose 
rankose, o Artimuosiuose Rytuose bakšišas atrodė tarsi verslo kultū- 
ros dalis. Amerikoje viskas būdavo atliekama kiek slapčiau, tačiau 
Henris Osbornas visada žinodavo, kuriuos pareigūnus reikia paglo- 
boti. Po dvidešimt trijų dienų dulkėse, smėlyje ir karštyje su stikli- 
ne vandens be viskio Abelis padarė tik vieną tvirtą išvadą: patarėjų 
prognozės dėl Artimųjų Rytų naftos atsargų svarbos yra tikslios, ir 
Persijos įlankos valstybėms prireiks daugybės viešbučių, tad „Barono 
grupei“ reikia tučtuojau pradėti planuoti, jei nenori atsilikti. 

Abelis išskrido į Stambulą, kur tučtuojau rado puikią vietą vieš- 
bučiui su vaizdu į Bosforą vos už šimto metrų nuo Britanijos kon- 
sulato. Srovėdamas ant ką tik įsigytos kol kas bergždžios žemės jis 
prisiminė, kada paskutinį kartą čia lankėsi, ir įsikirto į sidabro apy- 


rankę, kuri išgelbėjo jam gyvybę. Jis tarsi iš naujo išgirdo minios 

riksmus ir vėl pabūgo, netgi pasidarė bloga, nors praėjo daugiau nei 
trisdešimt metų. 

Išvargęs kelionėse Abelis parskrido į Niujorką. Nesibaigiančių 
skrydžių metu jis galvojo kone vien apie Florentiną. Kaip visada už 
muitinės vartų laukė Džordžas. Jo veido išraiška nieko nesakė. 

— Kokios naujienos? — pasiteiravo Džordžo įsitaisydamas ant 
užpakalinės kadilako sėdynės, kol vairuotojas į bagažinę krovė jo 
lagaminus. 

— Kelios geros, kelios blogos, — atsakė Džordžas, spausdamas myg- 
tuką, kuris pakėlė stiklo užsklandą tarp vairuotojo ir keleivio sekcijų 
automobilyje. —- Florentina susisiekia su Zofija. Ji gyvena nedideliame 
namelyje San Fransiske su keliais draugais iš Redklifo laikų. 

— Ištekėjusi? 

— Taip. 

Kurį laiką abu tylėjo. 

— O Kainų vaikis? 

— Įsidarbino banke. Atrodo, daug kur jo nepriėmė, dalinai dėl to, 
kad pasklido gandai, jog nebaigė kurso Harvardo verslo mokyklo- 
je, tačiau labiausiai dėl to, kad visi bijojo supykdyti tėvą. Galiausiai 
įsidarbino Amerikos banke kasininku. Kur kas prasčiau, nei galėjo 
tikėtis su savo kvalifikacija. 

— O Florentina? 

— Ji dirba vadybininko padėjėja drabužių parduotuvėje Wžyout 
Columbus greta Aukso Vartų. Taip pat ji bandė iš kelių bankų pasi- 
imti paskolą. 

— Kodėl? Ar turi kokių sunkumų? — neramiai paklausė Abelis. 

— Ne, ieško kapitalo, kad galėtų atidaryti savo parduotuvę. 

— Kokios sumos ji prašė? 

— Trisdešimt keturių tūkstančių dolerių išsinuomoti nedideliam 


pastatui Nob Hile. 

"Trumpais pirštais belsdamas į automobilio lango stiklą Abelis 
svarstė Džordžo naujienas. 

— Pasirūpink, kad ji gautų tuos pinigus, Džordžai. Padaryk taip, 
kad atrodytų, jog tai įprasta banko paskola, ir pasirūpink, kad nebūtų 
įmanoma atsekti iki manęs. 

— Kaip pasakysi, Abeli. 

— Pranešk man visus jos ėjimus, kad ir nereikšmingus. 

— O jaunuolio? 

— Man jis nerūpi, — atkirto Abelis. - O kokios blogos naujienos? 

— Vieni rūpesčiai su Henriu Osbornu. Atrodo, jis skolingas visam 
miestui. Taip pat esu įsitikinęs, kad šiuo metu vienintelis jo pajamų 
šaltinis esi tu. Jis vis dar grasina, kad praneš valdžiai, jog vos perėmęs 
grupę toleravai kyšius ir kad jis suorganizavo papildomą išmoką po 
gaisro senajame Čikagos „Ričmonde“. Sako, kad susirašęs visas smul- 
kmenas nuo pirmos jūsų pažinties dienos ir kad dabar aplankas jau 
trijų colių storio. 

— Su juo susitvarkysiu ryte, - pasakė Abelis. 

Likusį kelią iki Manhatano Džordžas dėstė Abeliui visus grupės 
reikalus iki pat šios dienos. Viskas buvo patenkinamai, išskyrus per- 
sonalo maištą Lagoso „Barone“. Tokie valdžios perėmimai niekada 
nekėlė Abeliui nerimo. Revoliucionieriai netrukus suprasdavo, kad 
nėra viešbutininkai, o norint prisikrauti kišenes pinigų reikia klientų. 

Kitą rytą norėdamas susitikti paskambino Henris Osbornas. Jis 
atrodė senas ir susitaršęs, kadaise lygus ir dailus veidas buvo išvagotas 
raukšlių. Buvęs kongresmenas nė žodeliu neužsiminė apie trijų colių 
storio aplanką. 

— Man reikia šiokios tokios pagalbos, kad įveikčiau sunkų laiko- 
tarpį, - pasiskundė Osbornas. — Truputį nesiseka. 

— Ir vėl savo, Henri? Savo amžiuje turėtum būti protingesnis. Su 


moterimis ir žirgais esi apsigimęs nevykėlis. Kiek tau reikia šįkart? 

— Dešimt tūkstančių visiškai mane išgelbėtų, - pasakė Henris. 

— Dešimt tūkstančių! — šūktelėjo Abelis, spjaute išspjovė žo- 
džius. — Kas, tavo manymu, aš esu? Aukso kasykla? Praėjusį kartą 
buvo tik penki tūkstančiai. 

— Infliacija, - mėgino pajuokauti Henris. 

— Tai paskutinis kartas, ar supranti? — pabrėžė Abelis, traukda- 
mas čekių knygutę. - Dar kartą ateisi elgetauti, Henri, išbrauksiu 
tave iš valdybos ir paliksiu be cento. 

— Tu tikras draugas, Abeli. Prisiekiu, daugiau nė cento. Niekada 
daugiau. - Jis ištraukė Romeo ir Džiuljetos figūrėlę iš įrenginio orui 
drėkinti ant Abelio stalo. - Dėkoju, Abeli. Tikrai nesigailėsi. 

Osbornas išėjo, išpapsėdamas ir savo cigarą. Abelis palaukė, kol 
užsidarys durys, o tada paskambino Džordžui. Tas pasirodė po aki- 
mirkos. 

— Kiek jis norėjo šįkart? — pasiteiravo. 

— Dešimties tūkstančių, — atsakė Abelis, — tačiau pasakiau, kad 
tai paskutinis kartas. 

— Jis sugrįš, - pasakė Džordžas. — Norėčiau, kad būtų galima 
lažintis. 

— Geriau negrįžtų, — atsakė Abelis. — Aš su juo baigiau. Kad ir 
ką jis darė dėl manęs anksčiau, dabar viskas baigta. Ar yra kokių 
naujienų apie mano mergaitę: 

— Viskas gerai, bet, atrodo, neklydai dėl Zofijos. Ji reguliariai 
skraido į Vakarų pakrantę jų aplankyti. 

— Velnio boba, - burbtelėjo Abelis. 

— Ponia Kain taip pat porą kartų buvo. 

— O Kainas? 

— Jokių ženklų, kad jis suminkštėjo. 


— Tai vienintelis tarp mūsų bendras dalykas, - pastebėjo Abelis. 

— Aš susitariau dėl paskolos Florentinai su San Fransisko Kro- 
kerio nacionaliniu banku, — tęsė Džordžas. — Ji susitarusi su pasko- 
lų pareigūnu susitikti kitą pirmadienį. Sutartis atrodys kaip įprasta 
banko paskolos perdavimo sutartis, be jokių ypatingų nuolaidų. Tie- 
są sakant, palūkanos bus puse procento didesnės nei įprasta, todėl 
Florentinai nekils jokios dingsties įrarinėti. Niekas nepasakys, kad 
paskola teikiama su jūsų garantu. 

— Dėkui, Džordžai, puikiai sutvarkei. Lažinuosi iš dešimties do- 
lerių, kad per dvejus metus mergaitė ją atiduos ir niekada neprašys 
kitos paskolos. 

— Aš statau penkis prieš vieną, — pasakė Džordžas. - Kodėl nesi- 
lažinai su Henriu? Jis didesnis mulkis. 

Abelis nusijuokė. 


— Pranešk man, Džordžai, viską, ko ji imasi. Viską. 

Perskaitęs Tado Koeno ketvirtinę ataskaitą Viljamas sutriko. Ko- 
dėl Rosnovskis nieko nedaro su savo akcijomis „Lesteryje“, kai te- 
trūksta tik dviejų procentų, kad įsigaliotų septintas įstatų straipsnis 
ir galėtų reikalauti vietos valdyboje? Viljamas sudrebėjo vien nuo to- 
kios minties. Sunku patikėti, kad Rosnovskis bijo Vertybinių popie- 
rių ir biržų komisijos, ypač kai Eizenhauerio administracija nerodo 
jokio noro tęsti pirminį tyrimą. 

Viljamas susižavėjo perskaitęs, kad Henris Osbornas vėl turėjo 
finansinių sunkumų, o Rosnovskis vėl už jį laidavo. Jis galėjo tik 
spėlioti, kiek ilgai tai tęsis ir ką tokio Osbornas turi prieš Rosnovskį, 
kad gali vis prašinėti daugiau. Ar Rosnovskis turi savų problemų? 
Gal dukra primygtinai reikalauja, kad užsitęsusi neapykanta baigtųsi 
visiems laikams, o gal jis pats vaikystę praleido be skatiko? Koeno 
ataskaitoje taip pat buvo naujausi duomenys apie „Barono grupės“ 
reikalus. Viešbutis Londone dirbo nuostolingai, o Lagoso „Baro- 
nas“ buvo išėjęs iš rikiuotės. Kitais atžvilgiais kompanija vis stiprėjo, 
o Rosnovskis įvairiose pasaulio vietose statė aštuonis naujus viešbu- 
čius. Viljamas kelis kartus perskaitė iškarpą iš Sunday Express, pra- 
nešančią, kad Florentina Rosnovski neatidarė Edinburgo „Barono“, 
pagalvojo apie sūnų, tada užvertė aplanką ir užrakino seife. 

Viljamas gailėjosi, kad nesusitvardė kalbėdamasis su Ričardu. 
Nors ir netroško, kad jo žmona taptų Rosnovskio mergaitė, geriau, 
kad nebūtų šitaip negrąžinamai atsukęs nugaros savo vieninteliam 
sūnui. Keitė maldavo už Ričardą, jie ilgai ir karčiai ginčijosi, ir 


laikas nieko neišsprendė. Keitė išbandė visas taktikas, nuo švelnaus 

įkalbinėjimo iki ašarų, tačiau Viljamo niekas nejaudino. Virginijai ir 
Liusei nereikėjo jam priminti, kad ilgisi brolio. 

— Niekas nebekritikuoja mano piešinių, — pasiskundė Virginija. 

— Turėjai omeny, storžieviškai? — pasiteiravo motina. Virginija pa- 
bandė nusišypsoti. 

Liusė užsirakindavo vonioje ir slapčia rašydavo laiškus Ričardui, 
kuris niekaip nesuprato, kodėl jie visada atrodo lyg būtų sušlapę. Nė 
viena mergaičių nedrįso minėti jo vardo tėvo akivaizdoje, įtampa šei- 
moje sukūrė užtvaras. 

Viljamas mėgino daugiau laiko leisti banke, dirbdavo iki vėlaus va- 
karo vildamasis, kad tai padės. Nepadėjo. Bankas reikalavo daugiausia 
energijos kaip tik tuo metu, kai labiausiai reikėjo sulėtinti. Per pasta- 
ruosius dvejus metus jis paskyrė šešis naujus vicedirektorius tikėdama- 
sis, kad šitaip nusimes dalį naštos, tačiau nutiko priešingai. Atsirado 
daugiau darbo, tekdavo priimti daugiau sprendimų. Sumaniausias iš 
jų, Džeikas Tomasas, visai neseniai atsidūręs valdyboje, jau atrodė kaip 
tinkamiausias kandidatas užimti Viljamo kaip valdybos pirmininko 
vietą, jei Ričardas neapleis Rosnovskio mergaitės ir negrįš namo. 

Nors banko pelnas kasmet didėjo, Viljamas susivokė, jog jam ne- 
beįdomu daryti pinigus dėl pinigų. Dabar jis susidūrė su ta pačia pro- 
blema kaip ir Čarlzas Lesteris: nebeturėjo sūnaus, kuriam galėtų palikti 


turtus ir banko valdybos pirmininko vietą. 
———,S,—> 


Sidabrinių vestuvių proga Viljamas nusprendė išsivežti Keitę su 
mergaitėmis į ilgą kelionę po Europą tikėdamasis, kad pavyks išmesti 
iš galvos Ričardą. Jie pirmą kartą skrido į Londoną lėktuvu, Boing 707, 
ir apsistojo „Savojoje“, todėl maloniai prisiminė savo pirmąją kelionę 


į Europą. 

Sentimentų vedami jie keliavo po Oksfordą, paskui nuvažiavo į 
Stradfordą prie Eivono pasižiūrėti „Ričardo III“ su Lorencu Olivjė. 
Tikrai būtų norėję karaliaus kitu vardu. 

Grįždama iš Stenfordo šeimyna stabtelėjo Henlyje prie Temzės 
ir apžiūrėjo bažnytėlę, kurioje Keitė su Viljamu susituokė. Šįkart 
bažnyčiai reikėjo naujų vargonų. Būtų apsistoję ir „Belo“ viešbutyje, 
tačiau čia ir vėl buvo laisvas tik vienas kambarys. Automobilyje pa- 
keliui į Londoną Viljamas su Keite pradėjo ginčytis, ar juos sutuokė 
pastorius Takesberis, ar Dakesberis. Kol pasiekė „Savoją“, bendro 
sprendimo taip ir nepriėmė. Dėl vieno abu buvo linkę sutikti: naujas 
bažnyčios stogas pasirodė gera investicija. 

Lipdamas tąvakar į lovą Viljamas švelniai pabučiavo Keitę 

— Geriausiai išleisti penki šimtai svarų, — pasakė. 

Po savaitės, apžiūrėję viską, ką Anglijoje turi pamatyti visi save 
gerbiantys amerikiečių turistai ir daug daugiau, ką kiti paprastai pra- 
leidžia, Kainai išskrido į Italiją. Romoje Virginijos gimtadienio va- 
karą mergaitės kiek padaugino itališko vyno ir sublogavo, o Viljamas 
šveitė tiek daug skanių makaronų, kad priaugo septynis svarus. Visi 
būtų buvę kur kas laimingesni, jei kartu būtų keliavęs Ričardas, ir 
nors mergaitės tėvui to neminėjo, abi baisiausiai norėjo susipažinti 
su Florentina, nes toji turėjo būti ypatinga. Vieną naktį Keitė stengė- 
si paguosti sriūbaujančią Virginiją. Mergaitė vis kartojo: 

— Kodėl niekas nepasako tėčiui, kad yra dalykų, svarbesnių nei 
išdidumas? 

Viljamas grįžo į Niujorką atsigavęs ir nekantravo pasinerti į dar- 
bą. Per kelias savaites numetė septynis svarus. 

Slenkant mėnesiams jis jautė, kad gyvenimas grįžta į vėžes, nors 
sūnaus labai trūko. Rutina dingo, kai Virginija, vos išsiskleidęs pum- 
puras, pranešė, kad yra susižadėjusi ir ketina ištekėti už Virdžinijos 


universiteto teisės mokyklos studento. Naujiena sukrėtė Viljamą. 

— Ji nepakankamai suaugusi, — pareiškė jis. 

— Virginijai dvidešimt dveji, — atkirto Keitė, — seniai nebe vaikas. 
Viljamai, kaip jautiesi dėl perspektyvos tapti seneliu? — pridūrė Keitė 
ir vos ištarusi pasigailėjo. 

— Ką nori pasakyti? — pasibaisėjo Viljamas. — Ji laukiasi? 

— Dėkui Dievui, ne, - atsakė žmona, o paskui švelniau, tarsi atsi- 
prašinėdama, paaiškino: — Ričardas su Florentina turi kūdikėlį. 

— Iš kur žinai? 

— Ričardas parašė ir pranešė džiugią naujieną, - atsakė Keitė. - Be 
to, jis paskirtas Amerikos banko viceprezidentu. Ar dar ne laikas jam 
atleisti, Viljamai? 

— Niekada, - atkirto vyras ir išėjo iš kambario daugiau netaręs nė 
žodžio. 


Keitė gailiai atsiduso. Jis netgi nepaklausė, berniukas ar mergaitė. 


Virginijos vestuvės įvyko kitų metų kovą, nuostabią pavasario po- 
pietę Švenčiausiosios Trejybės bažnyčioje Bostone. Viljamas visiškai 
pritarė Deivido Telfordo, jauno teisininko, kurį dukra pasirinko gy- 
venimo palydovu, kandidatūrai. 

Virginija norėjo, kad ją palydėtų Ričardas, ir Keitė maldavo Vil- 
jamą pakviesti sūnų į vestuves, bet jis griežtai atsisakė. Nors tai turėjo 
būti laimingiausia diena Virginijos gyvenime, ji būtų atidavusi visas 
dovanas, kad tik tėvas ir Ričardas būtų stovėję kartu, kai visa šeima 
fotografavosi prie bažnyčios. Viljamas gal ir būtų nusileidęs, tačiau 
jis žinojo, kad Ričardas nevažiuos be Rosnovskio mergaitės. 

Vestuvių dieną Ričardas atsiuntė Virginijai dovaną ir telegramą. 
Viljamas įdėjo neišpakuotą dovaną į jos automobilio bagažinę, o te- 


legramos skaityti per priėmimą neleido. 

Abelis sėdėjo prie rašomojo stalo Niujorko „Barone“ laukdamas 
susitikimo su Kenedžio kampanijos lėšų rinkėju, kuris vėlavo jau 
dvidešimt minučių. Kai įėjo sekretorė, Abelis nekantriai barbeno 
pirštais į darbo stalą. 

— Atėjo Frenkas Hoganas, pone. 

Abelis pašoko nuo kėdės. 

— Užeikite, pone Hoganai, — tarė, tapšnodamas konservatyviai 
apsirengusį jaunuolį per nugarą. - Kaip sekasi? 

— Atsiprašau, pone Rosnovski, vėluoju, — pasigirdo su niekuo ne- 
supainiojamas Bostono akcentas. 

— Nė nepastebėjau, - pamelavo Abelis. — Ar ko išgersit? 

— Ne, pone Rosnovski, dėkoju. Kai per dieną turiu tiek susitiki- 
mų, stengiuosi negerti. 

— Visiškai teisingai. Viliuosi, neprieštarausit, jei aš vis dėlto įsi- 
pilsiu, — tarstelėjo Abelis. — Šiandien suplanavau ne tiek jau daug 
susitikimų. 

Hoganas nusijuokė kaip žmogus, kuris savo noru sutiko leisti 
dieną klausydamasis kitų žmonių pokštų. 

Abelis įsipylė viskio: 

— Taigi, kuo galiu jums pasitarnauti, pone Hoganai? 

— Na, pone Rosnovski, tikimės, kad partija ir vėl sulauks jūsų 
paramos. 

— Kaip žinote, pone Hoganai, visada buvau demokratas. Rė- 


miau Frankliną Ruzveltą, Harį Trumaną ir Adlajų Stivensoną, nors 

nesuprantu, ką Stivensonas kalbėjo apie pusę atvejų, — abu vyrai 
apsimestinai nusijuokė. — Taip pat padėjau senam draugui Dikui 
Daliui Čikagoje ir remiu jaunąjį Edą Maskį, kaip žinote, lenkų imi- 
granto sūnų, nuo kampanijos į Meino gubernatoriaus postą tūkstan- 
tis devyni šimtai penkiasdešimt ketvirtaisiais. 

— Praeityje jūs buvote ištikimas partijos rėmėjas, šito nepaneigsi, 
pone Rosnovski, — tarė Hoganas tonu, aiškiai duodančiu suprasti, 
kad plepalams skirtas laikas pasibaigė. - Ir mes, demokratai, ne ma- 
žiau nei buvęs kongresmenas Osbornas mainais suteikėm jums viso- 
kių paslaugų. Nemanau, kad verta leistis į smulkmenas apie nedidelį 
incidentą su /nterstate Airways. 

— Tai buvo labai seniai, — pastebėjo Abelis, - ir pamiršta. 

— Pritariu, — nesiginčijo Hoganas, — tačiau, nors suvokiu, kad 
dauguma savo pastangomis praturtėjusiųjų itin nesirūpina praeiti- 
mi, sutiksite, kad artėjant rinkimams turime būti itin atidūs. Nikso- 
nui patiktų skandalas, kurio galėtų nusitverti šiame lenktynių etape. 

— Mes kuo puikiausiai vienas kitą suprantam, pone Hoganai. Da- 
bar, kai šitai pašalinta, kiek tikitės iš manęs? 

— Mums reikia kiekvieno cento, - Hoganas kalbėjo glaustai, pa- 
sitikėdamas savimi. — Niksoną dosniai remia visoje šalyje, tad var- 
žybos, regis, bus labai įtemptos, ypač jūsiškėje, Ilinojaus valstijoje. 

— Ką gi, - atsakė Abelis, - remsiu Kenedį, jei jis rems mane. Vis- 
kas paprasta. 

— Jis su džiaugsmu jus parems, pone Rosnovski. Niekam ne pa- 
slaptis, kad jūs - lenkų bendruomenės ramstis, o senatorius Kenedis 
puikiai žino apie drąsią poziciją, kurią jūs užėmėte dėl savo tautiečių, 
atsidūrusių darbo stovyklose už geležinės uždangos, jau neminint 
tarnybos kare. Esu įgaliotas pranešti, kad kandidatas jau sutiko per 
kitą agitacinę kelionę į Kaliforniją atidaryti naują jūsų viešbutį Los 
Andžele. 

— Gera naujiena, — pastebėjo Abelis. 

— Taip pat senatorius kuo puikiausiai supranta jūsų troškimą ma- 
tyti Lenkiją tarp palankiausiai vertinamų Jungtinių Valstijų užsienio 
prekybos partnerių. 

— Tai ne daugiau, nei nusipelnėme už tai, ką paaukojome kare, — 
pastebėjo Abelis. Jis trumpai patylėjo. — O kaip tas kitas nedidelis 
reikaliukas? 

— Senatorius Kenedis aiškinasi lenkų kilmės amerikiečių nuomo- 
nę šiuo klausimu, tačiau kol kas nesulaukėme jokių prieštaravimų. 
Savaime suprantama, jis negali priimti sprendimo, kol nėra išrinktas. 

— Savaime suprantama. Ar du šimtai penkiasdešimt tūkstančių 
dolerių padėtų jam priimti sprendimą? 

Frenkas Hoganas nusišypsojo, bet nieko nepasakė. 

— Vadinasi, du šimtai penkiasdešimt tūkstančių dolerių, - kons- 
tatavo Abelis. — Savaitės pabaigoje pinigai bus jūsų kampanijos fon- 
de, pone Hoganai. 

Reikalas buvo baigtas, viskas suderėta, sulygta. Abelis atsistojo. 

— Prašom perduoti senatoriui Kenedžiui mano geriausius linkėji- 
mus ir pasakykit, kad padarysiu viską, kas mano galioje, kad jis taptų 
kitu Jungtinių Valstijų prezidentu. Nemėgau Ričardo Niksono dėl 
nepakenčiamo elgesio su Helena Douglas*, taip pat turiu asmeninių 
priežasčių nenorėti, kad viceprezidentu būtų Kebotas Lodžas. 

— Su džiaugsmu perduosiu jūsų palinkėjimus, - pažadėjo Hoga- 
nas ir ištiesė ranką. — Dėkoju už nuolatinę paramą demokratų parti- 
jai ir konkrečiai kandidatui. 

— Susisieksime, pone Hoganai, —- spausdamas ranką pasakė Abe- 
lis. — Nesiskirčiau su tokiais pinigais nesitikėdamas, kad investicija 
duos grąžos. 


* Helena Douglas (Helen Gabagan Douglas, 1900-1980) - amerikiečių aktorė ir 
politikė. Konfrontacija su R. Niksonu kilo balotiruojantis į JAV Senatą 1950 m. 

— Visiškai jus suprantu. 

Abelis palydėjo svečią iki lifto ir grįžo į kabinetą šypsodamasis. 
Pakėlė telefono ragelį. 

— Paprašyk, kad pas mane ateitų ponas Novakas. 

Džordžas atėjo iš savo kabineto kitoje koridoriaus pusėje po kelių 
minučių. 

— Jei Džekas Kenedis taps prezidentu, manau, viskas sutvarkyta, 
Džordžai. 

— Sveikinu, Abeli, džiaugiuosi. Išsipildys viena didžiausių tavo 
svajonių. Kaip didžiuosis Florentina! 

Išgirdęs dukters vardą Abelis nusišypsojo: 

— Ar žinai, ką ta išdykėlė sugalvojo? — tarė juokdamasis. — Matei 
praėjusio penktadienio Los Angeles Times? 

Džordžas papurtė galvą, ir Abelis padavė jam laikraščio egzem- 
pliorių. Raudonu rašikliu buvo apibrėžta nuotrauka per pusę pusla- 
pio. Džordžas garsiai perskaitė antraštę: 

— „Elorentina Kain atidaro trečią „Florentinos parduotuvę“ Los 
Andžele“. Puiki fotografija, - pakomentavo. 

— Iki metų pabaigos ji planuoja atidaryti ketvirtą, — pasigyrė Abe- 
lis. — „Florentina“ Kalifornijoje netrukus bus tas pats, kas „Balencia- 
ga Paryžiuje. 

Džordžas nusijuokė ir atidavė laikraštį. 

— Negaliu sulaukti, kada „Florentina“ bus atidaryta Niujorke, ti- 
kriausiai Penktojoje aveniu, - tarė Abelis. - Lažinuosi, jai pavyks per 
penkerius metus, daugių daugiausia - per dešimt. Ar nori dar kartą 
lažintis, Džordžai? 

— Aš nesilažinau ir pirmąjį, jei prisimeni, Abeli. Kitaip jau būčiau 
pralošęs dešimt dolerių. 

Abelis pakėlė akis ir kiek tyliau pasiteiravo: 

— Kaip manai, ji atvažiuos pažiūrėti, kaip senatorius Kenedis ati- 


daro naująjį „Baroną“ Los Andžele, Džordžai? 

— Ne, nebent bus pakviestas ir jos vyras. 

— Niekada, — užsispyrė Abelis. — Tas vyrukas nieko vertas. Skai- 
čiau pastarąjį tavo pranešimą. Išėjo iš Amerikos banko, kad dirbtų su 
Florentina; nesugebėjo netgi gero darbo išlaikyti. 

— Tu skaitai atsirinkdamas, Abeli. Juk supranti, kad viskas visai ne 
taip. Kainas atsakingas už kompanijos finansus, o Florentina vado- 
vauja parduotuvėms. Nepamiršk, kad Velsas Fargo pasiūlė jam įsigi- 
jimų skyriaus vadovo vietą, tačiau Elorentina meldė nesutikti ir dėtis 
prie jos. Abeli, privalai susitaikyti su tikrove — jų santuoka pavyko. 
Suprantu, kad sunku tai suvirškinti, tačiau kodėl nenusileidus nuo 
balno ir nesusipažinus su tuo jaunuoliu? 

— Tu mano geriausias draugas, Džordžai, niekas kitas visame pa- 
saulyje nedrįstų šitaip su manimi kalbėti. Todėl niekas geriau už tave 
nežino, kodėl negaliu nulipt, tik ne tol, kol tas niekšas Viljamas Kai- 
nas neparodys, kad nori su manimi susitikti pusiaukelėje. Kol gyvas 
nesulauks, kad aš prieš jį šliaužiočiau. 

— O kas, jei tu mirsi pirmas, Abeli? Judu vienmečiai. 

— Tada aš būsiu nevykėlis, o Florentina viską paveldės. 

— Sakei, kad ji negaus nė cento. Ketinai pakeisti testamentą vai- 
kaičio naudai. 

— Negalėjau, Džordžai. Kai atėjo laikas pasirašyti, paprasčiausiai 
negebėjau. Kas per nesąmonė — tas prakeiktas anūkas galiausiai pa- 
veldės abiejų mūsų turtus. 

Iš vidinės kišenės išsitraukęs piniginę Abelis pervertė kelias senas 
Florentinos nuotraukas, išėmė vieną naujesnę ir padavė Džordžui. 

— Dailus berniukas, - pareiškė Džordžas. 

— Tikrai, — patvirtino Abelis. — Gyva motina. 

Džordžas nusijuokė. 

— Niekada nepasiduosi, tiesa, Abeli? 


— Kaip, tavo manymu, jį vadina? 

— Ką čia šneki? — nustebo Džordžas. — Puikiai žinai, kuo jis vardu. 

— Klausiu, ar numanai, kaip namuose jį vadina? 

— Iš kur man žinoti? — tarė Džordžas. 

— Išsiaiškink, — paprašė Abelis. - Man įdomu. 

— Kaip, tavo manymu, man tai padaryti? - apstulbo Džordžas. — 
Šnipinėti stumdančius vežimėlį po Aukso Vartų parką? 

— Esu tikras, rasi būdą sužinoti, Džordžai, — pareiškė Abelis. — 
Taigi, ką pastaruoju metu girdėjai iš Peterio Parfito? 

— Taip, jis rodo kiek daugiau noro išsiskirti su dviem procentais 
„Lesterio“, tačiau derybose Henriu nepasitikėčiau. Jei tiedu tarsis dėl 
pardavimo, visi žinos, kas vyksta, išskyrus tave, tad galbūt aš galėčiau 
atlikti transakciją? 

— Kurį laiką nieko nedaryk, — paprašė Abelis. - Kad ir kaip ne- 
kenčiu Kaino, nenoriu jokių rūpesčių, kol nežinome, ar Kenedis lai- 
mėjo rinkimus. Jei laimės Niksonas, tą pačią dieną nupirksiu Parfito 
du procentus ir pradėsim vykdyti aptartą planą. Dėl Henrio nesi- 
jaudink - prie Kaino jo nebeprileisiu. Nuo šiol šitai tvarkysiu pats. 

— Vis dėlto jaudinuosi, - atkirto Džordžas. - Jis įsiskolinęs pusei 
Čikagos bukmekerių. Nenustebsiu, jei kurią dieną prašinėdamas ap- 
sireikš Niujorke. 

— Henris daugiau man į akis nelįs. Pastarąjį kartą labai aiškiai 
išdėsčiau, kad iš manęs jis daugiau nė cento neiškaulys. Jei ateis, 
neteks vietos valdyboje, o tai vienintelis jo pajamų šaltinis. 

— Būtent dėl to ir nerimauju, — paaiškino Džordžas. — Kas, jei 
visiškoje neviltyje jis nueis pinigų pas Kainą? 

— Tai neįmanoma, Džordžai. Henris nekenčia Kaino netgi labiau 
negu aš. 

— Kaip gali būti toks tikras? 

— Kaino motina buvo antroji Henrio žmona, — paaiškino Abe- 


lis. — Vos šešiolikos sulaukęs Kainas išmetė Henrį iš namų. 

— Gerasis Dieve, iš kur tu ištraukei šitą informaciją? 

— Nėra nieko, ko nežinočiau apie Viljamą Kainą, — atkirto Abe- 
lis, —- arba Henrį Osborną, kad jau taip. Viską žinau. Tačiau galiu la- 
žintis iš sveikosios kojos, kad nėra nieko, ko jis nežinotų apie mane. 
Todėl kurį laiką tiesiog pakentėkime, tačiau nėra jokios tikimybės, 
kad Henris būtų provokatorius. Jis geriau mirs, nei prisipažins, 
kad jo tikrasis vardas — Vitorijas Tonja ir kad kadaise atsėdėjo už 
sukčiavimą. 

— Ar Henris nutuokia, kad viską žinai? 

— Ne. Metų metus laikau tai paslaptyje. Jei manai, kad koks žmo- 
gus ateityje gali tau grasinti, Džordžai, pasistenk viską sužinoti apie 
jo praeitį. Nepasitikėjau Henriu nuo tada, kai jis, dirbdamas toje 
bendrovėje, pasiūlė išvilioti pinigų iš Didžiosios vakarų draudimo 
kompanijos, nors, be abejonės, pirmas pripažinsiu, kad bėgant me- 
tams jis man buvo labai naudingas. Tačiau taip pat esu įsitikinęs, kad 
ateityje jis man problemų nekels. Todėl pamirškime Henrį ir nusi- 
teikime pozityviau. Kada tikimasi užbaigti Los Andželo „Baroną“? 

— Rugsėjo viduryje. 

— Nuostabu. Kaip tik kelios savaitės iki rinkimų. Atidaręs viešbu- 


tį Kenedis atsidurs visuose pirmuose Amerikos puslapiuose. 


Grįžęs į Niujorką iš bankininkų konferencijos Vašingtone Vilja- 
mas ant rašomojo stalo rado prašymą tučtuojau susisiekti su Tadu 
Koenu. Pamatęs tą pavardę Kainas visada susigūždavo, nes Koenas 
retai būdavo gerų žinių nešėjas. 

Viljamas jau senokai nesikalbėjo su Tadu, nes Abelis Rosnovs- 
kis po nevykusio telefoninio pokalbio Ričardo ir Florentinos vestu- 


vių išvakarėse rūpesčių nekėlė. Ketvirtinės ataskaitos viena po kitos 

paprasčiausiai patvirtindavo, kad Rosnovskis nemėgina nei pirkti, nei 
parduoti banko akcijų. Vis dėlto Viljamas paskambino Koenui asme- 
nine linija. Teisininkas pranešė, kad gavo informacijos, kurios tele- 
fonu aptarinėti nenorėtų. Viljamas pakvietė jį kuo greičiau atvykti. 

Tadas Koenas išdygo Viljamo kabinete po keturiasdešimties 
minučių. Viljamas atidžiai nepertraukdamas jo klausėsi, o baigus 
pastebėjo: 

— Jūsų tėvas nieku gyvu nepateisintų tokių metodų. 

— Nepateisintų ir jūsiškis, — atsakė Tadas, — tačiau jiems neteko 
susidurti su abeliais rosnovskiais. 

— Kas verčia manyti, kad planas pavyks? 

— Prisiminkite Šermano Adamso atvejį. Vos tūkstančio šešių šim- 
tų keturiasdešimt dviejų dolerių viešbučio sąskaita ir vikunijų kai- 
liniai, tačiau koks pragaras užvirė administracijoje. Adamsas buvo 
prezidento patarėjas. Mes žinome, kad Rosnovskis taikosi kur kas 
aukščiau. Todėl jį nublokšti gali būti dar lengviau. 

— Kiek man tai kainuos? 

— Daugių daugiausia dvidešimt penkis tūkstančius, bet gal pa- 
vyks išsisukti ir su mažesne suma. 

— Kaip padaryti, kad Rosnovskis nesuuostų, jog ir aš esu įsitraukęs? 

— Pasitelksim tarpininką, trečią asmenį, kuris net jūsų vardo 
nežinos. 

— Jeigu informacija pasirodys tiksli, ką rekomenduosite daryti? 

— Visas detales nusiųsti į senatoriaus Kenedžio kabinetą, o tada 
nutekinti spaudai. Tai kartą ir visiems laikams pakirstų Rosnovskio 
ambicijas. Susvyravus patikimumui jis jau nebeturėtų įtakos ir jo- 
kiomis aplinkybėmis nepasiektų, kad įsigaliotų septintas „Lesterio“ 
nuostatų punktas, nors ir kontroliuotų aštuonis procentus akcijų. 

— Gali būti, tačiau tik tuo atveju, jei Kenedis taps prezidentu, — 


pastebėjo Viljamas. — Kas bus, jei laimės Niksonas? Visuomenės 

nuomonės tyrimų duomenimis, jis pirmauja. Nejau tikrai galite pa- 
tikėti, kad amerikiečiai į Baltuosius rūmus įsileis Romos kataliką? 

— Kas žino? — nespėliojo Koenas. — Ber jei vis dėlto Kenedžiui 
pavyktų, už dvidešimt penkis tūkstančius turite garantuotą progą 
baigti su Rosnovskiu kartą ir visiems laikams. 

— Bet tik jei Kenedis taps prezidentu... 

Koenas linktelėjo, bet nieko nebepridūrė. 

Viljamas atidarė rašomojo stalo stalčių, išsitraukė didelę čekių 
knygutę su užrašu „Asmeninės lėšos“ ir išvedžiojo skaičius: du, pen- 
ki, nulis, nulis, nulis. Pirmą kartą gyvenime norėjo, kad Baltuosiuo- 


se rūmuose apsigyventų demokratas. 


Abelio viltis, kad Kenedžiui atidarius Los Andželo „Baroną“ 
įvykis atsidurs pirmuosiuose visų Amerikos laikraščių puslapiuose, 
pasirodė pernelyg optimistiška, nes tądien Los Andžele kandidatas 
turėjo tuziną kitokių įsipareigojimų, o kitą vakarą akis į akį susitiko 
su Niksonu televizijos debatų studijoje. Vis dėlto viešbučio atidary- 
mas buvo plačiai nušviestas, o Frenkas Hoganas asmeniškai patikino 
Abelį, kad Kenedis nepamiršo ir kito mažo reikaliuko. 

Kol Kenedis sakė Čikagos Baroną liaupsinančią kalbą, Abelis 


gausioje minioje akimis ieškojo dukters, tačiau jos niekur nebuvo 


matyti. 

Patikrinus rinkimų Ilinojuje rezultatus ėmė atrodyti, kad Džonas 
Kenedis tikrai taps trisdešimt penktuoju Jungtinių Valstijų preziden- 
tu. Švęsdamas nacionalinėje demokratų partijos būstinėje Taimso 
skvere Abelis pakėlė tostą į mero Dalio sveikatą. Namo parsirado tik 
apie penktą valandą ryto. 

— Po paraliais, turiu tiek daug atšvęsti, - pasakė Džordžui. — Keti- 
nu būti kitas... — jis užmigo net nebaigęs sakinio. Džordžas nusišyp- 


sojo ir paguldė Abelį į lovą. 


Viljamas stebėjo rinkimų rezultatus ramiai, savo kabinete Rytų 
Šešiasdešimt aštuntojoje gatvėje. Suskaičiavus balsus Ilinojuje Valte- 
ris Kronkaitas pareiškė, kad reikalas aiškus. Viljamas pakėlė telefono 
ragelį ir surinko Tado Koeno namų numerį. 

— Atrodo, dvidešimt penki tūkstančiai dolerių buvo investuoti 
išmintingai, Tadai, - tepasakė. - Dabar pasistenkime, kad Rosnovs- 
kis neturėtų medaus mėnesio. Geriausias laikas mūsų ėjimui - kai jis 
išvyks į kelionę po Turkiją. 

Viljamas pakabino telefono ragelį ir nuėjo gultis. Buvo nusivylęs, 
kad Niksonui nepavyko nugalėti Kenedžio ir kad jo pusbrolis Henris 
Kebotas Lodžas nebus viceprezidentas. Tačiau pagalvojo, kad nėra to 


blogo... 

Gavęs kvietimą į vieną iš prezidento Kenedžio inauguracinių po- 
kylių Vašingtone Abelis tik su vienu žmogumi norėjo pasidalinti te- 
kusia garbe. Tačiau aptarus sumanymą su Džordžu teko pripažinti, 
kad Florentina nieku gyvu jo nelydės, nebent baigsis ilgalaikė nesan- 
taika tarp jo ir Ričardo tėvo, todėl jam teko eiti vienam. 

Abelis atidėjo kelionę į Europą ir Artimuosius Rytus. Jis negalėjo 
sau leisti nedalyvauti inauguracijoje, tačiau nesunku pakeisti Stam- 
bulo „Barono“ atidarymo datą. 

Specialiai šiai progai Abelis įsigijo naują tamsiai mėlyną tikrai 
konservatyvų kostiumą, ceremonijos dienai užsisakė Deiviso Lero- 
jaus numerį Vašingtono „Barone“, paskui klausėsi jauno prezidento 
inauguracinės kalbos, kupinos vilčių ir pažadų ateičiai. 

— Amerikiečiai, gimę šiame šimtmetyje (Abelis vos vos pateko), 
karo užgrūdinti (Abelis tiko), išmokyti disciplinos rūsčiais taikos 
metais (tiksliai apie Abelį), neklauskit, ką jūsų šalis gali jums suteik- 
ti. Galvokit, ką jūs galite duoti savo šaliai. 

Minia sutartinai pakilo nepaisant sniego, kuriam nepavyko su- 
menkinti puikių naujojo prezidento oratorinių sugebėjimų poveikio. 

Abelis grįžo į viešbutį džiugiai susijaudinęs. Jis išsimaudė po 
dušu, pasipuošė taip pat šiai progai įsigytu fraku ir baltu kaklaraiš- 
čiu, bet tyrinėdamas savo plačią povyzą veidrodyje turėjo pripažinti, 
kad nėra elegancijos etalonas. Jo siuvėjas padarė ką galėjo (per pas- 
taruosius penkerius metus pasiuvo Abeliui tris naujus vis didesnio 
dydžio vakarinius kostiumus). Elorentina būtų jį griežtai sukritika- 
vusi dėl papildomų colių, dėl dukters jis būtų pasistengęs pasikeisti. 
Kodėl mintys vis grįžta prie Florentinos? Abelis pasitaisė apdovano- 


jimus. Pirmiausia lenkų veteranų medalis, paskui —- apdovanojimai 

už tarnybą dykumoje ir Europoje, o tada — medaliai, kaip juokais 
vadino, už pagirtiną tarnybą tarp peilių ir šakučių. 

Vašingtone tą vakarą vyko iš viso septyni inauguraciniai poky- 
liai, Abelio kvietimas kreipė jį į DC Armory. Jis atsisėdo kamputyje, 
skirtame lenkų demokratams iš Niujorko ir Čikagos. Jie turėjo daug; 
ką atšvęsti. Edmundas Maskis pateko į senatą, dar dešimt lenkų de- 
mokratų buvo išrinkti į kongresą. Niekas neminėjo dviejų naujai 
išrinktų lenkų respublikonų. Abelis linksmai dalijosi prisiminimais 
su senais draugais, kartu kūrusiais Amerikos lenkų kongresą. Visi 
teiravosi, kur Florentina. 

Staiga visa salė pašoko ant kojų ir ėmė džiaugsmingai šūkauti 
sveikinimus. Abelis atsistojo pažiūrėti, dėl ko visas šitas sambrūz- 
dis, ir pamatė, kaip į pokylių salę žengia prezidentas Kenedis ir jo 
žavioji žmona. Jie pabuvo apie penkiolika minučių, šnektelėjo su 
keliais rūpestingai parinktais svečiais ir vėl išėjo. Nors ir paliko savo 
staliuką, kad strategiškai atsistotų jam ant kelio, su prezidentu Abelis 
nekalbėjo, tačiau pavyko atkreipti Kenedį lydinčioje svitoje einančio 
Frenko Hogano dėmesį. 

— Pone Rosnovski, koks netikėtas susitikimas. 

Abelis norėjo paaiškinti tam vaikiščiui, kad jam atsitiktinumų 
nebūna, tačiau buvo ne laikas ir ne vieta. Hoganas paėmė jį už pa- 
rankės ir greitai nusivedė už didelės marmuro kolonos. 

— Šiuo metu neturiu daug ką pasakyti, pone Rosnovski, turiu 
laikytis prezidento, tačiau manau, jog netolimoje ateityje sulauksite 
mūsų skambučio. Savaime suprantama, šiuo metu prezidentas turi 
itin daug susitikimų. 

— Savaime suprantama, - nesiginčijo Abelis. 

— Tačiau viliuosi, — tęsė Hoganas, — kad jūsų atveju viskas paaiš- 
kės kovo pabaigoje arba balandžio pradžioje. Leiskite man pirmam 
jus pasveikinti, pone Rosnovski. Esu įsitikinęs, kad išskirtinai tar- 


nausite prezidentui. 

Abelis stebėjo, kaip Hoganas tikrąja to žodžio prasme išbėga, kad 
pasivytų prezidento svitą, kurie jau ropštėsi į limuzinų atviromis du- 
relėmis vorą. 

— Atrodai savimi patenkintas, — pastebėjo vienas iš Abelio draugų 
lenkų, kai jis grįžo prie staliuko ir užpuolė kietą didkepsnį, koks 
nieku gyvu nebūtų patiektas „Barono“ viešbutyje. — Gal Kenedis pa- 
kvietė tave tapti naujuoju valstybės sekretoriumi? 

Visi nusijuokė. 

— Dar ne, — atkirto Abelis, — tačiau valstybės sekretorius bus 
mano naujas viršininkas, - sumurmėjo panosėje. 

Kitą rytą, aplankęs Čenstakavos Dievo Motinos lenkų koplyčią 
Nacionalinėje šventovėje, kur vėl pradėjo galvoti apie Florentiną, jis 
išskrido atgal į Niujorką. 

Vašingtono nacionaliniame oro uoste tvyrojo chaosas, tad Abelis 
galiausiai parsirado į Niujorko „Baroną“ trimis valandomis vėliau, 
nei planavo. Kartu pavakarieniauti atėjęs Džordžas suprato, kad vis- 
kas gerai, kai Abelis užsakė didelį butelį Dom Perignon. 

— Šįvakar švenčiame, — tarė Abelis. — Pokylyje sutikau Hoganą, 
per kitas kelias savaites mano paskyrimas bus patvirtintas. Oficialiai 
bus pranešta tikriausiai tada, kai grįšiu iš Artimųjų Rytų. 

— Sveikinu, Abeli, nėra kito, kuris būtų labiau nusipelnęs tos 
garbės. 

— Dėkui, Džordžai. Galiu patikinti, kad ir tau bus atlyginta ne 
danguje, nes kai viskas taps oficialu, man nesant ketinu paskirti tave 
įgaliotuoju „Barono grupės“ prezidentu. 

Džordžas įsipylė sau šampano. Jie jau buvo įpusėję butelį. 

— Kaip manai, kiek šįkart užtruksi, Abeli? 

— Tikrai tris savaites. Prieš skrisdamas į Turkiją atidaryti Stambu- 
lo „Barono“ noriu įsitikinti, kad arabai manęs neapiplėš iki paskuti- 
nio siūlo. Manau, pakeliui dar užsuksiu į Paryžių ir Londoną. 


Džordžas įpylė Abeliui dar vieną taurę šampano. 

Mėgindamas išspręsti Londono „Barono“ problemas su valdyto- 
ju, kuris dėl visų nesėkmių buvo linkęs kaltinti Anglijos profsąjun- 
gas, Anglijoje Abelis užtruko tris dienas ilgiau, nei planavo. Londono 
„Baronas“ pasirodė viena iš nedaugelio Abelio nesėkmių, tik jis nie- 
kaip negalėjo išsiaiškinti, kodėl viešbutis nuolat dirba nuostolingai. 
Tikriausiai būtų jį uždaręs, tačiau „Barono grupei“ reikėjo atstovybės 
Anglijos sostinėje, net jei ir žlugusį lyderį. Jis vėl atleido valdytoją, 
paskyrė naują ir išskrido į Paryžių. 

Kontrastas Prancūzijos sostinėje sukrėtė. Paryžiaus „Baronas“ Ra- 
spai bulvare buvo vienas sėkmingiausių grupės viešbučių. Kartą, nors 
tėvai visada nenoriai pripažįsta, kad vienas vaikų vis dėlto yra numy- 
lėtinis, Abelis prisipažino Florentinai, kad šis viešbutis — jo mėgsta- 
miausias. Čia viską rado taip, kaip ir būtų norėjęs, tad prieš išskrisda- 
mas į Artimuosius Rytus Paryžiuje praleido tik dvi dienas. 

Abelis buvo numatęs statybos vietas penkiose Persijos įlankos vals- 
tybėse, tačiau statomas buvo tik Rijado „Baronas“. Jei būtų jaunesnis, 
Abelis porai metų įsikurtų Artimuosiuose Rytuose ir pats viską išsi- 
aiškintų, tačiau negalėjo ištverti smėlio ir kaitros, jam buvo sudėtinga 
baiminantis arešto susilaikyti nuo dvigubo viskio, todėl visus reikalus 
atidavė į jaunesnio viceprezidento rankas ir išskrido į Turkiją. 

Pastaraisiais metais Abelis kelis kartus lankėsi Turkijoje: vis užmes- 
davo akį, kaip kyla Stambulo „Baronas“. Jam Konstantinopolis visada 
buvo ypatingas miestas, tad ir prisiminė jį senuoju pavadinimu. Abelis 
laukė viešbučio atidarymo šalyje, iš kurios išplaukė į Ameriką pradėti 
naujo gyvenimo. 

Nė nepradėjus krauti lagaminų dar viename prezidentiniame nu- 
meryje Abelis sulaukė penkiolikos pakvietimų, visų maždaug tuo pa- 


čiu metu, prieš atidarant viešbutį. Visas tuntas veltėdžių, besitikinčių, 

jog bus pakviesti į atidarymą, išdygo lyg burtų lazdele mostelėjus. Ta- 
čiau tarp jų buvo keletas kvietimų, maloniai nustebinusių Abelį, nes 
juos atsiuntė žmonės, kurių niekaip nepavadinsi veltėdžiais, būtent 
JAV ir Anglijos ambasadoriai. Kvietimui į senąją Anglijos ambasa- 
dą buvo ypač sunku atsispirti, nes jau kone keturiasdešimt metų ten 
nesilankė. | 

Tą vakarą Abelis vakarieniavo su seru Bernardu Barausu, Jos Di- 
denybės ambasadoriumi Turkijoje. Savo nuostabai Abelis buvo paso- 
dintas ambasadoriaus žmonos dešinėje, anksčiau jam niekada nebuvo 
suteikta tokia garbė. Vakarienei pasibaigus jis stebėjo nuostabų seną 
anglišką paprotį: damos išėjo iš kambario, o vyrai ėmė aptarinėti svar- 
besnius reikalus papsėdami cigarus prie porto ar brendžio. 

Abelis kartu su JAV ambasadoriumi Flečeriu Vorenu buvo pakvies- 
tas į sero Bernardo kabinetą. Seras Bernardas aplenkė Voreną, nes pa- 
sikvietė vakarienės Čikagos Baroną, dar neviešėjusį savo ambasadoje. 

— Anglai visada buvo įžūlūs lenktynininkai, — pastebėjo Vorenas, 
prisidegdamas ilgą kubietišką cigarą. 

— Šį tą galiu pasakyti ir apie amerikiečius, — atkirto seras Bernar- 
das: — Jie niekada nesusipranta nugalėti. 

Abelis klausėsi dviejų ambasadorių geraširdiškų pasierzinimų nie- 
kaip nesuprasdamas, kodėl buvo pakviestas į tokį asmeninį susiėjimą. 
Seras Bernardas pasiūlė jam taurę aukščiausios klasės portveino, ir Vo- 
renas pasakė tostą. 

— Už Abelį Rosnovskį. 

Seras Bernardas taip pat pakėlė taurę. 

— Kaip suprantu, sveikinimai pačiu laiku, — pasakė. 

Abelis išraudo ir skubiai pažvelgė į Voreną tikėdamasis, kad jis pa- 
dės jam išsisukti. 

— Oi, nejau išleidau katę iš maišo, Flečeri? — nustebo seras Bernar- 


das. — Sakei, kad paskyrimas paviešintas, seni. 

— Gana įprasta, — pastebėjo Vorenas, — kad anglas negali išsaugoti 
paslapties. 

— Ar tai todėl taip ilgai nepastebėjote, kad mes kariaujame su Vokie- 
tija? — atsikirto seras Bernardas. 

— O tada pasirodėme, kad garantuotai laimėtume? 

— Ir susižėrėte visą šlovę, — pastebėjo seras Bernardas. 

Amerikos ambasadorius nusijuokė. 

— Aš sakiau, kad oficialiai bus paskelbta po kelių dienų. 

Abu vyrai žvelgė į Abelį, kuris tebetylėjo. 

— Ką gi, tikriausiai būsiu pirmas, kuris jus pasveikino, jūsų eksce- 
lencija, — tarė seras Bernardas. — Linkiu visokeriopos sėkmės naujose 
pareigose. 

Abelis visas išraudo garsiai išgirdęs kreipinį, kurį pastaruosius kelis 
mėnesius taip dažnai patylomis kuždėjo skutimosi veidrodėliui. 

— Žinot, turėsit priprasti prie kreipinio „jūsų ekscelencija“, — kal- 
bėjo britų ambasadorius, — ir prie daugybės kur kas blogesnių dalykų, 
ypač visų tų prakeiktų priėmimų, kuriuose turėsit lankytis dieną naktį. 
Jei jau dabar turit svorio problemų, tai bus niekis palyginus su tuo, 
kaip atrodysit baigęs tarnybą. Tikriausiai išgyvensit tik dėl Šaltojo karo. 
Maistas Rytų bloke toks baisus, kad galiausiai gal net neteksite svorio. 

Amerikiečių ambasadorius nusišypsojo. 

— Šaunuolis, Abeli, ir aš noriu palinkėti visokeriopos sėkmės. Kada 
pastarąjį kartą buvot Lenkijoje? 

— Buvau grįžęs tik kartą, trumpam, prieš porą metų, - papasakojo 
Abelis, — nuo tada vis noriu grįžti. 

— Ką gi, grįšit su triumfu, — pastebėjo Vorenas. — Ar žinote, kur 
mūsų ambasada Varšuvoje? 

— Ne, nežinau, - prisipažino Abelis. 

— Vieta ne visai prasta, — pastebėjo seras Bernardas, — įvertinus, 


kad jūs, kolonistai, neturėjot tvirtos padėties Europoje iki pat Antrojo 

pasaulinio karo. Tačiau patalpos bauginančios. Noriu tikėtis, kad jūs 
ką nors ten patvarkysit, pone Rosnovski. Viena telieka — pastatyti „Ba- 
rono“ viešbutį Varšuvoje. Tai mažiausia, ko jie tikisi iš emigranto. 

Apimtas euforijos Abelis kvatojo mėgaudamasis apgailėtinais sero 
Bernardo juokeliais. Suvokė, kad kiek padaugino portveino, tačiau 
jautėsi susitaikęs su savimi ir su pasauliu. Negalėjo sulaukti, kada galės 
pranešti naujienas Florentinai. Netrukus apie paskyrimą bus paskelbta 
oficialiai. Mergaitė taip juo didžiuosis. Galiausiai jis apsisprendė: vos 
nusileidęs Niujorke išskris į San Fransiską ir viską sutvarkys. Taip se- 
niai to norėjo ir pagaliau rado dingstį. Kaip nors privers save pamėgti 
Kaino vaikį. Kuo jis ten vardu — Ričardas? Taip, Ričardas. Galų gale 
priėmęs sprendimą Abelis pajuto užplūstant palengvėjimą. 

Kai visi trys vyriškiai galiausiai prisijungė prie damų svetainėje, 
Abelis pasakė šeimininkui: 

— Man jau derėtų grįžti, jūsų ekscelencija. 

— Atgal į „Baroną“, - pastebėjo seras Bernardas. — Leiskite palydėti 
jus iki automobilio, bičiuli. 

Prie durų atsisveikindama ambasadoriaus žmona nusišypsojo Abe- 
liui ir pasakė: 

— Kaip suprantu, man nederėtų žinoti, pone Rosnovski, tačiau svei- 
kinu su pareigomis. Turėtumėte labai didžiuotis, kad grįžtate į gimtąją 
šalį kaip svarbiausias jus priglaudusios valstybės atstovas. 

— Taip ir yra, - paprastai prisipažino Abelis. 

Seras Bernardas palydėjo jį marmuro laiptais prie automobilio. Vai- 
ruotojas atidarė dureles. 

— Labanakt, Rosnovski. Sėkmės Varšuvoje. Beje, tikiuosi, jog pir- 
moji vakarienė britų konsulate patiko. 

— Tiesą sakant, ne kartą čia vakarieniavau, sere Bernardai. 

— Buvai čia anksčiau, seni? Tikrindami svečių knygą tavo pavar- 


dės neradome. 

— Ne, - pasakė Abelis. - Dažniausiai valgydavau virtuvėje su virė- 
ja. Nemanau, kad ir ten laikytų svečių knygą. 

Sėsdamas ant galinės automobilio sėdynės Abelis nusišypsojo. Jis 
matė, kad seras Bernardas nėra tikras, tikėti juo ar ne. 

Važiuodamas į „Baroną“ jis barbeno pirštais į šoninį langą ir niū- 
niavo panosėje. Būtų norėjęs grįžti į Ameriką jau kitą rytą, tačiau ne- 
galėjo atšaukti kvietimo vakarieniauti su Flečeriu Vorenu Amerikos 
konsulate kitą vakarą. „Vargu ar taip pasielgtų būsimasis ambasado- 
rius“, — tarsi girdėjo sakant serą Bernardą. 

Vakarienė pas Amerikos ambasadorių taip pat praėjo smagiai. 
Abelis buvo priverstas papasakoti susirinkusiesiems, kodėl pasitaikė 
valgyti britų konsulato virtuvėje, visi klausėsi nustebę ir sužavėti. Jis 
nebuvo tikras, ar dauguma jų tiki pasakojimu, kaip jis vos neprarado 
rankos, tačiau visi žavėjosi sidabro apyranke ir tą vakarą vadino Abelį 


„jūsų ekscelencija“. 

Kitą rytą Abelis pakirdo anksti, nekantravo grįžti į Ameriką. 

DC-8 išskrido į Belgradą, kur išstovėjo šešiolika valandų. Buvo 
pasakyta, kad kažkas negerai su nusileidimo pavara. Abelis sėdėjo 
oro uosto laukiamajame siurbčiodamas neįmanomą gerti jugoslaviš- 
ką kavą ir naršė visus žurnalus anglų kalba. Jis negalėjo nepastebėti 
skirtumo tarp Britanijos konsulato Turkijoje ir užkandinės komu- 
nistų valdomoje šalyje. Pagaliau DC-8 pakilo, tačiau tik tam, kad 
vėl nusileistų Amsterdame. Šį kartą keleiviams buvo pasakyta sėsti į 
kitą lėktuvą. 

Aidlvailde Abelis nusileido išbuvęs kelionėje trisdešimt šešias va- 
landas ir toks pavargęs, kad vargiai bepaėjo. Išėjęs iš muitinės teri- 
torijos staiga pasijuto apsuptas reporterių, spragsėjo ir blykčiojo fo- 
toaparatai. Abelis tučtuojau pradėjo šypsotis. „Tikriausiai paskelbtas 
pranešimas, - pagalvojo. - Dabar viskas oficialu.“ Jis atsistojo kuo 
tiesiau ir nuėjo lėtai ir oriai, slėpdamas šlubčiojimą. Džordžo niekur 
nebuvo matyti, nes fotografai be ceremonijų stumdė vienas kitą, kad 
tik galėtų nufotografuoti. 

Pagaliau Abelis pamatė minios pakraštyje stovintį Džordžą, kuris 
atrodė tarsi susiruošęs į laidotuves, o ne pasveikinti draugą, kuris 
grįžta triumfuodamas. Prie užtvaros žurnalistas, užuot pasiteiravęs, 
kaip jis jaučiasi, būdamas pirmas lenkų kilmės amerikietis, paskirtas 
Amerikos ambasadoriumi Varšuvoje, šūktelėjo: 

— Kaip atsakysit į kaltinimus? 


Vėl spragsėjo fotoaparatai, pasipylė klausimai. 

— Ar kaltinimai pagrįsti, pone Rosnovski? 

— Kiek iš tikrųjų mokėjot kongresmenui Osbornui? 

— Ar neigsite kaltinimus? 

— Ar grįžote į Ameriką, kad stotumėte teisme? 

Jis šūktelėjo per minią Džordžui: 

— Išbogink mane iš čia! 

Džordžas ėmė bruktis pirmyn, šiaip taip pasiekė Abelį, paskui 
prasibrovė atgal pro minią ir įspraudė ant galinės laukiančio kadila- 
ko sėdynės. Abelis pasilenkė ir užsidengė rankomis galvą, nes fotoa- 
paratai nepaliovė blykčioti. Džordžas šūktelėjo vairuotojui judintis. 

— Į „Baroną“, pone Novakai? 

— Ne, į panelės Rosnovski butą Rytų Penkiasdešimt septintojoje 
gatvėje. 

— Kodėl? - nesuprato Abelis. 

— Todėl, kad žurnaliūgos laigo po visą viešbutį. 

— Nesuprantu, — pasiguodė Abelis. — Stambule visi elgėsi taip, 
tarsi būčiau paskirtas ambasadoriumi, o grįžęs namo sužinau, kad 
esu nusikaltėlis. Kas čia, po velnių, vyksta, Džordžai? 

— Ar nori išgirsti viską iš manęs, ar palauksi, kol susitiksi su savo 
advokatu? 

— Savo advokatu? Jau suradai kažką, kas man atstovautų? 

— Trefordą Džilksą, jis geriausias. 

— Ir pats brangiausias. 

— Manau, kad dabar netinkamiausias metas rūpintis pinigais, 
Abeli. 

— Tu teisus. Atsiprašau. Kur jis dabar? 

— Palikau jį teismo rūmuose, tačiau sakė, kad atvažiuos į aparta- 
mentus, vos tik mes ten pasirodysime. 

— Negaliu taip ilgai laukti, Džordžai. Dėl Dievo meilės, papasa- 
kok, kas čia vyksta. 

Džordžas giliai įkvėpė. 

— Gautas orderis tave suimti. 

— Kokie kaltinimai? 

— Valstybės pareigūnų papirkinėjimas. 

— Gyvenime nepapirkinėjau valstybės pareigūnų, — užprotestavo 
Abelis. | 

— Žinau, tačiau papirkinėjo Henris Osbornas, ir, kad ir ką jis 
darė, dabar tvirtina, jog veikė tavo vardu, tavo naudai. 

— Dieve mano, - tarstelėjo Abelis, - nieku gyvu nevertėjo jo sam- 
dyti. Leidau, kad mano sprendimą aptemdytų faktas, jog mudu abu 
nekenčiame Viljamo Kaino. Tačiau man vis tiek sunku patikėti, kad 
Henris jiems ką nors papasakojo, nes taip apkaltino pats save. 

— Henris pradingo, - pareiškę Džordžas. - Prašapo staiga, paslap- 
tingai, o visos jo skolos apmokėtos. 

— Viljamas Kainas, - spjaute išspjovė žodžius Abelis. 

— Neiškapstėme nieko, kas rodytų tuo adresu, - pasakė Džordžas. 

— Kaip tada valdžia išsiaiškino detales? 

— Atrodo, tiesiai į Teisingumo departamentą Vašingtone buvo at- 
siųstas anoniminis paketas su storu aplanku. 

— Išsiųstas iš Niujorko, neabejoju, — pareiškė Abelis. 

— Ne, iš Čikagos. 

Abelis akimirkai nutilo. 

— Henris aplanko išsiųsti negalėjo, — nusprendė pagaliau. — Tai 
nesuvokiama. 

— Kaip gali būti toks tikras? — nesuprato Džordžas. 

— Todėl, kad pasakei, jog visos jo skolos apmokėtos. Teisingumo 
departamentas nemokėtų tokių pinigų, nebent gaudytų Alą Kaponę. 
Henris tikriausiai tą bylą kam nors pardavė. Tačiau kam? Vienu gali- 
me būti visiškai tikri: jis nieku gyvu neatskleistų jokios informacijos 


tiesiogiai Kainui. 

— Tiesiogiai? — nesuprato Džordžas. 

- Tiesiogiai, - pakartojo Abelis. - Gal jis pardavė ją netiesiogiai? 
Kainas galėjo susiorganizuoti tarpininką, kad viską sutvarkytų, jei 
jau žinojo, kad Henris paskendęs skolose ir bukmekeriai jam grasina. 

— Taip galėjo būti, Abeli, ir tikrai nereikia būti superdetektyvu, 
kad išsiaiškintum Henrio finansinių problemų mastą. Tai žinoma 
prie kiekvieno baro stalo Čikagoje. Tačiau nepulkim daryti išvadų, 
kol neišgirdom, ką pasakys advokatas. 

Kadilakas sustojo prie senojo Florentinos buto, kurio Abelis taip 
ir nepardavė vildamasis, kad dukra vieną dieną grįš. Vestibiulyje jau 
laukė Trefordas Džilksas. Įsitaisius bure Džordžas įpylė Abeliui didelį 
stiklą viskio. Jis išmaukė gėrimą vienu gurkšniu ir padavė tuščią sti- 
klą Džordžui, kuris jį vėl pripylė. 

— Pasakykit viską, kas blogiausia, pone Džilksai, - pareiškė Abe- 
lis, — netausokite manęs. 

— Apgailestauju, pone Rosnovski, — pradėjo advokatas. - Ponas 
Novakas papasakojo apie Varšuvą. 

— Tai jau praeitis, - pareiškė Abelis, - nebereikės vargintis viso- 
kiom ekscelencijom. Galit neabejoti, jei paklaustumėte Frenką Ho- 
ganą, jis nė neprisimintų mano vardo. Nagi, pone Džilksai, kas man 
gresia? 

— Jums iškelta septyniolika kaltinimų kyšininkavimu ir pareigū- 
nų papirkinėjimu keturiolikoje skirtingų valstijų. Negalutinai sude- 
rinau Teisingumo departamente, kad jus suims šiuose apartamen- 
tuose rytoj ryte, ir niekas neprotestuos paleidimo už užstatą. 

— Kaip miela, - pastebėjo Abelis. — O kas, jei jiems pavyks įrodyti 
kaltę? 

— Ką gi, manau, kad šį tą pavyks įrodyti, — dalykiškai tarstelėjo 
Trefordas Džilksas. — Tačiau, kol nebus surastas Henris Osbornas, 


jiems bus sunku daugumą tų kaltinimų prikabinti jums. Tik bijau, 

pone Rosnovski, kad didžiausia žala jau padaryta, nepriklausomai 
nuo to, nuteis jus ar ne. 

— Aš tai pernelyg gerai suvokiu, — atsakė Abelis, žvelgdamas į savo 
nuotrauką pirmame Dai/y News puslapyje. —- Noriu, pone Džilksai, 
kad išsiaiškintumėte, kas, po velnių, nupirko tą aplanką iš Henrio 
Osborno. Įtraukit, pasamdykit tiek žmonių, kiek tik reikės. Išlaidos 
man nerūpi. Tik išsiaiškinkit, ir išsiaiškinkit kuo greičiau, nes jei 
paaiškės, kad tai — Viljamo Kaino darbas, užbaigsių su juo kartą ir 
visiems laikams. 

— Pasistenkit daugiau niekur neįsivelti, pone Rosnovski, — tvirtai 
patarė Trefordas Džilksas. — Jūs ir taip gana giliai įklimpęs į mėšlą. 

— Nesijaudinkite, — pažadėjo Abelis, - su Kainu susidorosiu lega- 
liai ir sąžiningai. 

— Atidžiai manęs paklausykit, pone Rosnovski. Kuriam laikui 
pamirškit Viljamą Kainą ir pradėkite jaudintis dėl jums gresiančio 
teismo, nebent jums nesvarbu, jei ateinantį dešimtmetį praleisite ka- 
lėjime. Šį vakarą ne ką daugiau tenuveiksime. Jau pasiunčiau žmones 
ieškoti Osborno, paruošiu trumpą kaltinimus neigiantį pranešimą 
spaudai, kuriame bus teigiama, kad turime visiškai jus reabilituojan- 
tį paaiškinimą. 

— Argi turime? — viltingai pasiteiravo Džordžas. 

— Ne, - atsakė Džilksas, — bet šitaip gausiu laiko gynybai. Pone 
Rosnovski, pasitaikius progai peržiūrėkite sąrašą pareigūnų, ku- 
riuos tariamai papirkinėjote. Nenustebčiau, jei su nė vienu iš są- 
rašo niekada nesate susidūręs. Įmanoma, kad Osbornas veikė kaip 
tarpininkas netgi ne visada informuodamas poną Rosnovskį. "To- 
dėl mano užduotis yra įrodyti, kad ponas Osbornas viršijo savo 
kaip „Barono grupės“ direktoriaus įgaliojimus. Įsidėmėkit, pone 
Rosnovski: jei kada susitikot su bent vienu žmogumi iš to sąra- 


šo, dėl Dievo meilės, pasakykite man, nes neabejotinai Teisingumo 

departamentas visus iki vieno pakvies liudyti. O dabar gulkitės ir 
pasistenkite bent kiek numigti. Jūs tikriausiai išsekęs. Iš pat ryto 


pirmiausia užsuksiu pas jus. 


Kitą rytą aštuonios trisdešimt Abelis buvo suimtas savo duk- 
ters bute. Jungtinių Valstijų teismo pareigūnas išvežė jį į Federalinį 
teismą pietiniame Niujorko rajone. Stebėdamas ryškias spalvingas 
Valentino dienos dekoracijas parduotuvių vitrinose Abelis tik dar 
stipriau jautė savo vienatvę. Džilksas tikėjosi, kad susitarė dėl diskre- 
tiškumo ir spauda nieko nesuuos, tačiau vos pasiekus teismo rūmus 
automobilį apsupo fotografai ir reporteriai. Abelis bėgte pasileido 
pro žiniasklaidos rikiuotę į vidų įkandin Džordžo, Džilkso lydimas, 
paskui jie tyliai sėdėjo koridoriuje laukdami, kol bus paskelbtas jų 
bylos svarstymas. 

Nors laukė keletą valandų, kai galiausiai juos pakvietė, kaltini- 
mas buvo skaitomas vos kelias minutes ir atrodė keistai nuobodu. 
Klerkas skelbė visus septyniolika kaltinimų, Trefordas Džilksas vis 
atsakydavo „Nekaltas“ savo kliento naudai, paskui paprašė paleisti 
už užstatą. Valdžia, kaip ir sutarta, neprieštaravo. Džilksas paprašė 
teisėjo Preskoto mažiausiai trijų mėnesių gynybai pasiruošti. Teisėjas 
nustatė teismo datą: gegužės 17 d. 

Abelis vėl buvo laisvas; vėl teko susidurti su žiniasklaida, gausiais 
kandžiais klausimais ir fotoaparatų blykstėmis. Vairuotojas laukė 
teismo rūmų laiptų apačioje atidaręs galines automobilio dureles, 
užvedęs variklį. Jam teko labai sumaniai manevruoti, kad išvengtų 
persekiojančių reporterių. Kai automobilis galiausiai sustojo Rytų 
Penkiasdešimt septintojoje gatvėje, Abelis atsisuko į Džordžą ir jį 


apsikabino. 

— Paklausyk, Džordžai, tau teks vadovauti grupei, kol aš rūpin- 
siuosi gynyba. Vilkimės, kad tau neteks vadovauti amžinai, — paban- 
dė pajuokauti. 

— Žinoma, nereikės, Abeli. Ponas Džilksas tave ištrauks, pamaty- 
si. Šypsokis, — nuramino bičiulis ir nuvažiavo. 

Abelis su advokatu liko dviese. 

— Nežinau, ką daryčiau be Džordžo, — paatviravo Abelis, kai abu 
įsitaisė Florentinos svetainėje. — Prieš keturiasdešimt metų abu at- 
plaukėme vienu laivu, nuo tada perėjom dangų ir pragarą, dabar 
atrodo, kad laukia daug rūpesčių, tad imkimės darbo, pone Džilksai. 
Ar dar neradote Osborno? 

— Ne, tačiau jo ieško šeši mūsų žmonės ir, kaip supratau, dar ma- 
žiausiai šeši iš Teisingumo departamento, todėl galime būti visiškai 
tikri, kas nors jį tikrai suras. Tik verčiau kita pusė nerastų jo pirma. 

— O kaip tas žmogus, kuriam Osbornas pardavė aplanką? — pasi- 
teiravo Abelis. 

— Turiu Čikagoj keletą patikimų žmonių, išsiaiškins. 

— Puiku, - apsidžiaugė Abelis. - Dabar atėjo laikas imtis pavar- 
džių sąrašo, kurį man palikot praėjusį vakarą. 

Pirmiausia Džilksas perskaitė kaltinamąją išvadą, o paskui per- 


žiūrėjo kaltinimus vieną po kito. Abelis užsirašinėjo. 


kino, kad Abelis daugiau nebeturi ką jam pasakyti. Per tas tris sa- 
vaites nei Džilkso vyrai, nei Teisingumo departamentas nesurado 
jokių Henrio Osborno pėdsakų. Negauta ir jokių žinių apie tai, kam 
Henris pardavė turimą informaciją, ir Džilksas pradėjo abejoti, ar 
Abelio spėjimai teisingi. Niekam nepavyko nustatyti jokio ryšio su 
Viljamu Kainu. 

Artėjant teismo dienai Abeliui ėmė aiškėti, kad tikrai gali tekti 
keliauti į kalėjimą. Būdamas penkiasdešimt ketverių jis baiminosi 
paskutinius gyvenimo metus praleisti taip, kaip praleido pirmuosius. 
Kaip pabrėžė Trefordas Džilksas, valstybė pajėgi įrodyti jo kaltę: Os- 
borno aplanke užtektinai liudijimų Čikagos Baroną ilgam įkišti už 
grotų. Abelis abejojo, ar bet koks naujas verslas kiek pasistūmėtų be 
jokių dovanėlių ir nedidelių pakišų įvairiems žmonėms, kurie taip py- 
kinančiai tiksliai buvo įvardyti Džilkso aplanke. Jis karčiai prisiminė 
lygų, bejausmį jauno Viljamo Kaino, sėdinčio kabinete Bostone ant 
krūvos paveldėtų pinigų, kurių abejotina kilmė seniai pamiršta, veidą. 

Abelio nelaimių migloje blykstelėjo šviesos spindulėlis. Florenti- 
na parašė jausmingą laišką, atsiuntė kelias sūnaus nuotraukas ir tei- 
gė, kad vis dar myli bei gerbia savo tėvą ir tiki jo nekaltumu. 

Likus trims dienoms iki teismo proceso Teisingumo departamen- 
to pareigūnai Naujajame Orleane atsekė Henrio Osborno pėdsakus. 
Nieku gyvu nebūtų radę, jei jis nebūtų apsireiškęs vietos ligoninėje 
su abiem sulaužytom kojom, nes vengė mokėti ką prasilošęs. Nau- 
jajame Orleane tokių dalykų nemėgsta. Ligoninėje sugipsavus kojas 
Teisingumo departamento pareigūnai Rytų oro linijų skrydžiu atly- 
dėjo Osborną į Niujorką. 

Kitą dieną Henris Osbornas buvo apkaltintas bendrininkavimu 
apgaudinėjant ir atsisakyta paleisti už užstatą. Trefordas Džilksas pa- 
prašė teismo leidimo jį apklausti. Teisėjas prašymą patenkino, tačiau 
iš valandos pokalbio Rosnovskio advokatas ne ką tepešė. Buvo aišku, 
kad Osbornas jau susitarė su valstybe liudyti prieš Abelį mainais už 
menkesnius kaltinimus. 

— Nėra ko abejoti, paaiškės, kad kaltinimai ponui Osbornui neį- 
tikėtinai švelnūs, — santūriai pakomentavo advokatas. 

— Tai štai koks žaidimas, — tarė Abelis, — aš būsiu nubaustas, 
o jis išsigelbės. Niekada nesužinosim, kam jis pardavė tą prakeiktą 


aplanką. 

— Atvirkščiai. Tai buvo vienintelis dalykas, apie ką jis noriai kal- 
bėjo. Patikino, kad tikrai ne Viljamui Kainui. Sakė, kad nė už ką 
neparduotų aplanko Kainui, kad ir kiek tas būtų siūlęs. Už aplanką 
Osbornui dvidešimt penkis tūkstančius dolerių sumokėjo kažkoks 
čikagietis Haris Smitas. Nepatikėsit, paaiškėjo, jog Haris Smitas — 
slapyvardis. Čikagoje gyvena per šimtas Harių Smitų, ir nė vienas jų 
neatitiko apibūdinimo. 

— Suraskit jį, — paliepė Abelis, — suraskit anksčiau, nei prasidės 
teismas. 

— Visą parą dirbame ta linkme, — pastebėjo Džilksas, - jei žmogus 
vis dar Čikagoje, mes jį surasim. Osbornas tvirtina, kad tas vadina- 
masis Haris Smitas teigė panaudosiąs informaciją asmeniniams tiks- 
lams ir neturėjo ketinimų atskleisti turinio valdžiai. 

— Tad kam jam apskritai prireikė to aplanko? 

— Tikriausiai šantažui. Štai kodėl Osbornas pradingo: jis bėgo nuo 
jūsų. Gerai pagalvojus, pone Rosnovski, tikriausiai nemeluoja. Šiaip 
ar taip, aplanko turinys jam itin nepalankus, Osbornas tikriausiai ne 
mažiau nei jūs sunerimo išgirdęs, kad medžiaga atsidūrė Teisingumo 
departamente. Nieko keista, kad tupėjo ausis suglaudęs, o sučiuptas 
sutiko liudyti prieš jus. 

— Ar žinot, — tarė Abelis, - kad Osborną pasamdžiau tik todėl, 
kad jis nekentė Viljamo Kaino ne mažiau nei aš, o dabar Kainas 
pavertė tai pranašumu. 

— Nėra jokių įrodymų, kad ponas Kainas vienaip ar kitaip įsitrau- 
kęs, — pastebėjo Džilksas. 

— Man nereikia įrodymų, - atkirto Abelis. 


Teismas buvo atidėtas prašymu kaltintojo, kuriam reikėjo dau- 


giau laiko apklausti Henrį Osborną, kuris dabar buvo pagrindinis jų 

liudytojas. Trefordas Džilksas energingai protestavo ir pranešė teis- 
mui, kad jo kliento, kuris toli gražu ne jaunuolis, sveikata prastėja 
nuo įtampos susidūrus su melagingais kaltinimais. Argumentas tei- 
sėjo Preskoto nesujaudino, jis patenkino kaltintojo prašymą ir atidė- 
jo teismą dar keturioms savaitėms. 

Abelis tas dvidešimt aštuonias dienas išgyveno valandomis, o li- 
kus dviem dienoms iki teismo proceso nuolankiai susitaikė, kad yra 
kaltas, ir pasiruošė ilgai kalėti. Tada Džilgso tyrėjai Čikagoje rado 
žmogų, pasivadinusį Hariu Smitu. Pasirodė, jog tai vietos privatus 
seklys, kuris slapyvardžiu pasinaudojo vadovaudamasis griežtomis 
savo kliento, Niujorko teisininkų firmos, instrukcijomis. Džilksui 
prireikė dvidešimt keturių valandų ir tūkstančio dolerių, kad Ha- 
ris Smitas atskleistų, jog susijusi firma vadinasi „Koenas, Koenas ir 
Jablonsas“. 

— Tadas Koenas yra asmeninis Kaino advokatas. Jiedu pažįstami 
dar nuo Harvardo laikų, — pareiškė Abelis. - O dar anksčiau, kai pir- 
kau viešbučių grupę iš Kaino banko, kai kuriuos dokumentus tvarkė 
žmogus, pasirašinėjęs Tomo Koeno vardu. Dėl neaiškių priežasčių 
perdavimui bankas buvo pasitelkęs du teisininkus. 

— Ką nori, kad padaryčiau? — pasiteiravo Abelio Džordžas. 

— Nieko, - pertraukė Trefordas Džilksas. — Iki teismo nebereikia 
jokių rūpesčių. Ar suprantate, pone Rosnovski? 

— Taip, — nesiginčijo Abelis. - Susidorosiu su Kainu, vos teismas 
pasibaigs. Dabar paklausykit, pone Džilksai, atidžiai paklausykit, 
tučtuojau grįžkit pas Henrį Osborną ir pasakykit, kad Haris Smitas iš 
karto atidavė aplanką Viljamui Kainui, o Kainas juo naudojasi, kad 
atkeršytų mums abiem, pabrėžkite, abiem. Pažadu, tai išgirdęs Os- 
bornas liudytojo kėdėje burnos nepravers, visiškai nesvarbu, ką jam 
pažadėjo Teisingumo departamentas. Henris Osbornas yra vieninte- 


lis žmogus, kuris nekenčia Viljamo Kaino tikriausiai labiau nei aš. 

— Jei tokie jūsų nurodymai, — aiškiai neįtikintas atsiliepė Džilk- 
sas, — taip ir padarysiu, bet privalau jus įspėti, pone Rosnovski, kad 
Osbornas aiškiai suvertė kaltę jums, ir iki šios dienos mūsų pusei iš 
jo nebuvo jokios naudos. 

— Pasikliaukite mano žodžiu, pone Džilksai. Jo nuostatos pasikeis 
tą pat akimirką, kai pasakysite, kad čia įsipainiojęs Kainas. 

Trefordas Džilksas gavo leidimą dešimt minučių praleisti su Hen- 
riu Osbornu jo vienutėje. Osbornas išklausė, tačiau nieko nepasakė. 
Džilksui susidarė įspūdis, kad naujiena neturėjo jokio poveikio, ta- 
čiau nusprendė iki ryto Abeliui nieko nesakyti. Norėjo, kad jo klien- 
tas prieš rytdienos teismo procesą gerai išsimiegotų. 

Likus keturioms valandoms iki teismo proceso pradžios pusryčius 
atnešęs sargybinis rado Henrį Osborną pasikorusį savo vienutėje. 


Jis pasinaudojo Harvardo kaklaraiščiu. 


Valstybei teko pradėti teismą be pagrindinio liudytojo, tad kal- 
tintojų advokatas paprašė teisėjo dar kartą teismą atidėti. Išklausęs 
dar vieną aistringą Tretordo Džilkso pasisakymą dėl kliento sveikatos 
būklės, teisėjas Preskotas prašymą atmetė. 

Publika per televiziją ir laikraščiuose gaudė kiekvieną žodį iš Či- 
kagos Barono teismo. Abelio nusivylimui, Zofija sėdėjo pirmose ei- 
lėse žiūrovų ložėje aiškiai mėgaudamasi kiekviena jam nepalankia 
akimirka. Po devynių teismo dienų kaltintojai suprato, kad jų padė- 
tis šioje byloje netvirta, ir pasiūlė susitarti. Per pertraukėlę Džilksas 
trumpai išdėstė Abeliui jų pasiūlymą. 

— Jie atsisakys visų svarbiausių kaltinimų kyšininkavimu, jei pri- 
sipažinsite kaltas dėl dviejų menkiausių nusižengimų bandant netei- 


sėtai paveikti valstybės pareigūnus. 

— Kokie, jūsų manymu, mano šansai išsisukti, jei pasiūlymą 
atmesiu? 

— Sakyčiau, per pusę, — atsakė Džilksas. 

— O jei neišsisuksiu? 

— Preskotas griežtas. Bausmė būtų nė diena ne trumpesnė nei 
šešeri metai. 

— Ojei aš sutiksiu ir prisipažinsiu kaltas dėl tų dviejų menkiausių 
nusižengimų, kaip tada? 

— Didelė piniginė bauda. Nustebčiau, jei bausmė būtų griežtesnė. 

Abelis kelias minutes pasėdėjo tylėdamas, svarstė alternatyvas. 


— Prisipažinsiu kaltas. Pabaikim šitą prakeiktą reikalą. 


Valstybės kaltintojas pranešė teisėjui, kad atsisako penkiolikos 
kaltinimų prieš Abelį Rosnovskį. Trefordas Džilksas pakilo iš vie- 
tos ir pranešė teismui, kad jo klientas nori pakeisti parodymus ir 
prisipažįsta kaltas dėl dviejų likusių nusižengimų. Prisiekusieji buvo 
paleisti. Apibendrinamojoje kalboje teisėjas Preskotas buvo nepa- 
lenkiamas, jis aiškiai davė suprasti Abeliui, kad teisė užsiimti verslu 
neapima teisės papirkinėti pareigūnus. 

— Kyšininkavimas yra nusikaltimas, o dar didesnis nusikaltimas, 
kai kyšininkauja protingas ir patikimas žmogus, kuriam nederėtų 
šitaip žemintis. Kitose valstybėse, — pasakė pabrėžtinai, tad Abelis vėl 
pasijuto kaip neišprusęs emigrantas, — papirkinėti gal ir yra priimti- 
na, tačiau tikrai ne Jungtinėse Amerikos Valstijose. 

Teisėjas skyrė Abeliui šešis mėnesius lygtinai ir dvidešimt penkių 
tūkstančių dolerių baudą plius sumokėti teismo išlaidas. 

Džordžas nusivežė Abelį į „Baroną“, ir jie visą valandą aparta- 


mentuose gėrė viskį, kol Abelis pagaliau prabilo. 

— Džordžai, noriu, kad susisiektum su Peteriu Parfitu ir sumokė- 
tum kad ir milijoną už du procentus „Lesterio“ akcijų. Kai savo ran- 
kose turėsiu aštuonis procentus, įsigalios septintas punktas, ir pri- 
versiu Viljamą Kainą šliaužioti jo paties valdybos posėdžių kabinete. 

Džordžas liūdnai sulinksėjo supratęs, kad vos pasibaigus vienai 


prasideda kita kova. 


Po kelių dienų Valstybės departamentas pranešė, kad Lenkijai 
nustatomas didžiausio palankumo statusas prekyboje su Jungtinėmis 
Valstijomis, o kitu JAV ambasadoriumi Varšuvoje paskirtas Džonas 


Mursas Kebotas. 


55 


Atšiaurų vasario vakarą Viljamas Kainas atsilošęs krėsle kelintą kar- 
tą skaitė Tado Koeno ataskaitą. 

Henris Osbornas perdavė aplanką, kuriame buvo visa informaci- 
ja, reikalinga pribaigti Abelį Rosnovskį, pasiglemžė dvidešimt penkis 
tūkstančius ir pragaišo. „Labai jam būdinga“, - galvojo Viljamas, dė- 
damas aplanko kopiją į seifą. Originalą Tadas Koenas išsiuntė į Vašing- 
toną, į Teisingumo departamentą. 

Kai Rosnovskis grįžo iš Turkijos ir buvo suimtas, Viljamas laukė 
keršto ir tikėjosi, kad jis tučtuojau atsikratys visų Ž2terstate akcijų. Šį 
kartą bankininkas buvo pasiruošęs. Įspėjo brokerį, kad biržoje gali pa- 
sirodyti didelis kiekis /nterstate akcijų, ir davė aiškius nurodymus: ak- 
cijas reikia tučtuojau supirkti, kad nenukristų kaina. Kaip trumpalaikę 
priemonę, kad išvengtų bet kokių nemalonumų banke, Viljamas buvo 
pasiruošęs investuoti savo lėšas. Taip pat išplatino atmintinę visiems 
„Lesterio“ akcininkams prašydamas nepasitarus su juo neparduoti /n- 
terstate vertybinių popierių. 

Bėgant savaitėms ir Rosnovskiui nieko nesiimant Viljamas ėmė 
tikėti, kad Tadas Koenas neklydo ir niekas iki jo neatseks. Baronas 
tikriausiai suvertė visą kaltę Osbornui. 

Koenas numatė, kad, jei Osbornas bus pagrindinis kaltinimo liudy- 
tojas, Rosnovskis ilgam sės už grotų, todėl niekaip neįsigalios septin- 
tas punktas, nebebus grasinama bankui ar Viljamui. Taip pat Viljamas 
tikėjosi, kad išgirdęs kaltinamąjį nuosprendį Ričardas atsitokės ir grįš 
namo. Žinoma, atsiskleidusi tiesa apie žmonos tėvą jį sutrikdys ir su- 
pykdys, ir jis pagaliau supras, kad jis, Viljamas, visą laiką buvo teisus. 
Po skyrybų Viljamas galutinai pasveiktų. 

Viljamas su džiaugsmu sutiktų grįžusį Ričardą. „Lesterio“ valdybo- 
je buvo dvi laisvos vietos, nes atsistatydino Tonis Saimonsas ir neseniai 
pasimirė Tedas Lyčas. Tiesa, Tadas Koenas pranešė, kad Ričardas pui- 
kiai tvarkosi su žmonos verslu, tačiau galimybė tapti naujuoju „Leste- 
rio“ valdybos pirmininku neabejotinai reikštų jam daugiau nei darbas 
drabužių parduotuvėje. | 

Viljamas skubėjo dar ir todėl, kad nelabai mėgo naująją direktorių 
kartą, dabar dirbančią banke. Vicepirmininkas Džeikas Tomasas vis 
dar buvo pagrindinis kandidatas užimti Viljamo kaip banko valdybos 
pirmininko vietą. Gal jis įgijo išsilavinimą Prinstone, gal ir baigė su 
pagyrimu, tačiau pernelyg rėžia akį, - svarstė Viljamas, — pernelyg am- 
bicingas, visai netinkamos savybės būti „Lesterio“ valdybos pirminin- 
ku.“ Viljamas nusprendė iš paskutiniųjų laikytis iki šešiasdešimt penk- 
tojo gimtadienio, dar vienuolika metų, ir tikėtis, kad iki tol sugebės 
įtikinti Ričardą grįžti į Niujorką ir dirbti jo banke. Žinojo, kad Keitė 
būtų susigrąžinusi Ričardą bet kokiomis sąlygomis, tačiau bėgant me- 
tams aiškėjo, kad vis sunkiau pasiduoti sveikam protui. Dėkui Dievui, 
Virginijos santuoka puikiai pavyko; dabar ji laukėsi. Jei Ričardas atsi- 
sakys palikti Rosnovskio mergaitę ir grįžti namo, Viljamas viską paliks 


vaikaitį pagimdžiusiai Virginijai. 


Pirmasis infarktas ištiko už darbo stalo banke. Širdies smūgis ne- 
buvo stiprus, tad gydytojas pažadėjo Viljamui dar dvidešimt metų, jei 
kiek sulėtins tempą. 

Viljamas sveikaliojo namuose, jam nesant nenoriai leidęs Džeikui 
Tomasui perimti visą atsakomybę už banko sprendimus. Tačiau netru- 
kus ėmė nerimti, nepakluso gydytojo nurodymams, grįžo į kabinetą ir 
greitai atstatė savo kaip valdybos pirmininko poziciją baimindamasis, 


kad jam nesant Tomasas nebūtų įgijęs per daug valdžios. 

Kartkartėmis Keitė sukaupdavo drąsos ir pasiūlydavo vyrui tiesio- 
giai kreiptis į Ričardą, tačiau Viljamas liko nepalaužiamas. 
— Jis žino, kad gali grįžti namo kada tik panorėjęs, tereikia nutrauk- 


ti santykius su ta moterimi. 


Tą dieną, kai nusižudė Henris Osbornas, Viljamą ištiko antras šir- 
dies smūgis. Keitė prasėdėjo prie jo lovos kiaurą naktį, o gyvas jis išliko 
tik dėl sėste apsėdusių minčių apie artėjantį Abelio Rosnovskio teismą. 
Kainas sekė proceso eigą The New York Times puslapiuose, nors supra- 
to, kad po Osborno mirties Rosnovskio pozicijos gerokai sustiprėjo. 

Kai Rosnovskis išsisuko tik su šešių mėnesių lygtinai nuosprendžiu 
ir dvidešimt penkių tūkstančių dolerių bauda, Viljamas taip nusimi- 
nė, kad Keitė išsigando dar vieno infarkto. Nebuvo sunku susivokti, 
kad valstybė susitarė su Rosnovskio advokatu, tačiau bėgant dienoms 
Viljamas, savo nuostabai, ėmė jaustis šiek tiek kaltas, ir jam netgi pa- 
lengvėjo, kad Čikagos Baronas neatsidūrė už grotų. 

Teismui pasibaigus Viljamui tapo nebesvarbu, ar Rosnovskis atsi- 
kratys Interstate Airways akcijų, ar ne. Tam jis šįkart buvo pasiruošęs. 
Tačiau vis dar nieko neatsitiko, ir bėgant laikui Viljamas nustojo do- 
mėtis Čikagos Baronu, galvojo tik apie Ričardą, kurį dabar vėl despera- 
tiškai panoro pamatyti. „Senyvas amžius ir mirties baimė lemia staigius 
širdies pokyčius“, — perskaitė kažkur. 

Vieną rugsėjo rytą jis pareiškė Keitei, kad persigalvojo. Ji neklau- 
sinėjo; pakako, kad Viljamas galiausiai panoro susivienyti su savo 
sūnumi. 

— Tučtuojau jam paskambinsiu ir pakviesiu abu į Niujorką, — 
tarė ji ir maloniai nustebo, kad išgirdęs žodį „abu“ vyras neprarado 
savitvardos. 

— Gerai, — tyliai sutiko Viljamas. — Prašau, pasakyk Ričardui, kad 


prieš mirtį noriu jį dar kartą pamatyti. 

— Nekvailiok, mielasis. Gydytojas sakė, jei nepersidirbsi, gyvensi 
dar dvidešimt metų. 

— Aš tik noriu atidirbti banko valdytojo poste ir pamatyti, kaip į 
mano vietą atsisėda sūnus. Šito visiškai pakaktų. Kodėl tau pačiai vėl 
nenuskridus į Pakrantę ir nepapasakojus Ričardui, kaip labai noriu jį 
pamatyti, — jis akimirką sudvejojo prieš ištardamas, — juos abu? 

— Ką nori pasakyti, vėl? - sunerimusi pasiteiravo Keitė. 

Viljamas nusišypsojo. 

— Žinau, kad per tuos metus kelis kartus buvai San Fransiske, bran- 
gioji. Jei savaitei ar ilgiau išvykdavau verslo reikalais, tu visada rasdavai 
dingstį aplankyti savo motiną. Kai ji pastaraisiais metais numirė, tavo 
pasiteisinimai darėsi vis labiau neįtikinami. Žinoma, tu vis dar tokia 
pat žavi, kaip ir mūsų pažinties dieną, tačiau tikiu, kad penkiasdešimt 
ketverių vargiai įsitaisei meilužį, todėl nebuvo taip sunku suvokti, kad 
lankai Ričardą. 

— Kodėl anksčiau neužsiminei, kad žinai? 

— Giliai širdyje džiaugiausi, — prisipažino Viljamas. — Bijojau net 
pagalvoti, kad abu netekome ryšio su vieninteliu sūnumi. Kaip jis 
laikosi? 

— Abu laikosi puikiai, dabar turim ne tik anūką, bet ir anūkutę. 

— Anūkutę, - pakartojo Viljamas. 

— Taip, ji vardu Anabelė, - paaiškino Keitė. 

— O berniukas? — pasiteiravo Viljamas. 

Kai Keitė pasakė jo vardą, Viljamas nusišypsojo. Žmona tik pusiau 
sumelavo. 

— Gerai, — tarė Viljamas, — tikėkimės, kad Ričardas nėra toks kieta- 
kaktis kaip aš ir sutiks su manimi pasimatyti. Perduok, kad jį myliu, — 
kartą girdėjo taip sakant žmogų, kuriam buvo pranešta, kad netrukus 
nebeturės sūnaus. 

Keitė džiaugėsi taip, kaip nebuvo džiūgavusi metų metus. Ji tą patį 
vakarą paskambino Ričardui ir pranešė, kad netrukus atskris pas juos 
paviešėti ir kad šį kartą atgabens gerų naujienų. 

Po trijų savaičių parskridusi į Niujorką Keitė perdavė Viljamui, kad 
Ričardas su Florentina aplankys juos per Naujuosius metus. Ji nepalio- 
vė pasakojusi, kaip vaikams puikiai sekasi, kad anūkas — kaip iš akies 
trauktas senelis, kokia graži jų mažoji Anabelė ir kaip Ričardas trokšta 
grįžti į Niujorką, pamatyti tėvą ir pristatyti jam savo žmoną. Viljamui 
patiko viskas, ką išgirdo apie Florentiną. Jis pradėjo baimintis, kad, 
jei Ričardas negrįš namo greitai, negrįš niekada, o tada banko valdy- 
tojo krėslas atiteks Džeikui Tomasui. Viljamui tokia mintis nepatiko. 
Klausydamasis Keitės jis suvokė, kad jau metų metus nesijautė toks 


laimingas ir nurimęs. 
-=—— NXN7—- 


Viljamas grįžo į darbą kitą ketvirtadienį visiškai atsigavęs po antro 
infarkto, nes jautė, jog dabar turi dėl ko gyventi. 

Atvykusį į banką pasitikęs durininkas pranešė, kad jo laukia Džei- 
kas Tomasas. Viljamas padėkojo senam banko tarnautojui — vieninte- 
liam žmogui, kuris dirbo „Lesteryje“ ilgiau negu jis. 

— Nieko tokio svarbaus, kas negalėtų palaukti, Hari, - tarstelėjo jis. 

— Tikrai, pone. 

Viljamas lėtai nuėjo koridoriumi į valdytojo kabinetą. Atidaręs du- 
ris savo krėsle rado sėdintį Džeiką Tomasą. 

— Nejau manęs nebuvo taip ilgai? — nusijuokė Viljamas. - Ar dau- 
giau aš nebe valdybos pirmininkas? 

— Žinoma, tebesate, — kildamas nuo krėslo patikino Džeikas. — 
Sveiki sugrįžę, Viljamai. 

Viljamui atrodė, kad niekada nepripras prie familiarių jaunosios 
kartos kreipinių. Jiedu su Tomasu pažinojo vienas kitą vos kelerius 
metus, tam vyrukui dar nė keturiasdešimties nebuvo. 


— Tad kokios bėdos? — pasiteiravo Viljamas. 

— Abelis Rosnovskis, - be jokios išraiškos ištarė Tomasas. 

Viljamui pasidarė bloga, suspaudė skrandį. 

— Ko jis nori šįkart? — paklausė nuvargęs. — Nejau taip ir neleis man 
ramiai baigti savo dienas? 

— Jis skelbia, kad įsigalios banko nuostatų septintas punktas ir ke- 
tina sukviesti įgaliotinių susirinkimą vieninteliu tikslu: pašalinti jus iš 
banko valdybos pirmininko posto. 

— Neįmanoma. Jis neturi reikalingų aštuonių procentų, o banko 
nuostatuose aiškiai teigiama, kad valdybos pirmininkui tučtuojau turi 
būti pranešta, jei kas nors iš šalies įsigyja aštuonis procentus banko 
akcijų. 

— Jis teigia, kad po šiandienos sandorio turės trūkstamus du 
procentus. 

— Neįmanoma, — pakartojo Viljamas. — Aš rūpestingai prižiūriu 
visas akcijas. Niekas nė nesvarstytų parduoti Rosnovskiui. Niekas. 

— O Peteris Parfitas? 

Viljamas triumfuojančiai nusišypsojo. 

— Aš per trečiąją šalį jau prieš metus įsigijau jo akcijas. 

Džeikas Tomasas atrodė sukrėstas, kurį laiką nė vienas nieko nesakė. 

Viljamas tik dabar suprato, kaip labai Tomasas nori būti naujuoju 
banko valdybos pirmininku. 

— Ką gi, — pagaliau atgavęs savitvardą pasakė Tomasas, — tiesa ta, 
kad Rosnovskis teigia, jog darbo dienai pasibaigus turės aštuonis pro- 
centus, kurie įgalins jį pasiūlyti į valdybą tris direktorius ir sulaikyti bet 
kuriuos svarbius politinius sprendimus mažiausiai tris mėnesius — bū- 
tent tokias sąlygas įtraukėte į Susijungimo sutartį, kad užsitikrintumė- 
te ilgalaikę apsaugą. Taip pat kito pirmadienio rytą jis ketina surengti 
spaudos konferenciją, kurioje išdėstys planus dėl banko ateities. Maža 
to, jis ketina įvykdyti atvirkštinį perėmimą, jei susidurs su kokiu pa- 
sipriešinimu. Aiškiai davė suprasti, kad persigalvoti paskatintų vienin- 


telis dalykas. 

— Kas gi konkrečiai? — pasidomėjo Viljamas. 

— Jei atsistatydinsite kaip valdybos pirmininkas. 

— Tai šantažas! — kone išrėkė Viljamas. 

— Gali būti. Tačiau jei iki kito pirmadienio vidudienio neatsistaty- 
dinsite, jis ketina raštu pranešti visiems akcininkams, kad reikalauja 
jūsų atsistatydinimo. Ir kad jau rezervavo vietą keturiasdešimtyje lai- 
kraščių ir žurnalų. 

— Jam pasimaišė? — stebėjosi Viljamas, traukdamas iš kišenėlės prie 
krūtinės nosinaitę ir šluostydamas ja kaktą. 

— Čia dar ne viskas, — tęsė Tomasas. - Taip pat jis reikalauja, kad nė 
vienas Kainas nepakeistų jūsų valdybos pirmininko krėsle dešimt metų 
ir kad nebūtų nurodyta, jog jūs atsistatydinote dėl sveikatos būklės ar 
kokios kitos priežasties. 

Tomasas padavė Viljamui ilgą dokumentą ant „Barono grupės“ fir- 
minio blanko. 

— Beprotis, - pakartojo Viljamas, permetęs akimis turinį. 

— Vis dėlto aš sukviečiau valdybos posėdį rytojaus rytą dešimtą va- 
landą, - pasakė Tomasas. - Negalima delsti aptarti jo reikalavimus. 

Taip taręs jis išėjo ir tyliai paskui save uždarė duris. 

Viljamo visą dieną daugiau niekas netrukdė. Jis sėdėjo vienas prie 
rašomojo stalo ir mėgino susisiekti su kai kuriais iš nevykdomųjų di- 
rektorių, tačiau gebėjo šnektelti tik su pora, ir netrukus suvokė, kad 
jau nebegali kliautis jų parama ir kad rytojaus susirinkime jo padėtis 
bus kebli. Jis peržiūrėjo akcininkų sąrašą ir, vis dar įsitikinęs, kad nė 
vienas jų savo akcijų neparduos, nusijuokė vienas pats. Rosnovskis su- 
klups prie pirmos kliūties. 

Viljamas tą popietę namo parėjo anksti. Jis užsidarė savo kabinete 
apsvarstyti taktikos, kaip įveikti Abelį Rosnovskį paskutinį kartą. Nėjo 
miegoti iki trečios nakties, tačiau tada jau tiksliai žinojo, ką ketina 


daryti. 

Į valdybos posėdį Viljamas atvyko puikiai pasiruošęs. Įsitaisęs ka- 
binete peržiūrinėjo užrašus, kol įsitikino, kad nepražiopsojo nė men- 
kiausios smulkmenos. Be penkių dešimtą paskambino sekretorė. 

— Pone valdybos pirmininke, telefonu su jumis nori kalbėti ponas 
Rosnovskis. 

— Kas? 

— Ponas Rosnovskis. 

— Ponas Rosnovskis? — negalėdamas patikėti savo ausimis pakartojo 
Viljamas. - Sujunk, — pasakė kiek virpančiu balsu. 

— Gerai, pone. 

— Pone Kainai? — lengvas akcentas, kurio Viljamas niekada nepamirš. 

— Taip. Ką ketinate pasiekti šįkart? — pasiteiravo nuvargusiu balsu. 

— Pagal banko nuostatus privalau jus informuoti, kad įsigijau aš- 
tuonis procentus „Lesterio“ akcijų ir ketinu siekti, jog įsigaliotų banko 
nuostatų septintas punktas, nebent pirmadienį iki vidudienio būtų 
įvykdyti mano reikalavimai. 

— Kas jums pardavė likusius du procentus? - sumikčiojo Viljamas. 

Telefonas išsijungė. Viljamas vėl peržiūrėjo akcininkų sąrašą mė- 
gindamas suprasti, kuris jų išdavikas. Jis tebedrebėjo, kai vėl suskambo 
telefonas. 


— Valdybos nariai jūsų laukia, pone. 


Viljamas įžengė į valdybos posėdžių salę trys minutės po dešimtos. 
Apžvelgęs stalą suvokė, jog gerai pažįsta tik nedaugelį iš jaunųjų direk- 
torių. Tačiau kai pastarąjį kartą teko kovoti dėl valdybos pirmininko 

posto, vargiai pažinojo bent vieną ir vis tiek laimėjo. Jis pasitikinčiai 
nusišypsojo ir susiruošė atsakyti į Rosnovskio blefą. Atsistojo kreiptis į 
valdybą puikiai pasirengęs. 

— Ponai, šis posėdis sušauktas todėl, kad banką pasiekė pono Abelio 
Rosnovskio iš „Barono grupės“, pripažinto nusikaltėlio, reikalavimai. 
Jis turėjo įžūlumo tiesiogiai man grasinti, jog pasinaudos aštuonių pro- 
centų akcijų suteikiamomis teisėmis, kad pridarytų mums sunkumų. 
Jei šios taktikos nepakaktų, jis grasina įvykdyti perversmą, nebent aš 
nieko neaiškindamas atsistatydinčiau iš banko valdytojo posto. Man 
liko tik devyneri metai tarnybos. Jei aš išeisiu anksčiau, mano atsista- 
tydinimo Volstrite niekas nesupras. 

Jis dirstelėjo į savo užrašus. 

— Aš noriu, ponai, padėti į banką visas savo turimas akcijas, o valdy- 
bos dispozicijai atiduoti papildomus dešimt milijonų dolerių savo as- 
meninių lėšų, kad galėtume pasipriešinti bet kokiam pono Rosnovskio 
ėjimui. Šitaip apdrausčiau „Lesterį“ nuo bet kokių finansinių nuosto- 
lių. Tikiuosi, ponai, kad galiu kliautis visiška jūsų parama. Esu tikras, 
jūs užkirsite kelią bjauriam Rosnovskio bandymui šantažuoti. 

Kambaryje buvo tylu. Viljamas jautėsi tikras, kad šiandien laimėjo, 
kol Džeikas Tomasas nepasiteiravo, ar valdyba galėtų sužinoti apie jo 
ryšius su Rosnovskiu. Reikalavimas užklupo Viljamą netikėtai, tačiau 
jis sutiko nedvejodamas. Džeikas Tomasas jo negąsdino. 

— Ši vendeta tarp judviejų su ponu Rosnovskiu tęsiasi jau daugiau 
nei trisdešimt metų, — pastebėjo Tomasas. — Ar esate įsitikinęs kad pri- 
ėmus jūsų pasiūlymą viskas tuo ir pasibaigs? 

— O ką dar jis gali padaryti? Ką dar galiu aš padaryti? — užsikirto 
Viljamas žvalgydamasis palaikymo. 

— Negalime nuspėti, koks bus kitas jo ėjimas, - pastebėjo Tomasas. 

— Turėdamas aštuonis procentus banko akcijų jis gali šantažuoti bet 
kurį iš mūsų, - pridūrė Hamiltonas, naujasis kompanijos sekretorius. 


Viljamo nuomone, jis kalbėdavo per daug. - Visiems akivaizdu, kad nė 

vienas iš jūsų nenori nutraukti šitos užsitęsusios neapykantos. Nors ir 
siūlote dešimt milijonų, kad apsaugotumėte banko finansinę padėtį, jei 
Rosnovskis nuolat užlaikinės mūsų politinius sprendimus, kvies įgalio- 
tinių susirinkimus ir organizuos perversmus visiškai negalvodamas apie 
ilgalaikius banko interesus, tarp investuotojų gali kilti panika, ir tuo 
pasinaudos konkurentai. Bankas ir jo patronuojamosios kompanijos, 
kurioms mes kaip direktoriai turime pasitikėjimu grįstų įsipareigojimų, 
geriausiu atveju patirs didelių sunkumų, blogiausiu atveju bankrutuos. 

— Ne, ne, — užprotestavo Viljamas, — su mano asmenine parama 
galime drąsiai jam pasipriešinti. 

— Šiandien turime išsiaiškinti, — tęsė kompanijos sekretorius, at- 
rodo, taip pat gerai pasiruošęs kaip ir Viljamas, — ar kokiomis nors 
aplinkybėmis valdyba norėtų pasipriešinti ponui Rosnovskiui, jei tai 
reikštų, jog galiausiai visi pralaimėsim. 

— Nepralaimėsim, jei padengsiu išlaidas asmeninėmis lėšomis, — pa- 
reiškė Viljamas. 

— Kalbama ne tik apie pinigus, — atkirto Tomasas. — Jei dėl Ros- 
novskio įsigalios septintas punktas, bankui nieko daugiau ir neliks, tik 
visą laiką bandyti nuspėti kitą jo ėjimą. 

Tomasas luktelėjo, kol žodžiai susigulės, tada kalbėjo toliau: 

— Privalau jums užduoti labai rimtą asmeninį klausimą, pone val- 
dybos pirmininke. Tai svarbu visiems, sėdintiems aplink šitą stalą. Vi- 
liuosi, atsakysite visiškai atvirai, kad ir kaip nemalonu būtų. 

Viljamas pakėlė akis svarstydamas, koks čia klausimas galėtų būti. 
Ką direktoriai aptarinėjo jam už nugaros? 

— Atsakysiu į bet kokį valdybos pateiktą klausimą, — patikino jis ir 
tikslingai nukreipė žvilgsnį į Tomasą. - Neturiu ko slėpti ir neturiu ko 
bijoti. 

— Dėkoju, — nė nesuvirpėjo Tomasas. - Pone valdybos pirmininke, 
ar esate kaip nors susijęs su aplanku, kuris buvo nusiųstas į Teisingumo 


departamentą Vašingtone ir dėl kurio ponas Rosnovskis buvo suimtas 

ir apkaltintas sukčiavimu, kai tuo pat metu žinojote, kad jis — svarbiau- 
sias banko akcininkas? 

— Ar jis jums tai pasakė? — klausimu į klausimą atsakė Viljamas 

— Taip. Jis tvirtina, kad jūs — vienintelė jo arešto priežastis. 

Viljamas kelias akimirkas svarstė, kaip atsakyti. Daugiau nei dvide- 
šimt trejus metus jis nė karto nesumelavo valdybai, tad neketino me- 
luoti ir dabar. 

— Taip, aš susijęs, — pralaužė tylą. - Kai į mano rankas pateko ta 
informacija, pamaniau, kad mano pareiga yra perduoti ją Teisingumo 
departamentui. 

— Kaip ta informacija pateko į jūsų rankas? 

Viljamas neatsakė. 

— Manau, visi žinome atsakymą į šitą klausimą, pone valdybos pir- 
mininke, - atsakė Tomasas. —- Maža to, jūs apsisprendėte nepranešęs val- 
dybai, visus pastatėte į pavojų. Mūsų reputacijas, mūsų karjeras, viską, 
kuo remiasi šitas bankas — viską dėl asmeninio keršto. 

— Tačiau Rosnovskis bandė su manimi susidoroti! — Viljamas susi- 
vokė, kad šaukia. 

— Tad, kad sužlugdytumėte jį, rizikavote banko ilgalaikiu stabilumu 
ir reputacija. 

— Tai mano bankas, - atkirto Viljamas. 

- Šitas bankas ne jūsų, — tvirtai pareiškė Tomasas. — Jūs turite aš- 
tuonis procentus akcijų. Lygiai tiek pat, kiek ponas Rosnovskis. Galbūt 
šią akimirką jūs esate valdytojas, tačiau bankas ne jūsų, ne jūsų asmeni- 
nėms užgaidoms tenkinti nė nepasitarus su kitais direktoriais. 

— Tada aš privalau prašyti valdybos balsuoti dėl pasitikėjimo, — tarė 
Viljamas. —- Prašau paremti mane prieš Rosnovskį. 

— Balsuosim dėl pasitikėjimo, bet ne taip, kaip jūs įvardijote, — pa- 
taisė kompanijos sekretorius. — Balsuosime, ar esate tinkamas žmogus 
toliau valdyti banką dabartinėmis aplinkybėmis. Nejau šito nesupran- 


tate, pone valdybos pirmininke? 

— Tebūnie,- nesiginčijo Viljamas. — Valdyba privalo nuspręsti, ar 
nori, kad po beveik ketvirčio amžiaus tarnybos karjerą baigčiau negar- 
bingai, ar nori pasiduoti pripažinto nusikaltėlio grasinimams. 

Džeikas Tomasas linktelėjo kompanijos sekretoriui, ir visiems val- 
dybos nariams buvo išdalinti balsavimo lapeliai. Viljamui pradėjo atro- 
dyti, jog visi šitą posėdį jau seniai suplanavo. Jis nužvelgė aplink stalą 
susėdusius dvidešimt devynis vyrus. Daugumą jų pats pasirinko. Nė 
vienas tikrai neleis Rosnovskiui išmesti Viljamą Kainą iš jo valdybos 
kambario. Ne dabar. Ne šitaip. 

Jis stebėjo, kaip valdybos nariai grąžina balsavimo lapelius sekreto- 
riui. Surinkęs visus Hamiltonas pradėjo lėtai juos lankstyti ir skrupu- 
lingai žymėtis visus už ir prieš dviem stulpeliais ant popieriaus lakšto 
priešais. Viljamas matė, kad vienas stulpelis gerokai ilgesnis už kitą, 
tačiau negalėjo iššifruoti, kuris. 

Galiausiai sekretorius paskelbė, kad visi balsai suskaičiuoti, ir iš- 
kilmingai pranešė, jog Viljamas Kainas prarado valdybos pasitikėjimą 
septyniolika balsų prieš dvylika. 

Viljamas negalėjo patikėti tuo, ką išgirdo. Abelis Rosnovskis jį įvei- 
kė jo paties valdybos salėje. Pasiremdamas lazdele jis sugebėjo atsisto- 
ti, tačiau jam išeinant niekas nepratarė nė žodžio. Jis grįžo į kabinetą, 
pasiėmė apsiaustą, stabtelėjo tik paskutinį kartą dirstelti į Čarlzo Les- 
terio portretą ir lėtai nužingsniavo ilgu koridoriumi link pagrindinio 
išėjimo. 

Haris atidarė jam duris ir pasakė: 

— Smagu, kad grįžote, pone valdybos pirmininke. Iki rytojaus, pone. 

Viljamas suvokė, kad daugiau niekada nebepamatys šio durininko. 
Jis atsisuko ir paspaudė ranką žmogui, kuris prieš dvidešimt trejus me- 
tus nurodė kelią į valdybos posėdžių salę. 

Haris akivaizdžiai nustebo. 

— Labanakt, pone, — tarė stebėdamas, kaip Viljamas sėdasi ant gali- 


nės automobilio sėdynės ir išvažiuoja namo. 

Vos išlipęs iš automobilio Rytų Šešiasdešimt aštuntojoje gatvėje 
Viljamas susmuko ant šaligatvio priešais namus. Vairuotojas su Keite 
užvedė jį laipteliais Matydama, kad vyras verkia, Keitė jį apkabino. 

— Kas yra, Viljamai, kas atsitiko? 

— Mane išmetė iš banko, — sriūbavo jis. - Mano valdyba manimi 
nebepasitiki. Iškilus rūpesčiams, jie parėmė Rosnovskį. 

Keitei pavyko nuvesti Viljamą į lovą, ji prasėdėjo šalia kiaurą naktį. 


Jis daugiau nepratarė nė žodžio, tačiau ir neužmigo. 


Pranešimas pirmadienio 7bhe WA// Street Journal buvo glaustas: „Vil- 
jamas Louelis Kainas, „Lesterio“ banko prezidentas ir valdybos pir- 
mininkas, po penktadienio valdybos posėdžio atsistatydino.“ Nebuvo 
pateikta jokio staigaus jo išėjimo paaiškinimo, jokių spėliojimų, kad jo 
vietą valdyboje galėtų užimti jo sūnus. Viljamas sėdėjo lovoje puikiai 
žinodamas, kokie gandai sklando po Volstritą ir kad už tiesą bus pri- 
imta tai, kas blogiausia. Viljamas Kainas šiam pasauliui neberūpėjo. 

Tą patį pranešimą perskaitęs Abelis Rosnovskis pakėlė telefono ra- 
gelį, paskambino į „Lesterio“ banką ir pasiprašė sujungiamas su nau- 
juoju valdybos pirmininku. Po kelių akimirkų kitame laido gale pasi- 
girdo Džeiko Tomaso balsas. 

— Labas rytas, pone Rosnovski. 

— Labas rytas, pone Tomasai. Tik skambinu patvirtinti, kad šįryt 
rinkos kaina parduosiu bankui visas turimas /nterstate Airways akcijas, 
o savo aštuonis procentus „Lesterio“ akcijų — asmeniškai jums už du 
milijonus. 

— Ačiū, pone Rosnovski, jūs labai dosnus. 

— Nereikia dėkoti, pone valdybos pirmininke, — tarė Abelis. — Juk 


taip ir susitarėm, kai pardavėte man savo du procentus. 


AŠTUNTA DALIS 


1963-1967 

Abelis nustebo suvokęs, kiek nedaug pasitenkinimo jam suteikė 
triumfas. Tikra Pyro pergalė. 

Džordžas mėgino įkalbėti jį keliauti į Varšuvą ieškoti galimų vie- 
tų naujojo „Barono“ statybai, tačiau jis nesidomėjo. Sendamas bijojo 
mirti užsienyje taip ir nepamatęs Florentinos, ir jau kelis mėnesius 
mažai domėjosi grupės veikla. 

Kai 1963 m. lapkričio 22 d. nužudė Džoną Kenedį, Abelis dar 
giliau paniro į depresiją ir pradėjo baimintis dėl jį priglaudusios ša- 
lies. Pagaliau Džordžas sugebėjo jį įtikinti, kad kelionė į užsienį ne 
tik nepakenks: jis gali grįžti kupinas naujų jėgų. 

Abelis pasinaudojo Džordžo patarimu ir išskrido tiesiai į Varšuvą, 
nė neįsivaizdavo, kad tai bus įmanoma dar jam gyvam esant. Sklan- 
di lenkų kalba ir ilga kovos dėl Lenkijos pripažinimo istorija padėjo 
jam patikimai susitarti su vyriausybe statyti pirmąjį „Baroną komu- 
nistinėje šalyje. Abeliui Rosnovskiui buvo malonu įveikti Konradą 
Hiltoną bei Čarlzą Fortį ir tapti pirmuoju tarptautiniu viešbutininku 
už geležinės uždangos. Tačiau jis negalėjo liautis galvojęs... Nepadėjo 
ir tai, kad Lyndonas Džonsonas paskyrė ambasadoriumi Džoną Gro- 
novskį, pirmąjį lenkų kilmės amerikietį. Atrodė, niekas niekada jam 
neatneš tikro pasitenkinimo. Gal jis ir įveikė Viljamą Kainą, tačiau 
neteko dukters, ir įtarė, kad Kainas tokių pačių bėdų turi su sūnumi. 

Pasirašęs sandorį Varšuvoje jis ėmė bastytis po pasaulį: apsisto- 
davo savo viešbučiuose, stebėjo naujų statybą ir rinko vietas tiems, 


kurių gyvas būdamas nebeišvys. Keiptaune jis atidarė pirmąjį Pietų 

Afrikoje „Baroną“, tada išskrido į Vokietiją atidaryti dar vieno Diu- 
seldorte. Paskui šešis mėnesius užsibuvo savo mėgstamiausiame Pary- 
žiaus „Barone“: dienomis klajojo gatvėmis, vakarais lankėsi operoje 
bei teatre tikėdamasis atgaivinti linksmus prisiminimus dienų, čia 
praleistų su Florentina. 

Galiausiai jis išskrido iš Paryžiaus ir grįžo į Ameriką. Kai nusilei- 
do metaliniais Air France 707 laiptukais Kenedžio tarptautiniame 
oro uoste, susikūprinusio, ant plikos galvos užsimaukšlinusio juodą 
skrybėlę jo niekas nepažino. Kaip visada, Abelio laukė Džordžas: iš- 
tikimasis, sąžiningasis Džordžas, taip pat gerokai pasenęs. 

Pakeliui į Manhataną bičiulis papasakojo visas naujienas. Pelnas 
nuolat auga, nauji energingi vadovai veržiasi į visas svarbiausias pa- 
saulio šalis. Septyniasdešimt du viešbučiai, dvidešimt du tūkstančiai 
tarnautojų. Neatrodė, kad Abelis klausosi. Jam rūpėjo tik naujienos 
apie Florentiną. 

— Ji laikosi puikiai, — tarė Džordžas. - Kitų metų pradžioje at- 
skrenda į Niujorką. 

— Kodėl? - staiga susijaudinęs pasiteiravo Abelis. 

— Penktojoje aveniu atidaro vieną savo parduotuvių. 

— Penktojoje aveniu? Tau pasisekė, kad nesilažinai, Džordžai. 

Džordžas nusišypsojo. 

— Vienuoliktoji „Florentina“. 

— Ar tu ją matei, Džordžai? 

— Taip, — nesigynė tas. 

— Ar ji sveika, ar laiminga? 

— Abu sveiki, abu laimingi, jiems puikiai sekasi. Abeli, turėtum 
labai jais didžiuotis. Berniokas jau gerokai ūgtelėjęs, o anūkėlė — na, 
ji tikra Florentina, kai buvo tokio amžiaus. 

— Ar ji susitiks su manimi? 


— Ar sutinki susipažinti su jos vyru? 


580 


— Ne, Džordžai. Negaliu susipažinti su tuo jaunuoliu, bent jau 
tol, kol jo tėvas gyvas. 

— O kas, jei tu mirsi pirmas? 

— Negalima aklai tikėti viskuo, ką perskaitai Biblijoje, — atkirto 
Abelis. Jie tylėdami važiavo į viešbutį, o Abelis tą vakarą vienas vaka- 
rieniavo savo numeryje. | 


Kitus šešis mėnesius jis retai išeidavo iš apartamentų. 

Naujojo Florentinos Kain butiko Penktojoje aveniu atidarymo 
šventėje tūkstantis devyni šimtai šešiasdešimt septintųjų kovą, regis, 
susirinko visas Niujorkas, išskyrus Viljamą Kainą ir Abelį Rosnovskį. 

Keitė apkamšė Viljamą ir paliko lovoje murmantį kažką panosė- 
je, o pati kartu su Virginija ir Liuse išėjo į atidarymą. Džordžas, pali- 
kęs Abelį vieną jo numeryje, taip pat leidosi į Penktąją aveniu. Bandė 
įkalbėti bičiulį eiti kartu. Abelis suniurzgė, kad jo dukra gebėjo be 
jo atidaryti dešimt parduotuvių, dar viena nesudarys jokio skirtumo. 
Džordžas atkirto, kad jis — užsispyręs senas kvailys ir išdrožė vienas. 
Abelis žinojo, kad Džordžas teisus. 

Atvykęs prie parduotuvės Džordžas pamatė didingą šiuolaikinį 
butiką su storais kilimais ir paskutinės mados švediškais baldais. Pa- 
našiu būdu daiktus gebėdavo pasitelkti Abelis. Florentina vilkėjo ilgą 
žalią suknelę su jau išgarsėjusia dviguba „F“ ant aukštos apykaklės. Ji 
padavė Džordžui taurę šampano ir pristatė jį Keitei bei Liusei Kain, 
kurios šnekučiavosi su Zofija. Keitė su Liuse aiškiai buvo labai lai- 
mingos, o Virginija nustebino Džordžą, nes pasiteiravo apie poną 
Rosnovskį. 

— Pasakiau, kad jis užsispyręs senas kvailys, jei ketina praleisti tokį 
šaunų vakarėlį. O ponas Kainas ar yra? 

— Ne, — atsakė Keitė. — Bijau, kad jis — dar vienas užsispyręs senas 
kvailys. 

Atsivertęs The New York Times Viljamas vis dar piktai murmėjo 


panosėje, kažką apie atsargų Džonsono elgesį Vietname, kai staiga 

sulankstė laikraštį ir išsiropštė iš lovos. Jis rengėsi lėtai, labai lėtai, 
paskui apžiūrėjo save veidrodyje. Atrodė kaip bankininkas. Susirau- 
kė. Kaip dar gali atrodyti? Lėtai nusileido laiptais. Apsivilko sunkų 
juodą paltą, užsimaukšlino ssną Homburgo skrybėlę, pasistvėrė juo- 
dą pasivaikščiojimų lazdelę su sidabro rankena — tą pačią, kurią jam 
paliko Rupertas Korksmitas — ir kažkaip išsigavo į gatvę. Jis pirmą 
kartą išėjo savarankiškai per kone trejus metus. Tarnaitė nustebo ma- 
tydama, kad ponas Kainas išeina iš namų be palydos. 

Buvo neįprastai šiltas pavasario vakaras, tačiau Viljamui, taip ilgai 
prakiūtojusiam namuose, vis dar atrodė šalta. Gerokai užgaišo, ko! 
nupėdino iki Penktosios aveniu ir Penkiasdešimt šeštosios kampo, 
kiekvienas žingsnis truko kiek ilgiau. Kai galiausiai įveikė atstumą, 
pamatė, kad ant šaligatvio prie „Florentinos“ buriuojasi minia. Jis 
jautėsi nepakankamai stiprus brautis pro žmones, todėl stovėjo ant 
šaligatvio ir stebėjo. Jauni, laimingi, jaudulio apimti žmonės brovėsi 
į madingą Florentinos Kain butiką. Buvo merginų, seginčių naujo- 
viškus Londono mados mini sijonėlius. „Kas toliau?“ — pagalvojo 
Viljamas. Staiga pastebėjo su Keite besišnekučiuojantį Ričardą. Jis 
užaugo toks dailus — aukštas, pasitikintis savimi, atsipalaidavęs; jį 
supo tokia galios aura, kad priminė Viljamui tėvą. Tačiau šitame šur- 
mulyje ir judėjime parduotuvės viduje jis negalėjo išsiaiškinti, kuri 
yra Elorentina. Jis prastovėjo ten kone valandą gėrėdamasis įeinan- 
čiais ir išeinančiais, apgailėdamas užsispyrėliškus metus, kuriuos taip 
tuščiai praleido. 

Penktąja aveniu padvelkė kovo vėjas. Viljamas buvo jau pamir- 
šęs, koks šaltas tas vėjas būna. Jis pasistatė apykaklę. Reikia keliauti 
namo, nes visi ateis vakarieniauti. Pagaliau susipažins su Florentina 
ir anūkučiais, vėl susivienys su mylimu sūnumi. Privalėjo pasakyti 
Keitei, koks kvailys buvo, ir maldauti jos atleidimo. Žmona tepa- 


sakė: „Aš visada tave mylėsiu.“ Paskui parašė Elorentina. Tokį kilnų 

laišką. Ji buvo tokia supratinga, nekaltino jo dėl praeities, o laiškas 
baigėsi žodžiais: „Negaliu sulaukti, kol su jumis susipažinsiu.“ 

Reikia kuo greičiau parsirasti namo. Keitė išbars, jei sužinos, kad 
buvo išėjęs per šitokį vėją. Viską apie atidarymą jie galės jam papasa- 
koti per vakarienę. Viljamas neprisipažins, kad buvo atėjęs pasižiūrė- 
ti — tai visam laikui liks jo paslaptis. 

Pasisukęs eiti Viljamas Kainas už kelių jardų pamatė stovintį vy- 
riškį juodu paltu, ant akių užsmaukta skrybėle ir aplink kaklą ap- 
muturiuotu šaliku. „Visai netinkamas vakaras seniams“, — mintijo 
link jo eidamas, ir tada pastebėjo ant riešo sidabro apyrankę. Staigiu 
žybsniu viskas sugrįžo, staiga viskas stojo į savo vietas. Arbatėlė „Pla- 
zoje“, vėliau — jo kabinetas Bostone, mūšio laukas Vokietijoje, o da- 
bar — Penktoji aveniu. Tas žmogus tikriausiai stovi čia jau kurį laiką, 
nes veidas raudonas ir sugrubęs nuo šalčio, ir žvelgia į Viljamą tomis 
nepamirštamomis mėlynomis akimis. Jie buvo vos už kelių žingsnių 
vienas nuo kito. Praeidamas Viljamas kilstelėjo skrybėlę. Vyriškis at- 
sakė į pasveikinimą, ir abu nuėjo skirtingais keliais daugiau nieko 


vienas kitam nepasakę. 


„Privalau pareiti anksčiau už juos“, - galvojo Viljamas. Džiaugs- 
mas pamatyti Ričardą ir anūkus visko vertas. Jis privalo susipažinti 
su Florentina, melsti jos atleidimo ir tikėtis, kad ji supras tai, ką jis 
pats vargiai gali sau paaiškinti. Tokia nuostabi jauna moteris, kaip 
visi nepaliauja kartoti. 

Rytų Šešiasdešimt aštuntojoje Viljamas pasirausė kišenėje ir atsi- 
rakino duris. 

— Įjunkite visas šviesas ir užkurkite židinį, kad jaukiai juos sutik- 


tume, — paliepė tarnaitei. Jis jautėsi labai patenkintas ir labai, labai 

pavargęs. — Svetainėje atitraukite užuolaidas ir uždekite žvakes. Tu- 
rime daug ką atšvęsti. 

Jis negalėjo sulaukti, kada jie sugrįš. Atsisėdo į seną kaštoninį 
odos krėslą prie malkų liepsnos ir laimingas galvojo apie būsimą 
vakarą. Apie apsupsiančius anūkėlius, apie prarastus metus. Kada 
mažasis išmoko skaičiuoti? Pagaliau Viljamas pajuto, kad atėjo pro- 
ga palaidoti praeitį ir pelnyti atleidimą ateičiai. Po tokio šalto vėjo 
kambaryje buvo taip jauku ir šilta... 

Po kelių minučių laiptų apačioje pasigirdo džiaugsmingas šur- 
mulys, ir pasirodė tarnaitė pranešti ponui Kainui, kad ką tik atvyko 
jo sūnus. Jis vis dar koridoriuje su ponia Kain, savo žmona ir dviem 
mieliausiais tarnaitės kada matytais vaikučiais. Paskui mergina išbė- 
go rūpintis, kad vakarienė būtų pateikta laiku. Šeimininkas norės, 
kad šįvakar viskas būtų tobula. 

Ričardas įėjo į kambarį su švytėte švytinčia Florentina. 

— Tėti, — pasakė, — norėčiau supažindinti tave su savo žmona. 

Viljamas Louelis Kainas būtų atsistojęs jos pasveikinti, tačiau ne- 


galėjo. Jis buvo miręs. 

Abelis padėjo voką ant staliuko prie lovos. Dar nesirengė. Šiomis 
dienomis retai atsikeldavo anksčiau nei vidudienį. Pabandė pastaty- 
ti pusryčių padėklą ant grindų, tačiau judesys pareikalavo per daug 
miklumo jo sustingusiam kūnui ir padėklas neišvengiamai krito su 
trenksmu. Koks skirtumas? Jam neberūpi. Jis dar kartą paėmė voką 
ir antrą kartą perskaitė lydintįjį raštelį. 

„Gavome velionio pono Kurčio Fentono, buvusio Continental 
Trust banko La Salio gatvėje, Čikagoje, vadybininko, nurodymus 
atsiųsti jums voke esantį laišką susiklosčius tam tikroms aplinky- 
bėms. Prašome patvirtinti, kad gavote šitą laišką: pasirašykite ant 
egzemplioriaus voke ir grąžinkite jį mums užantspauduotame ir jau 
adresuotame voke, kurį čia pat pridedame.“ 


— Prakeikti teisininkai, - sumurmėjo Abelis ir atplėšė voką. 


Brangus pone Rosnouski, 

šį laišką iki dabar saugojo mano advokatai dėl priežasties, 
kuri jums paaiškės jį perskaičius. 

Kai tūkstantis devyni šimtai penkiasdešimt pirmaisiais užda- 
rėte visas sąskaitas Continental Trust po kone dvidešimties metų 
bendradarbiavimo, savaime suprantama, labai nusiminiau ir 
susirūpinau. Krimtausi ne dėl to, kad bankas neteko vieno ge- 
riausių klientų, nors liūdna, kad taip atsitiko, tačiau dėl to, kad 
jūs pamanėte, jog aš elgiausi negarbingai. Tačiau nežinojote, kad 
aš buvau gavęs ypatingus jūsų rėmėjo nurodymus kai kurių faktų 


jums neatskleisti. 

Kai pirmą kartą apsilankėte banke tūkstantis devyni šimtai 
dvidešimt devintaisiais, paprašėte finansinės paramos padengti 
pono Deiviso Lerojaus skolas, kad galėtumėte įsigyti tuometinės 
„Ričmondo grupės“ viešbučius. Aš asmeniškai susidomėjau jūsų 
atveju, nes buvau įsitikinęs, jog turite ypatingų gabumų pasi- 
rinktai karjerai. Jau senyvame amžiuje jaučiau didelį pasiten- 
kinimą matydamas, kad neklydau. Vis dėlto nesugebėjau rasti 
rėmėjų, nors ir kreipiausi į keletą pirmaujančių finansininką. 
Taip pat turiu pridurti, kad jaučiau šiokią tokią atsakomybę dėl 
jūsų nemalonios padėties, nes patariau jums įsigyti dvidešimt 
penkis procentus „Ričmondo grupės“ akcijų iš savo klientės pane- 
lės Eimės Leroj, nes tuo metu nenutuokiau, su kokias finansiniais 
sunkumais susiduria ponas Lerojus. Tačiau tolstu nuo temos. 

Laukdamas jūsų sutartu laiku pirmadienio rytą jau buvau 
praradęs visas viltis surasti jums rėmėją. Smalsu, ar tą dieną jūs 
prisimenate taip pat gerai kaip ir aš? Likus vos pusvalandžiui iki 
sutarto laiko sulaukiau skambučio finansininko, kuris pageidavo 
įnešti reikalingą sumą. Kaip ir aš, jis didžiai pasitikėjo jūsų ge- 
bėjimais. Vienintelė jo sąlyga, kaip aš jums pranešiau tada, likti 
anoniminiu dėl galimo neatitikimo tarp jo profesinių ir asmeni- 
nių interesų. Terminai ir sąlygos, kurias jis siūlė, leidę jums pama- 
žu perimti „Ričmondo grupę“, mano nuomone, buvo itin kilnia- 
širdiški, ir jūs teisingai visiškai jais pasinaudojote. Tiesą sakant, 
jūsų rėmėjas labai džiaugėsi, kai jums pavyko vien savo sumanu- 
mu ir sunkiu darbu atlyginti už pradinę investiciją su procentais. 

Po tūkstantis devyni šimtai penkiasdešimt pirmųjų praradau 
ryšį su jumis abiem, tačiau netrukus po to, kai atsistatydinau iš 
banko, laikraščiuose perskaičiau pribloškiančią istoriją apie jūsų 
rėmėją, kuri ir paskatino parašyti šitą laišką, jei staiga mirčiau 


anksčiau už kurį iš jūsų. 

Rašau ne tam, kad įrodyčiau, jog mano ketinimai visada 
buvo geri, o todėl, kad liautumėtės gyvenęs iliuzija, jog jūsų ge- 
radaris buvo ponas Deividas Mekstonas iš „Stevenso“ viešbučių. 
Ponas Mekstonas tikrai labai žavėjosi jumis, tačiau niekada ne- 
sikreipė į banką su panašiu pasiūlymu. Ponas, kuris tikėjo jumis 
ir „Barono grupės“ ateitimi, yra buvęs Niujorko „Lesterio“ banko 
valdybos pirmininkas Viljamas Louelis Kainas. 

Prašiau poną Kainą, kad praneštų jums, jog yra asmeniškai 
susijęs, tačiau jis atsisakė sulaužyti išlygą įgaliojimo dokumnen- 
tuose, kur nurodoma, kad geradarystė investuojant šeimos turtą 
turi būti neviešinama dėl nesuderinamumo su banko veikla. Kai 
išmokėjote paskolą, o Viljamas Kainas sužinojo apie Henrio Os- 
borno ryšį su „Barono grupe“, jis dar labiau užsispyrė, kad jus 
informuoti nedera. 

Daviau nurodymus šitą laišką sunaikinti, jei jūs mirsite pir- 
miau nei ponas Kainas. Tokiomis aplinkybėmis jis būtų gavęs pa- 
našų laišką, kuriame būtų paaiškintas jūsų visiškas nežinojimas 
apie jo asmeninį dosnumą. 

Kad ir kuris iš jūsų gausite šį mano laišką, man buvo garbė 
tarnauti jums abiem. 

Lieku jūsų ištikimas tarnas, 


Kurtis Fentonas 


Abelis stvėrė telefoną prie lovos. 


— Suraskit Džordžą, — tarė, - man reikia apsirengti. 

Senajai Kain būtų patikęs dalyvavusiųjų Viljamo Louelio 
Kaino laidotuvėse sąrašas. Atvyko trys senatoriai, penki kon- 
gresmenai, du vyskupai, dauguma didžiausių bankų valdybų 
pirmininkų ir Zhe Wall Street Journal leidėjas. Atėjo ir Džeikas 
Tomasas bei visi iki vieno „Lesterio“ valdybos direktoriai. Visi 
nuleidę galvas meldėsi Dievui, kurį Viljamas niekada netikėjo. 
Greta Keitės iš vienos pusės stovėjo Ričardas su Florentina, iš 
kitos — Virginija ir Liusė. 

Retas gedėjusiųjų pastebėjo du seniokus katedros gale, kurie 
taip pat stovėjo nuleidę galvas, bet atrodė tarsi atsitiktiniai užkly- 
dėliai. Jie atvyko kelias minutes pavėlavę ir išėjo tučtuojau pasi- 
baigus apeigoms. Florentina iš šlubčiojimo vieną jų atpažino ir 
pasakė Ričardui, tačiau nė vienas neprasitarė Keitei. 

Keitei sakyti nereikėjo. Kitą dieną ji raštu padėkojo vyrams. 

Po kelių dienų aukštesnysis atvažiavo susitikti su Florentina 
į jos parduotuvę Penktojoje aveniu, mat buvo girdėjęs, kad ji 
ruošiasi grįžti į San Fransiską. Būtinai reikėjo susitikti prieš iš- 
skrendant. Moteris atidžiai išklausė, ką jis norėjo pasakyti, ir su 
džiaugsmu pažadėjo išpildyti jo prašymą. 

Ričardas ir Florentina Kainai atvyko į „Barono“ viešbutį kitą 
popietę. Vestibiulyje jų laukęs Džordžas Novakas palydėjo į ketu- 
riasdešimt antrą aukštą. 

Po dešimties metų Florentina tėvą vargiai bepažino. Jis sėdėjo 


lovoje, pusmėnulio formos akiniai stirksojo ant nosies galiuko, 

vis dar jokių pagalvių, tik maištinga šypsena. Jiedu pasikalbėjo apie 
linksmesnes dienas, abu truputį pasijuokė ir daug paverkė. 

— Privalai atleisti mums, Ričardai, — tarė Abelis. — Mes, lenkai, 
labai jausmingi. 

— Žinau. Mano vaikai pusiau lenkai, — pastebėjo Ričardas. 

Vėliau jie kartu pavakarieniavo. 

— Puikiai iškepta veršiena tinka dukters pražuvėlės sugrįžimui, — 
pastebėjo Abelis. 

Jis kalbėjo apie dabartį, vengė praeities ir pasakojo, kokią regi 
grupės ateitį. 

— Kiekviename viešbutyje galėtų būti tavo parduotuvė, — tarė jis 
Florentinai. 

Ji nusijuokė ir sutiko. 

Jis pasakojo Ričardui, kaip išgyvena dėl ilgai trukusios nesantai- 
kos su jo tėvu, kad jam niekada, nė akimirkai netoptelėjo mintis, 
kad jo geradaris galėtų būti Viljamas Kainas ir kad jis baisiai norėtų 
vienintelės galimybė, nors vienutėlės, jam padėkoti asmeniškai. 

— Jis būtų supratęs, - atsakė Ričardas. 

— Žinot, mes su jūsų tėvu susitikome tądien, kai jis mirė, — tarė 
Abelis. 

Florentina su Ričardu nustebę įsmeigė į jį akis. 

— O, taip, — patikino Abelis. — Prasilenkėme Penktojoje aveniu — 
jis buvo atėjęs pažiūrėti naujos parduotuvės atidarymo. Kilstelėjo 
skrybėlę mane pasveikindamas. To pakanka, visiškai pakanka. 

Abelis turėjo tik vieną prašymą Florentinai: kad jiedu su Ričardu 
palydėtų jį kelionėje į Varšuvą po kelių mėnesių, kai reikės atidaryti 
paskutinįjį „Baroną. 

— Ar gali įsivaizduoti, — kalbėjo jis, vėl įsijaudrinęs, pirštais bar- 
bendamas į stalo šoną. — Varšuvos „Baronas“. Pagaliau atsirado vieš- 


butis, kurį atidaryti gali tik „Barono grupės“ prezidentas. 

Kitus mėnesius Kainai reguliariai lankė Abelį, ir Florentina vėl 
labai suartėjo su tėvu. 

Abelis susižavėjo Ričardu ir jo sveika nuovoka, kuria jis tramdė jo 
dukters ambicijas. Jis be galo mylėjo anūkus. Mažoji Anabelė buvo — 
koks tas siaubingas šiuolaikiškas pasakymas? - kažkas ypatingo. Abe- 
lis gyvenime nebuvo laimingesnis. Jis ėmė kurti įmantrius planus, 


kaip su triumfu grįš į Lenkiją atidaryti Varšuvos „Baroną“. 


„Barono grupės“ prezidentas Varšuvos „Baroną“ atidarė šešis mė- 
nesius vėliau, nei buvo numatyta pagal tvarkaraštį. Statybų terminai 
Varšuvoje vėlavo lygiai taip pat kaip ir kituose pasaulio miestuose. 

Pirmoje savo kaip grupės prezidentės kalboje Florentina Kain 
pasakojo susirinkusiesiems, kaip pasididžiavimas didingu viešbučiu 
maišosi su sielvartu, kad tėvas pats negalėjo dalyvauti Varšuvos „Ba- 
rono“ atidaryme. 

Testamentu Abelis viską paliko Florentinai, išskyrus vieną nedi- 
delę smulkmeną. Inventoriaus aprašyme dovana buvo įvardyta kaip 
sunki išgraviruota sidabro apyrankė, reta ir nežinomos vertės su le- 
gendiniu užrašu: „Baronas Abelis Rosnovskis“. 


Apyrankę paveldėjo anūkas Viljamas Abelis Kainas. 

